
Pratarmė 


Maironio kūryba — viena iš pagrindinių gairių lietuvių 
literatūros istorijoje. Su jo vardu susijusi ištisa poetinės 
kultūros epocha. 

Nuo poeto mirties jau praėjo ne vienas dešimtmetis. Lai- 
kas atrinko ir patikrino jo kūrybos vertybes, išaugusias ir 
susiformavusias gyvame istorijos procese, dažnai aštrioje 
literatūrinėje kovoje. Esmingiausioji jo kūrybos dalis įeina 
į nacionalinės mūsų kultūros lobyną, bei ne vienas Mairo- 
nio raštų puslapis yra tarnavęs ir konservatyvių, net reak- 
cinių visuomenės jėgų naudai. Aukšto dvasininko, susiju- 
sio su turtėjančia lietuvių buržuazija, padėtis negalėjo ne- 
palikti žymės jo ideologijoje, veikloje ir kūryboje. 

Maironis patraukė kritikos dėmesį dar XIX a. pabaigo- 
je, pasirodžius jo pirmosioms knygoms. Nuo to laiko apie 
jo kūrybą parašyta daugybė recenzijų, straipsnių ir tyri- 
nėjimų. Specialiai išskirtini keli autoriai ir veikalai, 

Gausi biografinė medžiaga yra surinkta ir paskelbia J. 
Tumo monogratijoje „Jonas Maironis-Mačiulis“ (1924); ji 
šiandien yra pagrindinis biogralinių žinių šaltinis, ypač 
apie ankstyvąjį poeto gyvenimo laikotarpį. 

Didelę reikšmę turi V. Mykolaičio-Putino darbai: skyrius 
apie Maironį „Naujojoje lietuvių literatūroje“ (1936), strai- 
psnis „Visuomeninis Maironio kūrybos pagrindas“ (1932), 
straipsniai apie Maironį, parašyti jau tarybinės santvarkos 
metais. Kiekvienas, kam tie darbai žinomi, matys, kaip 
daug iš jų yra pasisėmusi šios knygos autorė. Be labai tiks- 
lių veikalų charakteristikų, juose pažymėtini du dalykai, 
turį didžiausios reikšmės Maironio kūrybai suprasti. Visų 
pirma V. Mykolaitis-Putinas giliai ir tiksliai suvokė bei su- 
formulavo pačią Maironio meninės individualybės esmę, 
apibūdindamas pagrindinius jo pasaulėjautos ir stiliaus 
bruožus. Antra — Jis pirmasis ėmė kalbėti apie Maironio 
kūrybos raidą, išskirdamas du pagrindinius jos laikotarpius, 
nurodydamas, kad jų riba yra 1905 metai, ir aiškindamas 
šią raidą visuomeninio gyvenimo pakitimais. Šie V. My- 

kolaičio-Putino teiginiai yra esminės reikšmės atrama, to- 
liau tiriant Maironio kūrybą. 

Tarybinės santvarkos metais atliktas didelis darbas per- 
vertinant Maironio literatūrinį palikimą, nustatant jo vieią 
lietuvių literatūros raidoje. Pagrindinis vaidmuo čia pri- 
klauso akad. K. Korsako redaguotai „Lietuvių liieratūros 
istorijai“. Maironio kūrybai — tiek bendrai jos charakteris- 
tikai, tiek specialioms problemoms — skirti A. Venclovos 
įvadiniai straipsniai „Pavasario Balsams“, Maironio rimo 
tyrinėjimai, L. Gineičio įvadas Maironio rūšių dvitomiui, 
J. Girdzijausko išsamus darbas apie Maironio eilėdarą ir 
kt. 

Tačiau monografinio tyrinėjimo Maironis dar nėra susi- 
laukęs. Nenušviesta daugelis jo biografijos momentų, nėra 
išsamios jo kūrybos analizės. Tad šio darbo tikslas yra bent 
iš dalies užpildyti šią spragą. 

Suprantama, kad jame lieka neišspręstų problemų, rei- 
kalaujančių naujų specialių studijų. Maironio ryšiai su lie- 
tuvių literatūros procesu yra tiek gilūs ir įvairūs, o jo pa- 
ties kūryba tokia reikšminga, kad tyrinėtojas lituanistas ga- 
li čia rasti dar apsčiai medžiagos ieškojimams ir atradi- 
mazas, 


I. KŪRYBINIŲ GALIŲ BRENDIMAS 


1. VAIKYSTĖ 


Gimtoji poeto žemė —,,Dubysos atkrančiai žali“— yra 
senų istorinių tradicijų kraštas. Į padubysio slėnius, miš- 
kus ir kalvas, kaip teigia legenda, atvykęs kadaise lie- 
tuvių protėvis Palemonas su penkiais šimtais Romos di- 
dikų. Betygalos apylinkėse rusenęs ir užgesęs paskuti- 
niojo krivių krivaičio Gintauto aukuras... Dokumentai 
mini Dubysos paupio sritis nuo XIII amžiaus: čia vyko 
atkakliausios lietuvių kovos su kryžiuočiais. Šitoji tad 
žemė davė lietuvių tautai poetą, kuris taip ilgesingai troš- 
ko „prikelti nors vieną senelį iš kapų milžinų ir išgirsti 
nors vieną, bet gyvą žodelį iš senųjų laikų“. Legendinė 
ir herojiška praeitis jau seniai miegojo piliakalniuose, 
bet ji nebuvo mirusi: senkapių radiniai, pasakos ir pada- 
vimai siejo ją su dabartimi, bylodami apie neužtvenkia- 
mą istorijos srautą. 

Poeto tėvai, seneliai ir proseneliai buvo Betygalos apy- 
linkių gyventojai, vadinamieji „karališkieji“ valstiečiai. 
Nežinia tuo tarpų, kur gyveno poeto prosenelis Juozapas 
Mačiulis. Reikia manyti, kad jis kaip ir jo vaikai buvo 
valstybinio Maksvitų dvaro valstietis, turėjęs ūkį Didž- 
kaimyje, kurį paveldėjo jo vyresnysis sūnus Kasparas 
Mačiulis, gimęs apie 1790 m. Čia jį gyvenant rodo 1851— 
1855 metų inventoriai.! Jaunesnysis sūnus, Adomas Ma- 
Čiulis, poeto senelis, gimęs apie 1800 m., tų pačių inven- 
torių žiniomis, gyveno Steponkaimyje?, kuris vėliau ati- 
teko kaip dalis poeto tėvo Aleksandro Mačiulio 
seseriai?, ištekėjusiai, rodos, už Jono Lukmino.4 1851 m. 


1! CVIA, F 525, ap. 2, b. 1170, I. 20; b; 1169, 1. 42, 

2 CVIA, F 525, ap. 2, b. 1170, 1. 24; b. 1169, 1. 48. 

3 Tumas J. Apžvalgos grupė, Jonas Maironis-Mačiulis: Lietuvių lite- 
ratūros paskaitos. Draudžiamasis laikas.— K.; Marijampolė, 1924.— P. 10. 

* CVIA, F 525, ap. 2, b. 1169, I. 48.— 1851 m. Maksvitų inventoriuje 
įrašyta Steponkaimio šeimininko Adomo Mačiulio pavardė vėliau iš- 
braukta ir pieštuku įrašytas Jonas Lukminas. 

sudarytuose Maksvitų dvaro planuose Bernotų viensėdis 
(sacTeHOK), poeto tėviškė, figūruoja kaip atsarginė žemė, 
ateityje priskirsima valstiečiams.“ Tik, matyt, vėliau pieš- 
tuku čia įrašyta Aleksandro Mačiulio pavardė. Šią žemę 
(1,76 dešimtinių sodybinės, 12 dešimt. ariamos ir 8 dešimt. 
pievų) jis turbūt oficialiai gavo po 1851—1855 liustra- 
cijos. Bet 1855 m. inventoriuje, valstiečių šeimų sąraše, 
jis neprirašytas nė prie savo tėvo Adomo Mačiulio šei- 
mos. Matyt, Aleksandras tuo metu gyveno kažkur už 
Maksvitų dvaro ribų, galbūt dirbdamas ūkvedžiu kuriame 
nors iš privačių apylinkės dvarų, nes tėvo ūkyje, Stepon- 
kaimyje, šeima ir taip jau buvo didelė: be paties šeimi- 
ninko Adomo Mačiulio, jo žmonos Petronėlės (49 metų), 
sūnaus Jono (15 metų) ir dukterų Teofilės (20 metų) ir 
Marijonos (18 metų), čia gyveno dar du pusbroliai: Mo- 
tiejus (22 metų) ir Vincentas (30 metų) bei jų motina 
Elena (51 metų). Nors ūkis, palyginti su kitais Maksvitų 
valstiečiais, buvo vienas iš stipresnių (21,3 dešimt.— tru- 
putį daugiau negu valakas — žemės, 6 arkliai, 6 jaučiai, 
5 karvės, 12 avių ir ožkų, 4 kiaulės, 6 bičių aviliai?), 
bet iniciatyvos ir energijos kupinas Aleksandras Mačiu- 
lis ieškojo, matyt, dirvos platesnei veiklai, didesnių ga- 
limybių praturtėti, 

1855 m. inventoriuje neįrašyta nė poeto motina Šim- 
kaičių Kurmauskaitė Ona: matyt, ir ji kur nors tarnavo 
ar gal jau buvo ištekėjusi už Al. Mačiulio ir gyveno su 
juo už dvaro ribų — reikia tikėtis, jog kada nors laimin- 
gas atsitiktinumas leis patikslinti poeto tėvų gyvenimo 
aplinkybes. o 

Tuo tarpų tegalime pasakyti, kad poeto motinos šei- 
ma nuo seno gyveno Šimkaičiuose, priklausiusiuose iki 
XIX a. pradžios Betygalos altarijos dvarui, vėliau kartu 
su Betygalos bažnytiniu dvaru prijungtam prie Maksvi- 
tų valstybinio dvaro. 1855 m. inventorius rodo, kad iš 
tėvo Kazimiero Kurmausko (kai kur rašoma ne Kurmaus- 
kas, o Kurnius), poeto senelio (iš motinos pusės), pavel- 
dėtame ūkyje tuo metu gyveno trys broliai su šeimomis: 
Mykolas (40 metų), Adomas (49 metų) ir Tadas (33 me- 
tų)./ Šimkaičių Kurmauskų ūkis buvo silpnesnis negu Ado- 

mo Mačiulio — jie turėjo mažiau dirbamos žemės, kone 
per pusę mažiau gyvulių.š 

Aleksandras Mačiulis vedė Oną Kurmauskaitę Bety- 
galos klebono Šrederso patartas.? Bet ir taip Mačiulių ir 
Kurmauskų šeimos nuo seno artimai bendravo. Betyga- 
los bažnyčios metrikų knygų tėra išlikę fragmentai, bet 
iš jų matyti, kad, pavyzdžiui, 1802.01.19 Juozapas Maciu- 
levičius (Mačiulis) krikštijo Kazimiero Kurmausko iš 
Šimkaičių sūnų Adomą!?, o ir vėliau šių šeimų nariai yra 
ėję vieni pas kitus į kūmus. Pranciškus Kurmauskas buvo 
ir poeto krikštatėvis.!! 

Bernotai po baudžiavos panaikinimo priklausė Bety- 
galos valsčiui, priskirtam prie 1843 m. sudarytos Kauno 
apskrities. Tačiau Betygala, būdama visai netoli Duby- 
sos, sudariusios Raseinių apskrities ribą, daugiau buvo 
susijusi su Raseiniais, istorinės ir etnografinės Žemaiti- 
jos miestu. O Žemaitija nuo seno buvo užėmusi išskir- 
tinę vietą tiek ekonominiu, tiek ir kultūriniu požiūriu 
tarp kitų Lietuvos sričių: čia sparčiau vystėsi kapita- 
listiniai santykiai, čia susidarė palankesnės sąlygos švie- 
timui, čia telkėsi gausesnės lietuvių inteligentijos pa- 
jėgos. Dar feodalinių santykių gelmėje prasidėjęs vals- 
tiečių skaidymasis intensyviai vyko ir toliau, išsiskiriant 
labiausiai pasiturinčiam sluoksniui. 

Jam tad ir priklausė Aleksandras Mačiulis. Gauda- 
mas dar baudžiavos laikais Bernotus — tarp privataus 
dvaro žemių išsklaidytų rėžių valaką, — jis jau, matyt, 
buvo turtingas žmogus. Atsiėmęs turbūt pinigais savo 
dalį iš tėviškės, kurią valdė, atrodo, iki ištekant seseriai, 
užsidirbęs dar ūkvedžiaudamas ar kokiais kitais būdais, 
jis jau skolina pinigų net apylinkės dvarininkams. Apie 
1860 m. jam už skolas perleidžia 3—4 metams Pasand- 
ravį Astrauskai, seni šio dvaro paveldėtojai./ž Palikęs 


5-8 Ten pat, 1. 53; b. 1170, 1. 24; b. 1170, 1. 25, 

S Tumas J. Jonas Maironis-Mačiulis.— P, 10, 

10 CVIA, F 669, ap. 1, b. 323, 1. 2—3. 

UCVA, F 208—5S, ap. 1, b. 170, 1. 557.— Poeto gimimo metrikų nuo- 
rašas, 

12? VUB, D 515, 1. 155—157.— S. Paškevičienės laiškas K, Skirmun- 
taitei, 

Bernotuose šeimininkauti giminaitę Palkevičienę, jis pats 
nusikelia į Pasandravį su didžiuma inventoriaus, „stato 
ten devynis jungus, devynis artojus, gano savo gyvulius 
gerose dvaro ganyklose, ūkininkauja, pačius dvarininkus 
laikydamas savo įnamiais dalyje dvaro rūmų“.!š 

Čia, Pasandravyje, 1862 m. lapkričio 2 d. ir gimė bū- 
simasis poetas Jonas Mačiulis-Maironis. Gimė jis dide- 
lių socialinių ir politinių sukrėtimų epochoje, savo kilme 
susijęs su ta lietuvių valstietijos dalimi, kuri baudžia- 
vos ir pirmųjų poreforminių dešimtmečių laikotarpiu bu- 
vo ekonominio ir kultūrinio progreso nešėja!*, nors, ca- 
rinės Rusijos vystymosi prieštaringumų sąlygojamas, jos 
revoliucionizuojantis vaidmuo visuomeninių santykių rai- 
doje ir nebuvo didelis.!5 Baudžiavą panaikinus, ir šiai 
pasiturinčios valstietijos daliai atsivėrė tolesnio ekonomi- 
nio stiprėjimo perspektyvos, — ilgainiui ir Bernotų savi- 
ninko ūkis padidėjo dvigubai.!“ 

1863 m. sukilimas nepatraukė visos valstiečių masės. 
Nesidėjo į jį nė Aleksandras Mačiulis, nors išlikti visai 
neutralus šiame ginkluotame sambrūzdyje neįstengė.!' Su- 
kilimas taip smarkiai sukrėtė visą kraštą, Kad nuošaly 
laikytis buvo neįmanoma — kiekvienas turėjo tapti tų 
didžiųjų istorinių įvykių dalyviu — net mažajam, vos vie- 
nerių metų, Jonukui Pasandravio dvarininkaitės pasiuvo 
keturkampę kepuraitę —,,konfederatką“— pritarimo suki- 
limui ženklą. 
taip atkuria vieną tų laikų scenelę: 

„Nešiojusi Onytė savo Joniuką konfederatą. Štai ir 
insurgentai, lenkai, ne čionykščiai. Jų tik keletas. Nu- 
švito jiems veidai. Atsiminė nabagai paliktąsias savo 
šeimynas, mažučius savo kūdikius, kurių jauste jautė 
nebepamatysią, krisią nelygioje kovoje su reguliaria ar- 
mija ar sugaudyti atsidursią kalėjimuose ir Siberijoje. Iš- 
tiesė rankas į metinį berniūkštį. Duokš, sako, pajodin- 
sime arklyje. Auklė Ona nė iš tolo. Potam da, sako, nu- 


Iš Tumas J. Jonas Maironis-Mačiulis.— P. 10. 

4 Leninas V. Pilnas raštų rinkinys. — T. 1— P. 108—109 ir kt. 
15 Leninas V. Pilnas raštų Trinkinys.— T. 7.— P, 174—175, 

18 MMb. 

sinešite. Tai štai, sako, tu mano arklį laikykis, o aš su 
tavo vaikeliu pažaisiu. Ne, sako, man tavo arklys Jo- 
niuko neatstos. Vis dėlto sulygo: Onutė Joniuką padavė 
raiteliui; Joniukas, kaip paprastai kūdikiai kad visko 
stverias, tuoj nusitvėrė raitelio laikomų kamanų pavadį 
ir abudu nujojo „do powstania“, Kiek buvo džiaugsmo su- 
kilėliams!"!š 

Ir Pasandravį, ir Bernotus, kur sukilėliai lankydavosi, 
įtarinėjo ir krėtė caro kariuomenė. Įsigalint reakcijai, jie 
tapo kruvinų dramų liudytojais. Nuo represijų nukentėjo 
pažįstami ir kaimynai. 

Pagaliau ir pats Al. Mačiulis, apkaltintas teikęs para- 
mą sukilėliams, atsidūrė kalėjime, ir jį tardė Kauno gu- 
bernatorius N. Muravjovas (Muravjovo „„Koriko“ sūnus). 
Tiesa, jam pavyko išsiteisinti!?, bet šio konflikto su ca- 
rine valdžia įspūdis neišdilo: priešiškas požiūris į carizmą 
nuo šiol įsigali Mačiulių šeimoje, jo tvirtai laikomasi, jis 
sudarė tą politinę atmosferą, kuri gaubė būsimojo poeto 
vaikystę. 

Svarbus veiksnys, formavęs Mačiulių šeimos politinį 
nusistatymą, taip pat ir kultūrinės aspiracijas, buvo M. 
Valančiaus poveikis, Mačiuliai jį patyrė ne tiktai ta for- 
ma, kaip visa ano meto Žemaitijos valstiečių masė, kuriai 
šio vyskupo autoritetas buvo labai didelis, bet ir dėl as- 
meninių kontaktų: Al. Mačiulis gerai pasižino su M. Va- 
lančium??, nuvažiavęs į Kauną, visada jį aplankydavo, 
Buvo pas vyskupą nuvežęs ir savo dar visai mažą Jo- 
niuką. Spalvingai tą epizodą papasakoja Vaižgantas, pasi- 
remdamas vėlgi poeto auklės atsiminimais. 


7-2 Tumas J. Jonas Maironis-Mačiulis.— P, 11—14, 12—13, 8, 23. 

Kur ir kada ši pažintis užsimezgė, sunku dabar pasakyti, bet progų 
tam galėjo atsirasti įvairiausių. Galėjo Al. Mačiulis sutikti vyskupą ku- 
riame nors iš dvarų arba Betygalos klebonijoje, kuriai jis, bent jau per 
žmoną, buvo artimas žmogus (Onos Kurmauskaitės tėvas buvo Betygalos 
bažnyčios maršalka). Galėjo kartais ta pažintis būti ir žymiai senesnė, 
siekianti gal net poeto senelio laikus: apie 1820—1830 metus Betygalos 
parapijoje (Milošaičiuose) kunigavo ir kurį laiką buvo Betygalos baž- 
nyčios administratorium Valančiaus dėdė, taip pat Motiejus Valančius, 
pas kurį būsimasis vyskupas apsilankydavo.— Dobszewicz T. Wspomnie- 
nia z czasow, ktėre przežylem.— Krakow, 1883.— P. 168, 

Mačiulių šeimos politinę atmosferą M. Valančius bus 
paveikęs visų pirma požiūriu į caro valdžią. Tas požiūris, 
kaip žinoma, nebuvo vienareikšmis: vyskupas oficialiuose 
pareiškimuose yra pasmerkęs 1863 m. sukilimą. Bet, ant- 
ra vertus, jo plačiai varomas nelegalus lietuviškų knygų 
spausdinimas, net jo religinės veiklos pobūdis ir turinys, 
visa jo laikysena neleido užgesti carizmo valdininkų įta- 
rimui, kad M. Valančius — tai opozicinių nusiteikimų 
krašte skatintojas, palaikąs „viešą ir slaptą, atkaklų prie- 
šinimąsi“?! visiems caro valdžios įsakymams. 

M. Valančiaus neigiamas požiūris bent jau į carizmo 
varomą rusifikaciją ir ypač krašto pravoslavinimą buvo 
aiškus kiekvienam, turėjusiam su juo šiokį ar tokį kon- 
taktą. Negalėjo šito nejausti nė Al. Mačiulis, kuris, kaip 
nurodo Vaižgantas, grįždavęs iš vyskupo pilnas įspūdžių, 
primokytas drąsiai ir kietai laikytis pasyviosios opozici- 
jos carizmui.22 

Visos tos nuotaikos, kalbos, įspūdžiai, lygiai kaip ir 
tragiškojo sukilimo vaizdų fragmentai, neįsirėžė vaiko 
atmintyje rišlia ir įprasminta forma -— jie vėliau tešmė- 
žavo sąmonėje padrikais, miglotais pavidalais. 

Bet vis dėlto, kad ir nejučiomis, jie formavo būsimo 
poeto pažiūras, paliko gilią žymę visame jo mentalitete 
ir buvo vienas iš esminių idėjinio jo kūrybos pagrindo 
komponentų. Ilgainiui iš namų paveldėtos opozicinės nuo- 
taikos, susipynusios su kitokiais stimulais, įgaus apibrėž- 
tų politinių pažiūrų programą. Šitoji programa bus labai 
nuosaiki, tolima bet kokiam revoliucingumui, ji išreikš 
tik atsargią opoziciją nacionalinei carizmo politikai. Bet 
ji negalės apibūdinti poeto santykių su carizmu visumos: 
širdyje nuo pat vaikystės giliai tvyros priešiškumas jėgai, 
sugniuždžiusiai sukilimą, žiauriai engiančiai gimtąjį kraš- 
tą, „geležine ranka“ spaudžiančiai artimuosius,— ir tas 
priešiškumas įsilies į dvasinio gyvenimo podirvį, iš kurio 
ilgainiui ištrykš drąsios ir maištingos kūrybos versmė. 

Politinių nusiteikimų pradmenys tebuvo, aišku, tik vie- 
nas iš daugelio būsimojo poeto pasaulėžiūros ingredien- 
tų, kurių formavimąsi lėmė šeimos aplinkuma, daugiausia 


2! Kopuunos H. Pyccxoe Aeao B CeBepHo-BanaAHOM Kpae. — Cn6,, 
1901.— C. 302—303, 332, 346: 

sąlygojanti žmogaus charakterio, jo idėjinių simpatijų ir 
antipatijų kryptį — arba skatindama ir paremdama ją, 
arba sukeldama prieštaravimų dvasią, savo nepriimtinumų 
individui veikdama kaip faktorius, ugdantis psichologines 
bei idėjines vertybes, priešingas toms, kurios vyrauja 
šeimoje. 

Būsimojo Maironio santykis su šeima buvo grynai po- 
zityvus, dėl to čia susiklosčiusių ryšių, papročių, gyveni- 
mo būdo skatinantis poveikis augančiam žmogui galėjo 
būti labai stiprus. Jo asmenybės brendimą lėmė valstie- 
tiška lietuviška Mačiulių šeimos buitis ir kultūra. 

Tos kultūros pagrindą sudarė liaudinė tradicija. Nuo 
pat lopšio būsimasis poetas girdėjo turtingą ir raiškią 
kalbą, kuria išmoko tarti pirmuosius žodžius: tai buvo 
aukštaičių vakariečių-šiauriečių tarmė. Jį gaubė tauto- 
sakos grožio ir fantastikos stichija. Tačiau ji turbūt ne- 
buvo, kaip to esame pratę laukti, labai artimai susijusi 
su motinos asmeniu, kuris veikiausiai dėl savo kuklumo, 
tylumo ar blankumo kažkaip neišryški poeto vaikystės 
paveiksle, iškylančiame mums iš negausių literatūroje už- 
Tiksuotų prisiminimų. Sako ją buvus atsidėjusią šeiminin- 
kę, ne per daug tesirūpinusią savo vaikais, pavedusią juos 
auginti auklėms giminaitėms.?3 

Savo auklę — Oną Palkevičiūtę — Jonukas labai my- 
'ėjo. Tai buvo gyva, energinga mergina, dainininkė ir 
pasakotoja“, pirmoji jo skaitymo mokytoja. Ji Mačiu- 
liuosę „paprastu lietuviams būdu įtaisė pirmąją namų 
„mokyklą“: sėdi sau už ratelio, verpia ar ką kita daro, 
o šalia jos Jonukas nekantriai discipulka kiaurai bado 
nepasiduodančias įsidėmėti raides...*'25 

Bet ryškiausia figūra Mačiulių namuose buvo tėvas — 
veiklus ir energingas. Jis lėmė šeimos buities charakte- 
rį -— būdingos ano meto pasiturinčio valstiečio buities, 
kur pynėsi ir konservatyvios gyvenimo formos, ir naujų, 
kapitalistinių santykių pagimdyti reiškiniai. Viena kita 
šios buities Jetalė iškyla, papasakota senelio Prano Uniko, 
gimusio 1863 m., tad beveik Maironio vienmečio, ganiu- 


22-23 Tumas J. Jonas Maironis-Mačiulis.— P, 20, 11. 
2 MMB, 1. 4. 
5 Tumas J. Jonas Maircnis-Mačiulis.-- P. 21, 

sio Bernotuose bandą. Jo atmintyje užsiliko padriki Ber- 
notų ir jų šeimininko bruožai, susiję su kasdienine sam- 
dinio buitimi, dažnai dar išlaikiusia patriarchalinį pobūdį. 
Nedaug šių bruožų, bet ir viena kita nerišli smulkmena 
padeda vaizduotei atkurti kasdieninį Bernotų gyvenimą. 

Pranas Unikas prisimena, kad arklių Mačiulis laiky- 
davęs nedaug — dvejetą ar trejetą: didesnę ūkio darbų 
dalį atlikdavę du jaučių jungu. Melžiamų karvių bū- 
davę 8—-9. Valgyti darbininkams duodavę gerai, tačiau 
darbo visiems užtekdavę. Ir pats šeimininkas būdavęs 
labai darbštus, mažai temiegodavęs. Reikėdavę ne tik vi- 
sus javus iškulti spragilais, bet ir į malūną Mačiulis grūdų 
neveždavęs. Jis savo namuose turėjęs įtaisęs dvejas gir- 
nas, kurias bernai per žiemą sukdavę. Tuo laiku jis pats 
siūdavęs nagines ar joms sukdavęs šniūrelius. Su nagi- 
nėmis į bažnyčią eidavę ir jo paties vaikai; tik prie mies- 
telio persiaudavę bateliais. Tų pačių metų derliaus javų 
jis niekada neparduodavęs. Užtat, kai kartą Mačiulio 
amžiuje pasitaikęs badmetis, jis ne tik sušelpęs savo kai- 
mynus, bet nemaža grūdų pardavęs miestui ir už tai pa- 
ėmęs gražaus pinigo. 

Savo įgytą turtą Mačiulis stropiai saugojęs. Kad jo 
arklių ir raguočių kas neišvogių, jis pats ir bernai mie- 
godavę ant tvartų. Prie savęs pasidėdavę baslius, ap- 
kaustytus geležimi. Naktį, pradėjus šunims loti, jie, ap- 
siginklavę tais basliais, išeidavę žiūrėti, kokie neprašyti 
svečiai lankosi ūkyje. Šiaip jis nė su kuo nesibardavęs, 
nesipykdavęs.?? Al. Mačiulis buvęs praktinės veiklos žmo- 
gus, kietai saugojęs savo naudą. „Apgausi šunį, bet ne 
Mačiulį",— sakydavę betygališkiai2' Bet šiaip jis mė- 
gęs ir mokėjęs bendrauti su žmonėmis, turėjęs įgim- 
tų organizacinių ir diplomatinių sugebėjimų, išvedusių 
jį iš siauros, uždaros ano meto valstiečio buities. Jis gar- 
sėjęs įgimtu protu, nusimanęs ūkio dalykuose*, mokėjęs 
skiepyti medelius, buvęs prityręs bitininkas?? Apsukrus 


28 Vilainis A. Atgimimo dainiaus Maironio tėviškėje // Ateitis — 
1943.— Nr. 184,— P. 3—4, 

27 NM, 1. 30, 

28 Tumas J. Jonas Maironis-Mačiulis.— P. 9. 

2 MMB, 1. 1. 

ir sumanus valstietis pageidaujamas ir gretimuose dva- 
ruose: „Vieni kviečia per pokylius pašeimininkauti, kiti 
sėjos laikų, kiti — nuvažiuoti ūkio ar komercijos reikalais 
net į Krokuvą.“?? Jis turėjęs pažinčių su Raseinių valdi- 
ninkais, jiems padedant, vaduodavęs jaunikaičius rekrū- 
tus nuo karo tarnybos — tais reikalais važinėdavęs ir į 
Kauną.*! Bet nesvetimi jam buvę ir meniniai polinkiai bei 
prašmaini fantazija: jis turėjęs gerą balsą, buvęs garsus 
dainininkas.3? Visos apylinkės nuostabą keldavęs dresuo- 
tas arklys, kurį Mačiulis išmokęs šokti.3* 

Jau žymiai vėliau dominuojančius tėvo būdo bruožus 
galėsime atsekti sūnaus charakteryje — ypač dėstant aka- 
demijoje, rektoriaujant Kauno seminarijoje, kur taip 
akivaizdžiai reikšis diplomatiniai bei organizaciniai su- 
gebėjimai, suteikdami jo asmeniui ne visados, deja, sim- 
patingų bruožų, atskleisdami jo prieštaringą veiklą, kur 
taip keistai susipynė gyvenimiškoji ir kūrybinė meninė 
plotmės. Bet, antra vertus, tėvo charak'erio struktūra 
atsilieps ir jo Kūrybinėje individualybėje ryškiomis va- 
lingumo ir energijos apraiškomis. 

Mačiulių šeima nebuvo užsisklendusi tik siauroje pat- 
riarchalinėje valstiečių buityje, jos kultūrinis akiratis 
nesibaigė su tradicine liaudies kultūra. Ji priklausė tam 
šviesiausiam ano meto valstietijos sluoksniui, kuriame 
gyvo atgarsio rasdavo anų laikų lietuvių literatūra. Tėvas 
buvo raštingas Žmogus, mokė vaikus rašto nuo pat mažu- 
mės — ne tik Jonuką, bet ir visas tris dukteris: Prancišką, 
Marcelę ir Kotryną. 

Knyga nebuvo retas svečias Mačiulių namuose. Va- 
žinėdamas su reikalais į Kauną, tėvas jų parveždavo. 
Lankydavosi jų namuose ir motinos pusbrolis Jonas Vai- 
čius — knygnešys.“ O ir iš viso knygų gauti nebuvo sun- 
ku, nes per Raseinius anuomet ėjo visa kontrabanda iš 
Prūsų.3> Lietuviškų knygų tiražai jau buvo palyginti ne- 


3 Tumas J. Jonas Maironis-Mačiulis.— P. 9, 

31-32 MMB, L. 1. 

3 Tumas J. Jonas Maironis-Mačiulis.— P. 9. 

2 MMB, 1. 7. 

38 Biržiška V. Vyskupo M. Valančiaus bylos//Mūsų senovė— 
1921.— Kn. 1.— P. 17. 

maži: Zavadskis 1865 m. bylos metu prisipažino, jog kan- 
tičkų jis parduodąs per metus po 2000 egz., o kitų žemai- 
tiškų knygų spausdinama po 19 ir 30 tūkst. egzemplio- 
rių.Š9 

Nežinia, kokių lietuviškų knygų bus buvę anuomet 
Mačiulių namuose — apie tai galima tik spėlioti. Bet rei- 
kia manyti, kad, be religinio turinio knygelių, ten būta 
ir kitokios literatūros: liaudžiai skirtų ar jai prieinamų 
knygų tuomet pasirodydavo ne taip jau maža. Nėra abe- 
jonės, kad Mačiuliai turėjo ir pagarbiai saugojo M. Va- 
lančiaus knygas. Vienoje iš jų — „Palangos Juzėje“— net 
paminėtas pats Aleksandras Mačiulis? 

Sunkų įsivaizduoti, kad Mačiulių namų bibliotekėlėje 
nebūtų buvę ir M. Valančiaus bendradarbių bei kitų ano 
meto autorių pagamintų knygelių: „„Aplankymo seniuko“, 
„Šiaulėniškio senelio“, „Kvestoriaus“, „Jono Išmislo- 
čiaus"— didaktinės literatūros, skleidusios religinę kon- 
servatyvią ideologiją, bei drauge ir skiepijusios pirmuo- 
sius švietimo daigus, pratinusios liaudį į knygą, spausdin- 
tą žodį. 38 Galimas daiktas, kad čia užklysdavo ir kas nors 
iš S. Daukanto darbų — gal „Dainės Žemaičių“, „Pasakos 
Fedro“, o gal net ir „Būdas“. Gal pasitaikė ir Aleknavi- 
čiaus „Pasakos, pritikimai“, o gal kartais ir A. Strazdo 
„Giesmės svietiškos ir šventos“, S. Stanevičiaus „Dainos 
Žemaičių“. Dar būsimo poeto vaikystės metais turėjo 
namie atsirasti seni Ivinskio ,„Metskaitliai“. O ten buvo 
įdėta ir tautosakos, ir žinių iš Lietuvos istorijos, ten iš- 
spausdintas „Anykščių Šilelis“. 

Tegul visa tai tėra spėliojimai, bet neabejotina, kad 
šeimoje būta sąmoningo požiūrio į savo nacionalinę kul- 
tūrą: čia buvo aišku, kad žodinė liaudies kūryba yra ver- 
tybė, kurią net pats vyskupas brangina, užrašinėja; tu- 
rėta bent elementariausio supratimo apie Lieiuvos isto- 


3 Kopnunos H, Pycckoe ĄeA0.. — C. 365. 

37 „Juzė Viskantas, šaunusis siuvėjas, taip pasakoja apie savo slapsty- 
mąsi nuo sukilėlius persekiojančių caro kareivių: „Tytuvėnų miškuose 
mūsiesiems su maskoliais kariaujant ir audrą verčiant, aš pašmurkšt pa- 
krypau į Betygalos parapiją, į Bernotų sodžių, kame pas Aleksių Ma- 
čiulį darbavaus. Tas išmintingas žmogus pats mane slėpė.'— Valan- 
čius M. Palangos Juzė, — V., 1947.— P, 94, 

38 Lietuvių literatūros istorija. — V., 1957— T. 1.— P. 505. 


16 


riją. Pagarba knygai, spausdintam žodžiui, švietimui su- 
darė esminį šios šeimos mentaliteto bruožą. Ji dalyvavo 
tame nacionalinės kultūros gyvenime, kuris, tegul dar ir 
labai lėtai, labai nedrąsiai, itin paprastomis ir kukliomis 
formomis, bet vis dėlto sroveno nenutrūkstama tėkme, 
sudarydamas liaudies kultūros pagrindu kuriamą aukš- 
tesnę pakopą, būtiną prielaidą toliau nacionalinei kultū- 
rai vystytis ir tarpti. 

Tų nacionalinės liaudies kultūros aspiracijų nežlugdė 
nė santykiai su kaimynais dvarininkais. Mačiuliai mate- 
rialiniu atžvilgiu nuo dvaro nebuvo priklausomi — gal net 
priešingai: Al. Mačiulis, kad ir valstietis, bet turtingas ir 
savarankiškas, jautėsi pranašesnis už ekonomiškai smun- 
kančius dvarininkus ir šlėktą. Prieš juos jis mėgdavo net 
pasipuikuoti savo valstietiškumu. Jau minėtasis Pranas 
Unikas prisimena būdingą detalę: dvarininkus Mačiulis 
maloniai priimdavęs, juos vaišindavęs, tačiau tada jis 
apsivilkdavęs paprastus kailinukus, nors turėdavęs ir iš- 
taigingesnių rūbų. Tad savo menkavertiškumo jausmo, ga- 
lėjusio kilti luominės diskriminacijos pagrindu, aišku, 
nebuvo, 

Kitas dalykas, kad bendravimas su dvarininkais, tegul 
ir su gana smulkiais, galėjo veikti ir, be abejo, veikė 
neigiamai kita prasme: dilo ribų, svetimumo, priešiškumo 
valdančiai klasei suvokimas, vyko buitinis psichologinis 
susiliejimas su ta klase ir kariu nutolimas nuo vargin- 
gesniųjų valstiečių sluoksnių. 

Tačiau žymesnės įtakos Mačiulių šeimos kultūrai kon- 
taktai su dvaru nepadarė. Jų šeimos kalba buvo lietuvių: 
čia, kaip minėta, ir aukštesniosios lietuvių kuliūros dai- 
gai buvo šaknis suleidę. Tiesa, Al. Mačiulis mokėjo len- 
kiškai, pamokė šios kalbos ir paaugančius savo vaikus, 
bet tik dėl to, kad ano meto sąlygomis tai buvo būtina, 
norint bendrauti su šviesuomene. Niekad tačiau nepra- 
rasta sąmoningo ryšio su savo tradicija ir kultūra. 

Šitoji tad „tradicija ir kultūra" įspaudė tvirtas žymes 
besiformuojančioje vaiko pasaulėžiūroje. Vėliau gyveni- 
mas daug ką stengsis formuoti ir keisti savaip, bet niekad 
nepajėgs išdildyti to, kas įsirėžė imlioje ir jautrioje ap- 
linkos poveikiams vaikystės metų psichikoje, 

O susidurti su priešingos linkmės veiksniais teko an- 
ksti — tik pradėjus lankyti valdinę mokyklą, kuri viso- 
mis jos dispozicijoje buvusiomis priemonėmis stengėsi 
skiepyti olicialiąją carinės imperijos ideologiją, griauti 
tai, kas vaikui buvo įdiegta lietuviškoje valstiečių šei- 
moje, 


2. KAUNO GIMNAZIJOJE 


Numalšinusi 1863 m. sukilimą, carinė vyriausybė pri- 
ėjo išvadą, kad vien karinėmis bei administracinėmis 
represijomis nepaklusnaus krašto valdyti neįmanoma. Dėl 
to imtasi specialių kultūrinių priemonių“? Šiaurės Vakarų 
kraštą įjungti į carinės Rusijos sudėtį. Šiam tikslui pir- 
miausia reikėjo Lietuvos gyventojų pagrindinę masę al- 
riboti nuo lenkų šlėktos kultūrinės įtakos. Dar 1868 m. 
Vilniaus generalgubernatorius E. T. Baranovas teigė, kad 
Vilniaus universiteto ir jo įstaigų, nors jau ir nebevei- 
kiančių, įtaka dar labai stipri. Ji sklindanti iš Mickevi- 
čiaus, Narbuto ir kitų lenkų mesianizmo atstovų ir agita- 
torių raštų. 

Kad situacija būtų sparčiai ir iš esmės pakeista, vy- 
riausybė nutarė visų pirma paimti į savo rankas mo- 
kyklą ir ją paversti carinės patvaldystės ginklu, varant 
vietinių gyventojų nutautinimo akciją. „Švietimo klau- 
simas, — tašė Vilniaus švietimo apygardos globėjas I. Kor- 
nilovas,— Čia yra gyvybinis politinis klausimas, nuo ku- 
rio priklauso krašto ateitis.“*! Kadangi tarp dvarininkų 
lenkų kultūra buvo įsišaknijusi labai giliai, tai naujosios 
politikos objekiu visų pirma tapo valstietija, kurios vai- 
kai Lietuvos mokyklose sudarė žymų procentą. 

Valstiečių buvo gausu ne tik pradžios, bet ir viduri- 
nėse mokyklose, jie čia sudarė daugiau negu 2595 visų 
mokinių. 1864.01.01 keturiose Kauno gubernijos gimnazi- 
jose mokėsi 820 mokinių, iš kurių 267 valstiečių vaikai.* 

3 Kopnunos H. OGiųwe 3aMewamua O NOAOXXEHNHH yYeGHO-BOCNHTA- 
TEABHOrOo ĄeAa B BuneHcKOoM yueGuoM okpyre B 1867 r.— [B. M. 6. 

J. — C. 1 
L Kopnunos H. Pycckoe ĄeA0... — C. 180, 

*: KopuunoB H. O6mue 3aMewana... — C. 6. 

„Be abejo, Rusijoje nerastume nė vienos gubernijos, ku- 
rioje toks didelis valstiečių vaikų skaičius lankytų gim- 
nazijas“,— rašė minėtasis Kornilovas.*3 

Po sukilimo bendras mokinių skaičius Vilniaus apy- 
gardoje sumažėjo beveik pusiau, t. y. trimis aštuntada- 
liais.** Kauno gubernijoje tepaliktos dvi gimnazijos: Šiau- 
liuose ir Kaune.*? 

Suprantama tad, jog paliktosios gimnazijos stengiama- 
si sutvarkyti taip, kad jos tikrai galėtų vykdyti vyriau- 
sybės iškeltus uždavinius. Tuoj po sukilimo visi mokytojai 
pakeičiami, paskiriant ištikimus carizmo politikai žmo- 
nes. Peržiūrimi ir pakeičiami Vilniaus mokslo apygardos 
mokyklų bibliotekų fondai. 1867 m. apygardos globėjas 
I. Kornilovas šitaip suformulavo šios apygardos mokyk- 
lų uždavinius: „Be tikslų, kurie yra bendri visoms moky- 
mo-auklėjimo įstaigoms, esminis Vilniaus mokslo apygar- 
dos uždavinys yra su dvasios pakilimu (c oAyIeBAeHHeM) 
nuolatos kovoti visuomenės švietimo ir literatūros keliu 
su viskuo, kas priešiška Rusijos valstybei ir rusiškumui.“19 

Vienas iš pagrindinių židinių, skirtų carizmo politi- 
kos diegimui Lietuvoje, buvo tad ir Kauno gimnazija. 

Senoji Kauno gimnazija (joje kurį laiką mokytojavo 
A. Mickevičius), artimai susijusi su Vilniaus universi- 
tetu, buvo uždaryta po 1831 m. sukilimo, ir Kaunas kurį 
laiką neturėjo aukštesnės mokyklos. 1843 m. pertvarkius 
administracinį krašto padalijimą ir įsteigus Kauno guber- 
niją, 1843.10.20 Senato įsakymu į Kauną atkeliama gim- 
nazija iš Kražių. 

Iš pradžių gimnazija įsikūrė buvusiame jėzuitų vienuo- 
lyne, o 1860.03.20 buvo nutarta pastatyti jai naujas pa- 
talpas, į kurias ji persikėlė 1863 m.47 

Gimnazija buvo palyginti gerai aprūpinta mokymo 
priemonėmis. Ji turėjo fizikos, mineralogijos ir gamtos 
mokslų kabinetus, mokymo priemonių geografijai ir is- 
torijai, numizmatikos ir medalių rinkinį, daug įvairių 
miestų ir šiaip vietovių fotografijų. Ypač vertinga buvo 


2-4 Kopuunos H. Pycckoe pAenx0., — C. 54, 161. 

5 CG6opHuk NocTaKoBAeHKA no MuEucTepcTBy HapoAHOTO O6pa30Ba- 
Hua, — Cn6., 1871, — T. 4. 

4 Kopaunos H. O6rne 3aMevanua... — C. 20, 

biblioteka, kurioje po visų valymų dar liko 11 703 tomai 
su 4727 knygų pavadinimais. Bibliotekoje buvo keletas 
inkunabulų.“ Į šią biblioteką buvo perduotos knygos iš 
uždarytų Kėdainių ir Panevėžio gimnazijų. Be fundamen- 
talios bibliotekos, buvo ir mokinių biblioteka.“? 

Dauguma gimnazijos mokytojų buvo įvairių Rusijos 
universitetų auklėtiniai. Nerusai (daugiausia vokiečiai) 
tedėstė užsienio ir senąsias kalbas. Apskritai, matyt, tai 
buvo carizmui visiškai ištikimi žmonės. 1873 m. čia dirbo 
keli asmenys, apdovanoti ordinais už 1863—1864 metų su- 
kilimo malšinimą.*? Kai kurie Kauno gimnazijos mokyto- 
jai su ypatingu entuziazmu piisidėjo prie lietuviškų kny- 
gų rusiškomis raidėmis gaminimo.*! 

Kauno gimnazijos mokinių sudėtis socialiniu atžvilgiu 
žymiai skyrėsi nuo kitų Lietuvos vidurinių mokyklų: 
valstiečių skaičius buvo čia daug mažesnis negu kitur.9? 


17-48 MamaTHaS KkuuxKa KoBeHcKOž  TyGepuyuu ma 1875 T. — 
1874, — C, 224, 

* Iupkynapii uo BuAeHCKOMy yweGEoMy oKpyry.— 1875. — N2. 6.— 
C. 275—276. 

50 MamaTHaa KHuxkKa Kopenckož ryGepuum Ha 1873 r. — 1872. — 
C. 45. 

31 Kopuunos H. Pycckoe ĄeAo...— C, 255, 

52 1864.01.01 duomenimis tas santykis atrodė šitaip (pagal Kopiūu- 
AoB H. PycckOe Aeno...— C. 54): 
Panevėžio gimn, bendras mokinių skaičius 192, jų tarpe valstiečių 108 


Šiaulių iš ši r „186 g " 73 
Kėdainių a ii ii si 138 1 i 49 
Kauno ji Š iš i 209 " +! 4 


Labai žemas valstiečių procentas Kauno gimnazijoje išlieka ir toliau. 
Statistikos duomenys šiuo atveju turbūt teisingai atspindi faktinąją pa- 
dėtį, nes slėpti savo valstietiškos kilmės nebuvo pagrindo: valstiečiai, 
kaip jau anksčiau minėta, buvo Lietuvoje proteguojami prieš dvarinin- 
kus — bajorus. Suvaržymai šiuo atžvilgiu pasireiškė vėliau — devinta- 
jame dešimtmetyje. 1876 ir 1877 metų duomenimis Kauno gimnazijos 
mokinių sudėtis pagal luomus atrodo šitaip (iš IlamaTHax KRn>KKa Ko- 
BeHCKOK TyGepHna Ha 1877 u Ha 1878 roA51): 


1877 1878 
Dvarininkų ir valdininkų 263 249 
Dvasininkų 18 17 
Miestelėnų 173 227 
Valstiečių 19 15 
Kitų luomų 19 S 

Į tokią tad aplinkumą — svetimą tiek socialiniu, tiek 
ir kultūriniu atžvilgiu — pateko Mačiulių Jonukas. 

Kauno gimnaziją tėvai pasirinko, matyt, dėl to, kad 
Šiauliai buvo sunkiau pasiekiami. Į Kauną važiuodavo 
arkliais iki Vilkijos, o toliau — garlaiviu. Užtat mokes- 
tis už mokslą Kauno gimnazijoje buvo didesnis negu Šiau- 
lių: 1874 m. Kauno parengiamojoje klasėje reikėjo mo- 
kėti per metus po 30 rb., kitose klasėse — po 40 rb.??, o 
Šiauliuose tuo pačiu metu — parengiamojoje klasėje 24 
rb., kitose — 30 rb.š* 

Prieš stodamas į gimnaziją, Jonukas bene pusmetį mo- 
kėsi valdinėje mokykloje", greičiausiai Betygaloje, kur 
jis galėjo gyventi pas motinos gimines. Paskui jį per va- 
sarą mokė vienas iš Pasandravio Astrauskų. Suprantama, 
kad pasiruošimas egzaminams buvo menkas. Vaiką pri- 
ėmė į parengiamąją klasę (1873 m.) gal tik todėl, kad 
tuo metu buvo tendencija priimti daugiau valstiečių vai- 
kų, kurie, kaip tikėtasi, lengviau pasiduos oficialiai ca- 
rinei ideologijai ir sudarys atsvarą iš bajorų kilusiesiems. 

Tėvai apgyvendino jį Betygalos apylinkės bajoro naš- 
lės Juzeftos Nešukotienės bendrabutyje.“ Pradžioje mo- 
kslas Jonui sekėsi menkai: rusiškai jis nemokėjo, tad, 
anot Vaižganto, „nieko nesuprato, nieko nenuvokė“ ir 
liko toje pačioje parengiamoje klasėje antriems metams. 
Užtat paskum jis jau visą laiką mokėsi gerai ir sklandžiai 


Kauno gubernijos valstiečiai veždavo savo vaikus į Šiaulių gimnaziją, 
kur valstiečių procentas iš tikrųjų buvo žymiai didesnis, arba į Mintaują 
ir Liepoją. 

Mokinių sudėtis pagal tautybės ataskaitose paprastai nenurodoma, 
Tik Kauno gimnazijos direktoriaus 1874 m, ataskaitoje (Lfapkynapsi 10 
BznenckKoMy yueGuoMy okpyry.— 1875.— Ne 6-—(C. 252) duodamos to- 
kios žinios: rusų 124, lenkų 163, žydų 143, vokiečių 16, totorių 2. 1875 m. 
ataskaitoje minima, kad „yra ir lietuvių“, nenurodant skaičiaus (Tam 
>x€— 1876.— Ne 4.—-C, 119). 

38-54 IupkyAapBi mo BuneHcKOMy  yveGHoMy  OKpyry. — 1874, — 
Ne 5. — C. 178; Ne 8. — C. 430. 

55 Vaižgantas nurodo, kad Mačiulių Jonas tepabuvęs liaudies mokyk- 
loje pusę metų (Tumas J. Jonas Maironis-Mačiulis.-— P. 23); Pats poetas 
sakosi mokęsis metus (CVA, R—557, ap. 1, b. 444. Autobiografija.— 
„Labai mažai per vienus metus pramokęs rusiškos kalbos pas liaudies 
mokytoją rusą...“). 

58 MMB, L. 5, 

žengė iš klasės į klasę. Dar parengiamojoje klasėje jis 
išsiskyrė matematiniais sugebėjimais, matyt, paveldėtais 
iš tėvo. Užtat jį mėgęs mokytojas G. Izmailovas lem- 
davęs Mačiuliui aukštą karjerą: „„Tot vysoko pojdiot.“?7 

Tačiau nepaisant tiek gero mokymosi, tiek ir išori- 
nio sutapimo su mokyklos tvarka bei dvasia, oticialiai 
skiepijamoji ideologija liko vis dėlto svetima — per daug 
stipriai veikė šeimoje įdiegti ideologiniai pradai, visa šei- | 
mos, namų tradicija. Ta pačia linkme veikė ir artimiau- 
sieji draugai — ypač Antanas Vytartas, su kuriuo santy- 
kiai buvo itin nuoširdūs: jiedu Kaune gyveno viename 
bute, o atostogų metu „tai Jonas viešėjo Vytartuose, tai 
Antanas Mačiuliuose“?8, 

Nėra išlikusios jokios tiesioginės medžiagos, kuri pra- 
skleistų anų dar pusiau vaikiškų metų gyvenimą. Tiesa, 
yra Antano Vytarto autobiografija, bet ji rašyta jau se- 
natvėje, gydantis psichiatrinėje ligoninėje, liguistai eg- 
zaltuota ir jausminga. Joje užfiksuoti padriki siaurai in- 
tymaus gyvenimo fragmentai, nieko neužsimenama apie 
aną tolimos praeities draugystę. Bet vis dėlto vienas kitas 
prisipažinimas, viena kita atsitiktinė nuotrupa meta savo 
neramias atošvaistas ir į būsimojo poeto vidaus pasaulį. 
Tylų, rimtą, užsidariusį paauglį, o toks anuomet buvo 
Mačiulių Jonukas, turėjo kažkuo patraukti gyvas, netram- 
domas draugo temperamentas, ekspansyvus jausmingu- 
mas, egzaltuotas emocinis gyvenimas. Draugo asmuo, ma- 
tyt, giliai įstrigo jo sąmonėn, įsipynė vaizduotėje ir jaus- 
muose, ir po daugelio metų nemaža jo charakterio bruožų 
atgijo Jono Vaičiaus, Jono Glinskio poetiniuose paveiks- 
luose. Vaikystės ir bundančios jaunystės metais Vytartas 
jį traukė taip, kaip jau žymiai vėliau, studijuojant Pe- 
terburge, jį — valingą, vidinės disciplinos kupiną — pa- 
traukė neramus ir egzaltuotas Besekerskis. Tokios psichi- 
nės struktūros žmonės atitiko, matyt, jo paties poetiškąją 
prigimtį, kurioje taip daug veržlių jausmo polėkių, kan- 
čios ir nerimo. 

Vytartas už Joną Mačiulį tik metais jaunesnis. Jų abie- 
jų gimimas ir kūdikystė pažymėti ta pačia 1863 metų 


57 Tumas J. Jonas Maironis-Mačiulis.— P. 24, 
58 Tumas J. „Šviesos“ grupė. — K., 1924— P. 17. 

tragedija, Šitaip iškyla tas laikas, Vytartų šeimos tradi- 
cijos perteiktas: „Gimiau 1863 metuose, gruodžio 3 dieną, 
audringuose sukilimo arba „miatežo“ metuose prieš rusų 
žandarų valdžią laikuose, kursai pasibaigė taip liūdnai: 
korimais, šaudymais, į Sibirą ištrėmimais, turtų ir dvarų 
konfiskacijomis, kontribucijomis, kariškių ekspedicijų ir 
abelnai, Muravjovui-Korikui įsakius, siautimu ir t. t. Tuo- 
met Mane mano gražuolė — geriausioji jauna motinėlė, 
nes beveik tik 17!/> metų turėjusi, po širdimi nešiojo. Jos 
brolis Zigmas Mackevičius paliko į Sibirą ištremtas. Tas 
viskas ją labai sugraužė ir sunervino. Todėl, mane pa- 
gimdžiusi, ir ana iki amžiaus galui, ir aš palikome dide- 
liai nervingi.“*? 

Gimnazijos metų charakteristikai medžiagos autobio- 
grafijoje beveik nerandame. Tiesa, yra viena vaikiško 
išdykavimo smulkmena, III klasėje Vytartas sukūręs pa- 
šaipią dainelę apie matematikos mokytoją Makarovą, ir 
ji esą išpopuliarėjusi net Maskvos gimnazijose. Bet ši 
blanki buities atplaiša tiek beveidė ir bendra, kad nė 
kiek nesukonkretina mokinio dienų kasdienybės pa- 
veikslo. 

Žymiai daugiau apie žmogų sako kitas pasipasakoji- 
mas, liečiąs išgyvenimus, kurių negalėjo nežinoti ar 
bent nenujausti geriausias draugas. Čia jauti tą pačią 
emocinę atmosferą, kuri, sutaurinta ir poetiškai trans- 
formuota bei suromantinta, skambės poemos „Tarp skaus- 
mų į garbę" pirmojoje giesmėje. 

„Dėl ko aš įstojau į seminariją? Ar turėjau į dvasišką 
luomą pašaukimą? Rektorius J. Račkauskas taip mano 
tėvams tvirtino. Bet aš tam visam netikėjau. Buvau ga- 
na dievotas, linksmaus būdo ir šposininkas. Prie moti- 
nos buvau labai pavedus ir labai, labai gražus, karšta- 
kraujis. Mylėjau visokius pasilinksminimus, fejerverkus, 
cirkus, teatrus ir t. p. Taigi man seminarija atrodydavo 
kaipo „karstas, kuriame laidojami pačiame amžiaus 
žydėjimę jaunikaičiai“. Ir aš turiu pripažinti, kad pane- 
les, man palankumą rodančias, idealiai ir dideliai mylė- 


39-60 VUB, F 301, 1. 3—4, 7—8.— Kunigo Antano-Vinco Vytaro Syro- 
komlės autobiografija, 

jau, ir mąstyti apie tą nenorėjau, kad atseis gyventi 
be „gyvenimo draugės“, tai aniolo-globėjo-patarėjo-para- 
mintojo vietą užima. Mano miela motina, sekdama seną- 
ji paprotį, pirmąjį savo kūdikį V. Dievui visiškai paau- 
koti norėjo. Bet iš pradžios aš jos apie tą nei klausyti 
nenorėjau. Būdamas kokių 16 metų, jau turėjau sužie- 
duotinę, kaimynę gražuolę Marytę Kupčinskaitę. Mes 
abudu didelei mylėjomės, o mano tėvas, savo laike taip 
pat didelis panų mylėtojas, tam visa širdžia pritardavo. 
Bet štai, mano Marytės brolis, Saratovo seminarijos klie- 
rikas, tenajos nuo džiovos pasimirė. Neužilgo pas jį nu- 
keliavo ir mano sužieduotinė Marytė, vos 15 metų betu- 
rėdama. Tas atsitikimas taip ant manęs paveikė, kad mo- 
tinos širdingą troškimą išpildžiau ir į seminariją įstojau. 
Negreitai ta žaizda, kurią man mano Marytės mirtis už- 
davė, užgijo. Suraminimo ieškojau karštoję maldoje, 
mokslo darbštume, pakiliose bažnytinėse apeigose. Pa- 
likau užsimąstęs, rimtas, žemiškojo gyvenimo nebran- 
ginąs. Prapuolė mano linksmumas, pajutau šio pasaulio 
tuštybę. "60 

Šitokių, matyt, ir panašių draugo nuotaikų veikiamas, 
Jonas Mačiulis, baigęs 4 klases, norėjo stoti į kunigų 
seminariją, ir tik griežtas tėvų noras, kad sūnus baigtų 
gimnaziją, jį nuo to sulaikė. 

Tik čia, aukštesnėse klasėse, išaugus iš vaikystės am- 
žiaus, apsibrėžia, susiformuoja interesai, klostosi pagrin- 
diniai individualybės bruožai. Be galo maža teturime 
faktinės medžiagos, padedančios šį procesą nušviesti, bet 
ir iš esamų trupinių galima nuspėti didelį dvasinį akty- 
vumą, būdingą bręstančiam jaunuoliui, atsiskleidusius 
labai ryškius polinkius, kurie nužymi linkmę tolesniam 
žmogaus interesų ir charakterio vystymuisi. 

Šeštoje klasėje staiga atbunda literatūrinis talentas, 
humanitariniai interesai. Jonas pasižymi rašomaisiais 
darbais, literatūros dalykai pasidaro labiausiai dominanti 
sritis. Jo rašinys „Apie draugystę“ patraukia literatūros 
mokytojo dėmesį: taip parašyti galįs tik subrendęs, gy- 
venimą pažiįstantis žmogus.“ Gal šiuo metu parašomi ir 


S Tumas J. Jonas Maironis-Mačiulis.— P. 24, 

pirmieji eilėraščiai lenkų kalba, kuriuos vėliau, semina- 
rijoje, pradėjęs rašyti lietuviškai, sudegina. 

Suprantama, kad iš visų dėstomų dalykų labiausiai da- 
bar turėjo dominti literatūra. Tačiau literatūros dėsty- 
mas carinėje gimnazijoje buvo sutvarkytas taip, kad jis 
negalėjo patenkinti iškilusių poreikių, negalėjo pasotin- 
ti dvasinio alkio ir patenkinti tų troškimų, kurie dabar 
jame sukilo. 

Tiesa, rusų literatūra buvo einama gana plačiai, mo- 
kiniai supažindinami su daugeliu geriausių klasikinės li- 
teratūros pavyzdžių, bet, greta to, tiek tekstų parinkimas, 
tiek ir jų interpretacija buvo tokia, kad rusų literatūros 
vaizdas iškildavo ne tik nepilnas, bet dar ir iškreiptas, 
eliminuojant iš jos progresyvias, humanistinės tendenci- 
jas ir iškeliant visa, kas galėjo tarnauti viešpataujančios 
santvarkos stiprinimui. 

Pirmųjų keturių klasių mokiniams skirtoje chrestoma- 
tijoje, sudarytoje pagal mokyklų programą, randame 
pluoštą liaudies dainų, ištraukų iš Žukovskio, Krylovo, 
Puškino, Lermontovo, Kolcovo, Tiutčevo kūrybos — visa 
tai galėjo žavėti išraiškos grožiu, vaizdingumu, paliesti 
vaiko širdį ir fantaziją, ugdyti jo estetinį jausmą. Bet imant 
chrestomatijos visumą, iškyla ir akivaizdi tendencija pa- 
brėžti ir aukštinti monarchizmo idėjas, skiepyti liaudyje, 
žemesniuose sluoksniuose pasitenkinimą savo padėtimi, 
klusnumą, kuklumą.?? 

Aukštesniųjų klasių literatūros programos svorio cent- 
ras — senieji raštai ir autoriai. Čia irgi tiek dėstant litera- 
tūros istoriją, tiek ir gana plačiai einant literatūros teoriją 
ir stilistiką, akcentuojama monarchistinės idėjos. Tiesa, ir 
čia skiriama vietos didiesiems XIX a. pirmosios pusės me- 
nininkams: Puškinui, Lermontovui, Gogoliui, bet jų kūryba 
interpretuojama taip, kad ji lieka be sąlyčio su gyvais vi- 
suomeninės minties ir literatūrinio gyvenimo poreikiais. 
Mokyklinė literatūros istorija hermetiškai izoliuojama nuo 
gilios, talentingos ir sugestyvios interpretacijos, kurios 
rusų literatūra buvo susilaukusi žymiųjų savo kritikų raš- 


62 C6opHHK CTHXOTBOpeHHK ĄA5 NOATOTOBETEABHOTO W HHSINHNX KAAC- 
COB THMHa3HH H UpoTHMHa3uK. — BuAbHa, 1878, 

tuose. Visai praleidžiami didieji XIX a. vidurio ir trečiojo 
ketvirčio rusų literatūros vardai, visas tas turtingas lite- 
ratūrinis gyvenimas, taip intensyviai veikęs ano meto rusų 
inteligentijos protus ir širdis. Literatūros dėstymas pagal 
programas ir vadovėlius turėjo kuo griežčiau apriboti 
mokinių intelektualinių, 0 ypač politinių visuomeninių 
interesų ratą, užkirsti kelią net mažiausiam kriticizmui 
viešpataujančios tvarkos atžvilgiu. 

Šios tendencijos dar sustiprėja vakarinių gubernijų 
mokyklose. Vilniaus mokslo apygardos globėjas I. Kor- 
nilovas šiuo klausimu 1865 m. rašė: „Aš manau, jog bū- 
tų tikslinga išleisti chrestomatiją (specialiai Vakarų gu- 
bernijoms — V. Z.), nes negalima visiškai pasitikėti mo- 
kytojų skoniu ir pasirinkimu. Neretai atsitinka, kad jie 
ima vaišinti mokinius nekrasovščina ir kitais kritinės 
mokyklos kūriniais, ugdančiais jaunose sielose per anks- 
tyvą, nesąmoningą ir žalingą nusivylimą. 

Demaskuojantieji rašytojai, satyrikai, iškeliantieji ru- 
sų gyvenimo bjaurumą, čia pavojingi dar ir dėl to, kad 
lenkų požiūris į mūsų gyvenimą ir taip jau nepalankus. 
Šitą požiūrį įskiepijo priešiška mums lenkiškoji ir kata- 
likiškoji propaganda. Kritiškų kūrinių skaitymas be tin- 
"kamo aiškinimo ir vadovavimo tik patvirtins lenkų 
šmeižtus, "03 

Abejonių kai kam kėlė net toks autorius kaip Fon- 
vizinas. Išsklaidydamas jas, 1865.03.24 I. Kornilovas rašė: 
„Suprantama, kad Fonvizino kūriniai nepriklauso prie 
nekrasovščinos... ir dėl to aš nematau nieko blogo, kad 
šio krašto gimnazijų mokiniai skaitytų „Neūžaugą“. 
Tik reikia, žinoma, kad skaitymą lydėtų komentarai..."94 

Iš šių nurodymų susidaro gana aiškus vaizdas, kaip 
Kauno gimnazijos mokiniams būdavo interpretuojami 
rusų rašytojai. 

Literatūrą J. Mačiuliui penktoje klasėje dėstė Peter- 
burgo universitetą baigęs N. Krylovas, šeštoje ir septin- 
toje — A. Pigulevskis, o aštuntoje —.S. Vesinas,— abu pa- 
starieji taip pat Peterburgo universiteto auklėtiniai.“ Ko- 


8 KopmuaoB H. Pycckoe Aeno.. — C, 68, 
8 CVIA, F 567, ap. 1, b. 228, 1, 1, 

kie jie buvo mokytojai ir kaip jie literatūrą dėstė, žinių 
rasti nepavyko, bet, kiek matyti iš vėlesnės Maironio kū- 
rybos, jis didžiai vertino rusų literatūros išraiškos grožį, o 
idėjinis tematinis jos aspektas taip ir liko jam gana tolimas. 

Greta oficialaus, viešojo gyvenimo carinėse mokyk- 
lose vyko ir kitas, slaptas, jam priešiškas. Buvo skaitomi 
mokykloje draudžiami autoriai, organizuojami slapti bū- 
reliai, jų nariai siekė savarankiškai formuotis progresy- 
vią pasaulėžiūrą, o kartais net ieškoti kontakto su liau- 
dies išsivaduojamuoju judėjimu. Vilniaus mokslo apy- 
gardos rašte, išsiuntinėtame gimnazijoms, sakoma: „Iš 
Švietimo ministerijos bylų matyti, kad pastaruoju metu 
13-0je gimnazijų, vienoje progimnazijoje ir 10-tyje rea- 
linių mokyklų atskirus mokinius daugiau ar mažiau pra- 
gaištingai veikia nusikaltėliška propaganda; dar dau- 
giau, — kad tuo pačiu laiku 14-oje gimnazijų ir 4-0se rea- 
linėse mokyklose įvyko stambūs kolektyviniai bruzdė- 
jimai arba negirdėti ir stačiai neįtikimi atskirų mokinių 
išsišokimai.“6? 

Kauno gimnazijoje žinoma atvejų, kai mokiniai kata- 
likai demonstratyviai atsisakydavo dalyvauti oficialiose 
pravoslaviškose pamaldose (1865.08.26; 1889.03.02; 1896. 
11.14).97 Galimas dalykas, kad būta ir kitokios rūšies 
bruzdėjimų. Kokį visa tai turėjo poveikį J. Mačiuliui, ar 
jis juose dalyvavo, žinių nėra. Bet neatrodo, kad būtų 
buvęs kiek stipresnis kontaktas su kokių nelegaliu judė- 
jimu. Tiesa, J. Tumas pažymi, kad aukštesnėse klasėse 
J. Mačiulis „pergyveno rimtų abejojimų dėl tikėjimo““š, 
Galimas tad daiktas, kad į jo rankas buvo pakliuvusi 
viena kita populiari anuo metu draudžiama knygelė, aiš- 
kinanti gamtos ir visuomenės gyvenimo reiškinius kitaip 
negu mokykloje, pagrįsta materialistine pasaulėžiūra, 


65 Žr. atitinkamų metų IamaTHas KAmxKKa BuAeHCKOTO yYYWeGHOro 
okpyra, 

66 CVIA, F 567, ap. 1, b. 625. 

67 Biržiška V. Gimnazijų „maištas“ dėl cerkvių lankymo // Mūsų se- 
rovė— 1921— Kn. 2.— P. 103—104. 

68 Tumas J. Jonas Maironis-Mačiulis.— P. 24. 


Bet šitai nepaliko bręstančio poeto sąmonėje kokių nors 
pastebimų pėdsakų. 

Koks šiuo metu buvo J. Mačiulio santykis sų tautinio 
sajūdžio idėjomis, nėra visiškai aišku. Pats poetas sako- 
si dar šeštoje gimnazijos klasėje pradėjęs rašyti Lietu- 
vos istoriją. Esama žinių, kad maždaug šiuo metu jis 
liovėsi korespondavęs su namiškiais lenkų kalba? Vaiž- 
gantas tvirtina, kad Jonas „visu beveik savo mokslo me- 
tu.., kaip pradėjo, taip inercija palaikė savo namuose 
lenkybę. Jis per visą laiką sų visais namiškiais, ne tik 
su seselėmis, korespondavo lenkiškai“,? nors tautinė 5ą- 
menė jame ir buvusi visą laiką gyva.?! 

Ctipriausia atsvara mokyklos skelbiamai ideologijai 
buvo, be abejo, ryšiai su tėviške, šeima. Atostogų metu 
pervažiuodamas į Bernotus, jis tuoj pasinerdavo į tą patį 
gyvenimą kaip ir vaikystės metais. Tėvai, mylinčios se- 
serys, kurios „takus nutrypdavo bėgiodamos į lauką už 
viso kilometro broliuko pasitikti, laiku atvažiuojančio 
pamatyti“, buvo pagrindinė jungtis su gimtuoju kraštu 
ir jo žmonėmis. O čia dar plačioji Mačiulių giminė — 
dėdės, tetos, pusbroliai ir pusseserės! Mačiulis turėjo 
penkias ištekėjusias seseris, Mačiulienė — keturis brolius 
ir tris seseris, Visi tie giminės gyveno Betygalos, Raseinių 
ir Šiluvos valsčiuose, su visais giminiuotasi, lankytasi vie- 
nų pas kitus. 

Visa širdimi gyventa ir džiaugtasi gimtosios žemės 
grožiu. Jaunuolis vaikščiodavo Dubysos pakrantėmis, 
klaidžiodavo žydinčiais Kiršnovės, Luknios krantais, nu- 
eidavo į artimą Nugaros piliakalnį Mėgdavo klausyti 
apsilankančio į Bernotus senuko Kveselio pasakojimų 
apie senovę““. Mačiulių namuose dažnas svečias būdavo, 
kaip jau minėta, motinos pusbrolis knygnešys Jonas Vai- 
čius, matyt, didelį įspūdį daręs būsimam poetui: jo pa- 
varde Maironis pavadino vieną iš savo poemos „Tarp 
skausmų į garbę“ veikėjų. 


S MMB, 1. 9, 

" Tumas J. Jonas Maironis-Mačiulis-— P, 26; Tumas J. „Šviesos“ 
grupė — P. 17. 

71-72 Tumas J. Jonas Maironis-Mačiulis.— P. 25, 26—27. 

8 MMbB, L. 7. 

Bet jaunuolis ne tik sėmėsi pilnomis rieškutėmis jėgų 
iš gimtosios žemės — jis stengėsi jau ir pats duoti, nors 
dar tuo tarpu ir labai kukliai, ir nedaug. Seserys buvo 
pasimokiusios tik vienuolių dominikonų mokykloje Ra- 
seiniuose./* Jonukas stengėsi papildyti gausias jų švieti- 
mosi spragas ne tik dažnai koresponduodamas su 5€5e- 
rimis, bet dar atostogų metu pamokydamas jas istorijos, 
geografijos ir kitų dalykų. Vasaromis ruošdavo į gim- 
naziją ir kaimynų vaikus." 

Paskutiniuosius gimnazijoje praleistus metus, pasku- 
tiniąsias vasaras jam nušvietė jaunuoliška meilė gražiai, 
linksmai Teklei Navickaitei, kaimyno dvarininko dukte- 
riai. Su Alfredavo Navickais Mačiuliai artimai bendravo, 
tad ir vaikams suartėti buvo lengva. Parvažiavęs atos- 
togų, Jonas drauge su Tekle eidavo pasivaikščioti, į vieš- 
nagęs, į pasilinksminimus ir šokius. Teklei ši meilė liko 
gyva iki pat senatvės —su pietizmu ir šiluma ji prisimi- 
nė ją dar amžiaus pabaigoje kaip šviesiausią, giliausią 
išgyvenimą, atpažindama save vėliau išgarsėjusio poeto 
kūryboje."? Gilią žymę ji paliko ir Maironio dvasioje, 
po dešimties metų atgimusi poetizuotu Marinės paveiks- 
lu poemoje „Tarp skausmų į garbę“, įsiliejusi į „Jauno- 
sios Lietuvos“ Jadvygos vaizdą. Ar tik ne dėl šių išgy- 
venimų Jonas Mačiulis atsisako stoti į kunigų seminari- 
ją, į kurią taip veržėsi dar prieš keletą metų, ir išvažiuo- 
ja į universitetą? Gal ir taip. Tačiau nepaisant jausmų, 
kurie traukė jį prie gražiosios kaimynės, nepaisant mer- 
ginos tėvo, kuris labai mielai būtų pavadinęs Joną savo 
žentu, jis vargu ar norėjo susirišti su ja kokiais nors 
įpareigojančiais saitais. Prieš jį vėrėsi per daug plačios 
perspektyvos, kad galima būtų svajoti įplaukti į ramų 
uostą, dar neišbandžius jėgų gyvenimo kovoje. 

Gimnaziją jis baigia 1883 m. pavasarį — „Aušros“ pa- 
sirodymo metais. Brandos atestate pažymiai ne ypatin- 
gai geri: daugiausia turėjo ketvertų, o graikų kalbos ir 
fizikos bei matematinės geografijos — po tris; egzaminų 
metu prisidėjo dar lotynų kalbos trejetas ir tik iš tiky- 


"* Tumas J. Jonas Maironis-Mačiulis.— P, 22. 
75-78 MMB, 1. 6, 13—14. 

bos gavo vienintelį tradicinį penketą?". Matyt, gabaus jau- 
nuolio interesai turėjo aiškų profilį: jie buvo pakrypę 
lietuviškųjų dalykų ir kūrybinių bandymų linkme, o gim- 
nazijoje mokomieji atsidūrę antrajame plane, 

Stipriai išryškėjusi interesų kryptis, tai, ką drąsiai ga- 
lime vadinti pašaukimu, apsprendė ir tolesnį jo žings- 
nį — literatūros studijas universitete — žingsnį, labai ne- 
įprastą anų laikų valstiečio vaikui lietuviui. 

Kaip į šį pasirinkimą žiūrėjo šeima, nežinia, Tėvas jo 
pasirinkimo nevaržęs, žadėdamas išleisti sūnų į „kokį 
jis tik nori mokslą""8. Žinoma, svajota apie kunigo ke- 
lią; priimtina atrodė dar ir inžinieriaus profesija: pats 
Aleksandras Mačiulis buvęs gabus tiltų statytojas./? Bet 
humanitariniai mokslai? Literatūra? Sunku įsivaizduoti, 
kad šis pasirinkimas būtų buvęs tėvams prie širdies. Ga- 
limas dalykas, kad tarp jų ir sūnaus iškilo net konflik- 
tas — kaip kitaip išaiškinti tą aplinkybę, kad Jonas, stu- 
dijuodamas Kijeve, su namiškiais gal net nesusirašinėjo. 
Net po metų nepranešė jiems metąs universitetą ir stojąs 
į kunigų seminariją. 

Tačiau 1883 m. vasarą Jono polinkiai, matyt, buvo 
tiek aiškiai susikristalizavę, poeto balsas toks stiprus, 
kad pasirinkti kitokį kelią jis jautėsi negalįs. Tiesa, pas- 
kui pasirodė, kad būta ir užsispyrėliško, jaunuoliškai 
neapgalvoto skubotumo: juk nepraslinkus nė metams, 
sumanymas pakeičiamas. Tad į universitetines studijas 
jį bus pastūmėję gal ne tik dalykiniai polinkiai, bet ir 
kiti — daugiau psichologiniai — motyvai, su kunigyste 
nesuderinami jausmai. Gal reikėjo atitolti nuo pastarųjų 
metų pirmosios jaunuoliškos meilės išgyvenimų, užsi- 
miršti, atgauti pusiausvyrą. 


3. KIJEVO UNIVERSITETE 


Studijoms Jonas Mačiulis pasirenka Varšuvos univer- 
sitetą. Vakarų krašto gyventojai, norį jame mokytis, tu- 
rėjo gauti specialų leidimą iš generalgubernatoriaus. Tad 


7 CVA, F 208—S, ap. 1, b. 170, 1. 556. 
78-99 Tumas J. Jonas Maironis-Mačiulis.— P. 27, 24. 

Jonas kreipiasi pagal reikalaujamus formalumus į Kau- 
no gubernatorių, prašydamas tarpininkauti. 1883 m. 
rugpjūčio 9 d. Vilniaus generalgubernatorius išduoda 
raštą, kuriuo Jonui Mačiuliui leidžiama stoti į Varšuvos 
universitetąs“, 

Tačiau jis nuvažiuoja ne į Varšuvą (kur šiuo metu 
kaip tik studijavo V. Kudirkai), o į Kijevą. Kodėl taip 
atsitiko? 

Autobiografijoje (1923 m.) Maironis apie save rašė: 
„norėjo važiuoti į Varšuvos universitetą, bet, negavęs 
leidimo, pateko į šv. Vladimyro universitetą Kijeve..."*! 
Leidimą, kaip matėme, jis gavo. Bet dar liepos 11 d. 
J. Mačiulis buvo padavęs dokumentus į Kijevo univer- 
sitetą, kur specialių leidimų nereikalautą, o jau rugpjū- 
čio mėnesį buvo priimtas į Istorijos ir filologijos fakul- 
tetą??, kur jį „masino literatūros mokslas“, kaip jis pats 
rašė minėtoje autobiografijoje. 

Galima suprasti motyvus, dėl kurių jis, nestojęs į Var- 
šuvą, išskyrė Kijevą iš kitų ano meto Rusijos universi- 
tetų. Tačiau literatūros studijoms šis pasirinkimas, kaip 
pamatysime, buvo itin nevykęs. Tai buvo lemtingas žin- 
gsnis, daugiausia sąlygojęs tolesnį Maironio gyvenimo 
kelią. Jeigu literatūros studijos universitete jį būtų pa- 
traukusios, jeigu jis būtų pastoviai įsijungęs į pasaulie- 
tinės inteligentijos eiles, kas žino — gal šiandien jo poe- 
zijoje nebūtų daugelio tų bruožų, apie kuriuos kalbame 
su apgailestavimu ir nepritarimuų. Deja, spėliojimai lieka 
spėliojimais, 

Koks gi buvo tas Kijevo universitetas, į kurį 1883 m. 
rudenį įstojo būsimasis Maironis? 

Uždarius 1832 m. Vilniaus universitetą, vadinamasis 
Šiaurės Vakarų kraštas liko be aukštosios mokyklos. No- 
rint tą spragą užpildyti, buvo įsteigtas Kijeve šv. Vladi- 
miro universitetas. Jis sumanytas kaip mokslo įstaiga, 
turinti atsverti maištingąją Vilniaus dvasią. Naujai įsteig- 
to universiteto statutą 1833.12.25 patvirtino Nikolajus I, 
o universiteto globėjas taip rašė apie tos mokyklos už- 


0 CVIA, F 378, B. S. 1883, b. 230, 1. 146. 
i CVA, R-—557, ap. 1, b. 444. 
*2 Nepokupnas A. Baltai slavų giminaičiai — V., 1983.— P. 87, 

davinius: „Aukštosios mokyklos įkūrimas Vakarinėse gu- 
bernijose, be bendrų visoms panašioms įstaigoms tiks- 
lų, turi dar siekti suartinti šių gubernijų gyventojus su 
rusų papročiais ir tradicijomis, sumažinti religinį fanatiz- 
mą jų išpažistamų konfesijų atžvilgiu ir padaryti juos 
palankius bendrai tėvynei."ė3 

Universitetas buvo iškilmingai atidarytas 1834.07.15, 
bet į jį sudėtų vilčių nepateisino. Dėstytojų ir studentų 
dauguma prisidėjo prie S. Konarskio vadovaujamos revo- 
liucinės organizacijos, ir universitetas 1839 m. kovo mėn. 
buvo uždarytas. Po pusmečio (1839.07.15) jam vėl leista 
veikti, prieš tai iš 267 studentų pašalinus 211 ir pakei- 
tus apie pusę dėstytojų. Po šitokios operacijos jis, aiš- 
ku, ilgai negalėjo atsipeikėti, ir ištisą dešimtmetį univer- 
sitetui buvo visiško nuopuolio metas.?* Tik ilgainiui jis 
ėmė po truputį stiprėti ir tvarkytis. Tačiau ir 1855 m. di- 
desnioji studentų dalis vis dar tebebuvo lenkai katalikai. 
„Nacionalinė universiteto klausytojų sudėtis— kaip nuro- 
do jo istorikas, — vedė jį į lemtinguosius 1863 metus.“š* 
Tr tik po sukilimo, 1863 m. įvedus naują statutą, jis bu- 
vo pajungtas griežtai carinės administracijos kontrolei. 

Šitoji nacionalinio išsivaduojamojo judėjimo tradicija 
buvo tas gyvas ryšys, kuris siejo Kijevo universitetą su 
uždarytuoju Vilniaus universitetu. Būta ir kitų, tiesa, 
antraeilės reikšmės ir smulkesnių ryšių. 1836—1839 m. 
čia skaitė vietinę ir kriminalinę teisę I. Danilavičius, čia 
dėstė ir daugiau buvusių Vilniaus universiteto profeso- 
rių. Kijevo universiteto bibliotekos fondų didžiąją dalį 
sudarė knygos iš Vilniaus universiteto, Vilniaus medici- 
nos-chirurgijos akademijos bibliotekų.39 Visa tai drauge 
ir sudarė visuomenėje opiniją, kad Kijevo universitetas 
esąs tarsi koks Vilniaus universiteto įpėdinis. Visai ga- 


8 IlyabTUH B. Heropua YuuBepcureTa Ca. BAazuMupa, Cn6., 1860.— 
C. 51. 


8 Tam >x6. — C. 61—62; BaagumupckuG-Bygauos M, D. Keropua 
Hmieparopckoro YHuBepcuTeTa CB. BAaguMupa. — KueB, 1884, — T. 
1. — C. 210. 


85 BaaguMupckut-Byganos M. D. Heropua... — C. 596. 

86 HcropuKO-CTATHCTHeCKMe BANHCKU O6 YUeHBIX Ww YUeGHO-BOCINH- 
TaTeAbHLIX yupexxĄeHuax HmiepaTopcKOro YuuBepcuTera CB. BAaAu- 
MHupa (1834—1884), — Kes, 1884. — C. 309—334, 

limas dalykas, kad šitai kaip tik ir pastūmėjo Joną Ma- 
čiulį išskirti Kijevo universitetą iš kitų Rusijos aukštųjų 
mokyklų. 

Istorijos-filologijos fakultetas, į kurį 1883 m. rudenį 
įstojo J. Mačiulis, buvo mažiausias universitete: iš 1709 
studentų medicinos fakultete buvo 990, teisės — 304, fi- 
zikos-matematikos — 253, o istorijos-filologijos — tik 162,37 
Literatūros dėstymui ir apskritai filologijai fakultete te- 
skirta maža dėmesio: klasikinę filologiją dėstė doc, J. Ku- 
lakovskis ir doc. F. Mucenko. Prof. P. Pavlovas skaitė 
meno istoriją ir teoriją, bet, kaip matyti iš jo darbų, 
daugiau domėjosi bendraisiais istorijos klausimais. Va- 
karų Europos literatūrą — viduramžius ir Naujuosius lai- 
kus — skaitė doc. N. Daškevičius, slavų filologiją — doc. 
T. Elorinskis, o rusų filologiją — prof. A. Sobolevskis, do- 
mėjęsis kalbos istorijos ir gramatikos klausimais. Ne- 
buvo kursų, susijusių su gyvuoju literatūros procesu, 
bent tais metais visiškai nebuvo skaitomi žymieji rusų 
literatūros autoriai. Suprantamas tad nusivylimas, su ku- 
riuo paskui J. Mačiulis kalbėjo: „..„tiesiog nieko nebuvo 
pirmame kurse mokytis nei apie literatūrą, nei apie po- 
eziją."89 

Tačiau Kijeve praleisti metai vis dėlto nepraėjo vel- 
tui. Vargu ar jie praplėtė kiek literatūrinį Maironio aki- 
ratį, bet čia jis turėjo progos pastudijuoti istoriją, ku- 
ria domėjosi dar gimnazijoje, susipažinti su mokslinė 
metodologija. O istorijos dalykų jis klausė — tai rodo 
kad ir išlikę vidurinių amžių istorijos kurso, skaityto 
prof. Fortinskio 1883/84 m., užrašai“?, tais pačiais metais 
įsigyta Kijevo istoriko V. Antonovičiaus knyga?! 


8! TaM xe. — C, XLL 

* Buorpaduueckui CAOBApPb NpodeccopoB H UpeonaBaTen6 HIM- 
t YViuBepcuTrera CB. BnazuMupa (1834—1884)) — Kuen, 
1884. 

Š Tumas J. Jonas Maironis-Mačiulis.— P. 30. 

9 LKLI, 34, J. M.—IIL, 

 AnronoBuų B, B. Owepk ucTopuu Bennkoro KuaxkecTBa  AHTOB- 
ckOTrOo. — KueB, 1878.— Ir dabar ji yra Maironio literatūriniame muzie- 
juje Kaune, Maironio bibliotekoje. Kad ji pirkta Kijeve, matyti iš ant- 
spaudo: «<KumokaBrii Maraaus Po3o8a B Kmesev. 

2. Maironis 


Istorijai Kijevo universitete buvo skiriama daug dė- 
mesio: fakultete ji užėmė pagrindinę vietą tiek moko- 
majame, tiek ir moksliniame darbe. Nuo 1877 metų de- 
kanai buvo istorikai: prof. Ikonikovas, prof. Antonovi- 
čius, o 1883 m. vėl Ikonikovas. Kijevo universitetas 
aprūpindavo istorikais rusiškąją ir Austrijai priklausiu- 
siąją Ukrainos dalį. J. Mačiulio studijų Metais didelį 
autoritetą Čia turėjo V. Antonovičius, sukūręs ištisą istori- 
kų mokyklą“? Rusijos istoriją čia skaitė prof. M. Vladi- 
mirskis-Budanovas, prof. V. Ikonikovas, visuotinę istori- 
ją — jau minėtasis prof. F. Fortinskis. 1872 m. Kijeve 
įsteigta ,Metraštininko Nestoro istorikų draugija“, ku- 
Tios nariais buvo daugelis universiteto profesorių, skai- 
čiusių ten pranešimus, spausdinamus žurnale „Metrašti- 
ninko Nestoro istorikų draugijos skaitymai“. Kijeve ėjo 
keletas istorijos dalykams skirtų žurnalų: „KueBckag 
cTapuna“ („Kijevo senovė“), „BecTHAK IOro-3anaAHoHd 
1 sanaAHožd Poccun“ („Pietvakarių ir Vakarų Rusijos žiny- 
nas"). Straipsniai istorijos klausimais spausdinti ir univer- 
siteto periodiniame leidinyje „„YumBepcurerckut  BecT- 
HHK" („Universiteto žinios"). 

Kijevas buvo Didžiosios Lietuvos Kunigaikštystės isto- 
rijos tyrimo centras. Jos istorijai skyrė vietos prof. 
V. Antonovičius savo Pietvakarių Rusijos istorijos ir 
Vakarų Rusijos istorijos šaltinių kursuose. Tas pats 
V. Antonovičius išspausdino reikšmingą studiją „„Ouepk 
HcTOpHKH Benukoro Kus>kecrBa AuroBckoro“ („Didžiosios 
Lietuvos Kunigaikštystės istorijos apybraiža“), drauge su 
K. Kozlovskiu leido „,TpaMoThi Bennkux KHa364 AHTOB- 
ckux“ („Didžiųjų Lietuvos kunigaikščių aktai“). M. Vla- 
dimirskis-Budanovas rašė Lietuvos teisės istorijos klau- 
simais, savo darbams kaupdamas medžiagą Karaliaučiaus 
universiteto bibliotekos archyve, Vilniaus centriniame 
archyve, studijuodamas Peterburge Lietuvos Metriką. 
Lietuvos istorijos klausimais rašė ir N. Daškevičius: mi- 
nėtinas 1885 m. pasirodęs darbas, skirtas kritiškai V. An- 
tonovičiaus „Apybraižos“ analizei: „Pastabos apie Lietu- 
vos-Rusijos valstybę“. 


22 Niuuezu B. H. Benopyccaa H AuTsa XV--XVI BR. — M., 1961, — 
C. 429-—-430, 

Visa šitoji aplinkuma formavo, be abejo, jauną stu- 
dentą, brandino jo domėjimąsi gimtojo krašto istorija, 
davė metodo pagrindus, supažindino su problematika ir 
naujausiąja literatūra. Kijevo studijų pėdsakai bus ryš- 
kūs po keleto metų parašytuose „Apsakymuose apie Lie- 
tuvos praeigą“— čia bus remiamasi Kijevo istorikų dar- 
bais ir drauge su jais ne kartą bus aštriai polemizuojama. 

Šalia akademinių studijų Jonas Mačiulis bando įsi- 
traukti į platesnių visuomeninių interesų ratą: Vaižgan- 
1as nurodo, kad būsimasis Maironis, prisidengęs pseudo- 
mimu Narodnyj Učitel, pasiuntęs iš Kijevo 1884 m. laik- 
raščio „Novoje Vremia" redakcijai laišką lietuvių spau- 
dos draudimo klausimais ir kad tas jo laiškas be jokių 
pakeitimų ar praleidimų buvęs išspausdintas.9? 

Ši Vaižganto pateikiama žinia ne visiškai tiksli: nei 
kokio straipsnelio, nei korespondencijos, nei laiško re- 
dakcijai, pasirašyto Narodnyj Učitel, nepavyko rasti 
1883—1884 m. rusų periodikoje — tuo metu, kai J. Ma- 
čiulis mokėsi Kijeve. Tačiau pats spausdinimo faktas 
nekelia abejonių. Maironis, nupasakojęs Vaižgantui 
1924 metais įvykį, galėjo būti primiršęs datą, laikraščio 
pavadinimą, bet negalėjo būti išgalvojęs patięs fakto, 
kad studijų metais iš Kijevo jis pasiuntęs į laikraštį laiš- 
ką, kad radęs jį atspausdintą, — negalėjo būti išgalvotos 
taip konkrečiai Vaižganto nupasakotos aplinkybės ir iš- 
gyvenimai, kuriuos patyrė jaunutis studentas, atsivertęs 
skaitykloje laikraštį ir pamatęs jame savo raštą: „Parašė, 
nusiuntė į Petrapilį ir neramiai laukia, ieško, ar įdės. 
Įdėta! Ima skaityti ir patikrinti ar visa. Visa! O rankos 
dreba. O pats neramiai dairosi aplink, beg kas nemato, 
ką jis čia skaito; beg neatspėja, jog jis pats tasai slapu- 
kas — Učitel, neteisėtai pasisavinęs šį vardą. Ir ima stu- 
dentą bailė, kam jis pakibino širšuolių, rusų biurokratų, 
lizdą, priminęs taip oficialiai draudžiamąjį dalyką, lietu- 
vių spaudos draudimą."?! 

Tad reikia manyti, kad laiškas, pasiųstas redakcijai 
su parašu „Narodnyj Učitel“, buvo išspausdintas be pa- 


8 Tumas J. Jonas Maironis-Mačiulis— P, 29, 69, 
“* Ten pat.— P. 29. 

rašo. Sutikus su šitokia prielaida, iš tikrųjų randame 
laikraštyje „Novoje Vremia" 1883 m. spalio 31 d. (tuo me- 
tu, kai J. Mačiulis jau buvo beveik įpusėjęs savo trum- 
pas studijas Kijeve), rubrikoje „Rytinis paštas“, laišką 
redakcijai lietuvių spaudos klausimais. Jo turinys ati- 
tinka Vaižganto nurodytąjį, o truputį dar mokiniškas 
pobūdis, lyg suvaržytas minčių dėstymas ir neišvystyta 
bei nedrąsi argumentacija rodytų, kad jo autorius yra 
jaunas žmogus, neįpratęs į spaudos darbą — toks, koks 
tuo metu ir buvo Jonas Mačiulis.“ 

Jo laiško pasirodymas rusų spaudoje tais metais ne- 
buvo atsitiktinis reiškinys ir turėjo savo kontekstą. 

Lietuvių inteligentija (J. Basanavičius ir kt.), norėda- 
ma atkreipti rusų visuomenės dėmesį į lietuvių kalbos 
ir raštijos padėtį Lietuvoje, 1883—1884 metais paskelbė 
Maskvos ir Peterburgo ,„rimtuosiuose“ laikraščiuose ne- 
maža straipsnių, paskatindama svarstyti „lietuviškąjį 
klausimą“, 


95 Štai to nedidelio rašto tekstas — pirmasis būsimojo Maironio pa- 
sirodymas spaudoje: 

«BASINHNe AUTOBIKI He HMEIOT CBO6K NeuaTŲ, He HMEIOT Ha POAHOM 
£3BIKe KHHI, KOTOPBIMH ObI MOTA4 pyKOBOACTBOBAaTBCA. IlpaBna, GBIAO 
pa3pel1eHo NeUaTaTb KHHTH Ha POAHOM A35IKe pyCCKHMŲ GyYKBAMHA, HO 
AMTOBEŲ, BUAMT B STOM HeuTo DpOoTMBHO6 KaTOAMMYeCKOKH penurau. On 
UPHBDIK H3AABHa K AaTHHCKOMY aAbABKTY H He MOJK6T COrAaCHTBCA MO- 
AHTBCA NO KHHTAM C pYCCKHMH OyYKBaMK. DTO BeCbMA NOHSTHO TOMY, KTO 
XOPONMO 3HAKOM C NPHBA3AHHOCTBIO AKHTOBIJEB KO BCeMY CTapoMy, TakhM 
06pa30M, C OAHOK CTOPOHBI, COAMKeHKHe Goxee GOraTHIX KPeCTbAH CO 
NMASXTOK, TOBOpANeli TIO-IOABCKM, C Apyrod — HEeO6XOAHMOCTb B KHH- 
TAX PeAHTHO3HOrOo COA6PJxAKHKUA 3aCTABHAU AMTOBIJA INPOTHB BOAM Gpo- 
CHT6C3 K NOABCKOMY A3LIKY, K HOAbCKUM KHHTaM, DTO OCO6eHHO 3aMET- 
HO B MOAOAOM MNOKOAEHNHH, KOTOpOe, CGAUKaACb C MeCTHBIMŲ DMOMEIHKA- 
MH, HAUWNHaeT CTBIĄHTBCA CBO6TO POAHOrOo x35:Ka, He CAeAyYeT AK TeNepE 
O6paTHT; OCOGeHHOe BHHMAHHe Ha 3TOT Bonpoc? He CAeAOBaAO GBI IIO- 
CTapaTBCA NPOGYANTE BO CaMLIX AHTOBIJAX CaMOCO3HAaHHe, UTOGBI OTpa- 
AMT HX OT IOABCKOTO BAKAHASI 

AHTOoBŲ5I Bo IpyccuH IOAB3YIOTCA CBO6IO NEUATEIO, y IOTOMY TAM 
He 3aMeTHO Ha HHxX HHKaKOTO BAHZHKA NOASKOB, Oco6eHHo MOrAN OEI 
IIPHHeCTU NMOAL3Y KHUTU PeAHTHO3HOrO Coxepxxanus. MaTB ĄOAJKHA Ha- 
MpaBA3Tb MEepBble IMard pe6eKKa, Ho MHOTOo AM yYCIIeeT B BTOM MATb- 
KPeCTBAHKA, eCAH y HeH HeT IOĄ pyKaMH HaCTABHHKA, KHUTH? AnTBuH- 
Ka-MaTb, KaK H BCAKAX Apyrax, HyJKAGGTCA B KHHTė, IMCANHOS Ha 
NOHATHOM AA Hee a35iKe», — HoBoę BpeM3, — 1883. — Ne. 2757, — 
C. 3. 

Vadinamąjį Šiaurės Vakarų kraštą oficialioji (ir pu- 
siau oficialioji) politika vertino kaip lenkų kultūrinės 
ekspansijos objektą ir stengėsi čia gana drastiškomis 
priemonėmis kovoti prieš polonizaciją,  priešindama 
jai krašto rusinimo tikslus. Lietuvių tauta, turinti savus 
nacionalinės raidos poreikius, buvo visiškai ignoruoja- 
ma, platesniems visuomenės sluoksniams šių poreikių 
dažnai net nesuvokiant. Priminti, kad egzistuoja lietuvių 
tauta, kad jau prasidėjo jos nacionalinis atgimimas, kad 
spaudos nuo seno jai įprastų lotynišku šriftu leidimas, 
dėstymas mokyklose gimtąja lietuvių kalba yra gyvybi- 
niai poreikiai — apie šitai dabar prabylama rusų laik- 
raščių skiltyse. Šia tema rašytus jaunų lietuvių inteligentų 
straipsnius paskelbia ,„Homoe Bpema“““, „C.-[eTep- 
Gyprckue BenomocTH“9“, „Pyc»“9Š. „Pycckue BeAOMOC- 
Ta"? „CoBpeMennEie HaBecrua“!'0. Tie straipsniai daž- 
nu atveju yra poleminiai (o ką jau kalbėti apie tuos, ku- 
rie specialiai skirti lietuvių-lenkų santykiams nušviesti — 
jie čia neminimi), diskutuojantieji su tais, kurie rėmė 
„graždankos“ vartojimą lietuvių rašto reikalams. Ypač 
neigiamo lietuvių visuomenės vertinimo susilaukė seri- 
ja F. Muraškos labai šiurkščių šovinistinių antilenkiškų 
straipsnių, pasisakančių tuo pat metu prieš lotyniškąjį 
šriftą lietuviams.!?! 


99 OnnH u3 vAeHOB «AKNTORCKOTO AMTEpaTYpHOTO OGeCTUA» B TWAB- 
3uTe, Ilo MOBOAY NOABCKHX paAocTeū // Hosoe BpeMa.— 1883.— No 2502, 
2520, 2557. . 

7 Caona II. TlucbMo B pezakiuo // C.-Merep6yprckue BEAOMOC- 
TH. — 1883. — No 83, 

* Auroseų, Ilo MoBoAY CTarLK T. Mypamka «Iloamii paspiiB Tlpyc- 
Ckux AuTrBuHoB c IMongkamno // Pycm. — 1884. — Ne 8. —C, 52—55. 

9 M. Ilo noBoAY saaBAeKuū r. Mypamko // Pycckuė BeAOMOCTH, — 
1884, — No 90. 

W0 Pycekuū AuroBeų. AurBa 1 a36yka Aa Hee // COBpeMEHHBIe 13- 

BecTH3. — 1884, — Ne 70; Unus pro multis. 
Emie o AuTBe 4 AuTOBCKOL as6yke // Tam >ke. — Ne 85; Pycekuū Au- 
ToBeų, HeuTo o AuTrBe // Tam xe. — No 89; ByūBug A. H. O AmTOB- 
Cko4 as0yke // TaM xe. — Ne 97; Keprykac. HecKOoABKO CAOB O COB- 
PeMeHHOM IIOAOJKEHHH AHTOBCKOK  IMKCEMeHHoCTU // Tam >ke.— No 98; 
Pycckuū Auroseų. Tonoc AnTOBųa // Tam ke. — Ne 145, 

W C.MerepGyp/ckue BexOMOCTU, —- 1883. — Ne 34, 83; Homoe 
BPeMz. — 1884, —— Ne 2906; CospemMenuie y3BecTN3. — 1884, — Ne. 94; 
Pyc:. — 1884. — No 8. — C. 55, 

Laikraščiai, skelbę lietuvių autorių straipsnius, ne kai“: 
tą ir savo vardu paremdavo juose keliamus reikalavi- 
mus!??, nors ir ne visada nuosekliai. 

„Lietuviškasis klausimas“, kaip matyti, persirito per 
rusų spaudą 1883 m. ir ypač pirmuoju 1884 m. pusme- 
čiu — vėliau jis gerokam laiko tarpui išnyko iš rusų vi- 
suomenės dėmesio sferos, vėl ryškiau iškildamas tik pas- 
kutiniajame amžiaus dešimtmetyje. 

Tarp visų šių straipsnių J. Mačiulio raštelis atrodo tiek 
kuklios apimties, tiek ir turinio. Tačiau, pasekant bręs- 
tančio poeto biografiją, yra svarbus pats faktas, jog at- 
budo žmogaus visuomeninis aktyvumas, išryškėjo noras 
pačiam įsitraukti, nors dar ir nedrąsiai, į savo meto vi- 
suomeninę kovą. 

Šia linkme jo psichiką bus brandinę daugelis faktorių. 
Bus veikęs J. Mačiulį patriotinis „Aušros“ entuziazmas 
(jau 1885 m. jis pats siųs jai savo raštų), bus veikę ir 
gerai argumentuoti, sugestyvūs lietuvių inteligentų 
straipsniai rusų spaudoje, kurią, be abejo, sekė studen- 
tas filologas, ir kurie greičiausiai paskatino jį parašyti 
tomis pat temomis minėtą laišką laikraščiui. Vargu ar 
galėjo į savo tautos nacionalinį sąjūdį beįsitraukiąs jau- 
nuolis nepajusti Kijeve tuo metu jau plačiai įsisiūbavu- 
sio ukrainiečių nacionalinio judėjimo, aistringo T. Šev- 
čenkos kulto, tokio gyvo plačiuose visuomenės sluoks- 
niuose, tarp tų žmonių, kuriuos oficialioji publicistika su 
panieka vadino „„chochlomanais“. Čia reikia dar pridur- 
ti, kad J. Mačiulio kurso draugas A. Lebedincevas, kaip 
nurodo A. Nepokupnas, buvo „Kijevo senovės“ redakto- 
riaus ir leidėjo, kilusio iš vieno krašto su T. Ševčenka ir 
su juo pažįstamo, sūnus. Tikriausiai J. Mačiulis yra sė- 
dėjęs tarp tų, kurie audringomis ovacijomis palydėdavo 
„Natalkos-Poltavkos“ spektaklį, nenueidavusį nuo Kije- 
vo operetės scenos. Pagaliau vargu ar jis galėjo likti vi- 
siškai aklas ir kurčias toms opozicinėms nuotaikoms, ku- 
rių buvo įelektrinta anų metų Kijevo studentija ir kurios 
1684 m. rugsėjo mMėn., nepraslinkus nė pusmečiui, kai Jo- 
nas išvažiavo iš miesto, išsiliejo didžiulėmis politinėmis 


102 MocKoBCKHe BeAOMOCTU. -- 1884.-— No. 60, 65, 70, 84, 101, 103, 
116, 

manifestacijomis ir bruzdėjimais, nuskambėjusiais po visą 
Rusiją. 

Šitokie ir gal dar kitokie įspūdžiai — įvairūs, sudėtingi, 
šiandien jau sunkiai bepasveriami ir atsekami — neišven- 
giamai veikė žmogaus psichiką, grimzdo į sąmonės gilu- 
mas, dažnai nejučiomis, jam pačiam gal ir aiškiai nesu- 
vokiant, formavo santykį su pasauliu, kuris savo ruožtu 
taip nevienodai ir prieštaringai atsiskleis jo kūryboje ir 
gyvenime. 

Tr tuo metu jam turbūt paaiškėja, kad, stodamas į hu- 
manitarinių studijų kelią, jis esamomis sąlygomis negalės 
pasiaukoti nacionalinės kultūros darbui: rašytojas tau- 
toje, kuriai uždraustas raštas! Mokytojas ar mokslininkas 
krašte, kuriam neleista turėti savo mokyklų! 

Ir liko rinktis: ar gyvenimas toli nuo gimtojo krašto 
ir savų žmonių, nuolat gresiant pavojui paskęsti sve- 
timų įtakų ir svetimos aplinkos jūroje; ar viena iš „lais- 
vųjų profesijų“ — gydytojo, advokato, kurioms nebuvo 
nei polinkio, nei psichologinio pasiruošimo, bet kurios 
garantavo teisę likti savame krašte; ar pagaliau kunigo 
kelias, — juk su šia mintim susigyventa nuo pat vaikys- 
tės, ir šito troško mylimi savieji. Pasaulėžiūrinių kliūčių 
šio trečiojo kelio pasirinkimui, atrodo, nebūta. Emoci- 
nių, reikia manyti, tuo tarpu irgi ne. O šiaip -— žmogus 
su jau išryškėjusiu neabejotinų polinkiu į literatūrą, su 
bundančiu poeto talentu — kur jis galėjo tikėtis anuo- 
met geresnių sąlygų? Jis juk tada negalėjo numatyti, 
kokių skaudžių išgyvenimų ir konfliktų teks jam patirti 
dvilypiame ir prieštaringamę poeto-kunigo kelyje. Ir jis 
ryžtasi. Ryžtasi lemtingam žingsniui, kuris sąlygos jo 
vietą gyvenime, jo pažiūras ir net jausmus iki pat am- 
žiaus pabaigos. 

Mesti studijas jis apsisprendžia palyginti greitai — iš- 
klausęs vos vieną semestrą: 1884 m. sausio 20 d. J. Ma- 
čiuliui išduodamas pažymėjimas, kad jis paliekąs univer- 
sitetą savo paties prašymu.!?š Grįžti namo, į kaimą, tokiu 
laikų buvo neįmanoma: ką jis sakytų, parvažiavęs moks- 


93 CVA, 208—S, ap. 1, b. 170, L. 555; Nepokupnas A. Min, veik — 
P. 87—88, 

lo metų viduryje, ir ką tenai veiktų? Tad jis tuo tarpu 
lieka gyventi Kijeve, o paskui išvažiuoja į H. Žurakovs- 
kio dvarą Samhorodoką mokyti jo vaikų. Ten jis gyvena 
iki vasaros pabaigos.!?* 

Žinoma, namų mokytojo darbas tebuvo trumpas, lai- 
kinas stabtelėjimas. Balandžio mėn.!5 jis pasiunčia do- 
kumentus į Telšių (Kauno) Romos katalikų seminariją. 

4. KAUNO SEMINARIJOJE 


Po vasaros atostogų J. Mačiulis grįžta į Betygalą jau 
klierikų, nustebindamas ne tik kaimynus bei pažįstamus, 
bet ir namiškius: tėvams jis nė puse lūpų nebuvo prasi- 
taręs mMetąs universitetą. Tad namiškiai dabar negalėjo 
atsidžiaugti.!09 

Seminarijoje jis sutinkamas taip pat išskėstomis ran- 
komis. Tuometinis rektorius J. Račkauskas labai verti- 
nęs kiekvieną kandidatą į kunigus, baigusį gimnaziją, o 
juoba toki, kuris dar ir universitete yra buvęs.!9 Prote- 
gavo jis savo išsilavinusį seminaristą ir vėliau, manyda- 
mas, kaip šiek tiek ironiškai pastebi Vaižgantas, „uni- 
versitetą mačiusį kandidatą esant tuo pačiu kažin kokio 
platumo horizontų ir apstumo žinių. Kai vieną kartą te- 
ko jam per savo istorijos paskaitą paminėti Herceną, 
tai, kas jis buvo, pasiuntė pasiteirauti Mačiulio, kuris... 
kaip tik nedaug apie jį težinojo. Kaišiojo jam skaityti 
savo prancūziškas knygas, neabejodamas, kad univer- 


104 J. Tumas nurodo, kad J. Mačiulis gyvenęs H. Žurakovskio dvare 
tik vasaros atostogų metu.-——- Tumas J. Jonas Maironis-Mačiulis.— P. 31. 

105 J, Tumas nurodo kovo mėn, (Ten pat.—-P, 31), bet tik balandžio 
20 d. jis gauna Kijevo policmeisterio pažymėjimą, reikalingą pristatyti 
Kauno Romos katalikų seminarijai (CVA 208-—S, ap. 1, b. 170, I. 559)— 
Tad dokumentus jis bus pasiuntęs balandžio mėn. 

106 Tumas J. Jonas Maironis-Mačiulis.—P. 33-—34. 

107 CVIA, F 378, B. S. 466, 1. 71.— Tame kurse, kur mokėsi J. Ma- 
čiulis, brandos atestatą teturėjo, be jo, dar vienas auklėtinis — baronas 
E. von der Ropas, Peterburgo universiteto teisių kandidatas, būsimasis 
Vilniaus vyskupas; 1883—1893 metų laikotarpyje iš 377 asmenų, stojusių 
į Telšių (Kauno) kunigų seminariją, tik 16 turėjo brandos atestatą. 

sitetininkas negali nemokėti prancūziškai, o kaip tik Ma- 
čiulio tuo laiku nemokėta pakankamai.“ !08 

Norėdamas apsaugoti branginamąjį kandidatą nuo ne- 
malonių netikėtumų, rektorius liepia vos tik iš Žura- 
kovskio dvaro grįžusiam Mačiuliui nusiskusti juodą 
gražią dvišaką barzdą ir apsivilkti juoda sutana, nelau- 
kiant bendrųjų iškilmingų įvilktuvių. „Girdi“, „będzie 
bezpieczniej"; žinai, kad vilios mergaitės. 

„Ir buvo kas vilioja, — šypteli toliau Vaižgantas.— Jo- 
nas buvo vyras augalotas, gražiai garbanotais juodais 
plaukais, jau tada pagarsėjęs savo gabumais ir mokė- 
jimu eiliuoti... Dvarininkai svajojo jam įpiršti dukterį."!0? 

Ketveri seminarijoje praleisti metai (1884—1888) būsi- 
majam poetui buvo vaisingi, nors jo asmenybę mMai- 
tino anaiptol ne oficialusis seminarijos dvasinis penas. 
Gabiam, visą gimnazijos kursą išėjusiam jaunuoliui se- 
minarijos mokslai neatėmė nei daug jėgų, nei laiko, bet 
ir nepraturtino kiek daugiau jo intelektualinio bagažo. 
Čia dėstomi dalykai negalėjo ugdyti jo talento ir kūry- 
biškumo. Netgi artimiausi jam šiuo atžvilgiu dalykai — 
literatūros istorija bei teorija — buvo einami pagal vi- 
durinių mokyklų vadovėlius, tuos pačius ar panašius, iš 
kurių jis mokėsi gimnazijoje,V?, o dėstė tos pačios Kau- 
no vyrų gimnazijos jaunesniųjų klasių rusų kalbos mo- 
kytojas Čikilevskis. Beje, brandos atestatus turintiesiems 
nebuvo privalu klausyti tų dalykų, kurių jie buvo mo- 
kęsi gimnazijoje: rusų ir lotynų kalbų ir Rusijos isto- 
rijos!!!, Tereikėjo laikyti egzaminus. Jonas Mačiulis iš 
vadinamųjų „rusiškųjų“ dalykų (rusų kalbos bei litera- 
tūros, Rusijos istorijos ir geografijos) visuose kursuose eg- 
zaminus laikė labai gerai.“!! 

Poeto brendimui didelę reikšmę galėjo turėti lietuvių 
kalbos mokymas. Jam būnant seminarijoje, homiletiką 


108 Vaižgantas. Raštai.— T. 19.— K., 1933.— P. 300. 

09 Tumas J. Jonas Maironis-Mačiulis.-—- P. 32—-33. 

U0 CVA, 208—S, ap. 1, b. 138, L. 143. — Duonos A, Pycckas 
XpecTroMaTHA, — A. 3, 4; Kapaynos T. Ouepku pycckož AKuTepaTyp5I; 
CVIA, F 378, B. S, b. 924, 1. 262. — BenopyccoB. YueGunk TeOpuu 
CAOBeCHOCTH. 

1! CVIA, F 690, ap. 2, b. 368, I. 13. 

112 Ten pat, F 378, B. S., b. 924, 1. 189, 267, 350. 

(pamokslų sakymo meną) ir kartu lietuvių kalbą dėstė 
A. Karosas (iki 1885 m.) ir K. Jaunius (nuo 1885 m.). Pas 
A, Baranauską, dėsčiusį lietuvių kalbą iki 1884 m., J. Ma- 
čiuliui mokytis, deja, neteko.'5 K. Jaunius vertino būsimą 
Maironį ir klierikams minėdavo (apie 1889—1890 m.) kaip 
gabų, mylintį lietuvių kalbą vyrą. Tik vieną dalyką jam 
priekaištavęs: „Jis nežino, kas yra priegaidė. Ir nesu- 
pranta."!l4 

Visas nuo oficialių seminarijos mokslų ir pareigų at- 
liekamas laikas (o Jonui Mačiuliui jo, matyt, atlikdavo 
nemaža) buvo skiriamas lituanistinių dalykų, ypač Lie- 
tuvos istorijos, studijoms, poetinei kūrybai, platiems ry- 
šiams su draugais, dalyvavimui lietuvių visuomenės gy- 
venime, spaudoje. Tai buvo šiuo laikotarpiu tikrasis J. 
Mačiulio gyvenimas. 

Seminarijoje jis sroveno neregimas, visiškai svetimas, 
netgi priešiškas oficialiajai jos atmosferai, kurioje vieš- 
patavo lenkiškoji bajoriškoji kultūra. Apie tai ne kartą 
su apgailestavimu ir pasipiktinimu rašė ano meto lietuvių 
spauda.!!š 

Bet klierikus jau buvo pasiekusios tautinio sąjūdžio 
idėjos. Tiesa, seminarijoje jos plito iš lėto ir nedrąsiai, 
slegiamos ne tiktai bendrųjų carizmo sąlygų, bet dar ir 
seminarijos vadovybės draudžiamos ir persekiojamos, 
Tautinio sąjūdžio poveikis čia reiškėsi siaurute, religinių 
interesų apribota tėkme, daugiausia kaip pastangos ug- 
dyti religinę literatūrą lietuvių kalba, rūpintis jos spaus- 
dinimu. Tačiau vienas kitas turėjo ir platesnių tilologinių 
interesų, ieškojo kontaktų su ano meto lietuviškąja spau- 
da ir kultūros veikėjais. Įdomi šiuo atžvilgiu yra A. Ja- 
kšto seminarijos laikų korespondencija su J. Šliūpu, J. 
Spuduliu.!!8 

Prieš pat atvažiuojant J. Mačiuliui į seminariją, 1883 
metais, čia jau veikė slapta kuopelė, leidusi ranka ra- 
šytą laikraštėlį „Lietuva“, kurio išėjo 1 ar 3 numeriai. 

18 Siakauskas J. Lietuvių kalbos kelias į Žemaičių kunigų semina- 
riją // Tiesos kelias.— 1938.-— Nr. 1— P. 18. 

14 Ulickas J. Atsiminimai. (rankraštis). — Knygos autorės archyvas. 

15 Aušra.— 1885.— Nr. 6.— P. 165; 1885.— Nr. 9— P. 283. 

11š VUB, E 168, E 370. 

Organizuotas būrelis minimas ir vėlesniais metais (1888— 
1889), J. Mačiuliui tik baigus seminariją.!"" 

Gana akivaizdų, kad panaši veikla nebuvo nutrūkusi 
ir tais metais, kai J. Mačiulis mokėsi seminarijoje. 

Tautinio sąjūdžio idėjų pagauti jaunuoliai bendravo, 
svarstė tautos žadinimo klausimus —o ar tas bendravi- 
mas buvo šiuo metu įgavęs kokias nors organizacinės for- 
mas, ne toks jau esminis dalykas. Bet žinome, pavyz- 
džiui, ir iš Vaižganto, ir iš paties Maironio, kad jo semi. 
narijoje parašyti eilėraščiai sklido tarp draugų; J. 
Šimaitis 1888 m. spaudoje mini dar nepaskelbtus ,„Apsaky- 
mus apie Lietuvos praeigą“, rašydamas, jog ,p. Zval... 
esąs parašęs visai tinkamą Lietuvos istoriją, kurią rei- 
kėtų pasirūpinti išleisti“!!š. Su kai kuriais iš anksčiau mi- 
nėto būrelio narių J. Mačiulį siejo artima draugystė (su 
A. Jakštu, anksti mirusiu J. Šimaičiu, iš dalies su J. Tumu), 
per kitus jis vėliau siuntė į Tilžę savo raštus: P. Urbonavi- 
čius tarpininkavo spausdinant „„Apsakymus apie Lietuvos 
praeigą“!!". K. Pakalniškis — poemą „Tarp skausmų į 
garbę“ !20, 

Šis giliai paslėptas seminarijos gyvenimo srautas sie- 
josi su tuo, ką J. Mačiulis rasdavo, parvažiavęs atostogų 
į tėviškę, kur jis vėl susitikdavo su ta pačia, nuo vaikystės 
iprasta, sava ir mylima aplinka. Tėviškėje lankydavosi 
ir draugai: artimiausieji A. Vytartas, J. Šimaitis, be to — 
Mykolas Prielgauskas, Silvestras Panceris, Vladas Bort- 
kevičius!?!, Turtingiems Mačiuliams nesunku ir miela 
buvo vaišinti gausius svečius: 15—20 karvių, didelis so- 
das, 15 avilių — pieno, medaus, obuolių būta apstu. Mau- 
dytis visi važiuodavo į Luknę!?2, dainų, juoko, klegesio 


č 


UT Tumas J. „Šviesos“ grupė— P. 7; Tumas J. „Apžvalga“ ir apžval- 
gininkai — K., 1925.— P. 9—27; VUB, E 107, 1. 8.— P. Urbonavičiaus 
laiškas J. Tumui 1922.11.13; VUB, F. 505, 1. 168.— M. Šeižio-Dagilėlio 
laiškas A. Jakštui 1933.09.20. 

"8 Jurgis Ąžuolaitis ĮŠimaitis J.). Keletas žodžių apie lietuviškos 
istorijos reikalingumą // „Šviesos“ priedas — 1888.— Nr. 3.— P, 35. 

"NS VUB, E 107, 1. 9.— P. Urbonavičiaus laiškas J. Tumui 1922,11.13; 
Tumas J. Jonas Maironis-Mačiulis.— P. 36—37, 

120 Pakalniškis K. (Dėdė Atanazas). Kaip Maironio „Per skausmus į 
garbę" spausdinome: (Atsiminimų žiupsnelis) // Rytas.-— 1932 — Rugp. 
10.— P. 3, 

ai MMĖ, 1. 18. 

ir disputų būdavo pilni Bernotai!?*. Kartais ir pats J. Ma- 
čiulis nuvažiuodavo paviešėti ar pas A. Vytartą, arba 
pas S. Pancerį, kurio tėvai nuomojo Liktėnų dvarą, 10 km 
nuo Bernotų.!'?* Reikia manyti, kad jaunuoliai aplankyda- 
vo ir T. Daugirdą, žinomą archeologą ir etnografą, kurio 
senienų muziejus Plemborgo dvare, netoli Ariogalos, tuo 
metu buvo plačiai pagarsėjęs.!*? Pasiekdavo gal ir garsiuo- 
sius D. Poškos „Baublius“. 

Šitokioje tad seminarijos metų atmosferoje susidarė są- 
lygos realizuoti susikaupusią jaunatvės energiją, neramias 
svajones, brandintas dar aukštesnėse gimnazijos klasėse, 
Būsimasis Maironis kaip ir visa ano meto inteligentija 
rūpinasi pažinti lietuvių literatūrą, filologiją, tautosaką.'*9 
Bet pagrindinis dėmesys tenka Lietuvos praeities studi- 
joms. 


„APSAKYMAI APIE LIETUVOS PRAEIGĄ" 


Savo tautos praeities pažinimas yra vienas iš anksty- 
viausių ir ryškiausių tautinio atgimimo idėjinių momen- 
tų. Taip buvo kitur, taip buvo ir Lietuvoje, 

Pirmasis Lietuvos istorikas, susijęs su „atgimimo“ epo- 
cha, buvo Simonas Daukantas. Ankstesnė Lietuvos istorio- 
gralija arba išreiškė feodalinės valstybės politines aspira- 
cijas (metraščiai, M. Strijkovskis, A. V. Kojalavičius), arba 
buvo rašoma žmonių, nepakankamai artimų lietuvių tauti- 
nės kultūros interesams. 

Net ir S. Daukanto darbai jau nebegalėjo patenkinti 
XIX a. pabaigos tautinio sąjūdžio poreikių, juoba kad jie 
buvo išspausdinti daug vėliau, negu parašyti: tik Būdas“ 
išėjo 1845 m., turėjęs, tiesa, didelį poveikį istorinės min- 
ties formavimuisi, bet telietęs tik pirmykštės lietuvių kul- 
tūros klausimą. 1888 m. atspausdinta nedidelė ištrauka 


123 Tumas J. Jonas Maironis-Mačiulis— P, 34, 

124 MMB, 1. 18. 

125 Aušra.— 1883,.— Nr. 7.-— P. 215. 

128 Beje, jis drauge su J. Tumu 1888 m. taiso, ruošdamas spaudai, 
M. Valančiaus „Mokslo Rymo-katalikų“ kalbą — Tumas J. „Šviesos“ 
grupė— P, 34, 


44 


iš „Pasakojimų apie veikalus lietuvių tautos senovėje“, 
besibaigianti XIX a. įvykiais, ir tik 1893—1897 m. išėjo 
„Istorija Žemaitiška“, apimanti Lietuvos istoriją nuo se- 
niausiųjų laikų iki Liublino unijos. Visi šie raštai, nepai- 
sant jų didelės įtaigos, o vietomis ir imponuojančios poe- 
tinės galios, sunkiai buvo prieinami plačiajam skaityto- 
jui. 

Todėl paskutiniaisiais XIX a. dešimtmečiais, sustiprėjus 
tautiniam sąjūdžiui, buvo visu aštrumu pajusta, jog rei- 
kia veikalo, kur Lietuvos istorija suprantamai būtų iš- 
dėstyta nuo pradžios iki galo. 

Bet tokios knygos devintojo dešimtmečio viduryje ne- 
buvo, o ir didieji S. Daukanto veikalai, kaip minėta, gu- 
lėjo nespausdinti, jų rankraščiai labai maža kam tebuvo 
prieinami. Vis dėlto S. Daukanto darbų vertė šiuo metu 
visiems akivaizdi, jis aukštinamas ir gerbiamas, kaip žy- 
miausias Lietuvos istorikas. Jau pirmajame „Aušros“ nu- 
meryje pradedama spausdinti J. Šliūpo parašytą S. Dau- 
kanto biografiją — jo „gyvenimą, kančią ir veiklumą“!?7, 
Jis dažnai cituojamas, minimas, juo remiamasi, rūpina- 
masi jo rankraščių likimu, galvojama apie jų spausdini- 
mą. Vienas iš to sumanymo iniciatorių buvo ir Kauno 
kunigų seminarijos klierikas, „šaunus lietuvis“, kaip jį 
vadina „Aušros“ redakcija, Jonas Mačiulis. Savo laiške 
redakcijai jis rašo: „Jau dveji metai suėjo, kaip Ši. per- 
rašė pirmąją dalį Daukanto „Pasakojimų apie Lietuvos 
veikalus“, prižadėjo spausdinti, bet ligi šiol nieko negir- 
dėti... Ar sulauksime to brangaus skarbo, ar tas nuorašas 
gal kur nužuvo? Jei pasirodytų ant svieto pirmoji dalis, 
galėtume pasirūpinti ir apie kitas. Negali būti, idant tok- 
sai brangus rankraštis patektų žiurkėms. Išspausdinimas 
Daukanto pasakojimų būtų didesniu paminklu, negu kad 
kas kokį akmeninį ar geležinį statytų. Jei pinigų ant 
spaudos trūksta, tegul „Aušros“ rėdytuvė išduoda apgar- 
sinimą, jog nor spausdinti; tegul išrokuoja, kiek viskas 
kaštuos; tada atsiras tokių vyrų tėvynininkų, kurie duos 
paspirtį; o tos žinės tegul bus paduotos „Aušroje“. Jei 


27 Kuokštis J. 8. Simanas Daukantas // Aušra.— 1883.-— Nr. 1.— P, 43, 

lenkai ant Mickaus paminklo surinko tiek tūkstančių, 
argi lietuviai nesudės kelių dėl Daukanto?.." 128 

„Aušros“ redakcija, paskelbusi šį laišką, išreiškia pri- 
tarimą iškeltam sumanymui, bet įvykdytas, kaip žinome, 
jis tebuvo gerokai vėliau ir kitų žmonių pastangomis.!?9 
O „Aušros“ laikais taip ir nesusilaukta „ištisinės istorijos 
savo tautos“, kurios trūkumas taip aštriai buvo jaučia- 
mas.3? Tiesa, atskirais istorijos klausimais čia rašyta ne- 
maža. Tačiau ne atskiri straipsniai, ne vieno ar kito pra- 
eities epizodo atskleidimas, o tik bendras tautos istorinio 
kelio vaizdas tegalėjo patenkinti tautinio sąjūdžio porei- 
kius. Pirmasis tą uždavinį spręsti ėmėsi J. Mačiulis, Jo 
„Apsakymai apie Lietuvos pracigą“, parašyti 1886 m. ir 
išleisti 1891 m., buvo pirmoji ištisinė Lietuvos istorija, 
parašyta lietuvių kalba.!?! 

Sąlygos Lietuvos istorijai studijuoti seminarijoje buvo: 
gana geros. Tiesa, lietuviškų knygų čia nebuvo daug. Bet 
seminarijos bibliotekoje gulėjo S. Daukanto rankraštis. 
Istorija besidominčiam jaunuoliui tai buvo didelė verty- 
bė. Galėjo bibliotekoje būti ir daugiau medžiagos iš S. 
Daukanto archyvo.!?? Turėjo jis čia, be abejo, rasti ir 
populiarius ano meto XIX a. pirmosios pusės istorikų dar- 
bus lenkų kalba. 


128 Aušra.— 1885.— Nr. 7/8.— P. 250.— Kad cituotojo laiško autorius 
iš tikrųjų yra J. Mačiulis, matyti iš to, jog redakcijos atsakymų skyriuje 
„Aušroje“ 1885 m. Nr. 6, p. 173 atsakyme Zvalioniui rašoma, matyt, 
turint galvoje tą patį laišką: „„Apie spaudą tos knygos (Daukanto isto- 
rijos) pasirūpinsime, kada savo spaustuvę būsime pasiteikę. Kad rank- 
raštis bus mūsų rankose, tada bus galima ir jo spaudos kaštą aprokuoti. 
Pirm to negalima nieko apie tai spręsti nei pasakyti, kiek būtų reikalas 
pašalpos." 

129 S. Daukanto Lietuvos istoriją 1893—1897 metais išleido Juozas 
Paukštys Amerikoje, 

180 Šliūpas J. Lietuviai kitą gadynę ir šiandien // Aušra. — 1883.— 
Nr. 8/10.-— P. 221, 

18! Tiesa, 1887 m. pasirodė iš lenkų kalbos išversta K. Skirmuntaitės 
„Istorija Lietuvos“, bet ji neišpopuliarėjo, nes daug kuo neatitiko epo- 
chos reikalavimų. 

132 J. Spudulis praneša „Aušrai“, jog atsiradęs dar vienas Daukanto 
rankraštis — ištraukos iš Lietuvos Metrikos ir kt. Juos į Kauną parsivę- 
žęs kun. B.— Aušra.— 1884.— Nr. 1/3.— P. 98. 

J. Mačiulio „Apsakymai“ yra kompiliacinio pobūdžio. 
Plona knygelė, parašyta labai jauno žmogaus, niekados 
specialiai istorijos nestudijavusio, nepretendavo į origi- 
nalų mokslo veikalą. Ji skirta eiliniam skaitytojui — pra- 
tarmėje autorius rašo: „Atsitikimų išguldinėjime rūpi- 
naus kiek galint prisitaikinti prie išgalių ir išmonės pa- 
prastų žmonių ir nelakioti aukštai; mokslo vyrai gal kada 
plačiaus ir geriaus aprašys mūsų tėvų veikalus ir akyliaus 
ištyrinės tamsias ir neaiškias vietas mūsų tėvynės istori- 
jos.“!š Knygelės tikslas — „supažindinti savo brolius su jų 
praeiga ir parodyti lietuviams, jog jų istorija verta paži- 
nimo“ 134, 

Išliekamosios vertės ,„Apsakymai“ neturi, Dėl savo po- 
puliaraus pobūdžio knyga negali būti kuriuo nors atžvil- 
giu faktinės medžiagos šaltinis!“?, o jos metodologija, joje 
išreikšta istorijos koncepcija yra mums šiandien svetima, 
„Apsakymai“ yra įdomūs, kaip praeities istoriografijos 
faktas, savo metu suvaidinęs nemažą, nors ne visais at- 
žvilgiais pažangų visuomeninį vaidmenį, ir kaip veikalas 
būsimo poeto, kurio grožinėje kūryboje istorinė temati- 
ka užims tokią reikšmingą vietą. Verta todėl kiek deta- 
liau į šią knygą pažiūrėti. 

Rašydamas „Apsakymus“, J. Mačiulis turėjo išsiaiš- 
kinti savo santykį su trimis pagrindinėmis Lietuvos isto- 
riografijos kryptimis: su oficialia carine istoriografija, 
lenkų kalba rašytais romantikų darbais ir su lietuviškąja 
istoriografija, kurios žymiausias atstovas anuo metu te- 
bebuvo S. Daukantas, 4 

Po Lietuvos— Lenkijos valstybės padalijimo Rusijoje ky- 
la susidomėjimas Lietuvos istorija. Pirmieji to susidomė- 
jimo ženklai matyti dar 3-jame ir 4-jame XIX a. dešimt- 
metyje!3“, tačiau visu ryškumu jis iškyla po 1863 m. su- 
kilimo. To susidomėjimo politinė prasmė pernelyg aiški: 
carizmas nori įteisinti savo varomą nutautinimo politiką, 

18-13 Apsakymai apie Lietuvos pracigą / Parašė Stanyslovas Zana- 
vykas 1886.— Tilžė, 1891.— P, 6, 

55 Apie „Apsakymų“ šaltinius žr. Zaborskaitė V. „Kijevo istorikų po- 
veikis Maironio ,„Apsakymams apie Lietuvos praeigą“— LTSR MA dar- 
bai. Serija A.— 1963.— [T4 2 (15). 

56 Aaukesuų H. 3aMerku NO pCTOpuu... — 1885, — C, 2—3, 

paneigti bet kokias lietuvių tautos nacionalinio ir valsty- 
binio savarankiškumo aspiracijas. J. Mačiulio gausiai nau- 
doti Kijevo istorikai savo bendrąja koncepcija sutapo su 
oficialiomis carinės istoriografijos pažiūromis!“?“, kurios 
Mačiuliui, žinoma, buvo absoliučiai nepriimtinos. Atrink- 
damas medžiagą iš minėtų darbų, jis pabrėžia faktus, ro- 
dančius senosios Lietuvos didybę, kovų prieš kryžiuočius 
heroiką, siekdamas įteigti mintį, jog carinės imperijos 
galybė neamžina: ji turėjo savo pradžią, turės ir pabaigą: 
lygiai neamžina ir lietuvių tautos silpnybė, jos panieki- 
nimas ir prispaudimas. 

Opozicija oficialiai carinei istoriografijai ryškia gija 
eina per visą Maironio knygelę, kai kur įgaudama atvi- 
rai poleminį pobūdį, kaip, pavyzdžiui, Vytauto politikos 
charakteristikoje.'?š Ši pastanga gintis prieš didžiavals- 
tybinį šovinizmą ir carizmo norą įteisinti savo politiką. 
Lietuvoje yra visiškai suprantama ir teisėta. Tačiau ko- 
vodamas už lietuvių tautos egzistencijos teisę, J. Mačiu- 
lis „Apsakymuose...“ medžiagą nušviečia bent kiek vien- 
pusiškai, stengdamasis būtinai atriboti lietuvių tautos 
kelią nuo bet kokios kultūrinės ir politinės sąsajos su ru- 
sų tauta. 

Kitoks yra J. Mačiulio santykis su lenkų kalba rašy- 
tąja XIX a. pradžios istoriografija. Susidomėjimas Lietu- 
vos istorija čia tiek didelis ir tiek artimai susijęs su lietu- 
vių tautinės sąmonės formavimusi, kad nieko negali ste- 
binti, jog šių istorikų darbais rėmėsi auganti lietuvių 
istorijos mokykla. Joje pateikiama gausi medžiaga apie 
Lietuvos praeitį, kultūrą, mitologiją traukė ir žavėjo lie- 
tuvių inteligentiją per XIX amžių. Tiesa, toji medžiaga 
ne visa autentiška, ten istoriniai faktai pinasi sų išmonę, 
fantazija, legenda (pvz., T. Narbuto ir J. Kraševskio dar- 
bai), bet juose sukurtas senosios Lietuvos paveikslas ža- 
vėjo savo didybe, heroika, romantiniu poetiškumu. Ta- 
čiau ir šių autorių Lietuvos istorijos koncepcija J. Ma- 
čiuliui ne visais atžvilgiais buvo priimtina. Ryškiai iškyla 
skirtumai, vertinant Vytauto politiką, ypač Lucko suva- 

17 Mamyro B. T. OGpasomaHue AnTrosckoro rocygapcTBa. — M., 


1959. —- C. 170—174, 
58 Apsakymai...— P. 102—103. 

žiavimą ir Vytauto siekimą vainikuotis karaliaus karūna, 
Šiam klausimui daug vietos skiria T. Narbutas, taip pat 
J. Mačiulio naudotas A. Prochaska. Narbutas į Vytauto 
norą karūnuotis žiūri kaip į nepateisinamą seno Žmogaus 
užsispyrimą, valstybei žalingas ambicijas. A. Prochaska 
šį projektą aiškina kaip vokiečių imperatoriaus intrigų 
rezultatą, o J. Mačiuliui tai natūrali visos Vytauto poli- 
tikos išdava, paskutinė pastanga užtikrinti Lietuvai sava- 
rankiškumą, kurio jis siekė per visą savo valdymo laiką. 
J. Mačiulio kova prieš unijines tendencijas iškyla ir ver- 
tinant Švitrigailos politiką, Lietuvos didikų sumenkėjimą 
Kazimiero Jogailaičio laikais aiškinant stiprėjančiais kon- 
taktais su lenkų bajorija. Lietuvių tautos savarankiškumo 
pabrėžimas ir vertinimas yra pagrindinė linija, kuri išryš- 
ki, nušviečiant lietuvių-lenkų santykius praeityje, ir kuri 
išreiškia XIX a. pabaigos įtemptas pastangas įtvirtinti 
lietuvių kaip nacijos teisę prieš dvarininkišką ir buržua- 
zinį lenkų nacionalizmą. 

Tačiau ryškiausiai J. Mačiulis skiriasi nuo ankstesnės 
Lietuvos istoriografijos bendru Lietuvos istorijos proceso 
suvokimu. Jis yra pirmas Lietuvos istorikas, kuris pase- 
ka tautos kelią nuo tų laikų, kai ji iškilo iš priešistorinių 
amžių glūdumos, iki pat savo gyvenamojo meto, suvok- 
damas šį procesą kaip ištisinį ir nenutrūkstamą. Tuo tarpu 
Populiarieji feodalizmo epochos istoriografai, kuriuos su 
J. Mačiuliu sieja senosios Lietuvos idealizacija, į Lietuvos 
istoriją žiūrėjo kaip į užbaigtą procesą, jo baigme laiky- 
dami, pareinamai nuo savo bendrosios koncepcijos, vie- 
ną ar kitą istorinį įvykį. 

I. Kraševskis — daugiau beletristas negu mokslininkas, 
bet labai populiarus tautinio sąjūdžio epochoje savo is- 
toriniais raštais — vertina Lietuvos istoriją (,„Litwoje“), 
remdamasis romantine koncepcija, pagal kurią istorijoje 
realizuojasi tautos idėja, atsiskleidžia toji misija, kurią 
tauta atlieka visos žmonijos atžvilgiu. Jo manymu, lietu- 
vių tautos idėja atsiskleidžianti liaudies kūryboje, pago- 
niškoje Lietuvos kultūroje, pagrįstoje panteistiniu gyvy- 
bės garbinimu, gyvybės, kurios apstumas ir įvairybė iš- 
kyla senosios religijos politeizme, be galo turtingoje jos 
mitologijoje, maitinusioje „herojiškąjį“ Lietuvos istorijos 

laikotarpį. Suprantama tad, jog Kraševskiui savarankišką | 
Lietuvos istoriją pakerta 1387 metai. Priėmusi krikščio- 
nybę, lietuvių tauta, jo manymu, netenkanti savarankiškos 
vertės, įsiliejanti į bendrą Lenkijos istorijos tėkmę. Vy- 
tauto epocha buvusi Lietuvos istorijos apogėjus, bet ir jos 
sunykimo pradžia. 

Narbuto „Istorija“, tiesa, nepagrįsta panašiomis aprio- 
rinėmis filosofinėmis konstrukcijomis, tačiau išreiškia 
visai apibrėžtą politinę idėją. Dėstydamas lietuvių tautos 
ir valstybės istoriją, Narbutas seka jos gravitaciją Len- 
kijos link iki pat Liublino unijos, kuri tebuvusi vienin- 
telis istoriškai galimas kelias. Lietuva, įsiliejusi į Lenkijos 
sudėtį, nebetekusi bet kokio savarankiško kelio, savų 
vystymosi uždavinių — politinių ir kultūrinių: ji tik su- 
stiprinusi lenkų tautos ir valstybės padėtį, padidinusi jos 
istorinį svorį. Pačios Ketuvių tautos istorija baigėsi 1569 m. 
Narbutas šitai konstatuoja su liūdesiu ir apgailestavi- 
mu, kiek teatrališku mostu nusilenkdamas istorinei būti- 
nybei. 

Liublino unija baigia ir Daukantas savo „Istoriją Že- 
maitišką“. Tiesa, įo darbai kupini dramatiškų kontrastų 
tarp herojinės senovės ir skurdžios baudžiavinės dabar- 
ties, o šie kontrastai žadino pavergiame liaudies žmoguje 
savo vertės pajautimą, kurstė drąsų pasiryžimą siekti to- 
kio gyvenimo, kuris būtų vertas protėvių žygių. Tačiau 
Daukanto epochoje dar nebuvo išryškėjusios realios jė- 
gos, galinčios iš tikrųjų pradėti naują ir šviesų lietuvių 
tautos gyvenimo laikotarpį: tam, visų pirma, reikėjo pa- 
naikinti baudžiavą, kad liaudis galėtų išeiti į platesnį 
istorinių įvykių kelią. 

Tik J. Mačiuliui, rašiusiam jau naujose XIX a. pa- 
baigos sąlygose, Lietuvos istorija nebeatrodė sustojusi 
gilioje feodalinės epochos praeityje.5? Jis įjungia čia 
ne tik XVII ir XVIII, bet ir XIX amžių, paminėdamas 1831 
ir 1863 m. sukilimus kaip spontaniškus tautos gyvybės 
prasiveržimus. Jam valstybės gyvenimas anaipiol neto- 
lygus tautos gyvenimui: išdėstęs valstybės istoriją, jis 

189 Tiesa, K. Skirmuntaitė („Istorija Lietuvos“, 1887) pratęsia istoriją 
iki XVIII a. pabaigos, bet ir ji, kaip senesnieji istorikai, nesuvokia gyvo 


praeities ryšio su tautos dabartimi, 

pateikia trumpus kultūros istorijos apmatus, baigdamas 
knygą vilties kupinais žodžiais, išsakančiais įsitikinimą, 
kad lietuvių tauta jau atbudo naujam savo istorijos tarps- 
niu, kad jos ateitis būsianti šviesi ir garbinga, verta 
didžiosios praeities, iš kurios klaidų pasimokiusi, ji pra- 
dėsianti naują istorijos žygį. 

Kuo gi grindžiamos J. Mačiulio ateities perspektyvos, 
kas, jo manymu, laiduoja ir reiškia tautos gyvybę? No- 
zint atsakyti į šį klausimą, pravartu pasižiūrėti, kuo ski- 
riasi šiuo atžvilgiu „Apsakymų“ autoriaus pažiūros nuo 
jo pagrindinio šaltinio — Daukanto, 

S. Daukantas, tyrinėdamas Lietuvos istoriją, siekia iš- 
siaiškinti, dėl kokių priežasčių tauta, atlikusi praeityje 
garsius herojiškus žygius, sukūrusi didelę, galingą vals- 
tybę, laikui bėgant sumenkėjo, nusilpo, tapo paniekintų 
ir pavergtų baudžiauninkų tauta. Svarbiausia šito nuo- 
puolio priežastis, autoriaus manymu, yra pirmykščio pa- 
prastumo, pirmykščio demokratizmo ir laisvės meilės 
atsižadėjimas. S. Daukantas kūrė senosios Lietuvos vaizdą, 
remdamasis ne tiek istoriniais šaltiniais, kiek spekulia- 
tyviniu mąstymu, aprioriniu nusistatymu. Šio vaizdo pa- 
grindą sudarė aukštos pilietinės ir šeimyninės dorybės, 
maitinamos pagoniškosios religijos. Krikščionybės įvedi- 
mas palaužęs tautos gyvybės šaknis, atvėręs duris žalin- 
goms įtakoms, sudaręs sąlygas papročiams smukti, įteisi- 
nęs klasinį visuomenės pasiskirstymą ir baudžiavos įvedi- 
mą. Antiklerikalizmas ir priešbaudžiavinis nusistatymas 
sudaro esmingiausius S, Daukanto istorinės koncepcijos 
bruožus. Jo darbuose, nukreiptuose prieš socialinius feo- 
dalizmo santykius ir prieš ideologinį jų įteisinimą, galima 
buvo išskaityti aliuzijų, jog tauta tegalės gyvuoti tuomet, 
kai parems savo ateitį liaudimi, valstiečiais, kurių buities 
paprastumas ir skurdumas taip primena senovės didvyrių 
buitį. 

Lyginant J. Mačiulio požiūrį į Lietuvos istoriją su Dau- 
kanto koncepcija, būsimojo Maironio darbe aiškiai pasi- 
gendame pilietinio patoso, socialinių momentų stipraus 
akcentavimo. Tiesa, ir Mačiulis domisi valstiečių klau- 
simu, ir jis į baudžiavą žiūri kaip į stambią praeities so- 
cialinio gyvenimo negerovę, ir jam valstiečių pavergimas 

yra viena iš Lietuvos valstybės sunykimo priežasčių. Ta- 
čiau vis dėlto šie klausimai jam neturi principinės, pirma- 
eilės reikšmės, jie niekur nei pabrėžiami, nei plačiau nu- 
šviečiami. Ir tai suprantama. Antibaudžiavinė Daukanto 
raštų tendencija šiuo metu nebebuvo aktuali, o naujos 
problemos, kurias kėlė valstiečių padėtis poreforminiu lai- 
kotarpiu, pasiliko, bent šiuo atveju, už rašytojo interesų 
ribos. 

Diametraliai skiriasi J. Mačiulio ir S. Daukanto po- 
žiūris į senąją lietuvių religiją bei į krikščionybę ir jos 
vaidmenį lietuvių tautos gyvenime. 

Daukantui pagoniškoji lietuvių religija — tai aukštos 
ir savitos dvasinės kultūros išraiška. Jam rūpi parodyti, 
kad ji ne tik visiškai lygiavertė krikščionybei, bet, kiek 
tai buvo to meto sąlygomis įmanoma, turi tam tikrų pra- 
našumų. Jis stengiasi atskleisti lietuvių religijos monistinį 
ir spiritualistinį charakterį, suartinti ją su Šviečiamojo 
amžiaus deizmu, o J. Mačiuliui šitokia tendencija visiš- 
kai svetima. Jam spalvingas senosios religijos politeiz- 
mas patrauklus savo poezija, fantastika, brangus kaip 
savitos kultūros išraiška, bet nei turinio teisingumu, nei 
moraline verte nė iš tolo negalįs prilygti krikščionybei, 
o apie kokį nors pranašumą, žinoma, netenka nė kalbė- 
ti. Daukantui su krikščionybe siejasi lietuvių kultūros, so- 
cialiniu teisingumu pagrįstos visuomeninės santvarkos ir 
politinio savarankiškumo sunykimas, o J. Mačiuliui krikš- 
čionybė iš esmės aukštesnė, palyginti su pagonybe, religijos 
forma. Krikščionybės priėmimą jis suvokia kaip būtiną ir 
lietuvių tautai, deja, pavėluotą istorinės raidos žingsnį, 
suteikiantį pagrindus formuotis aukštesnei kultūrai, įsi- 
jungti į bendrą Europos tautų istorijos srautą. Dar dau- 
giau —, „Apsakymų“ pratarmėje labai kategoriškai išsaky- 
tas kovingai nusiteikusių klerikalinių sluoksnių požiūris, 
jog katalikybė esanti būtina, privaloma sąlyga tikram pa- 
triotizmui — požiūris be galo siauras, reikalaująs kataliky- 
bei absoliučiai visų moralinių vertybių monopolio, sutapa- 
tinąs katalikybę su dorove, o ateizmą, ir net antiklerikaliz- 
mą, su amoralumu,— teiginys, kuriam XIX a. galo, o dar 
ir XX a. pradžios visuomeninės minties raidoje tenka iš- 

skirtinai reakčingas vaidmuo. Tačiau pačioje „Apsakymų“ 
koncepcijoje šis požiūris nevaidina kokio nors konstruk- 
tyvaus vaidmens, jis iš viso neišryški, taip ir likdamas tik 
pratarmėje suformuluota deklaracija. Klerikaliniai įžangos 
momentai neužkliuvo net J. Šliūpui, labai palankiai įver- 
tinusiam „Apsakymus“. J. Mačiulis čia nesiekė propaguoti 
katalikybės idėjų. Jam rūpėjo, peržvelgus Lietuvos istori- 
ją, išsiaiškinti, kokios yra lietuvių tautos ir valstybės su- 
nykimo priežastys ir kas sudaro patikimą laidą jai sukles- 
tėti ateityje. Neduodamas tokios plačios ir sugestyviai 
išdėstytos istoriosofinės sistemos, kokia yra pagrįsti Dau- 
kanto darbai, J. Mačiulis pagrindinę lietuvių tautos ne- 
laime laiko kultūrinio savarankiškumo susilpnėjimą, po 
kurio ji neteko ir politinės laisvės. Svarbiausios šito nuo- 
puolio apraiškos — tautinio sąmoningumo nykimas, gim- 
tosios kalbos atsižadėjimas šviesuomenėje ir aukštesniuo- 
siuose sluoksniuose. Lietuvių tauta, sukūrusi savitą pago- 
nišką kultūrą, dėl nuolatinių kryžiuočių puldinėjimų li- 
ko izoliuota nuo bendrosios Europos kultūros tėkmės, 
atskirta nuo bendrojo švietimo ir kultūros progreso, 0 
tat savo ruožtu sudarė sąlygas asimiliacijai su kaimyni- 
nių tautų, ypač lenkų, kultūra. 

tingą kultūrinio momento tautos gyvenime neįvertinimą, 
dėl to buvo prarastas tautinis sąmoningumas, imta pasi- 
duoti svetimiems papročiams, plaukusiems iš lenkų di- 
duomenės — išlepimui, anarchijai — o tat savo ruožtu su- 
žlugdė ir pačią valstybę, 

Tačiau XVIII a. pabaigoje, o ypač XIX amžiuje, kai, 
veikiant tam tikriems kultūriniams veiksniams, ima at- 
busti tautinė sąmonė. Skatinantis Vakarų slavų pavyzdys, 
lyginamosios kalbotyros atsiradimas sukėlė domėjimąsi 
lietuvių kalba, pažadino tautą naujai gyvybei. Mačiu- 
liui, labai aiškiai supratusiam, kad valdovų, ir net vals- 
tybės, istorija anaiptol neišsemia tautos istorijos turinio, 
XIX amžius yra tegul ir ne taip stambių, bet vis stiprė- 
jančių ir didelės vilties teikiančių laimėjimų metas. „Any- 
kščių Šilelio“ išspausdinimą ir „Aušros“ pasirodymą jis 

laiko tais svarbiausiais faktais, kurie žymi naujos epochos | 
pradžią lietuvių tautos istorijoje ir kurie rodo, jog tau- 
ta ne tik gyva, bet ir kupina jėgų savarankiškai kultū- 
rai kurti. 

J. Mačiulio „Apsakymai“ tad yra pirmas veikalas lie- 
tuvių istoriografijoje, susiejęs visą lietuvių tautos kelią 
nuo pačių seniausių laikų su dabartimi, jame lietuvių 
tautos istorija traktuojama ne tiktai kaip neužbaigta, bet 
dar ir nepasiekusi tų savo viršūnių, kurias ji galinti pa- 
siekti. Išaugusiam romantinės Daukanto, Narbuto, Kra- 
ševskio istoriografijos dirvoje J. Mačiuliui artimi buvo 
senovės poetizacija, senovės kultūros ir heroikos kultas, 
tačiau jis neapsiribojo vien konstatuodamas senovėje su- 
kurtų vertybių nuopuolį, bet jau įžiūrėjo ir naujų verty- 
bių augimą. 

„Apsakymai“ susiję su XIX a. antrosios pusės visuo- 
menine mintimi. Istorijos procese J. Mačiulis suabsoliu- 
tina intelektualinį faktorių, tautinį sąmoningumą ir kul- 
tūrą laikydamas tautos egzistencijos pagrindu — tai sieja 
jį su pozityvizmu. Bet jis liko tolimas populiarioms anuo 
metu sociologinėms mokykloms, ekonominiam faktoriui 
teskirdamas labai mažą vaidmenį. „Apsakymai“ niekaip 
nesusisieja su ta ekonomine socialine problematika, kurią 
buvo iškėlusi porefiorminė epocha ir kuriai spręsti tiek 
daug dėmesio skyrė ir pažangioji XIX a. pabaigos publi- 
cistika, ir kiek vėliau pradėjusi ryškėti kritinio realizmo 
srovė grožinėje literatūroje. Net ir su Daukantu lyginant, 
„Apsakymai“ neduoda pagrindo tokioms revoliucionizuo- 
jančioms socialinio pobūdžio išvadoms, kaip „Būdas“ ar- 
ba „Pasakojimai“. Bet tai, žinoma, dar nereiškia, kad 
„Apsakymai“ XIX a. pabaigos sąlygomis nesuvaidino kai 
kuriais atžvilgiais progresyvaus vaidmens. Tuo metu, kai 
tormavosi nacionalinė lietuvių kultūra, kai kova dėl jos 
teisių buvo aštrus paties gyvenimo iškeltas poreikis, kai 
rašto, švietimo suvaržymai buvo vienas iš svarbiųjų vi- 
suomeninio progreso stabdžių, — tuo metu veikalas, įsak- 
mMiai pabrėžiąs kultūros svarbą tautos gyvenime, buvo 
tikrai savalaikis ir reikalingas. 

Jame išdėstytos elementariausios žinios apie Lietuvos 
istoriją plačiai pasklido tarp valstiečių: „Apsakymų“ pa- 
grindų 1896 metams skirtame „Tikrame tėvyniškame ka- 
lendoriuje“ buvo klausimų-atsakymų forma duotos kai 
kurios istorinio Lietuvos kelio gairės, taikantis prie pla- 
čiausių skaitytojų masių.“ Galimas dalykas, kad rašinio 
autorius yra pats J. Mačiulis. Vilniaus generalgubernato- 
rius, 1896.01.12 informuodamas vidaus reikalų ministrą 
apie draudžiamų lietuviškų spaudinių plitimą, vadina šį 
rašinį „mužikišku politiniu katekizmų“ („HeuTo B pone 
MyJKHŲKOTO NOAKHTHUECKOTO KaTexHu3HCa“) ir įžiūri jame 
carizmui priešingų idėjų propagavimą.“*! Jau vien šis 
faktas rodo, kad anuo metu ,„Apsakymai“ turėjo ir tam 
tikrą progresyvų poveikį. 


PUBLICISTIKA, SANTYKIS SU „AUŠRA“ IR „ŠVIESA“ 


Lietuvos istorijos rašymas tebuvo tik viena iš dau- 
giapusės J. Mačiulio veiklos sričių. Drauge jis atidžiai 
seka pirmuosius lietuviškus laikraščius, juose bendradar- 
biauja. 

Stambiausias J. Mačiulio straipsnis šiuo metu yra iš- 
spausdintas „Aušroje“ ir skirtas sorbų-lužitėnų folkloris- 
tui ir etnografui, tautinio sąjūdžio veikėjui J. E. Smole- 
Tiui,142 

Pietryčių ir Vidurio Europos tautų nacionaliniu sąjūdžiu 
lietuvių inteligentija domėjosi, stengdamasi pasinaudoti 
jo patirtimi, pasimokyti. Šiam judėjimui išaukštinti bus 
skirtas ne vienas Maironio poezijos posmas, bet jau ir 
„Aušros“ laikais jis atidžiai stebi anų tautų gyvenimą. 
Savo „Apsakymų“ pabaigoje rašo: „Viduryje XVIII am- 
žiaus pradeda pabusti iš miego nuvergti, prispausti ir be- 
mažo kone ištautinti vakariečiai slavai, ypalingai Serbai 
ir Čekai. Jie pradeda darbuotis apie pakėlimą savo tautos 


40 Pareiga kiekvieno lietuvio // Tikras tėvyniškas kalendorius ant 
1896 metų.— 1895.— P. 7—10, 

“I LHTHAA, O. 821, on. 126, Ne 364, A. 90. 

42 V, B. Jonas Ernestas Smoler'is // Aušra.— 1885.— Nr, 6, 7, 8, 9. 

dvasios ir apie savo liežuvį. Tas naujas sujudėjimas at- 
randa ir tarp lietuvių nekuriuos kariautojus...“*3 Šio do- 
mėjimosi išraiška yra ir minėtasis straipsnis apie J. E. 
Smolerį. 

Tautinis atgimimas, XVIII a. gale ir XIX a. pradžioje 
apėmęs Pietryčių ir Vidurio Europos tautas nuo Balkanų 
pusiasalio iki Vokietijos šiaurės, susijęs su kapitalizmo 
vystymusi ir antifeodalinėmis tendencijomis tautiniu at- 
žvilgiu pavergtose tautose, ne visais savo momentais vie- 
nodai traukė lietuvių tautinio sąjūdžio veikėjus. „„Auš- 
ros“ puslapiuose visiškai neatsispindi politinis to sąjūdžio 
aspektas. Čia, pavyzdžiui, nerandame žinių apie bulgarų 
ar vengrų judėjimą, kuris tuo metu jau buvo praėjęs at- 
virą politinės kovos fazę, tiesa, su nevienoda baigme, 
Lietuviškasis sąjūdis tokiai kovai dar nebuvo pribrendęs, 
tad ja ir nesidomėjo. Dar daugiau — vengimas kelti po- 
litinių reikalavimų, gana aiškus politinis konservatyviz- 
mas sudarė vieną ryškesnių „Aušros“ programos punktų. 
„„„Nenorėkime įvesti dėl savęs naujos politikos. Tegul 
valdo mumis, kas valdo; jei tik teisingai, būkime visi 
dėkingi.../— rašoma viename iš „Aušros“ programinių 
straipsnių.!“* Žinoma, negalima nematyti, kad panašios 
mintys dažniausiai tėra formali deklaracija — juk jau pats 
„Aušros“—- nelegalaus, užsieny leidžiamo ir kontrabanda 
gabenamo laikraščio — pasirodymas buvo konspiracinis, 
politinis aktas, nukreiptas prieš carizmo nacionalinės pries- 
paudos politiką. Bet vis dėlto „„Aušra“, pati neišsitekdama 
legalios veiklos rėmuose, niekados nekėlė kovos už po- 
litinę tautos laisvę šūkio. Tad ir kitų tautų judėjimuose 
ją domino ne politinis, o kultūrinis aspektas. 

Todėl suprantama, kad didžiausias dėmesys „Aušroje“ 
skiriamas čekams, intensyviai varantiems tautinės kultū- 
ros kūrimo vagą tokiomis formomis, kurios buvo artimos 
ir prieinamos jaunam lietuvių judėjimui. Be to, asmeni- 
niai saitai jungė su čekų judėjimu vieną iš aktyviausių 
„Aušros“ veikėjų — J. Basanavičių. 


43 Apsakymai...— P. 179. 
44 Aušra.— 1885.— Nr. 1— P, 35, 

Kilus sumanymui steigti „Lietuvių mokslo bendrystę“, 
prisimenamos panašios čekų draugijos. 

Nemaža dėmesio skirta ir lužitėnų-sorbų (vendų) klau- 
simui. Ši maža slavų tautelė XIX a. pradžioje atrodė 
baigianti tirpti vokiečių jūroje — be savo inteligentijos, 
mokyklų, spaudos. Bet ir ją išjudino „tautų pavasaris" — 
visuomeninių santykių raidos pažadinta, ji duoda švie- 
suomenės būrį, jos kalba, folkloras tampa studijų, dide- 
lio dėmesio objektu, sorbų kalba imama dėstyti vietos 
mokyklose, eina laikraščiai, knygos — lužitėnai-sorbai įsi- 
lieja į bendrą to meto slavų tautų nacionalinio pakilimo 


45 Aušra — 1883.— Nr. 4— P. 91.— Skatinant steigti draugiją švie- 
timui, kultūros ugdymui remti (Kriščiukaitis A. Čekų močiutės // Auš- 
ra.— 1885.— Nr. 7/8.— P. 184—190) pavyzdžiu iškeliama Čekų Matica, 
kuri, įsikūrusi 1831 m., „jungė daugelį mokslininkų, rašytojų ir peda- 
gogų, aktyviai dalyvavusių čekų nacionalinės kultūros propagandoje“ 
(YpaabųeB H. H. Ouepku W3 HCTOpHK HAIĮHOKAaALHO-NOAUTYYMECKOH GOpEOEI 
» Uexnu B 1848 r.— M., 1951.—C, 47). Recenzuojant Kirkoro „Aprašą 
gubernijų žiemvakariuose“, keliama mintis, jog, išvertus šią knygą ir 
aprūpinus ją N. Ordos iliustracijomis, „galėtume... turėti labai puikią 
knygą „Lietuvą vaizduose“, taip kaip pagirtini Čekai turi „Čekiją vaiz- 
duose“ (Aušra — 1884.— Nr. 1, 2 ir 3.— P. 86). Lietuvių ir čekų nacio- 
nalinio išsivadavimo analogijos iškeliamos straipsnyje apie Teodorą 
Narbutą (Cyrulys. Teodoras Narbutas // Aušra.— 1886.— Nr. 4— P, 124), 

Lietuvių ir čekų santykiams skirta keletas J, Basanavičiaus straipsnių. 
Be istorinės apžvalgos, kalbančios apie lietuvius studentus Prahos uni- 
versitete (Basanavičius J. Lietuviai Pragoje // Aušra. — 1886.— Nr. 6.— 
P. 94—95), jis duoda keletą pranešimų, nušviečiančių susidomėjimą lie- 
tuvių kultūra Čekijoje. 1883 m. jis painformuoja apie „Karališkos čekų 
mokslo bendrystės“ iškilmingą posėdį, kuriame į narius buvo priimtas 
Fr. Kuršaitis, „kursai per savo mokslingus darbus apie lietuvišką kalbą 
užsipelnė plačią garbę visame sviete“ (Basanavičius J. Frid, Kuršaitis // 
Aušra. — 1883.— Nr. 4.-— P. 102). Ta proga Basanavičius pažymi: „,Ap- 
lankant sueigą mokintų Čekijos vyrų, mums šitąsyk buvo dar mieliau 
datyrus, jog iš visų šiandieniškių Europos giminių rasi vieni čekai išrodo 
dėl mūsų nuvargintos giminės dar nors truputėlį meilės“ (ten pat). Kiek 
vėliau parašytame straipsnyje jis duoda žinių pluoštą apie Šleicherio 
Prahoje skaitytas paskaitas lietuvių kalbos klausimu (Basanavičius J. 
Schleicher'is apie lietuvius // Aušra.— 1885.— Nr. 1.— P, 39—43), J, Ba- 
sanavičiaus plunksnai priklauso ir čekų filologo L. Geitlerio, rašiusio 
apie lietuvių kalbą, folklorą, apie Bretkūną ir Donelaitį, nekrologas 
(Basanavičius J, Leopoldas Geitleris // Aušra. -— 1885.— Nr. 7/8.— P. 211— 
214); 

bangą. Šios silpnutės tautos spartus atgimimas žavėjo ir 
traukė „aušrininkus“.46 

Sorbų-lužitėnų tautiniam atgimimui skirtas ir J. Ma- 
čiulio straipsnis apie J. E. Smolerį — bene pats didžiau- 
sias straipsnis šiais klausimais „Aušroje“.“7 Straipsnio 
pasirodymas šiuo metu nebuvo atsitiktinis: J. E. Smoleris, 
vienas žymiausių šio judėjimo atstovų, mirė 1884 m. vi- 
dury, ir ta proga rusų, lenkų, vokiečių ir kt. spaudoje 
pasirodė apie jį nemaža straipsnių, nekrologų. Turėjo jis 
patraukti ir J. Mačiulio dėmesį ir sukelti norą supažin- 
dinti savo tautiečius su žmogumi, kurio veikla jam atrodė 
pavyzdys kiekvienam lietuviui šviesuoliui. Straipsnyje 
pateikiama detali J. E. Smolerio biografija, akcentuojant 
momentus, kurie jį apibūdina kaip sorbų nacionalinės kul- 
tūros ugdytoją ir kurie J. Mačiuliui atrodė ypač svarbūs 
ir rekomenduotini lietuvių veikėjams, Daug vietos skir- 
ta J. E. Smoleriui kaip gimtosios kalbos gaivintojui, isto- 
rikui, pirmojo sorbiško laikraščio leidėjui, kaip tauto- 
sakos rinkėjui. Be šitų dalykų, iš tikrųjų esminių J. E. 
Smolerio veiklai, J. Mačiulis ypatingai pabrėžia keletą 
momentų, kuriuos jis specialiai rekomenduoja lietuvių 
visuomenei. Visų pirma jam rūpi pabrėžti reikalą skirtin- 
gų pažiūrų žmonėms dirbti sutartinai tautinį kultūros dar- 
bą. Pažymėjęs sorbų studentų teologų — katalikų ir pro- 
testantų — sąjungą sorbų tautiniais reikalais rūpintis, jis 
pabrėžia, jog „tai buvo pirmutinis susirinkimas jaunimo 
dviejų tikėjimų dėl pasirūpinimo apie pakėlimą iš pra- 
pulties savosios tautos“!*8. Čia bene pirmą kartą suskamba 
idėjinis motyvas, kuris visoję Maironio veikloje ir kūry- 
boje užims svarbią vietą ir suvaidins tokį nevienareikšmį, 
dažniausiai — reakcinį, vaidmenį, išaugdamas į buržuazi- 


46 Lužitėnai-sorbai minimi jau cituotame straipsnyje apie T. Narbųu- 
tą (Cyrulys. Teodoras Narbutas // Aušra.— 1886.— Nr. 4.— P, 124), apie 
juos kalba J. Basanavičius, recenzuodamas Edm. Veckenstedto „Die 
Mythen, Sagen und Legenden der Zamaiten (Litauer)“, nurodydamas, jog 
knygos autorius yra savo kilme sorbas, išleidęs ,„Wendische Sagen, 
Marchen und aberglūubische Gebrūuche“ (Aušra.— 1883.— Nr. 8/10.—- 
P. 274). Padėti sorbų mokyklose nušviečia J, Zauerveinas (Sauerveinas, 
Kalbos dalykuose // Aušra.— 1883.— Nr. 2.— P. 26—27). 

147 V. B. Jonas Ernestas Smoler'is // Aušra.— 1885.— Nr. 6, 

148 Ten pat.— P. 154. 


58 


hį „tautinės vienybės“ lozungą. Tačiau šiuo metu tokios 
reikšmės jis dar neįgavęs. Bet jau iš šio straipsnio matyti, 
kaip ribotai J. Mačiulis suprato kovą prieš nacionalinę 
priespaudą. Apibūdindamas J. E. Smolerio santykį su 
1848 m. revoliucija, J. Mačiulis teigiamai vertina jo poli- 
tinį konservatyvizmą. Ne atvira kova, ne principinis an- 
timonarchistiškas nusistatymas, ne sąjungininkų ieškoji- 
mas revoliuciniam judėjime turėtų būti nacionalinio išsi- 
vadavimo siekiančios mažos tautos kelias, o politinės: 
konjunktūros tinkamas išnaudojimas, bandant laimėti 
smulkių reformų ir nuolaidų. Tai yra ta pati taktika, ku- 
rios carizmo atžvilgiu laikėsi ir „Aušra“ ir kuriai J. Ma- 
čiulis, matyt, pritarė. „mes visuomet esame vierni vieš- 
pačiui ciesoriui““*?, „visam svietui žinoma, kad lietuvių; 
giminė yra rami ir darbuojasi tik artojyste ir kaimiška 
ūke, „niekuomet nerūpinos ir nerūpinas pakelti ranką 
prieš Maskolių ar prieš Prūsų valdžią“!??, „„..politika mums 
nerūpi ir rūpėti neprivalo“!*!— šitaip „Aušroje“ nusako- 
mas požiūris į carizmą. Tiesa, reikia čia pat pažymėti, jog 
net politinių pažiūrų srityje galima atsekti tam tikrus 
„Aušros“ prieštaravimus. Esama straipsnių, kuriuosė iš- 
sakomos mintys yra žymiai radikalesnės, nors ir joms iki 
tikro revoliucingumo dar labai toli,!92 

„Aušros“ prieštaravimai yra akivaizdesni ten, kur lie- 
čiami socialinių santykių, krašto ekonominės padėties 
klausimai. Greta visiško klasinio antagonizmo ignoravi- 
mo!Šš, sreta buržuazijos ekonominio stiprėjimo propagan-- 
dos, rasime „Aušroje“ žinių apie sunkią kumečių padėtį. 
dvaruose!“*, svarstymų apie pragaištingai valstiečiams: 
susiklosčiusius santykius su dvarininkais po baudžiavos 
panaikinimo!““, nušviečiama sunki bernų padėtis pas 
buožes!““. Nors iš visos tos medžiagos niekur nedaroma 


1449-15! Aušra.— 1883.— Nr, 3.— P, 81, 85; Nr, 6— P. 157, 

152 Šliūpas J. Tikrasis ieškinys tėvyniškumo // Aušra. — 1884. — 
Nr. 1/3. 

153 Miglovara. Būk pagirta, žeme tėvų mūsų // Aušra.— 1885.— 
Nr. 1.— P, 35, 

154 Šliūpas J. Iš Lietuvos // Aušra.— 1884.— Nr, 5/6— P, 180—181. 

155 Šliūpas J. Debesų išsklaidymas // Aušra.-— 1884— Nr. 5, 6. 

156 Aušra.— 1885.— Nr, 1— P, 17. 

revoliucinių išvadų, tačiau vien tokios medžiagos skel- 
bimas, dėmesys šiai problematikai skambėjo kaip esamų 
socialinių santykių kritika. Bene dėl šito J. Mačiuliui 
„Aušra“ atrodė liberališka. Ilgame laiške, atsakydama į 
jo priekaištus, „Aušros“ redakcija rašė: „Mūsų laikraštis 
nėra nei liberališkas.. Mūsų geismas yra su kunigais, 
ponais ir ūkininkais iš vieno eiti, ale kas to kaltas, kad 
vieni į girią, kiti į lauką bėga?“ !97 

J. Mačiulis taip baiminasi dėl socialinio antagonizmo 
aštrėjimo, kad jam net straipsniai, nukreipti prieš bajori- 
jos, dvarininkų sulenkėjimą, atrodo dvelkią pavojingu 
liberalizmu, ir „Aušros“ redakcija gauna jį raminti: ,,Mes 
nešaukiame ant lenkų! mes pasakome tik teisybę. Patys 
savo akimis matėme, kaip nekurie mūsų vietiniai svetim- 
genčiai prieš bajorus, į lietuvystę linkusius, intryguo- 
ja..." 8 Iš tikrųjų Maironio požiūris į sulenkėjusią dva- 
trininkiją niekuo nesiskyrė nuo „Aušros“ požiūrio: ir jis 
troško matyti dvarininkus, įsijungusius į tautinį sąjūdį, 
remiančius lietuvių spaudą, mokslą, švietimą, ir jam, kaip 
visam buržuaziniam šio judėjimo sparnui, dvarininkija 
atrodė potencialus sąjungininkas. Tiesa, kartais jis eida- 
vo ir toliau: satyrose savo kraštą išdavusiai, huo savo 
tautos gyvybinių reikalų nusigręžusiai dvarininkijai yra 
„pirštinę geležinę metęs į akis". Bet čia jau mes susidur- 
sime su vienu iš neretų atvejų, kai Maironis-poetas pra- 
noksta Maironį-ideologą, kai kūryba prabyla tokia tu- 
rininga ir maištinga kalba, kurios veltui ieškotume jo 
publicistinėse ir kitokiose socialinių bei politinių pažiūrų 
deklaracijose. O J. Mačiulio baiminimasis dėl „Aušros“ 
požiūrio į lenkišką dvarininkišką visuomenę — tai viena 
iš gana dažnų konservatyvizmo apraiškų, nesvetimų jo 
visuomeninei laikysenai visuose gyvenimo etapuose. 

Kaip daugumai kunigų, taip ir J. Mačiuliui nepriimti- 
nas atrodė „Aušros“ antiklerikalizmas, nuskambėdavęs 
straipsniuose, kur buvo keliama ir aukštinama pagoniš- 
kosios Lietuvos kultūra (kaip Viš'elio parašytoje „Vito- 


157-158 Zvalioniui.— Aušra.— 1885.— Nr. 6— P. 174. 

lio raudos“ recenzijoje) arba nušviečiama toji žala lie- 
tuviškumui, kurią darė sulenkėję kunigai, kalbiniu ir 
kultūriniu atžvilgiu visiškai svetimi lietuvių valstietijai. 
Į tokios, matyt, prasmės priekaištą atsakė redakcija jau 
minėtame laiške: „Mes nei sapnyje neturime guostiesi 
ant kunigų, tikrų lietuvių, mes tik ant tų guodžiamėsi, 
katriems suklydus kažin kokia svetimgenčių tėviškė gal- 
voje kyšo. Bet ką padaryti su žmonėmis be nuomonės? 
Jei toks kunigas su vieninteliu ant gentiško pamato iš- 
einančiu lietuvišku laikraščiu pasielgia jį sudraskydamas 
ir velydamas, jog jisai pražūtų dėl to, kad vienoje ko- 
respondencijoje stov. Lietuviai Amerikoje apsiprantą vy- 
resnybiniais šliubais — kas gal sakyti, kad „Aušra“ iš to 
savo džiaugsmą tur? -— ar tai ne bjauru? Toksai malo- 
nėtų, kad nuvargintoji Lietuva pražūtų!“!59 

Tad, žiūrint į Mačiulio santykį su „Aušra“, galima, 
atrodo, teigti, kad jis, visiškai pritardamas laikraščio 
pastangoms gaivinti ir ugdyti lietuvių kultūrą, kitais po- 
žiūriais sutapo su konservatyviuoju „aušrininkų“ spar- 
nu, negalvodamas apie kokį nors radikalesnį viešpatau- 
jančių socialinių-politinių santykių pakeitimą. 
„Dar ryškiau šio laikotarpio J. Mačiulio visuomeninės 
pažiūros atsiskleidė jam bendradarbiaujant „Šviesoje“. 

1887 m. pradėjusios eiti „Šviesos“ faktinis redaktorius 
buvo artimiausias J. Mačiulio draugas A. Vytartas. Su- 
prantama, kad J. Mačiulis buvo aktyvus laikraščio ben- 
dradarbis: čia išspausdinti trys jo straipsniai!9?, eilėraš- 
tis'?! ir bene taip pat jo plunksnai priklausęs Bernota- 
vičiaus „Pajautos“ vertimo fragmentas!“ „Šviesos“ pa- 
žiūros jam buvo savos. Redakciniame pirmo numerio 


159 Ten pat. 

160 5. Z. Žodis prie lietuvių, mylinčių savo tėvynę // Šviesa.— 1887.— 
Nr. 1— P. 3—7; S. Z. Gromata lietuvio // Ten pat — Nr. 5.— P, 203—205; 
Zanavykas. Naumiesčio parapijoje // Šviesa. — 1888.— Nr. 1/2— P. 51—53, 

16! S. Z. Broliai, į darbą! // Šviesa.— 1887.— Nr. 1.— P, 40—41, 

162 Pojata, duktė Lizdeikos, arba Lietuviai XIV amžiuje / Lenkiškai 
surašė F. Bernotavičius. Pervertė J. Z.//Šviesos priedas.— 1888.— 
Nr. 4/5.— P. 49—59.— „Lietuvių bibliografijoje“ J, Mačiulio autorystė 
nurodoma su klaustuku, 

straipsnyje, pasirašytame leidėjo E. Vejerto, bet parašy- 
tame A. Vytarto (gal drauge su J. Mačiuliu), nusakomas 
naujai pasirodžiusio laikraščio santykis su „Aušra“: „Bu- 
vo jau pas mus garsingas laikraštis „Aušra“, vienok ans 
neturėjo krikščioniškos dvasios, priešingas katalikiškam 
tikėjimui ir erzinantis svietišką vyresnybę, ne tik neda- 
rosi naudingu reikalams apšvietimo, bet dar, sėdamas 
tarp gyventojų nesutikimus, didina tamsumą, per tai ne- 
ilgai trukus pragaišo.“!9 Kaip tat primena J. Mačiulio 
priekaištus „„Aušrai“ dėl „liberališkumo“ ir dėl „šauki- 
mo ant kunigų“! Gana rezervuotai jis įvertina „Aušrą“ 
taip pat ir savo „Lietuvos“ poemėlėje („..,„Aušrą“ nevi- 
sai šviesią"). 

Naujo laikraščio, atsiribojusio nuo „Aušros“, svar- 
biausieji programos momentai išdėstyti straipsnyje ,„Žo- 
dis prie lietuvių, mylinčių savo tėvynę“, kurio autorius 
buvo J. Mačiulis. Kaip „Aušroje“, taip ir čia kultūros 
darbas laikomas pagrindine kovos dėl nacionalinio išsi- 
vadavimo forma, Remdamasis bulgarų, serbų, čekų pa- 
vyzdžiu, jį skatina ir J. Mačiulis. Pagrindinė sąlyga šį 
darbą sėkmingai varyti, jo manymu, kaip jau buvo kal- 
bėjęs straipsnyje apie J. E. Smolerį, tai sutarimas ir vie- 
nybė. Tačiau jeigu ten tą vienybę galima buvo suprasti 
kaip sutartinį, bendrom jėgom varomą kuliūros darbą, 
tai čia labai aiškiai atsiskleidžia šios sąvokos klasinė 
esmė. J. Mačiuliui čia rūpi ne vien skatinti inteligentiją, 
nepaisant pažiūrų skirtumo, prisidėti prie lietuvių kal- 
bos, folkloro, istorijos tyrinėjimo. Apie vienybę čia kal- 
bama daug platesne prasme, turint galvoje visuomenės 
vienybę socialiniu ir ideologiniu atžvilgiu. Bent kiek su- 
aktyvėjus lietuvių visuomenės gyvenimui, tuoj ėmė 
reikštis inteligentija, atstovaujanti valstiečių ideologijai. 
Tuo tarpu liberaliniai ir klerikaliniai sluoksniai ieškojo 
kompromisų su dvarininkija, norėdami įsigyti sąjunginin- 
ką savo ekonominei padėčiai stiprinti. Šitaip pasisakoma 
J. Mačiulio straipsnyje, pasmerkiant tuos, kurie „veda 
į nesutikimus bajoriją su ūkininkais, kraudami ant jos, 
kas papuolė, ir nekaipo talpindami ją į pragarą. Nežinau, 

ko tie trokšta. Kiekvienas iš mūsų tur savo silpnybes, ir 
nemisliju, kad ūkininkas mažiau jų turėtų už bajorą ar 
ką kitą."'194 

Skelbdamas vienybę ideologinėje srityje, J. Mačiulis 
ją supranta kaip klerikalizmo hegemoniją — jam priim- 
tina vienybė tik „ant pamato krikščioniško mokslo“ 195, 
Vadinasi, šitame straipsnyje išryški tos J. Mačiulio pa- 
žiūros, kurių kontūrus galima buvo suvokti ir santykyje 
su „Aušra“: susitaikymas su esamos politinės santvarkos 
pagrindais, klerikalizmas ir tautinio sąjūdžio apribojimas 
vien kultūriniu darbu. 

Pastarasis momentas — kultūros darbo svarbos akcen- 
tavimas — pabrėžtas kiek vėliau parašytame straipsnyje 
„Gromata lietuvio“. Jame karštai skatinama dirbti, visas 
jėgas atiduodant liaudies švietimui, meno ir mokslo kū- 
rybai: „Visos giminės Europos, nekurį laiką užmirštos, 
keliasi iš po ilgo miego; Lietuva, žinoma, negali būti iš 
to išskirta, vienok jos judėjimas tartum išrodo kaipo 
tąsymasis tingine; nėra vienybės, nėra tikros dvasios... 
Žinoma, negalime pasakyti, jogei Lietuva neturi savo 
tikrų darbininkų, vienok, ant nelaimės, jų yra nedaugel, 
ką jie vieni padarys, jei kiti jiems nepadės. Dėl mūsų 
reikia labai daugel, nes mes tepradedame tiktai gyventi 
kaipo tauta. Visose šakose mokslo mums reikalingos yra 
knygos, kurių vienok neturime, o kaipgi lengva būtų 
apšviesti mūsų brolius, jei mes tiktai karštai rūpintumė- 
mės apie tai; mūsų žmonės, nežiūrint ant kliūčių, turi 
didį prisirišimą prie skaitymo knygelių ir turi už di- 
džiausią tiesą visa tai, ką jose randa surašyta,"!69 

Šie keli straipsneliai „Šviesoje“ charakterizuoja anų 
metų J. Mačiulio visuomenines pažiūras. Akivaizdu, jog 
čia jis siejasi su konservatyviuoju lietuvių tautinio są- 
Jūdžio sparnu. Bet ne šiomis publicistinėmis deklaracijo- 
mis jis yra įėjęs į mūsų kultūros lobyną. Jau seminari- 
jos laikotarpiu jis žengė pirmuosius savo poetinio kelio 
žingsnius — jie mus tad labiausiai ir domina, 


163165 Šviesa.— 1887.— Nr. 1— P. 1, 4, 7. 
166 Ten pat— Nr. 5,— P. 203—204. 

PIRMIEJI POETINIAI BANDYMAI 


Tiesą sakant, seminarijos metų kūryba —tai jau nebe 
pirmieji bandymai. Bet eilėraščius, rašytus anksčiau len- 
kų kalba, pats poetas sudegino, pradėjęs kurti lietuviš- 
kai, Taigi jis tarsi atsisakė ankstyviausiojo savo jaunys- 
tėje pradėto kelio. Tad ir mes jo poetinės kūrybos pra- 
džią siesime su seminarijos laikotarpiu. 

Nors iš gausios tų metų kūrybos į spaudą pateko tik 
du eilėraščiai, būsimasis Maironis tarp draugų jau gar- 
sėjo kaip poetas, kuriuo buvo žavimasi: „Kai patekda- 
vo mums jo eilės, mes jas skaitydavome, nelyginant 
evangeliją", — prisimena vienas iš jo mokslo draugų. 

Būta didelio dainų pluošto, kuris pasklido neužrašytas 
per poeto draugus ir artimuosius liaudyje, susiliedamas 
su anonimine jos kūryba. Apie tai kalba Vaižgantas!“?, o 
ir pats Maironis autobiografijoje sako, kad šio laikotar- 
pio eilės „arba visai žuvo, ar, per klierikus dainuojamos, 
pateko į liaudies dainas“ 168 

Abu spausdintieji J. Mačiulio eilėraščiai!“ dar nepa- 
ženklinti būsimojo Maironio talento žyme: jie neišsiski- 
ria iš bendro to meto poezijos lygio. „Lietuvos vargas“ 
(kurio tik perredaguotas pirmasis posmas vėliau įėjo į to 
paties pavadinimo eilėraštį), pasirašytas Zvalionio pseu- 
donimu!"?, kartoja tuos eleginius motyvus, kuriuos „Auš- 
ros“ poetai taip mėgdavo pinti su liūdno tėvynės likimo 
vaizdais. Eilėraštį vainikuoja visiškai jau trafaretiškai iš- 
sakyta religinė rezignacija — taip tolima vėlesnės Mairo- 


167 Tumas J. Jonas Maironis-Mačiulis — P. 36—38, 

16 CVA, R 557, ap. 1, b. 444, 

169 Lietuvos vargas // Aušra.— 1885.— Nr. 7/8; Broliai, į darbą] — 
Šviesa. — 1887.— Nr. 1. 

10 Šį pseudonimą reikėtų sieti su Žvalionių kaimu Betygalos apylin- 
kėse, kuriame, atrodo, gyveno Mačiulių giminės (Betygalos parapijos 
metrikų knygoje 1802—-1803 m. minimas Adomas Maculevičius, gyvenęs 
„in territorio Zwolany“.-—- CVIA, f. 669, ap. 1, b. 323, I. 16, 27.— Tose 
pat apylinkėse — Ilgšės kaime — yra populiari Žvalionių pavardė, 

Eilėraštis „Broliai, į darbą!" pasirašytas S. Z. (Stanislovas Zvalionis 
arba Stanislovas Zanavykas, kaip pasirašyta „Apsakymai apie Lietuvos 
pracigą"). Stanislovo vardas figūruoja ir pseudonime, kuriuo pasirašyta 
poema „Tarp skausmų į garbę“— St. Garnys. Stanislovas — J, Mačiulio 
„dirmavonės“ vardas.— Tumas J. Jonas Maironis-Mačiulis.—- P. 19, 

nio kūrybos vilties ir ryžto pilnam kovingumui.!?! Be- 
veik po dvejų metų paskelbtasis „Broliai, į darbą!“ iš 
esmės tebėra to paties lygio. Nors jame jau skamba ak- 
tyvesni tonai, pasiryžimas dirbti gimtojo krašto labui ir 
tikėjimas šviesesne ateitimi, tačiau ir jam dar stigo poe- 
tinio sugestyvumo, emocinės kaitros. 

Daug didesnio dėmesio verta neišspausdintoji poemė- 
lė „Lietuva“!??. Autorius jos rankraštį 1888 m. vasarą 
įteikė A. Baranauskui. Tas „iš pradžių lyg ir šyptelėjo 
patenkintas. Tačiau pasergėjęs nebe jo schleicherišką 
rašybą su taškuotaisiais „e“, su „„w“ ir kt., ūmai susirau- 
kė ir nė nepadėkojęs pasakė:— Gerai, pasiskaitysiu.“ 

Praslinkus trejetui mėnesių nuo mokslo metų pradžios, 
A. Baranauskas pasiunčia į Akademiją jos inspektoriui 
Dovydaičiui laišką, kuriame rašo, jog vienas klierikas, 
Jonas Maculevičius, dedikavęs jam sąsiuvinį eilių. Jų 
rašyba fonetikos požiūriu neišlaikanti kritikos, esanti 
klaidinga. Bet jų autoriui esą negalima nepripažinti ta- 
lento, tik jis turįs pakeisti kai kurias neteisingas savo 
pažiūras: Mačiulis klystąs, manydamas, jog Vytautas pa- 
sirodęs visa didybe ties Žalgiriu. Vytautas tikrai didis 
tebuvęs ties Vorksla, kada jis, krikščionis kunigaikštis, 
mėginęs sutriuškinti pagonis ir atstumti juos nuo Euro- 
pos.173 


"! Nelaiminga ta Lietuva, 
Sav prieglaudos ji negauna, 
Su sentėviais jau pražuvo 
Jos garsybė, garbė slauna, 


Dieve didis, Dieve brangus! 
Kuomi mes prieš tave kalti? 
Kodėl tamsus ant mūs dangus? 
Kodėl pučia vėjai šalti? 


Mes paklydę per silpnybę, 
Bet mes vienok vaikai tavo; 
Gink mus visur, duok vienybę, 
Turėk mus po sparnu savo! 
172 VUB, D 68.— Maciulevičius KI, J. Lietuva, 
178 Tumas J. Jonas Maironis-Mačiulis.— P. 45—46. Pats Maironis savo 
paskaitoje apie Baranauską taip šį įvykį nupasakoja: „Pirmą sykį man 
teko su juo arčiau susidurti, važiuojant mokintis į Peterburgo aukštą 

3. Maironis 


Jaunasis autorius savo poemos netaisė, tik 1891 m. 
paskelbė nedidelį jos fragmentą „Varpe“!“, o jau žymiai 
vėliau buvo duotos platesnės ištraukos J. Tumo mono- 
grafijoje. 

„Lietuva“ parašyta, nusižiūrėjus į V. Polio „Piešh o 
ziemi naszej“; joje rasime, J. Tumo žodžiais, „visą Lietu- 
vos geografiją, istoriją ir etnografiją"!"?, nors su V. Po- 
lio poema ją tesieja tik bendroji koncepcija ir gal vie- 
no antro epizodo bendriausieji kontūrai.!"6 Ji įdomi ke- 
letu požiūrių: pirmiausia tuo, jog papildo ar gal greičiau 
tik paryškina tą bręstančio poeto interesų paveikslą, ku- 
rį esame susidarę, pasiremdami kitais duomenimis. 

Plačiausiai, žinoma, poemoje atsispindi J. Mačiulio 
istorinės studijos, į kurias jis šiuo metu buvo įnikęs. 
Kūrinyje gausu istorinių reminiscencijų siejančių jį 
su „Apsakymais apie Lietuvos praeigą“. „Lietuvoje“ pri- 
simenami įvykiai ir asmenys, kurie, matyt, bus giliai įst- 
rigę į poeto sąmonę ir vaizduotę. Čia minimos ne tik 
tradicinės ano meto literatūroje Šventaragio, Kęstučio, 
Vytauto figūros, Vilniaus įkūrimo legenda ar Žalgirio 
mūšio garbė, bet ir ne tokie populiarūs faktai ar asme- 
nys, kurie poeto akyse bus įgavę apibendrinamąją reikš- 
mę ir kuriuos jis taip pat užfiksuoja savo konspektyvio- 
je Lietuvos istorijoje kaip detales, atskleidžiančias epo- 
chos dvasią: nelaimingą kryžiuočių žiaurumo auką— 
kunigaikštienę Dangerutę, herojiškąją Slucko gynėją 
Alelkienę, Algirdo pergales prieš Dmitrijų ir Traidenio 
kovas. Poemos išnašose jis pakartoja ,„Apsakymuose“ 
pateiktas citatas iš I. Kraševskio, A. Prochaskos, S. Dau- 
kanto, paremdamas jomis savo istorinius ekskursus. Ne- 
lieka be atgarsio nė J. Basanavičiaus teorijos apie lietu- 
vių kilmę. 


akademiją; pravažiuodamas jam įteikiau tuomet savo pirmuosius eilių 
mėginimus, kuriuose aprašinėjau Lietuvą ir kurių nespausdinau ir ne- 
manau spausdinti, nes jie labai silpnučiai. Baranauskas tačiau jų labai 
nepeikė ir padrąsino talento neužkasti“.— Literatūra ir kalba = Antanas 
Baranauskas.— 1986.— [T.| 19.— P. 412, 

14 Lietuvos gražybė // Varpas.— 1891.— Nr. 11.— P, 162—163, 

15 Tumas J. Jonas Maironis-Mačiulis.— P. 40, 

176 Po; W. Piešt o ziemi naszej.-—— Warszawa, 1825— S. 14— Eil. 


183—204, 

Siekdamas charakterizuoti visus Lietuvos regionus, 
J. Mačiulis remiasi ne vien savo paties pastebėjimais: ne 
vienoje vietoje — pavyzdžiui, gausiuose atlaidų aprašy- 
muose, Baltijos jūros vaizde, žemaičių ir aukštaičių cha- 
rakteristikose — jauti L. Jucevičiaus „Žemaičių žemės 
prisiminimų“ aidą; veliuoniškiai siejami su brolių Juškų 
folkloristiniu darbu. Atsispindi poemoje ir susidomėji- 
mas filologija, apėmęs ano meto inteligentiją. Pagaliau 
poemėlėje išryški ir Maironio literatūrinės simpatijos — 
K. Donelaitis, A. Mickevičius, A. Baranauskas. Ypač pas- 
tarasis čia kaip ir „Apsakymuose“ laikomas didžiausiu 
„jaunosios Lietuvos“ dainiumi. Jam ir poema dedikuota. 

J. Tumas šia proga gana skeptiškai pažymi, kad jauna- 
sis Maironis bus perdėjęs A. Baranausko reikšmę, o jį 
aukštindamas, gavęs jam „paskolinti būsimųjų savo nuo- 
pelnų“!"7. Tam tikra prasme jis teisus. Bet pačiam Mai- 
roniui šis Baranausko, sakytume, „kultas“ bus buvęs vie- 
nas iš stiprių kūrybinių stimulų. Ne vien dėl to, kad 
A. Baranauskas veikė jaunąjį poetą vienu ar kitu savo 
motyvu, vienu kitu savo meninės išraiškos momentu.!"š 
Svarbiausia, kad jis pažadino ir uždegė būsimąjį Mai- 
ronį savo poetiškumo liepsna, didelio poeto pavyzdžiu, 
sukeldamas norą ir pasiryžimą tęsti jo darbą, užbaigti jo 
misiją. „Be jo gal ir mūsų nebūtų buvę“, — rašė Mairo- 
nis jau gyvenimo pabaigoje apie A. Baranauską.!"? 

„Lietuvoje“ randame idėjinių ir vaizdinių Maironio 
kūrybos motyvų genezę. Čia jau išryški herojiškos, di- 
dingos praeities ir skurdžios dabarties skausminga anti- 
tezė, skatinanti veikti, kovoti, pakili tėvynės meilė, gim- 
tojo krašto poetizacija ir pagaliau — tikėjimas šviesia 
Lietuvos ateitimi — visa tai, kuo gyvi geriausieji Mairo- 
nio poezijos puslapiai. Bet čia taip pat jau matyti ne tik 
tendencija patriotinius motyvus sieti su religiniais, bet 
netgi ir kovingo klerikalizmo apraiškų, tokių akivaiz- 


17 Tumas J. Jonas Maironis-Mačiulis— P. 39. 

18 Šios rūšies paralelių nurodo R. Mikšytė— Mikšytė R. Antano Ba- 
ranausko kūryba.— V., 1964.— P, 291, 

18 Maironis. Paskaita apie vysk. Ant, Baranauską // Literatūra ir kal- 
ba.— 1986.— [T.] 19.— P. 417; 

džių „Apsakymų“ įžangoje, ir tam tikros dvaro ideali- 
zacijos. 

Iš „Lietuvos“ taip pat matyti, kaip brendo atskiri Mai- 
ronio poetiniai motyvai. Jis nebuvo linkęs švaistytis 
vienąkart surastais ir jam patikusiais vaizdais: prie jų 
jis tolydžio grįždavo, tobulindamas, šlifuodamas, kol iš 
vienos kitos sugestyvios frazės, dar tik apgraibomis nu- 
spėjamo įvaizdžio gimdavo tobulas poetinis paveikslas, 
kartais net ištisas eilėraštis. „Lietuvoje“ randame tik po 
trisdešimties metų užbaigto eilėraščio „Lietuva brangi“ 
pirmąjį variantą, daugelio poemos „Tarp skausmų į gar- 
bę" fragmentų užuomazgų, kurios savo ruožtu, dar Žžy- 
miai patobulintos, įėjo į „Jaunąją Lietuvą“.'8? Pirmoji 
Maironio poemėlė duoda vertingos medžiagos poeto kū- 
rybinei laboratorijai pažinti. 

Bet ne vien tik laboratorijai. „Lietuva“ atskleidžia kai 
kuriuos svarbius Maironio kūrybos momentus, būdingus 
tam lūžiui, kurį lietuvių poezija išgyveno XIX a. paskuti- 
niajame dešimtmetyje ir kurio gal niekur negalime taip 
aiškiai įžvelgti kaip nespausdintoje ir spaudai neskirtoje 
jauno autoriaus poemėlėje. 

Visoje lietuvių poezijoje — iki pat XIX a. pabaigos — 
ryškesni buvo epiniai negu lyriniai pradai. Didieji mūsų 
poezijos šedevrai — „Metai“, „Anykščių šilelis“ — pa- 
traukia visų pirma savo vaizduojamąja puse: ar ryškiai 
nubrėžtais socialiniais tipais, kupinomis realizmo buities 
ir visuomeninių santykių scenomis, ekspresyviais gam- 
tos gyvenimo paveikslais, ar vaizdo plastika, muzikalu- 


180 Plg.: Maironis. Raštai. — K., 1926.— T. 2, 
„Lietuva“, p. 21, eil. 8-—15; — „T. sk. į g.", p. 73, eil, 1—12;—,,J. Lietu- 
va“, p. 118, eil. 9—16, 
„Lietuva“, p. 28, eil. 11—14;—,,T. sk. į g.", p. 62, eil. 3—16;—,J. Lie- 
tuva“, p. 84, eil. 17—20. 
„Lietuva“, p. 47, eil. 12—15;—,T. sk. į g.", p. 17, eil. 12—17;—,,J. Lie- 
tuva“, p. 29, eil. 1—13. 
„Lietuva", p. 51, eil. 7—14;—,T. sk. į g“, p. 53, eil. 5—8 ir 17—20;— 
„J. Lietuva“, p. 88, eil. 11—14 ir 21—26. 
„Lietuva“, p. 72, eil. 8—23;—,T. sk, į g“, p. 47, eil. 15—26 ir p. 48, 
eil. 1—12;—,,J. Lietuva“, p. 81, eil. 19—30 ir p. 82, eil, 1—18. 
„Lietuva“, p. 83, eil. 5—6;—,.T. sk. į 8.", p. 34, eil. 17—20;—,,J. Lietu- 
va“, p. 53, eil. 1—3. 

mu ir spalvų turtingumu. Be abejo, tiek K. Donelaičio, 
tiek ir A. Baranausko poezijoje junti gilaus lyrizmo sro- 
vę — nuo humoro ir sarkazmo iki susižavėjimo ir sielvar- 
to. Ji sulydo gausią ir įvairią vaizdinę medžiagą į orga- 
nišką poetinį kūrinį, bet vis dėlto dėmesio centre čia 
objektyvaus pasaulio paveikslas, o ne poeto išgyvenimai, 
kur jo individualybė atsiskleidžia daugiapusiškai, lais- 
vai ir atvirai. Iš esmės tą patį galima pasakyti ir apie 
A. Strazdo dainas, kuriose objektyvus tikrovės paveiks- 
las yra daug turtingesnis už poeto subjektyvumą. Mes 
jį kaip epiniame kūrinyje suvokiame iš piešiamų vaiz- 
dų — ne taip kaip lyrikoje, kur visas obektyvaus pasau- 
lio turtingumas atsiskleidžia per poetinį subjektą. 

Bet žvilgtelėję į ano meto poezijos vidurkį, pamato- 
me, kad epinį vaizdavimo principą čia labai dažnai at- 
stoja paprastas aprašinėjimas, konstatuojant bei išskai- 
čiuojant atskirus faktus. Nepakankant plastinio vaizda- 
vimo dovanos, kūrinio detalių nesulydo nei vieninga poe- 
tinė mintis, nei spontaniškas jausmas. Tiesa, XIX a. vidu- 
ryje ištryško tyras A. Vienažindžio lyrizmo šaltinis, o ir 
šiaip XIX a. mūsų literatūra tai šen, tai ten nusagstyta tik- 
ros poezijos žiedais, bet, šiaip ar taip, — iki pat ,„Aušros“ 
apskritai vyrauja aprašomoji poezija, dūstanti po nuo- 
bodoko pasakojimo ir smulkmeniško detalizavimo našta. 

Norėtųsi pažymėti dar vieną, bet jau visiškai kitokį 
bruožą, būdingą ankstyvesniajai, ypač „Aušros“ laikų, 
poezijai: reiškusi stiprėjančią nacionalinę sąmonę, ji ne- 
pasižymėjo visuomeninių pozicijų aktyvumu. Melancho. 
lija, stebint didingus praeities paminklus, pasididžiavi- 
mas gimtosios kalbos senumų ir grožiu, gėrėjimasis Lie- 
tuvos kraštovaizdžių — štai pagrindinės tos poezijos 
reikštos emocijos. Nebent Ksavero Sakalausko-Vanagė- 
lio eilės suskamba kiek energingesnę gaida, nepakeisda- 
mos tačiau vyraujančio „„Aušros“ poezijos tono, 

Šiame kontekste „Lietuvos“ poemėlė užima savotišką 
vietą. Visu savo charakteriu ji dar artima anai pasako- 
jamajai-aprašomajai poezijai. Čia, kaip jau minėta, gau- 
su etnografinio ir istorinio pobūdžio aprašymų, filologi- 
nių ir folklorinių ekskursų — jie ir sudaro didžiąją 

poemos dalį, apkraudami ją nuobodoka faktografine me- 
džiaga, dažnai stokojančia vaizdingumo ir menkai tenu- 
šviesta poetine autoriaus idėja. Tik pačių stambiųjų poe- 
mos dalių sukomponavimas yra įtikinantis: kūrinys pra- 
sideda tarsi dviem dedikacijom: viena — A. Baranauskui 
ir antra — atbundančiai tėvynei. Toliau eina pagrindinių 
Lietuvos sričių ir giminių charakteristika: Žemaičių ir 
Aukštaičių, Latvių, Prūsų, Užgirio arba Suvalkų krašto, 
Vilniaus, Pietryčių Lietuvos ir Jotvingių. Poema baigia- 
si iškilmingu finalu: Nemuno, Trakų — „milžinų lizdo“-— 
apdainavimu ir Vytauto apoteoze. Tačiau šių dalių vidi- 
nė sandara yra gana padrika ir menkai temotyvuota. 

Bet, kita vertus, skaitydamas poemą, visą laiką junti, 
kaip su šia inertiška medžiaga grumiasi poeto dvasia, 
kaip stipraus lyrizmo srovė veržiasi pro kietas medžiagos 
uolas ir užtvankas, Didesnių ar mažesnių lyrinių epizodų 
gausų visoje poemoje, o vietomis ji nuaidi ir visiškai 
naujomis intonacijomis, kai kontempliatyvūs tėvynės 
meilės motyvai suskamba su didele poetine jėga: 


Retą atrasi Lietuvoj vietą, 
Nors ji žibėtų rasa tarp rūtų, 
Kur už tėvynę kraujo nelieta, 
Ką padavimais garsi nebūtų! 


Kalnų vainikais ir miškais margą 
Lietuvą myliu, žiedais nuaustą, 

Ir su ja kenčiu skausmus jos, vargą, 
Ir širdis mano su jąja rausta. 


Šiuose ir daugelyje kitų panašių posmų jau prabyla 
tas gyvas, tikras poetinis jausmas, kuris taip aukštai iš- 
kėlė Maironį virš visų kitų jo amžininkų. 

Betgi ne vien poetiškumu „Lietuva“ pralenkia ,„Auš- 
ros“ poeziją: joje nuskamba iki tol dar niekad taip ryž- 
tingai neskambėję šviesių ateities vilčių motyvai, susiję 
su augančiu tautinio sąjūdžio užmoju: 

Išilgai pereik Lietuvą didžią! 

Jauti jau kvėpiant ten dvasią jauną, 
Jauti, Lietuviui jos aušra žvdžia, 
Jog jau gyvybę kaskart atgauna! 

Kelkis jau, kelkis, daugel kentėjęs! 
Apkalk krūtinę skausmais kaip plienu! 
Dvasia pabudęs, kaip staigus vėjas, 
Gerk jau didybę su krūties pienu! 

Šie mažoriniai tonai siejasi su iš esmės labai aktyviu 
poeto santykiu su savo meto tikrove. Poetas, tegul ir 
apsiribojęs vien tautinio sąjūdžio problemomis, junta to 
sąjūdžio ryšį su gyvybiniais savo epochos poreikiais, su 
realiais dienos reikalavimais — iš čia poeto šūkiai, skati- 
ną aktyvia kova prisidėti prie to sąjūdžio iškeltų užda- 
vinių realizavimo: 

Ne žodžio, verksmo — vaikų silpnybė — 
Darbo didvyriais mums reikia būti! 


Darbai tik žmogui duoda didybę, 
Be jo ir tautos gali tikt pūti, 


Į darbą, broliai! Norint be kardo, 
Sau iškariausme geresnį būvį! 

„Lietuva“ stovi ant ribos tarp kontempliatyvios, ap- 
rašomosios „Aušros“ poezijos ir naujųjų laikų lyrikos, 
kurios pradininku lemta bus tapti Maironiui savo ,„Pa- 
vasario Balsais“. O pirmoji jo poemėlė — tai toji arena, 
kur rungiasi šie du pradai, tos priešiškos tendencijos. 
Ir jau pergalingai čia skamba ir naujo poetinio žodžio, 
ir naujos epochos nusiteikimų pirmosios pranašystės. 

Tai šitoks J. Mačiulis baigė seminariją. Daug galvo- 
ta, jausta ir dirbta. Ir daug padaryta, nors viešumoje 
rodytasi dar negausiai ir nedrąsiai, ir tokiais darbais, 
kurie negalėjo nei per didelio dėmesio į save atkreipti, 
nei ypatingai imponuoti: išspausdinta pora neblogų, bet 
ir nelabai iš bendro lygio išsiskiriančių eilėraščių ir pa- 
rašyta keletas straipsnių, iš kurių vos vienas (apie 
J. E. Smolerį) teturi platesnės reikšmės, o kiti nugrimz- 
ta bendrame klerikalinės spaudos sraute. „Apsakymai 
apie Lietuvos praeigą“ išspausdinti tik besimokant prieš- 
paskutiniame Akademijos kurse, Tiesa, draugams J. Ma- 
čiulis — jau žinomas poetas, Lietuvos istorijos autorius. 
Tačiau turės dar praeiti geras laiko tarpas, kol Maironis 
laimės pirmojo Lietuvos poeto vardą. O tuo tarpų — 

prieš akis dar studijos Peterburge, pirmieji pedagoginio 
darbo žingsniai, iš paviršiaus mažai pastebimo, bet dva- 
sios gelmėje labai intensyviai vykstančio brendimo meę- 
tai. 


5. MOKSLAS PETERBURGO DVASINĖJE AKADEMIJOJE 
IR PIRMIEJI PEDAGOGINIO DARBO METAI KAUNE 


Baigęs 1888 m. pavasarį seminariją, J. Mačiulis gau- 
na stipendiją tęsti mokslui Peterburgo imperatoriškoje 
Romos katalikų dvasinėje akademijoje, į kurią jis buvo 
priimtas tų pačių metų rugpjūčio 30 d. Ketveri studijų 
metai (iki 1892 m.) nulėmė aukštos jo bažnytinės karje- 
ros kelią, ir kartu per tą laiką labai intensyviai vystėsi 
meninis talentas. 

Gyvenimas Peterburge ėjo panašiai kaip anksčiau 
Kaune: viena vertus, teologinių, taip pat ir kai kurių pa- 
saulietinių dalykų studijos, kita vertus — sąlyčiai su vi- 
suomeniniu kultūriniu gyvenimu, ryškiai augant ir bręs- 
tant poetiniam talentui. Bet pareigos ir interesai čia jau 
kick kitokie. Studijoms turbūt reikėjo didesnio atsidėji- 
mo negu seminarijoje. Čia plačiai ir smulkmeniškai eina- 
mi teologijos dalykai, dėstomos kalbos — lotynų, graikų, 
hebrajų, rusų, prancūzų, vokiečių, be to dar — rusų li- 
teratūra ir Rusijos istorija. 

Rusų literatūrą dėstė po 4 val. per savaitę N. Nekra- 
sovas. Į programą įėjo geriausieji rusų rašytojai nuo 
Žukovskio iki Lermontovo. Studentai privalėjo jų kūri- 
nius skaityti bei komentuoti ir, remdamiesi išeitojo kur- 
so medžiaga, rašyti temas. Nurodomos mokymosi prie- 
monės -— A, Galachovo vadovėliai (Hcropus pycckoK 
AHTepaTYp>I; Pycckaa xpecToMaTKH3; HeropuxecKkaa xpe- 
cTOMaTHA) — tiek medžiagos parinkimo akcentais, tiek 
ryškiai monarchistine pateikiamos medžiagos interpreta- 
cija nesiskyrė nuo tų, iš kurių mokytasi seminarijoje. 

Rusijos istoriją dėstė R. Menžinskis pagal Ilovaiskio 
„Rusijos istoriją“, pasiremdamas dar Solovjovo, Bestu- 
ževo-Riumino, Kostomarovo, Zabelino ir kt. darbais.'š! 


8! THAAO, O. 46, on, 1, Ne 950, A. 8, 

J. Mačiulio studijos visą laiką buvo įvertinamos ge- 
rai — savo kurse jis visados buvo vienas iš stipriausių- 
jų, jeigu ne pats stipriausias.'82 1891 m. birželio 8 d. jam 
pripažįstamas I laipsnio teologijos kandidato vardas'8, 
1892 m. rugpjūčio 18 d. patvirtinamas teologijos magist- 
ro vardas!“ kuriam gauti, be teologijos dalykų, jis dar 
rašė referatą (disertaciją) iš rusų literatūros, tema 
„A. V. Kolcovo poezija“!85. Šis darbas buvo įvertintas 
labai gerai.189 

Tačiau ir čia studijos neatėmė nei viso laiko, nei visos 
energijos. Kaip ir seminarijoje, jį traukia lietuvių visuo- 
menės reikalai. Tiesa, jis nedalyvauja dabar juose taip 
plačiai kaip anksčiau — nerandame, pavyzdžiui, šiuo 
laikotarpiu spausdintos jo publicistikos.!*7 Jis nedalyvau- 
ja varpininkų suvažiavime, nors šiaip klierikų jame da- 
lyvavo.!Šš Jo visuomeninė veikla apsiriboja akademijos 
sienomis, jis stengiasi laimėti čia pilietybės teises lietu- 
vių kalbai, skleisti tautinio sąjūdžio idėjas. 

Kaip Kauno seminarijoje, taip ir čia, vyravo lenkiš- 
kojo nacionalizmo dvasia. Lietuvių kalba viešai neskam- 
bėdavo — net ir privačiame pokalbyje tegalėdavai ją la- 
bai retai išgirsti.'“? Kaip išskirtinį įvykį J. Spudulis pa- 
sakoja apie savo apsilankymą akademijoje 1883 m.: 


182—183 TaM >ke.— Ne 930, A, 79.— Pirmaisiais metais turėjo 3 iš lotynų 
kalbos, 4 iš graikų, prancūzų ir vokiečių kalbų bei bažnytinių apeigų — 
iš visų kitų dalykų — po 5; antraisiais metais — po 4 iš graikų, prancūzų, 
vokiečių kalbų ir homiletikos, iš kitų — po 5; trečiaisiais — po 4 iš spe- 
Cialios dogmatinės teologijos, patrilogijos ir giedojimo, iš kitų — po 5; 
ketvirtaisiais — paskutiniaisiais — iš visų dalykų po 5. 

184—185 Tam >xe.— A. 80, 84,— 1891 m. jis buvo įšventintas į kunigus 
(birželio 23 d. įvyko primicija). 

185 TaM >x€.— Ne 955.— A. 11—12.— Tų metų laidoje tik du Htera- 
tūros darbai tebuvo įvertinti tokiu pažymiu. 

'87 V. Biržiška (Lietuvių Bibliografija.— K., 1929.— T. 3) abejodamas 
nurodo kelias J. Mačiulio šio laikotarpio publicistines pozicijas: Zana- 
vyko pseudonimu pasirašytus tris straipsnelius 1891 m. „Vienybėje lie- 
tuvninkų“, Nr. 38, 43 ir 50. Bet jų turinys, taip pat kalbinės bei stilis- 
tinės ypatybės rodo, kad jie ne J. Mačiulio rašyti. 

188 Grinius K. Jubiliejinis Varpas.— K., 1926.— P. 129. 

189 Tumas J. Jonas Maironis-Mačiulis.— P, 44-—45, 

„tenai gavau pamatyti. — rašo jis — septynetą vyrų, 
augalotų, petys į petį, kaip pridera lietuviams būti, Visi 
iš tų septynių gan dikti lietuviai... Tarp savęs mes visi 
kalbėjomės lietuviškai (buvo gi mūsų 10 su svečiais), su- 
sėdę į ratą aplinkui — tai akademijoje padarė nemažą 
sensaciją, užvis Jenkams.“!““ Akademijoje esą 19 lietu- 
vių (iš 47), mokančių lietuviškai ir prisipažįstančių lie- 
tuviais. Panašaus turinio žinelė duota 1884 m. pradžio- 
je, 19! 

J. Mačiulis, tik atvykęs į akademiją, tuoj atsistoja te- 
nykščio lietuvių būrelio priešakyje, „Mačiulis Petrapiliui 
tiek pat svėrė, — rašo J. Tumas, — kiek V. Kudirka lygiai 
tuo pat laiku Varšuvai.“!9? Jis „išsyk pagauna vadova- 
vimo vadžias visiems draugams lietuviams, net ir pla- 
čiau, išskirtas senioru. Jis už visus kuopos draugus lan- 
džioja į vyriausybę, už visus atsvilina savo akim, visų 
narių reiškia pageidavimus ir net reikalavimus. Mačiu- 
liui atvykus, lietuviai susiorganizuoja į kultūrinį vienetą, 
drąsiai stoja šalia tokių pat kultūrinių vienetų, šalia len- 
kų, kurie iki šiol monopolizavo kultūrą.“ !93 

J. Tumas šitaip nupasakoja vieną iš tokios kultūrinės 
veiklos aktų: „Akademijoje dar iš viduramžių buvo iš- 
silikęs iškilmių mišinys. Per didžiuosius pokylius, šven- 
tes ir šiaip jau minėjimus auklėtiniai skaitė, deklamavo 
visokių visokiausiomis kalbomis. Tačiau perilga išvirto 
taip, kad kai kurios kalbos tapo privalomos, kaip va: 
lotynų, lenkų, vokiečių, kitos gi neprivalomos, o kaip 
kada net ir visiškai nepakenčiamos, kaip va: lietuvių. 
Su tuo vaidintis, anot ekonomo (akademijos ekonomas 
prof. Justinas Dovydaitis — V. Z.), reiškė — lenkus er- 
zinti; lenkams lietuvių ėmė nebebūti pasaulyje vardan 
būsimosios susibaudėlių nujaučiamos didžiosios Lenkijos. 
Iš mužikiško kuklumo nebuvo su tuo nė pasirodoma: 
kam čia su savais niekais ponams į akis lįsti. Potam da 
pajuoks... Dievai jų nematai! Atsiradęs Mačiulis griežtai 
pareikalavo, kad ir lietuvių grupės tautinės teisės aka- 


1909-19! Aušra — 1883.-— Nr. 8/10— P. 291—292; 1884— Nr. 1/3— 
P. 97——98. 
1982-1984 Tumas J. Jonas Maironis-Mačiulis.— P. 50, 51, 52—53, 

demijoje būtų privalomai pagerbiamos, kad jos mūruo- 
se būtų duodama pilietybės teisių ir lietuvių kalbai. Ir 
laimėjo. Atėjus popiežiaus Leono XIII jubiliejui, akade- 
mijai tą sukaktį iškilmingai švenčiant, pirmą kartą buvo 
duota vieta lietuviškoms oracijoms: Mačiulis skaitė apie 
Dantę. Tai padarė nemaža sensacijos visoje Petrapilio 
lietuvių kolonijoje, nemaža džiaugsmo visiems nors ma- 
žu laimėjimu mylimai ir vis labiau pamėgstamai lietuvių 
kalbai.“!94 

Nuo to laiko lietuviškojo susipratimo dvasia smarkiai 
plinta tarp akademijos studentų. Bandoma veiklą iš- 
plėsti ir už akademijos sienų. Užmezgamas kontaktas su 
„Varpo“ iniciatoriais.!95 

Tačiau reikia pasakyti, kad, nepaisant to, jog visuo- 
meninei veiklai (tegul ir gana siaurai suprastai) J. Ma- 
čiulis dabar skiria nemaža laiko ir energijos, pagrindinį 
svorį tarp gyvenimo interesų galutinai įgyja poetinė kū- 
ryba. Išsiplečia literatūrinis akiratis, pagilėja vidinis 
gyvenimas, galutinai susiklosto charakteris. Seminarijo- 
je su didele stiprybe veikė, sakytume, išcentrinės jo as- 
menybės jėgos, stumdamos jį į santykius su išoriniu pa- 
saulių, besireikšdamos kontaktų, bendravimo ieškojimu, 
tuomet trykšte tryško energija, siekianti apimti plačias 
kultūros sritis — rašoma istorija, publicistika, bandoma 
plunksna poetinėje kūryboje, o dabar atsiranda daugiau 
susikaupimo, daugiau telkiamasi į save, stebimas savo 
vidinis gyvenimas. Sparčiai bręsta talentas. Ir tik dabar 
jo kūrybą galutinai apvaldo ta sukaupto dvasinio gy- 
venimo kaitra, tas gilus emocingumas, kuris sudaro di- 
džiąją Maironio kūrybos jėgą. 

Pagrindiniai faktoriai, veikę šio meto J. Mačiulio dva- 
sinį gyvenimą, buvo lektūra ir keletas jam ypač artimų 
draugų. 

Akademijos metais seniai, atrodo, pažįstami autoriai 
jam atsiskleidė kai kuriais naujais aspektais. O kai kas 
ir visai naujai įėjo į jo interesų sferą — Gėtė, o ypač — 
Sileris. 

185 Ten pat — P. 50. 

Pastarasis bene bus, greta A. Mickevičiaus, pats arti- 
miausias Maironiui poetas!““, atliepęs labai esmines jo 
pasaulėžiūros, talento ir temperamento puses, Reikia su- 
tikti su Vaižgantu, kad „jis turėjo gilios įtakos į būsimą- 
jį mūsų Maironį“.!97 Jo kūrybos reminiscencijų esama 
nuo pirmųjų iki vėlesniųjų Maironio kūrinių.!?š Mai- 
ronį bus patraukusi laisvės idėja F. Šilerio kūryboje, šios 
idėjos didingumo, grožio idealizacija, dramatinis Šilerio 


196 Pažymėtina, kad Kauno laikotarpyje ir A. Mickevičius pajunta 
savo dvasinę giminystę su Šileriu (Kleiner J. Mickiewicz.— Lublin, 
1948.— T. 1.—S. 193—194). Tad A. Mickevičiaus ir drauge F. Šilerio 
artimumas Maironiui bus dėsningas dalykas, leidžiąs giliau įžvelgti ir į 
jo paties kūrybos esmę. 

97 Tumas J. Jonas Maironis-Mačiulis.— P. 58. 

198 Iš paminėjimų ar tekstualinių sutapimų galima iškelti šiuos atvejus: 

Poemoje „Tarp skausmų į garbę“ apie Šilerį kalbama kaip apie my- 
limiausią Vilaičio poetą (Tarp skausmų į garbę.— Tilžė, 1895.— P, 69), 
Maironis juo remiasi, polemizuodamas su „Varpo“ recenzentų (Žemaičių 
ir Lietuvos apžvalga. — 1895.— Nr. 22), poemose ,Z nad Biruty“, „Mūsų 
vargai“ jis mini Vilių Telį, Šilerio dramos herojų. „Dainos apie 
varpą“, kurią Maironis laikė „didžiausiu literatūros deimantų“ (Tumas J. 
Jonas Maironis-Mačiulis— P. 58), reminiscencijų esama ir eilėraštyje 
„Uosis ir žmogus“, ir „Jaunosios Lietuvos" paskutinėje giesmėje. Rastu- 
me bendrumo tarp Šilerio eilėraščio ,„Wurde der Frauen" ir Jadvygos 
monologo „Jaunosios Lietuvos“ antroje giesmėje, ir apskritai tarp moters 
traktavimo abiejų poetų kūryboje. Panašių paralelių atsirastų ir dau- 
giau—į jas bus kreipiamas dėmesys atitinkamose šios knygos vietose, 
Pagaliau poemoje „Tarp skausmų į garbę“ randame stačiai vertimą iš 
Šilerio: 


Gyvuok, apdainuota, ilgiausius metus, 

Atgimus tarp skausmų — vargų! 

Kas smertį sutiko, tas giesmei atbus, 
O tau dar užteks milžinų. (p. 72) 


Išskirtoji eilutė yra kiek pakeistas vertimas žinomosios vietos iš eilė- 
raščio „Die Gėtter Griechenlands": 


Was unsterblich im Gesang sol] leben. 

Muss im Leben untergehn. 
Tiesa, ji galėjo būti paimta ir ne tiesiog iš Šilerio, o iš A. Mickevičiaus 
„Konrado Valenrodo“ įžangos. Be to, Maironis šiems žodžiams suteikia 
kitą prasmę negu Šileris (ir Mickevičius): jų mintimi, meno objektu te- 
gali tapti tai, kas jau mirę gyvenime, o Maironis nori pasakyti, kad ko- 
voje žuvęs herojus atgimsta nemirtingumui mene. 

talentas, ta nuolatinė įtampa tarp jausmo, širdies porei- 
kių ir rūsčios pareigos, kuri taip artima Maironiui. Ar- 
timas jam pagaliau ir Šilerio etinis bei istorinis optimiz- 
mas, tikėjimas, kad gėris, teisingumas ir teisybė yra pa- 
saulyje reali jėga, nugalinti blogį, smurtą bei prievartą 
tegul sunkioje, skausmingoje, bet vis dėlto pergalingoje 
kovoje.!9? 

Akademijos metais, galima numanyti, J. Mačiuliui at- 
sivėrė nauji A. Mickevičiaus kūrybos aspektai. Micke- 
vičius Maironiui, kaip ir visai jo kartai, buvo nuo pat 
pirmųjų sąmoningo gyvenimo žingsnių neišsenkamas 
šaltinis, iš kurio semtasi tėvynės meilės, pasididžiavimo 
gimtojo krašto istorija ir jos didvyriais. Didžiojo dai- 
niaus šviesa yra nutviekstas ne vienas Maironio poezi- 
jos puslapis.?0? Seminarijos laikų J. Mačiulį galima būtų 
sieti pirmiausia, sakytume, su epiniais A. Mickevičiaus 
kūrybos momentais, jo sukurtu Lietuvos paveikslu, o da- 
bar jam ryškiau atsiveria žmogiškoji Mickevičiaus prob- 
lematika, jo duodamas individo ir visuomenės, žmogaus 
asmeninės laimės ir visos tautos laimės santykio spren- 
dimas. Tai rodytų akademijoje parašyta poema „Tarp 
skausmų į garbę“, kai kurie tų metų eilėraščiai, atspindį 
Maironio ir jo herojų posūkį iš individualių į visuome- 
ninius išgyvenimus. Šį posūkį Maironio lyrikoje ir „Jau- 
nosios Lietuvos“ Juozo Rainio charakteryje pabrėžia ir 
V. Mykolaitis-Putinas, visa tai siedamas su „Vėlinių“ Gus- 
tavo-Konrado dvasine evoliucija.?0! 

Tik dabar, atrodo, susiklosto ir J. Mačiulio kūrybinis 
santykis su rusų klasikine poezija, ypač su Puškinu. Tos 
poezijos geriausi pavyzdžiai J. Mačiuliui buvo pažįstami 
dar iš gimnazijos suolo, su ja jis turėjo progos susidurti 
seminarijoje, ir štai dabar — akademijos literatūros pa- 
mokose. Šie kontaktai, be abejo, brėžė ženklus bręstan- 
čio poeto sąmonėje, ir jo kūryboje tai šen, tai ten ga- 


199 Pilo, F. Šilerio charakteristiką: Korff H. A. Geist der Goethezeit— 
Leipzig, 1930.— Bd. 2— S. 34—35, 221, 269, 231 ir kt. 

20-21 Mykolaitis-Putinas V. Adomas Mickevičius ir lietuvių literatį- 
ra— V., 1955.— P. 74—76. 

lėsime užčiuopti klasikinės rusų poezijos — tylų, o kartais 
ir aiškesnį atgarsį.?02 

Iš knygų, kurios akademijoje darė J. Mačiuliui didelį 
įspūdį ir liko mėgstamos visam amžiui, J. Tumas nurodo 
populiarų XIX amžiuje Smailso „Charakterį“?20. Šiandien 
jau archaiškai skambančiuose jo puslapiuose randame 
išdėstytas tipiškas pozityvizmui pažiūras, organiškai iš- 
augusias iš buržuazinės ideologijos, paremtas tikėjimu, 
jog egzistuoją socialiniai santykiai amžini, sąlygoti bur- 
žuazinio prakticizmo ir utilitarizmo dvasios. Smailso 
aukštinamos dorybės J. Mačiuliui turėjo būti įprastos, 
labai artimos dar vaikystėje įskiepytoms pasiturinčių 
valstiečių šeimose elgesio ir santykių normoms, ,„„Pasto- 
vų, linksmą ir energingą darbštumą“, santūrumą, kuklu- 
mą, taupumą, sąžiningumą, pagarbą tradicinėms šeimos 
ir visuomenės institucijoms — šias ir daugelį kitų pana- 
šių charakterio ypatybių stengiasi įteigti Smailsas savo 
skaitytojui, pailiustruodamas visa tai gausybe pavyzdžių, 


22 Vieną kitą paralelę su Puškinu yra nurodęs V. Mykolaitis (Puš- 
kinas ir lietuvių literatūra // Puškinas ir lietuvių literatūra.— V., 1950.— 
P. 23—24). Be to, kritika yra pažymėjusi dar vieną aiškią tos rūšies pa- 
ralelę (Ganytojas.— 1922.— Nr. 10.— P, 284): 


Puškinas: He AA3Z >KHTeHCKOTO BOAHEHBA, 
He AAA KOpICTH, He ĄA4 GHTB; 
A GBIA POKA6H AA3 BĄOXHOBEHBSI, 
AAA 3ByKOB CAAAKHX H MOAKTB. 


Maironis: Ne pranašas, aš ne kovot, 
Aš ne žmonių mokint,— 
Aš dievo įkvėptas giedot, 
Su lyra giesmes pint. 


Galėtume išgirsti tolimą Tiutčevo eilėraščio «Ec/„ B ocenM4 NepB0- 
HauaAbHOK» atgarsį. 


Tiutčevas: T'A6 GoAp5Ii Cep TYAIA U UaAdA KOAOC, 
Tenepb Y3K IYCTO BC6 -— IPOCTOP Be3Ae; 
Aum NayTHHBI TOHKHH BOAOC 
BAecTHT Na npasĄHoKN Gopoz3Ae. 


Maironis: Baigės rugsėjis, Po orą bailiai 
Voratinkliai draikės be vėjo. 
28 XapakTep / CounHenue CaMynxa CmažAca. Mepesos H. Crpaxo- 
Ba.— C16,, M., 1873.— Angliškai J. Mačiulis nemokėjo, tad bus grei- 
čiausiai skaitęs rusiškąjį knygos vertimą. 

pasemtų iš įvairių epochų ir iš įvairių kraštų žymių ir 
ne tokių žymių žmonių gyvenimo. 

Tačiau esama knygoje ir tokių dalykų, kurie turėjo 
paliesti daug gilesnius poeto vidinio gyvenimo klodus, 
atliepti žymiai gilesniems jo širdies poreikiams. Greta 
puslapių, skelbiančių lėkštoką didaktiką ir labai jau ben- 
dras tiesas, J, Mačiulis galėjo Čia rasti ir tokių teiginių, 
kurie buvo artimi jo paties gyvenimo koncepcijai. Jie, 
tiesa, neatvėrė jam nieko naujo — tuos pačius dalykus 
jis bus godžiai gėręs iš Mickevičiaus ir Šilerio poezijos. 
Bet jie atitiko jo paties dvasinę struktūrą, polinkius, įsi- 
tikinimus, skambėjo kaip kažkas labai sava ir džiugino 
ne naujumu, ne atverdami dar neregėtus horizontus, o 
patvirtindami tai, kas jau anksčiau ir kitur surasta bei 
laimėta. Šiuo atžvilgiu J. Mačiulį turėjo paliesti Smailso 
skelbiamas entuziastingas žavėjimasis didžiosiomis gyve- 
nimo vertybėmis. Gyvenimas, skelbė Smailsas, yra nuo- 
latinė kova, joje reikia parodyti daug valios tvirtumo ir 
ištvermės, nepalenkiamo pareigos jausmo, ir ši kova 
žmogui teikia kentėjimų ir skausmo, bet tik ji viena te- 
duoda gyvenimo pilnatvės pajautimą, užgrūdina ir sų- 
taurina charakterį. Tik prabėgom Smailsas paliečia tau- 
tos gyvenimą — garbingos praeities tradicijų, kančių, ko- 
vos ir heroikos reikšmę tautos stiprėjimui, individo pa- 
reigą gyventi ne siaurai egoistiniais, bet visos tautos 
interesais — bet ir tie negausūs puslapiai, be abejo, didi- 
no J. Mačiulio akyse „Charakterio“ svorį, jam smagu 
buvo rasti savo pažiūras, patvirtintas anuomet populia- 
raus ir autoritetingo žmogaus knygoje. 

Bet ne tik knygose jis rasdavo skatinančią dvasinio 
aktyvumo atmosferą — gal daugiausia šiuo atžvilgiu jam 
davė bendravimas su keletu ypač artimų draugų. 

Vaižgantas iš jų labiausiai išskiria Julijoną Šimaitį: 
„Kaip mažose dienose gimnazijoje iki 5 klasės teturėjo 
tą vieną širdies draugą A. Vytartą, taip Akademijoje te- 
turėjo tą vieną žmogų, su kuriuo gyveno per viena, nuo 
kurio neturėjo jokių paslapčių, kuriam yra parašęs dau- 
gybę laiškų...“?** Tų laiškų, deja, nėra likę (o gal jie tik 


*4 Tumas J. Jonas Maironis-Mačiulis.— P, 57—58. 

nesurasti). Nėra likę ir beveik jokios kitos medžiagos 
apie J. Šimaitį?>— tik Vaižganto charakteristika: „„Praš- 
matnus tai buvo vyras. Išėjęs gimnaziją, veržėsi į uni- 
versitetą, bet motina alpdama įprašė važiuoti į kuni- 
gus.'?5 Už tų šykščių žodžių galima nujausti sunkią 
vidinę dramą — ja pažymėtas labai inteligentiškas ir dva- 
singas jaunuolio veidas 1886 metų fotografijoje. Vėles- 
niame, gal akademijos laikų, atvaizde, kur matomę jį 
drauge su J. Mačiuliu, tas pats veidas, kupinas minties 
ir švelnumo, dvelkia jau tylia rezignacija, gal kažkur iš 
tolo grasinančios mirties nuojauta. Veido, visos figūros 
gležnumas dar ryškesnis greta stipraus, valingo draugo, 
kurio laikysenoje, žvilgsnyje „žėri jaunas įkvėpimas“, 
kuriame jauti daug sukauptos energijos ir gyvybingumo. 

Tie skirtingi charakteriai bendraudami papildė ir pra- 
turiino vienas kito intelektualinį bei emocinį gyvenimą. 
Tai J. Šimaitis atvėrė J. Mačiuliui Gėtės ir Šilerio poe- 
zijos pasaulį.?97 

Kitokia draugystė siejo J. Mačiulį su vienu kursų jau- 
nesniu Liudviku Besekerskiu (g. 1867 m.), atvykusių į 
akademiją iš Kujavijos-Kališo. Buvo jis ne stipendiatas, 
kaip J. Mačiulis, o mokėsi savo lėšomis. Akademijoje 
jis teišbuvo vos pusantrų metų: atvykęs 1889 m. rudenį, 
jau 1890 m. gruodžio 20 d. iš studentų skaičiaus išbrau- 
kiamas, pareiškęs rektoriui negalįs dėl sveikatos toliau 
mokytis.??ė Vėliau jis metė kunigystę, vedė, gyveno Pa- 
ryžiuje skurde ir liko gyvenimo nusmelktas.??? Akade- 
mijoje ryškėjęs literatūrinis talentas, atrodo, išblėso — 
nepavyko užtikti jo pėdsakų lenkų literatūroje. Atrodo 
tik, kad jo domėtasi filosofija: jis išspausdino A. Čieš- 
kovskio „Apie dvasios kelius“ recenziją, o 1924 m. pa- 


205 Nebent kelios biografijos smulkmenos: gimė 1868 m. sausio 20 d. 
Šiaulių apskrityje, Joniškio valsčiuje, Satkūnų kaime. 1886 m. baigė 
Mintaujos gimnaziją labai gerais pažymiais. Kauno seminarijoje mokėsi 
1886—1890 m., Peterburgo dvasinėje akademijoje 1890—1894 m. (CVA, 
208—S, ap. 1, b. 162—163, 1. 686—695). Vėliau dėstė Kauno dvasinėje 
seminarijoje. Mirė džiova Apytalaukėjeę 1902 m. kovo 15 d. 

26-27 Tumas J. Jonas Maironis-Mačiulis.— P. 58. 

208 THAAO, Gb. 46, om. I, Ne 968, A. 33, 57. 

200 Tumas J. Jonas Maironis-Mačiulis.— P. 58. 

sirodė jo paties metafizinio idealistinio turinio knygelė, 
dedikuota sūnui.?!? 

Vaižgantas apibūdina L. Besekerskį, pasiremdamas 
turbūt paties Maironio žodžiais, šitaip: ,„.„visa savo sie- 
la poetas: gabus, neramus, abejojąs; tai pilnas džiaugsmo, 
tai nusiminimo, tai poezijos perkąs, tai diciną nusidur- 
ti.“?!! Su šia charakteristika derinasi trys jo religinės te- 
matikos sonetai, pilni egzaltacijos, kančios, dramatiz- 
mo.2!? 

Su L. Besekerskių J. Mačiulį siejo literatūriniai inte- 
resai. Tai buvo artimumas žmonių, juntančių vienas kito 
kūrybinę prigimtį, išskiriančią juos iš aplinkumos. 

Vargu ar L. Besekerskis galėjo mokėti lietuviškai, bet 
J. Mačiulis bus jį sudominęs lietuvių literatūra. Turbūt 
jo padedamas, L, Besekerskis išvertė į lenkų kalbą visą 
„Anykščių šilelį“. Vertimas buvo parodytas į Peterburgą 
atvažiavusiam A. Baranauskui, kuris darbą išpeikęs, o 
įžeistas vertėjas sunaikinęs rankraštį. 2? Vertė jis ir Mai- 
ronio poeziją. Minėtame sąsiuvinyje yra dviejų sonetų 
vertimai: „Saulėtekio“ ir „Įkvėpimo valandos“, kurio 
originalas neišlikęs. O Maironis dedikavo jam savo nuo- 
stabųjį „Užmigo žemė“ (eilėraštis dedikuotas G. P.—Gab- 
Tieliui Pomianui: tai L. Besekerskio pseudonimas), ro- 
dantį, kaip giliai jo buvo suprasta nerami ir mMaištinga 
draugo dvasia, 

Jųdviejų keliai išsiskyrė, L. Besekerskiui netrukus iš- 
vykus iš Peterburgo. Nevienodai susiklostė ir tolesnis jų 
likimas. Žymiai silpnesnis L. Besekerskio talentas užge- 
so gyvenimo negandose, o J. Mačiulio valia, charakte- 
ris, stipri formuojanti ir įveikianti talento jėga neleido 
gaivališkoms prigimties galioms užgožti jo buities ir 
dvasios pasaulio: dvasia prabilo tauraus paprastumo po- 
ezijos paveikslais, 0 gyvenimas išsiteko konvenciona- 


20 Biesiekierski L. De simplicitate animae rationalis corpori humano 
iuncta.— Gnesnae, 1924. 

21 Tumas J. Jonas Maironis-Mačiulis.— P, 54, 

22 VUB, E. 76— Maculewicz J. Sonety/Przelozyl Zz litewskiego 
Gabryel Pomian. Tame pačiame vertimų sąsiuvinėlyje yra ir trys origi- 
nalūs Besiekerskio sonetai (L. 11—13). 

23 Tumas J. Jonas Maironis-Mačiulis.— P, 56. 

liuose ano meto buities rėmuose. Čia Maironio ir jėga, ir 
silpnybė, 

Trečias iš artimiausiųjų šio laikotarpio draugų — Ka- 
zimieras Kybelis*!4, žemaitis nuo Kvėdarnos, tačiau bai- 
gęs Vilniaus dvasinę seminariją. Didžiai paveiktas joje 
vyravusių nacionalistinių, prolenkiškų pažiūrų, susibi- 
čiuliauja akademijoje su J. Mačiuliu — tarp jų „užsimez- 
ga tamprūs prietelybės ryšiai“. Ir, kaip sako Vaižgantas, 
„jei Kybelis... tapo... lietuviu susipratėliu, kovotoju už 
lietuvių kalbos teises Vilniaus vyskupijos bažnyčiose, — 
tai Mačiulio nuopelnas, jo padaras“.?!5 Apie jį, jau ta- 
pusį Žaslių klebonu, Vilniaus švietimo apygardos glo- 
bėjas rašė, kad jis vadovaująs „litvomanų“ draugijai, 
vedąs priešvalstybinę agitaciją?!“ Savo krašto reikalai, 
rūpestis gimtosios kalbos ir raštijos likimu bus buvusi 
pagrindinė jungtis, siejusi J. Mačiulį su K. Kybeliu ir 
sudariusi gyvąją jų draugystės sielą. Ar šitoje draugys- 
tėje tik J. Mačiulis buvo duodančioji, praturtinančioji 
pusė? Sunku atsakyti į tokį klausimą, kai vyksta dvasi- 
nių vertybių mainai, kai mezgasi žmonių artimumo ir 
pasitikėjimo ryšiai — kas čia daugiau gauna ir kas dau- 
giau ima... 

Apie 1888--1894 metų J. Mačiulį tegalime pasakyti, 
kad jis, daug iš savo aplinkos gaudamas ir daug jai duo- 
damas, galutinai susiformavo kaip žmogus ir kaip poe- 
las. Akademijos laikais jis rašė, o gal ir pabaigė poemą 
„Tarp skausmų į garbę“. Čia sukūrė didelį eilėraščių 
pluoštą?!", kurių dalis, gerokai paredaguota kalbiniu ir 
stilistiniu požiūriu, įėjo į „Pavasario Balsus“. Čia jis pa- 


24 Apie jį žr. Vaižgantas. Raštai. — K., 19290— T. 14— P. 123—129, 

215 Tumas J. Jonas Maironis-Mačiulis.— P. 53—54, 

216 CVIA, F 378, ap. 1898, b, 51, 1. 16—17. 

27 Akademijos laikotarpiu spaudoje pasirodė šie eilėraščiai: „Daina 
apie senovę“, „Vilija“, „Giria ir lietuvis“ („Miškas ūžia, verkia, gaudžia') 
// Žemaičių ir Lietuvos Apžvalga.— 1891.— Nr. 5, 10, 15; „Jo pirmoji 
meilė“, „Sonetas“ („Tu, Aukščiausis, skaisčiausis mano meilės šaltinis!“), 
„Vilnius“, „Trakai“, „Viltis laimingų laikų“ // Žemaičių ir Lietuvos Ap- 
žvalga.— 1892.— Nr. 3, 4, 5, 6; „Gyvenimas“ („Sunku gyventi") // Nauja 
Aušra. — 1892, 

sirinko Maironio pseudonimą, taip neatskiriamai suau- 
gusį mums su jo kūryba.?!š 

Bet pirmosios poezijos knygos — „Pavasario Balsai" ir 
„Tarp skausmų į garbę“ pasirodė tik 1895 m. Jos, ma- 
tyt, baigtos rašyti arba bent parengtos spaudai, dėstant 
Kauno dvasinėje seminarijoje: čia Maironis bus parašęs 
dalį eilėraščių, įdėtų į pirmąjį rinkinį, čia bus perreda- 
gavęs ir anksčiau parašytuosius. Čia turbūt parašytas lib- 
retas ,,Kame išganymas“, išspausdintas drauge su „Pava- 
sario Balsais“. Spaudoje pirmuoju Kauno laikotarpiu ne- 
buvo paskelbta nieko. 

Dvejus Kaune praleistus metus (1892--1894) Maironis 
vėliau vadino laimingiausiais savo gyvenime. Daug lai- 
ko ir jėgų jis skyrė dėstomajam darbui, stengdamasis ir 
teologinių kursų metu mokyti savo klausytojus gražios 
ir taisyklingos lietuvių kalbos. Specialaus lietuvių kal- 
bos kurso skaityti jis negavo. Bet vis tiek į Maironį klie- 
Tikai žiūrėjo kaip į Jauniaus tradicijų tęsėją. Jis čia bu- 
vo gerbiamas ir mylimas kaip vyresnysis brolis. Po dve- 
jų metų, iškeliamą į Peterburgą, mokiniai jį lydėjo su 
ašaromis, 0 ir jis pats susigraudinęs sakė „paskutinį su- 
diev, kiekvieną glėbiu apkabindamas"'.?!9 

Šalia pedagoginio darbo intensyviai vyko kūrybinis 
gyvenimas. Maironis jautėsi jau subrendęs poetas, rūpi- 
nosi parengti spaudai ir išleisti pirmąsias knygas. Sun- 
ku dabar pasakyti, ar „Pavasario Balsų“ eilėraščius vi- 
sus, ar tik didžiąją jų dalį buvo atsivežęs iš Peterbur- 
g0 — bet iš čia, iš Kauno, bus juos pasiuntęs į Tilžę. 
Užtat apie poemos spausdinimą turime pakankamai tikslių 
žinių — K. Pakalniškio pasakojimą, vertingą ne tik lei- 


218 Pseudonimas sietinas su Maironiškių kaimu, kuviame gyveno jo 
dėdė, taip pat Mačiulis. Be to, netoli poeto tėviškės buvo dar ir Mai- 
ronių kaimas. Greičiau kaip kuriozas nurodytinas Maironio bendravardis 
XVI a. Italijoje: Preclarissima... scripta... Francisci de Mayronis... Cum 
tractatibus formalitaium et de primo principio, in super explanatione 
divinorum terminorum et tractatu de univocatione entis..— Venetiis, 
1520, Šią poziciją man nurodė V. Gustainis. Maironiu poetas pirmąsyk 
pasirašė 1891 m., spausdindamas eilėraštį „Dainą apie senovę" „Žemai- 
čių ir Lietuvos Apžvalgoje“, Nr. 5. 

29 Tumas J. Jonas Maironis-Mačiulis,-- P, 59—-62, 

dinio istorijai pažinti, bet ir duodantį vieną kitą konk- 
rečią buitinę bei psichologinę detalę. 

„Buvo tai vėlybas ir lietingas ruduo, — rašo K. Pakal- 
niškis, prisimindamas 1893 metus.— Vieną tamsų vakarą 
nuėjau kunigų seminarijon ir užėjau pas prof. Maciule- 
vičių (taip jis tuomet vadinosi). Mūsų kalba tuojau nu- 
krypo literatūros sritin. Jis žinojo, kad aš esu „„Apžval- 
gos“ bendradarbis, o aš vėl žinojau, kad jis rašo kokius 
tai eilėraščius. Prašiau, kad jis turi ką nors parašęs, duo- 
ti „Apžvalgai“. Jis nieko nesakydamas atsikėlė nuo kė- 
dės ir, atidaręs komodą, ištraukė storą rankraštį ir ėmė 
man skaityti: „Tarp skausmų į garbę“. Poema, Parašė 
Maironis.?? Sėdint mums prie arbatos stiklo, jis skaitė 
ir skaitė savo poemą, o aš sėdėdamas klausiausi. Ir iš 
tiesų buvau ta poema „sužavėtas“, kaip dabar sako, dėl 
to, kad tokių poemų mūsų literatūroj tuomet dar nebu- 
vo. Gerokai poemos skaitymui įpusėjus, aš ėmiau ir per- 
traukiau skaitymą: 

— Gerbiams kun. Profesoriau, — sakau—ar nebūtų 
galima tą šedevrą atskiroj knygelėj atspausdinti ir pla- 
čiajai visuomenei duoti pasiskaityti. 

— Galima! — nė kiek nesvyruodamas sutiko. 

Mudu ėmėme tartis, kaip tą poemą greitu laiku ga- 
lėtume atspausdinti. Toliau jis jau poemos nebeskaitė 
ir rankraštį atidavė man. Aš prižadėjau tą poemą maž- 
daug per 3—4 mėnesius pasirūpinti atspausti ir jam kny- 
gelę atsiųsti."221 

Bet knyga išėjo beveik tik po dvejų metų, nes rank- 
raštis, prieš pasiekdamas spaustuvę, dar gerokai paklai- 
džiojo ir tik dėl laimingo atsitiktinumo nepražuvo — jam 
teko pereiti būdingą aniems laikams lietuviškos knygos 
kelią. 

1894 metų pabaigoje Maironis persikelia į Peterburgo 
dvasinę akademiją, dėsto, eina prefekto pareigas. Visu 
ryškumu čia iškyla prieštaravimas tarp oficialaus, tar- 

20 Iš tikrųjų antraštiniame lape buvo užrašyta: „Tarp skausmų į 
Garbę". Poema iš dabartinių laikų. Parašė St. Garnys. 


2! Pakalniškis K. (Dėdė Atanazas). Kaip Maironio „Per skausmus į 
garbę“ spausdinome // Rytas.— 1932.— Rugp, 19. 

nybinio jo veido ir poetinės kūrybos. Įžengiant į aukštos 
bažnytinės hierarchijos kelią, pasirodo knygos, kupinos 
drąsos ir maištingumo. 


Aptarus aplinkybes, kuriomis formavosi Maironio as- 
menybė, ir pereinant prie jo kūrybos, norisi dar žvilg- 
telėti į tą santykį, kuris susiklostė tarp Maironio asmens 
buitinės, gyvenimiškosios ir jo poetinės sferų. 

Juo stipresnis, organiškesnis ir savitesnis menininko 
talentas, juo stipriau kūryboje švyti jo asmenybės žymė. 
Akivaizdi poeto ideologijos, psichinės sandaros, tempe- 
ramento žymė ir Maironio kūryboje, bet čia bus kalba- 
ma apie tą skirtumą, dažnai netgi disonansą, atsiradusį 
tarp poeto gyvenimo ir jo kūrybos, visų pirma — jo ly- 
rikos, sudarančios esmingiausią Maironio kūrybos dalį, 
patį jos branduojį. 

Žinoma, nereikia nė aiškinti tos elementarios tiesos, 
kad lyrikoje užfiksuotas charakteris niekados negali būti 
besąlygiškai sutapatinamas su paties autoriaus asmeniu. 
Santykis tarp autoriaus ir jo lyrinio „aš“ bent kiek pa- 
našus į tą, kuris yra prozoje tarp prototipo ir literatūri- 
nio veikėjo: abiem atvejais kūrybos procese dalyvauja 
meninė išmonė, gyvenimiškoji medžiaga atrenkama, šli- 
fuojama, apibendrinama. Tiesioginė poeto patirtis, jo 
išgyvenimai, jausmai persiformuoja taip, jog pakinta jų 
gyvenimiškos proporcijos, pasikeičia, išblanksta ar, prie- 
šingai, įgauna naujo ryškumo ir spalvų juos sukėlusios 
aplinkybės. Ši transformacija ne visų autorių kūryboje 
yra vienodo pobūdžio ir ne visados eina vienoda link- 
me. Kartais poeto kūryba tarsi pratęsia jo paties gyve- 
nimiškąją veiklą, tik nuskaidrindama ir apibendrindama 
ją. Tokia buvo J. Janonio poezija — organiška jo revo- 
liucinės biografijos dalis. Bet labai dažnai būna, kad poe- 
tas gyvenimiškoje situacijoje nėra pajėgus tokiai jaus- 
mų įtampai ir kaitrai, kokia padvelkia į mus iš jo eilė- 
raščių; kad pats nesiryžta tiems aukštiems žygiams, į 
kuriuos jis šaukia savo kūriniais; kad jis negali parody- 
ti, išdėstyti, pagrįsti moksliniame ar publicistiniame 
straipsnyje to laisvo minties polėkio, tos retą nušvitimo 
valandą blykstelėjusios tiesos, kuri jam išsilieja taikliu 

aforizmu ar giliaprasmiu simboliu. Dažnai poezijos žmo- 
gus yra ryškesnis, spalvingesnis, netgi didesnis negu jį 
sukūręs autorius. Ši tiesa yra jau daugelį kartų pačių 
poetų tai su melancholija, tai su tam tikra autoironija 
iškelta. Tragiška gaida nuskamba šis L. Tolstojaus pri- 
sipažinimas: „Poetas geriausią savo gyvenimo dalį ati- 
ma iš gyvenimo ir atiduoda kūriniui. Dėl to jo kūrinys 
gražus ir geras, 0 gyvenimas blogas.“ 

Tą dažną neatitikimą tarp menininko gyvenimo ir kū- 
rybos dar kartą patvirtina ir Maironis. Jo išorinė bio- 
graiija rami, lygi, beveik pilkoka. Gerai jį pažinojusių 
žmonių atsiminimai, taip pat ir mums žinomi jo biogra- 
tijos faktai kalba apie žmogų su stipriai išryškėjusiais 
praktiniais interesais, „labai taupų ar net šykštų“?22. Jo 
ryškūs diplomatiniai sugebėjimai kasdieniniame gyveni- 
me peraugdavo į pernelyg didelį visuomeninių konven- 
ansų paisymą ir atsargumą. Žmones, susidariusius jo vaiz- 
dą iš kūrybos, nuvildavo tikrovėje sutikto poeto kasdie- 
niškumas, net prozaiškumas. Tiesa, būdavo valandėlių, 
Kai staiga atsiskleisdavo kita jo asmens pusė. Pasakoja- 
ma, kad jo mokiniai, eidami į seminarijos rektoriaus ka- 
binetą, spėliodavę, ką jie tenai rasią: ar griežtą ir oficia- 
lų Maculevičių, ar poetą Maironį. Bet apskritai poetiš- 
kają ir buitinę, gyvenimiškąją jo asmens plotmę papras- 
tai skirdavo griežta riba. Dėl io daug kam buvo sunkų 
įsivaizduoti, kad orus, konservatyvių pažiūrų kanaunin- 
kas yra mMaištingų eilių autorius. Turbūt šiuo požiūriu 
tipišką situaciją bus pavaizdavęs V. Mykolaitis-Putinas 
„Altorių šešėly“, kur pasipiktinęs prelatas oficiolas ne- 
patiki, jog „Skausmo balsą“ parašė Žemaičių seminari- 
jos rektorius, o ne „socijalista, anarchista i ateista". 

Pagaliau ir caro valdininkai neįtarė, jog kanauninkas 
Maculevičius ir poetas Maironis yra tas pats asmuo. Juk, 
kaip sako Vaižgantas, tuo metu, kai poetas duste duso 
carizmo varžtuose, „sunkiai galėdamas pareikšti drau- 
džiamosios savo kūrybos originalumą, ir tada „Macule- 
vičius“ su aukštąja caro valdininkija buvo kuo geriau- 
siuose santykiuose; buvo Svetimųjų tikėjimų departa- 


222228 Vaižgantas. Raštai — T. 19.— P. 237, 234. 

mento direktorių favorizuojamas ir, išleidžiant iš Petra- 
pilio, aprūpintas pensija“ „22 

Vaižganto nusakytąją situaciją patvirtina ir doku- 
mentai. 

Kai 1906 m. atsirado vakuojanti Telšių vyskupijos pa- 
vyskupio vieta, vidaus reikalų ministras iš savo pusės 
Romos kurijai kandidatu primygtinai siūlo kanauninką 
Joną Maculevičių, kurio asmenyje esą „jungiasi gilus 
mokytumas ir pažiūrų ortodoksiškumas su subtiliu tak- 
tu ir dideliu administratoriaus patyrimu... Šis žmogus vi- 
sais atžvilgiais be priekaištų...''224 

Kita vertus, Vilniaus generalgubernatorius, 1896.01.12 
rašydamas draudžiamos lietuvių spaudos klausimu vi- 
daus reikalų ministrui, siunčia jam „Tikrą Tėvynišką 
kalendorių“ 1896 metams, pridėdamas kai kurių vietų 
vertimą į rusų kalbą („HekoTopbix cTaTEeK H CTHXOTBO- 
peHHk H3 OAHOTO, OTAHUAIONMXCA TEHĄEHŲHO3KHOCTBIO CO- 
Aepxxanua"“).?2 Tai buvo ištrauka iš trumpos, dialogo 
lorma parašytos Lietuvos istorijos santraukos, paremtos 
St. Zanavyko „Apsakymais apie Lietuvos praeigą“?9, ir 
Maironio eilėraštis „Giria ir lietuvis“, kur specialiai pa 
brauktas vienas posmas.?27 

Dar griežtesnis Maironio kūrybos traktavimas maty- 
ti iš vienos Kauno apygardos teismo bylos. 

1898 m. pas valstietį Antaną Šimkevičių (Šimkų), gy- 
venantį Raseinių valsčiuje, Gudelių kaime, rasta drau- 
džiamų lietuviškų knygų bei laikraščių, tarp jų ir St. 
Garnio poema „Tarp skausmų į garbę“.228 

Prokuroro dėmesį labiausiai patraukė poema: jis ją 
vadina nusikalstamo turinio leidiniu. Prie bylos pridė- 
tas „Tarp skausmų į garbę" vertimas į rusų kalbą: ašt- 
riausios priešcarinės vietos, Lietuvos atgimimą aukštinan- 
tieji posmai verčiami pažodžiui, kitkas — detaliai atpasa- 
kojama. 

24 NTHAA, d. 821, om. 138, Ne 20, A. 45 II. 

225 Tam ke, om, 125, Ne 364, A. 89, 

226 Apie tai žr. šios knygos p. 62. 

27 LTHAA, db. 821, om, 125, Ne 364, A. 90. 

228 CVIA, F 446, ap. 2, Nr. 1670, 1. 8,— Šią bylą nurodė V. Kubilius. 

Čia suminėti faktai atskleidžia poeto asmens, jo gyve- 
nimo ir kūrybos prieštaringumą. Jie rodo, kaip svarbu, 
analizuojant bei vertinant Maironio kūrinius, laikytis 
griežtai objektyvių kriterijų, žiūrėti paties kūrinio pras- 
mės ir visuomeninio skambesio ir nepasiduoti poeto bio- 
grafijos faktų bei jo politinių deklaracijų įtaigai. Gal- 
būt šitaip susiklosčiusį santykį tarp gyvenimo ir kūry- 
bos galima pavadinti Maironio-žmogaus silpnybė ar 
trūkumu, Bet kartu tai yra didelė meninio tikrovės apval- 
dymo ir interpretavimo jėga, didelė talento pergalė: su- 
vokti ir pasakyti tiesą, nugalint savo paties ribotumus. 


II. „PAVASARIO BALSAI“ 


„Pavasario Balsai“ pasirodė tais pačiais 18695 metais, 
kaip Žemaitės „Rudens vakaras“ ir V. Kudirkos „Virši- 
ninkai"; beveik tuo pačiu laiku, kai savo pirmuosius kū- 
rinius pradėjo spausdinti Bitė ir Lazdynų Pelėda — žo- 
džiu, kai lietuvių prozoje ėmė intensyviai reikštis srovė, 
vėliau pavadinta kritiniu realizmu. 

Ankstyvoji Maironio lyrika ir minėtoji kritinio realiz- 
mo proza papildo viena kitą ne tik kaip skirtingos lite- 
ratūros rūšys, apimdamos tikrovę skirtingais aspektais. 
Šią lyrikos ir prozos koreliaciją sąlygoja ne tik žanrų 
specifika, bet ir istorinių aplinkybių nulemtas lietuvių 
literatūros išsivystymas. 

XIX a. pabaigos realistinė proza davė kritinį savo me- 
to socialinių santykių paveikslą ir tyrinėjo žmogaus cha- 
rakterio socialinį sąlygotumą. Jos pagrindinis tipažas — 
valstiečiai ir juos išnaudojančių klasių atstovai: caro 
valdininkai, dvarininkija. Bet ji nepajėgė apimti platesnių 
intelektualinio bei emocinio žmogaus gyvenimo sferų, 
kurti personažų, sąmoningai dalyvaujančių savo epochos 
visuomeninėje kovoje. Tam jai trūko tinkamų plataus 
gyvenimo vaizdavimo ir charakterių kūrimo įgūdžių bei 
tradicijų. 

Lyriniam tikrovės atkūrimui ankstesni literatūros raidos 
etapai buvo geriau paruošę dirvą. Be to, lyrika nereika- 
lauja tokio visapusiško įsigilinimo į tikrovę kaip proza — 
tokio įsigilinimo, kuris galimas tik tuomet, kai bendras 
visuomeninės minties lygis yra pasiekęs pakankamai au- 
kštą išsivystymo laipsnį. Šitokių aplinkybių XIX a. pa- 
baigos Lietuvoje negalėjo būti. Tuo atžvilgiu lyrikoje 
kūrėjo talentas, jo meninė individualybė yra autonomiš- 
kesni. Lyrikai nereikia rodyti charakterį suformavusių 
sąlygų nei analizuoti jo atsiskleidimo aplinkybių bei mo- 
tyvų. Lyrikos žmogus atstovauja ir skelbia idealus, kurių 
rūšies prigimtis nereikalauja taip konkretizuoti ir apibrėž- 
ti kaip proza. Jautriai atskleisdama paties autoriaus iš- 
gyvenimų, idėjų, idealų pasaulį žinoma, atitinkamai 

transformuotą ir apibendrintą, lyrika anksčiau negu pro- 
za į lietuvių literatūrą įvedė sudėtingą ir daugiapusį cha- 
rakterį ir taip kompensavo istoriškai sąlygotus prozos 
netesėjimus. 

Su Maironio ankstyvąja poezija į lietuvių literatūrą tad 
ir įžengė gilios, turtingos prigimties žmogus su emocinio 
gyvenimo pilnatve ir plačių intelektualinių akiračiu, są- 
moningai įsitraukęs į savo epochos visuomeninę kovą, 
tiksliau —į tautinį sąjūdį. Tai vienas iš pagrindinių Mai- 
ronio istorinių įnašų į lietuvių literatūrą. 

„Pavasario Balsų“ analizė turės konkretinti lyrinio sub- 
jekto charakteristiką ir psichologiniu, ir istoriniu sociali- 
niu požiūriu, susieti ją su epochos visuomeninių gyveni- 
mu. 

Bet tuo tarpų norisi pažymėti kitką: Maironio 
ankstyvoji poezija, nulemta savo krašto ir savo laiko 
sąlygų, drauge išreiškia bendresnį dėsnį, būdingą ir ki- 
toms atitinkamo laikotarpio Vidurio ir Pietryčių Europos 
literatūroms, susijusioms su „tautų pavasario“ epocha. 
Visos jos žadino ir formavo nacionalinę sąmonę, skatino 
kovoti už savo tautos kultūrinę, o vėliau ir politinę lais- 
vę. Išryškėjo ir būdingos ano meto literatūros temos ir 
idėjos: poetizuojama praeities buitis ir laisvės kovų he- 
roika, aukštinama gimtoji kalba, sekama bei stilizuojama 
liaudies kūryba, Žinoma, kiekvienoje nacionalinėje lite- 
ratūroje šios bendrosios tendencijos reiškėsi savitai, pri- 
klausydamos nuo istorinių atitinkamos tautos vystymosi 
sąlygų ir nuo jos literatūrinių tradicijų. Tie patys tema- 
tiniai ir idėjiniai motyvai, realizuojami skirtingomis žan- 
rinėmis formomis, įgauna savitą koloritą. Tačiau bend- 
riausios tautinių sąjūdžių epochos literatūrų ypatybės 
visur tos pačios. 

Kiekvienoje tų literatūrų viena pagrindinių vietų ten- 
ka istorinei tematikai, atsirandančiai dažniausiai epinėje 
ir lyrinėje poezijoje, o tik vėliau pereinančiai į prozą ir 
dramaturgiją. 

Čekų „tautinio atgimimo“ literatūros ištakos atsire- 
mia į V. Hankos ir J. Lindos vadinamuosius Kraledvoro 
(Kralovedvorsky) ir Zelenogoro (Zelenohorsky) rankraš- 
čius — čekų istorinių kronikų, herojinio slavų epo, če- 

kų, rusų ir serbų lyrinių liaudies dainų stilizacijas, kur 
aukštinami senovės kunigaikščiai — karvedžiai ir liaudies 
didvyriai, poetizuojama senoji čekų valstybė. Slavų pra- 
eities poetizacijai skirta ir J. Kolaro „Šlovės duktė“, pri- 
klausanti čekų ir slovakų literatūroms, ir slovakų poeto 
J. Holo epinės poemos, ir daugelio kitų XIX a. pradžios 
čekų bei slovakų poetų kūrinių, 

Ryškiai skamba istorinė tema to paties laikotarpio 
vengrų literatūroje: M. Verešmarčio poezijoje aukština- 
mi garbingiausi, herojiškiausi tėvynės praeities žygiai — 
Vengrijos kova su turkais, su Habsburgų Austrija; pusiau 
legendiniam praeities herojui Miklošui Toldžiui skirtos 
žymiausios J. Aranio poemos. O ir Š. Petefio lyrikoje he- 
rojinė tautos praeitis iškyla kaip padrąsinimas ir paskati- 
nimas dabarties kovoms bei žygiams. 

Plačia srove į literatūrą įsilieja folkloro stichija. Iš 
liaudies kūrybos semiamasi temų, įvedami dainų ir bala- 
džių herojai, naudojama folkloro poetika. Klasikinis šios 
rūšies pavyzdys čekų literatūroje yra F. Čelakovskio 
„Rusų dainų aidai“. Stiprus folkloro poveikis juntamas 
slovakų poeto S. Holupkos kūryboje. Liaudies poezijos 
įtaka ryški chorvatų poeto Stanko Vrazo, stambiausio 
Juodkalnijos poeto Petro Negošo kūriniuose. Haidukas — 
kovotojas prieš turkų priespaudą, dažnai sutinkamas 
bulgarų liaudies dainose, tampa centrinė tautinio sąjū- 
džio figūra bulgarų literatūroje. Liaudies dainų ir bala- 
džių motyvų gausu didžiųjų „tautinio atgimimo“ vengrų 
poetų — M. Verešmarčio, Š. Petefio ir J. Aranio — kū- 
ryboje. 

Tiek istorinės tematikos medžiagą, tiek ir folkloro įvaiz- 
džius įprasmina mąstymai apie tėvynės dabartį ir ateitį: 
sielojamasi dėl gimtosios žemės varganos lemties, skel- 
biamas bei skatinamas pasiryžimas kovoti dėl šviesesnės 
jos ateities. Kartais tie motyvai nuskamba su ypatingu 
karingumu, kaip bulgarų poezijoje žiaurių kovų su tur- 
kais metu arba vengrų poezijoje 1848 metų revoliucijos 
laikotarpiu. 

Tačiau kad ir kaip beįvairuotų atskirų temų ar motyvų 
skambesys, kiek skirtingas bebūtų nacionalinis atskirų 
literatūrų koloritas, jas visas jungia ir tematinis, ir idėji- 

nis bendrumas, kilęs tuo pačiu socialiniu istoriniu pagrin- 
du, feodalinės visuomenės griuvėsiuose besiformuojant 
naujųjų, buržuazinių laikų nacijoms, 

Tautinių sąjūdžių epochos literatūrų kontekste suskam- 
bo tad ir Maironio „Pavasario Balsai“. 


1. TĖVYNĖS ISTORIJA, GAMTA IR KULTŪRA 


Istorinį motyvą ne Maironis įvedė į lietuvių poeziją: 
jis turėjo jau tradicijas, nors tikrai svaraus poetinio įpras- 
minimo dar ir nebuvo susilaukęs. 

„Barzdotų gadynių“, „lietuviškų gadynėlių“ prisimini- 
mas, porą kartų šmėkštelėjęs „Metuose“, neišauga į kiek 
konkrečiau apibrėžtą istorinės praeities paveikslą. Veltui 
čia ieškotume istorijos jausmo — jam dar nebuvo atėjęs 
laikas. Praeitis Donelaičiui — savotiška moralinė katego- 
rija, vienaip ar kitaip supriešinama su dabarties sugedimu. 

Praeitis, kaip kontrastas dabarčiai, kaip neigiamo jos 
įvertinimo priemonė, iškyla taip pat ir antrame senesnės 
mūsų literatūros šedevre — „Anykščių Šilelyje“. Čia daug 
to senovės aromato, kuriam nejautrus buvo K. Donelai- 
tis. Gyvybės ir poezijos kupinas šilelio paveikslas gausio- 
mis aliuzijomis ir paralelėmis susietas su lietuvių liau- 
dies likimu, su tais palaimingais senovės laikais, kurie 
neįtelpa į jokius griežčiau apibrėžtos istorinės epochos 
rėmus, senovės, kurios vieninteliai požymiai buvę laisvė, 
santarvė, perteklius ir dora. Bet poema jau dėl savo te- 
mos pobūdžio negali būti priskirta prie istorinio žanro 
kūrinių. Nors čia praeities paveikslas yra pačiame kūri- 
nio centre ir atlieka visiškai kitą ir nepalyginti didesnį 
konstruktyvų vaidmenį negu „Metuose“, vis dėlto šią A. 
Baranausko poemą tik su didelėmis išlygomis tegalima 
sieti su tuo susidomėjimu Lietuvos istorija, kuris reiškėsi 
visuomenėje nuo pat XIX a. pradžios. „Anykščių Šilelis“ 
yra ir lieka visų pirma gimtosios žemės grožio poetiza- 
cija. Tačiau abi didžiosios mūsų feodalizmo epochos poe- 
mos, kad ir nepriklausydamos istoriniam žanrui, įtvirti- 
no poezijoje tokį senovės ir dabarties supriešinimą, ku- 

riuo poeto laikų tikrovė pasmerkiama, kuriuo pabrėžiamas 
jos menkumas ir sugedimas, 

Greta to dar XIX amžiaus pačioje pradžioje nedrąsiai 
ir iš lėto ima vystytis istoriniai poezijos žanrai tikrąja šio 
žodžio prasme — pasakojimas, istorinė daina, baladė — 
išreikšdami tautinės savimonės augimą. Didingą istorinės 
praeities paveikslą nutapo Daukantas, nors jo raštai tik 
iš dalies tegali būti priskirtini grožinei literatūrai. Istori- 
nis motyvas nuskamba D. Poškos literatūriniame laiške 
„Pas Ks. Bogužą, lietuvį, ir J, Lelevelį, mozūrą“, anuo 
metu neišspausdintuose eilėraščiuose ,„(Gerardas Ruda“ ir 
„Dūmojimas ant senos pilies Vilniuje“; S. Stanevičiaus 
odės invokacijose; S. Valiūno „Birutėje“. Ryškiau isto- 
rinė tema iškyla XIX a. viduryje. A. Baranausko „Dainu 
dainelėje“, o ypač „Kelionėje Peterburgan“ trumpam nu- 
švinta Daukanto dvasia nupieštas senosios Lietuvos pa- 
veikslas su snaudžiančiais miškais, piliakalniais ir šven- 
tais ąžuolynais. Jo fone poetui rūpi pabrėžti politinę Lie- 
tuvos galybę, prieš kurią ypač skaudžiu kontrastų iškyla 
skurdi carizmo laikų dabartis. 

Senosios Lietuvos poetizacija, kontrastingas jos sugre- 
tinimas su dabartimi sudarys vieną iš ryškiausių ,„Auš- 
ros“ poezijos motyvų, charakteringą, kaip minėta, vi- 
soms tautinių sąjūdžių literatūroms.! A. Vištelio, T. Žič- 
kaus-Linkio, M. Davainio-Silvestraičio ir kitų poetų 
eilėraščiai, padavimai, net poemos stengiasi atkurti ar 
idiliškus, ar herojiškus praeities puslapius. 

Tačiau labai greitai visa ta poezija ėmė reikšti lite- 
ratūrinio gyvenimo stagnaciją ir neatitikti progresyvios 
visuomeninės minties raidos. A. Baranausko poezijos ne- 
gausios istorinės reminiscencijos buvo pajungtos konfesi- 
niams katalikybės interesams ir savo parašymo metu 
dar galėjo mobilizuoti anticarines nuotaikas, skelbdamos 
ano meto valstietijai benę geriausiai suprantamus lozun- 
gus, o baigiantis XIX amžiui, kai visuomenės politinė są- 
monė buvo žymiai daugiau subrendusi, ne tik prarado 
aktualumą, bet ir sutapo su reakcine klerikalizmo ideolo- 


1 Hukonbckuū C. B, CokoxoB A. H., Crpaxees B. O. HekoToprla 
OCo6GeHHOoCT4 POMAHTHU3MA B CAaBAHCKMX AKuTepaTypax.— M., 1958, — 
C. 21, 

gija. O Maironio amžininkų eilės, su labai retomis išim- 
timis, savo statiškumu, sentimentalumu, savo aprašomuo- 
ju pobūdžiu, atitrūkimu nuo gyvybiškai svarbių laikotar- 
pio klausimų tapo literatūrinio gyvenimo stabdžiais ir 
susilaukė progresyvios literatūrinės kritikos pasmerkimo.? 
Tr ne dėl to, kad istorinė tematika nebebūtų aktuali. Tiesa, 
į pirmąjį planą vis labiau ėmė kilti socialiniai ekonominiai 
klausimai, kuriems spręsti geriausiai tiko dabarties gyve- 
nimo vaizdavimas, bet istorinė tematika anaiptol nebuvo 
paneigta. Neatsitiktinai V. Kudirka vertė istorines Šilerio 
ir kitų autorių dramas, o savo publicistikoje kėlė Lietu- 
vos istorijos pažinimo reikšmę.* Tačiau tai buvo metas, kai 
nebepakako sentimentalaus žavėjimosi įsivaizduotomis 
praeities gyvenimo scenomis, o su istorija reikėjo tokio 
poetinio santykio, kuris aktyvintų dabarties žmogų spręs- 
ti dabarties gyvenimo klausimus. Šiuos epochos lū- 
kesius ir atitiko Maironio eilės istoriniais motyvais. 

Savo poetinėj aplinkoj Maironis išsiskyrė ne iš karto. 
Akivaizdžiai šitai matyti iš „Dainos apie senovę“, pa- 
skelbtos 1891 m. ir neįdėtos į pirmąji „Pavasario Balsų“ 
leidimą. Tiesa, eilėraštis ano meto poezijos kontekste vi- 
sai deramas, iš jo aiškiai matyti poeto talentas, bet poe- 
tinis medžiagos traktavimas niekuo iš esmės nesiskiria 
nuo kitų panašių kūrinių. Eilėraštis perkrautas detalių, jo 
kompozicija pagrįsta išskaičiavimu — visa tai būdinga 
devintojo dešimtmečio poezijai, su kuria, beje, jį sieja ne 
tik forma, bet ir gilesni turinio momentai. Jis grynai kon- 
templiatyvus, praeities ir dabarties kontrastas jame suvo- 
kiamas pasyviai ir su rezignacija. Tai poezija, kuri iš tik- 
rųjų niekur neveda, nieko vaisingo ir įkvepiančio dabar- 
čiai duoti negali ir apie kurią, tiesa, truputį vėliau, 
demokratinė kritika rašė, jog lietuvių literatūrai tokios 
poezijos nereikią. 

Bet jau 1892 m. periodikoje paskelbti panašios tema- 
tikos eilėraščiai „Vilnius“ ir „Trakų pilis“* suskamba vi- 


2 Kostkevičiūtė I. Kritinis realizmas lietuvių literatūroje.— V., 1956.— 
P. 92—96, 

š Varpas.-— 1889.— Nr. 12.— P, 1, 

* Vilnius // Žemaičių ir Lietuvos Apžvalga — 1892.— Nr, 4; Trakų 
pilis // Ten pat.— Nr. 5, 

sai kitaip — čia jau turime „Pavasario Balsų“ Maironį, 
atvėrusį poezijoje naują istorijos traktavimo kelią. 

Šiuose eilėraščiuose neberasime smulkios detalizacijos 
ir išskaičiavimo: poetas pasirenka vieną vaizdą, bet užtat 
jis gyvas, daugiapusiškas, kupinas prasmės ir emocijų. 
Maironis čia lakoniškas, jis kalba dažnai tik užuominomis, 
bet jos imlios, krintančios į gyvą epochos istorinę sąmo- 
nę, į sąmonę tos visuomenės, kurioję susidomėjimas isto- 
rija ir tam tikra šios srities erudicija buvo plačiai paplitęs 
dalykas. Narbuto ir Kraševskio, Daukanto ir Valančiaus 
istoriniai darbai, lenkų romantizmo literatūra, mirganti 
Lietuvos istorijos vaizdais — visa tai lietuvių inteligentijai 
buvo gerai žinoma, visi tie klausimai buvo nuolat svarsto- 
mi ar bent liečiami spaudoje. Šitokioje auditorijoje kiek- 
viena detalė, užuomina, aliuzija į vieną ar kitą Lietuvos 
istorijos faktą turėjo sukelti gyvą rezonansą. 

Bet klaida būtų manyti, jog Maironis savo istorinius 
eilėraščius rašė atitinkamai pasiruošusiai publikai ir kad 
tik ji tegalėjo tinkamai šią poeziją suprasti ir įvertinti. 
Maironio eilėraščiai istoriniais motyvais yra vieni iš po- 
puliariausių visoje jo kūryboje, ne vienas tapęs plačiai 
liaudyje paplitusia daina. Taip yra dėl to, kad poetas iš 
gausybės istorinių faktų ima tik plačiausiai žinomus da- 
lykus, ir jiems suprasti ir pajausti specialios erudicijos 
nereikia, jie gyvai paliečia kiekvieno fantaziją: tai Vil- 
nius, senoji Lietuvos sostinė, Trakai, su kuriais glaudžiai 
susijusi politinė feodalinės Lietuvos galybė, tai kovų su 
kryžiuočiais heroika, tai pagaliau piliakalniai, milžinka- 
piai ir girios — nebylūs garbingos senovės liudytojai. Ši- 
tiems motyvams pajausti lietuvių liaudžiai pakako isto- 
rinių žinių. 

Istorinė liaudies atmintis ne vieną praeities bruožą už- 
liksavo savo kūryboje -- dainose ir padavimuose. Toji 
istorinė praeitis prieš mus iškyla ne konkreti ir apibrėž- 
ta, bet nuskamba tolimų atsiminimų aidu. Čia daug siel- 
varto, daug liaudies patirtų kančių, bet retkarčiais sublyk- 
si ir didelių žygių, herojiškų kovų ir didybės vaizdai: 

liaudies dainose išliko netgi XIII-XIV a. laisvės karų su 
kryžiuočiais ir kalavijuočiais atsiminimų.? 

Skverbėsi į liaudį istorinės žinios ir iš rašytinių šalti- 
nių: plačiai skambėjo Lietuvoje S. Valiūno „Birutė“, A. 
Baranausko poezija, Lietuvos istorijos faktų paminėdavo 
L. Ivinskio kalendoriai, jų apsčiai paskleidė M. Valan- 
čiaus „Antano Tretininko pasakojimai“. O vienas kitas 
gal paskaitydavo ir „Žemaičių vyskupystę“, ir S. Dau- 
kanto „Būdą“. Visa tai įsirėžė į liaudies sąmonę ir puikiai 
rezonavo Maironio poeziją, kuri paprastai, suprantamai 
ir ryškiai kalbėjo liaudžiai apie jos pačios istoriją. Čia ir 
yra geriausiųjų Maironio istorinių eilėraščių liaudiškumo 
pagrindas. 

Maironio istorinių motyvų eilėraščiuose, išspausdintuo- 
se pirmajame „Pavasario Balsų“ leidime, išreikšta jo an- 
kstyvosios kūrybos istorinė koncepcija. 

Eilėraštis „Praeitis““— tai XIX a. istorinės sąmonės iš- 
raiška, tarsi visos epochos atodūsis, kuriuo atsiskleidžia 
šio amžiaus pagimdytas istorijos jausmas. 

XIX amžius, ypač jo pradžia, tai istorijos mokslų su- 
klestėjimo laikotarpis. ,,Kupinos istorizmo buvo politinės 
teorijos ir socialinės utopijos, istorija beveik pakeitė fi- 
losofinius tyrinėjimus ir meno kūrybą,— tiksliau, ji ar- 
sprendė patį jų metodą: filosofija tapo istorijos filosofija 
ir filosofijos istorija, romanas tapo „istoriniu romenu“, 
poezijoje atgimė baladės ir senoviškos legendos, tapyba, 
atsisakiusi „natūralios“ nuogybės, piešė senoviškus kos- 
tiumus, politikos veikėjai taip pat nuolat rėmėsi istorija. 
Žinoma, šis istorizmas buvo ribotas, buržuazinis, nes šie 
istorikai nesuprato buržuazinės klasinės visuomenės pri- 
gimties, nematė „trečiojo luomo" viduje klasinių priešta- 
ravimų, o dėl to nesuprato ir istorinės raidos dėsnių““. 
Šitaip prof. B. Reizovas apibūdina XIX a. pradžios Pran- 
cūziją, bet ši charakteristika tinka visoms to meto Euro- 
pos tautoms, patyrusioms intensyvų nacionalinės sąmo- 
nės augimą, o lietuvių tautai, kurios istorinis vystymasis 


5 Krištopaitė D. Lietuvių liaudies karinės-istorinės dainos: (Feodalizmo 


epocha.) — V., 1965.— P. 24—-74, 
“ Peusos B. (ODpany3ckaa  poManTHueCKaa = HCTOpHOrpadbua.— A. 


1956. — C. 5, 

dėl nepalankių istorinių politinių sąlygų vyko pavėluo- 
tai, ji, kad ir su didelėmis išlygomis ir gerokai susiaurinta, 
tiko iki pat amžiaus galo. 

Su intensyviu istorijos tyrinėjimų iškyla ir istorijos 
jausmas: noras įsijausti, įsigyventi į seniai praėjusius am- 
žius, jų žmones, santykius ir institucijas, pajusti senovės 
aromatą, praeities koloritą. O atkurti gyvą istorijos pa- 
veikslą — tai reiškė restauruoti istorinę tiesą su visu jos 
konkretumu, su visais individualiais ypatumais. Čia svar- 
bi kiekviena smulkmena, kiekviena detalė — jų niekad 
nebus per daug. Su didžiausiu pietizmu žiūrima į kiek- 
vieną archeologinę iškaseną, į senovišką papuošalą, dar- 
bo įrankį ar ginklą. V. Kudirka, aplankęs T. Daugirdo 
senovės iškasenų rinkinį, rašė „Varpe“: „Bežiūrint ilgai 
ant tų kirvelių, peilių, karielių, branseletų ir kitokių da- 
bučių, persikeli mįsle į senovės laikus, kada tie daiktai 
buvo dirbti, fantazija pradeda griauti sentėvių kapus ir 
štai, rodosi, matai gyvus žmones, girdi čiauškėjimą ge- 
ležies, tauškėjimą kirvelių, barškėjimą drabužių...“7 

Tačiau kiek bebūtų konkrečių faktų, atskirų detalių — 
iš jų gyvo paveikslo nenutapysi. Romantinė istoriografi- 
ja, o ji buvo artimiausia savo dvasia dar net XIX a. pa- 
baigos lietuvių tautiniam sąjūdžiui, iškėlė išmonės, 
vaizduotės vaidmenį. Romantizmo epochos istorikai tei- 
gė, kad išmonės, intuicijos atrasta tiesa yra aukštesnė už 
empirinio fakto elementarią tiesąš, todėl nenuostabu, kad, 
atskleidžiant savo tautos istoriją, toks svarbus vaidmuo 
skiriamas menui, kad V. Skotas laikomas didžiausiu isto- 
rijos srities autoritetu, o vienas iš prancūzų romantinės 
istoriografijos atstovų, Balanšas (Ballanche), teigia, jog 
poezija tai aukščiausia istorijos forma? Tik meninis vaiz- 
das ir pasakojimas gali išspręsti uždavinius, iškilusius is- 
torikui,!0 

Šį požiūrį išreiškia ir Lietuvos XIX a. istorinė sąmonė: 
juk įspūdingą, giliai dvasion įsirėžusį, tegul ir idealizuo- 
tą, ne visai atitinkantį objektyvią tiesą senosios Lietuvos 
paveikslą jai davė A. Mickevičiaus poezija, Daukanto 
daugiau beletristiški negu moksliški veikalai. Jie davė 


" Vaipas.— 1889.— Nr. 12. 
8-0 Peusos B. Ykas. coų.— C, 396, 455, 109. 

4. Maironis 


Lietuvai josios herojus, kaip poetai kadaise sukūrė anti- 
kai josios dievus. 

Šitame idealiame Lietuvos paveiksle ne viskas buvo 
aišku, jį gaubė neatskleistų paslapčių gausybė, jame glū- 
dėjo neįmintos mįslės, be atsakymo likę klausimai. Ko- 
kia yra lietuvių tautos kilmė? Kodėl ji, taip ilgai tūnoju- 
si amžių glūdumoje, iškilo, savo žygiais patraukdama 
visos Europos dėmesį, sukurdama didžiulę valstybę, ir 
greitai vėl paskendo nežinioje, atsistodama ant mirties ir 
sunykimo slenksčio? Kokios jėgos maitino tą poetiškiausią 
tautos istoriją? Ir koks likimas jos laukia? Argi tik toks, 
kad, žuvusi tikrovėje, ji naujai atgims poezijoje? 

Šis taip gyvai anuomet jaustas Lietuvos istorijos mįslin- 
gumas buvo neišsenkantis poetinio įkvėpimo šaltinis, ža- 
dinęs vaizduotę ir kėlęs jausmus. Iš jo tad ištryško ir 
Maironio sonetas „Praeitis“: 

Praeities gilų miegą kas pažadint galėtų? 

Kas jos dvasią atspėtų? Jai įkvėptų gyvybę? 

Kas suprasti pajėgtų tamsių amžių tolybę? 

Kas bent uždangos kraštą mums praskleisti mokėtų?!! 


Pirmojo posmo klausimai, išsaką vis kylančią įtampą, 
vis didėjančią dvasinių jėgų koncentraciją, vis augantį 
ilgesį atspėti praeities dvasią, įkvėpti jai gyvybę, sukelia 
praeities viziją. 

„paveikslas, kaip žaibas, kartais dvasią pagauna, 
Kartais, rodosi, dvelkia stebuklingas jos kvapas; 
Kartais prašneka širdžiai amžiais kerpėtas kapas 
Ir sušildo krūtinę ir vaidentuvę jauną. 


Bet pabaigos trieiliuose ši vizija išsisklaido, ištirpsta. 
Su baltu seneliu, žengiančiu į kapą, su apleistoi pily 
ūkaujančiu vėjų, su tolin nubanguojančiu Nemuno van- 
deniu negrįžtamai išnyksta seniai prabėgusių laikų liu- 
dytojai. Niekas kitas to meto poezijoje nėra taip stipriai 
išsakęs tos tikrai romantiškos svajonės prikelti gyvą pra- 
eities paveikslą, prasiskverbti į laikų gilumą, pamatyti 
istorijoje ne sausus faktus, o jausmo, gyvybės ir prasmės 
kupiną žmonių gyvenimą, kuriame glūdi tautos dabar- 
ties šaknys. 


! Cit. iš: Maironis, Rinktiniai raštai. — V., 1956.— T. 1. 

Vienas iš tokių „kaip žaibas“ nušvitusių praeities vi- 
zijų yra populiarusis eilėraštis — daina „Milžinų kapai“. 
Maironis čia atkuria paveikslą, visų daugelį kartų gir- 
dėtą, skaitytą, įsivaizduotą. Kovų su kryžiuočiais apra- 
šymų apstu ano meto istorikų darbuose, juos vaizduoja 
M. Valančius liaudžiai skirtuose „Antano Tretininko pa- 
sakojimuose“, apie juos rašo XIX a. periodikoje spaus- 
dinami straipsniai ir poezijos, o pagaliau ir paties Mai- 
ronio „Lietuvos istorija“. Tad eilėraštis žavus ne temos 
naujumu ir net ne naujų jos traktavimuų, bet kaip tik 
priešingai — tuo, kad jis tarsi duoda temos kvintesenci- 
ją. Poetas čia tarsi suranda formulę, į kurią telpa visas 
istorikų darbuose užfiksuotas tikrovės margumynas. Tas 
sugebėjimas rasti žodį, trumpai ir aiškiai nusakyti esmę, 
„taupiausiomis priemonėmis perteikti kuo daugiausia idė- 
jų“ (F. Hemsterhuis) džiugina mus šiame eilėraštyje. Džiu- 
gina dėl to, kad po išoriniu kūrinio lakonizmu glūdi vi- 
dinė įtampa, jame jauti praeities herojinių kovų rūsčią 
didybę ir sukauptą poeto energiją, pulsuojančią griežtame 
eilėraščio ritme, padedančiame suvokti kūrinio potekstę — 
pasipiktinimo, protesto ir ryžto jausmus, kuriuos sukelia 
praeities skriaudų, kančių atsiminimas ir jų analogija su 
carizmo pavergtos lietuvių tautos likimu. 

Maironio eilėraštis, kaip sakyta, labai lakoniškas ir 
duoda tarsi kokią schemą, kuri gerai pažįstama iš ano 
meto istorikų, ypač S. Daukanto raštų: įtempta laukiamo 
pavojaus atmosfera, kryžiuočių pasirodymas, gintis besi- 
telkią „lietuvninkų“ pulkai, beviltiški „svečių“ klaidžio- 
jimai neįžengiamose giriose ir staigus, netikėtas lietuvių 
antpuolis, pasibaigiąs kruvinų mūšiu. Paskutinis posmas 
epilogiškai užbaigia eilėraštį nutilusių milžinkapių vaiz- 
du. Savo idėjine prasme, savo nuotaika „Milžinų kapai“ 
vėlgi susiliečia su tais pakiliais Daukanto žodžiais, kuriais 
jis baigia ne vieną panašų kruvinų kryžiuočių žygių ap- 
Tašymą: „Kas gali išguldyti tą meilę namų ir aitrą liuo- 
sybės, kurią tuo kartu žemaičiai ir lietuviai rodė, galįs 
Už galį, seni ir jauni, vyrai ir žmonos visi liuosi gyventi 
ar mirti ginkluodamiesi taisėsi...“!? Paprastu, nekompli- 


!? Daukantas S. Rinktiniai raštai.— V., 1955,-— P. 112. 

kuoctu eilėraščių Maironis išreiškia lietuvių tautos kovą 
gilioje istorinėje praeityje už savo egzistenciją, už pačias 
elementariausias tautos ir žmogaus gyvenimo teises. Lais- 
vės meilės ir kovų tradicijos aukštinimas skambėjo aktu- 
aliai visais liaudies istorijos momentais: pro istorijos 
įvykių kiautą spindėjo ta pati dvasia, kuri buvo gyva ir 
kovų prieš carizmą metais, ir praslinkus dar pusei am- 
žiaus po eilėraščio parašymo — Didžiajame Tėvynės ka- 
re, 

I „Pavasario Balsus“ neįtilpo du šiuo metu parašyti 
istoriniais motyvais eilėraščiai — „Trakų pilis“ ir „„Vil- 
nius“, tiek savo prasme, tiek išraiška visiškai sutapę su 
šio laikotarpio Maironio poezija ir priklausą prie kla- 
sikinių jo kūrybos pavyzdžių. „Pavasario Balsų“ kon- 
tekste jie ir tegali būti geriausiai suprasti. 

Viduramžių architektūros, gotikinių griuvėsių motyvai 
būdingi visai romantinei literatūrai. Kilę iš susido- 
mėjimo vidurinių amžių istorija, pastangų atkurti tos 
epochos koloritą, jie tapo ne tik vaizduojamų įvykių ir 
personažų fonu, bet dažnu atveju įgavo ir daug didesnį 
struktūrinį bei prasminį krūvį. Su jais siejasi romantinio 
meno polinkis į tai, kas nepaprasta, ekscentriška, pas- 
laptinga ir fantastiška. To meto literatūroje knibždėte 
knibžda gotikinių pilių ir bokštų, požemių ir salių, ku- 
riuose veikia plėšikai, intrigantai, didvyriai, nekaltos au- 
kos, šmėklos ir vaiduokliai.'ž Seni griuvėsiai žadina taip 
būdingą romantinei dvasiai būties kintamumo, praeina- 
mybės, nepastovumo jausmą, specifiškai romantišką lai- 
ko tėkmės pajautimą. 

Kitokį aspektą, rodos, nebūdingą Vakarų Europos lite- 
ratūroms, šis motyvas įgauna poezijoje tų tautų, kurios 
buvo netekusios politinės nepriklausomybės ir kurių na- 
cionaliniuose judėjimuose kadaise buvusios politinės di- 
dybės prisiminimas sudarė vieną iš nacionalinę sąmonę 
tormuojančių veiksnių, žadinančių pasitikėjimą savimi, 
savo jėgomis, o dramatinis kontrastas tarp garbingos 
praeities ir menkos bei skurdžios dabarties kėlė protesto 
ir pasiryžimo jausmus. 


5 Kleiner J. Op. cit.— S. 344, 

Analogiškai šis motyvas skamba ir XIX a. lietuvių po- 
ezijoje — nuo D, Poškos iki aušrininkų. Randame jį S. 
Daukanto „Darbuose“ itin įspūdingai išsakytą: „Kaipogi 
tankiai šiandien dar lietuvis ar žemaitis, kruviną prakaitą 
nuo kaktos nubraukęs, taria, veizėdamas gailinga akimi 
į iras šalip stovinčios savo pilies: „Štai ženklai liuosybės 
mano bočių prabočių!“'4 Šitokia dvasią pagrįstas ir Mai- 
ronio eilėraštis „Trakų pilis“. 

Sunku būtų šiam reikalui rasti geresnį motyvą už Trakų 
pilį — ji susijusi su svarbiais Lietuvos istorijos momen- 
tais, beveik legendiniais Kęstučio, Birutės, Vytauto var- 
dais, be galo įspūdinga savo geografine padėtimi. Ir sun- 
ku jį geriau panaudoti, negu tai yra padaręs Maironis. 

Šiame eilėraštyje poetas nueina kitu keliu negu „Mil- 
žinų kapuose". Vietoj lakoniško, net kiek sausoko grafiško 
piešinio — įvykio pasakojimo — čia iškyla vieno objekto 
paveikslas, atskleidžiamas jo individualus konkretumas 
ir jame glūdinti vidinė prasmė. 

Pirmajame posme išryški kuriamo vaizdo dviplanišku- 
mas. Pro griūvančių, pelėsiais ir kerpe apaugusių pilies 
sienų paveikslą ryškėja kitokio jos vaizdo kontūrai, su- 
keliami tai epiteto („Trakų štai garbinga pilis!“), tai anti- 
tezės („Jos aukštus valdovus užmigdė kapai, o ji tebes- 
tovi dar vis“). Kituose dviejuose posmuose šiedu mo- 
tyvai vystomi atskirai, supriešinami vienas su kitu, O 
eilėraštis baigiamas antitezės sukeltais išgyvenimais: di- 
dingos praeities vizijos pažadintas susijaudinimas išsilieja 
elegišku, beviltišku paskutiniųjų eilučių mostu. 

Nei eilėraščio tema — praeities ir dabarties kontras- 
tas — nei tos temos sukeliamos emocijos ano meto lite- 
ratūroje nebuvo naujiena. Bet naujas dalykas buvo šios 
medžiagos traktavimo poetiškumas, sugebėjimas įkvėpti 
jai gyvybę ir prasmę, paversti ją pastoviu simboliu, api- 
Mančių vieną iš Lietuvos istorijos momentų. Ir šiandien 
mums nebeįmanoma Trakų pilies įsivaizduoti kitaip, ne- 
gu ją mums yra nupiešęs Maironis. Į Trakų pilį žiūrime 
Maironio akimis — ją tarsi esame gavę iš savo didžiojo 
Doeto rankų. 


U Daukantas S. Rinktiniai raštai. — P. 43, 

„Vilniaus“ eilėraštis poetine struktūra artimas „Trakų 
piliai"!?. Ir čia tas pats dviplaniškumas, ta pati antitezė, 
kuria pagrįsta eilėraščio sandara ir kuri yra reiškiamų 
emocijų šaltinis. Tačiau poeto jausmai čia visai kitokie. 

Poetas mato prieš save nebe kadaise garbingos ir stip- 
rios pilies griuvėsius, o miestą, išaugusį tolimoje pra- 
eityje, buvusį praeities gyvenimo centru ir širdimi, o 
šiandien tarsi apmirusį ir nebegyvą. Bet miestas ne mi- 
ręs — jis tik „miega giliai“. Jo plačiai tarp kalnų dunk- 
santys rūmai, jo brangi pilis yra gyvų praeities tradicijų 
saugotojai. Paliestas gaivaus dabarties alsavimo, paža- 
dintas bundančios tautos energijos, senasis miestas su- 
plazdės nauja gyvybe, taps jaunos, naujos Lietuvos akimi 
ir šviesa. Eilėraštis baigiasi pranašiškų mostu, dar negir- 
dėtu lietuvių poezijoje džiaugsmingų tikėjimu ateitimi: 

Laikai juk mainos: slėgė pikti — 
Nušvis kiti 
Lietuvai, mūsų tėvynei, 

Maironio optimizmas nebuvo, žinoma, pagrįstas moks- 
liniu istorinio proceso suvokimu ir jo analize. Bet jį ža- 
dino kyląs liaudies išsivaduojamasis judėjimas: „tautų 
pavasario“ idėjos, bręstančios Rusijoje revoliucijos pul- 
savimai, lietuvių liaudies kova dėl savo nacionalinių ir 
socialinių teisių. Ši reali, tikroviška atrama, skatinanti 
viltingus Maironio poezijos tonus, teikė jo optimizmui jė- 
gos, užmojo. Šis optimizmas buvo ne iliuzinis, o atitiko 
faktinę istorijos raidos kryptį, žadino liaudį realaus gy- 
venimo žygiams. 

Tuo pačiu istorijos dinamikos pajautimu alsuoja ir ei- 
lėraštis „Miškas ir lietuvis“ („Miškas ūžia“). Jo moty- 
vas — miško ir Lietuvos gyvenimo sugretinimas — turi 
lietuvių literatūroje tradicijas, kurios savo ruožtu siejasi 
su bendresnėmis romantizmo tendencijomis.!š Tiesa, Mai- 


15 Šio eilėraščio 1892 metų tekstas kalbiniu-stilistiniu požiūriu kiek 
skiriasi nuo vėlyvesnės, į „Pavasario Balsus“ įdėtos redakcijos. 

16 Galima čia būtų nurodyti kad ir simbolistinės mokyklos atstovą 
Ž. Mišlė (Jul. Michelet), kurio kelias knygas S. Daukantas turėjo savo 
bibliotekoje (Lebedys J. Simono Daukanto biblioteka // Lietuvių litera- 
tūros instituto darbai — 1947— T. 1.— P. 60). Prancūzų istorikas, norė- 

rcnio eilėraštyje miško ir Lietuvos paralelė, savo prasme 
artima Daukaniui ir Baranauskui, transponuota į grynai 
lyrinę plotmę. Poetui rūpi ne vaizdas, bet pati paralelė, 
pats sugretinimas. 

Pirmieji keturi eilėraščio posmai!“ yra elegija, kalban- 
ti apie Lietuvos didybės sunykimą, tiek savo sandara, 
tiek prasme pakartojanti „Anykščių šilelį“, pakartojanti, 
tiesa, miniatiūriškai — taip, kaip galima šimtabalsę, šim- 
taspalvę simfoniją pakartoti trumpu atodūsiu. Šitokie ele- 
giniai tonai buvo itin charakteringi „Aušros“ poezijai, 
jie ir išsemia pirmosios, 1885 m. spausdintos, Maironio 
eilėraščio redakcijos turinį, jau neminint jame buvusio 
kaltės ir dievo bausmės motyvo, kuris dar labiau pabrė- 
žė pasyvumo ir rezignacijos momentus. „Pavasario Balsų“ 
redakcijoje!š pirmoji — eleginė — eilėraščio dalis baigia- 
si klausiamąja intonacija, kurioje jau skamba nerimo ir 
neaiškių vilčių tonai: 

Kas mums praeitį grąžintų, 
Ir jos garsą, ir jos galią? 
Kas tuos kaulus atgaivintų, 
Kur po žemėmis išbalę? 

Visiškai nauja kryptimi pasuka antroji eilėraščio diū- 
lis, kuri yra tarsi netiesioginis atsakymas į ketvirtojo 
posmo klausimą. Ir čia tęsiama miško ir Lietuvos para- 
lelė, bet poetas atskleidžia naują ir netikėtą jos aspek- 
tą: vėjų blaškoma giria jam siejasi su laikų prispausto 
lietuvio vaitojimu. Bet „tas šaltas šiaurės vėjas“ neša ne 
mirtį, o atbudimą. Atsisakęs toliau vystyti pradėtąją pa- 
talelę, poetas pereina į iškilmingą deklaraciją, į viltingus, 


damas savo skaitytojui padėli persikelti į tolimą epochą, paveikti jo 
vaizduotę, kuria gigantiškus peizažus, paruošiančius nepaprastiems įvy- 
kiams. Tokią ir tam tikslui sukurtą geografinę Italijos charakteristiką jis 
duoda „Romos istorijos" pradžioje (PeusoB B. Ykas, cau-- C, 359), 

'7 1927 m. redakcijoje jie sudaro atskirą eilėraštį „Miškas ūžia“. 

15 Neteisinga eilėraščius „Miškas ūžia“ ir „Tu girele, tu žalioji“ 
spausdinti su 1885 m. data. Šie eilėraščiai savo dabartine redakcija (bent 
artima jai) paskelbti 1895 m. ir su 1885 m. redakcija neturi beveik nie- 
ko bendra nei prasmės, nei teksto požiūriu, 

drąsinančius šūkius. Didžioji, garbingoji istorinė praeitis 
turi pabrėžti ne dabarties žmogaus menkystę, ne žadinti 
svajingą praeities ilgesį, iš jos reikia semtis jėgų dabar- 
ties kovoms, įkvėpimo ir narsos: 

Atsibus tėvynės sūnūs, 

Didžią praeitį atminę. 

Suvokdamas istorijos proceso dinamiką, jos raidą, 
poetas tiki šviesia savo tautos ateitimi, carinės priespau- 
dos žlugimu: ta pati nenumaldoma istorijos logika, kuri 
sužlugdė kadaise galingą feodalinę Lietuvos valstybę, 
sugriaus ir carinę imperiją, o jos griuvėsiuose iškels nu- 
silpusią lietuvių tautą. Šiam savo tikėjimui paremti poe- 
tas neturi racionalių argumentų, bet jis jų nė neieško: 
jo akys mato didįjį gyvenimo srautą, jo širdis junta 
ateisiant šviesias ir džiaugsmingas permainas, kurių po- 
būdžio jis tuomet dar nemokėjo nei įžvelgti, nei įvertin- 
ti. Žinoma, Maironis siejo jas visų pirma su nacionali- 
nėmis lietuvių tautos aspiracijomis, bet jos čia buvo dar 
taip neapibrėžtos, taip laisvos nuo buržuazinio ribotumo, 
kad skambėjo kaip pranašystė, ištryškusi iš visos lietu- 
vių tautos širdies. 

Greta pasitikėjimo a'eitimi motyvo eilėraštyje suskam- 
ba ir kitas, labai būdingas Maironio kūrybai, tonas: 


Nebijokim vargo kieto, 
Juk be jo galiūnai pūva! 


Pagimdys vargai galiūnus, 
Ugnimi uždegs krūtinę! 


Vargas, priespauda — šis objektyvus žmogaus ir visuo- 
menės gyvenimo blogis, Maironiui nėra kažkas absoliučiai 
negatyvaus, nes jis pačiu savo egzistavimu sukelia prie- 
šingas, teigiamas jėgas, pažadina dvasines galias, mobi- 
lizuoja ryžtą ir ištvermę, pasiryžimą kovoti ir laimėti. 
Ryžtas nugali blogį, įsiviešpatauja gėris ir tiesa. Šis tikė- 
jimas Maironio pasaulėvaizdžiui suteikia aktyvumo ir 
energijos bruožą, kuris jį skiria nuo sentimentalios ir pa- 
syvios amžininkų poezijos, o eilėraščio palyginimas su jo 

1885 m. variantu akivaizdžiai rodo, kokį meninių ir idėji- 
nių ieškojimų kelią poetas nuėjo per tą dešimtmetį. Tė- 
vynės vargas, dar ryškiau juntamas, sugretinus jį su ide- 
alizuojamu praeities paveikslu, jau sukelia poetui ne 
bejėgišką dejonę, o kupiną optimizmo pasiryžimą „nebi- 
joti vargo kieto“, kuris vienas tėra geresnės ateities lai- 
das. 

Poetinę Maironio istorijos koncepciją praplečia ir pa- 
gilina eilėraštis „Mano gimtinė". Niekur kitur poetas nė- 
ra taip aiškiai išsakęs vertybės, kuria jis šiuo metu 
grindžia senovės idealizavimą. Toji vertybė — laisvė. Iš 
tikrųjų juk ne reali Lietuvos praeitis su realiais savo 
prieštaravimais, su visu socialinių ir nacionalinių san- 
tykių komplikuotumu rūpėjo poetui ir jo amžininkams, 
ne pilna ir objektyvi tiesa apie tą pracitį. Išgriebiami ir 
abstrahuojami tik kai kurie toje praeityje įžvelgti mo- 
mentai, jie suabsoliutinami, suidealizuojami ir iškeliami 
kaip dabarties siekimų ir svajonių vėliava. Čia kartojasi 
tai, ką K. Marksas yra pažymėjęs Anglijos ir Prancūzijos 
buržuazinėse revoliucijose: ,„„mirusiųjų prikėlimas buvo 
panaudojamas naujosioms kovoms išaukštinti, ...duotojo 
uždavinio reikšmei vaizduotėje padidinti...“!? Laisvė pra- 
eityje Maironiui tampa istorinės ateities laisvės laidas. Taip 
aukštinamos laisvės turinys nėra griežtai apibrėžtas. Aiš- 
ku tik tiek, kad Daukanto praeities koncepcijoje bene ryš- 
kiausias buvo socialinės laisvės aspektas, pasižymėjęs anti- 
baudžiavine tendencija, o Maironiui visų pirma rūpi nacio- 
halinė laisvė, konkrečiai nacionalinės kultūros vystymo 
laisvė, kurios taip trūko carinėje imperijoje, tame „tautų 
kalėjime". Praeitis Maironio eilėraščiuose skamba kaip ab- 
soliutus kontrastas dabarčiai, ją gaubė dabartyje gimusių 
šviesių ateities vilčių aureolė. 

Eilėraštyję istorinės praeities tema įgauna dar vieną 
svarbų momentą. Juk kalbant apie tai, kad idealizuotos 
senovės paveikslę poetui susitelkia dabarties lūkesiai, 


5 Marksas K. Luji Bonaparto Briumero aštuonioliktoji— V., 1947.— 
P, 9. 

būtina yra žinoti, kieno lūkesius jis reiškia, kurių socia- 
linių tautos jėgų interesais juos grindžia, ką jis laiko tos 
praeities aukštinamųjų tradicijų tęsėjais ir su kuo sieja 
tautos ateitį. Į šiuos klausimus eilėraštis nedviprasmiškai 
atsako: lietuvių liaudis, „broliai vargdieniai“ yra teisėti 
garbingos praeities paveldėtojai. Tai jų istorija prabyla 
senuose piliakalniuose ir pilių griuvėsiuose. Tai jų var- 
gana dabartis tokiu rėžiančių kontrastu iškyla būtos lais- 
vės vizijoje, keldama skaudų sielvartą ir nerimą. Ypač 
gilų ir skaudų dėl to, kad poetas yra tos pačios liaudies 
vaikas, drauge su ja visas kančias iškentėjęs, nuo pat kū- 
dikystės užlinguotas toj varganoj buity močiutės raudo- 
mis. Poetas čia ne stebėtojas, bet dalyvis, nes liaudies 
kančia yra jo paties kančia, liaudies vargus jis jaučia 
savo širdyje kaip amžinai neužgyjančią žaizdą. Visa tai 
suteikė Maironio poetinei praeities koncepcijai ryškų de- 
mokratizmo bruožą. Kalbėdamas liaudies žmogaus vardu, 
Maironis tarsi žadino tą žmogų iš šimtmečiais trukusio 
snaudulio, iš jo neistorinės būties, parodė jam istorijos 
procesą ir jo pačio būties istoriškumą, kintamumą ir kar- 
tu diegė numanymą, kad ir dabarties vargas negali būti 
amžinas, kad ir jis sutrupės nuo visagalio laiko dūžių. 
Nepaisant sielvarto, kuriuo alsuoja eilėraštis, jame nėra 
apatijos: jis kupinas kažkokio dar neaiškaus nerimo, ja- 
me jau kaupiasi toji energija, kuri netruks prasiveržti 
veikla ir žygiais. 

O tų žygių aukštinimas yra eilėraščio „Oi neverk, ma- 
tušėle!“ („Senovės daina") poetinis branduolys. Maironio 
vaizduo:ęą pažadina praeilies karinė heroika —- didžiau- 
sias senosios Lietuvos laimėjimas — kryžiuočių sutriuški- 
nimas ties Žalgiriu. 

Eilėraštis labai artimas senosioms lietuvių liaudies ka- 
rinėms dainoms ne tik meniniu mąstymu, pasireiškiančių 
aprašinėjimo, detalių vengimu, tradicinių įvaizdžių var- 
tojimu, bet ir savo idėjine prasme: čia randame toki pat 
laisvės kovų aukštinimą, mūšyje kritusio kario apoteozę, 
kaip seniausiose dainose, paveldėtose iš karų su kryžiuo- 

čiais laikų.“? Tik Maironis dar paryškina ir sukonkretina 
pilietinį, herojinį momentą, savo eilėraštyje šlovindamas 
didelės istorinės reikšmės žygį, visos tautos pastangas, 
ryžtą ir pasiaukojimą. 

Eilėraštyje sukurtoji vizija, kupina epinės heroikos ir 
didelės jausmo įtampos, poeto siejama su vieno žmo- 
gaus — motinos išgyvenimais: eilėraštis išsakomas kaip 
paguoda, suraminimas kritusio kario motinai. Tas kario 
mirties susiejimas su artimiausio žmogaus sielvartu vėl- 
gi priminių tradicinę liaudies karo dainą, bet šitam ry- 
šiui Maironis suteikia naujų akcentų: ne motinos siel- 
vartas yra čia dėmesio centre, o kario mirties didi pras- 
mė. Jau daug vėliau, Didžiojo Tėvynės karo metų 
S. Nėries poezijoje, tie patys motinos ir Mūšio lauke kri- 
tusio sūnaus paveikslai sužėrės nauja šviesa, iškils kaip 
gilus tarybinio patriotizmo išpažinimas. 

Eilėraštyje pinasi istorinės reminiscencijos ir įvaiz- 
džiai, tačiau jis nedaro istorinio pasakojimo įspūdžio, tai 
ne kokio nors didingo Lietuvos istorijos puslapio išaukš- 
tinimas. Junti, kad istorija čia — vien dingstis, kad kal- 
bama apie aktualiausią dabartį, apie poeto laikų kovas ir 
didvyrius. Eilėraščio pagrindinė situacija — raudančios 
motinos guodimas, kreipinio nuoširdumas, net pats grama- 
tinių kategorijų — esamojo laiko — vartojimas — viskas 
sudaro įtaigų dabarties, čia pat atsiskleidžiančio vyksmo 
įspūdį, kurį dar sustiprina tokia jausmo kaitra, kurią te- 


2 Kai kurių šios rūšies liaudies dainų vietų analogija su Maironio 
eilėraščiu gana akivaizdi, pvz.: 
Vilniaus laukely po smilčių kalneliu 
Pakavotas brolutėlis. 
Saulė tekėjo, kaip brolį nušovė, 
Saulė leidos, kaip kavojo. 
Arba tokia kritusio kario apoteozė: 


Kur galva krito — rožė pražydo, 

Kur kraujo lašas — ten dobilėlis, 

Kur pats bernelis — ten diemedėlis. (Krištopaitė D. 
Min. veik.— P. 64, 242) 
Vidine prasme šis vaizdas analogiškas Maironio: 

Kam nusviro galva, tam dangaus angelai 

Vainiką iš diemantų pina. 

gali sukelti gyvas sąlytis su tikrove. Eilėraščio potekstėjė 
girdi poeto bendraamžio, nacionalinio judėjimo kovotojo, 
apoteozavimą. O progų ir pagrindo tam pakako. Drąsos 
ir pasiryžimo reikalaująs knygnešių darbas, konspiracinė 
veikla, susijusi su nelegalios spaudos paruošimu, pagaliau 
tose pačiose konspiracijos sąlygose dirbamas bet koks 
kultūrinis, visuomeninis organizacinis darbas, visa tai —— 
dar padidinta, paryškinta, poeto entuziazmo sušildyta ir 
jo vaizduotės papuošta — ir suspindėjo idealiais poezijos 
vaizdais. 

Taigi istorinių motyvų eilėraščiai leido XIX a. pabai- 
g0s skaitytojui pajusti istorinę tradiciją, davė atramą da- 
barties egzistencijai, atramą, be kurios neįmanoma tautos 
gyvybė ir nacionalinės kultūros kūryba. 


Istorinės praeities ženklai sudaro charakteringą Mai- 
ronio piešiamo kraštovaizdžio bruožą. Tiesa, ankstyvo- 
joje poezijoje sintetinio Lietuvos peizažo dar nėra — jis 
atsiras vėliau, dainose „Kur bėga Šešupė“, „Graži tu, ma- 
no brangi tėvyne“, išaugęs iš gausių „Lietuvoje“ paskli- 
dusių daigų. Bet ir pirmajame „Pavasario Balsų“ leidime 
jau iškyla Lietuvos žemės kontūrai — teapmesti vienu ki- 
tu poetinio žodžio brūkštelėjimu, bet tokiu raiškiu, tokiu 
iškalbingu, kad skaitytojui iš šių gamtovaizdžio nuotru- 
pų padvelkia gimtosios žemės poezija: ir Nemuno van- 
denys, banguojantys tarp „kalnų, lankų“, ir „Dubysos 
atkrančiai žali“, ir čiurlenąs skaidrus upelis, kur mainosi 
vasaros dangaus atspindžiai. 

Į Lietuvos gamtovaizdį, kaip neatskiriama jo dalis, įsi- 
pina garbingos senovės liudytojai: ūžiančios girios, mil- 
žinkapiai, apleistos pilys, tarp kalnų dunksantys Vilniaus 
rūmai... Jie pagilina tą meilės jausmą, kuris poetą sieja 
su gimtąja žeme, mylima ne tik dėl to, kad jos vaizdai 
tokie savi, įsipynę į žmogaus sąmonę ir vaizduotę su 
pirmaisiais gyvenimo įspūdžiais, lydėję visus jo Žžmogiš- 
kosios patirties ir brendimo žingsnius, sudarę neatskiria- 
mą jo veiklos ir gyvenimo aplinką, bet ir dėl to, kad toj 
žemėj gyvos istorinės tradicijos. Joje atsiskleidžia ne tik 
dabarties būtis: ji maitino daugelio praeities kartų gyve- 
nimą, joje dar ir šiandien ryškūs praeities kančių, lai- 

mėjimų ir kovų ženklai. Gimtoji žemė pajuntama ne 
vien kaip stiprus ryšys, jungiąs tautą dabartyje, bet ir 
siejąs ją su anksčiau gyvenusiomis kartomis. Šis jausmas 
tampa vienu iš esminių nacionalinės sąmonės komponen- 
tų. padėdamas viename krašte gyvenantiems žmonėms 
suvokti savo istorinio likimo bendrumą. 


Santykis su tėvyne poetui yra ne vien santykis su jos 
istorija, su charakteringu jos kraštovaizdžių, bet taip pat 
ir su jos kultūra, ryškiausiai jam atsiskleidžiančia kalboje 
ir tautosakoje. Bet Maironio poezijoje nėra tokių odžių 
lietuvių kalbai, kokias rašė aušrininkai, o ir liaudies 
daina beveik niekados netampa jam specialaus išaukšti- 
nimo objektu. Vienintelė išimtis — eilėraštis „Tėvynės 
dainos", tačiau ir čia poetizuojama ne vien gimtoji kalba 
ar tautosaka, o jos kūrėjas — liaudies žmogus, „sesutės 
mūsų“, jas supriešinant su išnaudotojų klasėmis, dvari- 
ninkija, „gražiomis poniomis“, kurių „akutės melsvos, 
rankos baltos, bet širdys jų kaip ledas šaltos“. Po šių dvie- 
jų socialinių jėgų antagonistinio sugretinimo eilėraštyje 
toliau dviejų „gadynių“, dviejų epochų sugretinimas: da- 
barčiai, kur viešpatauja anos ponios, šaltomis kaip ledas 
širdimis, priešpriešinama įsivaizduojama, visomis dorybė- 
mis papuošta senovė. Tai ne kokia konkreti istorinė epo- 
cha, o poeto fantazijos sukurtas beširdiškumo ir liaudies 
kultūros paniekinimo antipodas, neapibrėžta „gadynė“, kai 

Kalbos nemindžiota gimtinės 
Nei dainų mūsų Lietuvos; 

Neskundės vyras nusiminęs 
Dėl meilės moterų lengvos! 


Tada už auksą nemylėta, 
Tada už dainą nemokėta. 


Maironis tautos kultūros reiškinių neabstrahuoja nuo 
jos kūrėjo ir reprezentanto, kuris jam visados yra liau- 
dies žmogus. 

Toks požiūris išreiškia vieną būdingiausių progresy- 
vios XIX a. visuomeninės minties tendencijų. Folkloro 
publikacijos, filologiniai ir etnografiniai tyrinėjimai — 
visa tai su nepaneigiamu akivaizdumu rodė, kad vien 

tik liaudyje, tarp valstiečių, tebėra gyvi lietuvių tautos 
etniniai pradai, kad tik čia glūdi gyvos kūrybinės jėgos, 
galinčios reikštis savitos, originalios kultūros formomis, 
Romantinė lenkų kalba rašytoji XIX a, pirmosios pusės 
istoriografija teigė, jog lietuvių tautos įnašas į pasaulio 
tautų kultūros lobyną apsiriboja pagoniškąja mitologija 
ir su ja susijusiomis valstybinio gyvenimo formomis (I. 
Kraševskis) arba, geriausiu atveju, išsenka drauge su vals- 
tybingumo išnykimu (T. Narbutas), o XIX a. lietuvių na- 
cionalinis judėjimas, atstovaujamas daugiausia iš valstie- 
čių kilusios inteligentijos, teigė tautą tebesant gyvą ir 
pajėgią savarankiškai kultūros kūrybai. 

Tokiu aspektu — kaip tautinių savybių saugotoją, kaip 
tautos kultūrą maitinančių dvasinių jėgų įkūnytoją —- 
Maironis ir poetizuoja liaudies žmogų, visų pirma mo- 
terį, tiesiogiai susijusią su kalbinių ir folklorinių vertybių 
kūryba ir išlaikymu. 

Tik vienąkart švysteli motinos paveikslas: 

Ten močiutė užlingavo 
Raudomis mane, 
Į krūtinę skausmą savo 
Liejo nežinia... 
„Mano gimtinė“ 


Šio paveikslo prasmė, visa jį gaubianti atmosfera ir 
toji intonacija, kuria čia skamba poeto žodis, artimai pri- 
mena liaudies dainų „močiutę širdelę“, „seną motulę“, 
„močiutę sengalvėlę“— augintoją, ramintoją ir auklėto- 
ją. Šis paveikslas primena tas Daukanto motinas, „ku- 
rios geba savo vaikams darbus jų bočių prabočių pasa- 
koti“ ir kurioms jis skiria savo pirmają Lietuvos istori- 
ją. Čia randame tą patį santykį, kurį išsakė V. Kudirka: 
„Mano motina davė man, ką apskritai motina lietuvė 
gali duoti savo vaikams...“ Per motiną poetas susijęs 
glaudžiausiais kraujo ir dvasios ryšiais su sava liaudimi, 
su savo žeme, jos istorija ir jos žmonėmis, su liaudies 
vargais, jos skausmingu likimu. 

Betgi dažniau jaunojo Maironio eilėraščiuose iškyla 
sesutės, mergelės vaizdas. Šiuo motyvų sukurtų poezi- 
jų negalima laikyti liaudies dainų sekimais ar parafra- 
zėmis, bet jos pagrįstos tikrai puikiu tautosakos dvasios 

pažinimu. Maironio mergelė — tai ta pati, kurią ideali- 
zuoja liaudis savo dainose, tai liaudies dainų estetinio 
idealo — moters grožio, jos charakterio vertybių, jos etni- 
nio temperamento bei psichologijos realizacija. 

Liaudiškas mergelės paveikslas šmėkščioja lietuvių po- 
ezijoje nuo pat XIX a. pradžios: Valiūno „Birutė“, Vie- 
nažindžio eilės — tai ryškios gairės to paveikslo forma- 
vimo kelyje. Tačiau didžiausio gilumo šis paveikslas 
įgavo Maironio poezijoje. 

Akivaizdus, kaip minėta, yra šio paveikslo tautosa- 
kinis pagrindas. Visų pirma tai liečia fizinio moters tipo 
poetizaciją. Šiuo atžvilgiu Tetam Maironio eilėraščiui ne- 
rastume paralelių iš klasikinių mūsų liaudies dainų. Kaip 
lelija balta, geltonkasė, skaistaveidė, žalio šilko kaspi- 
nais papuoštu rūtų vainiku — tokia yra „Pavasario Bal- 
sų“ mergelė. Poetas apgaubia ją saulėtekio ir rytmečio 
rasų gaivumu, įsiliejančiu į bendrą mažorinę rinkinio to- 
naciją, bet taip pat sutampančiu ir su atitinkamų liau- 
dies dainų nuotaikomis. Nesirūpinant šių tautosakos 
įvaizdžių simboline prasme, iškeltinos juose glūdinčios 
emocinės vertybės — tai visų pirma mergautinio tyrumo, 
io „aukšto moralinio jautrumo", apie kurį kalba L. Rė- 
za, poetizavimas. Tik retkarčiais šitoji bendra jo poezi- 
jos dvasia susitelkia atskirame programiniame eilėrašty- 
je, kur poetinį vaizdą pakeičia emblema arba aforizmas, 
nulemdami daugiau racionalistinį kūrinio charakterį. Toks 
yra „Rūtų vainikas“, iš dalies ,, Tėvynės dainos“. Bet daž- 
niausiai poetas eina gyvo žmogaus paveikslo kūrimo link- 
me. Likdamas toj pat jausmų ir patirties skalėj, kurioje 
telpa liaudies dainų mergelė, jis suteikia jai didesnio api- 
brėžtumo ir individualumo. Meilės nuojauta, lūkesys, pirmi 
jauno jausmo polėkiai, spinduliuoją džiugesiu, apgaubti 
melancholija, o retkarčiais jau susipynę ir su sielvartu — 
šitokį jausmų turinį atskleidžia poetas, kurdamas tai ly- 
Tinį pasakojimą, tai nedideles scenas-situacijas, tai mono- 
logą. 

Nerimą ir neaiškias nuojautas išsako eilėraštis „„Au- 
80 putinas"; jį su liaudies daina sieja kai kurie išoriniai 
mergelės charakteristikos bruožai ir putino simbolika, 

įgydama tačiau daug bendresnį ir, sakytume, dvasinges- 
nį turinį negu tautosakoje,*! 

Eilėraštį sudaro pakaitomis einą pasakojamojo ir eks- 
presyvaus pobūdžio posmai, kuriuose laipsniškai atsi- 
skleidžia mergelės paveikslas. Labai bendras pradžios 
vaizdas „mergaitės aplinkui dainavo“ tolydžio konkretė- 
ja: 

Daug mergaičių pakrančiais Dubysos, 
Kaip lelijų, baltų ir aukštų; 

Žydi veidu, kaip putinas, visos; 
Gražesnių neišgirsi balsų. 


Visos puikios ir tęvo augimo 
Geltonąsias sau pina kasas; 
Kaip aguonos, tarp linksmo jaunimo, 


—ir po ilgo paruošimo išvedama centrinė eilėraščio fi- 
gūra: 


Bet Marytė užtemdo visas. 


Šis laipsniškas vaizdo atskleidimas yra klasiškas poeti- 
nis kelias sukurti idealų moters grožio paveikslą, išven- 
giant aprašinėjimo ir apeliuojant vien tiktai į suvo- 
kiančiojo vaizduotę, kuri, pažadinta taiklių aplinkumos 
charakteristikos detalių, jau pati puošia Marytę visų 
Dubysos pakrančių mergaičių jaunystės žavęsiu ir grožiu. 

O tą spindintį grožio atsiskleidimą lydi neramus pu- 
tino motyvas: 


Kam gi putinas teks? 
Kas prisegs? 
Raudonasis kam širdį uždegs? 


Vietoj neramaus, veržlaus, bet ir džiaugsmingo mei- 
lės lūkesio, kuriuo alsuoja eilėraštis iki kulminacijos, 
sekančiuose dviejuose posmuose atsiranda liūdesys ir 
skausmas, lydintieji beužgemančią meilę. Visi tie jaus- 
mų perėjimai — džiaugsmingas laukimas, nerimas, neaiš- 
kus liūdesys — atskleisti labai diskrečiai, apibendrintai, 
tik užuominomis, atkuria bręstančios jaunystės emocijų 


2! Sruoga B. Dainų poetikos etiudai // Raštai.-— K., 1957-— T. 6— 
P. 312—315. 

pasaulį, kur dar viskas neapibrėžta, kupina neaiškių vil- 
čių ir spėjimų. O drauge šis išraiškos santūrumas artimas 
iiaudies dainoms, kur, pasak L. Rėzos, „pati meilė vos 
turi vardą“. 

Paskutiniųjų eilėraščio posmų poeto žodžiuose: „Oi, 
dabokite širdį, sesytės, kai nešioste žalius vainikus!" jauti 
ir lengvą šypsenos šešėlį, o drauge ir daugiau patyrusios 
ir subrendusios širdies įspėjimą, kuri tačiau žino, kad žmo- 
siško gyvenimo pilnatvei tokia patirtis yra neišvengiama. 

„Mergaitėje“ trykštančio džiaugsmo netramdo menkiau- 
sias susimąstymo šešėlis. Gamtos vaizdai čia ritmiškai 
kaitaliojasi su mergaitės žodžiais, išsakančiais gamtos 
sukeltus jausmus ir drauge pabrėžiančiais visos būtybės 
įsiliejimą į gamtą, skambėjimą gamtos tonu: pievose pas- 
klido margi žiedai — ir mergaitė puošiasi vainikais; upelio 
blaiviose vilnyse varsuoja kalnų ir dangaus atspindžiai — 
lyg veidrodyje mergaitė čia mato ir savo atvaizdą; skar- 
džia daina ji įsilieja į šimtabalsiį paukštelių chorą. Tačiau 
paskutinis posmas nebepratęsia šios džiaugsmingos para- 
lelės: staiga įvedamas naujas motyvas. Vietoje gamtos 
paveikslo, kurio laukti posmo pradžioje mus buvo įpra- 
tinę ankstesniųjų posmelių pirmieji dvieiliai, į sceną iš- 
eina naujas veikėjas: 

Sužvengė, subildo žirgelis toli: 
Bernužis atjoja giria. 


Naujas ir mergaitės reagavimas: vietoje džiaugsmingo 
susiliejimo su gamta — baugštus, nors ir susidomėjimą 
reiškiąs mostas: 


Palėkusi slėpsiuos; žaibu — akimi 
Pažvelgsiu tiktai paslapčia. 


Poetas, gamtos fone atskleidęs mergaitės jaunatviško 
jausmo gyvumą, džiugų grakštumą, eilėraščio pabaiga pa- 
brėžia to jausmo drovų santūrumą, o tat jau nuo seno 
pastebėta mūsų liaudies dainose ir laikoma būdingu lie- 
tuvių nacionalinio charakterio bruožu. 

Neįprastai Maironiui skamba eilėraštis „Tupi šarka“, 
žaismingas ir pilnas humoro; o vis dėlto psichologiniu pa- 
grindu jis artimas ne tik „Mergaitei“, bet netgi dainai 

„Augo putinas“: juk ir čia tas pats jaunystės jėgų pertek- 
lius, tie patys lūkesiai ir villys. Tik tiek, kad visa tai čia 
atkurta nauja tonacija, buitiškai — eilėraštis primena žan- 
rinį vaizdelį. Nėra jame Maironiui būdingo pakilumo, prie- 
šingai — viskas realistiškai paprasta — pradedant išorinės 
situacijos detalėmis („Tupi šarka ant tvoros, nenuvaldo 
uodegos —"), baigiant lanksčia, įvairia mergaitės kalbos 
intonacija, atkuriančia plastiškai ryškų jos pozos, judesių, 
mimikos paveikslą, kupiną nenatūralaus grakštumo ir psi- 
chologinės tiesos, Tai visiškai naujas aspektas, praplečiąs 
Maironio poetizuojamos mergelės reiškimosi sferą, pra- 
turtinąs jos paveikslą ne tik visai individualiais, kon- 
krečiai apibrėžtais ypatumais, bet ir rodąs dar vieną 
poeto užčiuoptą nacionalinio charakterio bruožą — grakš- 
tų humorą, sų kuriuo mūsų liaudies dainose traktuojamas 
ne vienas gyvenimo reiškinys. 

Dar kita išgyvenimų sfera atsiskleidžia dainoje „Ar 
skauda man širdį?“ Eilėraštis siejasi su tautosaka vienu 
kitų įvaizdžiu, gegutės motyvu, būdingu našlaičių dai- 
noms, taip pat skausmingu vienišumo jausmu. Bet Mairo- 
nio reiškiama emocija yra sudėtingesnė negu liaudies dai- 
noje. Eilėraštis sukomponuotas kaip vidinis mergaitės 
monologas, kurio dramatizmo šaltinis yra priešingų emo- 
cijų kova. Čia ir vienišumas, pasijutus žmonėms svetima 
ir nereikalinga, ir viltis rasti nusiraminimą gamtoje, vi- 
siškoje vienatvėje, ir mintis apie „vieną, tik vieną kaip 
uosį bernelį“, kuris yra vienintelė, bet stipri gija, siejanti 
su gyvenimu, ir nujautimas, kad šiam jausmui lemta likti 
be atgarsio. Sunkiai tramdomas sielvartas, besikaitaliojąs 
su silpnomis vilties prošvaistėmis, nelygus ir neramus rit- 
mo pulsas — visa tai sukuria gyvą vidinės būsenos pa- 
veikslą, kupiną jaudinančio bejėgiškumo, skausmingos re- 
zignacijos, o drauge ir iš jaunos prigimties plaukiančio 
jausmo, kuris teigia teisę gyventi ir džiaugtis, kuris ne- 
nori ir negali susitaikyti su likimo nuožmumu, Šitokios 
sudėtingos emocijos svetimos folklorui: poetas į naują 
zūrybinę plotmę pakėlė tai, kas tik potencialiai glūdėjo 
liaudies dainoje. 

Tobuliausia liaudics dainos dvasios ir individualios 
poeto kūrybos sintevė pasiekta eilėraštyje „Daina“ („Už 

Raseinių, ant Dubysos“) — dar tik vieną, gal du kartu 
Maironiui pavyks sukurti kažką panašaus: eilėraštį „Ei- 
na garsas“, taip pat „Jaunosios Lietuvos“ intarpą —,,„Trys 
sesutės grėbė šieną“. 

Eilėraštyje neįmanoma atsekti kurio nors vieno konkrė- 
taus tautosakos motyvo, bet jo vaizdai sukelia liaudies 
dainų asociacijas? Ankstyvo rytmečio gaivumas, rasotų 
pievų vėsa susilieja su negausiomis išorinės charakteris- 
tikos detalėmis — ,„geltonplaukės“, „po rasas kasas šukuo- 
ja, saulė jas džiovina“, „aukštas ūgis, kojos basos, nuo 
rasų taip baltos“— sukurdamas šviesų mergautinio tyru- 
mo paveikslą: 

Po rasas kasas šukuoja, 
Saulė jas džiovina, 

Kai užgieda, uždainuoja, 
Širdį taip griaudina. 
Aukštą dangų pamylėjo, 
Elaivią jo skaistybę; 

Sau akis užsižavėjo 
Mėlyna gilybe. 

Akys blaivios, gelsvos kasos, 
Širdys oi nešaltos; 
Aukštas ūgis, kojos basos, 
Nuo rasų taip baltos. 


Šiose eilutėse ir galvos laikysena, ir rankų judesys, ir 
aukštyn pakelto veido svajinga išraiška, bet kartu vaiz- 
das kažkoks neapčiuopiamas, besikaitaliojąs ir tarsi iš- 
tirpstantis, kai norime nubrėžti jo tikslius kontūrus. Gal 
čia ir glūdi jo nenusakomas poetinis žavesys: eilėraštyje 


22 Plg. kad ir šiuos posmus iš Juškų rinkinio: 


Balta aušružėlė Ei, varė, varė Iš gražumėlio 
Beauštanti, Basa mergužėlė, Esmu raudona, 
Šviesi saulužėlė Basa mergelė Iš skaistumėlio balta; 
Betekanti, Šėmus jautužėlius. 
(T. 1, 109) (T. 2, 664) 
Nuo ryto rasos 

Aš nusiprausiu burnužę Aš esmu balta, 
Žalių rūtelių rasuže. Nuo vėjužėlio raudona, 

(T. 1, 60) (T. 1, 308) 

tėra užuominos, bet tokios, kurių pažadinta vaizduotė pati 
jau kuria paveikslą — ir efemerišką, ir drauge alsuojan- 
ti gyvybe, jos formomis, spalvomis, aromatais. 

Tame paveiksle tarsi viskas iš liaudies dainų, 0 drau- 
ge jis ryškesnis ir gilesnis. Liaudies dainoje nejauti taip 
ryškiai vidinio žmogaus pasaulio, kuris švyti veide, mos- 
tuose, neišsakytas ir iki galo neišsakomas žodžiu. Charak- 
teringa, jog liaudies daina, taip dažnai ir taip poetiškai 
aukštinanti mergelės grožį, niekad nekalba apie jos akis: 
jose švytintis subjektyvus pasaulis nedomino tautosakos 
kūrėjo, panašiai kaip jis nedomino nė antikos skulptorių, 
kurių statulų akys nereginčios ir veidas sudaro tik 
vieną iš harmoningo kūno dalių, o ne jo centrą, nes anti- 
ka, lygiai kaip ir tautosaka, reiškė dar silpnai išsivysčiusį 
subjektyvumą (Hėgelis). 

Kitaip Maironio dainoje. Mėlynos akys, kuriose atsis- 
pindi dangaus gilybė ir skaistumas — tai vienas pagrindi- 
nių bruožų mergelės charakteristikoje, atskleidžiąs jos 
vidinį pasaulį, skambantį ir graudžiose, liūdesio pilnose 
dainose. Jausmų gyvumas ir gilumas čia darniai susipina 
su santūria išorinę ramybe. Niekur kitur Maironiui nėra 
pavykę taip lakoniškai, o drauge taip pilnai išreikšti šio 
lietuvių nacionalinio charakterio bruožo, 

Eleginis eilėraščio tonas sieja jį su dažna mūsų liaudies 
dainų nuotaika, ypač su karo dainomis, kurioms net te- 
matiškai artimi paskutinieji eilėraščio posmai: 


Bet kodėl jos, žalią rūtą Kaip nedžiūtų, kad nežūtų 
Laistydamos, liūsta? Tiek jaunų bernelių! 

Ko, dainuojant joms Birutę, Kad be laiko tiek nebūtų 
Ašaros nedžiūsta? Be vilties našlelių! 


Dauge! žūva, daugel pūva, 
Kas apverks jų dalį? 

Už Uralo, žemės galo: 

Ne po savo šalį! 


Bet tai ne tradicinis karo dainos motyvas: eilėraštis 
baigiasi aliuzija į carinę priespaudą, į Sibirą, kur ištrem- 
ty žūva gal sukilimo dalyviai, gai knygnešiai, o gal dar 
kiti liaudies išsivaduojamojo judėjimo kovotojai. Eilė- 
raščio pabaiga suteikia visam kūriniui naują, lyginant 
su tautosaka, aktualią politinę prasmę: jis skamba kaip 

rauda dėl gimtosios žemės ir savo tautos likimo. Tokį 
kūrinį poetui galėjo padiktuoti ne vien gilus tautosakos 
supratimas, bet visų pirma meilė savo kraštui ir jo žmo- 
nėms. 


Mergelės motyvo eilėraščiai visapusiškiausiai išreiškia 
Maironio kūryboje tautosakos pagrindu poetizuojamą 
liaudies žmogų, etninį lietuvių charakterį. Tačiau vienur 
kitur ši idėja realizuojama ir už minėto folklorinio motyvo 
ribų. Šiuo atžvilgiu negalima išleisti iš akių A. Mickevi- 
čiaus „Vilijos“ vertimo, kuris jau seniai yra tapęs mūsų 
originaliosios poezijos faktu. Šio eilėraščio „lietuvė se- 
sutė", „Lietuvos mergelė“ artima analogiškiems Maironio 
poezijos motyvams ir galėjo būti šalia tautosakos dar vie- 
nas iš veiksnių, nukreipusių ta linkme jo kūrybinę vaiz- 
duotę. 

Minėto motyvo kontekste reikėtų prisiminti dar „Lie- 
tuvį ir girią". Šis gražus, tobulas kūrinėlis kiek asocijuo- 
jasi su A. Baranausku („,...dažnai miške lietuvis, ko ver- 
kia, nežino...“), bet jo prasmė savarankiška, Maironis čia 
aforistiškai išsako tai, kas ryškėjo jau mergelės paveikslo 
interpretacijoje: eilėraštis poetizuoja tokį temperamentą, 
kurį Maironis laiko specifiškai lietuvišku, sudarančiu es- 
minį mūsų etninio charakterio bruožą: gyvą ir intensyvų 
širdies gyvenimą, pridengtą išorinio santūrumo. Tiesa, šis 
eilėraštis ne toks poetiškas, kaip „Daina“, kur kiekviena 
vaizdo detalė vibruoja vis naujomis prasmės ir jausmo 
atošvaitomis; gali pasirodyti, kad jo loginė ašis per ryški, 
per akivaizdi — tai suteikia jam kiek racionalistinį pobū- 
dį. Bet antra vertus — jame nuskamba tokia intymi gaida, 
toks giliai asmeniškas prisipažinimas, kuris visiškai išly- 
gina šiokį tokį struktūros sustingimą. 

Liaudies žmogaus paveikslas“ drauge su būdingu Lie- 
tuvos kraštovaizdžiu ir istorinės praeities motyvais sudaro 
Maironio aukštinamos ir poetizuojamos Lietuvos vaizdą, 
kuriuo atsiskleidė požiūris į tėvynę, būdingas nacijos for- 


* Nagrinėtųjų „mergelės“ motyvo eilėraščių grupei savo struktūra 
artimas eil. „Našlaitė“, bet vidine prasme, atvira religine didaktika iš- 
krinta iš nagrinėtųjų kūrinių tarpo, 

mavimosi, tautinio sąjūdžio epochai. Maironis „Pava- 
sario Balsuose“ ryškiau ir įtaigiau negu bet kas iš jo 
bendraamžių atskleidė XIX a. pabaigos lietuvių tautinę 
savimonę, pasireiškusią savo tautos istorinio kelio suvo- 
kimu ir įvertinimu, prisirišimų prie žemės, kurioje reali- 
zavosi tautos istorija, etninio nacionalinės kultūros pagrin- 
do išaukštinimu. Šitoks visuomeninės minties ir literatū- 
ros vystymosi tarpsnis yra istoriškai būtinas ir kartu pro- 
gresyvus žingsnis tautos istorijos kelyje. 


2. ŽMOGUS IR JO GYVENIMO PROBLEMATIKA 


Tautinės savimonės formavimosi motyvai neišsemia 
viso „Pavasario Balsų“ turinio, nors ir sudaro labai svar- 
bią jo dalį. Maironio ankstyvoji poezija daug plačiau susi- 
jusi su liaudies išsivaduojamuoju judėjimu, o jos lyrinio 
subjekto charakteris visapusiškesnis, jis atsiskleidžia ne 
vien išgyvenimais: jo mintį ir jausmą žadina gausūs bei 
įvairiareikšmiai sąlyčiai su tikrove. 

O tikrovėje — socialinėje besibaigiančio XIX a. Lietu- 
vos tikrovėje — vyko giliai jos struktūrą keičiantieji pro- 
cesai. Augantys ir stiprėjantys kapitalistinės formacijos 
reiškiniai skaudžiai pynėsi su varžančiomis senosios epo- 
chos atgyvenomis. Čia pat ryškėjo kapitalizmo vidiniai 
prieštaravimai, ilgainiui nulemsiantieji jo mirtį. Liaudyje 
augo nepasitenkinimas ir protestas, kilo išsivaduojamasis 
judėjimas. 

Ne visos to proceso grandys vienodai pasiekė visuo- 
menės sąmonę: daug kas čia dar liko nesuvokta, neapi- 
bendrinta ir neįprasminta. Bet vis dėlto išsivaduojamojo 
judėjimo iškelta problematika skverbėsi į literatūrą, pu- 
blicistiką, stimuliavo visuomeninės minties augimą, nulė- 
mė ideologinių srovių programas, iškėlė visą eilę veikė- 
jų bei kovotojų. 

Jie tačiau labai nevienodi savo veiklos turiniu: rasime 
tarp jų tokių, kurie, nors ir siekdami kai kurių tautos kul- 
tūros vystymosi ir katalikybės praktikos laisvių, iš esmės 
palaikė socialinę ir politinę reakciją, obskurantizmą; kiti 
pageidavo jau radikalesnių politinio gyvenimo reformų, 

pasilikdami tačiau liberalinės buržuazijos pozicijose; o 
dar kiti buvo plačiųjų liaudies masių ideologai, atstovau- 
dami valstiečių demokratijai, kai kuriais atvejais net ir 
revoliucinio proletariato siekimams, 

Nevienodos buvo ir jų veiklos formos, svyravusios tarp 
švietimo, kultūros darbo ir politinės kovos, nukreiptos 
prieš visą carizmo sistemą. O šioje veikloje vėlgi daly- 
vavo labai nevienodi ir nelygiaverčiai individualūs cha- 
rakteriai: čia buvo žmonių, kurių visa opozicija viešpatau- 
jančiai santvarkai tesireiškė nelegalaus laikraščio paskai- 
tymų; bet buvo ir tokių, kurie kovai paskyrė visas savo 
jėgas, nebijodami ištremties ir kalėjimų. Atrodo, kad ga- 
lima įžvelgti netgi tam tikrą ryšį tarp visuomeninės pro- 
gramos pažangumo ir jai atstovaujančio bei vykdančio 
žmogaus etinės vertės: radikali demokratinė ideologija 
dažniausiai siejosi sų jai atstovaujančio žmogaus mora- 
linių principų tvirtumu, mokėjimu pajungti egoistinius 
interesus visuomenės reikalui, o idėjinį oportunizmą ne- 
retai lydėjo ir bendras charakterio smulkumas, Tačiau 
nieko negali būti pavojingesnio, kaip per toli siekią pa- 
našios rūšies apibendrinimai. Kiekvienas prisimins, kaip 
dėl idealų, kurių anaiptol nepavadinsime revoliuciniais, 
žmonės yra kovoję su tokiu pasiaukojimu, tokiu savęs 
atsižadėjimu, tokia ištverme, kad dar šiandien jie mums 
atrodo kaip gražiausi visuomeninio idealizmo ir pilietinių 
dorybių pavyzdžiai. Užtenka čia paminėti V. Kudirką. Ir 
šitai suprantama. Anoje priespaudos ir despotizmo epo- 
choje, neapšviesto absoliutizmo imperijoje kiekvienas 
laisvesnis krustelėjimas, net elementariausių ir papras- 
čiausių demokratinių laisvių siekimas susidurdavo su var- 
žymais ir represijomis. Kova dėl idealų, kurių radikalu- 
mas galėjo būti ir gana ribotas, vis dėlto buvo susijusi 
su rizika, toje kovoje kartais prireikdavo ir labai didelės 
dvasinių jėgų įilampos. 

Tam tikrą neatitikimą tarp šio laikotarpio išsivaduo- 
Jamosios kovos formų ir objektyvaus jos turinio yra nuro- 
dęs V. Leninas, aiškindamas tai savotiška klasinę judėjimo 
dalyvių sudėtimi. Pažymėjęs, kad 1884—1890 m. Rusijos 
išsivadavimo judėjimo dalyvių 53,39 sudarė besimokan- 
tieji ir laisvųjų profesijų žmonės, 79;— valstiečiai ir 1595 

pramonės darbininkai, jis pažymi: „Štai iš kur atsirado 
savitos judėjimo formos, didvyriškumo didybė 
ir jo bejėgiškumas."? (Išskirta cituojant.— V. Z.) 

Iš esmės panaši judėjimo dalyvių klasinė struktūra bus 
buvusi ir Lietuvoje. Dėl to ir čia „didvyriškumo didybę" 
ne kartą tragiškai aptemdydavo jo „bejėgiškumas“, kai 
didvyriškumas nesiremdavo progresyviausiomis visuome- 
nės jėgomis, nesisiedavo su progresyviausia epochos ide- 
ologija. 

Opozicija, tegu klasiniu atžvilgiu ir labai nevienalytė, 
buvo apėmusi plačiausius carinės imperijos gyventojų 
sluoksnius. Šios opozicijos turinį sudarė bendras priešiš- 
kumas valstybės valdžiai, įvairioms jos institucijoms, 
aktyvus noras joms priešintis, išsižadant gyvenimo pa- 
togumų ar net rizikuojant savo saugumu, pagal išgales pri- 
sidedant prie visuomenės gyvenimo sąlygų pakeitimo ir 
pagerinimo. Tai buvo esminiai dorovės reikalavimai, kilę 
dė! liaudies išsivaduojamojo judėjimo poveikio. Tai su- 
darė sąlygas formuotis atitinkamoms etinėms normoms. 
Šių normų laikymosi intensyvumas svyravo nuo elemen- 
taraus padorumo paisymo iki aukščiausio heroizmo polė- 
kio. Tokio heroizmo pavyzdžių gausu liaudies masėse: iš 
jų kyla knygnešiai, priešcarinių atsišaukimų platintojai, 
bruzdėjimų dalyviai ir vadai — visi tie, kurie, anot V. Ku- 
dirkos, stojo „prieš skriaudą žemelės gimtinės“, kuriuos 
už tai valdžia „iš tėviškės tremia, kalėjiman ima", kurių 
keliai, didžiosios mūsų poetės žodžiais, „po Sibirą kryžia- 
vosi". Apie didvyriško pasiaukojimo savo liaudžiai ir tau- 
tai pavyzdžius rašė Bitė: „Užtenka mintimis kreiptis į mū- 
sų tautos veikėjus, kad tuoj akyse sumirgėtų kapai, ka- 
lėjimai, retežiai, įvairiausi žmoniją skaudžiantys vargai... 
Ir tarpe tų begalinių kančių ir skausmų vaidentuvė regi 
it lelijų baltas taures mūsų atgijimo karžygių dvasias, ide- 
alo dangun besistiebiančias."25 

Šių etinių normų galiojimo sfera buvo tikrai plati, ir 
tik joje galėjo išaugti tos epochos humaniškumo suprati- 


* Leninas V. Pilnas raštų rinkinys. — T. 23.— P. 395. 
25 Petkevičaitė-Bitė G. Krislai. — V., 1966— P. 484, 

mas. Ja rėmėsi ir pažangus meno estetinis idealas, eti- 
niams principams realizuojantis psichologinio konkretumo 
dirvoje. 

XIX a. pabaigos lietuvių literatūroje šį idealą yra iš- 
sakęs Maironis „Pavasario Balsuose“, sukurdamas asme- 
nybę, subordinuojančią save aukštoms visuomeninėms 
vertybėms. 

„Pavasario Balsų“ žmogaus individuali būtis įgauna 
prasmę ir atramą tik tautos gyvenime, dėl to pagrindinė 
sfera, kurioje jis atsiskleidžia, yra tėvynės meilė. Jau 
ankstesniame skyriuje buvo parodytas to jausmo turinys 
bei pobūdis — dabar telieka pridėti, kad minėti eilėraščiai 
sudaro labai žymią „Pavasario Balsų“ turinio dalį: tėvynės 
meilė yra toji ašis, apie kurią sukasi visos herojaus min- 
tys ir jausmai. Šiuo atžvilgiu jis tipiškas savo epochos at- 
stovas. Niekados tėvynės meilė nebuvo dar taip karštai 
išpažįstama, taip iškilmingai skelbiama kaip tuomet: juk 
tas jausmas buvo dar visiškai naujas, neįprastas. Dėl to 
jis buvo išgyvenamas taip, kaip tik jauna meilė tegali būti 
išgyvenama, apimdamas visą žmogaus būtybę, be svars- 
tymų, abejonių, su didžiausiu įkarščiu ir egzaltacija. 

Tai nereiškia, kad vėliau šis jausmas išblėsta, nublanks- 
ta. Kas gi galėtų teigti, kad tautinio sąjūdžio epochai pri- 
klausė tėvynės meilės monopolis. Tenorima pažymėti, kad 
anuo metu tas jausmas turėjo savo specifiką, jis buvo 
reiškiamas su ypatinga emfaze, susijęs su savo krašto ir 
tautos idealizavimu. 

Laikui bėgant, kai XX a. pradžioje, suintensyvėjus re- 
voliuciniam judėjimui ir kilus 1905 metų revoliucijai, bu- 
vo išspręsti bent opiausieji nacionalinio klausimo momen- 
tai, ir patriotinės emocijos tarsi subręsta, nebėra reikalo 
jų taip pabrėžtinai deklaruoti. Gerokai išauga darbininkų 
klasės vaidmuo išsivadavimo judėjime. Drauge iškyla es- 
minio visuomenės pertvarkymo programa, kurioje nacio- 
nalinis klausimas subordinuotas platesnio masto uždavi- 
niams. Revoliucinio judėjimo dalyviai sukuria naują ver- 
tybių hierarchiją, atitinkamai nuspalvinusią ir emocinį 
santykį su tikrove. Apie tėvynės meilę nebejuntama rei- 
kalo viešai kalbėti, iškilmingai ją deklaruoti. Man atrodo, 
labai charakteringa šiuo atžvilgiu yra Vaižganto pastaba 

apie V. Mickevičių-Kapsuką: „Temylėjo viena — savo 
idėją. Neminėjo savo giminių, savo kaimynų, nei savo 
tėvų, nei žmonos. Lyg jų nė būti nebuvo. Tekalbėjo apie 
socializmą, visuomeninius dalykus, klases ir jų kovą. Dar- 
bininkai, darbininkai, darbininkai, 

Kas gi paabejos, būk jis nemylėjęs tėvų? Aš neabejoju, 
nes mačiau jį Mylint tėvynę — Lietuvą. Ir to jis nesisakė. 
Tr tai mylėjo — per darbininkų luomą. Vis dėlto aišku — 
mylėjo. “28 

Tėvynės meilė tapo kažkuo savaime suprantamu, giliai 
žmoguje slypinčiu. Skelbti ją reikštų skelbtis turint dory- 
bę, kuri priklauso visuotinai pripažintam etinių normų 
kompleksui. 

Maironio eilėraščiai istorijos, tėvynės gamtos ir tautos 
kultūros motyvais yra savo epochai būdinga tėvynės mei- 
lės deklaracija, kur įvairius tautos gyvenimo aspektus 
nušviečia pagarba ir susižavėjimas. Tačiau greta viso to 
„Pavasario Balsai“ pradedami programiniu eilėraščiu, ku- 
riame poetas savo jausmą išsako betarpiškai, su dar ne- 
girdėtu mūsų poezijoje atvirumu ir nuoširdumu: 


Jau niekas tavęs taip giliai nemylės, 
Kaip tavo nulūdęs poeta! 


Tai kreipimasis į tėvynę — mylimąją, kreipimasis, drau- 
ge švelnus ir iškilmingas, išsakąs meilę lajai, kuri paverg- 
ta, paniekinta, kenčianti. 

Poeto meilei svetimas idiliškumas — ji kupina liūdesio, 
kančių ir nerimo. Bet drauge ji ir labai šviesi, džiaugs- 
minga, nes skausmai ir sielvartas ją įkvepia ir skatina. 
Kai poetas prisipažista, jog 

„jam tos negaila jaunystės giedros, 
Kad skausmo širdis nesuprato; 

Nes veidu žydros užtekėjai aušros, 
Ir naują pasaulį jis mato, 


męs žinome, jos tai ne tušti žodžiai. Poetą pagavęs isto- 
rinių įvykių sūkurys, jo sąlytis su reikšmingų, anuo me- 
tu progresyviu sąjūdžiu leido jam pamatyti iš tikrųjų 
naują pasaulį. Gili simpatija tam pasauliui, isiliejimas į 


28 Vaižgantas, Raštai — K.; V., 1922.— T. 4— P, 234. 

jį atvėrė poetui akis į tautos istoriją ir dabartį, jis pa- 
žvelgė į tikrovę ne taip, kaip diktavo nusistovėjusi ruti- 
na, o naujai, iš naujų, progresyvių visuomeninių pozi- 
cijų, atveriančių jam tegul dar neaiškias, bet neabejotinai 
tikras, teisingas ir džiuginančias ateities perspektyvas. 

Šitoji meilė pažadino ir jame pačiame glūdėjusias dar 
nesuvoktas, naujas jėgas, ji įkaitino „atšalusius jaus- 
mus“ ir atnešė „šventą įkvėpimą“, suteikusį jo gyvenimui 
prasmės ir vertingumo. Skelbti savo giesme tėvynės meilę 
„po tą šalį toli, kur Nemuno vandenys bėga“ — šitoks po- 
etui iškyla didysis jo gyvenimo uždavinys. Jo meilė jau- 
nuoliškai dosni, be egoizmo, juntama kaip nenugalimas 
vidinis imperatyvas, lemiąs visą žmogaus egzistenciją, ne- 
reikalaujanti, kad jai būtų atsilyginta tuo pačiu. Pasku- 
tiniojo posmo melancholiškas susimąstymas („Tu jį 
nors atmint, ar atminsi kada? Tu, jo numylėta tėvyne!“) 
tik suteikia poeto jausmui švelnaus intymumo ir šilumos, 
nutvieskiančios visą eilėraštį. 

„Taip niekas tavęs nemylės“, kaip ir eilėraščiai istoti- 
niais, liaudiniais motyvais, yra įaugęs į ano meto visuo- 
meninę tikrovę. Turime ne vieną liudijimą, kokį sukre- 
čiantį įspūdį yra padarę žmonėms pirmieji kontaktai su 
nacionaliniu judėjimu, pirmąkart į rankas patekęs drau- 
džiamas laikraštis ar knyga, kaip visa tai nauja linkme 
yra pasukę jų gyvenimus, sutrupinę uždaros buities kiau- 
tą ir įtraukę juos į prasmės ir didelio turinio kupiną veik- 
lą. Užtenka čia paminėti Žemaitės atsiminimus, kuriuose 
ji pasakoja, kaip pirmąsyk iš P. Višinskio gavo „Aušrą“: 
„Man rankos dreba, ašaros veržiasi iš akių...“?7, arba 
V. Kudirkos: „„.rodos, naujos pajėgos pradėjo rastis... 
Rodos, užaugau išsyk, ir ta pasaulė jau man per ankšta... 
Pajutau save didžiu, galingu: pasijutau lietuviu esąs..,"2 
Panašūs patriotinio entuziazmo antplūdžiai tegalėjo kilti 
tautos savimonės rytmety ir tik anais sunkiais carinės 
priespaudos metais. Tuo atžvilgiu eilėraštis „Taip niekas 
tavęs nemylės“ išreiškė būdingus savo epochai nusiteiki- 
mus, išreiškė juos su tokia tiesa, paliesdamas tokius esmi- 


"7 Žemaitė. Raštai. — V., 1948.— [T.| 2.— P, 492, 
2 Kudirka V. Raštai. — Tilžė, 1909.— T. 2.— P. 214. 

nius žmogaus ir jo tautos, tėvynės ryšių aspektus, kad jie 
prašoko vienos kurios epochos rėmus, tapdami apiben- 
drinančia tėvynės meilės išraiška, ugdydami ir taurinda- 
mi šį jausmą jau nebe vienos kartos širdyse iki pat mūsų 
dienų. 

"Tačiau tėvynės meilė nėra vien pietizmas savo krašto 
istorijai, kultūrai, gamtai. Tiesa, šitoks pietizmas buvo bū- 
dingas aušrininkams, „tėvynės mylėtojams“, bet ir tai 
ne visiems: jau ir „Aušroje“ pasigirsta balsų, skatinančių 
neapsiriboti vien nacionalinės sąmonės žadinimu, o su- 
telkti savo dėmesį į praktinius dienos poreikius, supran- 
tant juos arba kaip buržuazijos klasinius interesus, arba 
kaip problemas, susijusias su valstietijos gyvenimu ir atei- 
timi. Šios tendencijos dar smarkiau sustiprėjo ir tapo vy- 
raujančios „Varpe“, kur nepasitenkinama kontemplia- 
tyvia tėvynės meile, o reikalaujama veiklos. Viena- 
me iš pirmųjų „Varpo“ numerių rašoma: „Gan tankiai 
prisieina matyti lietuvius, susirinkusius į draugystę vien 
tik dėl ištyrinėjimo lietuviškos istorijos, kalbos, žodžių, 
papročių, giesmių, pasakų, senoviškų daiktų ir t. t." Pa- 
žymėjęs, kad tokio grynai teorinio darbo dabar nebeuž- 
tenką, straipsnio autorius tęsia: „Dėl apturėjimo geidžia- 
mų vaisių reikia mums daugiau reališko darbo!“29 

Veiklųjį tėvynės meilės aspektą Maironis yra išsakęs 
su ne mažesne jėga kaip ir anksčiau minėtuosius moty- 
vus. Tėvynės meilė jam — aktyvumas, nukreiptas į tik- 
rovės pertvarkymą. Šiuo požiūriu pagrįstas dar 1887 m. 
„Šviesoje“ spausdintas ir į 1895 m. „Pavasario Balsus“ 
neįdėtas eilėraštis „Broliai, į darbą“, bet programiniu šio 
pobūdžio kūriniu laikytina populiarioji ,Užtrauksme nau- 
ją giesmę" („Jaunimo giesmė“). 

Šis himniškas eilėraštis susideda iš keleto aforizmų, šū- 
kių, sugestyvių teiginių bei skatinimų, kuriuos į visumą 
sulydo patriotinio entuziazmo kaitra. Pabandę iššifruoti, 
kokią konkrečią programą šis eilėraštis skelbia, rastume 
pirmu požiūriu ne taip jau daug: 


2 Gaidamavičius J. Keletas žodžių apie lietuviškas draugystes // Var- 
pas.— 1889,— Nr. 5— P. 65—66, 

Į darbą, broliai, vyrs į vyrą, 

Šarvuoti mokslu atkakliu! 

Paimsme arklą, knygą, lyrą 

Ir eisim Lietuvos keliu! 
Jei čia dar pridėsime kelias eilutes, skelbiančias, jog rei- 
kią gerbti tai, „ką bočiai gynė per amžius protėvių kę- 
liais“, ir jog smerktinas tas, kuris tėvynės „būdo, jos že- 
mės dainų nemylės“, tai susidarysime pakankamai aiškų 
vaizdą, kad Maironis čia poetizuoja ir skatina tautinio są- 
jūdžio veiklą: Lietuvos istorijos, etnogralijos, lietuvių 
kalbos tyrinėjimus, spaudos ir literatūros darbą, mokslo 
populiarinimą, liaudies švietimą, pastangas kelti ekono- 
minę krašto gerovę — žodžiu, visa tai, kas atitiko liaudies 
masių poreikius, nors nesikirto ir su klasiniais buržuazijos 
interesais.3? 

Tačiau vien šitaip interpretuoti eilėraščio idėjinę pras- 
mę būtų per siaura. Eilėraščiu ne vien skatinama ir poe- 
tizuojama nacionalinio sąjūdžio kultūrinė veikla, net jei- 
gu matysime ją apgaubtą pasiaukojimo ir heroizmo aure- 
olės. Vaizdai, metaforika čia yra tiek bendri ir neapibrėž- 
ti, kad juose imame įžvelgti veiklos, kovos prieš carizmą 
apskritai aukštinimą. Skatinimas į kovą stoti milžinais, 
nebėgt nuo žygių, kalavijo, šviesti didžiais darbais, tikė- 
jimas veiklios meilės galybe, kuri žiemos ledus sutirpdys, 
leis nugalėti geležinę prievartos ranką — argi visa tai ne- 
skamba kaip kvietimas į kovą, galbūt net žūtbūtinę re- 
voliucinę kovą? Tie vaizdai savo sugestyvia jėga protes- 
tuoja prieš seną, supelėjusį pasaulį, jo žiaurią prievartą 
ir nuožmumą, kviečia kovoti už naują, kitą gadynę, ku- 


3 Tiesa, reikia atsiminti, jog anuo metu ir tokia kultūrinė veikla buvo 
politinis aktas, nukreiptas prieš viešpataujantį režimą, aktas, reikalavęs 
nemaža drąsos, pasišventimo, o kartais ir heroizmo. Charakteringai nu- 
sako Vaižgantas tokio „kultūrininko“ nusiteikimus, pasakodamas vieną 
1896 m. knygnešystės epizodą, kaip jis pats, Vaižgantas, pasiuntęs savo 
brolį su draudžiamos spaudos ryšuliu iš Žemaitijos į tėviškę. Brolis tuo- 
kart pakliuvo į žandarų rankas, buvo nuteistas, trejus metus iškalėjo 
Peterburgo „Krestų"“ kalėjime ir dvejus metus pragyveno įštremtyje 
Besarabijoje. Sugrįžęs į tėviškę, mėgino ūkininkauti, bet suerdytą ūkį 
dėl lėšų stokos sunku buvo atstatyti. Tad brido į dar didesnes skolas ir 
Pagaliau turėjo savo ūkį perleisti kitiems. „Pralaimėjo tėviškę iki pasku- 
tiniojo kiemo akmenėlio,“— Vaižgantas, Raštai. — K; V., 1922.— T. 6— 
P. 111, 156—157. 

Tios aušra jau teka ir kurios „nujautimas širdžiai šneka 
laip aiškiai, linksmai ir saldžiai“. Alsuodami jaunatvišku 
pasitikėjimu savimi, gyvenimu, ateitimi, jie galėjo būti ir 
buvo priimti, kaip kvietimas aktyviai siekti taurių pažan- 
gos ir laisvės idealų. Šių žodžių konkretus turinys keitėsi 
priklausomai nuo istorinio ir socialinio konteksto, kuria- 
me jie buvo tariami, bet jų kryptis, bendroji jų prasmė 
visur liko ta pati: išaukštinti kovotojus, tikinčius neabe- 
jotina savo idealų tiesa, kurios laidas — nenuneigiami is- 
torijos dėsniai, lemią gyvybę ir ateitį tam, kas jauna ir 
nauja. 

Bet eilėraštyje išsakytas radikalus kovingumas anaip- 
tol nebuvo būdingas buržuazijai — nei liberalinei, nei juo- 
ba klerikalinei, kuriai artimiausias buvo kompromisų, 
prisitaikymų, prašymų ir memorandumų kelias. Maironis 
čia, kaip tikrai didelis poetas, išreiškė ne ribotą savo kla- 
sės ideologiją, o liaudies masių išsivaduojamojo judėjimo 
dvasią, tą tikėjimą ateitimi ir džiaugsmingą pasiryžimą 
dėl įos kovoti, kuris būdingas geriausiems ir šviesiausiems 
liaudies reprezentantams. 

Tačiau ir šis visuomeninis politinis Maironio poetizuo- 
jamojo kovingumo aspektas dar neišsemia motyvo pras- 
mės. Jame galima įžvelgti ne tik visuomeninės programos 
reiškimą, bet ir tam tikro žmogaus psichologinio tipo, tam 
tikrų etinių vertybių ir tam tikros gyvenimo koncepcijos 
poetizaciją. 

Kova, veikla Maironiui ne viena iš galimų žmogaus 
reiškimosi formų, bet gyvenimo apskritai sinonimas, gy- 
venimo pilnatvės ir intensyvumo ekvivalentas: 

Sapnų be kančios ir ramumo saldaus 
Taip alksta pavargėliai žmonės, 
O man tie šešėliai širdies neprigaus: 
Aš noriu verpetų, karionės! 
Tarp marių plačių kad užkaukia vilnis, 
Plačiau man siūbuoja krūtinė; 
Ir žiūri tolyn nusiblaivius akis, 
Ir nori apimt begalinę! 
„Ko siekiu ir a!ksių“ 


Toks daugelio eilėraščių leitmotyvas: „Aš noriu gyventi, 
kariauti!“, „Ne, nenoriu sapnų, vien tiesos ir darbų; Be 

atilsio noriu kariauti.“ Tik kovoje įsitempia visos jėgos, 
tik tada žmogus išgauna iš savęs viską, ką jis gali duoti, 
tik tada išryškėja visa jo žmogiškoji esmė. Kovoje ne tik 
visapusiškai atsiskleidžia charakterio, bet ir idealų bei 
įsitikinimų vertė: jie čia ne deklaruojami (tai nėra sunkų), 
bet realizuojami visu žmogaus gyvenimu. 

Gyvenimo kaip veiklumo, kovos supratimas būdingas 
romantizmui, kuriam būties pilnatvė tai kraštutinė gyvy- 
binių jėgų įtampa. Šitai akivaizdu ir iš Bairono kūrybos, 
kur su didžiule jėga išreikštas stiprus, valingas subjekty- 
vumas, pasiryžimas veikti?!, tai matyti ir Puškino kūry- 
boje, kuriam romantizmas reiškė pasaulėjautos aistringu- 
mą ir veržlumą, maištingumą ir laisvės meilę, polėkį į 
ateitį, nesutramdomus ieškojimus, idealo siekimą, heroji- 
nę tvirtybę??. Veržiaus kovingumo kaip aukščiausios žmo- 
gaus gyvenimo formos supratimas ir bus plotmė, siejanti 
ir Maironį su romantizmu. Šitokį gyvenimą jis poetizuo- 
ja audros, žaibų ir verdančių verpetų paveikslais, suta- 
patindamas jį su gamtos stichijų grožiu ir jėga. 

Tokio gyvenimo antilezė -— pasyvus svajingumas, „sap- 
nai“, „vaidentuvė, norais keista“; šitokias nuotaikas poe- 
tas sieja su nebrandumu, su tuo amžium, kai žmogus dar 
nėra suradęs savęs, dar nesuvokęs gyvenimo vertės. Su 
atlaidžia šypsena prisimenama ankstyviausia jaunystė, 

Kai vien tik svajoti mokėjau, 
Kai liūdnas, pabėgęs nuo savo draugų, 
Dėl ko nežinodams kentėjau, 


Negaila vaidentuvės, norais keistos: 
Jaunatvėje mirti saldžiai; 

Netrokštu ant savo duobės užkastos, 
Kad verktų sesutės griaudžiai, 


„Pasitikėjimas savimi“ 


Tačiau tik labai retai poetas jaunatvę sieja su pasy- 
viu svajingumu ir silpnumu — tik tada, kai jis turi gal- 
voje pirmuosius žmogaus brendimo metus, paauglystės 
amžių. Šiaipgi poetui jaunystė — jėgų pilnatvės laikas, 


3 Nerpos C. O peaAusMe KaK XYAOJKECTBEHHOM MeTOAe // Bonpo- 
Chi AKNTepaTYp»I, — 1957. — Ne 2. — C. 42. 
2 Mečūaax Bb. NMyurkuu p ero 30oxa. — M., 1958. — C. 550, 

kuriam būdinga dinamika ir polėkių veržlumas. Žmogaus 
čia dar nėra sukausčiusi gyvenimo „geležinė būtinybė“, 
jo nėra palietusi rutina ir sustingimas. Jaunystė, dar ne- 
patyrusi nusivylimų, yra kupina tikėjimo, ji moka my- 
lėti ir aukotis. 

„Pavasario Balsai“ alsuoja tuo pačiu jaunystės kultų 
kaip ir A. Mickevičiaus „Odė jaunystei“— ypač jis ryš- 
kus „Jaunimo giesmėje“. Čia tie patys aukšti ir drąsūs 
polėkiai, tas pats jaunas veiklos entuziazmas, džiaugs- 
mingas tikėjimas naujos gadynės aušra. „Jaunimo gies- 
mė“, kaip ir A. Mickevičiaus „Odė“, poetizuoja draugystę, 
brolybę, kurią sutaurina bendri idealai ir grūdina bendra 
kova, 


Užtrauksme naują giesmę, broliai, 
Kurią jaunimas tesupras! 


Tame šūkyje išsakyta visa: ir jaunų kovotojų solidaru- 
mas, ir pasitikėjimas savo jėgomis, ir įsitikinimas, jog 
tik jaunimas tebus naujos ateities kūrėjas. 

Tačiau tai nereiškia, kad Maironio giesmė būtų koks 
A. Mickevičiaus poezijos aidas — per daug ji savita ir 
įaugusi į savo epochą. Iš tikrųjų juk nacionalinio sąjū- 
džio ideologai, pagrindiniai veikėjai, buvo jauni, tai bu- 
vo tikrai jaunųjų sąjūdis. Tad nenuostabu, kad ir Mai- 
ronis savo įkvėptą giesmę skyrė jaunimui. 

Maironio poetizuojamam kovotojui svetimas individu- 
alizmas, užsisklendimas savyje. Jis visomis savo galio- 
mis yra atsigręžęs į pasaulį šalia savęs. O toji jėga, kuri 
jį stumia veikti, kovoti, kuri jį įkvepia ir suteikia jo po- 
lėkiams veržiumo ir tvirtybės, yra meilė: 


Į darbą, vyrai! Šalį jauną 
Prižadins meilės rytmetys; 
Galybė meilės viską griauna: 
Žiemos ledus ji sutirpys. 


38 „Aušros“ pirmasis redaktorius čia vyriausias — 1883 m. jam buvo 
32 metai. Bet Šliūpui — 22, tiek pat Andziulaičiui, kai jis redagavo 
„Aušrą“, Sakalauskas-Vanagėlis pradėjo čia spausdintis, turėdamas 20 
metų. J. Mačys-Kėkštas — 18, o ir pats Maironis paskelbė „Aušroje“ 
pirmą eilėraštį, būdamas 23 metų. Panaši padėtis ir „Varpe“: jo steigė- 
jams buvo — V. Kudirkai 31, o Gaidamavičiui 29 metai. 

Meilė poetui yra visas kliūtis nugalinti jėga, nes ji — 
visiškas atsidavimas siekiamajam objektui, visiškas sa- 
vęs atsižadėjimas. Tai egoizmo ir individualizmo antite- 
zė, tas pats jausmas, kuris skamba ir Šilerio ,„Odėje džiau- 
gsmui": 

Was den grossen Ring bewohnet, 

Huldige der Sympatiel* 


tas pats „Odės jaunystei“ meilės kultas, tikėjimas, įog 
ugnimi liepsnojanti meilė nugalės žmoniją dengiančią ta- 
msą; meilės aukštinimas, kyląs iš įsitikinimo, jog sunkios 
kliūtys tegali būti nugalėtos, dideli tikslai pasiekti tik be- 
atodairiškai, nedalomai, visa žmogaus būtybe — ir protu, 
ir valia, ir širdimi — atsidavus tam, ko siekiama. 

Bet jeigu teisinga pasakyti, kad poetą kovai įkvepia 
meilė laisvės ir pažangos idealams, tai lygiai taip pat tei- 
singa teigti, jog veikla kyla iš kančios. Romantiškasis kan- 
čios motyvas Maironio poezijoje yra ne mažiau reikšmin- 
gas kaip ir meilės motyvas. Kančia kyla iš disonanso su 
gyvenimo tikrove, iš giliai atjausto tėvynės vargo. Gele- 
žinė carinės priespaudos ranka, nuo kurios smurto ken- 
čia tauta, sukelia valią priešintis ir kovoti. Dėl to kan- 
čia poeto suvokiama kaip gyvenimą kuriančioji jėga, kaip 
esminis paties gyvenimo ingredientas. Ji apsaugo nuo ap- 
snūdimo, dvasinės stagnacijos, nuo „sapnų“, „saldaus ra- 
mumo“, kurio priešybė ji yra, apvaisindama dvasią kūry- 
biniu nerimu. Kančia, kylanti iš susidūrimo su kliūtimis, 
grūdina kovojančiojo jėgas, leidžia išbandyti savo tvir- 
tybę, kurios jutimas kelia džiaugsmingą pasitikėjimą sa- 
vimi, 

Ką vargas? Nelaimės? Ar šiaurio naktis, 
Kas gimė su meile didžia! 


Nelenkdams pečių po naštos sunkumu, 
Kaip milžinas stosiu į kovą. 
„Pasitikėjimas savimi“ 
Žmogus, pasiryžęs kentėti už prasmingus visuomeninius 
idealus, poetui yra estetinis žmogaus idealas: 
Pavargti už brangią tėvynę — gražu... 


Penia S 


* Tešlovina meilę visi, kas tik pasauly gyvena! 

S. Maironis 


Poetas jį kuria, rodydamas žmogų tokiose situacijose, kur 
išryški individo pasiryžimas subordinuoti save didžiam 
visuomeniniam tikslui, aukojant jam viską — net ir bran- 
giausią individualią vertybę — gyvybę: 

Į darbą, į darbą, lig kolei mirtis 

Jaunos neatkirto galvos! 


Šis jausmų pakilumas ne vienintelė tonacija, kuria rei- 
škiasi Maironio poezijos žmogus: tai būtų ne tik monoto- 
niška, bet ir psichologiškai neteisinga. Džiaugsmingas, 
prieštaravimų nepažįstantis entuziazmas — tai lyrinio he- 
rojaus būsena, pasiekiama kančių ir abejonių kaina, Žmo- 
gaus dvasinis gyvenimas „Pavasario Balsų“ poezijoje dra- 
matiškas, tai grumtynės su savo paties silpnumu, abejo- 
nėmis, o toji įtampa, kuri atsiranda tarp dviejų kraštuti- 
nių jausmo polių, tas jutimas, jog poeto džiaugsmingas 
entuziazmas ir ryžtingumas yra didžiulės dvasinės ener- 
gijos rezultatas, ir padaro Maironio kovingąjį, pilietiškąjį 
patosą ne retorišką ir šaltai iškilmingą, bet degantį tikrai 
didžios žmogaus širdies kaitra. 

Maironio poezijos dramatizmo antrasis polius, priešin- 
gas džiaugsmingam pakilumui, dažnai tejuntamas eilė- 
raščio potekstėje — ryžtingame moste, kuriuo vidinė kova 
tarsi užbaigiama aktyviųjų, veiklų gyvenimą teigiančių 


jėgų pergale: „Ne, nenoriu sapnų —", „Bet jam tos negai- 
la jaunystės giedros —", „Bet man tų dabar nebegaila 
dienų, kai vien tik svajoti mokėjau —", ,„Ne taip giedos- 


me, kaip lig šiolei —". 
Tačiau kartais vidinė kova tampa ir pagrindiniu eilėraš- 
čio motyvu, tiksuojančiu sunkių abejonių valandas: 


Jei po amžių kada sunkūs pančiai nukris 
Ir vaikams užtekės nusiblaivęs dangus, 
Mūsų kovos ir kančios, be ryto naktis 
Ar jiems besuprantamos bus? 
„Jei kada pančiai nukris“ 


Kankinantis vienatvės jausmas, suabejojus savo veikla. 
Iš tikrųjų juk žmogų įkvėpti ir gaivinti tegali tik įsitiki- 
nimas, kad kova ir joje sudėtos aukos yra prasmingos. 


Ką mums žada rytojus? Tikėk, jei gali! 
Nes ir kaip begyvent ir kentėt be vilties? 

O jeigu toji viltis tėra tik savęs apgaudinėjimas, tik at- 
rama, kurios ieško silpnas žmogus „tarp vargų sopulių, 
be rasos ir žvaigždės“, jeigu tai iliuzija, kuria bandoma 
pridengti nykų būties skurdumą? Tačiau šitokia galimy- 
bė šmėkšteli tik tam, kad tuoj pat būtų griežtai paneigta: 


Bet gana, nę be vardo mus audros išgriaus! 
Užgiedokime, vyrai, sau dainas linksmas! 
Kaip vyrai keliaukim toliaus! 


Iškilusioji abejonė tai ne silpnumo išraiška, o jėgos liu- 
dytojas: toji abejonė tai nuolatinis savęs patikrinimas, 
saugąs veiklos žmogų nuo įpročio, inercijos, verčiąs nuo- 
lat patikrinti ir savo kovos tikslus, ir pasirinktojo kelio 
teisingumą, tai atviras žvilgsnis į gyvenimo realybę su 
visu jos dažnai tragišku sunkumu. Tokios abejonės įvei- 
kimas ne menkina valios ir pasiryžimo reikšmę, o prie- 
šingai — suteikia jiems didesnio svorio ir rimties. Juoba 
kad šios nuotaikos niekados nedominuoja: ir siekiamo 
tikslo taurumas, ir kovos būtinumas — tiek praktinis, tiek 
ir moralinis — yra pernelyg akivaizdūs. Tie motyvai vien 
papildo, pagilina „Pavasario Balsuose“ psichologinę žmo- 
gaus charakteristiką. 

Kankinanti abejonė, taip ryškiai nuskambėjusi eilėraš- 
tyje „Jei kada pančiai nukris", nėra tačiau vien psicho- 
loginė būtinybė, o turi visai realią tikrovišką atramą. Ji 
atspindi nacionalinio judėjimo prieštaravimus tarp pro- 
gramos ir taktikos, kurią vykdė buržuazinė (tegul kartais 
smulkiaburžuazinė) inteligentija, ir tų reikalavimų, ku- 
riuos kėlė liaudies išsivaduojamasis judėjimas. Labai cha- 
rakteringas tuo požiūriu straipsnis „Varpe“, kuriame ra- 
šoma: „Kuom sulygšiol užsiėmėme, tas liko nepabaigtu — 
namai pradėti, sustatytos sienos riogso ant lytaus ir vėjų 
be stogo, pūva be naudos. Ar neišpuola mums, pasižiū- 
rėjus ant mūs ligšioliškų darbų, sušukti: oleum et labo- 
rem perdidimus! Darbavomės karštai, ne viens dirbo at- 
sidėjęs ir apie save užmiršęs, bet kur vaisiai? Pulkelis 
klausančių savo mokintojų prikalbinėjimų ir pamokini- 
mų, iš pat pradžių ne per didelis, vis mažinasi, taip kad 
svarbiausi ir naudingiausi pamokinimai stojosi panašiais 
į varpą, gaudžiantį tuščiuose laukuose: nors tas varpelis 

gaustų ir graudžiai — kas iš to, kad nėr kam jo balso 
klausyti. Dėl ko gi taip? Turbūt mokinti nemokėjome ar- 
ba mokinant prisilaikėme netinkančių tam rodyklių...'34 

Tuo giliau šį prieštaravimą turėjo jausti pats Maironis, 
stovėjęs klerikalinės buržuazijos pozicijose, savo socia- 
line padėtimi ir politine-visuomenine programa su ja su- 
tapęs, o drauge taip stipriai jutęs liaudies išsivaduojamo- 
sios kovos pulsavimus. 

Vienatvės ir iš jos kilusio skausmo motyvas reiškia- 
mas ir kitaip, kai kyla, sakytume, ne istorinio vienišumo 
baimė, t. y. baimė iškristi iš visuomeniškai prasmingos 
įvykių grandinės, bet grynai individualios egzistencijos 
poreikis greta savęs turėti kitą, suprantantį ir atjaučiantį 
žmogų. Savo būties visuomeninio prasmingumo numany- 
mas, teikdamas individo gyvenimui džiaugsmo, polėkio, 
įkvėpimo, kartu laiko jį nuolatinėje įtampoje. Natūralu 
tad yra pasigesti žmogiško artimumo. 

Šitokio žmogiško artimumo stoka išsakyta eilėraštyje 
„Kas tas paslaptis suprastų“, Išsakyta ji labai diskrečiai, 
prisipažinimai išsprūsta frazių nuotrupomis, tarsi aimanos, 
kurios tėra tik didelio vidinio skausmo skeveldros. Eilė- 
Taštis pasižymi nebūdingų Maironiui fragmentiškumu, ne- 
apibrėžtumu, skausmingai trūkčiojantis ritmas, vyraujan- 
čios klausiamosios intonacijos apie poeto jausmą pasako 
daugiau negu sąvokinis žodžių tūris. 

Skausmingos vienatvės ir negalios valandomis Mairo- 
nis dažnai ieško paguodos maldoje, kuri jam yra užuovė- 
ja nuo gyvenimo negandų („Jei žemė širdį viliojo“). Po- 
etas čia tarsi nusigręžia nuo gyvenimo sunkumų, pasiner- 
damas į guodžiančią anapusinę ramybę. Realybė laikinai 
netenka jam reikšmės, ji atrodo smulki, pilka, neverta, 
kad žmogus jai atsiduotų visomis savo galiomis, aštriai 
jusdamas kančią, bet taip pat ir kovos bei pergalių džiau- 
gsmą. 

Tačiau vienatvės, liūdesio jausmai ne visados stumia 
poetą šitokia linkme. Netylantis nerimas, kuriuo pulsuo- 
ja gyva žmogaus širdis, jam yra nepakeičiamas bū'ies 
dėsnis, būties, kurią jis priima visą — su jaunatvišku džiu- 


3 Perkratymas mūsų darbų // Varpas.— 1889.— Nr. 6.—P. 83. 

gesiu ir vienišumo kančia („Neapriboti troškimai"). Troš- 
kimas pajusti savo išgyvenimus, rezonuojant kitų žmo- 
nių širdyse, poetui yra svarbus kūrybos stimulas (,,„Ma- 
žai linksmybės čia ant žemės“). Kūryboje jis atskleidžia 
save visą, čia jis patiria „aukštus, dangiškus jausmus“, 
savęs išsakymo palaimą. Vienišas žmogus, neradęs „tarp 
žmonių... širdies“ kasdieniniuose santykiuose per kū- 
rybą išsako save, sutrupindamas savo vienatvės kiautą 
(„Bet kas pažino įkvėpimą, ... tas čia našlaičiu nebebus“) 
ir išsivaduodamas iš izoliacijos. 

Ta pati kančios, vienatvės ir kūrybos dialektika išreikš- 
ta ir eilėraštyje „Nenoriu sapnų". Čia iki galo išsakytas 
Maironio poezijos pobūdis, išryškėja du skirtingi, tačiau iš 
to paties šaltinio trykštantieji jo kūrybos momentai. Viena 
vertus, poetas yra kovos dainius — jo poezija iš veiklos ki- 
lusi ir veiklą skatinanti, pažadinta solidarumo su bendros 
kovos draugais, ji kolektyvo dvasios reiškėja. Ryškiausiai 
šitai matyti „Jaunimo giesmėje“, bet ir prisipažinimas: ,... 
tada vien tiktai, kai sušvilpia žaibai, galiu krūtine atsigau- 
ti" alsuoja tuo pačiu kovos įkarščiu, Antra vertus, ateina 
skausmingos vienatvės valandos, kai kovos nuvarginta 
dvasia ilgisi švelnumo ir užuojautos, — ir vėl gema poeto 
giesmė, ieškanti atjaučiančios žmogaus širdies. 

Taigi kūryba poetui visados nukreipta į objektyvybę, 
ji kilusi arba iš bendros kovos entuziazmo, arba iš porei- 
kio save atskleisti kitiems. „Broliai!“ — šis poeto kreipi- 
Masis geriausiai išsako jo santykių su žmonėmis esmę. Mai- 
ronis nėra linkęs netramdomai atverti jausmų. Priešingai, 
jis poetizuoja uždarumą: ,„Paslėpęs krūtinėje skausmo dū- 
mas, praeisiu kaip verdą verpetai“, „Vien žavi bekalbė 
širdis paslapti, kurios nepasieksi gilybės...", „Ne be žado 
širdies mes kokie milžinai, bet sielą prakalbint sunku!“ 
Romantinis kontrastas tarp vidaus ir išorės sudaro es- 
minį Maironio estetinio idealo bruožą. Nuskamba taip pat 
romantinis poeto išimtinumo teigimas („Einu nesupranta- 
Mas vienas keliu...“), bet čia negali būti kalbos apie jokį 
egocentrizmą, bėgimą nuo aplinkos. Priešingai — sutram- 
doma visa, kas asmeniška, kas teliečia vieno žmogaus Tei- 
kalus ir išgyvenimus, nes žmogus neturi teisės gyventi vien 
Savimi, kai jį šaukia didelės visuomeninės reikšmės idea- 

lai ir žygiai. Tas savęs atsižadėjimas gali būti labai sunkus, 
skausmingas, bet jis — ir doroviškai būtinas, ir estetiškai 
kilnus. Tai, kas bendra, susiję su visuomenės, tautos gyve- 
nimu, yra jam nepalyginti svarbiau, reikšmingiau negu at- 
skiro individo gyvenimas, tad ir atskirame žmoguje ver- 
tingos ir gražios tos ypatybės, kurios jį daro visuomenės 
žmogumi, tikrųjų dorybių vardo tenusipelno pilietinės do- 
rybės. 

Reikia čia dar pridėti, kad skausmingi Maironio asme- 
niniai išgyvenimai, jo vienatvės jausmas ir meilės ilgesys 
bus, be abejo, susijęs ir su jo kunigiškąja padėtimi. Bet šio 
laikotarpio poezijai ta aplinkybė nesuteikia konfesinio 
siaurumo, netgi nesuvokiame to motyvo kaip specifiškai 
„kunigiško“, o šito negalima bus pasakyti apie vėlesnius 
panašaus pobūdžio Maironio eilėraščius. Taip yra dėl to, 
kad šiuo metu savo intymių širdies polinkių sutramdymas, 
asmeninio gyvenimo ir meilės atsisakymas, visomis galio- 
mis atsiduodant visuomeninei kovai, buvo laikomas pilie- 
tine dorybe — požiūris, atsirandantis visuomeninės kovos 
pakilimo laikotarpiais. Šitokį reikalavimą sunkiomis cariz- 
mo sąlygomis sau kėlė ne vienas kovotojas, ir tai nesisiejo 
vien su luomine Maironio padėtimi. Dėl to ir asketizmo 
jis šiuo metu neišgyvena kaip žmogiškos pilnybės pažei- 
dimo, priimamo su skundu ir rezignacija. 

Maironis savo kūryba teigia objektyvią kryptingą vei- 
klą. Jis neteikia reikšmės svajonėms, nusiteikimams ir jau- 
smams, kol jie neskatina žmogaus veikti ar nesiobjekty- 
vizuoja darbais. Ne subjektyvus dvasios turtingumas, su- 
dėtingas vidinis gyvenimas jam yra žmogaus vertės kri- 
terijus, bet tik tai, kiek žmogus yra aktyvus visuome- 
nėje, savo epochoje. 

Šalia taip kategoriškai teigiamo gyvenimo savam laikui, 
savai epochai, poetui iškyla praeinamybės problema. Jis 
aiškiai junta nenutrūkstamą laiko tėkmę, paskandinančią 
užmaištin tai, kas kadaise atrodė tvirta ir nepajudinama. 

Būties praeinamybės, kintamumo jausmas Maironio iš- 
reikštas nuoširdžioje elegijoje „Išnyksiu kaip dūmas“. Is- 
torijos, didžiosios laiko upės, akivaizdoje atskiro žmogaus 
gyvenimas atrodo smulkus ir nereikšmingas ar, gal teisin- 
ziau, jis įgyja tikras proporcijas: kančios ir skausmai, rū- 

pesčiai, džiaugsmai ir pasisekimai — visa tai pasirodo te- 
turį labai reliatyvią vertę. Laikas, palaidojąs ištisas valsty- 
bes ir civilizacijas, tuo greičiau apneša užmaršties dulkė- 
mis atskiro žmogaus gyvenimą, kad ir koks reikšmingas 
jis beatrodytų ne tik jam pačiam, bet ir savo amžiui. Mai- 
ronis čia iškelia ir nušviečia tik vieną laiko dialektikos mo- 
mentą — praeinamybę, kintamumą, nepastovumą, ir tai su- 
kelia jam gilią melancholiją. Klaustuko ženklas rašomas 
prie viso, kas atrodė svarbu ir reikšminga. Tačiau šis ne- 
tikrumas išgyvenamas ne desperatiškai, o su kilnia rimti- 
mi, blaiviai suvokiant nenumaldomą istorijos dėsnį ir nu- 
silenkiant jam. 

Bet laiko, istorijos esmė tai ne vien praeinamybė ir kai- 
ta. Su istorijos esme susijusi ir progresyvaus vystymosi 
idėja: niekas nedingsta be žymės, sena nunyksta kovoje, 
kurioje grūdinasi jaunos, į gyvenimą ateinančios jėgos. 
Šis istorijos aspektas Maironiui yra pats esmingiausias, 
dažnai teikiąs jo kūrybai impulsų; jis ryškus ne tik jo is- 
torinės tematikos eilėraščiuose, bet ir ten, kur poetas išsa- 
ko požiūrį į savo meto tikrovę. 

Istorinio progreso jausmu remiasi „Jaunimo giesmės“ 
veržlus optimizmas: ,,„Numesk, tėvyne, rūbą seną...“, „„Au- 
šra naujos gadynės teka...“, ,Užgims darbai, prašvis laikai, 
pakils jauna tėvynė!“ — tai vidinis šio himno branduolys. 

Istorinio progreso idėja kaip pagrindinė tema iškyla ei- 
lėraštyje „Nebeužtvenksi upės bėgimo“. Jo genezė susiju- 
si su kova prieš dvarininkiškąjį lenkų nacionalizmą““, bet 
turinys yra daug platesnis, atspindi visą tautinio sąjūdžio 
dinamiką, jo iškeltų reikalavimų istorinį progresyvumą. 
Šioje atskiroje istorinėje situacijoje įžvelgiame bendrą, 
visuotinį gyvenimo, istorinio proceso dėsnį, kuris reiškia- 
si nuolatine seno ir naujo, mirštančio ir gemančio kaita. 
Šis dėsnis nesukelia poetui melancholijos, jam neatrodo, 
kad gyvenimo esmė — nykstamumas ir praeinamybė. Is- 


35 Laikraštis „Kraj“, niekindamas priešingus polonizacijai žmones, 
1889 m. Nr. 32—33 išvadino juos litvomanais (Varpas.— 1889.— Nr. 11.— 
P. 165). Šitokia prasme tas žodis ir prigijo nacionalistinėje lenkų spau- 
doje. To meto lietuvių publicistikoje jis vartojamas jau teigiama prasme, 
vadinant juo tautinio sąjūdžio dalyvius. Minimas Maironio eilėraštis iki 
1927 m. turėjo antraštę „Lityomanams“, 

torija jam — amžinai jauna gyvybė, besiveržianti į priekį 
su nenumaldoma jėga, teigianti save nuolatinėje kovoje. 
O kovą Maironis juk ir supranta kaip pačią giliausią gyve- 
nimo esmę. Dalyvaudamas joje, žmogus neišvengiamai pa- 
tiria skausmų ir kentėjimų, bet kovoje jis intensyviausiai 
pajunta gyvenimą, ir šis pojūtis, suvokimas, kad esi per- 
galingo veržimosi į priekį dalyvis, teikia žmogui džiaugs- 
mo. Aktyviai dalyvaudamas istorijos procese, jis peržen- 
gia savo egzistencijos ribas, laimėdamas nemirtingumą ir 
amžinybę tikimoje ir iškovosimoje savo tautos ateityje: 
„Bet mano — išauštančiai metai!" 

Tuo pačiu gyvenimo kaip amžino proceso motyvų — 
tik jau vystomu kitaip — yra pagrįstas ir eilėraštis „Uosis 
ir žmogus", be galo vientisos ir išbaigtos poetinės kon- 
cepcijos kūrinys.39 Poetas čia turi prieš akis ne istorinę, 
bet gamtinę būtį, tą ritmą, kuriuo pulsuoja žmogaus — 
gamtos dalies — gyvenimas. Eilėraščio vaizduose pabrėžia- 
mos realios gamtos ir žmogaus būties paralelės: jaunystė, 
subrendimas, naujos gyvybės puoselėjimas ir mirtis, bet 
individo mirtis čia — ne išnykimas. Paskutinieji posmai 
gamtos ir žmogaus gyvenimo dėsnius jau įsakmiai sujun- 
gia: iš seno uosio liemens pjaunamos lentos karstui ir vy- 
gei; motina, migdydama joje pirmgimį, dainuoja lopšinę: 


Auk, maželi gražus, 
Kaip tas uosis puikus, 
Kurs slėnio atkrantėj svyruoja. 


Taip baigiasi eilėraščio žiedas, kur pabaiga vėl grįžta į 
pradžią, užbaigdama klasiškai tobulą eilėraščio kompo- 
ziciją. 

Iškeldamas mirties ir gyvybės dialektiką, poetas su gi- 
lia rimtimi žiūri į šį amžinąjį būties dėsnį, kuris jam ne tik 
pastovus ir tvirtas, nepakeičiamas ir nepalenkiamas, bet 
ir gražus. Parodydamas jį atsiskleidžiantį visų pirma gam- 
toje, kur tarp pakalnių plačių žaliuoja uosis, čia daužo- 
mas viesulų, čia šlamantis „per žvainąsias naktis“ arba 
vėl tėviškai glaudžiąs iš šaknų jam išdygusį „„uoselį žals- 
vutį"— Maironis tą dėsnį, tą gyvenimo tiesą apgaubia 


35 1895 m. redakcijoje jo antraštė buvo „Gyvenimas eina ratu", 

tokiu vaiskiu poetiškumu, kad žmogaus širdies ji nebe- 
gąsdina rūsčia būtinybe, o paguodžia ir nuramina. 

Savo prasme ir netgi bendriausiąja minties eigos kryp- 
timi „Uosis ir žmogus“ primena „Dainą apie varpą“, Mai- 
ronio mėgstamiausią Šilerio kūrinį, kur taip pat poetizuo- 
jamas žmogaus gyvenimo amžinasis dėsningumas. Tačiau 
pažymėjus abiejų kūrinių analogiją, niekad turbūt nega- 
lėsime nustatyti, kas čia: ar tik paprastas sutapimas, ar 
gilaus idėjinio poveikio, apvaisinančio kūrybinio impulso 
faktas. Bet šiaip ar taip — vaizdinis eilėraščio motyvas sa- 
vitas, lietuviškas, netgi liaudiškas — jis primena kad ir 
Juškų užrašytą dainą, kurioje iš nukirsto medžio šakelių 
bei lygaus liemenėlio žadama budavoti „,margąją vygelę", 
„Tašytą lovelę“*7, ar panašios prasmės Stanevičiaus dai- 
ną.38 Žinoma, Maironis čia liaudies dainos motyvą išplečia, 
pagilina, suteikdamas jam individualioje poeto dvasioje 
subrandintą prasmę, bet eilėraščio sąsaja su liaudies kū- 
ryba prideda jam didesnio svarumo, susieja jį su pačios 
liaudies ilgaamže patirtimi, padaro ypač objektyvų ir tarsi 
atpalaiduoja jį nuo galimos poeto savivalės: jo lūpomis 
prabyla patsai gyvenimas. 

Gamtoje Maironis įžvelgė bendrą, ir žmogui galiojantį, 
dėsnį. Tačiau gamta poetą traukė ne vien tik tokiomis 
analogijomis. Jau anksčiau buvo nužymėti tie bruožai, 
kuriais Maironis atkūrė gimtojo krašto peizažą. Bet na- 
cionalinės specifikos išryškinimas irgi tesudaro vieną san- 
tykio su gamta aspektą. Būna atvejų, kai Maironis įsijau- 
čia į gamtos visumą ar kokį jos reiškinį, nesvarstydamas 
ir neryškindamas kurio nors vieno atžvilgio — tuomet 
gamtos jausmas atskleidžia naują „Pavasario Balsų“ hero- 
jaus dvasinio gyvenimo sritį — jo psichologiją ir tempe- 
ramentą. 

Nuoširdus gamtos pajautimas Maironio poezijoje atsi- 
rado ne iš karto. Nėra, tiesa, duomenų, kurie leistų čia 
tiksliai nubrėžti raidos kelią: vienas iš Maironio gamtinės 
lyrikos šedevrų, „Užmigo žemė“; parašytas labai anksti, 


37 Lietuviškos dainos /Užrašė A. Juška—V., 1954—T. 2— Nr. 
786.— P, 473. 
38 Stanevičius S. Dainos Žemaičių.—- V., 1954.—- Nr. 3.— P, 19—23. 

greičiausiai dar 189099, o jo tekstas išliko visiškai nekeis- 
tas — savo tobulą formą jis įgavo iš karto. Bet vis dėlto 
Maironio gamtinė lyrika yra nevienoda ne tik objekto su- 
vokimo atžvilgiu, bet ir savo menine verte. „Pavasario 
Balsuose“ yra gamtos motyvais parašytų eilėraščių, ku- 
riuose dar juntama ne betarpiškas, gaivus poeto žvilgs- 
nis, o literatūrinė knyginė tradicija, 

Pastarajai grupei priklausytų visų pirma du populiarūs 
eilėraščiai apie gėles: „Rūtų vainikas“ ir „,„Neužmiršuolė 
gėlė", 

Nors pirmojo eilėraščio rūtos simbolika ir siejasi su tau- 
tosaka, bet tai nenuneigia jo, kaip ir ,,Neužmiršuolės“, 
kiek saloninio charakterio, artimo klasicizmo „albuminės" 
poezijos žanrui. Ypač pirmąjį iš jų net sunku priskirti 
prie gamtinės poezijos: gėlės čia vien tam tikrų moralinių 
savybių emblemos, ir tik tuo požiūriu jos poetui terūpi. 
Visas šis sąmojingas, gerai nušlifuotas sonetas — šaltokos 
refleksijos, o ne širdies padaras. 

Panašus ir antrasis iš čia suminėtų eilėraščių — ir jame 
dar daug samprotavimų, lyginimų, argumentavimo, nors 
vietomis ir blyksteli tikra poezija — jaudinamai naivi ir 
paprasta: 


Man tinka tas žiedas, kur žydi blaiviai 
Ir auga netoli vandens... 


Tas žiedas blaivus, kaip balandžio akis; 
Nekaltas, kaip aukštas dangus; 

Ir žydi per ištisą vasarą jis, 

Ir linksmina žmonės visus. 


Kitaip į gamtą pažiūrėta sonete „Saulei tekant“, tačiau 
ir jo negalima pavadinti itin vykusiu. Maironis čia eina 
gamtos vaizdavimo, „piešimo“ keliu, bet vaizdui trūksta 
aiškumo, baigtumo ir tikslumo: jis perkrautas detalių, 
pompastiškas ir retoriškas; pirmojo posmo liaudiškas pa- 
veikslas nesiderina su tolesniu saulės-karalienės vaizdu, 
o iškilmingą saulėtekio apoteozę labai jau netinkamai už- 


3 Dedikuotas jis, kaip žinoma, L. Besiekerskiui (Gabrieliui Pomia- 
nui), kuris mokėsi Peterburgo akedemijoje nuo 1889 m, rudens iki 
1890 m. pabaigos. Eilėraštis bus kilęs gal ne iš pirmųjų bendro mokymosi 
mėnesių, bet iš vėliau sustiprėjusių ryšių, tad ne 1889, o 1890 m. Vargu, 
ar jis parašytas, L. Besiekerskiui išvykus iš akademijos. 

baigia moralizuojanti ir prozaiška paskutinė eilutė. Tolo- 
kai Maironis nuo savo tikrojo požiūrio į gamtą ir „Mini- 
joje". Jame daugiau jausmingumo negu tikro jausmo, o ir 
įkvėptas jis, atrodo, ne tiesioginio gamtos poveikio, o 
greičiau literatūrinių pavyzdžių. 

Tik eilėraštyje „Rigi Kulm“ pasiekta puiki vaizdavimo 
ir subjektyvaus jausmo pusiausvyra — šiuo būdu bus su- 
kurti „Vakaras ant ežero Keturių kantonų“, „Kur bėga 
Šešupė“, „Lietuva brangi". Maironis čia atsiveria kiek ki- 
ta savo talento puse negu didžiojoj „Pavasario Balsų“ 
daly — ne tiek maištinga ir dramatiška. Širdis čia visiškai 
atvira gamtos grožiui, kur, tarsi cazėj, pailsima nuo kovos 
ir nuolatinės įtampos. Eilėraščio pradžioje žvilgsnis, veltui 
klaidžiojęs padūmavusiais horizontais, ieškodamas toli- 
mos tėvynės, sustoja čia pat, kur „po kojų žemai stebuk- 
lingai graži žydi rožėmis Alpių šalis“. Keleivis, valandėlę 
užmiršęs viską, kuo jis gyveno ir sielojosi, visais pojū- 
čiais pasineria į tą kerintį harmonijos ir ramybės pasau- 
l — jam tarsi laikas sustoja. Bet visa tai tetrunka akimir- 
ką: juk tikrasis poeto gyvenimas ten —,,kur Dubysos at- 
krančiai žali!“*? Ramus gamtos kontempliavimas -— gied- 
ras, „nesuinteresuotas“ — tegalėjo būti kontrastas, paryš- 
kinąs įprastinę lyrinio herojaus dvasios būseną. Su ypa- 
tinga jėga ji atsiskleidžia Maironio gamtinės lyrikos še- 
devruose —, „Užmigo žemė“, „Nuo Birutės kalno“, „Pava- 
saryje". 

„Užmigo žemė“ nepanašus į jokį kitą Maironio gamtinį 
eilėraštį — jeigu jį apskritai galima į tą grupę skirti. Poeto 
širdis gamtos grožiui čia neatsiveria, neatsiduoda gamtos 
gyvenimo ritmui. Gamtovaizdžio piešinys taupus, lakoniš- 
kas, bet reto raiškumo: sutemose skendinti žemė ir juodas 
dangus, iš kurio žvelgia negęstančios žvaigždės; aušrai at- 
ėjus, jos išblėsta... Vaizdas keistai tolimas, neasmeniškas: 
jis tarsi pabrėžia žmogaus vienišumą, žmogaus, kuris toje 
nakties tamsoje nieko neregi, toje tyloje negirdi nieko, kas 
galėtų atliepti jo neramios širdies ilgesiui. Gamta neteikia 
paguodos: ji gyvena savo ritmu, kur po žvaigždėtos nak- 
ties visada išaušta diena, po tamsos visada ateina šviesa. 


4 1895 m. redakcijoje: „„...Kur Šventosios žaliuoja laukai!“ 

O žmogaus širdis nepavaldi tai raminančiai tvarkai, visa- 
tos harmonijai; ji kupina nevilties ir tamsos. Tai vienas 
pačių tragiškiausių Maironio eilėraščių. 

Daug vidinės kančios ir „Nuo Birutės kalno“, bet ji 
Čia kitokia, susipynusi su kitokiais išgyvenimais, išaugusi 
kitokioje emocinėje atmosferoje. 

Gamtos vaizdo, jeigu suprastume tą žodį paraidžiui, 
eilėraštyje kaip ir nėra: beveik niekas čia nekalba žmo- 
gaus akiai — nebent tik kreipinys: „begaline, platil", 
kuris labai vykusiai paremia jūros vaizdinį, pagrįstą akus- 
tiniais muzikiniais įspūdžiais: eilėraščio ritmika, melodi- 
ka, orkestruote, Jūra čia nevaizduojama, bet jos suke- 
Hamas įspūdis eilėraštyje pateiktas taip gyvai, taip suges- 
tyviai, kad žmogus tariasi ją ne tik matąs, ne tik girdįs, 
skonį. 

Bet visa ši įaudrinta, šėlstanti stichija — argi tai tik 
jūra? Ar su jos vaizdu mums nesusilieja ir pats poetas — 
neramus, maištaujantis? Ar jis ne kupinas tos pačios ga- 
lingos, neišsenkančios energijos? Ar jo troškimai ne tokie 
pat platūs, begaliniai? Ar jo skausmo ašaros ne tokios 
pat sūrios? Ar jo sielvartas ne toks gilus? Ši analogija, 
nors niekur tiesiog neišsakyta, vis dėlto aiškiai juntama, 
ir ji sudaro eilėraščio gyvąją sielą. Bet jausmų reiškimo 
energija, nevaržomas jų polėkis, visų dvasinių jėgų įtam- 
pa tai tik psichologinės būsenos forma. O koks gi čia 
reiškiamų jausmų turinys? Nenorėkime jo per daug kon- 
kretizuoti: jis gali numirti po anatomo peiliu. Gal tai pla- 
čių gyvenimo horizontų pasiilgimas, pajutus konfliktą su 
slopia ir slegiančia aplinka; gal nepasotinamo laimės il- 
gesio sukeltas skausmas; 0 gal kūrybinių jėgų pertekliaus 
jutimas, jėgų, kurios dar nebylios, dar kankinamai ieško 
žodžio, išraiškos? Šiaip ar taip — mes žinom: tai kilnūs 
jausmai, trykštą iš turtingos, dosnios prigimties, kuriai 
svetimas egoistinis savo širdies taupymas: savo jausmui 
ji atsiduoda visa — nedaloma ir netausojama. 

Su tokiu pat veržlumu, energija reiškiamas jausmas 
ir „Pavasaryje“, bet jo tonacija kita: nebe maištingų 

jausmų neramus bangavimas, o džiaugsmingas širdies po- 
lėkis. Saulėtas pavasario rytas atkuriamas tik keliais brė- 
žiais — bet tiek raiškiais, iškalbingais, tiek sklidinais sau- 
lės, giedros, gaivumo, jog, rodosi, junti, kaip nuolat auga, 
didėja žmogaus širdyje džiaugsmas, viltis, kol išsiveržia 
nebesulaikomu džiūgavimu, begalinės meilės mostu, kuris 
ne tik prasme, bet ir išraiškos galingumu taip primena Ši- 
lerį: 

Seid umschlungen, Millionen! 

Diesen Kuss — der ganzen Welt.* 

Optimistinė, gyvenimą teigianti Maironio pasaulėjauta, 
jo šviesus, giedras, „„apoloniškas“ talentas turbūt niekur 
kitur nėra atsiskleidęs su tokia tobula pilnatve kaip šiame 
nedideliame eilėraštyje. Gyvenimą jis priima džiaugsmui 
atvira širdimi, o meilė žmonėms, meilė pasauliui yra vie- 
nas svarbiausiųjų jo jaunystės kūrybą maitinančių šalti- 
nių. 

Maironio gamtos jausmas apima plačią emocijų skalę. 
Tačiau išgyvenimų plotis ir prieštaringų jausmų įtampa 
būdinga ne tik gamtinei, bet visai „Pavasario Balsų“ po- 
ezijai. Nusiminimas ir viltis, sielvartas ir džiaugsmas, kan- 
čia ir laimė — visko kupina šios poezijos žmogaus širdis. 
Tai turtingos prigimties, stiprių jausmų, didelių užmojų 
žmogus, 

Tačiau jo charakteristika pasižymi gyvumu ir konkre- 
tumu ne vien dėl to, kad poetas atkūrė žmogaus vidinį 
gyvenimą su jo prieštaravimais, su visa psichologinio 
vyksmo dinamika. Šis charakterio gyvumas ir konkretu- 
Mas nebūtų įmanomas, jeigu „Pavasario Balsų“ žmogus 
nebūtų susietas su istoriniu kontekstu, jeigu jis nebūtų 
išaugęs savo epochos visuomeninių interesų, visuomeninės 
kovos dirvoje. Šiame žmoguje kryžiuojasi ir telkiasi tai, 
ką matome pasireiškiant pažangiųjų išsivaduojamojo ju- 
dėjimo dalyvių gyvenimuose, charakteriuose, siekimuose. 
Bei visa tai čia dar idealizuota, paryškinta, apgaubta žai- 


* Susiliekit, milijonai, 
Pabučiavime karštam! (Vert. J. Macevičius.) 

žaruojančia aureole tam, kad epocha šiame paveiksle pa- 
matytų savo pačios idealą, kuris ją įkvėptų ir žadintų 
naujiems žygiams. 

Maironio kūryba vystosi tarsi tarp dviejų priešingų 
polių: entuziazmo ir pasipiktinimo. Išaukštinęs savo po- 
ezijoje idealų kovotojo paveikslą, satyrose jis smerkia 
jo priešingybę. Todėl Maironio satyros svarbios ne tik 
tuo, kad atspindi nemaža savo meto gyvenimo negerovių, 
buržuazinės inteligentijos ydų, bet ir tuo, kad jos padeda 
giliau bei visapusiškiau suvokti paties poeto ideologiją, 
tuos reikalavimus, kuriuos jis kelia žmogui, jo santykiui 
su visuomene ir savo epocha. 

Maironio satyrų tematika nėra nei plati, nei ano meto 
literatūros fone ypač nauja ar originali. Ne tik tas pačias, 
bet dar ir platesnes gyvenimo sritis yra palietęs V. Ku- 
dirka, o praslinkus keletui metų, žymiai detaliau jaunos 
lietuvių buržuazinės inteligentijos ydas yra kritikavęs 
P. Vaičaitis, ne vieną satyrinį sulenkėjusios dvarininkijos 
paveikslą nubrėžė prozoje Žemaitė, Bitė, Lazdynų Pelėda. 
Maironio satyros reikšmingos ne tematikos naujumu, bet 
giliu ir labai sugestyviu dalyko esmės atskleidimu, po- 
etiniu įtaigumų. 

Pagrindinis objektas, į kurį nukreipta Maironio satyra, 
yra buržuazinė lietuvių inteligentija, taip pat ir sulenkė- 
jusi, oportunistinė dvasininkija — visa, kas ten pasakyta, 
lygiai tinka ir vienai, ir kitai. Aišku tik, kad satyros ob- 
jektas — privilegijuotų visuomenės sluoksnių žmogus, su- 
sitaikęs su tikrove ir savo charakteriu, gyvenimo būdu, 
visa gyvenimo koncepcija diametraliai priešingas poeto 
sukurtam herojaus-kovotojo idealui. 

Šios temos ryškiau išsiskiria trys variantai: „Skausmo 
balsas“, „Mano moksladraugiams“ ir „Spjauki, drauguži, 
į viską".4! 

„Skausmo balsas“— ne tik viena iš geriausių ir būdin- 
giausių Maironio satyrų: ji tarsi pereinamasis tarpas iš 
„entuziastinės“ poezijos į satyrą. Čia idealas, kurio vardu 
poetas smerkia blogį, ne nuspėjamas, numanomas, bet 
atvirai suformuluojamas. Sugretinus šį idealą ir nepriim- 


*1 1895 m. redakcijoje: „Spjauk, jei gali, ant to viso, kas žiba!" 

tiną tikrovę vienam eilėrašty, pastarasis įgauna dramatiz- 
mo, o kontrastas tampa ypač ryškus. 


Giedojau meilę, jauną viltį, 
Skambėjo stygos man saldžiai. 


Pirmosios eilutės dar kupinos idealo šviesos. Bet gyveni- 
mas, tarsi antikinis Janusas, atsigręžia į poetą antruoju 
savo veidu, ir himno tonus pakeičia rūstis. Poeto pyktį 
sukelia visa tai, kame jis mato stoką savo aukštinamųjų 
vertybių. Negalima pasakyti, kad poetas čia smerktų vie- 
ną ar kitą ydą — jis smerkia ištisą gyvenimo koncepciją: 
gyvenimą, suprastą kaip pasitenkinimo, pasyvumo ir ra- 
mybės būseną. Jam bjauri gyvuliška, grynai fiziologinė 
būtis, kuriai svetimas dvasingumas. Bjaurus skepticizmas, 
kuris šiuo atveju plaukia ne iš gilaus gyvenimo ir žmonių 
pažinimo, o iš sielos rambumo, širdies kietumo ir šalčio, 
iš prigimties, nepajėgios meilei, susižavėjimui, atsidavi- 
mui. Nuo šitokio gyvenimo poetas nuplėšia dorybės kau- 
kę. Blogo nedarymas, nieko neveikimas — dar ne dorybė. 
Dorybė poetui būtinai aktyvi, ji reiškiasi veikliu dalyva- 
vimu gyvenime. Tad doro Žmogaus vardą nusipelno tas, 
kas ryžtasi keisti pagedusią gyvenimo tvarką, nesitaiksto 
su ja. Žmogui neleistina toleruoti blogio, žiūrėti į jį abe- 
jingai. Jis neturi teisės savo akiračio apriboti, matyti vien 
tai, kas jam pačiam patogu. Poetas nesmerkia iš prigim- 
ties aklų — jie būtų verti greičiau pasigailėjimo. Jo rūs- 
tybės žodis tenka tiems, kurie kadaise yra matę ir suvokę 
tikrąjį, žmogaus vertą gyvenimo kelią, bet praradę jį dėl 
savo tingumo, abejingumo, gėdingo silpnumo ir kurie da- 
bar savo nuopuojlį laiko dorybe, jaučiasi gyvenimo šeimi- 
ninkais, mėgaujasi jo teikiamais malonumais. Šitokiems 
poetas sviedžia tiesos žodžius: 

Apakę! Savo kelią matot 

Tarp rožių, pokylių, juokų!., 

O nelaimingi, nesupratot, 

Jog žemė — tai šalis vargų! 

Jog žemė — ašarų vietovė! 

Tr nelaimingas tas žmogus, 


Kurs veido ašara neplovė: 
Jam uždarytas bus dangus! 

Nereikia ugningame paskutiniojo posmo aforizme ieškoti 
religinės askezės. Supraskime jį istoriškai, nusikelkime į 
XIX a. pabaigą — ir jo tiesa bus mums akivaizdi. Maironis 
čia dar kartą įsakmiai teigia, ką jis ne kartą jau yra tei- 
gęs: žmogus gyvenime privalo kovoti su blogiu, nors tai 
neišvengiamai susiję su skausmais ir kentėjimais. Bet tik 
toks gyvenimas yra tikrai žmogiškas. 

Maironio satyra alsuoja rūstybe, pasipiktinimu, sarkaz- 
mu, ji gerokai atšlijusi nuo plačios ir įvairialytės komiz- 
mo sferos. Taip yra dėl to, kad Maironio puolamas blogis 
užvaldęs labai svarbias, substancines žmogaus gyvenimo 
puses, kurių neatitikimas dorovinės normos yra tiek lę- 
miamas, tiek sąlygojąs viso žmogaus gyvenimo vertę, kad 
blogis tampa jau nebe juokingas, o bjaurus, pasibaisėtinas. 

Kiek mažiau įkaitintoje atmosferoje išaugusi satyra 
„Mano moksladraugiams“. Maironio laikysena čia ironiš- 
ka: eilėraštis giria „gudrius draugus“, bet tuo tik pabrė- 
žiama jų mMenkystė. Ypatingą svorį įgauna antrasis ir tre- 
tysis posmai: 


Kaip tie mainos laikai! Rodos, vakar tai buvo, 
Kad nuo mokslo nuvargę, ant galo 
Uždainuodavom Lietuvą. Gerklės mums džiūvo, 
Bet krūtinės garavo, nešalo. 


Ko tada nesvajota! Ar ko nežadėta! 
Kaip didvyriai, tik laukėm karionė-. 
Pasišvęsti ir vargti už žemę mylėtą 
Buvo obalsis mūsų kelionės. 


Poetas čia duoda teigiamą priešpriešą satyriniam vaiz- 
dui, bet ji, intonacija susiliedama su visu eilėraščiu, savo 
ruožtu įgauna lengvo ironiško atspalvio. Ironija čia kyla 
ne iš autoriaus, bet iš smerkiamai vaizduojamų „gudriųjų 
draugų". O šis ironiškas požiūris į idealą labiausiai ir 
demaskuoja „vyrus sveiko jau proto“. Satyros turinys iš 
esmės panašus į „Skausmo balsą“, bet poetas skaudžiai jį 
palietusį tikrovės reiškinį traktuoja kiek kitaip. Ten jis su 
visa širdies aistra demaskavo jam priešišką gyvenimo fi- 
losofiją, o čia atskleidė šiąja filosofija pagrįsto gyvenimo 
menkystę. Ten — aforizmai, šūkiai, apibendrinimai („Skaus- 
mo balsas" yra tarsi koks „Jaunimo giesmės“ antipodas), 

čia — plastinis vaizdas, aiškus savaime, kompozicija nuo- 
sekli, visas paveikslas darnus, išbaigtas. 

Trečias šios temos variantas —,Spjauki, drauguži, į 
viską“— labai artimas „Mano moksladraugiams“. Jame 
ypač ryški socialinė satyriškai traktuojamo reiškinio cha- 
rakteristika, kurios, tiesa, netrūko ir anksčiau aptartose 
satyrose. „Draugužio“ ateities perspektyva čia piešiama 
taip: 

Metais iš grašių sermėgio nutukęs, 

Vargšo drovėsies namų; 

Pilvą išpūtęs, cigarą užrūkęs, 

Juoksies iš savo sapnų, 

Panašiai skamba ir „Skausmo balse“ posmas: 

O jūs, išlepę ir atšalę, 

Apkurtę žiovaunat paikai, 

Kai nuo darbų — vargų išbalę, 

Gal jūsų miršta kur draugai!.. 
„Mano moksladraugiuose“ kalbama apie tuos, kurie „ne- 
išriš be naudos kapšo, rubliais kuproto“. Visur pabrėžia- 
mas buržujaus priešiškumas vargo, darbo žmogui, jo anti- 
liaudinė prigimtis: išduodamas tėvynę, jis drauge išduoda 
ir liaudį. Ši mintis, tokia aiški satyrose, paryškina ir Mai- 
ronio idealizuojamo kovotojo socialinį veidą. Jo herojus 
ne tik visai svetimas — jis mirtinai priešiškas tiems, ku- 
riems „,„mMadera gerklę plauna, kurie vien augate pilvais!..“, 
kurie „prie kreidos ir stalelio per naktį darbuojas, važi- 
nėjas po vaišes kaštanais“, kurie, „persų kilimais sau butą 
iškloję, sėdas į kėdę minkštai" — žodžiu, sočiai, buržujiš- 
kai išnaudotojų klasės buičiai, 

Tą faktą dar kartą patvirtina satyra, nukreipta prieš 
sulenkėjusią aristokratiją, dvarininkus, 

Maironiui principinis antidvarininkiškas nusistatymas 
nebūdingas: šitai jau turėjome progos pažymėti“? Tuo 


*2 Tai aiškėja kad ir iš 1887 metų vedamojo „Šviesos“ pirmam nu- 
meriui. 

1895 m. „Pavasario Balsuose“ jis prie satyros „Dėl išrinktųjų“ pride- 
da tokį prierašą: „Sergėk mane, dieve, kad norėčiau pažeminti ir atstumti 
diduomenę! Gerai suprantu jos morališką įtekmę ir galę, ne esmį iš prin- 
cipo jos priešu. Eilės man bėgo pačios, nenoromis. Žinau, sukils prieš 
mane ir mėtys akmenimis, bet ar teisingai? Jei pasakiau tiesą, už ką 
pykti? Jei netiesą, tai būk ramus: ne apie tave čia sakoma." 

įdomesnė atrodo jo satyra „Tautos pabėgėliams", kuri 
su retu akivaizdumu rodo, kaip poeto kūryboje prasiver- 
žia gilusis jo širdies balsas — kur pažinta ir išgyventa 
tiesa ištrykšta spontaniškai, nesudrumsta ir nesuvaržyta 
(„žodžiai ištrūko, ir jų sulaikyti nenoriu, ar jau nega- 
liu“), ne taip, kaip ne kartą atsitikdavo gyvenime, publi- 
cistikoje ar net poemose, kur kūrybos aktas daugiau iš- 
testas, daugiau prieinamas refleksijai negu lyrikoje. Ten 
poetas atsižvelgė į daug ką: į savo politines pažiūras, į 
savo klasės ir luomo interesus, įpročius ir tradicijas. O čia 
prasiveržia jokių pašalinių sumetimų netramdoma — ne- 
spėta sutramdyti — tiesa: 


Kiek kartų man virė iš skausmo krūtinė, 
Tylėjau tačiau, kaip naktis!.. 

O išgamos! Pirštinę štai geležinę 

Dabar jums metu į akis! 


Svarbiausioji satyroje išsakoma dvarininkijos kaltė — 
tai jos svetimumas, net priešiškumas liaudžiai. Pirmiau- 
sia — kultūrinis svetimumas, jeigu tai, kuo ši išsigimstanti 
klasė gyvena, iš viso galima pavadinti kultūra: liaudžiai ji 
svetima ir savo kalba, ir papročiais, ir tradicijomis; ji ne- 
tekusi ryšių su gimtąja žeme, susiliejusi su kitų kraštų 
kosmopolitine aristokratija. Ne mažiau akivaizdus šis 
priešiškumas ir ekonominėje sferoje, kur dvaras išsunkia 
visus liaudies gyvybinius syvus ir paskui švaisto turtus 
tuščioms pramogoms. 

Ši satyra savo prasme ne išimtis „Pavasario Balsuose“: 
reikia atsiminti eilėraštį „Tėvynės dainos“, kur dvarinin- 
kijos nutolimas nuo liaudies kultūros siejamas su bendru 
jos moraliniu smukimu: „nutrūkus ryšiams su tėvyne ir jos 
žmonėmis, išsenka ir žmogaus dvasinį gyvenimą maitinan- 
tys šaltiniai: širdys lieka „kaip ledas šaltos“. Aristokrati- 
jos dorovinį menkumą poetas priešpriešina idealiam liau- 
dies gyvenimo paveikslui. Panaši mintis įsipynusi netgi į 
sonetą „Saulei tekant“, kur „baltosios ponios“ išskiriamos 
iš to džiaugsmo, kuriuo gyvena atbundanti gamta ir jai 
artimas paprastas žmogus. Taigi kartkartėmis prasiveržiąs 


43 1895 m. redakcijoje pavadinta „Dėl išrinktųjų". 

spontaniškas priešiškumas aristokratinei dvarininkijai sa- 
vo ruožtu, kaip jau minėta, dar pabrėžia, paryškina Mai- 
ronio estetinio idealo demokratinį pobūdį. 

Jo „Pavasario Balsai“ nebūtų taip plačiai nuskambėję, 
nebūtų susilaukę populiarumo, jeigu Maironis juose nebū- 
tų buvęs tikrąja šio žodžio prasme liaudies poetas. Liau- 
dis matė, kad šioje poezijoje idealizuota, išaukštinta, ap- 
gaubta didžiausia pagarba ir meile visa, kas jai pačiai bu- 
vo brangu: gimtoji žemė, jos istorija, žmonių būdas ir 
papročiai; kilnūs teisingumo, pasiaukojimo, kovos už švie- 
sesnę visų žmonių ateitį idealai, liaudies širdyje niekad 
neužgesęs tikėjimas, kad toji ateitis tikrai laimės. 


3. STILIUS 


„Pavasario Balsų“ lyrikos idėjinės emocinės prasmės 
turtingumą, įtaigos jėgą sąlygoja poeto surastoji žodinė 
išraiška. Lyginant ankstyvąją Maironio lyriką su jo am- 
žininkų kūryba, net su P. Vaičaičių, kurio pirmieji eilė- 
raščiai pasirodė spaudoje 1896 m., tad jau išėjus ,„Pava- 
sario Balsams“, įgaudami nekeliantį abejonių svorį XIX a. 
pabaigos lietuvių poezijoje, vis dėlto akivaizdu, kad Mai- 
ronio lyrikos vieta šiame literatūriniame kontekste yra 
išskirtinė. Išgyvenimų intensyvumas, emocijų reiškimo 
energija rodo tokią poetinio talento dovaną, kuri išski- 
ria jo kūrybą iš daugelio kitų, laiduoja jam nenykstančią 
vertę ir pavyzdžio, normos reikšmę literatūros procese. 

Nepretenduojant iki galo atskleisti neatskleidžiamą ir 
neatspėjamą poetiškumo paslaptį, galima vis dėlto nužy- 
mėli pagrindinius momentus, kuriais pasireiškė Maironio 
įnašas į mūsų eilėraščio 1) sandarą, 2) ritmą bei 
intonaciją ir 3) poetinę kalbą, drauge paro- 
dant šiuo naujuoju pagrindų atsiskleidžiančias individu- 
alias poeto stiliaus ypatybes. 

Maironis pirmasis nugalėjo vaizdo bei jausmo statiką 
ir monotoniją, kausčiusią ne tik senesniąją lietuvių poezi- 
ją, bet ir jo amžininkus. Vietoj aprašinėjimo, išskaičiavi- 
mo, jau išbaigtos prasmės loginio atskleidimo čia imamas 
atkurti gyvas psichologinis vyksmas. Dinaminės raidos 

principas apsprendžia Maironio eilėraščių vidinę sandarą. 
Tiesa, ir pats Maironis šį kelią atrado ne iš karto. Racio- 
nalistinis vaizdų derinimo principas būdingas 1892 m. 
paskelbtam eilėraščiui „Sunku gyventi“: pirmajame pos- 
me duota tezė „Sunku gyventi žmogui ant svieto“; ji pa- 
grindžiama tolesniuose posmuose, ir eilėraštis baigiamas 
išvada, jog vien tik dangus galįs patenkinti begalinius 
žmogaus norus. Netgi „Pavasario Balsuose“ yra eilėraš- 
čių, kuriuose neduota gyvo, organiško minties, jausmo, 
vaizdo plėtojimosi. Loginiu prasmės atskleidimu pasižy- 
mi ir ,Neužmiršuolė gėlė“, ir „Rūtų vainikas“, ir „Tėvy- 
nės dainos“. Tai, žinoma, nereiškia, kad šie eilėraščiai bū- 
tų nevykę: jie grakštūs, puikiai nušlifuoti, o paskutinysis 
iš jų žėrėte žėri taikliais aforizmais ir vaizdingumu. Bet 
vis dėlto išorinės formos spindesys anaiptol ne pagrin- 
dinis dalykas, ne dėl šito Maironis taip lemtingai įėjo į 
mūsų literatūrą: svarbiausia — tai gyva ir turtinga poeti- 
nė mintis. 

Ir psichologinis vyksmas atkuriamas, ir vidinė eilėraš- 
čio dinamika pasiekiama įvairiai, bet visados susidaro įs- 
pūdis, kad nuotaika, būsena ar mintis, išsakyta eilėraščio 
pabaigoje, poetui dar nebuvo susiklosčiusi eilėraštį pra- 
dedant. Kūrinys ne fiksuoja rezultatą — jame realizuoja- 
mas gyvas procesas, 

Eilėraščio vyksmo gyvumas visiškai akivaizdus ten, kur 
esama tam tikrų siužeto pradų. Maironio poezijoje daž- 
ni tokio tipo eilėraščiai, kaip „Gyvenimas eina ratu“, „Už 
Raseinių, ant Dubysos“ ir kt. Tačiau dinamika, vidinis ju- 
desys būdingas ir ten, kur nėra jokių epinių elementų. 

Kartais šitai pasireiškia emocijos turtėjimu, atsisklei- 
dimu, kaip „Pavasaryje“. Pirmoje strofoje įausmas dar 
tarsi ištirpęs vaizduose: jis atsiskleidžia vykusiai parink- 
tomis detalėmis, kurių sukeliamas įspūdis šviesus, gied- 
ras (prašvitusi saulė, aukštai į dangų iškilę vieversiai...), 
džiaugsmingų metaforikos nuspalvinimu („saulė prašvi- 
to meiliai ir juokiasi, širdį vilioja...“). Antroje strofoje 
jausmas jau nebetelpa panašios rūšies detalėse ir metafo- 
rose — jis išsiveržia pro vaizdinį posmo audinį nuošir- 
džiu šūksniu: „Išaušo! Išaušo!“, visiškai jau apimdamas 
tretįjį posmą, kur giedros pavasario dienos sužadintas 

džiaugsmas išaugęs į bendriausios prasmės gyvenimo tei- 
gimą, viltingą pasitikėjimą savimi ir kitais, meilę žmogui 
ir pasauliui. 

Panašus vidinis vyksmas ir eilėraštyje „Nuo Birutės 
kalno“, nors ir jausmo turinys, ir jo tonacija kitokie: 
kitokia ir eilėraščio vaizdinė sandara, joje vyrauja nebe 
vizualiniai, o akustiniai įspūdžiai. Bet ir Čia galime papos- 
miui atsekti tokį pat jausmo ryškėjimą bei turtėjimą: ei- 
lėraščio pradžioje trokštama išsakyti tai, ko taip kanki- 
namai pilna širdis, toliau — ilgesio, šėlstančio kaip įau- 
drinta jūra liūdesio išpažinimas ir pagaliau — noras atras- 
ti draugą, kuris suprastų, atjaustų ir neišduotų. 

Eilėraštis „Išnyksiu, kaip dūmas“ charakteringas jau 
nebe spontanišku jausmo prasiveržimu, o giliu susimąs- 
tymu. Pirmajame posme mestas minties grūdas toliau 
auga, plėtojasi, turtėja; žmogaus nykstamumo motyvas, 
pradžioje išsal.ytas labai bendra forma, toliau vis kon- 
kretėja, nušviečiamas kaskart nauju požiūriu, atsklei- 
džiamas vis naujų vaizdų; varsuojančios marių bangos, 
sumirgę ir vėl užgesę žaibai, iš tolo nušvintanti ir vėl 
išblėstanti žvaigždė, blykštanti ryto aušra -— visa tai po- 
etui pabrėžia praeinamybės idėją, kurią jis įžvelgia ir 
istorijoje, ir atskiro žmogaus gyvenime, įvairiose jo ap- 
raiškose, 

Kitur poetinės minties judesys kyla ne augant, atsis- 
kleidžiant vaizdui — jausmui, bet pasikeičiant jam, iš vie- 
nos dvasinės būsenos pereinant į kitą, kaip eilėraštyje 
„Vilnius (prieš aušrą)"; nakties tamsos ir tylumo sukeltą 
liūdesį išblaško saulėtekis ir pabudusių paukščių giesmė; 
šviesios ateities viltys užplūsta ir poeto sielą. Perėjimas 
iš vienos būsenos į kitą Maironio atkurtas su nuostabiu 
meistriškumu: paskutiniojo posmo pirmos keturios eilutės: 

Ko taip nuliūdai? Ko ant krūtinės 
Ašara krinta griaudi? 

Gailiesi, amžius didžius atminęs? 
Praeitį brangią liūdi? 


dar visiškai atitinka pūdžią ir sielvartingą pirmųjų pos- 
Mų nuotaiką, Tačiau dėl pagyvėjusio tempo, trumpų klau- 
siamųjų sakinių, kylančios intonacijos mes laukiame kaž- 

kokio dar nežinomo pakitimo. Jo pobūdis tepaaiškėja iš 
sekančių eilučių: „Žiūrėk, rytuose aušra jau teka...“** Tad 
minėtąjį ketureilį galime skirti ir prie mažorinės eilėraš- 
čio pabaigos. Taigi pereinamajame epizode susipina ir 
kaitaliojasi tamsa ir šviesa, sielvartas ir viltis, atkurdami 
tik poetinei kalbai teprieinamą žmogaus išgyvenimų su- 
dėtingumą. 

Tačiau šitokia jausmų moduliacija, šitoks aiškių ribų 
neturintis perėjimas iš vienos būsenos į kitą Maironiui 
nelabai būdingas. Jis greičiau linkęs priešpriešinti skir- 
tingas psichologines būsenas. Vidinis eilėraščio vyksmas 
tuomet įgauna dramatinį pobūdį: jį stumia į priekį poeto 
pajaustas ir įžvelgtas prieštaravimas. 

Eilėraštyje „Jei kada pančiai nukris“ dramatiškai su- 
sikertą jausmai lydimi skausmingo svarstymo, ar ateičiai 
bus suprantamos poeto kartos „kovos ir kančios, be ryto 
naktis". Eilėraščio branduolys — tai gyva kančios scena, 
kur žmogaus valia ir tikėjimas savo kovos prasmingumu 
nuolat grumiasi su nevilties ir abejonių antplūdžiais: an- 
tras ir trečias posmai išsako nuovargio ir netikėjimo skau- 
smą, iš kitų dviejų plūsta tvirtas ryžtas veikti ir kovoti: 


O tačiau mes, be ašarų jungą dienos 
Nešdami, be nakvynės keliaujame sau — 


Tačiau po šitokio savo galios pajutimo šeštajame posme 
vėl įsipina abejonė, skundas, skambąs dar septintojo pos- 
mo pirmojoj eilutėj: 


O, kaip kartais sunku! Ar kas norint supras? 


*+ 1892 m. redakcijoje paskutinis eilėraščio ketureilis skamba kitaip: 


Atminki esąs didvyrių kraujo! 

Negąsčiok veido pasaulės naujo! 

Laikai juk mainos: spaudžia pikti, 

Užšvis kiti 

Lietuvai mūsų tėvynei! 
Nors pirmasis cituojamas dvieilis skiriasi nuo kanoniškojo teksto (,Žiū- 
rėk, rytuose aušra jau teka, pabudę paukščiai pagiriais šneka..."), bet 
jis parašytas ta pačia mažorine tonacija — tad jausmo dinamika jame yra 
tokia pat, kaip parodyta analizėje, 

Bet šią dejonę tuoj pat nutraukia tvirti ir ryžtingi žodžiai: 


Bet gana, ne be vardo mus audros išgriaus! 
Užgiedokime, vyrai, sau dainas linksmas! 
Kaip vyrai keliaukim toliaus! 


Ši prieštaringų jausmų kova, pasibaigusi šviesių, gyveni- 
mą teigiančių emocijų pergale, ne tik labai gyvai at- 
skleidžia žmogaus dvasios judėjimą, bet ir suteikia išsa- 
komiems jausmams gilumo, turiningumo: sielvartas ir abe- 
jonė čia ne bejėgiškas dejavimas ir silpnybė, juos nugali 
veikli valia, o poeto ryžtingumas ir optimizmas anaiptol 
ne lengvapėdiškumo išdava, tai trykšta iš kančių ir paty- 
rimo užgrūdintos širdies. 

Ryžtingo veiklumo susidūrimas su liūdesiu ir svajin- 
gumu yra eilėraščio „Nenoriu sapnų“ vidinės dinamikos 
pagrindas. Eilėraštis prasideda taip, lyg žmogus norėtų 
nusipurtyti jį sustingdžiusį pasyvumą: „Ne, nenoriu sap- 
nų —“, bet įtemptos valios aktą vėl užplūsta svajingumo 
banga. Iš esmės tas pats ir eilėraščiuose „Pasitikėjimas 
savimi“, ,,„Ko siekiu ir alkstu“. Skirtumas čia tik struktū- 
rinis, nes svajonės, kančios, liūdesio motyvas nuėjęs be- 
veik visiškai į potekstę, į tekstą jis iškyla vos vienoje ki- 
toje eilutėje. Tačiau jis įveikiamas, ir tat kovos, pasiryži- 
mo motyvams kaip tik suteikia vidinės energijos ir kait- 
TOS. 

Kitokiu prieštaravimu pagrįsti eilėraščiai „Trakų pilis“, 
„Mano gimtinė“, bet ir čia jausmą žadina antitezė — šiuo 
atveju tarp gimtojo krašto praeities ir dabarties. Žodžiu, 
kad ir kaip reikštųsi vidinė įtampa ir iš jos kyląs jausmo 
bei vaizdo dinamiškumas — jis visados lieka vienu būdin- 
giausių Maironio poezijos bruožų. 

Jausminiam Maironio santykiui su tikrove dažnai sa- 
vitas patosas, plaukiąs iš dramatinio jo poezijos pobū- 
džio, kai suponuojamas kažkas, į ką kreipiamasi, ką sie- 
kiama įtikinti, paveikti, pasmerkti, kam norima su didele 
jėga ir pabrėžtumu išsakyti save. Patetiškasis žmogus, 
E. Štaigerio mintimi, gyvena tuo, kas turi būti. — jo pas- 
tangos nukreiptos prieš tai, kas yra.*5 Šiiokiai laikysenai 
svetimi jausmo pustoniai. Maironio jausmas visados in- 


*5 Siaiger E. Grundbegriffe der Poetik.— Zūrich, 1951.— S. 155. 

tensyvus, jis dažniausiai veržlus, audringas, reiškiamas su 
didele energija, tik kartais jo pilnybė ir jėga tarsi prislo- 
pinta ir vaizdą nušviečia iš vidaus, kaip nuostabiojoje 
„Dainoje“ („Už Raseinių, ant Dubysos"). 

Maironis ne betarpiško įspūdžio poetas. Eilėraščių gy- 
vam audiny visados tvyro stamantri loginė ašis.*6 Valia 
kietai laiko pažabojusi įsisiautėjusius jausmus, pajung- 
dama juos aiškiam tikslui. Dėl to Maironio eilėraščių 
kompozicijoje nėra nieko iracionalaus, alogiško, fragmen- 
tiško; poetinis motyvas vystomas nuosekliai, eilėraščio 
sandara pasižymi vientisumu, išbaigtumu. Šitai matyti, 
pasekus pagrindinius jo eilėraščių kompozicijos tipus. 

Bene labiausiai Maironis mėgsta „žiedinę“ kompoziciją, 
kur eilėraščio pabaiga tarsi vėl grįžta į pradžią, brėždama 
uždarą apskritimo liniją. Niekas nekreipia skaitytojo min- 
ties, vaizduotės už kūrinio ribų — eilėraštis yra uždaras, 
savy pabaigtas pasaulis. Paprasčiausias šitokios formos pa- 
vyzdys — kai pirmasis posmas pakartojamas eilėraščio pa- 
baigoje. Žinoma, tai ne paprastas pakartojimas: pirmasis 
posmas grįžta praturtėjęs, prisisėmęs viso eilėraščio pras- 
mės. Bet didžiausią įspūdį šis kompozicijos principas da- 
ro tuomet, kai jis įkūnijamas sudėtingesne forma, pvz: 
eilėraštyje „Rigi Kulm“. Pirmajame posme poeto žvilgs- 
nis, neradęs toliuose Lietuvos, sustoja prie Alpių šalies 
grožybių: 

Nuo viršaus Rigi Kulmo, aukščiau debesų, 
Išmatyt negali Lietuvos; 


Vien tik dunkso aplinkui vainikas kalnų, 
Apsisupusių rūbais žiemos. 


O eilėraščio pabaigoje, pasigėrėjęs rožėmis pražydusia 
šalimi, vėl ilgesingai prisimena tėvynę: 

Taip čia tylu, gražu!.. Vien keleivio širdis 

Nenurimusi veržias toli! 

Ir tą šalį norėtų pasiekti akis, 

Kur Dubysos atkrančiai žali! 
Čia žiedinė forma pasiekiama ne teksto, bet psichologinio 
motyvo pakartojimu. Vaizdas tarsi apverčiamas: paskuti- 


+ Mykolaitis-Pulinas V, Naujoji lietuvių literatūra— K, 1936.— 
T. 1— P. 257. 

nysis posmas pradedamas tuo, kuo baigėsi pirmasis — 
kalnų vaizdu —o baigiamas pirmojo pradžia — tėvynės 
ilgesiu. 

Taip pat meistriškai sukomponuotas ir „Gyvenimas eina 
ratu“ („Uosis ir žmogus“): eilėraščio pabaigoje motinos 
lopšinės žodžiai: 

Auk, maželi gražus, 


Kaip tas uosis puikus, 
Kurs slėnio atkrantėj svyruoja 


grąžina mus į eilėraščio pradžią ir verčia vėl pasekti uo- 
sio jaunystės, subrendimo ir mirties istoriją, kurioje įžvel- 
giame žmogaus gyvenimo analogiją. 

Tam tikrą -— dar subtilesnį — žiedinės kompozicijos at- 
vejį galime įžvelgti netgi „Pavasaryje“: eilėraštis praside- 
da plačių, saulėtų erdvių vaizdu („Pavasario saulė praš- 
vito meiliai"), kuris tolydžio artėja prie žemės ir žmogaus: 
iškilę į dangų vieversiai, krūtinę gaivinantis vėjelis, po 
laukus pasklidę žiedai. O paskutinysis posmas vėl su mei- 
le apima visatą (,„Apimti pasaulį, priglaust prie širdies")... 

Pet formos uždarumą Maironis išlaiko ir ten, kur nega- 
lėsime įžvelgti „žiedinės“ kompozicijos. Ir tokiu atveju ei- 
lėraštis niekados nesibaigia jausmo ištirpimu, nubangavi- 
mu, daugtaškiu (Maironis šio ženklo beveik nevartoja), 
O apibendrinančios prasmės, kartais netgi aforistinio po- 
būdžio eilutėmis, kurios dar kartą parodo loginio prado ir 
valios vaidmenį Maironio poezijoje. Taip baigiasi „Pasi- 
tikėjimas savimi“, „Skausmo balsas“, „Nenoriu sapnų“, 
„Vilnius“. Net ir tokių grynai emocinių kūrinių, kaip 
„Nuo Birutės kalno“ ar „Užmigo žemė“, pabaigoje yra ryž- 
tingas akcentas, aiškį kadencija (V. Mykolaitis-Putinas). 

Tačiau ne vien tik formos uždarumas būdingas Mai- 
ronio eilėraščių kompozicijai: aiški ir tvirta valia, vieš- 
pataujanti jo poezijoje, pasireiškia įvairiais būdais, įuos 
net sunku būtų tiksliai išvardinti ir suklasifikuoti: poeti- 
nė mintis randa kaskart naują ir gaivią išraišką. Tegali- 
ma pabandyti nužymėti dažniau pasikartojančias, esmin- 
gesnes tendencijas, pasireiškiančias eilėraščių architekto- 
nikoje, 

Ne' kartą, pavyzdžiui, pastebėsime poetinę medžiagą 
išdėstytą simetriškai. Taip sukomponuotas eilėraštis „Lie- 
tuvis ir giria“, kur pirmasis posmas išsako klausimą, an- 
trasis konstatavimą, o paskutinysis savo sandara sutrum- 
piniai pakartoja abu pirmuosius. ,,Mano gimtinėje“ — pir- 
majame posme duota bendra panorama, antrajame ji su- 
siejama su lyriniu subjektu, trečiajame ir ketvirtajame — 
vėl panorama, penktajame ir šeštajame — vėl ryšys su 
lyriniu subjektu, 

Kitur — „Pasitikėjime savimi“, „Taip maža paramos“ — 
vystymasis eina iš tezės į antitezę. Ypač meistriškai šis 
principas realizuojamas eilėraštyje „(Užmigo žemė“, kur 
pradžioje atsiskleidžia kontrastas tarp miegančios žemės 
ir negęstančių dangaus žvaigždžių, o toliau — tarp gam- 
tos ir nenurimstančios žmogaus širdies. 

Maironis savo eilėraščių kompozicija išreiškia klasiki- 
nį grožio idealą, kur stipri formuojanti valia ir logika įvei- 
kia galingą jausmą, niekados neleisdama jam susprog- 
dinti nuoseklios ir griežtos formos rėmų. Jo emocija san- 
tūri, sutaurinta, svetima kraštutinybėms, ekscesams. Iš čia 
Maironio poezijos aiškumas, darnumas ir toji klasikinio 
meno giedra, apie kurią Hėgelis kadaise sakė, kad ji esan- 
ti kiekvieno tikro meno „saldžioji melodija“. 

Įžvelgus dinaminį ir valingą Maironio poezijos chara- 
kterį, bus suprantama, kodėl jos išraiškoje tokį svarbų 
vaidmenį atlieka ritmas ir intonacija -—- niekados lietuvių 
poezijoje iki šiol jie dar nebuvo pasiekę tokio raiškumo 
ir turtingumo. Specialių studijų uždavinys būtų parodyti 
tą lemiamą posūkį, kurį Maironis įvykdė mūsų eiliuoti- 
nės kalbos raidoje“? Paprasto palyginimo užtenka, kad 
paaiškėtų, kaip Maironis skiriasi nuo savo bendralaikių. 
Lanksčiai ir raiškiai A. Baranausko silabinei eilutei nepri- 
lygo vėlesnieji poetai, pagaliau — ji pasirodė lietuvių po- 
ezijai ir ne visai tinkama, o silabotonika dar tebebuvo 
negyva ir monotoniška. Tiesa, jau skambėjo iškilmingi 
V. Kudirkos amfibrachiai, dainiški A. Vištelio, K. Vana- 
gėlio-Sakalausko, J. Andziulaičio-Kalnėno geriausiųjų ei- 


“7 Šitai atliko J. Girdzijauskas savo knygoje „Lietuvių eilėdara" — 
V., 1966. 

tėraščių posmai, sklandžios J. Mačio-Kėkšto, o ypač P. Ar- 
mino-Trupinėlio eilės. Bet viso to dar buvo aiškiai per 
maža, kad galima būtų kalbėti apie eiliuotos kalbos este- 
tinį subrendimą: poetinė mintis buvo dar per daug ne- 
išsivysčiusi, sustingusi, ji nepajėgė įgauti turtingos kal- 
binės išraiškos, o antra vertus, ir literatūrinė kalba dar 
buvo neišlavėjusi, inertiška. Reikėjo didelės poetinės jė- 
gos, kad kieta, nelanksti kalbinė medžiaga pasiduotų. 

Maironis visiems laikams užkirto kelią eiliuotoje kal- 
boje poetinėms laisvėms, be kurių dar negalėjo išsiversti 
netgi P. Vaičaitis. „Pavasario Balsų“ autorius niekad rit- 
mui neaukoja nei gramatinio kirčio (išimtys labai, labai 
retos), nei žodžio formos pilnumo, nei sakinio natūralios 
ir taisyklingos konstrukcijos. Kalbos sklandumas, aišku- 
mas, gyvumas jam yra savaime suprantamas poetinės for- 
mos pagrindas. Jis tobulai įvaldė silabinį-toninį eiliavi- 
mą, laisvai operuodamas visais jo metrais — dėl to jo ei- 
lės ano meto poezijos fone skamba nuostabiai lengvai, 
sklandžiai, nenuobodžiai, Su pasigėrėjimu šitai iškėlė rei- 
klusis „Varpo“ kritikas, rašydamas, jog Maironio „eilės 
skambios, skaitosi lengvai, rodos, jauti, kad autorius ne- 
kalė jas, bet, kaip tai yra sakoma, eilės pačios per save 
išsilieja iš poeto širdies“.* Maironis praktiškai įvykdė 
tai, ko teoriškai reikalavo V. Kudirka savo „„Tiesose ei- 
lėms rašyti“, suformuluodamas mūsų literatūrai eiliuotos 
kalbos normą. Jo technika tiek tobula, kad mes jos jau 
nebepastebime — ji nekrinta į akis. Bet juo greičiau dabar 
pastebime kiekvieną technikos neįvaldymo atvejį kito 
poeto kūryboje. Maironio poezija pačiu savo egzistavi- 
Mu iš karto sugriežtino reikalavimus poeto meistrišku- 
mui — taip pat ir eilėdaros srityje, — ir šiuo požiūriu lie- 
tuvių literatūrą jis pakėlė į naują ir aukštesnę raidos pa- 
kopą. 

Bet eiliavimo sklandumas tai ne vien literatūrinės tech- 
nikos dalykas. Maironio poezijoje jis susilieja su vienu 
esminiu jo stiliaus bruožu. Kaip jau minėta, žodžiai ir fra- 
zės Maironio eilutėj susiklosto laisvai ir natūraliai, o ši- 
tai padeda lengvai suvokti metrinius eilėraščio rėmus (gal 


* Varpas.— 1898.— Nr. 1.— P. 9. 

kartais šiandien mūsų išpaikintai klausai jie atrodo netgi 
per aiškūs, per daug krintą į akis, „elementariai aiškūs“). 
Skaitydami Maironį, linkstamę ryškiai skanduoti, pabrėž- 
ti metrinius eilutės akcentus, juoba kad jie gana dažnai 
sutampa ir su gyvuoju eilėraščio ritmu, Dėl to Maironio 
poezijos ritmas yra valingas ir įsakmus. Jis tiesiog susi- 
liejęs su aktyviu, dinamišku, kupinu vidinės įtampos šios 
poezijos charakteriu. 

Tačiau Maironio metrikos aiškumas, stipriai juntama 
metro inercija nesukuria ritmo monotonijos. Ryškiame 
kiekvieno eilėraščio metriniame fone ritmo įvairavimai 
labai dideli, jie išplaukia iš individualaus kiekvieno eilė- 
raščio turinio. Apibūdinę jį iš viso kaip valingą ir įsak- 
mų, rasime daug jo variantų: Maironio ritmas niekados 
nėra mechaniškas — jis organiškai suaugęs su poetine 
mintimi. Tat akivaizdu, palyginus „Jaunimo giesmės“ jam- 
bų žygio ritmą su jambais parašyto eilėraščio „Užmigo 
žemė“ subtiliu ritminiu piešiniu“? arba audringai įsisiūba- 
vusius anapestus eilėraštyje „Nuo Birutės kalno“ su tra- 
piu chorėjų pulsavimu „Kas tas paslaptis suprastų“. Iš to 
sugretinimo matyti, koks platus ritminių galimybių dia- 
pazonas Maironio poezijoje, 

Garsinė Maironio kalbos organizacija remiasi ne tik 
ritmu, bet ir eufonijos priemonėmis. Jo rimas tikslus ir 
skambus, nors poetas niekur nesiekia šioje srityje į akis 
krentančio turtingumo.?? Tas pats pasakytina ir apie in- 
strumentuotę: daugelyje eilėraščių ji meistriška, bet san- 
tūri, joje nėra nieko dirbtinio, tyčia sugalvoto. Tiesa, 
Maironio eilėraščių negalima pavadinti muzikaliais, me- 
lodingais — jo kalbos garsinė organizacija aiškiai remia- 
si ritmu, o ne melodija. Kad poezija būtų muzikali, neuž- 
tenka vien eufonijos: reikia, jog ir pati eilėraštyje reiš- 
kiama prasmė, jausmas, vaizdas būtų subtilūs, trapūs, 
jog būtų operuojama užuominomis, atspalviais, švelniu 


*9 Meistriškai jį analizavo V. Mykolaitis-Putinas. Žr. jo Naujoji lie- 
tuvių literatūra.— P, 255, 

50 Pastabų apie Maironio rimą yra davęs A. Venclova: „Kai kurie 
Puškino poezijos vertimo klausimai“, rink, Puškinas ir lietuvių litera- 
tūra.— P. 89—92, 

emocijos bangavimu“! O tai svetima Maironio poezijos 
patetiniam, valingam charakteriui, kur viskas bent kiek 
utriruota, kur niekad neužtemdomi loginiai kalbos ryšiai. 

Maironio kalba — tai aukštosios dramos kalba, kur jaus- 
mo išraiška pakylėta nuo kasdieninių šnekamųjų intona- 
cijų, sutaurinta, pateikta plačiais, ryškiais mostais. Mai- 
ronis mėgsta visą posmą apimantį periodą, kur daug er- 
dvės gražiai sukonstruoti ir išbaigti sakinį, įsiūbuoti ga- 
lingą ritmą, laisvai išdėstyti akcentus. O tokie periodai 
jungiami į dar didesnius ritminius vienetus, apimančius 
jau visą eilėraštį. Būdingas pavyzdys galėtų būti čia kad 
ir „Trakų pilis“, kur kylančios ir krintančios intonacijos 
išjudina vis didesnes kalbinės medžiagos mases, išreikš- 
damos nuolat didėjančią emocinę įtampą. Pirmojo posmo 
pirmą ketureilį sudaro du vienodo ilgio sakiniai, kurių 
kiekvieno pirmosios pusės intonacija kylanti, antrosios — 
krintanti; posmas baigiamas krintančios intonacijos dvi- 
eiliu: 

Pelėsiais ir kerpe apaugus aukštai 

Trakų štai garbinga pilis! 

Jos aukštus valdovus užmigdė kapai, 

O ji tebestovi dar vis. 

Bet amžiai bėga, ir griūvančios sienos 

Kas dieną nyksta, apleistos ir vienos!.. 
Antrajame posme ritmas įsisiūbuoja plačiau: kylanti in- 
tonacija apima pirmąsias dvi eilutes, krintanti — sekan- 
čias keturias. Pagaliau tretysis posmas visas apimtas ky- 
lančios intonacijos, kuri čia pasiekia kulminaciją. Nuo 
ketvirtojo posmo ji pradeda kristi, kiek stabtelėdama tre- 
čioje eilutėje, vėl pakildama penktoje ir šeštoje. Pasku- 
tiniojo posmo intonacija jau ištisai krintanti. 

Kylančios ir krintančios periodo dalies ribos paprastai 
sutampa su metrinėmis pauzėmis eilutės pabaigoje. Ne- 
retai tačiau ritminę posmo struktūrą paįvairina sušuki- 
Mai, retoriniai klausimai, perkėlimai, kaip, pavyzdžiui, 
„Vilniuje“. Ritminių bangavimų amplitudė plati, akcentai 
ryškūs. Tačiau net ir ten, kur ritminis eilėraščio piešinys 
santūresnis, kur operuojama mažesnėmis kalbos masėmis, 


5! Pecock R, Probleme des Musikalischen in der Sprache // Weltlite- 
Tatur.— Bern, 1952. 

frazė nenustoja dailumo, plastinio ryškumo, nesubyra į 
fragmentus, sakinių nuotrupas, nes Maironio kalbos sin- 
taksiniai-intonaciniai vienetai dažniausiai sutampa su pa- 
grindiniais ritminiais vienetais, perimdami jų metrinės 
formos simetriškumą.?2 

Gerai išbaigta sakinių struktūra, gausios retorinės fi- 
gūros, plačiai ir aiškiai banguojantis ritmas suteikia Mai- 
ronio poezijai deklamacinio charakterio. Ji nebijo viešu- 
mos, nenublanksta, skaitoma scenoje ar iš tribūnos: jai 
nereikia intymumo, pusbalsiu tariamų žodžių, padedančių 
įsiklausyti į tylią ir trapią eilėraščio muziką. Tai kalba, 
žavinti savo grožiu net ir tada, kai gerai suprantame jos 
vertybių ribas. 

Maironio įnašo į lietuvių poetinę kalbą dydis yra tiek 
pat akivaizdus ir reikšmingas, kiek ir — bent šiuo metu — 
sunkiai konkretizuojamas ir apibrėžiamas. Tik išsamios 
poetinės kalbos istorijos studijos galėtų parodyti Maironio 
į literatūrinę apyvartą paleistų žodžių ir jų prasmių, pas- 
tovesnių frazeologinių junginių kiekį ir reikšmingumą. 
Tačiau šių naujovių apimtį ir matą galėsime bent įsivai- 
zduoti, prisiminę, kaip gausiai Maironis praturtino mūsų 
poeziją tematika, motyvais, įvesdamas į ją iki tol dar 
neliestą idėjų, išgyvenimų bei nusiteikimų pasaulį. Rei- 
kėjo surasti žodį, kuris nusakytų, išreikštų tai, apie ką 
dar joks lietuvių poetas nebuvo kalbėjęs. Ir Maironis jį 
surado, semdamasis medžiagos iš liaudies šnekamosios 
kalbos, tautosakos ir senesnės lietuvių poetinės kūry- 
bos, pajungdamas visa tai savo meninės individualybės 
dėsniams. 

Maironio poetinė kalba nepasižymi į akis krintančiu 
turtingumu ar puošnumu. Čia nėra savivališkai nuspal- 
vintų metaforų, gausių epitetų, nesistengiama žiūrėti į 
tikrovę kaprizingai besikeičiančios nuotaikos ar origina- 
laus atsitiktinumo šviesoje. Maironio kalba tiksli ir 1a- 
koniška. Tačiau jos saikingumas bei paprastumas — didelė 
poetinė galia. Maironio kuriami vaizdai talpūs, asociaty- 
vūs, nes jis žino paslaptį, kaip aktyvinti žodžius, sudės- 
tyti juos taip, kad jie vienas kitą nušviestų vis naujais 


5ž Girdzijauskas J. Min. veik.— P, 268. 

atspalviais, papildydami ir pagilindami vienas kitą. Jam 
tinka tai, ką V. Vinogradovas yra kalbėjęs apie Puškiną: 
„Žodžiai, reikšdami savo tiesioginę prasmę, tuo pačiu me- 
tu gali sukelti mintį apie kitus dalykus, įvykius ir jaus- 
mus, kurie neatskiriamai susiję su šiais žodžiais. Kūrinyje 
turi reikšmės ne tik išvardintos sąvokos, daiktai ir jaus- 
mai, bet dar daugiau — ne išvardinti, o tik numanomi. 
Taigi į Puškino žodžio prasminę struktūrą, be tiesioginės 
ir perkeltinės reikšmės, dar įeina potencialinė energija 
išreikšti arba atspindėti visą eilę šalutinių, asociatyviai 
su juo susijusių vaizdų, jausmų ir idėjų.“?3 

Dažnu atveju žodžio asociatyvumas neišeina už vaiz- 
dinės sferos ribų, jis sukelia tiesiog neišreikštos spalvos, 
formos, linijos įspūdį. Kai „„Pavasaryje“ skaitome: „Iški- 
lo į dangų aukštai vieversiai“, mes dangų matome mėly- 
ną ir giedrą, nors jis neapibūdintas jokiu epitetu: ankstes- 
nėse eilutėse buvo kalbama apie meiliai prašvitusią saulę, 
kuri „juokiasi, širdį vilioja“, todėl giedrumo įspūdis čia 
susidaro savaime, jo nebereikia atskirai pažymėti. Arba 
kai sakoma apie geltonplaukes „Dainos“ mergeles: 


Aukštą dangų pamylėjo, 

Blaivią jo skaistybę; 

Sau akis užsižavėjo 

Mėlyna gilybe, 
mes matome ir akių spalvą, ir jų išraišką, nors poetas te- 
kalba apie dangų. Jau anksčiau buvo kalbėta apie šio 
eilėraščio vaizdų plastiką. Daugelis ir kitų Maironio ei- 
lėraščių labai gyvai atkuria žmogaus laikyseną, gestus, 
mimiką, tiesiog jų nevaizduodami ir neaptardami: jie glū- 
di pačioje kalbos prasmėje, intonacijoje. Kaip ryškiai iš- 
kyla mergaitė „Burtuose“— jos greiti ir lengvi judesiai, 
jauno veido mimika, besikeičianti gyvų akių išraiška. Ar- 
ba — kokius ramius ir didingus mostus matome palydint 
„Vilniaus“ eilėraščio žodžius. Visos tos asociacijos yra 
vienas iš Maironio lakonizmo šaltinių: poetas geba, la- 
bai taupiai naudodamas žodžio medžiagą, sukurti ryškius, 
kupinus gyvybės vaizdus. 


5 Bumorpagos B, Czuxb Tlymkuma, — M., 1941, — C, 62—63. 

Tačiau Maironio žodis neapsiriboja panašaus pobūdžio 
vaizdinėmis asociacijomis: jos peržengia jutiminio pasau- 
lio ribas, paliesdamos idėjų sferą. 

Būdingas šiuo atžvilgiu vaizdo konstravimo kelias ei- 
lėraštyje „Vilnius (prieš aušrą)“. Pirmajame ketureilyje 
iškyla tamsoje skendinčio miesto panorama: 


Antai pažvelki) Tai Vilnius rūmais 

Dunkso tarp kalnų plačiai! 

Naktis jį rūbais tamsiais, kaip dūmais, 

Dengia! Jis miega giliai! 
Vaizdingasis „dunkso“ nusako neaiškius sunkių masių kon- 
tūrus, kuriais iškyla miestas. Sekančių eilučių metafora 
paryškina vizualinį paveikslo atžvilgį: miestas prideng- 
tas tamsiais, kaip dūmai, nakties rūbais — jis dunkso tam- 
soje, kur rūmų siluetai vos vos ryškėja apsiniaukusiame, 
lyg padūmavusiame nakties danguje. Ir vėl metafora: „Jis 
miega giliai!“, metafora, kuri vaizde pabrėžia nejudrumo, 
sustingimo, tylos momentą; šio ketureilio sukeliamą ty- 
los įspūdį dar stipriau pajuntame, išgirdę taip kontrastuo- 
jantį su juo kitos eilutės klausimą: „Kame tas garsas, ku- 
riuo skambėjai? Dėl to paties kontrasto ketureilio tamsos 
vaizdinį sustiprina spindulingoji posmo pabaiga: 

Kur tavo, Vilniau, tie spinduliai, 


Kuriuos skleidei 
Lietuvai, mūsų tėvynei? 


Bet posmo pabaiga savo garsų ir šviesos apstumu ne 
vien paryškina pirmojo ketureilio vaizdą: ji nauja linkme 
pakreipia skaitytojo vaizduotę. Juk miesto garsas kitados 
tai ne tik dienos triukšmas, po kurio visada ateina nakties 
tyla: tai garsas — garbė, kuriuo kadaise skambėjo šian- 
dien užmarštyje skendintis miestas. Praeityje jo „galybė 
ir pranokėjai“! O tie spinduliai, kuriuos skleidė miestas, 
tai juk proto ir dvasios šviesa, kadaise spinduliavusi iš 
Lietuvos sostinės! Taigi naktyje skendintis miestas mums 
primena politinės priespaudos naktį, tai istorijos naktis! 
Ir kai mes dabar skaitome antrojo posmo pradžią: 


Negreit su saule išauš dar rytas! 
Miega aplinkui naktis, 

mums nakties ir ryto sąvokos žymi nebe tik gamtos reiš- 
kinius, o asocijuojasi ir su istorijos vyksmu. Bet gamto- 
vaizdis dėl to netampa alegorija: naktis ir rytas čia ne 
priespaudos ir laisvės emblemos. Mes matome tik gyvus, 
labai konkrečius gamtos vaizdus: naktį — tamsią ir niūrią, 
kurią tik retkarčiais pro debesis nušviečia mėnuo; rytą 
sų tekančios saulės pirmaisiais spinduliais ir pabudusių 
paukščių giesme. Šis gamtos vyksmas mums gražus ir įs- 
pūdingas pats savaime. Bet drauge jis asocijuojasi su is- 
torijos raida: po nakties vaizdo eina buvusios Vilniaus 
didybės prisiminimas, po aušros — laisvės viltis. Šitie su- 
gretinimai ir aktyvina, V. Vinogradovo žodžiais tariant, 
potencialią žodžio energiją, be savo tiesioginės prasmės, 
dar „išreikšti arba atspindėti visą eilę šalutinių, asociaty- 
viai su juo susijusių vaizdų, jausmų ir idėjų“, 

Panašiu būdu sukonstruotas vaizdas gali asocijuotis ne 
vien su politinėmis idėjomis. Eilėraštyje „Ko siekiu ir al- 
kstu“ į mus padvelkia audringos jūros platybės: 


Aš noriu verpetų, karionės! 


Tarp marių plačių kad užkaukia vilnis, 
Plačiau man siūbuoja krūtinė; 

Ir žiūri tolyn nusiblaivius akis, 

Ir nori apimt begalinę! 


Bet eilėraščio kontekstas, nepaversdamas marių vaizdo 
alegorija, susieja jį mūsų vaizduotėje su žmogaus gyveni- 
mu, kupinu nerimo, kančių, įtampos, su gyvenimu, kuriame 
viešpatauja galingi jausmai ir aukšti dvasios polėkiai. 
Maironis yra pasiekęs aukštą apibendrinimo meną: viena 
kita detalė, tiksli ir asociatyvi, sujungta su jam būdinga 
jausmų reiškimo energija, padaro eilėraštį skaidrų, aiškų 
ir drauge kupiną prasmės ir turinio. Polinkis apibendrinti 
dažnu atveju skatina žodžių — emblemų susidarymą: 
„skaudūs pančiai“, „be ryto naktis“, „ranka geležinė“, 
„aušrą naujos gadynės", „nusiblaivęs dangus“— šių ir pa- 
našių posakių politinis turinys yra visiškai aiškus. Čia vėl 
peršasi analogija su Puškino poezija, kurioje tokie žodžiai, 
Kaip „įstatymas“, „aušra“, papuošti politine aureole ir su- 

6. Maironis 


jungti su oratorine intonacija, kaip nurodo vienas tyrinė- 
tojas?*, turi ypač svarbią propagandinę reikšmę. 

Maironio žodyje nėra nieko ne tik rafinuoto, bet net 
gerąja prasme išradingo. Maironis ne tiek vaizdingumo, 
kiek emocijos poetas. Negausūs jo epitetai, palyginimai, 
metaioros pabrėžia jausminį santykį su tikrove. Tačiau 
tas jausmingumas ne intymus, o patetiškas ir iškilmingas, 
derąs prie viso įvaizdžių pasaulio: atsiribodamas ir nuo 
vaizdo detalizacijos, niuansavimo, ir nuo kasdieniškumo, 
buitiškumo — su labai retomis išimtimis, jis priklauso au- 
kštosios poetinės kalbos sferai. 

Šią Maironio stilistikos ypatybę iškėlė ir V. Mykolai- 
tis-Putinas, nurodydamas poeto pamėgtuosius žodžius — 
temas: karšta širdis, jauna krūtinė, krūtinė apkalta ledu, 
valia geležinė, žvaigždė sidabrinė, mėlynos akys aptekę 
krauju, skausmo vyras, dangus rūsčiai aptemęs, apgau- 
lingi sapnai...5? 

Žvilgsnis į „Pavasario Balsų“ išraišką rodo, kad Mairo- 
nis lietuvių poezijai davė pabaigtą stilistinę sistemą, kuriai 
būdinga nuosekli eilėraščio loginė struktūra, valinga bei 
deklamacinio pobūdžio intonacija, pakilus vaizdinis pie- 
šinys ir emocinis nusiteikimas. Šios ypatybės atsiskleidė 
jau pirmajame „Pavasario Balsų“ leidime ir iš esmės ne- 
bepakito iki pat kūrybinio kelio pabaigos, sudarydamos 
charakteringus Maironio stilistikos bruožus. Tiesa, poe- 
tas nuolatos savo kūrinius šlifavo, taisė, redagavo, bet 
visa tai nepakeitė jų esmės, jų stiliaus charakterio. Me- 
ninė poeto individualybė stabilizavosi iš karto — ryški, 
vientisa. 

Su „Pavasario Balsais“ į lietuvių literatūrą atėjo dide- 
lis poetas. Bet toji didybė tik iš perspektyvos mums šian- 
dien tokia aiški, kai matome tą lemiamą poveikį, kurį Mai- 
ronis padarė tolesnei mūsų poezijos raidai. Amžininkams 
šitai nebuvo taip akivaizdu. Ir suprantama: Maironis ak- 
tyviai dalyvavo savo epochos kovose, jos ideologiniuose 
mūšiuose. Ne visados ir ne visais atžvilgiais jis stovėjo 


4 CnonuMckuG A. XynoxecTBeHHOe MacTepcTBO0 Nymkuma, — M., 
1959, — C. 307. 
55 Mykolaitis-Putinas V. Naujoji lietuvių literatūra— P, 253. 

progreso pozicijose. Didžiulius jo kūrybos polėkius ir ne- 
nykstamus laimėjimus atitinka gal ne mažesni nuopuo- 
liai. Koks tarpas skiria priešingos vertės ir prasmės Mai- 
ronio kūrybos polius, su beveik drastišku aiškumu rodo 
du kūriniai, išleisti vienu metu ir vienoje knygoje: drau- 
ge su „Pavasario Balsais“ pasirodė ir libretas „Kame iš- 
ganymas". 


6* 


III. ,KAME IŠGANYMAS““ 


Libretas „Kame išganymas" nėra ir niekados nebuvo 
populiarus, nors autorius šį savo kūrinį vertino ir bran- 
gino. Išleidęs kartu su „Pavasario Balsais“ 1895 m., Mai- 
ronis dar spausdino jį „Tėvynės Sarge“ 1896—1897 m., 
paskui — 1905 m. vėl kartu su „Pavasario Balsais“. Nau- 
jai perredaguotas libretas pasirodė 1913, 1920 ir 1930 me- 
tais. 

Ketvirtojo leidimo įžangoje autorius apgailestavo: „Man 
skaudu, kad (kritika) aplenkė ar net nustelbė mano myli- 
miausį, rimčiausį ir, kaip esmi persitikrinęs, geriausį vei- 
kalą ,Kame išganymas“.! 

Tačiau nei gausūs leidimai, nei paties autoriaus pagei- 
davimai neįtvirtino kūrinio lietuvių literatūroje. Po Mai- 
ronio mirties jis nė karto nebuvo perspausdintas, muzikų 
dėmesio, kaip tikėjosi autorius, nepatraukė? ir skaitytojų 
populiarumo nelaimėjo, nors atskiros jo vietos parašytos 
tikrai gražiai, vaizdingai ir prilygsta geriausiems Maironio 
lyrikos puslapiams.3 

Tačiau libreto visuma yra, deja, nevykusi. Poetinė idė- 
jinė koncepcija išdėstyta iliustratyviai, neieškani psicho- 
loginės tiesos nei veikėjų poelgiuose, nei jų pažiūrų evo- 
liucijoje. Tai racionalistiškai, pagal iš anksto susidarytą 
schemą sukonstruotas kūrinys, kur veikėjų kalbos, poel- 
giai, santykiai teturi vieną tikslą — pagrįsti autoriaus tezę. 
Prastai sumegztą siužetą ir nevykusias charakteristikas, 
gana dygiai ironizuodamas, pašiepė dargi toks artimas sa- 
vo ideologija Maironiui kritikas, kaip J. Tumas.* 

Žinoma, psichologinis realizmas — tai ne vienintelis kū- 
rinio vertinimo kriterijus, o libretui gal ir iš viso nebū- 


! Maironis, Pavasario Balsai ir Kame išganymas.— K., 1913.— P, 82. 

2 Išskyrus libreto tekstui parašytas tris komp. A. Kačanausko arijas: 
„Už klystančius žmones“ (arioso tenorui), Pranciškono arioso ir Milvydo 
arija „O kaip miela išgirst“. 

3 Mykolaitis-Putinas V. Naujoji lietuvių literatūra — P. 273. 

* Tumas J. Jonas Maironis-Mačiulis.— P. 199—207. 

tinas. Čia, kaip jau yra nurodęs ir V. Mykolaitis-Putinas, 
svarbiau nuotaika, poezija, bendras išraiškos grožis3 Su 
tuo galima būtų sutikti, jei ne viena aplinkybė: Maironis 
savo librete pasirinko spręsti tokias svarbias ir opias pro- 
blemas, taip aistringai ginčytas ano meto visuomenėje, 
kad idėjinis kūrinio svoris visiškai aptemdė ir nustūmė 
į šalį trapų vaizdinį audinį. Skaitytojas matė tik plikas 
tezes, ir tik jos teturėjo jam reikšmės. Dėl savo idėjinės 
prasmės kūrinys visų pirma ir susilaukė labai neigiamo 
pažangiosios kritikos įvertinimo.“ Tad ir literatūros isto- 
rikas, atsižvelgdamas, kaip į veikalą reaguota jo pasiro- 
dymo metu, turi visų pirma domėtis jo idėjine prasme, 
pasižiūrėti, kaip skambėjo libreto autoriaus tezės epochos 
visuomeninės minties kontekste. Juoba kad estetinė vei- 
kalo analizė šiandien, kai idėjinė jo prasmė nebeaktuali, 
vargu ar būtų vaisinga: per daug akivaizdu, kad kūrinys, 
perkrautas filosofinių ir sociologinių svarstymų, neatitin- 
ka libreto žanro reikalavimų. 


5 Mykolaitis-Putinas V. Naujoji lietuvių literatūra— P. 273. 

6 Matulaitis S. Pavasario Balsai ir Kame išganymas // Varpas. — 1898.— 
Nr. 1.— P, 9; Sruoga B. Maironis // Aušrinė.— 1913.— Nr. 28.— P, 203. 

7 Kalbant apie literatūrinį libreto aspektą, atkreiptinas dėmesys į tai, 
kad librete gana akivaizdūs kai kurių literatūrinių įtakų pėdsekai. Tiesa, 
tos įtakos beveik visur neryškios, jų atgarsiai dažniausiai tik labai toli- 
mi, bet vis dėlto jos padeda mums žvilgtelėti į Maironio literatūrinių 
interesų sferą, kuriai pažinti turime, deja, taip maža tiesioginių duomenų. 

„Kame išganymas“ berods patvirtina Vaižganto teiginį, kad, studijuo- 
damas akademijoje, Maironis gilinosi į Gėtės kūrybą — librete jausti šios 
lektūros pėdsakai. Gausiuose vokiečių poeto „Singspiel'iuose“ Maironis 
galėjo rasti žanro pavyzdį, nors Gėtės kūryboje jie paprastai išsilaiko 
pastoralės ribose ir nepretenduoja į abstraktesnių problemų sprendimą. 
Kai kuriais savo poetinės koncepcijos momentais libretas primena atski- 
Tas „Fausto“ vietas, kiek, žinoma, vandens lašas gali priminti jūrą. Zo- 
nio kartėliu ir neviltimi aidinčiuose gyvenimo prasmės bei tiesos ieško- 
jimuose girdėti tolimi pirmojo Fausto monologo atgarsiai. Jau daug arti- 
mMesnis panašumas sieja atgailoje mirusios ir danguje mylimąjį — Zonį 
užtariančios Gražiosios paveikslas su I-sios „Fausto“ dalies pabaiga. 
(1913 m. leidime paskutinės scenos šiek tiek perredaguotos, ir ten. mini- 
mos analogijos nebėra.) Bene Gėtės baladė indiškaisiais motyvais („Der 
Gott und die Bajadere“), kurioje aukštinama gili ir nuoširdi meilė, bus 
ikvėpusi Gražiosios orientališką dainą „Ant kranto Nerbuddos“— nors 
šis panašumas dar tolimesnis negu anksčiau minėtos paralelės. Bet ga- 
lėtų čia būti ir V. Žukovskio išversto indų epo fragmento „Nalis ir 

„Kas kaltas“, „Ką daryti“, „Kas priešas“, „Kame išgany- 
mas“ — tai antraštės, būdingos XIX a. literatūrai, įtemp- 
tai ieškojusiai kelių, kurie išvestų iš to meto visuomeni- 
nių prieštaravimų labirinto, padėtų nugalėti pasibaisėti- 
nai susikaupusį visuomeninį blogį visai dar nenuėjusio 
nuo arenos feodalizmo ir sparčiai besimezgančių kapita- 
listinių santykių epochoje. Iš tokių ieškojimų dvasios ki- 
lęs ir Maironio libretas, nors jis ir ėjo diametraliai prie- 
šinga linkme ne tik savo meto revoliucinei, bet ir apskri- 
tai pažangiai demokratinei minčiai. 

„Kame išganymas“-— poleminis kūrinys. Tam, kad ga- 
lėtume teisingai suprasti jo turinį, privalome išsiaiškinti, 
prieš ką toji polemika nukreipta. Jau iš karto reikia nu- 
rodyti, kad jos adresatas yra dvejopas: viena vertus, tai 
konkretus autorius ir veikalas, paskatinęs Maironį saviš- 
kai atsakyti į ten iškeltus klausimus ir pasiūlytus spren- 
dimus, kita vertus — tai ištisa visuomeninės minties kry- 
ptis, kurios pasiūlytą problematiką Maironis bando sprę- 
sti, remdamasis savo meto katalikybės socialine doktri- 
na, 

1886 m. pasirodė J. Šliūpo knygelė „Išganymas varg- 
dienio“. Pirmasis jos variantasŠ, parašytas tuo metu, kai 
J. Šliūpas artimai bendravo su L. Janavičium ir lenkų 
„Proletariatu“, reikia manyti, siejosi su marksistine min- 
timi, tačiau išspausdintoji redakcija, kaip nurodo pats au- 
torius antrojo leidimo įžangoje, išreiškia jo pažiūras po 
pasaulėžiūros pasikeitimo, t. y. nutraukus ryšius su revo- 
liucinio proletariato ideologija. Ir dabar J. Šliūpo visuo- 


Dajamantė" atgarsis — pirmas Maironio susidomėjimas senovės indų 
poezija, jau senatvėje pasireiškęs Rigvedos himnų vertimais. 

Primygtinai ieškodami literatūrinių atitikmenų ir žinodami šio laiko- 
tarpio Maironio artimumą Šileriui, galėtume aforizme „Kas čia dau- 
giau vargų kentės, sulauks didesnės ten garbės" įžvelgti Šilerio eilė- 
raščio „Rezignacija“ aidą. 

Nebe spėliojimas, o akivaizdus ryšys tarp Zonio monologo „Tamsu ir 
baisu... Ir nebėra kas ranką paduotų“ ir Lermontovo eilėraščio «H ckytuno 
Wu TpycTUO! — K HeKOMY pyky IoAaTb». Tai bene vienintelis tokio aki- 
vaizdaus Lermontovo poveikio faktas Maironio poezijoje. 

Šš Pirmasis jos variantas „Vargas, jo kiltis, ūgis ir vaistas nuo jo“, 
parašytas 1883 m. Ženevoje, nebuvo išspausdintas. Žr. Išganymas varg- 
dienio.— 1897.— P, 4, 

meninės pažiūros atspindi demokratinių sluoksnių inte- 
resus, tačiau tas demokratizmas, kaip nurodo V. Kapsu- 
kas, yra smulkiaburžuazinis?. Jo pasaulėžiūroje kryžiuo- 
jasi ir utopinis socializmas, ir pozityvizmo sociologija bei 
etika, ir vulgarusis Materializmas, ir buržuazinis ateizmas 
bei antiklerikalizmas. Visa tai matyti ir „Išganyme varg- 
dienio". Konstatavęs nepakenčiamai sunkią didžiosios dir- 
bančios ir išnaudojamos visuomenės dalies — vargdie- 
nio — padėtį, Šliūpas kaltina klerikalizmą, kurio ideolo- 
gija šią padėtį įteisinanti, Išeitį surasti galįs švietimas, ku- 
ris nugalėsiąs religinius prietarus, nuskaidrinsiąs protus ir 
padėsiąs žmonėms susikurti visuomenę, tvarkomą sociali- 
nio teisingumo, laisvės ir lygybės pagrindais. Švietimas, 
mokslas sukursiąs pagrindus tokiai etikai, kurios kriterijai 
būsią visų žmonių laimė ir nauda ir kurti leisianti visiškai 
atsiskleisti žmogaus prigimčiai, nevaržysianti ir nežalo- 
sianti jo asmenybės. 

J. Šliūpo knygelės turinys neišreiškė, žinoma, revoliu- 
cinio proletariato ideologijos, kurios pirmieji daigai jau 
buvo pasirodę ir lietuvių visuomeninėje mintyje, tačiau 
veikalėlio vaidmuo ano meto Lietuvos gyvenimo sąlygo- 
mis buvo progresyvus, nes jo kritinės idėjos buvo nu- 
kreiptos prieš viešpataujančius socialinius santykius ir 
juos palaikantį obskurantizmą bei moralines normas. 

1800 m. pasirodžius „Apžvalgai“, pirmajam klerikali- 
niam laikraščiui Lietuvoje, ten buvo išspausdinta plati 
J. Šliūpo knygelės kritika, ėjusi net per 12 numerių!? — 
vienintelis tokios apimties poleminis straipsnis per visus 
laikraščio gyvavimo metus. Tai neatsitiktina: „Išganymas 
vargdienio“ buvo viena iš pačių pirmųjų lietuviškų kny- 
gų, kėlusių aštrius socialinius klausimus, kurie tik po ke- 
leto metų kiek plačiau tepradėti judinti. 

Savo straipsnyje „„Apžvalgos“ kritikas iškelia tris pa- 
grindinius aspektus, kuriais J. Šliūpas kaltina krikščio- 
nybę, kaip tikros moralės, mokslo ir socialinio teisingu- 


9 J. Šliūpo pažiūros, tai „smulkiai-buržuazin. tautiškumas, kai kur 
nudažytas smulkiai-buržuaziniu „socializmu“ (Kapsukas V. Kibirkštis — 
1926.— Nr. 14.— P. 48). 

0 Bangpūtys [Urbonavičius Pr.j| Rašliaviški rūpesčiai // Apžvalga. — 
1890.— Nr. 7—22, 

mo priešą, ir stengiasi savo oponento teiginius sugriauti 
šventraščio citatomis ir kitais teologiniais argumentais. 

Bet galimas dalykas, kad ir pats straipsnio autorius ju- 
to, kad jo kritika nėra pakankamai veiksminga: skaity- 
tojų ratas, imlus teologinei argumentacijai, buvo siauras, 
Reikėjo paieškoti įtikinimo priemonių, kurių poveikio sfe- 
Ia būtų platesnė. Panašu, kad ieškojimas nukrypo į gro- 
žinę literatūrą. Maironio libretas „Kame išganymas“ ga- 
lėjo atsirasti kaip naujas bandymas sukritikuoti Šliūpo 
knygelę — sukritikuoti, tiesa, nebe teologijos, o poezijos 
argumentais. Jau pati libreto antraštė perša mintį įžiūrėti 
čia „Išganymo vargdienio“ poetinę kritiką.!! Bet, žinoma, 
ne vien ta aplinkybė skatina šiuodu veikalus sieti. Juk 
„Apžvalgos“ recenzen'as P. Urbonavičius buvo -Mai- 
ronio pažįstamas iš Kauno seminarijos laikų, rūpinęsis jo 
Lietuvos istorijos spausdinimu.!? Kodėl tad jis, tiek 
dėmesio, jėgų ir darbo skyręs Šliūpo knygos kritikai, ne- 
galėjo paskatinti ir Maironį susidomėti šiuo klausimu, įsi- 
jungti savo autoritetu ir talentu į klerikalinei visuome- 
nei svarbią kovą? Ir iš tiesų Maironio libretas papunkčiui 
polemizuoja su Šliūpo teiginiais — tais pačiais, kuriuos 
savo recenzijoje buvo iškėlęs P. Urbonavičius — prieš- 
pastatydamas jiems tą pačią koncepciją. 

Pagrindinės libreto idėjos įkūnytojas yra Zonis, gyve- 
nimo prasmės ir laimės — „išganymo“ — ieškotojas. Pra- 
radęs naivų vaikystės tikėjimą, jis ilgisi vertybės suteik- 
siančios jo gyvenimui pilnatvės. Tokią vertybę jis pirmiau- 
sia tariasi radęs meilėje, bet Gražiosios neištikimybė 
sugriauna jo iliuzijas, atneša nusivylimą ir kančią. Ta- 
čiau išvydęs nuskurdusias vargdienių minias, jis pasi- 
junta neturįs teisės sielotis dėl savo skausmų, ir gyvenimo 
tikslu jam tampa kova dėl darbo žmonių išvadavimo. Bet 
ir čia jam tenka nusivilti: žiauri ir tamsi varguomenė, de- 
moralizuota neva komunistinių šūkių, nužudo už jų pa- 
čių gerovę legaliais būdais kovojantį Milvydą ir pasity- 
čioja iš Zonio. Neranda jis atsakymo į kankinančius klau- 


!! Idomu, beje, pažymėti, kad naujas J. Šliūpo „Išganymo vargdienio“" 
leidimas pasirodė 1897 m.— tais pačiais metais, kai „Tėvynės sargas“ 
baigė spausdinti Maironio libretą. 

12 Tumas J. Jonas Maironis-Mačiulis.— P. 53, 

simus nei moksle, filosofijoje: tik Pranciškono įrodinėji- 
mai ir vaikų maldos grąžina Zoniui tikėjimą, o drauge 
ramybę ir laimę. 

Meilės linija, kuria pradedamas kūrinys, skirta išsaky- 
ti autoriaus minčiai, kad tikra, ištikima meilė be religijos 
negalima. Ši mintis savo ruožtu atspindi daug bendresnės 
prasmės problemą, žyminčią charakteringą etinės minties 
etapą XIX a. 

Iki paskutiniųjų XIX a. dešimtmečių Lietuvoje papro- 
čių, moralės srityje vyravo bažnyčios įtaka. O kadangi ir 
inteligentijos daugumą sudarė dvasininkija, tai visuome- 
ninė mintis iš religijos įtakos emancipavosi lėtai, ypač 
etikos srityje, kur dorovę ir dievobaimingumą buvo su- 
pančioję senų tradicijų saitai. Tiesa, V. Europoje dar re- 
nesansas atskyrė etiką nuo religinių postulatų, o Švieti- 
mo amžiuj jai atrama tapo išmintinga žmogaus prigimtis. 
Švietimo idėjos buvo prasiskverbusios į Lietuvą XIX a. 
pirmoje pusėje, bet lietuvių visuomeninis gyvenimas te- 
bebuvo toks silpnas, kad jos negalėjo remtis kokia stip- 
resne tradicija. Tolerancijos, pakantumo idėjos visuome- 
nėje dar nebuvo įleidusios šaknų. Pradėjus formuotis pa- 
saulietinei inteligentijai, jos kelyje kaip labiausiai jun- 
tama kliūtis iškilo klerikalinių sluoksnių nenoras atsisa- 
kyti hegemonijos, lemiant viešosios nuomonės pobūdį ir 
kryptį. Kova prieš klerikalinės ideologijos viešpatavimą 
labai dažnai buvo ne teorinė kova, ne abstraktūs dispu- 
tai pasaulėžiūros klausimais, o skaudžios gyvenimo dra- 
mos, vykdavusios beveik kiekvienoje šeimoje, kur vals- 
tietis ryždavosi leisti į mokslus sūnų, skirdamas jį dva- 
sinei seminarijai. Čia reikėdavo nugalėti ne tik materiali- 
nį šeimos suinteresuotumą, bet ir nusistatymą, kad tik į 
kunigus išėjęs žmogus bus doras ir garbingas. Šį nusis- 
tatymą žymi dvasininkijos dalis stropiai kurstė ir forma- 
vo tiek žodžiu, tiek ir per spaudą. 

Šliūpo „Išganymas vargdienio“ buvo vienas iš pačių 
pirmųjų bandymų teoriškai pagrįsti nuo religijos postu- 
latų laisvą etiką, remiantis Spenseriu ir pabrėžiant doro- 
vės kriterijų priklausomybę nuo visuomenės interesų. Ne 
keliant klausimo, kiek giliai, visapusiškai ir teisingai eti- 
nė problematika čia išsprendžiama, svarbu pažymėti, kad 

šis faktas reikšmingas jau vien pastangomis sukurti pa- 
saulietišką etiką. 

Taigi į religija pagrįstos dorovės gynimą įsijungia ir 
Maironis, Įsijungia ne tik libreto vaizdais, bet ir vėliau, 
polemikoje su kūrinio kritiku, dar aiškiau formuluodamas 
savo mintį: „Bedievis, kuriam nėra Dievo, o kartu ir kri- 
kščioniškos etikos: vienas gali sau elgtis pagal Spencero 
etikos, antras pagal Condillac'o, trečias pagal Epikūro, 
ketvirtas, kaip sau patinka, nes kas gali priliepti to, o ne 
kito klausyti, ir taip ant galo bedievis jei norės, tai ras 
išteisinimo ir vagystės, ir girtuoklystės, ir paleistuvys- 
tės.“!š Maironis čia visiškai sutampa su klerikalinėje ano 
meto spaudoje plačiai atstovautu požiūriu, paneigdamas 
pačią pasaulietiškosios etikos egzistavimo galimybę. 

Tačiau religijos ir etikos ryšių klausimas neapsiribojo 
atskirų individų tarpusavio santykių ir individo morali- 
nės vertės problemomis. Kovą prieš etinės minties pas- 
tangas emancipuotis iš religijos globos negalima taip pat 
aiškinti vien dvasininkijos noru ginti savo luomo reika- 
lus, išsaugoti jo įtaką valstiečių masėse. Etinė problema- 
tika apima daug platesnį visuomeninių santykių ratą, jos 
sprendimas atspindi antagonistinį interesų priešingumą, 
kuris toks ryškus XIX a. gale tarp valdančios pusiaufeo- 
dalinės viršūnės ir plačių liaudies sluoksnių. 

„Išganymo vargdienio“ kritikas P. Urbonavičius, atmes- 
damas J. Šliūpo mintį apie tai, jog yra „ger ir doru, kas 
draugijai ir tautai eina ant laimės, ir pikt ir nedora tai 
vyra, kas tautos ir draugijos laimę naikina“, ir teigdamas, 
jog tokiu požiūriu esą galima pateisinti „žmogžudystę, 
vagystę ir daugybę kitų nuodėmių“, priešina jam „kri- 
kščionišką morališkumą“, teigiantį — jog „ger ir doru yra, 
kas dievui patinka". Šio abstraktaus moralinio kriterijaus 
turinys atsiskleidžia tolesniuose samprotavimuose apie tai, 
jog nedora esą kėsintis, pavyzdžiui, į caro gyvybę, nors 
tai gal ir būtų galima pateisinti visuomenės nauda. Reli- 
gijos autoritetų ramstyti yrančią carizmo politinę ir so- 
cialinę sistemą anuo metu nebuvo retas dalykas, 


1 Apžvalga. — 1890.— Nr. 22.— P, 173. 

Nenuostabu tad, jog kiekvienas judėjimas, siekes bent 
kiek radikaliau pakeisti egzistavusią santvarką, įgauda- 
vo tuomet antiklerikalinį pobūdį. Socializmo idėjos taip 
pat plito ranka rankon su antiklerikalizmu, ir dvasinin- 
kija iš karto užėmė socializmo atžvilgiu priešišką pozici- 
ją. 

Bet vis dėlto darbininkų judėjimas, socializmo idėjos 
XIX a. antroje pusėje buvo jau toks svarbus visuomeni- 
nio gyvenimo faktorius, kad pasitenkinti jo pasmerkimų 
buvo aiškiai nebepakankama — kovai su juo reikėjo ieš- 
koti veiksmingesnių priemonių — tam bažnyčia ima vys- 
tyti savo socialinę doktriną, priešpriešindama ją socializ- 
mui. 

Šios veiklos atgarsiai pasiekė ir Lietuvos klerikalinę 
visuomenę, sustiprindami ir nukreipdami jos pastangas 
į kovą su vietinėmis sąlygomis beaugančiu revoliuciniu 
judėjimu: 

„Kur išganymas“ — tai pastangos nužymėti socialinio 
klausimo sprendimo kelią visiškai kitokį negu tas, kurį 
siūlė socializmas. Tiesa, kiek galima spręsti iš libreto, Mai- 
ronio turimas socializmo supratimas paviršutiniškas ir ne- 
tikslus. Tai netgi stebina, turint galvoje tą aplinkybę, kad 
socializmo idėjos jau buvo gana žymiai prasiskverbusios 
į lietuvių visuomeninę mintį. Maironis socializmą sutapa- 
tina su prudonizmu“, kuris savo ruožtu siejasi su linku- 
sio į anarchizmą Šliūpo pažiūromis. Nenuostabu tad, jog 
demokratinė kritika, rašiusi apie libretą, šiuo klausimu 
net nebando leistis su jo autorium į principinių klausimų 
diskutavimą — ji jam stačiai prikiša visišką nepažinimą 
tos doktrinos, kurią jis savo kūrinyje nori pasmerkti. 

Bet vis dėlto reikia atidžiau pasižiūrėti, kaip Maironis 
savo librete supranta vadinamąjį „socialinį klausimą“. 

Meile nusivylusį Zonį sukrečia žmonių skurdo ir socia- 
linės neteisybės vaizdai, paskatindami jį kovai prieš vi- 
suomeninį blogį. Šie vaizdai poeto pateikti su didele jėga 
ir įtaigumu. Tiesa, tai palyginti nedideli lyriniai fragmen- 
tai — vargdienių giesmė, paties Zonio refleksijos, bet vi- 


4 Engelsas, kritikuodamas Prudoną, sakė, jog jis darąs gėdą socia- 
lizmui.— Leninas V. Pilnas raštų rinkinys.— T. 24.— P, 264, 

sa tai yra retas Maironio kūryboje sąlytis su Donelaičio, 
Poškos socialinio kriticizmo tradicija; dar daugiau — tie 
fragmentai tiek savo prasme, tiek ir bendru vaizdiniu- 
kompoziciniu sprendimu primena ankstyviausius mūsų re- 
voliucinės poezijos pavyzdžius: P. Bukavecko, 5. Homolic- 
kio, J. Mačio-Kėkšto eilėraščius, gerokai juos pralenkdami 
vaizdingumu ir ekspresija, bet, deja, neprilygdami jiems 
idėjiniu aštrumu. 

Maironis ima tradicinį motyvą — kontrastą tarp nuskur- 
dusių, alkanų, sunkiai dirbančių vargdienių ir jų prakaitu 
mintančių, išsipuošusių, lėbaujančių ponų. Maironis šiuo 
atveju nevengia jam neįprasto „žemojo stiliaus“; buitinė, 
vietomis netgi šiurkšti leksika čia derinasi su jo satyroms 
būdingu patetišku pasipiktinimu: 


Gerai sau ponaičiams, kad rūmai jų žiba: 
Gal švilpauti dainas: jiems dirba tarnai; 
Bet vargšui lopai ant pečių vien tik kyba, 
Ir jam vien Amerika kvepia tiktai. 


Marys pargabeno ten kokią sau Mairę; 

Ant pokylių reikia nemaž pinigų: 

Mus verkiant nuo žemės už skolą pavarė, 
Ir eik po velniais iš pastogio tėvų!!š 
Prakaitavę per kiauras naktis, vargdieniai 
Visą uždarbį gali suimti į saują! 

Kad didžturčiai be rūpesčio lošia būbnus, 
Kad šimtais leidžia grašį po svetimą šalį — 


Vargšas ašaras geria ir valgo pelus 
Ir teisybės geruoju atrasti negali!l9 


Natūralistinė gravitacija į žemąjį stilių reiškiasi netgi 
visai jau negirdėtu Maironio poezijoj sinkopio panaudo- 
jimu: 


15 Pažymėtinas artimumas „Išganyme vargdienio“ duotam vaizdui: 
„Daugumas po tėvų paveldę kelis margus žemės, neturėdami gana ga- 
nyklų nuo ariamojo lauko, idant galėtų pragyventi ramiai su savo šei- 
myna, turėjo parduoti savo laukų ar pastogę, bežemiais ar į Ameriką 
Keliauja ant pelno, ar darbininkauja tėvynėje. Daugybė kitų trumpame 
laike nueis takais šitų bėdžių, atiduodami savo turtus daugmančiams, 
piniguotajai diduomenei" (Išganymas vargdienio— 1897.— P. 18). 

16 Cit iš: Pavasario Balsai ir Kame išganymas.— Tilžėje, 1895, 

Nėra teisybės dėl vargšo žmogaus: 
Auksas tik viską ir gali, ir daro: 
Ponai ir valdžios dėl pilvo ėdraus 
Vargdienį žmogų kaip šunį išvaro!.. 
Vyrai, jūs ąžuolai! 

Moters, jūs skarmalai! 

Puspliki 

Tekini 

Jūs vaikai 

Žiogai!.. 

Traukzime į kelią kaskart tolyn, 
Barkšos mums kaulai kas dieną nuogyn! 
Gal užsidirbsime nors ant sausos 
Duonos juodos! 


Visus šiuos vaizdus Maironis pateikia be mažiausio pa- 
rodijos atspalvio: socialinės skriaudos, neteisybės faktai 
sukelia jam nuoširdų skausmą ir susirūpinimą, jis mato, 
kad čia glūdi viena pačių opiausių jo meto problemų. Po- 
etas supranta ir pateisina tą šiurkščiai, drastiškai reiškia- 
mą protestą, kurį jis įdėjo į savo vargdienių lūpas. Zonis 
tokiais žodžiais palydi jų rūsčią giesmę: 

Taip rūstingi tie žmonės, bet kuo jie kalti? 
Ar kad rankos pūslėtos ir pirštai nutrukę? 


Iš jų prakaito kraujo tu vyną geri — 
Jie į svetimą šali keliauja aprūkę! 


Tačiau Zonis nepasitenkina vien tik pasyvia užuojauta 
ir pritarimu: jis pasiryžęs ieškoti išeities, kovoti dėl ge- 
resnio ir teisingesnio visuomenės sutvarkymo. Savo, tiesa, 
gana neapibrėžtą, programą jis skelbia šitokia giesme: 


Lygybę, liuosybę, brolybę visų... 
Šitai, ką giedoti jaunimui! 

Tegul gi ir turtai, ir jungas vargų 
Bus lygūs visam cutvėrimui! 

Į darbą, broliai, vyrs į vyrą! 
Drąsiai su noru taip gražiu! 
Paimsmeę kardą, mokslą, lyrą 

Ir žengsme jau nauju keliu! 


Šitoji Zonio deklaracija skamba nuoširdaus susijaudi- 
nimo tonu, kaip ir ankstesni vaizdai bei svarstymai. Ta- 
čiau ir šie, labai jau bendri ir abstraktūs, lozungai poetui 
nepriimtini. Tolesnė libreto veiksmo eiga parodo, kad Zo- 

nis pralaimi, atstovaudamas „kardo“ pozicijoms: jis pats 
tampa kovingai nusiteikusių revoliucionierių auka. 

Nuoroda į autoriaus pozityviąją programą, priešinamą 
„kardo", revoliucinės kovos, keliui, glūdi to paties Zonio 
monologuose. Kai kurios jų vietos yra žinomų Maironio 
eilėraščių parafrazės.“/ Skirtumas tarp monologų ir eilė- 
raščių tekstų rodo, kad „kardo“ vietoje poetas siūlo kul- 
tūros darbą, drauge pasmerkdamas tas ateistinės ir anti- 
klerikalines tendencijas, kuriomis pasižymėjo socializmo 
judėjimas, ir teigdamas, jog beturčio vaitojimai ir tur- 
tingojo gobšumas susilauks tinkamo atpildo pomirtinia- 
me gyvenime, jog šis tikėjimas yra didžiausia beturčio 
viltis ir atrama, jog smerktinas dėl to kiekvienas, kuris 
jam tą tikėjimą atima. 

Tačiau remiantis net ir tokiu nusistatymu, kuris tarsi 
paneigtų bet kokius ieškojimus socialinių pertvarkymų 


7 Posme Į darbą, broliai, vyrs į vyrą! 
Drąsiai su noru taip gražiu! 
Paimsme kardą, mokslą, lyrą 
Ir žengsme jau nauju keliu! 


lengva pamatyti „Jaunimo giesmės“ paskutiniojo posmo parafrazę. 
Zonio monologas „Kas vargdienį žmogų beturtį priglaus“, kuriame 
yra toks posmas: 


Lygybę, liuosybę, brolybę visų... 
Šitai, ką giedoti jaunimui! 

Tegul gi ir turtai, ir jungas vargų 
Bus lygūs visam sutvėrimui! 


parafrazuoja eilėraštį „Apleistas beturtis", besibaigiantį šitaip: 


Bet žemė — plati] Tr šauksmas žmogaus 
Be atbalsio skris per platybę! 

Išgirs tik vaitojimą viešpats dangaus, 
Bus gobšui skaudi jo rūstybė, 


O dieve teisingas! Be tavo tiesos 
Beturtis kentėt negalėtų; 
Nupultų jisai be gyvatos aukos! 
Baisu, jei į ją netikėtų! 


Prakeiktas, kurs pragaro juodo nuodais 
Kam tikinčią šaldys krūtinę! 
Prakeiktas piktasis, kurs velnio nagais 
Jam viltį išplėš paskutinę! 


174 e 


srityje, faktiškai vis dėlto negalima buvo tokių ieškoji- 
mų absoliučiai atsisakyti. Juk XIX a. pabaigą charakteri- 
zuoja tai, jog susikūrė II Internacionalas, daugelyje kraštų 
darbo žmonės iškėlė 8 valandų darbo dienos reikalavimą, 
ėmė švęsti tarptautinę Gegužės 1-sios šventę, jungtis 
į socialistines partijas, suaktyvėjo profsąjungų judė- 
jimas, į kurį daugely kraštų įsiliejo taip pat ir platūs val- 
stietijos sluoksniai. Šių įvykių atžvilgiu bažnyčia turėjo 
užimti tam tikrą poziciją, kuri aktyvintų katalikų veiklą 
dirbančiųjų masėse. Tad oficialioji šio meto bažnyčios so- 
cialinė doktrina siūlė, kad valstybė įsikištų į dirbančiųjų 
ir darbdavių santykių reguliavimą ir kad būtų steigiamos 
katalikiškos dirbančiųjų organizacijos, kurių tikslas bū- 
tų rūpintis pagerinti darbo žmonių „„sveikatingumą, ekono- 
minę padėtį ir dorovinę būklę“.!š Šios programos pobūdis 
buvo konservatyvus ir iš esmės reakcingas: ji stengėsi ati- 
traukti katalikus darbininkus nuo revoliucinio judėjimo, 

Šių katalikų bažnyčioje vykusių procesų atgarsiai, te- 
gul ir labai silpni, buvo jaučiami ir Lietuvoje. ,„Apžval- 
goje“ keliama mintis steigti savišalpos draugijas.!? Vė- 
liau šitoji mintis jau konkretizuojama, galvojant, kokiu 
būdu galima būtų gauti iš carinės valdžios leidimą pana- 
šioms draugijoms steigti Lietuvoje. Kaip pagrindinis ar- 
gumentas, kuris turėtų paveikti valdžią, nurodoma tai, 
kad panašios draugijos padėtų kovoti su plintančia socia- 
lizmo įtaka ir tokiu būdu galėtų būti pačiai valdžiai nau- 
dingos.*0 

Galima tad manyti, kad ir Maironis šiuo atveju, smerk- 
damas „kardo“ kelią socialiniams prieštaravimams iš- 
spręsti, turėjo galvoje panašaus pobūdžio veiklą, kaip to- 
ji, apie kurią rašo „„Apžvalga“. 

Sekančiuose libreto epizoduose būrai, čia vadinami re- 
voliucionieriais, pasityčioja iš Zonio ir nužudo jų intere- 
sus seime gynusį Milvydą. Šių epizodų tikslas ne tik pa- 


8 Kaugenopo Ąxk. KaTonu4eckoe ĄBuKeHnKe B Hrannu, — M, 
1955, — C. 270, 

'8 Liūdnas atsiminimas dėl katalikų // Apžvalga. — 1895.— Nr. 20— 
P. 153, 

2 Kokiu būdu galima atitraukti žmones nuo socialistų ir išnaikinti jų 
tamsią galybę? // Apžvalga.-— 1896.— Nr. 5.— P, 33—34. 

rodyti, kad Zonio viltys, susijusios su socializmu, žlunga, 
bet ir nužymėti dar vieną, autoriui priimtiną, socialinio 
klausimo sprendimo kelią. Milvydas kažkokiame seime gy- 
nęs „tautų liuosybę, luomų lygybę“. Tai greičiausiai yra 
aliuzija į socialinę veiklą, išplitusią XIX a. antroje pusėje 
tarp katalikų, kur pagrindinį vaidmenį vaidino dvasinin- 
kai ir dvarininkija. Ši veikla artima tai, kurios ideologiją 
Marksas ir Engelsas pavadino „feodaliniu socializmu“. 
Šis reiškinys gyvą atgarsį rado Prancūzijoje liepos mo- 
narchijos metu. 1870-—1890 m. jis išsiplėtė dar ir į Vokie- 
tiją ir Austriją. Jo lyderiai buvo baronas V. E. Keteleris, 
baronas K. von Fogelsangas, grafas A. de Meu, markizas 
Renė de la Tur du Peu ir kt. Jie reikalavo, kad valstybė 
įsikištų į dirbančiųjų teisių gynimą (pvz., Keteleris buvo 
Reichstago deputatas nuo katalikų centro partijos), kėlė 
mintį steigti viduramžių tipo korporacijas, jungiančias 
darbininkus ir fabrikų savininkus, kur būtų derinami ir 
vienų, ir kitų interesai. Nors šio sąjūdžio ideologai kėlė 
Kai kuriuos darbo dienos apribojimo, darbo apsaugos ir 
kt. klausimus, vis dėlto visų šių pasiūlymų tikslas buvo 
išlaikyti esamus socialinius santykius, viena vertus, su- 
laikant audringą kapitalizmo vystymąsi, kita vertus — 
siekiant trukdyti augantį darbininkų judėjimą, stengian- 
tis, kad jam vadovautų valdančiosios klasės.?! 

Išsakęs savo neigiamą nusistatymą nuo religijos nepri- 
klausomos etikos ir socializmo atžvilgiu, Maironis nusi- 
vylusiam Zoniui leidžia ieškoti tiesos ir gyvenimo pras- 
mės moksle, filosofijoje, bet tik tam, kad ir čia jis patirtų 
nusivylimą. 

Šis klausimas, kaip ir visi kiti, librete paliestas labai 
prabėgomis, bet ir jis yra vienas iš tų židinių, kuriame 
kryžiavosi aršiausia ano meto ideologinė kova. Tiek eti- 
kos problemos, tiek visuomenės ekonominės struktūros 
klausimai, tiek ir mokslo vaidmuo bei reikšmė žmonijos 
kultūros istorijoje Maironiui terūpi vienu — katalikiško- 
sios pasaulėžiūros — aspektu. Šis aspektas XIX a. pabai- 
goje, vystantis visuomeninei minčiai, buvo vienas iš pa- 
grindinių, jis akivaizdžiai rodė, kad ši mintis emancipuo- 


21 Kangenopo Ąx. Yka3. Co. — C. 260—266. 

jasi iš bažnyčios kontrolės ir įtakos, stengiasi išeiti į 
savarankišką raidos kelią. Turint galvoje, kad bažnytinė 
ideologija buvo konservatyvi ir rūpinosi išsaugoti savo 
meto ekonominę-politinę struktūrą bei ją remiančių ide- 
ologinių formų visumą, šis emancipacijos procesas turi 
būti vertinamas teigiamai, nors ne vienu atveju klerikalų 
puolama visuomeninės minties kryptis stokojo objektyviai 
teisingo turinio. 

Kova tarp gamtos mokslų ir religinės dogmatikos, sie- 
kianti savo šaknimis renesansą ir netgi viduramžius, XIX 
amžiuje įgavo ypatingo aštrumo. Netgi labai plačiuose 
visuomenės sluoksniuose išpopuliarėja mintis, jog bažny- 
čia visados trukdžiusi tiksliųjų mokslų augimą, tad moks- 
linis ir religinis mąstymas nesuderinamas. D. U. Dreperio 
„Katalikybės ir mokslo santykių istorija“, dėstanti šias 
mintis, priklausė ir prie mėgstamiausios Lietuvos besimo- 
kančio jaunimo lektūros. Bažnyčia savo ruožtu visu griež- 
tumu pasmerkia mokslą, nepavaldų „dieviškai ir bažnyti- 
nei valdžiai“. Tačiau šitoks atsiribojimas nuo kultūros 
progreso ne tik nestiprino bažnyčios autoriteto ir įtakos, 
o griovė jį. Tad jau paskutiniajame XIX a. ketvirtyje šio- 
je srityje buvo padarytas gana ryškus posūkis. Popiežius 
Leonas XIII skatina menų ir mokslų vystymąsi; norėdamas 
laimėti mokslininkų simpatijas, atidaro viešam naudoji- 
mui Vatikano archyvus. Įsigali požiūris, jog mokslas ne- 
prieštaraująs religijai — svarbu esą tik jo duomenis tin- 
kamai interpretuoti.*ž 

Šį požiūrį aptinkame ir lietuvių klerikalinėje spaudoje. 
Nors apskritai jai charakteringas tradicinis nepasitikėji- 
mas mokslais, mokslą, ypač aukštąjį, siejant su bedievybe 
ir beatodairiškai smerkiant, bet kartais pasirodo minčių, 
susijusių su naujesnę katalikiškosios ideologijos kryptimi. 
Tokiu pavyzdžiu gali būti jau minėtasis P. Urbonavičiaus 
kritiškas J. Šliūpo „Išganymo vargdienio“ vertinimas. Gin- 
damas religinę pasaulėžiūrą nuo kaltinimo obskurantizmu 
ir nesuderinamumu su mokslo laimėjimais, Urbonavičius 
stengiasi šitai paneigti, tiesa, atmesdamas tuos gamtos 


2 Tam ke. — C, 185—187, 

mokslų teiginius, kurie jam atrodė nesuderinami su šven- 
tuoju raštu — pavyzdžiui, Darvino rūšių evoliucijos te- 
oriją. Kad mokslas suderinamas su religija ir kad jo pa- 
teikiami faktai gali tarnauti religinei apologetikai, teigia 
ir Maironis savo libreie filosofų ir Pianciškono lūpomis, 
Trečiajame libreto leidime (1905) jis šias personažų min- 
tis dar patvirtina išnašoje duota plačia autorine remarka,*3 

Pagrindinį dėmesį skiriant ne patiems faktams, o jų 
interpretacijai, priešiškumas nukrypsta ne tiek į gamtos 
mokslus, kiek į priešingos krypties filosofines sistemas, 
savo teiginius remiančias gamtos mokslų teiginiais. Tai 
nereiškia, kad kova vyksta tarp religinių ir materialisti- 
nių pažiūrų: puolamos pasaulėžiūros pobūdis gali būti 
grynai idealistinis, bet užtenka to, kad jis nesutaptų su 
katalikiškąja ortodoksija. Ir Maironis Zonio lūpomis pa- 
smerkia pozityvizmą — sistemą, tiesa, idealistinę, bet ieš- 
kančią argumentų gamtos moksluose: 


Paikas Augustas Konte! Užrišti akis 

Jis norėtų!.. Prasmek!.. Vien akli kirminai, 
Ką taip bijo šviesos, amžiais žemę sau knis! 
Aš norėjau regėti!.. Man tos žemės mažai! 


O, juokingas tas pozityvistų žynys: 
Neatrasdamas Dievo, esąs juo patsai; 
Nesuprasdamas tikslo, jis kaip tinginys 
Įkalbėti gudrus — neieškot jo visai. 


Ne mažiau aštrūs pasmerkimo žodžiai tenka Hartma- 
nui“— jo religijos filosofijai, iš esmės panteistinei. Mai- 
ronis griežtai laikosi ortodoksinės katalikybės pažiūrų, ne- 
priimdamas laisvesnių formų net religijos rėmuose. Grįži- 
mu į taip suprastą katalikybę baigiasi ir Zonio ieškojimai. 

Maironio libretas „Kame išganymas“ tokiu būdu ma- 
nifestuoja jo autoriaus pažiūras keletu svarbių visuome- 
ninio gyvenimo klausimų, kurių sprendimas buvo sąlygo- 
tas jo luominės padėties ir jo pasaulėžiūros. 


2 Pavasario Balsai ir Kur Išganymas.— Peterburgas, 1905— P. 23. 
24 G. Hartmanas — vokiečių filosofas-idealistas, artimas Šelingui. Le- 
ninas jį kritikuoja ,Materializme ir empiriokriticizme“. 

Kūrinys dviem vienas paskui kitą sekusiais leidimais 
išėjo tuo metu, kai Lietuvos visuomeniniame gyvenime 
kaip savarankiška jėga iškilo darbininkų judėjimas — su- 
sifiormavo LSDP, Maironio santykis su šiuo judėjimu iš 
karto susiklostė nedviprasmiškai ir aiškiai. 

Baigus aptarti libretą, reikia dar sugrįžti prie vieno Mai- 
ronio kūrinio, įdėto į 1895 m. „Pavasario Balsus“— prie 
jo epinio eilėraščio „Roma“, 

Jau anksčiau buvo pastebėta, o ir ateityje dar bus kal- 
bama, su kokia simpatija Maironis sekė Vidurio ir Piet- 
ryčių Europos tautinius sąjūdžius. Bet niekur ten nėra kal- 
bos apie Italiją, kurios kovos beveik per visą XIX a. traukė 
į save pasaulio dėmesį. Karbonarų judėjimas, „Jaunoji Ita- 
lija", Risordžimentas, Italijos herojus Garibaldis, herojus, 
Engelso žodžiais, antikinę prasme, daręs tiesiog stebuk- 
lus?— atrodo, jog pro visa tai Maironis praeina negirdo- 
mis. Bet taip tik atrodo. Iš tikrųjų savo požiūrį į Italijos su- 
sivienijimo kovas jis yra išsakęs pakankamai aiškiai. 

Kad Maironio domėtasi šiais klausimais, matome iš to, 
jog, dar tebesimokydamas akademijoje, jis skaitė prane- 
šimą „Pasikalbėjimas su italu apie Italiją“.?? Jo turinys 
mums nežinomas, bet nesunku jį atspėti, pasižiūrėjus į 
eilėraštį „Roma“, kuriame išryški Maironio požiūris į va- 
dinamąjį „Romos klausimą“??. Kūrinio siužetas vaizduoja 
tautų kraustymosi laikus, kai popiežius Leonas savo per- 
spėjančiu žodžiu, kaip sako padavimas, prie Romos vartų 


5 Engelsas F. Jėga ir ekonomika, formuojantis Vokiečių imperijai // 
Kpaciax HoBB, — 1923. — C. 26; cit iš Hesaep-BuAuR B. K ucTopuu 
BocCcoeAKMHenKa Mranuu. — M., 1936. — C, 132, 

2 Tumas J. Jonas Maironis-Mačiulis — P. 53, 

"7 Italijos susivienijimo priešininkas buvo popiežius, norėjęs išlaikyti 
savo valstybę su centru Romoje. Tik 1870 m. plebiscito keliu, „liaudies 
valia“ Roma tapo oficialia Italijos sostine. Popiežius Pijus IX po to užsi- 
darė Vatikane, atskyrė nuo bažnyčios „maištininkus“ ir visam pasauliui 
paskelbė, kad jis nusileidęs tik jėgai ir laikąs save „moraliniu belaisviu", 
Iki pat 1929 m. popiežiai nepripažino Romos prijungimo prie Italijos. 
Popiežiaus Leono XIII laikais „Romos klausimas“ buvo dar palyginti 
naujas ir dėl to aštrus.— Hesnep-BununH B, Yka3, coų,— C. 135, 

sulaikęs hunų gaujas ir jų vadą Atilą. Eilėraštis baigiasi 
aliuzija į dabarties laikus: 


Praslinko kaip sapnas daug amžių ir metų, 
Ir vėlei tarp audrų, Žaibų ir verpetų 

Ant Romos užslinko naktis. 

Ne hunai atėjo, kaip kitą gadynę; 

Tai išgamos sūnūs, teisybę pamynę, 

Vėl grūdžias į Rymo duris. 


Įėjo!.. ir viską teriota, naikinta. 

Už ką? ir kieno juos čionai suvadinta? 
Kas Dievo teisybę supras? 

Bet laikas jau, laikas tuo hunus varyti, 
O Leone, laikas seniai pasakyti, 

Kad Rymo apleistų angas. 


Maironis ir čia solidarizuojasi su ortodoksiškiausiais 
klerikaliniais sluoksniais??, jis ir šiuo klausimu visiškai su- 
tampa su „Apžvalgos“ linija, kur į „Romos klausimą" žiū- 
rima, griežčiausiai smerkiant italų nacionalinio išsivadavi- 
mo judėjimą 2? 

Taigi paklusnumas oficialiam bažnytinės hierarchijos 
žodžiui nuslopino jame poeto balsą, tiek kartų šlovinusį 
„Jaunų, pakylančių tautų" kovas už laisvę. 


28 Ir tarp katalikų visą XIX a. vyko judėjimai, reikalavę, kad po- 
piežius atsisakytų pasaulietinės valdžios ir pretenzijų į Romą, 

2 Antra gromata a. a. Jo Mylistos Vyskupo Motiejaus Valančiausko 
į dvarponius // Apžvalga.— 1894.— Nr. 12.— P. 91. 

IV. ANKSTYVOSIOS POEMOS 


Tais pačiais 1895 metais kaip ir „Pavasario Balsai“ iš- 
ėjo pirmoji Maironio poema —,,Tarp skausmų į garbę“, 
nors sukurta ji buvo anksčiau: pradėta dar mokantis aka- 
demijoje, o baigta jau Kaune. 1893 m.! Taip pat dar XIX a. 
pabaigoje parašyta ir antroji poema „Z. nad Biruty“?, o 
prasidėjus pirmajai Rusijos revoliucijai pasirodo naujo 
poemos varianto pradžia: „Per skausmus į garbę“— pir- 
mosios šešios būsimos „Jaunosios Lietuvos" giesmės.3 

Šios poemos gana artimos savo idėjine menine koncep- 
cija: jose poetizuojamas tautinis sąjūdis, jų pagrindiniai 
veikėjai yra jauni to sąjūdžio dalyviai; netgi siužetai pa- 
grįsti ta pačia situacija: valstiečių kilmės jaunuolio ir dva- 
rininkaitės-aristokratės meile. Panašios jos ir žanrinėmis 
ypatybėmis, 

Tačiau antra vertus, šias poemas daug kas skiria. Jos 
sukurtos nevienodais autoriaus meninio subrendimo eta- 
pais, skirtingomis visuomeninio gyvenimo sąlygomis. Dėl 
viso to jų analizė gali daug ką paaiškinti Maironio ideolo- 
gijos ir stiliaus raidoje: įdomu pasekti, kaip formavosi 
vienas ar kitas idėjinis motyvas, kaip kito ir pilnėjo cha- 
rakteriai, kaip keitėsi ir brendo visas Maironio poetinis 
tikrovės suvokimas. 

Tačiau šios ankstyvosios poemos domina mus ne vien 
tik Maironio kūrybos raidos požiūriu: kiekviena iš jų yra 
savarankiškas literatūrinio ir visuomeninio gyvenimo 
faktas, anuo metu jaudinęs protus ir širdis. Ypač reikš- 
Minga šiuo atžvilgiu yra pirmoji poema — „Tarp skausmų 
į garbę". 


! Tarp skausmų į garbę: Poema iš dabartinių laikų / Parašė St. Gar- 
nys.— Tilžėje, 1895. 

ž Tumas J. Jonas Maironis-Mačiulis— P. 4194.— Išspausdinta tik 
1904 m.: Z nad Biruty. Poemat przez Halinę z Polągi — Brooklyn.— N t. 

3 Maironis. Per skausmus į garbę // Lietuvių laikraštis — 1905— 
Nr, 4—10, 12—16, 18—28, 34—40, 43-51, 

1. „TARP SKAUSMŲ Į GARBĘ" 


Pirmąją knygą“, „savo mylimiausią kūdikį“, poetas iš- 
leido į žmones su didelėmis viltimis, jausdamasis skinąs nau- 
jus takus mūsų literatūroje, tikėdamasis, kad jo darbas 
susilauks plataus atgarsio.? Tačiau praslinkus vos dvejiems 
metams, jis jau sakosi matąs savo kūrinio silpnas vietas“, 
o 1907 m. naujos poemos redakcijos (pavadintos dabar 
„Jaunoji Lietuva“) įžangoje prašo skaitytojus, kad „seną- 
ją visai užmirštų" 7 

Ir tikrai, pasirodžius ,Jaunajai Lietuvai“, apie „Tarp 
skausmų į garbę“ nebebuvo kalbama, nes savo pirmykš- 
čio aktualumo ji buvo nebetekusi, o nedidelis tiražas iš- 
sibaigęs. Tiktai pradėjus žiūrėti į Maironio kūrybą iš 
istorinės perspektyvos, vėl prisiminta kadaise taip popu- 
liari jo pirmoji poema, bet dabar jau tik kaip praeities 
dokumentas. V. Mykolaitis-Putinas vertina ją tiek, kiek 
ji duoda pažinti „Jaunosios Lietuvos“ genezę ir paties 
Maironio evoliuciją. Kitokios vertės ji neturinti“. J. Tu- 
mas šios ankstyvosios poemos studijavimą laiko reikalin- 
gą dėl to, kad mes „su tuo, ne su kitu leidiniu privalome 
pirmų pirmiausia skaitytis, kai tiriame Maironio padary- 
tąją įtaką Lietuvos visuomenei“. Tiek vienas, tiek kitas 
argumentas yra pakankamai svarūs, kad sudomintų mus 
šiuo Mažai kam šiandieną bežinomu Maironio kūriniu. 

Tačiau poemėlė įdomi ne vien istoriniu aspektu. Dar 
ir šiandien neišblėsęs jos poetinis žavesys, paliečiąs mus, 
nepaisant visokeriopų dar nebrandaus kūrinio trūkumų. 
Gal tam tikra prasme ir esame dabar šiam žavesiui jau- 


* Nors ir poema, ir „Pavasario Balsai“ išėjo 1895 m., bet poema, 
matyt, spaudai buvo paruošta anksčiau — ją poetas laiko savo pirmąja 
knyga. Atsakydamas į „Varpo“ kritiką, jis rašė: „Tarp skausmų į gar- 
bę" yra tai iš poetiškų mano darbų pirmasis ir tiktai mėginimas..." (Ap- 
žvalga.— 1895.— Nr. 22.— P. 173). Be to, ir „Pratarmės“ tonas bei pras- 
mė taip pat rodytų, jog čia kalbama apie pirmą darbą („Bet neužmirškite, 
broliai, jog einu keliu visai nauju ir neišmintu..."), 

5 Plg. pratarmę, rašytą 1893.04.23. 

Š Apžvalga.— 1895.— Nr. 22.— P. 173. 

7 Maironis (M-lis). Jaunoji Lietuva: Poema.— K., 1907. 

š Mykolaitis-Putinas V. Naujoji lietuvių literatūra — P. 258. 

9 Tumas J. Jonas Maironis-Mačiulis.— P, 98. 

tresni negu poemėlės amžininkai, nes mums nebe aktua- 
lūs tie anos tolimos epochos sąlygoti dalykai, kurie ka- 
daise kurstė ideologinės kovos aistras, į antrą vietą nu- 
stumdami estetinį išgyvenimą. 


IDĖJINIAI POEMOS MOTYVAI 


Juk ne kas kita, kaip ideologinės kovos uždaviniai 
nulėmė faktą, jog šią knygą, savo menine verte taip to- 
li pralenkusią bendrą ano meto poezijos lygį, įtakingiau- 
sias laikraštis „Varpas“ sumaišė su žemėmis, pavadinda- 
mas kapitalu, į purvą išmestu. Buvo, matyt, joje paliesta 
kažkas taip opu, taip gyvybiškai svarbu, ir paliesta taip 
be galo netinkamai, jog kritikui S. Matulaičiui tai visiškai 
užtemdė bet kokias poemos vertybes, padarė ją iš esmės 
nepriimtiną. 

Kokie gi poemos momentai susilaukė taip aštrios kri- 
tikos? Reikia iš karto pasakyti, jog S. Matulaitis neke- 
lia sau uždavinio analizuoti ir vertinti Maironio poemos 
kaip meno kūrinio — kaip poeto pamatyto ir atkurto tik- 
rovės gabalo, dėl to daug dalykų, sudarančių poemos tu- 
rinį, nepatraukia kritiko dėmesio. Matulaitis faktiškai te- 
kalba apie keletą idėjinių poemos motyvų, sudarančių 
tikrai svarbius Maironio koncepcijos momentus. 

Kaip Maironis yra pats nurodęs, jo poemos idėja yra 
„apdainuoti jaunos Lietuvos kilimą iš tautiško miego, 
Lietuvos vargus-skausmus, per kuriuos tiktai įgys garbę, 
ir per tai prikelti dar miegančius“.!? Ši idėja realizuojama 
siužetu, vaizduojančių, kaip formuojasi poemos herojaus 
Juozo Vilaičio tautinė savimonė ir kaip jis bei jo bendra- 
minčiai siekia kūrybos — meno ir mokslo — keliu įsijung- 
ti į pasaulio tautų kultūrinę bendruomenę, savo įnašu 
įteisinti ir įprasminti lietuvių tautos egzistenciją, iškovoti 
jai lygiavertę vietą tarp kitų pasaulio tautų. Nekalbėsime 
dabar apie tai, kad ši kultūrinė veikla vyksta carinės 
priespaudos sąlygomis, ir dėl to jos teigimas ir aukštini- 
mas turi aiškų anticarinį pobūdį; neliesimę tuo tarpu ir 
kitų idėjinių poemos motyvų. 


19 Apžvalga.— 1895.— Nr. 22— P. 174, 

Dabar reikia tik išsiaiškinti, kame glūdi esminis skir- 
tumas tarp Maironio ir jo kritiko pažiūrų. Visų pirma 
S. Matulaitis, nespręsdamas klausimo, kokį objektyvų po- 
veikį galėtų turėti anticariniai poemos motyvai, visai 
teisingai įžvelgė, jog paties autoriaus anticarinio nusista- 
tymo priežastis tik carizmo nacionalinė politika. 
Nusikratyti šios politikos varžtų, atsistoti greta kitų 
tautų savo kūrybiniais laimėjimais, dalyvauti bendrame 
kultūros progrese — štai kaip Maironis suprato savo tau- 
tos „garbę“, į kurią ji eina erškėčiuotu keliu „per skaus- 
mus“. Tačiau poetas visiškai nekelia minties, kiek plačiai. 
jo tautai šis kultūrinis progresas bus prieinamas ir kiek 
teisingais pagrindais sutvarkyta toji tautų bendruomenė, 
į kurią jis norėtų ir savo tautą įvesdinti. Žodžiu, poetui 
nekelia abejonių ano meto visuomenės struktūros esmė: 
jis tenorėtų toje struktūroje matyti kai kurių reformų, 
liečiančių pirmiausia nacionalinę politiką. Šis Maironio 
atstovaujamas požiūris buvo savas platiems lietuvių li- 
beralinės buržuazijos sluoksniams. 

Tačiau lietuvių visuomeninėje mintyje jau buvo iš- 
sikristalizavusi ir kita srovė, susijusi su plačių darbo 
valstietijos masių interesais, siekusi radikalios visų gy- 
venimo sričių demokratizacijos. Tai valstietiškoji demo- 
kratija, reikalavusi panaikinti visas feodalizmo liekanas, 
likviduoti politinę carizmo sistemą ir dvarininkų žęmė- 
valdą, sudaryti žmoniškesnes materialinio ir dvasinio gy- 
venimo sąlygas tautos daugumai — valstietijai — šitaip ši 
srovė suprato lietuvių tautos nacionalinius interesus. Ša- 
lia to jau gerą dešimtmetį buvo gyva ir nuolat stiprėjo 
socialistinė mintis, kuri kėlė laisvos nuo bet kokio išnau- 
dojimo visuomenės idealą. Taigi radikaliai demokratiškas 
S. Matulaičio visuomeninių pažiūrų pobūdis ir nulėmė jo 
griežtai neigiamą nusistatymą Maironio poemos atžvilgiu. 

Poema baigiasi ateities vizija, kur vienas nacionalinio 
judėjimo dalyvis yra jau tapęs garsiu poetu, kitas — Ži- 
nomu gamtininkų, kurį kviečiasi paskaitų skaityti Mas- 
kvos universitetas, trečias — teisininku, dėstančiu Šveica- 
rijoje, ketvirtas — plačiai vertinamu istoriku ir t. t. Ma- 
rinė Goštautaitė garsėja koncertine veikla: „Paryžius, ir 
Viednius, ir Temzos namai / guoduoja plačiai lietuvaitę. / 

Dabar ji į Berlyną, rašo atvykus; /ją vokiečiai gavo gir- 
dėti;/ būk ciesoriui Vilhelmui teip ji patikus, /jog teikės 
su jąja kalbėti./ Primint jam turėjo ji mūsų vargus... /Jo 
tėviška galė plati!../“!! 

Maironio noras matyti lietuvius, besireiškiančius kū- 
rybinėje intelektualinėje srityje, turinčius pajėgią inte- 
ligentiją, gali būti vertinamas, žinoma, tik teigiamai. To- 
ji tiesa, kad tauta manifestuoja savo gyvybę ir įgyja ver- 
tę tarp kitų tautų visų pirma kultūrine kūryba, ano meto 
visuomenėje buvo labai gyva.!? Drauge buvo aštriai jun- 
tama kvalifikuotos inteligentijos stoka, Kai XIX a. pabai- 
goje kilo mintis steigti kuriame nors imperijos mieste 
naują universitetą, tai pasiūlymas steigti jį Vilniuje lie- 
tuvių visuomenėje susilaukė karšto atgarsio ir pritari- 
mo. Nužymėdamas gaires lietuvių nacionalinės kultūros 
kūrimui, „Varpas“ viename 1889 m. savo vedamajame 
rašė!š, jog lietuviams reikią ugdytis gausių inteligentijos 
kadrų, ypač įvairių specialybių mokslininkų, kurie galėtų 
sudaryti būsimo Lietuvos universiteto branduolį. Labai 
reikėtų istorikų, filologų, gamtininkų. Reikalingi esą me- 
nininkai,— ypač muzikai, kurie savo kūrybai naudotų gau- 


" Beje, čia pareikštos simpatijos Vilhelmui, reikia manyti, neatsitik- 
tinės: kovoje tarp kanclerio Bismarko ir kaizerio Maironio simpatijos 
buvo, be abejo, pastarojo pusėje. Kad Maironis tais klausimais domė- 
josi, rodo akademijoj jo skaitytas referatas apie Bismarką (Tumas J. 
Jonas Maironis-Mačiulis— P. 53). Kaip Maironis vertino kulturkampfo 
iniciatorių, abejoti netenka, Be to, Vilhelmo „socializme“ Maironis ga- 
lėjo matyti sau priimtiną socialinio klausimo sprendimo kelią. Tai gali 
būti suprasta ir kaip reveransas Prūsijai, kurios teritorijoje spausdinta 
draudžiamoji lietuvių spauda ir kurios palankumas buvo svarbus. Juk, 
Pvz., pirmoje knygnešių byloje Prūsija išdavė 1863 m. sukilimo dalyvį 
Brundzą, lietuviškos spaudos organizatorių, caro žandarams (Mažoji lie- 
tuviškoji tarybinė enciklopedija.— V., 1966.— T. 1.— P. 269). 

2 Dar 1886 m. Šernas rašė „Lietuviškajame Balse“: „Girdime skun- 
dus, kad lenkai lietuvius vadina tiktai „lud litewski“, ale mušdamiesi į 
krūtinę, paklauskime patys savęs, kuomi gi užsipelnėme vardo „tautos“ 
arba narodo? Tas vardas yra gaunamas už darbus tautiškuose reikaluose, 
tautiška šlove ir svietiškoje kultūroje, taipogi apsielgimu, o ne vien 
rėksmu ant prispaudimo. Kurgi tie mūsų daiktai? Dirbkime pirma, 
idant galėtume užsiminti vardu tautystės, o tą vardą už darbus ir mokslą 
kiti mums pripažinti turės“ (Lietuviškas Balsas.— 1886.— Nr. 5— P. 33). 

5 Moksliški mūsų siekimai // Varpas.-—- 1889.— Nr. 8, 

sią, puikią folkloro medžiagą... To meto sąlygomis, kai 
jaunutė lietuvių inteligentija vos tik pradėjo formuotis, 
šitokia programa galėjo žavėti, egzaltuoti, žadinti fan- 
taziją, ir Maironio „Tarp skausmų į garbę“ atrodo tarsi 
koks atsiliepimas į „Varpo“ mintis. 

Suprantamas ir pateisinamas yra ir poeto noras, kad 
pasaulio viešoji nuomonė atkreiptų dėmesį į vargingą 
lietuvių tautos padėtį, kad, kaip rašė vienas publicistas, 
„ant politiško horizonto viešpatysčių Europos“ iškiltų 
„lietuviškas klausimas“.4 Ano meto spaudos puslapiuo- 
se ne kartą svarstyta, kokiomis priemonėmis reikėtų ban- 
dyti paveikti kitų tautų visuomenės opiniją, sužadinti 
domėjimąsi lietuvių tauta, sukelti simpatiją ir pritarimą 
jos siekiams. Siūloma tam panaudoti rusų ir užsienio šalių 
spaudą!?, steigti komitetą, kuris rūpintųsi paskaitomis, in- 
formacijos teikimu, pašalpų rinkimu ir pan.!“, netgi suor- 
ganizuoti lietuvių chorą, kuris gastroliuotų užsieniuose ir 
tokiu būdu populiarintų Lietuvos vardą...!7 

S. Matulaičio kritika nukreipta ne į tokios kultūrinės 
veiklos vertinimą ir ne į minėto pobūdžio Lietuvos rei- 
kalų propagavimą. Šie dalykai nepriimtini jam ne savo 
esme, o tuo, kokią reikšmę ir kokią vietą Maironis jiems 
skiria lietuvių tautos nacionalinio išsivadavimo judėjime. 
Matulaičiui iš principo nepriimtina tai, kad Maironis anks- 
čiau minėto pobūdžio veiklą laiko pagrindine, kad į ją 
sudeda kone visą nacionalinio judėjimo turinį. Į tokį tad 
požiūrį atsakydamas, S. Matulaitis savo straipsnyje ir ra- 
šė: „Laimė ir garbė tėvynės ne karalių malonėje, ne gar- 
bėje kelių žmonių, nors jie būtų ir aukštai pakilę, ne! 
Laimė ir garbė mus' iškovojime kuonoplačiausios laisvės, 
kuonodidžiausiame išsiplatinime šviesos ir mokslo tarpe 
mūsų prasčiokų, o taipgi ir tokiame ekonomiškame ir 
draugiškame surėdyme, kuris visus padarytų lygiais ir 
broliais."!18 


4 S-dra. Iš Lietuvos // Varpas. — 1893.— Nr, 2.— P. 32. 

15 Varpas.— 1893.— Nr. 12.— P. 174. 

16 Kėkšias. Svarbus užmanymas // Varpas.— 1892.— Nr. 8.— P. 109. 
17 Rainys. Atkartotas užmanymas // Varpas — 1894.— Nr. 3.— P. 39. 
18-19 Varpas.— 1895.— Nr. 8,— P. 134, 

Tiesa, atsakydamas į kritiką, poemos autorius teisinosi, 
kad ir jam rūpįs liaudies švietimas: apie tai esą kalbama 
ne vienoje poemos vietoje, o ir Rainių Anusė parodoma 
tiek apsišvietusi, kad ją galėjęs imti į pačias netgi „toks 
didelis ponas“, kaip Motiejus Goštautas... Tačiau šitokie 
pasiaiškinimai, žinoma, esmės nepakeičia: vis tiek lieka 
akivaizdų, kad Maironis ir 5. Matulaitis skirtingai supran- 
ta lietuvių tautos išsivadavimą, jos „garbę“, kad Maironis 
nevertina ar gal nemato tų problemų, kurias buvo iškėlęs 
liaudies išsivaduojamasis judėjimas, kurias sprendė pa- 
žangiausioji lietuvių inteligentijos dalis, kurios nulėmė 
tuo Metu jau į viešumą išeinančios kritinio realizmo pro- 
ZOS, ypač Žemaitės kūrybos, turinį. Susikoncentravęs ties 
nacionalinės kultūros likimo problemomis, jis nematė to 
žemės bado, kurį jautė valstiečių masės, juos apraizgiusio 
feodalinių liekanų tinklo, trukdančio liaudies materialinį 
ir dvasinį augimą. Nesiedamas lietuvių tautos ateities 
perspektyvų su visų gyvenimo sričių demokratizacija — 
jau nekalbant apie socializmą, kuris ano meto lietuvių vi- 
suomeninėje mintyje jau buvo iškilęs, — Maironis šiuo 
savo poemos idėjinės koncepcijos atžvilgiu atstovavo li- 
beralinės buržuazijos, o ne liaudies masių interesams. 

Dar kartą tą patį tautos ateities klausimą Matulaitis 
iškelia, aptardamas kitą poemos fragmentą. Juozas Vi- 
laitis, mąstydamas apie neramią žemės būtį (septintoji 
giesmė), prisimena didžiąją prancūzų revoliuciją ir paly- 
di ją keletu nedraugiškų charakteristikų, liečiančių visų 
pirma ateistines jos ideologų pažiūras. Maironio poemos 
kontekste šie posmai skambėjo kaip priešiškumas revo- 
liuciniam visuomenės pertvarkymui apskritai. Šitaip juos 
suprato ir kritikas, rašydamas: „Kad mūsų poetas žinotų 
istoriją, kad neturėtų apiemdytas akis, jis nesiskųstų ant 
prancūzų, bet skųstųsi, dėl ko tai pas mus nors ant kelių 
Mėnesių neatsiranda toks karštas geismas laisvės, tokia 
viltis ją įgyti; tada nė kokios žabangos mus vergystėje 
Sulaikyti neįstengtų, sulaužytume visas žabangas, įgytume 
laisvę, o su ja ir garbę, o tokia garbė yra didesnė už tą, 
kokią poetas perstato.“!? Iš tikrųjų Maironio poetizuoja- 
Mas „jaunos Lietuvos“ kelias — tai nę revoliucinis kelias, 
ir ne toks, kuris siektų iš esmės pakeisti plačių liaudies 

sluoksnių gyvenimo sąlygas, pakeisti taip, kaip galėjo 
pakeisti tiktai revoliucija, kurios brendimas akivaizdžiai 
jau buvo juntamas. Maironio ir valstiečių demokratijos 
pažiūrų skirtumas iškilo čia su ypatingu aštrumu todėl, 
kad Maironis poemoje aiškiai suformulavo (siužetu išrei- 
škė) savo turimą visuomeninės raidos perspektyvų supra- 
timą. 

Lietuvių tautos ateities perspektyvų klausimas yra ne 
vienintelis, kurį Matulaitis svarsto, kritiškai vertindamas 
Maironio poemą. Jis kritikuoja klerikalines kūrinio ten- 
dencijas. Tiesa, šie du dalykai — lietuvių tautos ateities 
svarstymas ir klerikalizmo vertinimas — yra artimai tar- 
pusavyje susiję, ir į antrąjį gali būti žiūrima, kaip į pir- 
mojo dalį. 

Pagrindinis poemos herojus Juozas Vilaitis po daugelio 
svarstymų ir abejonių pasiryžta tapti kunigu. Autorius 
poetizuoja jo pasirinktąjį kelią ir leidžia savo veikėjui 
išdėstyti šio pasirinkimo motyvus, kurie tiek turiniu, tiek 
ir tonu artimai primena klerikalinės ,„Apžvalgos“ plat- 
formą. 

Kai baigiantis XIX a. vis akivaizdžiau stiprėjo išsiva- 
duojamasis judėjimas ir brendo visuomeninė mintis, de- 
mokratinės, socialistinės idėjos susidūrė su klero visuo- 
meniniu konservatyvumu, o laisvos minties kriticizmas 
su dogmatiniu klerikalinės ideologijos pobūdžiu. Kadangi 
visuomeninio radikalizmo skatintoja buvo pasaulietinė in- 
teligentija, išėjusi mokslus dažniausiai Rusijos, kartais 
Lenkijos universitetuose, tai prieš šią inteligentiją kleri- 
kalai — aptariamuoju metu visų pirma „Apžvalga'— ir 
kovoja dažnai nesiskaitydami su priemonėmis. 

„Apžvalga“ susikuria tokią koncepciją, pagal kurią 
tautos interesai sutapatinami su katalikų bažnyčios in- 
teresais, teigiant, jog tautos gyvenimas tegalįs vystytis 
katalikybės rėmuose. Iš čia — aršiausias nepakantumas 
kiekvienai minčiai, besiveržiančiai iš bažnytinio dogma- 
tizmo, demagogija kovoje su klero priešais, kaip su tau- 
tos priešais. Kiekvienas bet kurio atspalvio visuomeninio 
radikalizmo šalininkas apšaukiamas „bedieviu“, stengian- 
tis įteigti skaitytojui — valstiečiui nepasitikėjimą pasau- 
lietine inteligentija apskritai. „Apžvalga“ žiūri su įtarimu 

ir nepasitikėjimu į žmones, išėjusius aukštąjį mokslą, ir 
stengiasi tą nepasitikėjimą įskiepyti ir savo skaitytojams. 
Tiesa, ji atvirai neteigia, jog mokslas ir „bedievybė“ bei 
tautos interesų išdavimas yra tas pats, bet duoda pakan- 
kamai aiškiai suprasti, kad būtent mokslas lengviausiai 
išveda žmogų iš doros kelio ir tampa visokeriopo blogio 
šaltiniu.20 

Ypač atkakliai kovojama prieš socializmo idėjų pli- 
timą. Net praeityję kiekvienas revoliucinis judėji- 
mas „Apžvalgai“ nepakenčiamas. Garibaldis — tai „raz- 
baininkas“, Prancūzija — didžiosios buržuazinės revoliu- 
cijos tėvynė — tai puvėsiai, socialistai — tai jau „šėtono 
vaikai“! 

Viena kita poemos eilutė ir savo prasme, ir forma pri- 
mena „Apžvalgos“ varomą pasaulietinės inteligentijos 
diskreditaciją. Pavyzdžiui, bedieviai gretinami su girtuok- 
liais, vagimis, paleistuviais. Arba požiūris į mokslą: „Jau- 
nuomenė mūsų, gražiausia viltis, /iš mokslų vien geria 
nuodus“. Pasmerkdamas minėtuosius poemos momentus, 
S. Matulaitis rašė: „„.tie, kurie nori iš lietuvių avis pada- 
ryti, o patys būti avių vadovais, niekad tėvynės neišgel- 
bės, niekad nepakels ją aukštyn, nes nė avys, nė jų vado- 
vai dar niekad nieko gero nepadarė nė nepadarys. Tai 
padarys tik tie, kurie padarys iš lietuvių ne avis, o tik 
žmones; kurie stos vadovais žmonių, paduos jiems vaisius 
mokslo, kurio bijosi mūsų poeta, įkvėps laisvės geismą ir 
pajautimą savo žmogiškumo; o tais vadovais yra tie, ku- 
tie „tamsius mokslus“ išėję, arba jų išauginti pasekėjai, 
kurie su pasišventimu ir tvirtybe, ginkluoti mokslu ir 
energija, jau paėmė viršų ant vadovų avių, iš jų avių jau 
daugumą žmonėmis padarė, tolyn juos veda ir ves, nežiū- 
rint ant to, kad vadovai daro ir darys jiems kliūtis. Šian- 
dien kiekvienas protingas žmogus žino, kad ne tie, kurie 
eina į kunigus, daugiausia gero žmonėms daro, kad ne 
jiems ateitis priguli."2! 


2 Rėmer M. Litwa: Studyum o odrodzeniu narodu litewskiego— 
Lwėw, 1908.— S. 199. 
2! Varpas.— 1895.— Nr. 8.— P. 135, 

Kovoje prieš tas Maironio poemos tendencijas, kurios 
išreiškė klero pastangas pajungti savo įtakai tautinį 
sąjūdį, reikia išryškinti dar vieną aspektą. Iki šiol S. 
Matulaičio straipsnyje buvo akcentuota kova prieš reak- 
cinę ano meto lietuvių visuomenės grupę, trukdžiusią liau- 
dies išsivadavimo judėjimui. Tačiau greta šio esminio at- 
žvilgio ši kova lietė ir kitą, siauresnę, bet taip pat svar- 
bią lietuvių visuomenės gyvenimo sferą, būtent, lietuvių 
inteligentijos augimą. 

Po baudžiavos panaikinimo, gausėjant iš valstiečių ki- 
lusios lietuvių nacionalinės inteligentijos eilėms, šis pro- 
cesas vyko, nugalėdamas nemaža kliūčių. Žymią jų dalį 
sudarydavo konfliktai su dvasininkija. Dar XIX a. pa- 
baigoje padėtis buvo tokia, kad didžiuma besimokančio 
jaunimo eidavo į kunigus ir beveik visa dingdavo lietuvių 
liaudžiai. Tik visai nedidelė gausaus ir turtingo dvasininkų 
luomo dalis teįsijungė į tautinį sąjūdį, rūpinosi švietimo, 
raštijos, literatūros ugdymu, o dar mažesnė paliko šviesų 
nenykstantį ženklą lietuvių nacionalinėje kultūroje — kaip 
Baranauskas, Jaunius, Vaižgantas, kaip ir pats Maironis. 

Tuo tarpu besiformuojančiai lietuvių nacijai inteligenti- 
ja buvo gyvybiškai reikalinga. Reikėjo žmonių, kurie neš- 
tų liaudžiai šviesą, pratintų mąstyti, susivokti aplinkoje, 
analizuoti savo būtį, kuri, S. Matulaičio žodžiais, įkvėpių 
liaudžiai „laisvės geismą ir pajautimą savo žmogiškumo“. 
Reikėjo pagaliau žmonių, kurie šiame nacijos formavimosi 
laikotarpyje kurtų tautos kultūrą, reikštųsi mokslo ir kū- 
rybos srityje. 

Jausdama šiuos gyvenimo keliamus reikalavimus, ga- 
biausioji ir energingiausioji Lietuvos jaunimo dalis ver- 
žte veržėsi į mokslus, ypač universitetinius. Kiek jai šis 
veržimasis kaštavo, mes puikiai žinome iš tipiškų anam 
tijų, iš nesuskaitomos daugybės žmogiškų dramų, kurių 
atgarsius randame ano meto literatūroje ir publicistikoje, 


22 Žr. šios knygos p. 169. 

ir ne tik ano meto... Panašią dramą bus išgyvenęs ir vie- 
nas artimiausių paties Maironio draugų — J. Šimaitis. 

Tokie ir panašūs faktai buvo gyva ano meto tikrovė. 
Juose glūdėjo ir daugelio žmonių asmeninio gyvenimo, 
taip pat ir lietuvių visuomeninio gyvenimo aštri problema- 
tika, kurią spręsti buvo neišvengiama. Kiekvienas balsas, 
kuris sunkino jos sprendimą, buvo visuomenei žalingas. 
Žalinga buvo ir kunigystės idealizacija Maironio poemoje, 
vietomis metanti lyg ir nepasitikėjimo pasaulietinę inteli- 
gentija šešėlį. Šiuo atžvilgiu Maironis padėjo dar vieną 
akmenį ant jos kelio, kuris ir taip jau buvo sunkus ir ne- 
lygus. 


S. Matulaičio kritika palietė labai svarbius poemos 
„Tarp skausmų į garbę“ idėjinius motyvus, teisingai 
įvertindama jų visuomeninį reakcingumą, jau Maironio 
kūrybinio darbo pradžioje parodydama tuos jo poezijos 
momentus, kurie ne tik svetimi, bet ir priešiški liaudies 
išsivaduojamam judėjimui. Aštrios ideologinės kovos są- 
lygomis S. Matulaičiui visų pirma ir rūpėjo tuos momen- 
tus iškelti, tinkamai nušviesti ir panaudoti kovai su re- 
akcijos jėgomis. Jo straipsnis — tai ne tiek Maironio 
kūrinio analizė, kiek to kūrinio proga iškilusių visuome- 
ninių-politinių klausimų svarstymas. 

Tačiau šiandien jau galima ramiau ir visapusiškiau 
pažiūrėti į pirmąją Maironio poemą. Kūrinio analizė pa- 
rodys, kad jo turinį sudaro ne vien Matulaičio iškeltieji 
idėjiniai motyvai: jie susiję tik su atskirais poemos epi- 
zodais (kai kuriomis septintosios ir devintosios giesmės 
dalimis). Tuo tarpu poemos visuma nėra tokia vienareikš- 
Miškai Teakcinga, kaip galėjo pirmu požiūriu pasirodyti. 

Maironis yra nurodęs dvilypį savo poemos idėjos po- 
būdį: jam rūpėję „apgiedoti jaunos Lietuvos kilimą iš 
tautiško miego, Lietuvos vargus-skausmus, per kuriuos 
tiktai įgys garbę“, ir „parodyti, jog žmogus turi dievo pas- 
kirtą pašaukimą, kurio painijos neišdildo, bet tiktai lig 
laiko kliudo (Juozas), iki žmogaus tvirtas būdas visko 

nepergalės“.? Jau buvo nurodyta, jog, autoriaus supra- 
timu, Lietuvai garbę atneš šviesuomenės intelektualinė 
veikla, kurią paremia ir atlietuvėję dvarininkai, ir kad 
poetizacijos vertas Žmogaus pašaukimas yra kunigystė. 
Šitaip poemos idėją interpretavo ir S. Matulaitis. Tačiau 
taip sulormuluota mintis neišsemia viso poemos vaiz- 
duose glūdinčio turinio. 

Visų pirma tai liečia Juozo Vilaičio paveikslą. Jo vidi- 
nę esmę atskleidžia poemos siužeto pagrindą sudarąs 
konfliktas: Juozas, valstiečio vaikas, pamilsta dvarinin- 
kaitę-aristokratę Marinę, bet jų meilei pastoja kelią luo- 
miniai varžtai. Šis širdies polinkių ir feodalinių prietarų 
susikirtimas, sudarąs siužeto branduolį, labai maža te- 
siliečia su tik ką cituotame autoriaus straipsnyje suior- 
muluota pašaukimo idėja: pamilęs Marinę, Juozas atsisa- 
ko minties eiti į kunigus ir išvažiuoja į universitetą; o į 
kunigus jis nusprendžia eiti tada, kai konfliktas dėl Ma- 
rinės jau buvo išsisprendęs — kunigystės motyvas poemo- 
je tėra šalutinis, nors ir uždeda jai, be abejo, klerikalinį 
antspaudą. Suprantama, kad daug ryškiau ir esmingiau 
Vilaitis atsiskleidžia kolizijoje negu už jos ribų esančiose 
situacijose. 

Nekilmingojo ir aristokratės meilė — tai tradicinis kon- 
fliktas feodalizmo ir kapitalizmo susidūrimo epochos lite- 
ratūroje: „Naujoji Eloiza“, „„Klasta ir meilė" — tik ryškiau- 
sieji pavyzdžiai. Nesvetimas jis ir tautinių sąjūdžių epo- 
chos literatūrai: svarbi vieta jam tenka, pavyzdžiui, 
populiariame vengrų rašytojo M. Jokajaus romane „Paju- 
dinkime, vyrai, žemę“, kurio sutrumpintas vertimas į lietu- 
vių kalbą pasirodė 1892 m.?* Tačiau konfliktas čia išspren- 
džiamas kitaip negu Šviečiamojo amžiaus literatūrose: he- 
rojus nededa pastangų sulaužyti luominių varžtų: nuga- 
lėjęs savyje kančią, jis nusprendžia, jog, tautai kenčiant 
priespaudą, neturįs teisės skirti savo jėgų ir gyvenimo 


23 Apžvalga. — 1895.— Nr, 22.— P. 174. 
24 Pajudinkime, vyrai, žemę!: Apysaka / Parašė vengriškai Maurikis 
Jokai, o trumpai perpasakojo lietuviškai A. iš B.— Tilžėje, 1892. 

kovai dėl asmeninės laimės. Mylimąja jis pasirenka tė- 
vynę, kovodamas dėl jos laimės ir gerovės. 

Panašia linkme konfliktą sprendžia ir Maironis * Ne- 
piešdamas veiksmo peripetijų, o teduodamas veikėjų 
reagavimą į lakoniškai nužymėtas aplinkybes, autorius 
rodo mylimųjų jausmus, jų kančias, pasmerkdamas kliū- 
tis, kurias jų meilei iškėlė luominiai aristokratijos prie- 
tarai. Tie patys luominiai prietarai pasmerkiami ir nekil- 
mingojo (Juozo) žmogiško vertingumo aukštinimų; tuo 
pabrėžiama, kad privilegijuota kilmė netenka jokios išs- 
kirtinės reikšmės. Tačiau Juozas dėl savo ir dėl Marinės 
laimės net nebando kovoti: Maironio tikslas nebuvo savo 
poemos centre iškelti kovą prieš luominius prietarus; 
XIX a. pabaigoje šis dalykas jau nebebuvo pakankamai 
reikšmingas, luominės pertvaros byrėjo pačios nuo laiko 
smūgių. Maironis šitai parodo ir poemoje — juk ilgainiui 
Marinės brolis veda Juozo seserį: dvarininkijos įsiliejimas 
į buržuazinę visuomenę tuo metu jau buvo besibaigiąs 
procesas, o dvarininko ir turtingos valstietės (tokią mes 
suprantame esant ir „gražią Vilaitučę“) vedybos nebebuvo 
suvokiamos kaip nepaprastas, revoliucinis aktas. 

Tad koniliktą Maironis čia sprendžia ne išoriškai (as- 
menybės susidūrimas su visuomenės nuostatais ir kon- 
venansais), o vidujai. Juozui iškyla dilema: ar kovoti dėl 
savo asmeninės laimės, ar visas jėgas skirti kenčiančiai 


*5 Maironio poemą su Aišbės — Jokajaus romanu sieja daugelis mo- 
mentų: pagrindinis veikėjas Kolomanas pamilsta grafaitę Daratą, bet 
nekovoja dėl jos rankos. Karbonarų paveiktas jis pasiryžta visas jėgas 
skirti kovai dėl Vengrijos šviesios ateities. Panašiai ir Vilaitis neko- 
vojo dėl Marinės, o slavų tautų išsivaduojamojo judėjimo veikiamas 
pasiryžta jėgas skirti tėvynei. Panašiai, kaip Jokajus, ir Maironis poeti- 
zuoja darbą kultūros srityje, švietimą. O antrosios poemos redakcijos 
įžanga gal neatsitiktinai baigiasi šūkiu: „Tik į darbą greičiau, / tik my- 
lėkim karščiau, / tik, vyrai, pajudinkim žemę!" Žinoma, kūrinius daug 
kas ir skiria: Maironio poemai būdingas romantiškai patetiškas tonas. 
Jokajaus romanas — iš dalies humoristinis, Jame esama gana ryškių anti- 
klerikalinių momentų. Tad vieni vengrų autoriaus motyvai galėjo nu- 
kreipti į analoginį kelią Maironį, kiti — sukelti norą polemizuoti. 

7. Maironis 


tėvynei. Ir Juozo sprendimas toks, kokį ir tegalėjo pasi- 
rinkti išsivaduojamojo judėjimo epochos herojus: 


Kad taip jo tėvynė suspausta vargais, 
Kad verkia netekus sūnų, 

Ar jam dar kaišytis linksmybės žiedais? 
Ar trokšti dar meilės capnų? 


Jam laikas į darbą pakelti kapus, 
Kur miega tėvų paslaptis! 

Kad amžių didvyriai iš miego pabus, 
Gal veidas ir jam dar nušvis!25 


Tai tas pats konfliktas ir tas pats jo sprendimas, kuris 
juntamas ne viename Maironio eilėraštyje. „Ne, neno- 
riu sapnų!“, „Sapnų be kančios ir ramumo saldaus/ taip 
trokšta pavargėliai žmonės. / O man tie šešėliai širdies 
neapgaus: / aš noriu verpetų, karionės!“ Poetas aukšti- 
na žmogų, kuris „neieško savęs širdimi alkana“, kuriam 
ne savo, bet tautos laimė yra aukščiausioji siektina ver- 
tybė. Toks mokėjimas subordinuoti savo potroškius ant- 
individualiam tikslui yra aukščiausias dorovinis žmogaus 
laimėjimas, kurio poetizacija sudaro vieną iš esmingiausių 
poemos idėjinės prasmės komponentų. Juo Maironis iš- 
reiškė savo meto pažangiojoje visuomenėje labai tvirtai 
įsišaknijusį požiūrį, jog pagrindinis dorovinis reikalavi- 
mas žmogui, o ypač inteligentui, yra skirti savo gyvenimą 
liaudžiai, tautai, neleidžiant išsikeroti egoizmui ir abejin- 
gumui visuomenės reikalams. Ši mintis nuolatos iškyla 
ano meto periodikos puslapiuose — čia geru žodžiu pa- 
minint tokį visuomenės tarną (dažnai, deja, nekrologe 
apliūdint jo ankstyvą mirtį), čia rūsčiai pasmerkiant ne- 
atliekančius savo pareigos. Labai kategoriškai šis dorovi- 
nis dėsnis suformuluotas S. Matulaičio straipsnyje 1896 m.: 
„jeigu Mes norime, kad pakilesnieji mūsų kaimiečiai 
dirbtų ir kęstų persekiojimus dėl ateinančio abelno gero, 
tai nuo inteligentų stačiai turime reikalauti pasišventimo, 
atsakančio jų dvasiniam išsilavinimui. Jeigu, arčiaus pri- 
sižiūrėdami mūsų gyvenimui, Maiome mažai apšviestus 
kaimiečius, neveizint ant persekiojimų ir medegiškų 

26 Cif. iš: Tarp skausmų į garbę: Poema iš dabartinių laikų / Parašė 
St, Garnys.— Tilžėje, 1895. 

nuostolių, drąsiai kovojančius už idealą, jeigu matome 
ne vieną už tai patekusį į kalėjimą, tad su kokiais žodžiais 
paniekinimo turimę atsiliepti apie tuos inteligentus, kurie 
rūpinasi vien tik apie savo fizišką laimę, kurię įgytą 
mokslą sunaudoja ant išmislinimo visokių sofizmų, idant 
anais apmalšinti savo sąžinę, idant apdumti kitiems akis 
ir ramiai sau semti medegiškus gyvenimo smagumus“ 7 
Juozo Vilaičio paveikslo visuomeninę reikšmę ir sudaro 
tai, jog jis atspindi geriausios ano meto inteligentijos 
dalies pasiryžimą nesavanaudiškai tarnauti liaudies, tautos 
interesams. Taigi Maironis, šitokį savo herojaus nusiteiki- 
mą poetizuodamas, teigia visuomenės interesų primatą 
prieš individo interesus. Poemoje nuskamba dar vienas, 
jau „Pavasario Balsuose“ girdėtas, motyvas: atsižadėjęs 
laimės tik sau, paskyręs gyvenimą aukštam visuomeniniam 
tikslui, žmogus atranda kitą laimę — tauresnę ir gal di- 
desnę, tikėdamas, kad jo gyvenimas nepraeina veltui, kad 
jis nėra vien naktyje blykstelėjusi ir užgesusi kibirkštis, 
o lašas, įsiliejąs į didžiąją, amžinąją istorijos upę. Šitokia 
laime alsuoja Juozas Vilaitis penktoje, šeštoje poemos 
giesmėje. „Juk šviečia tik deganti žvakė!" (82) — taip po- 
etas išsako savo žmogiškojo gyvenimo koncepciją. Pana- 
šiai būties pilnumą bei prasmingumą suvokia ir Marinė: 
„Man laimės gana: didį vyrą mylėjau, / kurs švies man 
žvaigžde per naktis!“ (83) 

Visuomeniškai reikšmingas yra ne tiktai Maironio pa- 
vaizduoto konflikto sprendimas, bet ir tie motyvai, kurie 
ji nulemia. Tiesa, šį sprendimą paaiškina ir pateisina ne 
kokie Juozo svarstymai, o bendra idėjinė jausminė at- 
mosfera, kurioje vystosi poemos veiksmas. 

Jau paskutinieji pratarmės žodžiai duoda raktą poe- 
mos tonacijai suprasti: „negaliu nepasakyti ačiū Tai, 
kurios meilė prikėlė mane iš miego, išžadino aukštesnius 
jausmus ir davė įkvėpimą. Dėl jos tai norėčiau nupinti 
garbės vainiką, kad jos vardas pasklistų kuo plačiausiai, 
kad ją pažintų ir pamylėtų broliai taip karštai ir širdingai, 
kaip pamylėjau aš... 


2? N. Keli žedžiai apie maskolijomaniją lietuviškų inteligentų ir dar 
apie pačias // Varpas.-— 1896.-— Nr. 9.— P. 126. 

O ta mano numylėtoji, tai Lietuva — tėvynė!" 

Iš tikrųjų — entuziastinga tėvynės meilė, tikėjimas 
šviesia jos ateitim yra poemos idėjinio emocinio turinio 
substratas. Pagrindiniai jo elementai išsikristalizavę lyrinė- 
je poemos įžangoje. Tai sielvartas dėl skurdžios tėvynės 
dabarties, sustingusios bežadėje mirties tyloje. Lietuva 
tarsi iškritusi iš istorijos proceso: ne tik politinės galy- 
bės laikai nugrimzdę tolimiausioję praeityje, bet ir dvasi- 
nės kultūros reiškimasis išblėsęs („,„Graudūs kanklių balsai 
ljau nutilo visai...“). Tačiau šitoji mirties tyla tik panaši 
į mirtį, potencinė tautos gyvybės energija prislopinta, bet 
neišnykusi: „Juk laukia tyla vien tik vėjo". Čia visu įsak- 
mumu poetas išsako mintį, kurią esame jau aptikę jo ly- 
rikoje: aršiausia priespauda, didžiausia neteisybė visada 
sužadina norą kovoti, priešintis, ji sukelia energiją ir ryž- 
tą. Taigi ir lietuvių tautą iš amžių miego prižadina „šiaurės 
vėjas“, carizmo priespauda, carizmo daromos skriaudos. 

Panašios prasmės metafora, paremta gamtos ir istorijos 
proceso analogija, poeto duodama ir poemos pabaigoje, 
devintoje giesmėje. Rudenį žaliuojančių žiemkenčių vaiz- 
das pažadina tokią refleksiją: 


Žiema, jus užklojus baltais patalais, 
Nukąs jūsų pumpurą žalią; 

Apkals be širdies kietą lovą ledais, 
Be žado užmirste apšalę! 


Bet aš purenau juk ne veltui žemes 
Ir grūdą žegnodamas sėjau: 

Saulutė užšils, rausvą diegą išves! 
Ir pėdas sau riši, pjovėjau! 


Šis vaizdas sukelia mintį apie Lietuvos likimą ir ateitį. 
Jeigu į žemę įdėtas darbas, mesta sėkla po žiemos duo- 
da vaisių, jeigu grūdas, iškentęs žiemos šalčius, atgyja 
ir subrandina gausų derlių, tai ar ne panašiai klostosi ir 
tautos likimas? Juk ir visuomeninėje kovoje, kur ginami 
istoriškai progresyvūs principai, nežūva, nedingsta be 
pėdsako jokia veikla, skirta šiems principams realizuoti, 
O toks progresyvus procesas XIX amžiuje buvo ir lietu- 
vių nacijos formavimasis, ir tautinio sąjūdžio kova. 

Poeto tikėjimą lietuvių tautos atgimimu pilnavertei 
nacionalinei būčiai patvirtina jo stebima kitų Vidu- 
rio ir Pietryčių Europos tautų tautinių sąjūdžių is- 
torija. Penktoji giesmė prasideda pakiliu himnu, šlovi- 
nančiu „tautų pavasarį“. Išpažinęs tikėjimą didžių, pro- 
gresyvių idėjų nemirtingumu, idėjų, besirealizuojančių 
tikrovėje per kovą, kuri lyg „audra, ką mėto žaibus“, 
poetas aukština vengrų, serbų, čekų ir kitų slavų nacio- 
nalinius judėjimus, jų vadus bei herojus: 


Nušvito iš džiaugsmo Dunojaus vilnis, 
Kvėpuoja Moldavos krūtinė! 

Išaušo rytai, atidarė akis 

Vaikai, didžiavyrius atminę! 


Gražu, kad pavasaris pina žiedais 
Atbundantį jau prigimimą, 

Gražiaus, kad aušra apsikaišius rytais 
Apreiškia tautoms atgimimą! 


Laimėkite, jaunos, pakylančios šalys, 
Kur bėga Moldava, Dunojus! 

k Tegul jums žygiuoti padės visagalis, 
Į naują jums kelią įstojus! 


Šių judėjimų pavyzdys įkvepia ir lietuvių tautinio at- 
gimimo veikėjus — pagrindinį poemos herojų Juozą Vi- 
laitį: 

Kad šiandien girdėjo iš mokslo aukštybių, 
Kaip Slaviai iš miego pakilo, 

Jam ašaros veržės iš skausmo didybės, 
Širdis tarsi «kilti jam skilo! 


Tėvyne, tėvyne! Pakilsi kada? 
Kas tavo pažadins krūtinę? 

Ar tavo garbė ir didi pareiga 
Užmirs kaip mislis paskutinė? 


O ne, neužmirs! Tau Vilaitis išaugs! 
Ta pačia linkme vystomas ir vaizdas, ir idėja šešto- 


Sios giesmės pabaigos garsiajame himne, tik čia dar žy- 
Miai stipriau pabrėžtas tikėjimas laiminga lietuvių tau: 

tos ateitimi, tikėjimas, kad nugalės tai, kas istoriškai pro- 
gresyvu: 
Jau slaviškos šalys iš miego pakilo! 
Pavasariu žydžia jauni jų darbai! 
Vieniems tik lietuviams dvasia nesušilo: 
Žiemos tebegaudžia ten vėjai šaltai! 
Paleiskime balsą kaip žaibą griausmingą! 
Prikelkim senovės tėvynę galingą! 
Prižadinkim Lietuvą mūsų! 
Aplinkui jau žydžia visur atgimimas, 
Pakilo nuvergti tautų gaivalai, 
ir Lietuvai lemtas ne kitas likimas, 
Ir Lietuvai laikas pakilti karštai! 


Simpatijos kitų tautų išsivadavimo sąjūdžiams atsispin- 
di ne tik publicistikoje, bet ir to meto grožinėje literatū- 
roje?ė, tačiau niekas jų nėra išsakęs su tokia poetine jėga, 
tokiu užsidegimu kaip Maironis. Būdamas didžiausiu lie- 
tuvių tautinio sąjūdžio poetu, jis sukūrė mūsų literatūro- 
je ir gražiausius posmus, skirtus kitų tautų pavasariui iš- 
aukštinti. 

Ne tik tautų išsivaduojamieji sąjūdžiai įkvepia poetui 
pasitikėjimą lietuvių tautos ateitimi, bet ir jos pačios pa- 
tirtis. Po baudžiavos panaikinimo istoriniai procesai pasi- 
darė ypač aktyvūs, visuomeninio gyvenimo pakitimai vyko 
sparčiai ir intensyviai; augo lietuvių inteligentija, vystėsi 
spauda, literatūra, tautinis sąjūdis vis giliau apėmė mases, 
žadindamas jas iš pusiaufeodalinio snaudulio. Šio proceso 
suvokimas yra užfiksuotas keletu įkvėptų posmų: 


Jaunoji tėvyne, graži Lietuva! 

Tarp skausmo erškėčių brangi! 
Nėščia viltimi ankstyvoji aušra! 
Žengt priešais drąsiai jau gali! 


O ar tai seniai?.. Pu.ės amžiaus nebus! 
Miegojai be žado, vilties! 
Tik kaukė šiaurys, kalė pančius-ledus, 
Užklodamas rūbais nakties! 


2š Pvz., apie čekų tautos atgimimą eilėraščiai: Ks. Sakalausko-Vana- 
cėlio „Šauksmų aidas“, S. Dagilėlio „Čekams“, 

Lietuvių tautinio sąjūdžio pionieriumi Maironis laiko 
jauną, iš valstiečių kilusią inteligentiją. Skatinti tą švie- 
suomenę į darbą, poetizuoti jos veiklą iš tikrųjų ir yra 
pagrindinis poemos uždavinys. 


Į mokslą tik, broliai, kam vėkos padės! 
Į mokslą, kur duos mums galybę! 

Kad balsas lietuvio iš aukšto skambės, 
Išgirs ir tamsi atkaklybė! 


Į mokslą, į mokslą, su norais plačiais! 
Jis angą garbės atdarys! 

Jis vardą lietuvių padengs spinduliais! 
Jis mūsų didvyrių lopšys! 


Šis mokslinės veiklos aukštinimas įsilieja į daug pla- 
tesnę veiklumo ir kovos apoteozę himne „Jau slaviškos 
šalys iš miego pakilo“: 

Gražu už tėvynę pavargti, kentėti! 
Palaimintas darbas jaunos Lietuvos! 


Laimingas, kurs, pradedant aušrai tekėti, 
Su broliais į darbą kaip milžinas stos! 
v 


Pirmųjų šios veiklos laimėjimų vizija ir baigiasi poe- 
ma, 

Bet Maironis akcentuoja ne tiktai inteligentijos vaid- 
menį tautiniame sąjūdyje, jam rūpi ir liaudies masių na- 
cionalinio sąmoningumo augimas. Šio proceso jis, žinoma, 
nevaizduoja bent kiek plačiau, apsiriboja jo išeities taš- 
ku ir daugiau nuspėjama bei svajojama negu realia šio 
proceso pakopa. 

Pirmą kartą liaudies tema paliečiama ketvirtojoje gies- 
mėje. Tai liaudies vargų ir drauge — liaudies poetizacijos 
tema, kuri ne kartą skamba ir Maironio lyrikoje. Epizo- 
das prasideda posmais, kuriuos V. Mykolaitis-Putinas tra- 
ktuoja kaip A, Mickevičiaus „Vilijos“ parafrazę?: „Ma- 
lonios ir puikios pakalnės Dubysos, / išpintos vainikais 
Margais!“ Svajingo peizažo fone iškyla lietuvės mergaitės 
paveikslas: pasidabinusi rūtomis kasas, ji „,pradalgės grė- 
bia, graudžiai uždainuoja“, o jos graudžios dainos sklinda 
Per Lietuvą, „Kaip Nemuno aukso vilnis! / Joms atliepia 


2 Mykojaitis-Putinas V. Adomas Mickevičius... — P. 74. 

balsas nuo Kuršo ir Prūsų! / Jų klausos nutilus naktis“. 
Šis vaizdas toks platus ir apibendrintas, kad mes jį gali- 
me suvokti kaip visos lietuvių liaudies personifikaciją, 
liaudies, gražios ir mylėtinos, bet skriaudžiamos ir var- 
ganos. Viename posme, konkretizuodamas Lietuvos var- 
gus, poetas rašo: 


Kur Temza, Laba, Niagara plačioji, 

Ten skursta lietuviai keliais! 

Kur Varšuvos miestas, Maskva tolimoji, 
Ten žudo juos mokslais tamsiais??, 


turėdamas galvoje tiek emigraciją, pagimdytą didžiausio 
liaudies skurdo, žemės bado ir politinių persekiojimų, tiek 
ir lietuvių buržuazinės inteligentijos dalį, nutolusią nuo 
liaudies, ištirpusią plačiausiuose svetimų kraštų plotuose, 
dingusią savai tautai. Tačiau reikia pasakyti, kad šio po- 
smo turinys neišsemia viso liaudies vargų turinio, kurį 
mes galime suponuoti aname plačiame brolių vargus ap- 
raudančios lietuvės paveiksle. 

Po šio bendrinamosios prasmės vaizdo tolesnėje epi- 
zodo eigoje iškyla Vilaičių Onutės paveikslas, tęsiąs lie- 
tuvių liaudies poetizaciją ir susijęs su kitomis jo lyrikos 
sesutėmis-mergelėmis. Į jos lūpas poetas įdeda puikią 
tautosakos stiliaus dainą: „Trys sesutės grėbia šieną“. 
Platesniame poemos kontekste šioji daina, apraudanti į 
nežinomus kraštus vykstantį brolį, siejasi su siužeto įvy- 
kiais: Onutė liūdi brolio, atsisakiusio eiti į kunigus ir iš- 


30 S. Matulaitis komentuoja paskutiniąsias posmo eilutes, kaip Var- 
šuvos ir Maskvos universitetų šmeižimą, ir labai griežtai smerkia už tai 
autorių (Varpas.— 1895.-— Nr. 8). Autorius sakosi šios minties neturė- 
jęs — tai ne jo, o bemokslės valstietės žodžiai, kurios požiūrio autorius 
su savuoju nesutapatinęs (Apžvalga.— 1895— Nr. 22). Nepaneigiant 
S, Matulaičio interpretacijos, galima čia, betgi, sutikti ir su autoriumi, 
juoba kad šeštoje giesmėje plačiai aprašomi ir poetizuojami Varšuvos 
bei Maskvos studentai ir jų veikla — tad obskurantiško aukštųjų mo- 
kyklų neigimo čia įžvelgti gal nėra pagrindo, Kitas dalykas, kad pana- 
šios prasmės žodžius autorius jau savo vardu išsako septintoje giesmėje: 


Jaunuomenė mūsų, gražiausia viltis, 
Iš mokslų vien geria nuodus! 
Šviesybės sakyklos dėl jos tai naktis, 
Ką temdo švenčiausius jausmus! 

vykstančio studijuoti. Tačiau be šios konkrečios reikš- 
mės, ji turi ir kitą, daug platesnę, susijusią su poeto čia 
piešiamu liaudies sielvarto paveikslu. Poetas pateikia pra- 
smingai sukomponuotą triptiką: tris sykius kartojasi šieną 
grėbiančios mergelės paveikslas; blaivių Dubysos vilnių, 
raustančių jurginų ir žaliuojančių rūtų fone skamba grau- 
di lietuvių mergelių daina apie „brolių vargus“; iš dai- 
nuojančiųjų pulko išsiskiria Vilaičio sesuo, kuri tarp jų 
„pirmobalsį veda“, kurios saule spindinčioms akims ir gie- 
smės grožiui nė viena prilygti negali. O toliau seka jo- 
sios dainos tekstas: vėl apie tris sesutes, šieną grėbian- 
čias ir graudžiai dūmojančias... Sukurta liaudies karo dai- 
nų pavyzdžiu, šitoji daina, be savo tiesioginės prasmės, 
turi dar turtingą potekstę: joje skamba visas prislėgtos 
liaudies likimo tragizmas. Sudarydama trečią, užbaigia- 
mąją triptiko dalį, ji apgaubia visą paveikslą skaidriu 
liaudies dainų liūdesiu ir tautosakai būdingu kukliu, nuo- 
širdžiu grožiu, suteikia jam tos gilumos, kuri savita Kau 
dies kūryboje išsakytajam skundui. 


Apžvelgę dabar visą Maironio pateiktą tautinio sąjū- 
džio vaizdą ar, teisingiau, to sąjūdžio dinamikos sukeltą 
nuotaiką ir pažadintas viltis, turime pirmiausia grįžti į 
tą išeities tašką, iš kurio pradėjome to vaizdo analizę — 
į pagrindinį poemos herojų Juozą Vilaitį Dabar galime 
pasakyti, kad būtent šitoji visuomeninio pakilimo atmos- 
fera, kurią Maironis sukūrė poemoje, įtikinamai moty- 
vuoja Juozo visuomeninį idealizmą, jo posūkį iš gyveni- 
mo sau ir savo meilei į gyvenimą tautai. Bendroji poe- 
mos atmosfera leidžia mums patikėti Juozo gyvenimo 
prasmingumu, suvokti jį kaip kovotoją dėl visuomeninio 
progreso. 

Tiesa, įsigilinę į Maironio teigiamo progreso turinį, pa- 
matysime jį esant gana ribotą: jis nori matyti liaudį apsi- 
švietusią ir nacionaliniu atžvilgiu sąmoningą, dvarinin- 
kiją atlietuvėjusią, o inteligentus atsidėjusius menų ir mo- 
kslų kūrybai: žodžiu, jam terūpi išsivadavimo judėjimo 
nacionalinis aspektas, tautos ateities nesiejant su esmin- 
gesniais socialinės visuomenės struktūros pakitimais. 

Tačiau ir tokio Maironio visuomeninio idealo progre- 
syvumas mums paaiškės tik tuo atveju, jeigu atsiminsi- 
me, kad poetas savo idealizuojamą judėjimą supranta 
kaip iš esmės anticarinį. Šiuo atveju ne tiek svar- 
bus konkretusis jo idealo turinys, kiek tas faktas, jog 
Maironis rodo istorijos proceso dinamika, jo vystymąsi 
pažangos linkme esant nesuderinamą su carizmu. Progre- 
syvaus istorijos vystymosi teigimas, kurį daugelį kartų 
turėjome progos nurodyti poemoje, siejosi su mintimi, 
jog carizmas, kaip sena, inertiška, atgyvenusi, kaip tam 
progresui priešiška jėga, neišvengiamai turi žūti, kad jis 
negali istorijos teisme susilaukti jokio pateisinimo. Visa 
poemos lyrizmo srovė, entuziastingai aukštinanti pava- 
sarį, po audrų nušvintančią saulę, rytmečio aušras, vilni- 
mis sužaliavusius rugių laukus ir tautas, kurios „su mei- 
le, su širdžia didžia“ kovoja dėl savo laisvės ir ateities, — 
visas tas lyrizmas yra nukreiptas taip pat ir prieš žemę 
kaustantį žiemos speigą, gyvybę stingdantį šiaurės vėją, 
prieš tamsą ir naktį. Anticarinės poemos idėjos glūdi ne 
tik metaforiniuose gamtos vaizduose: tai šen, tai ten jos 
tiesiogiai iškyla į poemos tekstą: 

Mums sunkūs keliai; temdo dangų šiaurys, 
O mūsų saujelė — maža! 

Ne vieną vargai gal anksti sunaikys, 

Bet mūsų vienog ateiga! 


Anticarinis poemos patosas ir sudaro didžiausią idėji- 
nę visuomeninę jos vertę. Juo poema atspindi liaudies 
mases apėmusį nepasitenkinimą carizmu, neapykantą vi- 
sai jo politikai. O istorinio progreso teigimas, kuriuo al- 
suoja kūrinys, neatskiriamas nuo tų šviesių ateities vil- 
čių, kurios įkvėpė ir stiprino liaudį kovoje dėl savo atei- 
ties. 


ŽANRAS 


Lietuviškos poemos kelio pirmosioms stadijoms nera- 
sim bent kiek artimesnių analogijų kitų tautų literatūrose. 
Čia, žinoma, nėra prasmės kalbėti apie laikus, senesnius 
negu XVIII a., kai lietuvių pasaulietinė literatūra tebe- 

buvo tiek silpna, kad ieškoti joje formų, artimų toms, 
kuriomis anuo metu reiškėsi brandesnės literatūros, nega- 
lima. Bet ir vėlesniais laikais, pradedant XVIII a., tas ke- 
lias buvo savotiškas, sąlygotas specifinio visuomeninių 
santykių, politinio ir kultūrinio gyvenimo išsivystymo. 

Klasicizmo epocha nedavė mūsų literatūrai herojinės- 
istorinės epopėjos, kokią tuo metu, pavyzdžiui, Rusuose 
kūrė Lomonosovas ar Chersakovas, aukštindami Rusijos 
valstybingumą, pilietines ir karines dorybes, keldami ap- 
šviesto ir humaniško monarcho idealą?!, nei I. Krasickio 
tipo herojinės-komiškos, satyrinės epopėjos. Donelaičio 
„Metai“ — aprašomoji-didaktinė poema, žanriniu atžvilgiu 
primenanti panašaus tipo kūrinius V. Europos, ypač vo- 
kiečių, Švietimo amžiaus literatūroje“?, tačiau valstietiš- 
ku savo ideologijos pobūdžiu bei realistišku vaizdavimo 
būdu originali ir savarankiška. Joje labai anksti ir labai 
smarkiai išryškėjo pradėjusios stiprėti lietuvių literatūros 
tendencijos vaizduoti, analizuoti ir vertinti tikrovę so- 
cialiniu aspektu, telkti dėmesį ties valstietijos buities ir 
likimo temomis. Ši tendencija, išreikšta dar A. Strazdo ir 
D. Poškos poezijoje, XIX a. pabaigoje įsilieja į kritinio 
realizmo prozą. 

Neturime mes savo literatūroje nė romantinės epopė- 
jos, kokią, pavyzdžiui, slavų literatūrose pagimdė XIX a. 
pradžios istorizmo dvasia. Rusų literatūroje pasirodo iš- 
tisas srautas pusiau istorinių, pusiau tautosakinių poe- 
mų“, lenkuose J. U. Niemcevičiaus „Istorinės dainos“, 
jaudinusios ne vieną skaitytojų kartą““, čekuose Jano 
Kolaro „Šlovės duktė“, savo forma griežtai klasicistinė, 
bet kupina romantinės praeities laikų idealizacijos.3? Lie- 
tuvių literatūroje savos istorijos poetizavimas išsiteko is- 
toriniame eilėraštyje ir šiaip mažesnės apimties poezijos 
kūrinių istorinėse reminiscencijose. Jokios dirvos mūsų 


——- 


31 Cokoxos A. Owepku No WCTOpWW pyccKož  ModMBL XVIII 4 
TleDBOj IIOAOBHHBI XIX BeKa. M., 1955. — C. 223—-224, 

32 Gineitis L. Donelaitis ir jo epocha.— V., 1964.— P. 336—337, 

3 Cokonos A. Yka3. Cow, — C. 262—264, 

* Krzyžanowski J. Historia literatury polskiej— Warszawa, 1953— 
S. 545, 

3 Dėjiny česke literatury.— Praha, 1960.— [Vol] 2.— S. 269. 

literatūriniame gyvenimė neturėjo nė Bairono tipo rū- 
mantinė poema, Europos literatūrose tapusi naujųjų lai- 
kų epinės-lyrinės poemos sinonimu. Tokios poemos tra- 
dicijų nesukūrė nė „Anykščių Šilelis“, su išlygomis galįs 
būt laikomas romantiniu kūriniu 39 

Poemą šių laikų, moderniąja prasme, lietuvių literatūrai 
tedavė Maironis, nors chronologiškai „Tarp skausmų į 
garbę“ ir nebuvo pirmoji. XIX a. paskutiniųjų dešimtme- 
čių literatūroje pasirodė kūrinių, daugiau ar mažiau ar- 
timų poemos žanrui; istoriniai pasakojimai (Žičkaus-Lin- 
kio „Birutė“), buities vaizdų pynės (P. Matulionio „Ru: 
deniop“), pagaliau A. Burbos poemos: „Senkaus Jurgis“ 
bei ,„Ponas Bartkus“. 

Ypač pirmoji savo sumanymu, net siužetu labai arti- 
ma Maironio poemai: „Senkaus Jurgyje“ taip pat kal- 
bama apie valstiečio sūnų, išėjusį mokslus ir norintį tap- 
ti kunigu. Tą pasiryžimą jam apsunkina „skaisti lelijėlė“ 
Barbutė. Tačiau Jurgis nugali visas pagundas, o Barbutė 
išteka už susipratusio bajoro Kymanto. Veikalėlis išmar- 
gintas peizažais ir gausiomis patriotinėmis sentencijomis. 
Tačiau kokia praraja jį skiria nuo Maironio poemos! 

Abiejų poemų antrosios giesmės prasideda pavasario 
gamtos aprašymu. Štai kaip toji vieta skamba „Senkaus 
Jurgyje": 


Jau saulelė augštyn žengia, žemyn karštį varo: 

Ūmai sniegą tirpydama, laukus plikus daro. 

Upė pliauškia, taškos, kriokia, ledus išlauždama: 

Viską, kas papuola, glemžia, baimę sukeldama. 

Kasdien saulė, žemę šildant, pašalą išvaro, 

Puikiais, brangiais rūbais visą pasaulę apdaro. 

Visas poginis sujudo nuoširdžiai krutėti: DS 
Ir žolelės, ir medelės pradeda žydėti. ; 
Kožnam džiaugsmas lauke būt, ramumo ragauti.3? 


Koks kontrastas tarp šio epizodo ir plačiai žinomo Mai- 
ronio pavasario aprašymo „Pavasario dienos išaušo, pra- 


36 Mikšytė R. Min. veik.— P. 126, 
37 Cit. iš: Senkaus Jurgis /Sumastavo Lakunas (A. Burba).— Ragai- 
nėje, 1889, 

švito", nors pirmame variante jis ir silpnesnis negu vėles- 
niajame! 

Toks pat įspūdis bus, jei palyginsime, kaip abu autoriai 
reiškia patriotines nuotaikas. Štai epizodas iš „Senkaus 
Jurgio“, primenąs Maironio himną „Jau slaviškos šalys iš 
miego pakilo!“: 


Kelkit, ąžuolai gyvieji! Gaivinkit tėvynę, 
Mūsų broliai kad nemirtų noris šią gadynę; 
Idant visi susitarę ranka rankon dirbtų, 

O užtiesa tamsos galei juk priseitų tirpti, 
Vien lietuviai mieli broliai, kelkime iš miego! 
Aure šiauris mus apkrauna šalčiu irgi sniegu, 
Kad sušalių tautos dvasia, virstų kūns lavonu, 
O jis taptų Lietuvoje jau ant amžių ponu. 
Juk jau visos didžios, Mažos giminės pakirdo 
Ir dėl savo tamsių brolių kaip išgalint dirba. 
Mūsų giminė ne maža, senybėj' galinga, 
Kodėl šiandien pasidarė taip ji nelaiminga: 
Persekiota tautos kalba, jai atimtas raštas 

Ir užkrautos kuo baisiausios pragarinės naštos. 


Iš šių sugretinimų aiškiai matyt, jog pirmoji Maironio 
poema savo pasirodymo metu iš tikrųjų buvo, vaizdingų 
Vaižganto nusakymu, „pirmos skaistybės kometa". Dėl 
to čia ir ieškotina epinės lyrinės lietuvių poemos ištakų. 


Naują Maironio poemos pobūdį visų pirma nusako jos 
tematika, tai, kad ji vaizduoja dabartį. Tiesa, ir ankstes- 
nių mūsų poemų nepavadinsime istorinėmis: Donelai- 
tis vaizdavo savo meto būrų gyvenimą, o ir Baranauskui 
„Anykščių Šilelyje“ išeities taškas buvo dabartis. Tačiau 
požiūris į dabartį Maironio poemoje ir ankstesnėse poe- 
mose iš esmės skirtingas. 

Donelaičio poemoje, vaizduojančioje labai uždarą šim- 
tmečiais susiklosčiusią baudžiauninkų buitį, nėra gyveni- 
mo proceso, kintamumo suvokimo. Kitaip, be abejo, ir 
negalėjo būti: XVIII a. viduryje dar nebuvo jokių realių 
perspektyvų baudžiauninkų buičiai iš esmės pakeisti; bau- 
džiauninkų gyvenimas slinko vienodai, bent kiek dides- 
nio skirtumo tarp vienos ir kitos kartos visuomeninio pa- 
tyrimo nebuvo. Tuo pačiu cikliškuoju ritmu, kaip gamtos 
gyvenimas, kur po žiemos stoja pavasaris, po vasaros rų- 

duo, o į žiemos vietą vėl ateina pavasaris, keičiasi ir būrų 
darbai ir rūpesčiai, vargai ir kuklios linksmybės. Tuo at- 
žvilgiu „Metai“ yra tarsi belaikis kūrinys. Tiesa, poetas 
vaizduoja savo meto gyvenimą, dabartį, bet šiandien tik 
istorikas iš vienos kitos veikalo detalės apytikriai nusta- 
to jo vaizduojamąjį metą. O šiaip, tai kūrinys apie bau- 
džiavos laikus. Nebijodami labai suklysti, mes galėtume 
jį laikyti ir vaizduojančių Prūsų Lietuvą keliais dešimt- 
mečiais anksčiau ar vėliau; nesuklystume, įžvelgdami ja- 
me gal ir XVII a. gyvenimo bruožų. Donelaičiui nerūpėjo 
pavaizduoti savo laiko savotiškumo, išskirtinumo. Jis vai- 
zdavo ne tai, kas specifiška tik jo metui, o tai, kas jo me- 
to gyvenime susiklostę iš praeities, kas, jo mintimi, išliks 
dar ir tolesnei ateičiai. 

Kitaip šiuo atžvilgiu atrodo „Anykščių Šilelis“. Būties 
kintamumo suvokimas čia jau labai ryškus. Idėjinė-emo- 
cinė poemos įtampa pagrįsta praeities ir dabarties anti- 
teze: bet toje antitezėje akcentas aiškiai tenka praeičiai, 
kurios poetizuotas paveikslas ypač išryškina dabar- 
ties skriaudas ir menkystę. Dabarties tragizmo pajautimas 
poetui tarsi žadą atima, „giesmę palaužia“, ir poetas vai- 
zduoja ne dabartį, o dabarties ir praeities kontrastą. 
Jo žvilgsnis į istorijos raidą turi čia retrospektyvų cha- 
rakterį. Dabartis poetą šiuo atveju tedomina savo kon- 
trastingumu praeičiai, o ir rodoma ji tik per aliuzijas, ana- 
logijas: poemos idėjinė prasmė giliai susijusi su XIX a. 
viduriu, bet ji atsiskleidžia vis dėlto ne savo epochos vi- 
suomeninės istorinės būties paveikslais. Giliai suvokęs 
istorijos vyksmą, matydamas senas gyvenimo formas pa- 
sikeičiant naujomis, poetas vis dėlto savo meto dabarty- 
je nepajėgė įžvelgti besikristalizuojančių pradų, iš kurių 
galėtų nuspėti ateities raidos perspektyvas. Poema para- 
šyta didžiulio istorinio lūžio — baudžiavos panaikinimo — 
išvakarėse, ir šios perspektyvos įžvelgti jam neleido ne 
tiktai jo pasaulėžiūra, bet ir pati epocha, kurioje tolesnės 
visuomeninių santykių raidos pagimdytos gyvenimo ior- 
mos dar nebuvo bent kiek apčiuopiamiau išryškėjusios. 

Maironio poemoje dėmesys sąmoningai sutelktas tieš 
dabartimi. „Poema iš dabartinių laikų“ — užrašo poetas 
jos tituliniame puslapyje. „Poemos temą paėmiau iš da- 


206 


bartinių laikų, o nekuriuos dalykus gyvai iš man žino- 
mų atsitikimų“, — kartoja pratarmėje. Dabartis, jos įver- 
tinimas, joje vykstantys procesai pasidaro šios poemos 
tema. Tai nėra tas ryšys su dabartimi, tas dabarties at- 
spindys, kuris yra neišvengiamas kiekviename meno kū- 
rinyje, kokiomis formomis jis besireikštų — tai sąmo- 
ningas pasirinkimas. Dabartis poetui nę belaikė bei 
istorinė būtis kaip Donelaičiui, ji net ne skausminga, tra- 
giška antitezė praeičiai arba epizodas, kelias „dangaus tė- 
vynėn“ kaip A. Baranauskui, bet nenutrūkstamos istorijos 
eigos tarpsnis, išaugęs iš praeities, jos nulemtas, bet drau- 
ge kuriąs ir ateitį. Kaip tik ateities daigais toji dabartis 
poetui ir verta dėmesio, atidaus žvilgsnio. Tai jo ir jo 
kartos gyvenamasis metas: kalbėdamas apie dabartį, jis 
svarsto savo ir savo tautos ateiti, savo kelius, uždavinius 
ir pareigas, 

Šitoks požiūris į istoriją ir dabartį tik ir tegalėjo at- 
sirasti baigiantis XIX a. Pastūmėti baudžiavos panaikini- 
mo, visuomeniniai santykiai poreforminėje epochoje vy+ 
stėsi ypač sparčiai, brandindami revoliuciją. Liaudis bu: 
do sąmoningam politiniam gyvenimui, kovodama dėl so- 
cialinio ir nacionalinio savo išsivadavimo, vystėsi lietu- 
vių tautos kultūra, nepaisant drastiškiausių carizmo var- 
žymų ir represijų. 

Savo gyvenamojo meto reikšmingumo, jame vykstan- 
čio istorinio lūžio suvokimas, sąmoningas pasirinkimas 
vaizduoti dabartį sudaro labai charakteringą naujųjų lai- 
kų poemos bruožą. Tai būdinga, pavyzdžiui, ir Puškino 
vadinamoms „Pietų poemoms“, žymiausiam čekų ro- 
mMantizmo kūriniui — K. H. Machos „Pavasariui“ (1836), 

Juk romantizmas, atradęs istorijos jausmą, taip pat at- 
tado tikrąja šio žodžio prasme ir dabarties jausmą, su- 
vokdamas dabartį kaip kažką visai savita, nepakartoja- 
ma, individualu. Šitoks dabarties suvokimas tegalėjo at- 
sirasti, išmokus žiūrėti į kiekvieną istorinę epochą, kaip 
į žingsnį kelionėje per laikus. Tik Maironio poemoje, pa- 
tašytoje jau baigiantis XIX a., nėra polinkio vaizduoti 
dabartį egzotišką, apgaubtą romantinio nepaprastumo, 
Ypatingumo. Maironio poema, parašyta jau visuotinai įsi- 
galėjusio realizmo epochoje, vaizduoja XIX a. pabaigos 

Lietuvos gyvenimą su jo politine situacija, visuomeni- 
niais santykiais, jame vykstančia ideologine kova. Tiesa, 
visi tie dabarties bruožai tik nužymėti, jie neatskleisti 
epiniame plane, o persišviečia pro lyrinį išgyvenimų 
srautą (apie tai bus kitoje vietoje plačiau kalbama). Šiuo 
atžvilgiu Maironio poema išreiškia ne tiktai atskiro žan- 
ro, bet ir apskritai savo meto literatūros ryžtingą posūkį 
į dabarties tematiką. Tik jeigu ano meto realistinė proza 
pirmiausia domėjosi kritiškų savo meto tikrovės nušvie- 
timu, sutelkdama dėmesį į visa tai, kas darkė ir slėgė 
liaudies gyvenimą, vaizduodama feodalizmo liekanas val- 
stiečių buityje (Žemaitė), pagrindinį liaudies priešą — 
dvarininkiją (Žemaitė, Lazdynų Pelėda), caro biurokratiją 
(V. Kudirka), pastebėdama neigiamus gyvenimo reiški- 
nius, pagimdytus kylančio kapitalizmo (vėl ta pati Žemai- 
tė), tai Maironį traukė stiprėjančios nacionalinės kultūros 
reiškiniai. Neišleidžiant iš akių viso ribotumo, būdingo 
Maironio požiūriui, reikia vis dėlto pripažinti, kad jis 
vienas iš pirmųjų mūsų literatūroje taip stipriai ir suges- 
tyviai kalbėjo apie savo dabartį, kaip apie metą, kur taip 
beviltiškai pralaimi istoriškai atgyvenusi praeitis, kur taip 
nesulaikomai, veržliai kalasi naujos epochos daigai, Tik 
poema čia atsiliepė į gyvenimo iškeltą uždavinį vaizduo- 
ti dabartį kitaip negu realistinė proza: pastaroji leidosi 
į kruopščią ir visapusišką socialinės tikrovės analizę, o 
anoji siekė sintetinio vaizdo, kuriame keletu bruožų nu- 
švistų epochos tendencijos, kaip jas yra suvokęs poetas. 

Drauge su nauja tematika į poemą atėjo ir naujas he- 
rojus. Kadangi rašytojas siekė čia parodyti istorinio pro- 
ceso dinamiką, socialinius politinius poslinkius, vyks- 
tančius jo gyvenamuoju metu, jam čia mažai tetiko tra- 
dicinis, valstietiškasis mūsų literatūros tipažas, juoba kad 
į dabartį žiūrėta nacionalinės savimonės formavimosi ir 
kultūrinio progreso aspektu. Suprantama tad, kodėl po- 
emos pirmajame plane iškyla jaunosios inteligentijos at- 
stovai, „moksliškai apšviesta jaunuomenė“: juk naciona- 
linio judėjimo, su juo susijusio kultūrinio sąjūdžio inicia- 
torius ir pagrindinis veikėjas ir buvo iš valstiečių kilusi 
inteligentija, pradėjusi sparčiai augti po baudžiavos pa- 
naikinimo. Kurdamas savo poemos personažus, ypač pa- 

grindinį veikėją, poetas siekė parodyti žmogų, sąmonin- 
gai stebintį savo meto tikrovę, suvokianiį joje vykstan- 
čių procesų prasmę, nuspėjantį jų raidos kryptį, sąmo- 
ningai gyvenantį dabartyje taip, kad toji dabartis subran- 
dintų trokštamą ateities vaisių. 

Maironis kuria savo herojų kaip apibrėžtą socialinį-is- 
torinį tipą, išreiškiantį būdingus XIX a. pabaigos inteli- 
gentijos ypatumus, tačiau drauge visai aiškiai susijusį 
su tam tikra šios inteligentijos ideologinę grupe — libe- 
raliniuų, o dažnai ir klerikaliniu jos sparnu. Juozo Vilai- 
čio paveikslas atspindi priešcarines liaudies nuotaikas, 
tautinio sąjūdžio viltis, bet taip pat ir liberalinės buržu- 
azijos baimę prieš kylantį revoliucinį judėjimą, klero pa- 
stangas laikyti liaudį pajungtą savo įtakai, reakcinei savo 
ideologijai. Tie prieštaravimai, kuriuos fiksuoja Vilaičio 
paveikslas, tipiški didelei ano meto inteligentijos daliai, 
kilusiai iš vidutinės ir pasiturinčios valstietijos, ir atspin- 
di šios valstietijos dalies prieštaringą padėtį išsivaduoja- 
majame judėjime: jos priešiškumą feodalizmo liekanas 
palaikančiam, kapitalizmo vystymąsi trukdančiam, nacio- 
nalines aspiracijas slopinančiam carizmui ir negatyvų po- 
žiūrį į revoliucinį proletariatą. 

Juozo Vilaičio paveikslas pirmasis atskleidė mūsų li- 
teratūroj naują socialinės tikrovės sritį — inteligentijos 
gyvenimą. Jį vaizduodamas, rašytojas turi palankią gali- 
mybę susitelkti ties ideologiniais procesais, kalbėti apie 
tai, kuo gyvena arba kuo turėtų gyventi labiausiai apsi- 
švietusi visuomenės dalis. Tiesa, toks inteligentijos vai- 
zdavimas, kokį turime Maironio poemoje, didžiajai mūsų 
literatūros daliai nebus būdingas: ji dažniausiai į šį so- 
cialinį sluoksnį žiūrės kritiškai. Tai suprantama. Išnaudo- 
tojiškoje visuomenėje didžioji inteligentijos dalis nueina 
tarnauti valdančiosioms klasėms, neatlikdama jai deramo 
liaudies ideologo vaidmens. Bet greta to mes rasime ir 
„Atžalos“ herojų, ir „Motinėlės ašarų“ daktarą Urbelį, o 
jau vėliau — V. Kapsuko Didįjį Nusikaltėlį. Pralenkdami 
Juozą Vilaitį savo ideologijos pažangumu ir kartu savo 
visuomeninių reikšmingumu (Vilaitį galima būtų sieti ne- 
bent tik su Šatrijos Raganos „Viktutės“ daktaru), minė- 
tieji paveikslai vis dėlto siejasi su Maironio poemos hero- 

jumi savo pilietiniu idealizmu, tauriu pasiryžimu kovoti, 
negailint savęs, neapykanta priespaudai ir laisvės meile, 
visu tuo subjektyviniu nusiteikimu, kuris sudaro būtiną 
herojinio charakterio ingredientą. Tačiau šis subjekty- 
vus nusiteikimas, sudarąs didelę jo charakterio moralinę 
vertę, neatitinka tų objektyvių tikslų, į kuriuos jis nu- 
kreiptas, aiškiai stokoja visuomeninio reikšmingumo,— ir 
tat rodo šio paveikslo ribotumą, lyginant su Žemaitės ir 
V. Kapsuko sukurtais inteligentų kovotojų paveikslais, 

Bet antra vertus, Juozas Vilaitis — romantiškai trak- 
tuotas poemos herojus. Subjektyvūs nusiteikimai, subje- 
ktyvi valia šiame paveiksle įgauna didesnį svorį negu 
objektyvusis pasaulis, į kurį jo pastangos nukreiptos: 
dėl to lieka erdvės gėrėtis juo net ir tada, kai mes toli 
gražu nelinkę solidarizuotis su visu jo kovos turiniu. 

Romantinį pobūdį šiam paveikslui suteikia stipriai 
juntama jo heroizacija, jo veiklos ir išgyvenimų nepa- 
prasto intensyvumo, reikšmingumo, jo sprendimų doro- 
vinės vertės pabrėžimas. Maironis parodo herojų tiktai 
svarbiausiais, pakiliausiais jo gyvenimo momentais, kai 
atsiskleidžia ar jo emocijų jėga, ar valios tvirtybė, ar 
polėkių kilnumas. Poemos pradžioje matome jį apimtą 
„Kančios begalinės“, gaubiamą didėjančios tamsos ir ne- 
vilties, kai užplūdusi meilė grasina sugriauti jaunystės 
siekius ir svajones. Po „sunkios ir baisios“ karionės, ku- 
Tios atošvaistos ne kartą blyksteli poemoje, aieina kul- 
minacija: didžiausias, savęs nepaisąs ir tik mylimajai skir- 
tas jausmas vis dėlto paaukojamas aukštesniam princi- 
pui: gyventi visiems. Penktoje giesmėje Maironis kuria 
blaiviam protui naiviai ir melodramatiškai galinčią skam- 
bėti situaciją, tačiau visai darniai įsiliejančią į patetišką 
giesmės atmosferą; tai scena, sukurta Šilerio dramų dva- 
sia, artimai primenanti „Vilių Telį“, kur Rudencas iš lie- 
psnojančių rūmų išneša Bertą, kaip Vilaitis Marinę, ne- 
beturinčią jėgų gyventi be mylimojo. Bet ne tam, kad 
laimėtų ją sau: jis žinosi neturįs teisės „trokšti meilės sa- 
pnų“, kai „taip jo tėvynė suspausta vargais“. Šitokį dva- 
sios nusiteikimą jis pajėgia įkvėpti ir Marinei. 

Tačiau situacijos, kuriose veikia Vilaitis, dar neišsemia 
jo charakterio turinio. Jis dar daugiau atsiskleidžia pei- 

zažuose, įterptinėse giesmėse, liepsninguose autoriaus afo- 
rizmuose. Poemos herojus subjektyviai labai artimas au- 
toriui — mes negalime išskirti herojaus iš viso lyrinio 
poemos srauto, kur Vilaičio monologai susipina su paties 
poeto svarstymais, kur gamtos vaizdais pagrįstos meta- 
foros, charakterizuojančios herojaus būsenas, susilieja su 
bendru poemos gamtovaizdžių ūpu; pagaliau mes nebe- 
suvokiame ir nesistengiame suvokti, kieno lūpomis taria- 
mi pakilūs tėvynės meilę ir žmogaus dvasios tvirtumą 
aukštinantieji žodžiai — Vilaičio ar paties autoriaus. Tą 
herojaus ir autoriaus artimumo, beveik vidinio tapatumo 
įspūdį dar labiau sustiprina tai, jog mes matome analo- 
giją tarp jo ir „Pavasario Balsų“ lyrinio herojaus nusitei- 
kimų ir išgyvenimų. 

Bet ne vien tik pagrindinis poemos herojus taip stip- 
riai dvelkia autoriaus subjektyvumu: ir kiti veikėjai tarsi 
ištirpsta poemos lyrizme. Tematome jų kontūrus, vieną ki- 
tą jų portreto ar aplinkos bruoželį, prabėgomis nužymėtą 
situaciją, girdime retkarčiais nuskambančią repliką. Ta- 
čiau jų vidinė esmė mums paaiški visos poemos peizažų, 
himnų, lyrinių refleksijų kontekste. Pats poetas kartais 
save tarsi padalija tarp kelių personažų: mes jį, pavyz- 
džiui, matome ir Vilaityje, jis mums ir Onutės skaitomos 
poemos autorius Maironis („Maironis bus giesme gar- 
susi“), jis siejasi ir su Jonu Vaičium. Netgi Marinės skau- 
sminguose Mąstymuose mums nuskamba paties poeto bal- 
sas. 

Pagrindinis poemos lyrizmo šaltinis yra poeto išgyvė- 
nimai, taip ryškiai įvairiną poemoje vaizduojamą pasau- 
lį, jo paties balsas, skambąs veikėjų kančiose, pasiryži- 
muose ir laimėjimuose. Drauge su anksčiau minėta vei- 
kėjų ir įvykių heroizacija tai yra esminis faktorius, nu- 
lemiąs romantinį šio Maironio kūrinio charakterį. 


Telieka dabar žvilgtelėti į poemos konstrukciją ir žo- 
dinę medžiagą, pasekant ir čia atsiskleidžiančias romanti- 
nio vaizdavimo ypatybes. 

Poemos kompozicinio vieningumo pagrindas yra ben- 
dras visam kūriniui lyrinis impulsas, kuriam pajungti ir 

veikėjų išgyvenimai, ir prabėgomis nubrėžto siužeto li- 
nija, ir gamtos vaizdai. 

Raktą poemos jausminiam koloritui suprasti randame 
įžangoje: čia nužymėti pagrindiniai tonai, kuriais atsis- 
kleidžia idėjinis-emocinis poemos turinys. Vyraujanti po- 
emos emocija nėra vienalytė, vienaspalvė — tai sudėtin- 
gas, dramatiškas jausmas, kylantis iš priešingų pradų su- 
sidūrimo: kančia, sielvartas ir viltis, džiaugsmas — du 
poliai, apsprendžią jausminę poemos atmosferą. Šie po- 
liniai jausmai nuolatos iškyla viens šalia kito — nušvies- 
dami ir tarsi papildydami, pagilindami vienas antrą. O 
tačiau poema nėra tik mirgančių jausmų kaleidoskopas: 
gyvą emocijų įvairovę jungia labai aiškiai juntama vie- 
na pagrindinė — mažorinė — tonacija. Džiaugsmingas, 
vilčių kupinas pakilumas sulydo sielvarto ir kančios to- 
nus: jie poemoje visados savo sodria tamsa ryškiau pa- 
brėžia saulėtąją džiaugsmo šviesą, nenugalimai trykštan- 
čią viltį. Jausmas auga ir skleidžiasi visados ta pačia kry- 
ptimi: iš kančios į džiaugsmą, iš tamsos į šviesą, ką jau 
kalbėti apie tai, kad akcentai visuomet krinta į šviesiais 
jausmais spinduliuojančius vaizdus. Emocinis poemos tu- 
rinys susilieja su jos idėjine prasme, kalbančia apie lie- 
tuvių tautos kelią „per skausmus į garbę“. 

Tad jau poemos įžangoje nuskamba ne tiktai pagrin- 
diniai jos idėjiniai motyvai, bet ir pagrindinės emocinės 
spalvos: sielvartas dėl tėvynės priespaudos ir tikėjimas 
jos šviesia ateitimi. Kai kuriose giesmėse šie sielvarto ir 
vilties, pasiryžimo motyvai skambės transponuoti į as- 
meninę plotmę, bet iki galo visoje poemoje jie nenutil- 
dami pinsis ir kaitaliosis. Tačiau kiekvienoje giesmėje yra 
sava kulminacija, savas emocinis akcentas, tolydžio pri- 
menąs pagrindinę — mažorinę — kūrinio tonaciją. Dažnai 
šis akcento vaidmuo teks į tekstą įterptai dainai, atlie- 
kančiai ne tiek kompozicinį vaidmenį, vystančiai siužetą, 
kiek pabrėžiančiai vieną ar kitą su visa poemos prasme 
susijusį momentą. 

Tokie pat idėjiniai ir emociniai akcentai, kaip ir dai- 
nos-himnai, poemoje yra gamtovaizdžiai: jais Maironis 
pradeda arba baigia giesmę, jie įsiterpia į veikėjų ir pa- 
ties poeto refleksijas. Pavyzdžiui, antrosios giesmės pra- 

džia „Pavasario dienos išaušo, prašvito", ketvirtosios — 
„Malonios ir puikios pakalnės Dubysos“, o ir kiti frag- 
mentai, vėlesnėje poemos redakcijoje išaugę į gražiausius 
Maironio lyrikos puslapius: „Gražu, kad pavasaris pina 
žiedais...“ arba „Ir kas do naktis! Dega žvaigždės aukštai", 
Šie ir daugelis kitų gamtos vaizdų kupini šviesos, daž- 
niausiai — saulės šviesos, atbundančios gamtos alsavimo, 
to jauno džiaugsmo ir veržlios, dosnios energijos, kurios 
kupina žemė, nusimetusi žiemos jungą ir atbundanti gy- 
venimui, žydėjimui ir laimei. 

Šis poemos lyrizmas ne tiktai nulemia jos konstrukci- 
ją, bet nudažo ir kūrinio kalbinį audinį. Šio laikotarpio 
daugelyje Maironio eilėraščių galėjome pastebėti išryš- 
kėjusį plastiškąjį-vaizduojamąjį pradą, o poemoje vieš- 
patauja ekspresyvios kalbinės išraiškos priemonės, su- 
teikdamos jai specifiškai romantinį koloritą. 

Tokie yra gamtos vaizdai, kuriuose tarsi veidrodyje at- 
sispindi poeto emocijos; ekspresyvumu pasižymi veikė- 
jų portreto detalės, kur žvilgsnis, balso tembras ar vei- 
do spalvos pasikeitimas visados tiesiogiai siejamas su 
žmogaus vidiniu gyvenimu. 

Bet dažniausiai iš objektyvaus pasaulio paimtos reali- 
jos nesiklosto į gamtovaizdžius ar portretus, o panaudo- 
jamos tik palyginimams, metaforoms, paralelėms; jomis 
poetas išsako savo mintį, jausmą, išreiškia vidinį nusitei- 
kimą. Išorinio pasaulio spalvos, garsai, formos, plačių 
panoramų fragmentai — tamsiame danguje nušvitęs žai- 
bas, plačiai išsiliejusi audringa jūra, numetusi ledus pava- 
sario upė, skaisčiais spinduliais prasijuokusi saulė ar 
žvaigždėmis degąs žiemos dangus — visu tuo poetas pa- 
puošia savo minčių ir jausmų pasaulį. 

Būdinga Maironiui jausmų reiškimo energija verčia jį 
ieškoti atitinkamos frazeologinės ir sintaksinės išraiškos. 
Jis mėgsta specifiškai romantinius, pakilius leksinius 
junginius, aukščiausiojo laipsnio būdvardžius. Dėl to po- 
emos kalba tampa nekasdieniška, ryški, spalvinga. An- 
tra vertus, poemos kalbinė faktūra įgauna ir tam tikro 
vienodumo; į viską čia žvelgiama vienu rakursu, iš vie- 
no regėjimo taško — paties poeto požiūriu: Čia nėra vei- 
kėjų individualizacijos, sąlyginio savarankiškumo, lei- 

džiančio daugiaplaniškai, reljefiškai nušviesti tikrovę. Toks 
pat vienalytis ir metrinis bei ritminis poemos audinys. 
Tik viena kita įterpta giesmė nutraukia lygią ketureilių 
posmų tėkmę, kuria plūsta veržli, kupina jėgos emocija. 
Joje nelabai daug spalvų, bet užtat jos intensyvios, ryš- 
kios, spindinčios. O šis monolitiškumas, charakterizuojąs 
poemą, pradedant josios poetiniu žodynu ir baigiant ben- 
drąja konstrukcija, ir nulemia jos estetinę vertybę, su- 
teikdamas jai patrauklumo ir sugestyvumo. 

Kokia gi šios plonytės knygelės — pirmos spausdintos 
Maironio poemos -— reikšmė mūsų literatūrai ir mūsų 
visuomeninei minčiai? Savo pasirodymo metu ji susilaukė 
prieštaringiausio vertinimo. Bet šiandien, jausdami iš jos 
sklindantį jaunystės žavesį, o drauge ir labai aiškiai ma- 
tydami jos ryšius su tuo, kas netgi devynioliktojo am- 
žiaus pabaigoje jau buvo sena bei apmirę, galime paban- 
dyti iš laiko perspektyvos duoti objektyvų jos įvertinimą. 

Poemoje Maironis pirmasis anuo metu sąmoningai iš- 
kėlė uždavinį sukurti „mūsų laikų didvyrį“, veikėją-ko- 
votoją, vedantį tautą iš carinės priespaudos į laisvę ir 
šviesą. Kaip matėme, tiek poemos herojus, tiek ir auto- 
riaus išreikšta istorinio vystymosi perspektyva labai daug 
kuo neatitiko nei tikrų liaudies interesų, nei tų interesų 
supratimo, kurį anuo metu jau buvo pasiekusi pažangiau- 
sioji visuomenės dalis — 0 tai, savaime suprantama, men- 
kina kūrinio vertę, jo visuomeninį skambesį. 

Antra vertus, svarbų tai, kad poema, neišsprendusi 
uždavinių, kuriuos buvo iškėlęs sau autorius, vis dėlto 
palietė labai reikšmingas ir opias problemas. Jos sujudino 
visuomenę, skatino svarstyti, padėjo išsikristalizuoti po- 
žiūriams. O jau vien tų požiūrių išryškėjimas, pažangios 
minties atsiribojimas nuo konservatyvių, netgi reakcinių 
Maironio poemos momentų, prisidėjo, be abejo, prie de- 
mokratinės minties brendimo. 

Tačiau vien šiuo negatyviu momentu neapsiriboja, kaip 
jau anksčiau kalbėta, Maironio poemos visuomeninė rei- 
kšmė. Poema juk ne tik išreiškė klerikalinius Maironio 
ideologijos momentus, bet atspindėjo ir tą didžiulį nepa- 
sitenkinimą carizmu, tą šviesesnės ateities ilgesį, kuriuo 
gyveno liaudis. Savo kovinguoju, anticariniu patosu „Tarp 

skausmų į garbę“ veikė savo skaitytojus, kaip į pavojingą 
priešvalstybinį kūrinį žiūrėjo į poemą ir carinė cenzū- 
ra.38 

Literatūrinių formų raidoje „Tarp skausmų į garbę“ 
yra pirmoji mūsų romantinė poema, padėjusi šiam žan- 
rui pagrindus. Romantiškumo esmę čia sudaro lyrinių ir 
epinių momentų sintezė su itin stipriais lyriniais akcen- 
tais. Šitokio pobūdžio poema mūsų literatūron giliai įlei- 
dusi šaknis, ji tebegyvena iki pat šių dienų. 

„Tarp skausmų į garbę“ pasirodė tais pačiais metais, 

kaip ir „Pavasario Balsai“— abiejų knygų reikšmė mūsų 
poetinės kalbos kultūrai didžiulė. Poema spaudai paruoš- 
ta buvo anksčiau negu lyrika, į ją tad poetas žiūrėjo 
kaip į pirmąją savo knygą. Jis aštriai juto pionieriaus, 
novatoriaus kelio sunkumą. Negalima šiandien be susi- 
jaudinimo skaityti pratarmės žodžių, kur poetas kukliai 
įspėja, kad jo poemos rūbai skaitytojams pasirodys dar 
šiurkštūs ir stori, 0 eisena gana sunki, „Bet neužmirškite, 
broliai, — priduria jis— jog einu keliu visai nauju ir ne- 
išmintu, jog lietuviškas liežuvis, ypatingai poezijoje, visai 
dar neišdirbtas, ir ant vieno sakinio reikia ne kartą ry- 
moti ilgomis valandomis, iki išrandi atsakantį išreiškimą 
savo myslės," 
' Tiesa, poemoje Maironis dar nepasiekė tobulo kalbos 
lankstumo ir grožio, vaizdo turtingumo ir plastikos kaip 
brandžiausiuose savo kūriniuose. Tačiau ir šitoj poemoj 
lietuvių kalba imta reikšti tokius įvairius dvasinio gyve- 
nimo atspalvius, tokius anksčiau neapčiuoptus minties ir 
jausmo judesius, apie kuriuos ji iki tol nebuvo dar pra- 
bilusi. Tiesa, jeigu pabandytume poemą sugretinti su bet 
kuriuo Maironio lyrikos šedevru, ji šito sugretinimo neiš- 
laikytų: per daug trūkumų yra ir jos turinyje, ir formoje. 
Bet vis dėlto ji parašyta to paties meistro ranka, sušildy- 
ta tos pat širdies gyvybe: negalėdami priimti jos visos — 
mums trukdo daug kur įsibrovusi netiesa, daugelyje vie- 
lų grožio stoka — mes vis dėlto niekad nesiliausime gė- 
rėjęsi joje išsakytų jausmų taurumu, jos gaivia ir švie- 
Sia lyrika, kuri džiugino ir drąsino amžininkus. 


8 Žr. šios knygos p. 87. 

2. „Z NAD BIRUTY" 


Lietuvių literatūros istorijoje lenkų kalba parašytoji 
Maironio poema neužima bent kiek reikšmingesnės vie- 
tos: sukurta XIX a. pabaigoje“?, ji tebuvo išspausdinta 
1904 m., kai joje keliami klausimai jau buvo netekę net- 
gi to aktualumo, kurį dar galėjo turėti prieš dešimtmetį, 
Nei visuomeninės minties, nei literatūrinių impulsų po- 
žiūriu ji ano meto lietuvių literatūrai nebegalėjo duoti 
nieko naujo: lietuviškoji paties Maironio kūryba jau bu- 
vo įspūdingai išreiškusi tai, apie ką kalbėjo poema. O 
kai kuriuos kitus motyvus jau 1905 m. pradžioje skaity- 
tojai rado pradėtose skelbti pirmosiose būsimos ,„Jauno- 
sios Lietuvos" giesmėse. 

Nesulaukė bent kiek reikšmingesnio atgarsio „Z nad 
Biruty“ ir tarp sulenkėjusios dvarininkijos, kuriai ji buvo 
specialiai adresuota. 

Tačiau vis dėlto pro šį Maironio kūrinį negalima pra- 
eiti visiškai negirdomis. Nesuvaidinęs ryškesnio vaidmens 
lietuvių literatūros raidoje, jis lieka įdomus Maironio kū- 
rybinės biografijos faktas, padedąs atskleisti kai kurių 
temų, charakterių, vaizdavimo būdų raidą arba pamaty- 
ti išryškėjusius tokius motyvus, kurie silpniau, o kartais 
tik užuominomis, nuskamba plačiai žinomuose Maironio 
kūriniuose. 

Lyginant su kitomis poemomis, „Z nad Biruty“ turinys 
yra vienalytis ir nesudėtingas,-—— atsiskleidžiąs viena pa- 
grindine tema. Šioji tema — istorinis Lietuvos dvarinin- 
kijos likimas — Maironiui ne nauja. Kaip šalutinis moty- 
vas, ji nuskambėjo pirmojoje poemoje „Tarp skausmų į 
garbe“, teikdama medžiagos dramatiškam konfliktui ir 
poetizuotai geidžiamos ateities vizijai; ji pagimdė ne 
vieną skausmingą ir rūstų lyrikos posmą. 

„Z nad Biruty“ susipynę ir poetizuojantys, ir satyriniai 
temos aspektai, Vaizduojamoji situacija čia bendriausiais 
bruožais kartoja „Tarp skausmų į garbę“ ir sutampa su 
„Jaunąja Lietuva“: turtingo aristokrato dvarininko duk- 
terį pamilsta iš liaudies kilęs jaunuolis. Toks siužetas duo- 


39 Tumas J. Jonas Maironis-Mačiulis.— P. 194, 198, 

da progos padaryti autoriui satyrinio pobūdžio ekskursą, 
apibūdinantį aristokratiją kaip nacionalinių interesų iš- 
davikę, o poemos pabaigoje pateikti su džiaugsmu svei- 
kinamą dvarininkijos atlietuvėjimo paveikslą. Analizuo- 
jant „Jaunąją Lietuvą“, bus plačiau nušviesta visuomeni- 
nė tokios koncepcijos prasmė. 

Bet dabar iškyla kitas klausimas: kas gi verčia Mairo- 
nį savo kūryboje taip įdėmiai fiksuoti šį motyvą. Gyve- 
nimiško pagrindo piešiamoji situacija teturi labai nedaug: 
stambiosios aristokratijos ryšiai su nacionalinio judėjimo 
dalyviais buvo itin reti, atsitiktiniai ir netipiški. Jeigu iš 
dvarininkų luomo jaunimo dalis ir rekrutuodavo į tau- 
tinį sąjūdį, tai tik iš smulkesniųjų, iš tos bajorijos 
dalies, kuri stovėjo apatinėse aristokratinės hierarchijos 
pakopose, tiek materialinė padėtimi, tiek buitimi, tiek ir 
ideologija  suartėdama su demokratiniais visuomenės 
sluoksniais, 

Tiesa, vaizduoti minėtas situacijas Maironį galėjo pas- 
tūmėti ir estetiniai sumetimai — noras piešti aštrius kon- 
fliktus, išgauti ryškių kontrastų, įspūdingų efektų. O mei- 
lė paliečia žmones, nepaisydama juos skiriančios sociali- 
nių ir nacionalinių prieštaravimų bedugnės. Taigi ši sfera 
ir teikia panašaus pobūdžio medžiagos, ir jąja poetas 
mielu noru pasinaudoja. Puošnūs Palangos grafo rūmai, 
arklių lenktynės, kurias laimi jo gražuolė duktė Celina, 
ir nežinomas, paslaptingas jaunuolis, sutramdąs jos pasi- 
baidžiusį žirgą... Susitikimas Viliaus Telio tėvynėje, kur 
Celina klauso įkvėptų kalbų apie atgimstančios lietuvių 
tautos kovas ir kentėjimus... Ir vėl Palangos rūmai, kur 
dabar jau skamba lietuvių kalba — tai Celinos darbo 
vaisiai, Celinos, kurią patriotinei veiklai pažadino ano 
poeto, šiandien jau mirusio, žodis... Visos tos situacijos, 
kupinos nepaprastumo, paslapties, pakilumo, audringos 
Baltijos ir spindinčių Alpių viršūnių vaizdais, iš tikrųjų 
Sudaro efektingų poetinių paveikslų virtinę. 

Tačiau Maironiui, nepaisant jo polinkio, ypač jaunys- 
tėje, į pakilumą, poetizaciją, netgi efektus (prisiminkime 
gaisro sceną poemoje „Tarp skausmų i garbę“), siužeto 
Nenulemdavo grynai estetiniai sumetimai. Visuomeninį 
prasmingumą jis vertina labiausiai. Tad ir siužeto bran- 

duolį jis bus pasirinkęs visuomeniškai prasmingais sumeę- 
timais — nors jį sudaro ir ne iš tikrovės paimti faktai, 
nors tai tėra vaizdinė jo visuomeninių idealų realizacija, 
Plačiau, kaip minėta, teks apie tai kalbėti, nagrinėjant 
„Jaunąją Lietuvą“. Bet čia norisi nurodyti, kad, pasiren- 
kant siužetą, ir ypač tipažą, bus turėję reikšmės, be vi- 
suomeninių politinių sumetimų, dar kai kurie grynai as- 
meninės patirties faktai. 

Celinos prototipas, kaip nurodo Vaižgantas, yra grafai- 
lė Marija Tiškevičiūtė“? Plačiau šis faktas minimas an- 
trojo poemos leidimo (1924 m.) pastaboje, aiškinant, kad 
poemos herojė Celina „iš tikrųjų yra p. M. T..., kuri ka- 


buvo Kretingos grafo Aleks, Tiškevičiaus ir palangiškio Felikso Tiškevi- 
čiaus sesuo. Visa šeima mokėjo lietuviškai, pas juos Kretingoje svečiuo- 
davosi su tautiniu sąjūdžiu susiję žmonės, pvz., A. Jakštas (Ulickas J. 
Atsiminimai.— P. 107), tai gal ir Maironis, Ir jie patys šiam sąjūdžiui 
simpatizavo -—— žinoma, dešiniausiajam jo sparnui. Senutė Tiškevičių mo- 
tina, norėdama skaityti „Tėvynės sargą“, mokiusis lietuviškai. Marija 
Tiškevičiūtė padėjo gabenti draudžiamą spaudą: jai grįžtant iš Klaipėdos 
į Kretingą, „vežikas tiek prikraudavo vežiman knygų, ked panelei vos 
rasdavos vietos atsisėsti: grafaitė, suprasdama, dėl ko jai ankšta sėdėti, 
ir norėdama greitai pravažiuoti rubežiaus sargybą, ked ji nekliudytų, 
tankiai teikdavo dovanas „nadsmotrščikui“ (Mūsų senovė.— Tilžė, 
1922.— T. 1.— Kn. 4, 5.— P. 637). Bandė ji ir pati į „Tėvynės sargą“ 
rašinėti. 1896 m. Nr. 7 pasirodė Barbės Baublaitės pseudonimu bene jos 
(Lietuvių bibliografija — K., 1929.— T. 3— P. 990) korespondencija iš 
Kretingos ir Laumės Lelivaitės p-eudonimu sentimentali didaktinė apy- 
saka „Vidmantas“ (Tėvynės sargas.— 1896.— Nr. 6, 7), likusi neužbaigta, 
Ji buvo rašoma lenkiškai (Mūsų senovė.— P. 640). 

Apie jos pažintį su Maironiu žinių nepavyko rasti, tik aišku, kad juos 
siejo „bendri atsiminimai“: tai matyti iš jos nedatuoto laiško, rašyto jau 
turbūt po Pirmojo pasaulinio karo. Štai jo tekstas (LKLI, 140. J. M.— 
IV): 


Kowno 
„1.26. 


Czcigodny Księže Pratacie! 

Mam nadzieję, že przez względ na wspėlne wspomnienia przeszlošci, 
ktėre pamięci Jego nie zatarly się, nie odmėwi mnie Ks, Pratat postu- 
chania, gdyž chcialabym zasięgnač Jego rady w prawie osobistej. 

Uprzejmie proszę 0 naznaczeniu mi najgodniejszej godziny, w ktorej 
moglabym zastač K. Pratata w domu. 

Z wyrezem glębokiego uszanowania 

Marja Tyszkiewiczowna (Celina) 

daise buvo labai palanki lietuvių tautinio atgimimo judė- 
jimui ir asmeniškai padėjo lietuviškas knygas gabenti per 
sieną, už ką lietuviai jai yra dėkingi. To dėkingumo iš- 
raiška yra ši poema, kurią lenkiškai parašė vienas iš Žy- 
miausių lietuvių poetų, norėdamas pagerbti tiek pačią p. 
M. T., tiek ir jos gerbiamąją motiną““*!. 

Nors Maironis Mariją Tiškevičiūtę asmeniškai pažino- 
jo, bet nėra abejonės, kad kūrinio siužetinės situacijos 
yra poeto fantazijos padaras — autobiografiškumo jose 
ieškoti nėra mažiausio pagrindo. O vis dėlto ši moteris 
bus giliai palietusi poeto vaizduotės ir jausmų pasaulį. 
Poema ,Z nad Biruty" ne tik antrašte, bet ir vidine nuo- 
taika, kai kuriomis intonacijomis, vaizdinėmis detalėmis 
siejasi su eilėraščiu „Nuo Birutės kalno“ — giliai intymūs 
išgyvenimai, gyva asmeninė gaida, nuskambanti poemo- 
je, duoda pamato spėti, jog joje išsiliejo ta pati patirtis, 
tie patys širdies polėkiai, kaip ir maištingajam, ilgesio ku- 
pinam eilėraštyje. Poemoje šios emocijos telkiasi apie 
Celinos paveikslą — ar nebus ir eilėraštis susijęs su josios 
prototipu? Atmetę poemos siužetą — kūrybinės išmonės 
vaisių, abiejuose kūriniuose pamatysime atsiskleidžiant 
tą pačią jausmų, išgyvenimų tiesą, ištryškusią veikiausiai 
iš tos pačios gyvenimiškos patirties. 

Celinos paveikslas Maironio poemose nėra vienišas, 
Bendriausiais bruožais jis kartoja „Tarp skausmų į garbę“ 
Marinės paveikslą'?: ir viena, ir kita — turtingo didiko 
duktė, pamilusi nekilmingą jaunuolį, jo žodžio ir pavyz- 
džio įkvėpta, paskiria savo gyvenimą atgimusios Lietuvos 
garbei. O „Jaunosios Lietuvos“ Jadvygoje pasikartoja ne 
tik bendriausieji charakterio koncepcijos bruožai, bet net- 
gi portreto detalės. Tad lenkiškoji poema padeda mums 
suprasti kai kurių Maironio paveikslų ir situacijų genezę, 
padeda įžvelgti jo kūrybinę laboratoriją. (Nagrinėjant, 


*1 Z nad Biruty /Poemat przez Majronisa— K., 1924— S. 26. 

* Reikia manyti, kad „Z nad Biruty" parašyta vėliau negu „Tarp 
skausmų į garbę": tai rodo vaizduojamojo elemento didesnis svoris len- 
kiškojoje poemoje, žr. kad ir Celinos portretą, tuo tarpu Marinės išorė 
visiškai necharakterizuota. Dar žymiai aukštesnis epizacijos laipsnis bus 
pasiektas „Jaunojoje Lietuvoje“. 

pavyzdžiui, Jadvygos paveikslo kūrimo procėsą, aiškiai 
matyti, kad Celina jame sudaro vieną etapą.) 

Maironio poemų tipažą įdomiai papildo ir jaunojo po- 
eto paveikslas. Iš esmės jis ne naujas. Ką jau kalbėti apie 
tai, kad lyrinis Maironio poezijos herojus turi labai ryškių 
kūrybinės asmenybės bruožų, poeto paveikslas iškyla po- 
emoje „Tarp skausmų į garbę“, šmėkšteli ir „Jaunojoje 
Lietuvoje“. Bet „Z. nad Biruty“ poeto paveikslas yra ob- 
jektyvesnis negu pirmojoje poemoje, daugiau epizuotas, 
nors jame ir kartojasi ankstesniuose Maironio kūriniuose 
išryškėjusios romantinės poeto koncepcijos bruožai. Vie- 
na antra autorinė charakteristika, į Celinos lūpas įdėtas 
svarstymas, paties jaunuolio monologai ir dainos — ir 
prieš mūsų akis iškyla poetas, pažymėtas išskirtinumo 
ženklu, gyvenąs ne savo siaura buitimi, o „kenčiąs už 
milijonus“, savo įkvėpta giesme žadinąs tautą veiklai ir 
kovai. Siekiant tad susidaryti Maironio estetikos vaizdą, 
negalima bus nekreipti dėmesio į šį jo poemos personažą. 

Pagaliau „Z nad Biruty“ nę tik papildo, bet ir ištobuli- 
na romantinės poemos formą Maironio kūryboje. Čia tas 
pats lyrizmas, siužeto fragmentiškumas, herojaus subjek- 
tyvus artumas autoriui kaip ir pirmojoje poemoje. Bet si- 
tuacijų ir veikėjų išskirtinumas dar labiau pabrėžtas. Ce- 
lina — čia drąsi jojikė, čia našlaičių ir pavargėlių globė- 
ja, čia salonų dama, čia jautri svajotoja, čia vėl muzikė 
ir visuomenės veikėja: personažas atsigręžia į skaitytoją 
vis nauja, nelaukta savo asmens puse, įgydamas kažkokio 
paslaptingo neapibrėžtumo, palikdamas daug erdvės fan- 
" tazijai, 

Pagaliau romantinę poemos dvasią dar labiau suinten- 
syvina gamtos vaizdai — maištinga, bangomis pasišiaušusi 
Baltijos jūra ir laisvės tėvynė Šveicarija, snieguotomis 
viršūnėmis kylanti į giedrą dangų... 

Apskritai nors „Z nad Biruty" ir neturėjo didesnio visuo- 
meninio bei literatūrinio rezonanso, bet paties Maironio 
kūrybos kontekste ji skambėjo patraukliai ir darniai. Ne- 
teisus čia Vaižgantas, atsainiai tepastebėjęs, kad „poemos 
konstrukcija visai netikusi“*?. Palankiau ją įvertina 


43 Tumas J. Jonas Maironis-Mačiulis— P. 138. 

V. Mykolaitis-Putinas, rasdamas joje „daug svajingos 
nuotaikos, sentimentalumo ir jaunuoliško jausmų karštu- 
mo" bei pagirdamas už tai, kad čia „nėra to neskanaus 
naivumo, kurio taip gausu „Tarp skausmų į garbę“ poe- 
moje, ir aiškindamas šitai tuo, jog kūrinys skirtas kito- 
kiai auditorijai.“ 

Sutikdami su vertinimu, manome vis dėlto, kad litera- 
tūrinį išbaigtumą ar geresnį skonį čia bus nulėmęs ne ad- 
resatas, o tai, kad Maironiui šiuo atveju nereikėjo taip 
sunkiai kaip pirmajame kūrinyje rungtis su dar neįveikta, 
nekultivuota, pakankamai nesuliteratūrinta gimtosios kal- 
bos stichija. Kurdamas lenkiškąją poemą, autorius iš kar- 
to atsidūrė senos literatūrinės tradicijos vagoje, jo dispo- 
zicijoje atsirado paruoštų vaizdų, nusistovėjusios leksikos 
ir frazeologijos arsenalas. Čia jis naudojosi parengta žo- 
dine medžiaga, ten — pats kūrė formas ir dėjo tradicijai 
pagrindus. 

Antra vertus —,Z nad Biruty“ yra vėlesnis kūrybinės 
biografijos etapo vaisius. Nežinodami tikslios parašymo 
datos, mes vis dėlto matom čia jau „Jaunosios Lietuvos“ 
autoriaus ranką, didesnį poetinio vaizdavimo įgudimą ne- 
gu dar visai jaunuoliškuose pirmosios poemos posmuose. 
Šis lenkų kalba parašytas kūrinys padeda mums lengviau 
pereiti prie naujo poemos „Tarp skausmų į garbę" varian- 
to — būsimos „Jaunosios Lietuvos“. Abi poemos redakci- 
jas skiriąs tarpas nebeatrodo taip neperžengiamai dide- 
lis — atsiranda jungianti grandis. 


3. ANTRASIS POEMOS „TARP SKAUSMŲ 
Į GARBĘ“ VARIANTAS 


(Pirmosios 6 „Jaunosios Lietuvos" giesmės) 


Nors Maironis savo pirmąją poemą ir labai griežtai 
gynė nuo kritikos puolimų, bet, laikui bėgant, pats įsi- 
tikino, kad ji iš tikrųjų turi daug ydų bei trūkumų, ir 
tyžosi ją taisyti. 


4 Mykolaitis-Pulinas V. Naujoji lietuvių literatūra — P. 271. 

Pertvarkyti poemą pirmasis Maironį paskatino J. Tu- 
mas. Jis rašo: „Man patariant pataisyti poemos rašybą 
ir kai kuriuos kalbos trūkumus, buvo šokęs taip pada- 
ryti mano gi paties egzempliorio tekste (jis ir dabar man 
tebėra); tačiau pasirodžius to negana, griežtai visą per- 
stilizavo, visu trečdaliu padidindamas.'45 

Sumanymas taisyti poemą bus kilęs 1902 m. ar kiek 
anksčiau. J. Tumo laiške, 1904.09.02 rašytame O. Plei- 
Tytei, skaitome: „Tarp skausmų į garbę“... apturėjau ir 
labai širdingai dėkavoju. Man tos knygelės ir nebūtų 
reikėję, kad ne patsai jos autorius; treti jau metai, kaip 
aš jį spiriu sutaisyti naują savo eilių išdavimą, o jisai 
vien tąsias; dabar jau rimtai sutiko, tik prašė tuojaus 
knygutės, nes kitus dalykus aš esmu jau seniai surinkęs 
ir pristatęs.''*9 

1902 m. pradžioje perredaguoti poemą Maironį bus 
skatinęs ir A. Jakštas (matyt, šia linkme jų veikta su- 
tartinai su Vaižgantu). 1903 m. liepos mėn. „Dirvoje-Ži- 
nyne“ skaitome redakcijos laišką Maironiui (žurnalo re- 
daktorius tuo metu buvo A. Jakštas): „Prisimenu, ką per- 
nai per Jurgį man Tamsta žadėjai. Būtinai reikia, kad 
nors per šias vakacijas turėtum liuoso laiko tam darbui 
atlikti. Prašyčiau dar, kad, įkvėpimui atėjus, ką naujo pa- 
rengtum. Juk dar ne senatvė!““7 Atrodo, kad čia kalbama 
apie „Tarp skausmų į garbę“: viena — minimas kažkokio 
seno veikalo pertaisymas (nes greta to prašoma ką nors 
naujo parašyti), o Maironis nėra nieko kito, be „Tarp 
skausmų į garbę“, žymiai taisęs (kalbama, matyt, apie di- 
desnį darbą, kuriam reikia specialiai atsidėti); antra — po- 
kalbis vyko „per Jurgį“, o „Tarp skausmų į garbę“ kaip 
tik datuota balandžio 23 d., tad toji diena ir galėjo duoti 
progos pašnekėti apie šios populiarios poemos likimą. 

Iš cituoto J. Tumo laiško O. Pleirytei atrodo, kad per- 
tvarkinėti savo poemą Maironis ėmėsi ne anksčiau kaip 
1904 m. rudenį. Bet pirmosios giesmės pradžia buvo jau 


*5 Tumas J. Jonas Maironis-Mačiulis.— P. 70—71. 
* VUB, E 260, 1. 1. 
* Dirva-Žinynas.— 1903.-— Liep, mėn.— P, 180, 

išspausdinta 1903 m. gale“, o parašyta dar anksčiau. Šį 
fragmentą („Rainio atminimui“) autorius atsiunčia J. Tu- 
mui drauge su dar dviejų eilėraščių („Senelys“ ir „Seno- 
vės daina") rankraščiais 1903 m. vasaros pabaigoje, draugę 
atsiprašinėdamas ir teisindamasis, kad vasaros atostogų 
metu neįvykdęs kažkokio savo pažado (matyt, paruošti 
naują „Pavasario Balsų“ leidimą); „Mano Mylimas! Susi- 
mildamas nebepyk ant manęs, kad užvyliau Tamstą šią 
vasarą: taip aš buvau pavargęs šiais metais, spausdinda- 
mas ir taisydamas savo veikalą „Praelectiones de lusti- 
tia et Iure“, kad atilsio gyvai reikalavo smagenys. Ant 
galo kada suprasite, jog ir teip ne veltui praleidau vasa- 
Tą, nes nuo darbo neatsisakau, kiek galima.“*? 

Atrodo, kad fragmentas „Rainio atminimui“ eina kaip 
atskiras kūrinys: kitaip autorius laiške tikriausiai būtų už- 
siminęs pradedąs pertvarkinėti poemą. Nė Vaižgantas 
negalvoja fragmento sieti su poema. Tai matyti iš jo laiš- 
ko, rašyto 1903 m. rugsėjo 2 d. A. Jakštui: „Maironis 
prisiuntė: 1. Senelį, 2. Senovės dainą ir 3. Rainio atmini- 
mui, Gražūs, ką ir besakyti! Naujo išleidimo „Pavasario 
Balsų“ nesurėdęs, teisinas; bet kur neišsiteisinsi, turintis 
be to tiek šlovės, jog mūsiškis tokį veikalą, kaip „Praele- 
ctiones“, surėdė. Dieve duok jums kuodaugiausia kūniš- 
kos tvermės darbų atlikimui!“50 

Ar pats poetas šį fragmentą rašė iš karto kaip atski- 
tą kūrinį, ar jis jam buvo kažkokio kito projektuojamo 
veikalo ištrauka ir tik vėliau susisiejo su perredaguojama 
poema, ar iš karto buvo sumanytas kaip naujojo „Tarp 
skausmų į garbę“ varianto pradžia — sunku pasakyti, bet 
greičiausiai teisingas bus pastarasis spėjimas. Aišku tik 
viena — pradėdamas tvarkyti pirmąją savo poemą, Mai- 
ronis negalvojo, kad naujasis variantas smarkiai skirsis 
nuo 1895 m. išleistojo. 1906 m. jis rašo A. Jakštui: „„...pir- 
mMoji giesmė man visai nepatinka, ją rašydamas vis dar 


——- 


1 Maironis. Rainio atminimui // Kryžius. — 1903. — Nr. 11—12, — 
P. 16—17. 
19-50 VUB, D 1112, 1. 4; E 118, L. 374. 


223 


norėjau vien perdirbti „Tarp skausmų į garbę“..?! Bet 
paskui jis ėmė vis labiau tolti nuo pirmojo varianto. Pa- 
galiau, bene jau baigęs visą darbą, pakeičia poemos an- 
traštę“"— taip kūrinys jam atrodo nutolęs nuo savo pir- 
mavaizdžio. 

Pirmosios šešios naujai perkurtos giesmės spausdin- 
tos „Lietuvių laikraštyje“, antrašte „Per skausmus į gar- 
bę“.*3 Septintoji ir aštuntoji giesmė parašytos 1906 m., 
kaip matyti iš 1906.12.23 Maironio rašyto laiško A. Jakš- 
tui: „„„norėčiau užbaigti pirma savo darbą: „Per skaus- 
mus į garbę“, neseniai užbaigiau septintąją giesmę: pasi- 
lieka paskutinioji; rasit, per vasarą galėsiu atspausdinti 
ir tada bent kiek liuosiau atsikvėpsiu.'4 

Poema baigta 1907.12.15 ir pasirodė antraštę „Jaunoji 
Lietuva“. Pratarmėje autorius rašė: „Bus jau metų apie 
20, kaip, atspausdinęs poemą „Tarp skausmų į garbę", 
paleidau ją į žmones. Kritika kaip kritika: vieni ją šiek 
tiek pagyrė, kiti skaudžiai išpeikė. Su laiku pats parsitikri- 
nau, jog mano veikalas buvo tikrai menkutis ir buvau jo 
visai išsižadėjęs. Kai kurie man prielankūs draugai ne 
kartą prašė, kad, pertaisęs savo poemą, atspausdinčiau ją 
antrą kartą, bet man buvo įkyru prisipažinti ją rašius. 
Ant galo, bijodamas, kad kas jos neperspausdintų užru- 
bežyje senovės rūbuose ir be mano žinios, pasiėmiau ją 
taisyti; bet greit parsitikrinau, kad tai bergždžias darbas 
taisyti netikusį seną dalyką. Todėl tik vieną—antrą mintį 
kai kur pasiskolinęs iš pirmosios poemos, parašiau bemaž 
visai naują..."'85 

Iš tikrųjų „Jaunosios Lietuvos“ visai nauja vadinti ne- 
galima — per daug glaudūs saitai su „Tarp skausmų į 
garbę“. Iš pirmosios poemos antrojon Maironis perkėlė 
ne „vieną antrą“ mintį, o žymiai daugiau — beveik pusę 
viso teksto, mažesniąją jo dalį ištisai įtraukęs į „Jaunąją 


si J. Maironio-Mačiulio laiškai A. Jakštui-Dambrauskui // Nauj. r0- 
mMuva.— 1934.— Nr. 168.-— P. 265, 

52 1906.12.23 laiške dar vadina ją „Per skausmus į garbę“ // Nauj. ro- 
muva.— 1936.— Nr. 7.— P. 160. 

53 Lietuvių laikraštis.— 1905.— Nr. 13—16, 18—28, 34—40, 43—51. 

“4 Nauj. romuva.— 1936— Nr. 7.— P. 160, 

55 Maironis J. Jaunoji Lietuva. — Kaune, 1907.— P. 3, 

Lietuvą“, o didesniąją sunaudojęs kaip motyvus, užuo- 
mazgas atskiriems „Jaunosios Lietuvos“ fragmentams.*9 
Kaip rodo „Jaunosios Lietuvos“ teksto analizė (žr. Ien- 
telę), paskutinės trys poemos giesmės yra parašytos be- 
veik visiškai naujai, tuo tarpu pirmųjų šešių giesmių teks- 
to ryšys su pirmuoju variantu yra daug didesnis (tiesa, 
V-sios giesmės didžioji teksto dalis yra nauja, bet savo 
prasme ji organiškai įauga į kontekstą, kuris savo ruožtu 
yra tvirtai atsirėmęs į atitinkamos poemos „Tarp skausmų 
į garbę“ vietas). Bet tai ne vien teksto sudėties dalykas. 
Kaip vienu metu jau nurodė prof. V. Mykolaitis-Putinas, 
paskutinės trys poemos giesmės rodo gilius pakitimus, 
įvykusius Maironio nusiteikimuose ir požiūryje į savo 
meto tikrovę: „Visas patriotinis tos poemos įkarštis telpa 
pirmose 6 giesmėse, o septintojoj jau ima skambėti kriti- 
cizmo ir pesimizmo atgarsiai... Baigiasi poema skurdžiu, 
melancholišku rudens peizažų, kuriame atsispindi visoke- 
riopas krašto vargas, o paskutiniame posme pats poetas 
jau nebežada sukurti nieko linksmesnio...“*7 1932 m. ra- 
šytame straipsnyje autorius nurodo psichologines ir mo- 
ralines priežastis, nulėmusias tokius pakitimus, o 1947 m., 
remdamasis jau marksistine metodologija, sieja juos su 
klasinių jėgų santykių pakitimais, pralaimint 1905 m. re- 
voliucijai.?? Neanalizuojant tuo tarpu giliau šių priežas- 


58 „Jaunosios Lietuvos“ teksto sudėtis, lyginant su „Tarp skausmų 
į garbę": 

57 Mykolaitis-Putinas V. Literatūros etiudai — K., 1937.— P. 19. 
58 Mykolaitis-Putinas V. Maironis // Raštai. -— V., 1962.— T. 8.-— P. 309. 

8. Maironis 


čių, reikia tik pasakyti, kad 1905 m. iš tikrųjų yra riba 
Maironio kūryboje, į kurią tenka atsižvelgti, norint su- 
vokti tiek vidinius Maironio poezijos dėsnius, tiek ir jo- 
sios santykį su lietuvių literatūros ir visuomeninės min- 
ties raida. Dėl to teisinga bus pradžioje sustoti prie pir- 
mųjų šešių „Jaunosios Lietuvos“ giesmių — tų giesmių, 
kurios parašytos pirmajame 1905 metų pusmetyje, pas- 
kelbtos dar senąja, pirmojo poemos varianto antrašte ir 
visu savo pobūdžiu susijusios su pirmuoju Maironio kū- 
rybos laikotarpiu. Paliekant poemos visumos analizę vė- 
lesniam laikui, čia tebus kalbama apie tuos jos momen- 
tus, kurie charakterizuoja pakitimus, įvykusius Maironio 
kūryboje nuo pirmosios jo poemos pasirodymo iki 1905 
metų. 


NAUJI IDĖJINIAI AKCENTAI. 
BIOGRAFINĖS IR VISUOMENINĖS JŲ PRIELAIDOS 


1905 metų poemos „Tarp skausmų į garbę“ variantas 
kartoja tuos pačius tematinius bei idėjinius motyvus, ku- 
riuos matėme jau 1895 m., tačiau kai kurie dalykai, kad 
ir nebūdami čia iš esmės naujai nušviesti, vis dėlto įgau- 
na kitokį svorį, kitokį meninio įprasminimo atspalvį. Svar- 
biausi šios rūšies pakitimai liečia dvarininkijos ir liau- 
dies vaizdavimą. 

Jau pirmajame variante buvo kalbama apie dvarinin- 
kijos atlietuvėjimą, poetizuotas vargų suspaustas liaudies 
žmogus, bet dabar plačiau ir nuosekliau apmąstomas šių 
klasių santykis su tautiniu sąjūdžiu, jų svoris besiformuo- 
jančioje naujųjų laikų lietuvių nacijoje. Šios temos spren- 
dimo pokyčiai per dešimtmetį yra sąlygoti tiek bendros 
visuomeninių santykių bei politinės situacijos raidos ap- 
tariamuoju laikotarpiu, tiek ir kai kurių paties Maironio 
biografijos momentų. 


1894 m. Maironis atsiduria vėl Peterburgo dvasinėje 
akademijoje — jau ne kaip studentas, o kaip profesorius. 
Pedagoginis darbas jam atima daug laiko ir energijos. 
nukreipdamas jį į specifiškai Iluominius ir konfesinius in- 

teresus. Jis dėsto dogmatinę ir moralinę teologiją, egza- 
minuoja iš įvairių teologinių disciplinų. Keletą metų jis 
eina prefekto ir dvasios tėvo pareigas, sakydamas studen- 
tams lenkų kalba konferencijas, kurios prarydavusios 
daug laiko“? Vėliau jam tenka akademijos inspektoriaus 
pareigos. 

Pedagoginis darbas akademijoje teikė galbūt mažiau 
pasitenkinimo negu seminarijoje: čia, matyt, nesusiklostė 
tokie nuoširdūs santykiai tarp mokytojo ir mokinių — 
bent toks vaizdas susidaro iš negausios atsiminimų meę- 
džiagos. Gal padėtį akademijoje komplikavo nacionalinė 
studentų sudėtis: didelį procentą čia sudarė gana šovinis- 
tiškai nusiteikę klierikai iš Lenkijos. Štai ką pasakoja apie 
tuos laikus vienas jo buvęs mokinys, o vėliau artimas 
bendradarbis: 

„Maironis buvo prefektu; jis ir akademijoje buvo ri- 
goristas, mėgo varžyti studentus. Jam tai nelabai sekėsi 
su judriais, iškalbingais lenkais. Buvo draudžiama kabine- 
tuose rūkyti. Ateina prefektas ir mikčiodamas priekaiš- 
tauja: „Tu księža palą“. Lenkas, kaip matai, nukreipia 
kalbą kiton pusėn: „Proszę księdza prefekta, u nas stužba 
pali". („Čia tamstos kurijate.“—,,Kunige prefekte, pas mus 
tarnai kuria“, — suprask krosnis.) 

Maironis stengdavosi visiems būti vienodas; tačiau tu- 
rėjo paprotį lietuvius gąsdinti akademinio darbo sunku- 
mais, raginti darbuotis, matyt, jam rūpėjo, kad lietuviai 
neužsileistų lenkams mokslo pažanga... 

1901 m. pasikeitė akademijos vadovybė. Rektorius Ne- 
dzialkovskis išvyko Žitomiran vyskupauti; atvyko rekto- 
rium Žarnovieckis, labai nepopuliarus tarp studentų. Jis 
įvedė akademijos koplyčioje iškilmingas mišias caro die- 
nomis. Pirmas pamaldas laikė inspektorius Retkė. Kurso 
draugas djakonas Žoltovskis ne išsyk atėjo patarnauti... 
Per 24 valandas turėjo palikti Petrapilį, o inspektorius už 
„Stoką įtakos studentams" po dviejų savaičių — skirtis su 
akademija. 

Maironis buvo paskirtas inspektorium. Kadangi takto 
sumetimais jis palaikė rektorių, neįsigijo populiarumo 


5 Tumas J. Jonas Maironis-Mačiulis.— P. 62. 

bent mūsų kurse. O kai draugas Kurzyna, parašęs diser- 
taciją ir išlaikęs kvotimus, už elgesį, atseit, griežtą prita- 
rimą Žoltovskiui, negavo magistro laipsnio, daug kas kal- 
tino ir inspektorių. Maironis paskui susigyveno su stų- 
dentais.''60 

Lygiagrečiai su pedagoginiu ir administraciniu darbu 
vyksta gilesnės studijos bažnyčios istorijos bei teologijos 
srityse. 1900 m. pasirodo jo straipsnis apie katalikybę Že- 
maičiuose XV ir XVI a.“!', o 1903 m. „Paskaitos apie tei- 
singumą ir teisę““2, už kurias jis tais pačiais metais gauna 
teologijos daktaro laipsnį. 

Tačiau visa ši veikla, tegul ir labai stipriais saitais su- 
siedama Maironį su dvasininkų luomo reikalais bei inte- 
resais, ne vienintelis jo gyvenimo turinys. Gyvendamas 
toli nuo gimtojo krašto ir jo žmonių, jis vis dėlto nepas- 
kendo kosmopolitinės katalikybės bangose, o nuolat rū- 
pinosi lietuvių kalbos ir kultūros reikalais. 

Peterburge jau nuo seno buvo susikūrusi nemaža lie- 
tuvių kolonija —iš darbininkų, tarnaičių, skurdo atvary- 
tų į didelį miestą ieškoti duonos ir uždarbio, gausių čia 
aukštųjų mokyklų studentų, vieno kito tarnautojo ir šiaip 
inteligento. Pradeda kurtis lietuviškos organizacijos. Fi- 
lantropinį kultūrinį pobūdį turi 1892 m. įsikūrusi „Lab- 
daringoji lietuvių ir žemaičių draugystė", ruošusi vakarus, 
vaidinimus — čia susikūrė vienas iš ankstyvųjų lietuviš- 
kojo teatro branduolių. Maironis buvo uolus šios draugi- 
jos narys ir rėmėjas — tai matyti kad ir iš šitokio epizo- 
do. 1902 m. draugijos rengiamo vakaro organizatoriai no- 


80 Paliarokas K. Maironis // Panevėžio apygardos balsas — Nr. 28 
(1942.07.19). 

8 Maculewicz J. Katolicyzm na Zmudzi w XV į XVI w.// Kalendarz 
katolicki.— 1900.— Peterburg.— S. 66-—73. 

62 Praelectiones de justitia et jure guas habuit in Caesarea Romano- 
Catholica Ecclesiastica Academia Petropolitana Joannes Matsulewicz, 
Theologiae Moralis et Pastoralis Professor. Petropoli. 

68 THAAO, G. 46, om. 1, Ne 988, A. 54, 62.— Šis veikalas turi ne vien 
teologinę reikšmę, o įdomus ir kai kuriais lituanistiniais aspektais, Jame 
gausiai cituojami Lietuvos statutas, Žemaičių vyskupijos statutai Ir 
M. Valančiaus instrukcijos; lotyniškų juridinių terminų vertimai duo- 
dami ne tik į prancūzų, lenkų, rusų, bet ir į lietuvių kalbą. Į tekstą įter- 
piama lietuvių patarlių. 

rėjo, kad choras padainuotų A. Baranausko „Nu Lietuva, 
nu Dauguva“, bet buvo aišku, kad tokio priešcarinio tu- 
rinio dainos cenzūra nepraleis. Tad kreiptasi į Maironį, 
kad jis parašytų nekalto turinio tekstą, tinkamą dainuoti 
pagal anos A. Baranausko dainos melodiją. Maironis po 
keleto dienų atnešęs eilėraštį „Eina garsas“, pats dalyva- 
vęs vakare ir džiaugęsis, kad pavykę apgauti cenzūrą.“* 

Antroji, tiesa, visai kitokio pobūdžio institucija, kurios 
veikloje dalyvavo ne vienas ano meto lietuvių inteligen- 
tas, buvo Peterburgo Imperatoriškoji Geografijos draugi- 
ja. Jos etnografijos sektoriuje veikė lietuvių-latvių komi- 
sija. Aktyvūs jos bendradarbiai buvo prof. Volteris, P. 
Višinskis, G. Petkevičaitė-Bitė, P. Vaičaitis. Šios draugijos 
veikla bus domėjęsis ir Maironis — juk su Volteriu jis 
buvo pažįstamas, lankydavo jo namuose ruošiamus lietu- 
viškus subatvakarius, į kuriuos ateidavo dar ir K. Jaunius, 
P. Vaičaitis, K. Būga. 

Vienas, gal atsitiktinis, jo dalyvavimo draugijos veik- 
loje faktas užfiksuotas spaudoje: etnografijos skyriuje 
prof. E. A. Volteris skaitęs paskaitą apie pirmąjį Prūsų 
lietuvių poetą Stanislovą Rapolionį. Jo pranešimą papil- 
dęs „dvasinės akademijos profesorius Maculevičius, pa- 
teikdamas Stanislovo Lietuvio biografijai kai kurių duo- 
menų, kuriuos jis surinko Karaliaučiaus bibliotekose, lan- 
kydamasis pernai užsienyje" .9 

Tačiau švietėjiška kultūrinė veikla Maironis nesitenki- 
no. Jis, kaip ir visa to meto lietuvių šviesuomenė, puikiai 
suprato, jog negali būti bent apynormalio švietimo ir kul- 
tūros darbo, kai uždrausta spauda liaudžiai įprastais 10- 
tyniškais rašmenimis ir kai nuo caro žandaro tenka slėpti 
kiekvieną lietuvišką knygą. Dėl to spaudos atgavimas yra 
pirmas šiuo metu Maironio rūpestis. Savo veikloje jis lai- 
kosi tos pačios taktikos, kurią buvo pasirinkęs dar anks- 
tyvoje jaunystėje: jam norisi apeliuoti į rusų visuomenę, 
atkreipti jos dėmesį į mažai lietuvių tautai daromą skriau- 
dą, sužadinti simpatijas. Kaip kadaise, prieš dešimtmetį, 


“ Daujotas A. Epizodas iš Maironio kūrybos // Lietuvos aidas— 
1932.— Nr. 155. 

taip ir dabar, tik atvažiavęs profesoriauti į Petrapilį, jis 
ima rašyti tais klausimais straipsnius į rusų spaudą: ,„No- 
voje vremia“, „St. Peterburgskije Novosti“, pats užmezga 
santykius su pastarojo laikraščio redaktorium Uchtoms- 
kiu, palenkdamas jį savo ginamo reikalo naudai, rašo pa- 
klausimus vyriausybei““ Maironio plunksnai priklauso 
A. Smilgos vardu paskelbtas“ pranešimas lietuvių spau- 
dos draudimo klausimu pirmajame Rusijos spaudos dar- 
buotojų suvažiavime 1895 m.“š Apie 1900 m. Peterburge 
buvo įsteigta „Lietuvių kalbos teisių atkūrimo sąjunga“ 
(„Coro3 AAA BOCCTaHOBABKHHA NpAB AKTOBCKOTO £3bIKa"), 
Vienas iš steigėjų buvo Maironis, nors viešai jis sąjungos 
darbe ir nedalyvavo.9? 

Visos čia suminėtos veiklos formos yra teigiami dalykai, 
prisidėję prie lietuvių kultūros daigų, nors dar ir silpnu- 
čių, augimo. Tačiau svarbiausia, kad šitokia veikla Mai- 
ronis ir apsiribojo. Tai tipiška liberalinės buržuazijos lai- 
kysena, ji charakteringa ir tam tikrai dvasininkijos daliai, 
neremiančiai kraštutinės feodalinės reakcijos. Tarp libe- 
ralų buvo žmonių, mėgstančių lietuvių liaudies dainas ir 
pasakas, besižavinčių jos istorine praeitimi, trokštančių 
kultūrinio vystymosi laisvių, bet nesuprantančių, kad se- 
nos ir skambios kalbos, nuostabiųjų dainų kūrėjos — liau- 
dies gyvenimo kai kurios kultūros ir švietimo reformos 
iš esmės nepakeis, kad tos liaudies gyvenimas yra iškėlęs 
tokių esminių ekonominių reikalavimų, kurie jokių būdu 
negali būti patenkinti pusiaubaudžiavinės absoliutinės mo- 
narchijos. Atsisakydami aktyvios kovos prieš carizmą, li- 
beralai, o ypač klerikalai, skelbė pasyvų protestą prieš jo 
nacionalinę politiką ir rėmė peticijų, reikalaujančių grą- 
žinti spaudą, taktiką. Net revoliucinės situacijos metu, 
prasidėjus karui su Japonija, „Tėvynės Sargas“ išspausdi- 
na atsišaukimą, raginantį rašyti panašaus pobūdžio pe- 


86-87 Tumas J. Jonas Maironis-Mačiulis.— P, 64, 71, 

ticijas. Tuo metu klerikalai jau buvo pasirengę veikti le- 
galiai, kai tik bus grąžinta spauda. 

Suprantama tad, kad, pasirinkus tokią veiklos taktiką, 
didelė reikšmė teikiama tam, kad būtų laimėti judėjimui 
aukštieji visuomenės sluoksniai, stambūs dvarininkai, aris- 
tokratija. Nacionalinės aristokratijos idėja buvo labai gy- 
va plačiuose klerikalų sluoksniuose."? 

Ryškiausiai ji buvo išdėstyta 1903 m. pasirodžiusiam 
„Gilos Litwinow“, kur tarp kitko rašoma: ,,„..mes trokš- 
tame, kad Lietuvos bajorai ir liaudė (žmonės) nedarytų 
dviejų skirtingų svietų, bet būtų vienas, viename tau- 
tiškai lietuviškame kūne. Tad trokštame, kad jūs, godo- 
nėje užlaikydami savo erbus, mitras ir vainikus, kaipo 
branginamą paminklą jūsų bočių, neniekintumėte tų žmo- 
nių, tarp kurių gyvenate; kad suprastumėte, kad turite 
šiokias tokias draugijines priderystes iš atžvilgio į juos. 
Jei kas iš jūsų kunigaikštis, tebūnie lie- 
tuviškas kunigaikštis, jei kas grapas-—-te- 
būnie lietuviškas grapas; jei kas dvarpo- 
nis ar bajoras—tebūnie lietuviškas dvar- 
ponis ir bajoras, ant pavyzdžio, kaip 
yra bajorija prancūziškoji, vokiškoji, 
angliškoji ir t. t. (išskirta cituojant — V. Z.). Lenkiš- 
koje kalboje szlachta ir szlachetny kyla iš vieno kamie- 
no; dėl to ir šliachtiškoji luoma turi save lig šiai dienai už 
žmonių galvą. Bet ir mes, lietuviai, neužginame jums tos 
privilegijos. Anaiptol, trokštame, kad eitumėte pirma, kad 
būtumėte žmonių galva. Lietuvos žmonės reikalauja va- 
dų ir darbininkų. Bet kad jūsų tėvai tos misijos vedimo 
lietuvių tautiškame judėjime nenori priimti, laikydami ją 
už svetimą ir tik mūsų jiems užmetamą, tad šitą aukštą 
misiją jums, Jo Mylistos, siūlome, manydami, jog tame 
dalyke daug galite mums padėti, jei tik'ai tautišką ide- 
alą panorėsite už savo pripažinti“?! 

Šis klerikalų kreipimasis (A. Jakšto plunksnos) ano me- 
to spaudoje sukėlė gyvą atgarsį. Ir nenuostabu: dvarinin- 


"0 Rėmer M. Op. cit — S. 316, 

kijos santykiai su nacionaliniu judėjimu anuo metu buvo 
paties gyvenimo iškelta problema, tik ne visos ideologinės 
srovės teikė jai vienodą svorį ir ne visos vienodai tą pro- 
blemą sprendė. 

„Varpo“ atsakyme charakteringai susikryžiuoja to lai- 
kraščio liberalinės ir demokratinės tendencijos. Viena ver- 
tus, „Varpas“ tokią klerikalų iniciatyvą iš esmės laiko 
teisinga: „Brošiūros autorius pridėjo šiuo savo darbu ne- 
maža Lietuvos judėjimui: jis pramynė kur ne kur takus 
lietuviškai tautiškai dvasiai, kitur suminkštino priešų 
širdis, dar kitur iš priešų padarė draugus. Ta brošiūra pa- 
lengvins mums ginčius su sulenkėjusiais."72 

Tačiau straipsnio autorius visiškai netiki klerikalų skel- 
biama tautine vienybe, kuri jungtų dvarininkus su liaudi- 
mi. Oponuodamas minėtai brošiūrai, „Varpas“ rašo: „„Au- 
toriui rodos, kad jeigu ponai priims už namų kalbą lietu- 
višką, nebeniekins liaudies, o rašinės lietuviškai ir platys 
tarp lietuvių šviesą, tai visi susilies į vieną kūną, kuriame 
nebus taip skirtų dalių, nors ir pasiliks grapai, kunigaikš- 
čiai ir t. t. Iliuzija! Kad tiktai autorius pravertų akis ir pa- 
žvelgtų į pasaulį, tai pamatytų, kad Vokietijos vokiečiai 
dvarponiai, trokšdami didesnio pelno, nori pabranginti 
duoną ir mėsą, pakeldami muitus ir tuo pastumdami į dar 
didesnį vargą ir badą darbininkus ir visus tuos neturtėlius, 
kuriems prieina duoną pirkti. Tuos troškimus vokiečių 
ponai taip smarkiai nori įvykinti, kad net dėl to drįsta ir 
parlamento tiesas permainyti, O juk visi ten vokiškai šne- 
ka ir vokiškais patriotais esą sakosi! Vienok tas patriotiz- 
mas nekliudo jiems dėl savo naudos brutališkai skriausti 
žmonių.“ 

Tautiniame sąjūdyje dvarininkai galį būti tik laiki- 
ni sąjungininkai; „Tokie žmonės gali prilaikyti mūsų li- 
teratūrą, platinti tarp žmonių ją, šelpti mokslą einančius, 
mokyti rašyti, skaityti, skaitliuoti, geografijos ir istorijos, 
ypač Lietuvos, užlaikyti tam tikrus mokytojus, samdyti 
pas save Lietuvius prie visokių darbų etc., etc.“78 


72-73 Prie lietuviškai-lenkiškojo kiauslmo Lietuvoje // Varpas.— 1903.— 

„Darbininkų Balsas", reaguodamas į tą pačią brošiūrą, 
pasisako iš aiškių klasinių pozicijų: „Jeigu-gi kurie dvar- 
poniai taip pat neužganėdinti maskolių valdžia, lai prisi- 
deda prie mūsų. Bet lai jie neužmiršta, kad, numetę mas- 
kolių valdžią, darbininkai nenurims: jie kovos toliau už 
lygias žmonių teises, už socializmą ir laisvą Lietuvą, ku- 
rioj visi bus lygūs, nebus nė ponų, nė mužikų, nė išnau- 
dotojų dykaduonių, nė vergų — bus vieni tik darbininkai, 
savo rankų darbu gyvenantieji..."" 

Maironio laikysena šiuo klausimu nedviprasmiškai su- 
tampa su klerikalinės srovės pažiūromis. Nuo pat savo 
visuomeninės literatūrinės veiklos pradžios jis yra reiš- 
kęs simpatijų dvarininkijai, troškęs jos atlietuvėjimo, ne- 
sikėsinęs į jos ekonomines ir politines privilegijas. Bent 
publicistiniuose straipsniuose ir šiaip pasisakymuose toji 
mintis ne kartą išreikšta. Nesvetima ji ir grožinei kūrybai, 
nors čia, kaip jau turėjome progos pasakyti kalbėdami 
apie satyras, ir iškyla tam tikrų prieštaravimų. Bet visų 
pirma reikia pažymėti, kad Maironio kūryboje esama da- 
lykų, kurie skamba visai panašiai kaip ir jo publicistiniai 
pasisakymai. Esama šios prasmės nuotaikų viename kita- 
me „Lietuvos“ posme, kai kuriuose poemos „Tarp skaus- 
mų į garbę“ fragmentuose. Bet visiškai jau aiškią idėjinę 
„Glos litwinow...“ analogiją matome lenkų kalba parašy- 
toj „Z nad Biruty“. Tiesa, poemoje nė iš tolo nerasime 
tokių kaip brošiūroje nuolankumo kupinų kreipimųsi į 
aristokratiją. Bet visa ta aristokratijos buities, joje išau- 
gusių charakterių (Celinos) poetizacija, tas ilgesingas no- 
ras išgirsti skambant rūmuose lietuvių kalbą — visa tai 
anaiptol neleidžia padaryti išvados, kad Maironis siektų 
nuvainikuoti aristokratiją ir paneigti galimybę jai suvai- 
dinti lietuvių tautos likime ne tik teigiamą, bet ir vadovau- 
jantį vaidmenį. 

Ši tendencija pakankamai ryški ir antrajame poemos 
„Tarp skausmų į garbę“ variante — palyginti plačiai nu- 
pieštuose Goštautų šeimos, ypač senio Goštauto, paveiks- 
luose, 

Goštautus poetas vaizduoja kaip stambius žemvaldžius, 
seną aristokratų giminę. Šitokie žmonės pusiaufeodalinė- 
je Rusijoje užėmė privilegijuotą padėtį, dėl pažinčių, gi- 
minysčių ir turtų sutapdami su valdančiąja carine. kasta. 
Bet kita vertus, — kultūrinių tradicijų bendrumas juos sie- 
ja su Lenkija. Savo kilme pagaliau jie Lietuvos gyvento- 
jai ir piliečiai. Paprastai tokie dvarininkai būdavo uolūs 
lietuvių liaudies lenkintojai: jų kumečiai ir tarnai turėjo 
mokėti lenkiškai, dvaruose buvo steigiamos lenkiškos mo- 
kyklos. Atsirasdavo, tiesa, tarp jų vienas antras, kuris 
toleruodavo lietuvių kalbą kaip vietinės liaudies kalbą, 
bandydavo prisidėti prie liaudies švietimo, palaikydavo 
didaktinių ir ūkiškų knygelių leidimą: naujam, kapitalisti- 
niam ūkininkavimo būdui juk reikėjo šviesesnių ir kultū- 
ringesnių darbininkų. Bet į lietuvių tautinį sąjūdį jie 
visi, su labai retomis išimtimis, žiūrėjo neigiamai. Į lie- 
tuvių pastangas turėti savo inteligentiją, kurti savo kul- 
tūrą, iškovoti lietuvių kalbai pilietybės teisių jie žiūrėjo 
kaip į jiems priešišką „litvomanišką“ ir „„chlopomanišką“ 
sąjūdį. 

Maironio sukurtame Goštauto paveiksle susipina tikro- 
ve paremti bruožai su autoriaus idealizacija. Čia poetas, 
savo paties prisipažinimu, vaizduoja ne tik tai, kas yra, 
bet ypač tai, ką jis norėtų matyti“, 

Goštautas — turtingas gerai tvarkomo dvaro savininkas: 
jis — „tūkstantį margų su viršum valdo"— šeimininkauja 
pagal kapitalistinio ūkio principus. Jis vienas iš tų, kurie 
stato uostus, tiesia geležinkelius““, atidaro krautuves“. 
Maironis žavisi šviesiu rūmu „ant kranto Ventos“, parko 
alėjomis, šimtametėmis liepomis... Jam „miela žiūrėti", kad 
„šeimyna, kaip skruzdėlės, kruta, darbuojas“, su pritarimu 


"5 Apžvalga.-— 1895.— Nr, 22, 

jis kalba apie šeimininko „valdančią ranką tikrai geleži- 
ne“: juk jos dėka visur pavyzdinga tvarka ir darbštumas. 
Taip Maironis charakterizuoja Goštauto dvarą iš fasado, iš 
paradinių durų pusės. Pažiūrėti kitu rakursu — kad ir tuo, 
kuriuo žiūrėjo ano meto mūsų realistinė proza, Maironis 
šiuo kartu nesiima — tai neatitiktų jo intencijų. Ir štai — 
viena fraze jis bando užbėgti už akių galimam priekaištui, 
kad jis esą užmiršta kumetynų skurdą, užmiršta tuos, ku- 
rių prakaitu ir ašaromis auga dvaro turtai: Goštautas esąs 
ne tiktai griežtas, bet ir teisingas: ,Nečypdo jis žmones: 
pas jį nebasi ir piemenys bandą į lauką išginę.“ Taip jis 
apeina socialinę skriaudą ir neteisybę, neišvengiamą esant 
dvarininkų žemėvaldai, tas nepakenčiamas dvaro darbi- 
ninkų gyvenimo sąlygas, dėl kurių po metų kitų jau ma- 
siškai suliepsnojo Lietuvos dvarai... Tai, ką kalbėjo Mai- 
ronis, buvo jo iliuzinė pastanga išspręsti „socialinį klausi- 
mą“, iš siaučiančios klasių kovos sūkurio kviesti į ramią 
patriarchalinių santykių oazę, kuri tebuvo ne kas kita, kaip 
apgaulingas miražas, išsisklaidęs ir išnykęs tik prisilietus 
tikrovei. O tikrovė anuo metu, kai Maironis gal jau rašė 
pirmąsias savo poemos giesmes, buvo šitokia: ,,„Mūsų dva- 
rai, iš tolo žiūrint, gražiai išrodo, triobos aplinkui susta- 
tytos, apsodyti medžiais, vienų dideli, kitų maži užvesti 
sodnai, vidury užlaikomi ponų pakajai. 

Tuose pačiuose dvaruose, šalyj ponų pakajų pastatytuo- 
se namuose arba, geriau sakant, laužuose, landynėse, gy- 
vena darbininkai, dirba ponui be jokios atskaitos, vasaro- 
mis net lig devintos dešimtos valandos vakaro; drabužiai 
nuplyšę, purvini, autuvai vos ant kojų turisi, savaitėj trys 
dienos pasnykų —,,nevalgomos dienos“. Su rūgščia duona 
užsrėbę kokios rūgšties, kankinas per dienas. Dirbant, 
miegant ir valgant vis tur kentėti dvasiškas ir kūniškas 
kančias.“78 

Tiesa, Goštautas kultūriškai svetimas Lietuvai, jis ku- 
pinas luominio ekskliuzyvizmo, su vos nuslepiama panie- 
ka žiūri į „chamų“ kilmės Rainį — poetas apie visa tai 
kalba su apgailestavimu, bet jo pagarbos aukštajam luo- 
mui tai nesudrumsčia. Jis piešia idealų Lietuvos aristokra- 

tą, kuriam tetrūksta vieno — kalbėti lietuviškai, paremti 
lietuvių nacionalinę kultūrą ir, atsisakius luominių prieta- 
rų, įsijungti į buržuazinės visuomenės gyvenimą. Ir kai 
antroje poemos pusėje šitai įvyksta — idealaus paveikslo 
nebetemdo joks šešėlis. 

Maironis ne atsitiktinai savo arisiokratą pavadina Goš- 
tautu — tai sena ir kilminga Lietuvos didikų giminė, išmi- 
rusi dar 1539 m., tad ikiunijiniais laikais, XV-—XVI a. Goš- 
tautai vaidino svarbų vaidmenį politiniame Lietuvos gy- 
venime, gindami Lietuvos valstybinį savarankiškumą“, 
Vienu Goštautų šeimos atstovu, Petru, kuris buvęs didžiojo 
Lietuvos kunigaikščio Algirdo karys, Maironis specialiai 
domėjosi (gal nežinodamas, jog tai ne istorinis, o Iegendi- 
nis asmuo)*?. Laiške S. Paškevičienei jis rašė: „„..kadaise 
Petro Goštauto asmuo mane labai domino ir galvojau ta 
tema ką nors parašyti; šiandien visa tai nublanko, bet ne- 
noriu spėlioti ateities, gal, laikui bėgant, ką nors padary- 
sių,"8! 

Susidomėjimas Goštautais suprantamas: juk Maironis 
svajojo, kad atsirastų Lietuvoje žmonių — turtingų, įta- 
kingų, suprantančių tikruosius savo tautos interesus ir mo- 
kančių juos ginti. Šitokių žmonių jis tikėjosi iš atlietuvė- 
jusių aristokratų, nenorėdamas šiuo atveju suprasti, kad 
istorijos upės nesustabdysi ir nepriversi grįžti atgal (juk 
„nhebeužtvenksi upės bėgimo!"), jog bergždžia norėti, kad 
kuri klasė vėl imtų vaidinti tą patį vaidmenį, kaip prieš 
beveik keturis šimtmečius. Šitokia svajone poetas atidavė 
duoklę savo visuomeniniam konservatyvizmui, kurį maiti- 
no ir ugdė jo ryšiai su turtėjančia lietuvių buržuazija, su 
dvasininkų luomu — su socialinėmis jėgomis, ne suintere- 
suotomis nugriauti carizmą, bet puoselėjančiom viltį susi- 
sukti šilią gūžtą tarp yrančios imperijos sienų. 

Bet svajones ne visuomet paremia tikrovė — ypač kai 
tų svajonių nežadina gaivinantys kontaktai su realybe. 


79-80 Jonynas I. Goštautai // Lietuviškoji enciklopedija. — T. 9.— Sk. 329. 

S VUB, D 1112, I. 2a.—,..niegdyš osoba Piotra Gosztolda mocno mię 
zajmowala i mialem zamiar c6š osnuč na jej tle; dziš to się ulotnito, 
ale przysziošė nie chcę przesądzač, može Zz czasem się čoš zrobi". Iš 
1904.03.28 laiško. 

O juk Maironis nebuvo kurčias tikrovės balsui, aklas 
realaus gyvenimo faktams. Dėl to greta Goštauto paveik- 
slo, kurio atskiri bruožai, tiesa, atremti į socialinę savo 
meto tikrovę, bet kurio visuma anaiptol nebūdinga, ran- 
dame ir visiškai kitaip spręstą dvarininkijos temą, kur 
dvarininkai tampa pajuokos ir pasmerkimo objektu. Goš- 
tautas poemoje yra net savotiškai izoliuotas — poetas jį 
mums rodo kaip išimtinį atvejį, tuo tarpu digresijose bei 
epizoduose, siekiančiuose charakterizuoti dvarininkijos 
visumą, Maironis griebiasi satyrinio tono, konstatuoja šios 
klasės svetimumą ir priešiškumą nacionaliniams lietuvių 
liaudies interesams, jos istorinį pasmerktumą. 

Šitoks požiūris į dvarininkus, žinoma, Maironio kūrybo- 
je ne naujas. Jis skambėjo jau satyrose, labai sintetiškai 
išsakytas poemos ,„Z nad Biruty“ fragmente „„Kolonja Pols- 
ka na Litwe, na Žmudzi?.." Poetas čia ironizuoja nusigyve- 
nusią šlėktą, kuri savo visuomeninį bergždumą dangsto 
bajorišku „honoru“, prasiskolinusius, nusilėbavusius dva- 
rininkus, griaunančius krašto ekonomiką, niekinančius 
liaudį, jos kalbą ir kultūrą, seniai jau išdavusius naciona- 
linius savo tautos interesus. Visa ši klasė poetui — negy- 
va tautos kamieno šaka, pati save pasmerkusi ir istorijos 
pasmerkta mirčiai ir nunykimui. Tautos istorija eina į prie- 
kį, kuriama kitų visuomeninių jėgų — ir bergždžios čia 
pastangos atgaivinti tuos, kurie jau nebegyvi: 

Lecz dosyč tej skargi, co glosem bez echa 
Nie disiaj juž wola... do trupow, niestety! 
Gdy ze snu rodzima juž budzi się strzecha, 
Nie zbudzą się tylko w patacach szkielety!..8ž 


Šis dvarininkijos istorinio pasmerktumo motyvas ryškus 
ir antrajame poemos „Tarp skausmų į garbę“ variante — 
naujai įvestas, lyginant su 1895 m. leidimu. Matyt, perre- 
daguojant poemą, jis autoriui pasirodė dar aktualus. To 
priežastys gali būti įvairios. Viena vertus, Maironis, per- 
redaguodamas poemą, norėjo apimti visus pagrindinius 


*2 Gana jau to skundo, kurs be atgarsio 
nuo seno jau šaukia, deja, tik lavonus! 
O iš miego juk bunda gimtoji pastogė, 
tik rūmuose griaučiams pabusti nelemta! 
(Pažod. vert.-— Aut.) 

tautinio sąjūdžio bruožus —ir čia negalima buvo ne- 
paliesti santykių su sulenkėjusia dvarininkija klausimo. 
Bet galėjo būti ir kitų priežasčių. 

Pati artimiausia — tais pačiais 1903 metais, kaip minė- 
tasis „Glos litwinėw", pasirodęs „jaunosios aristokratų kar- 
tos“ atsakymas į klerikalų kvietimą užimti lietuvių visuo- 
menėje aktyvų ir vadovaujantį vaidmenį, atsakymas, 
nuskambėjęs kategorišku „Przenigdy!“8š Jis ir Maironiui 
turėjo parodyti su nenuneigiamu akivaizdumu, koks bergž- 
džias yra mėginimas pasukti atgal laiko tėkmę, pakeisti 
istoriškai susiklosčiusį klasės veidą, kaip giliai svetima 
Lietuvos dvarininkija ne tiktai socialiniu atžvilgiu lietu- 
vių liaudžiai, bet ir apskritai visai nacionalinei lietuvių 
kultūrai. Tai turėjo gerokai prablaškyti Maironio iliuzijas, 
dar daugiau apkartinti jo jausmus dvarininkijai. 

Antra — kurdamas naująjį poemos variantą, Maironis 
gerokai sustiprina epinį elementą. Tai ypač ryšku pirmo- 
joj giesmėj, kurioje gausu tiesioginio autobiografizmo. 
Kūrybos procese jau nebe jauno, toli nuo gimtojo krašto 
gyvenančio rašytojo vaizduotėje atgyja seniai prabėgu- 
sios vaikystės, tėviškės, kadaise matytų ir sutiktų žmonių 
paveikslai — visa jo praėjusiųjų metų gyvenimo patirtis. 
Jam nemaža yra tekę bendrauti su Lietuvos dvarinin- 
kais — ir vaikystėje, ir gimnazijoje, ir vėliau įvairiomis 
progomis. Jam buvo gerai žinoma ir jų buitis, ir ekonomi- 
ka, ir kultūrinis lygis, ir jų požiūris į tautinį lietuvių 
sąjūdį — visa tai negalėjo duoti pagrindo ištisai teigia- 
mai vertinti šios klasės visuomeninio vaidmens. Ir šitoji 
gyvenimiška patirtis gana žymiai prasiskverbė ir į naująjį 
poemos variantą. 

Ee to, poeto negalėjo neveikti ir visas XIX a. galo ir 
XX a. pradžios visuomeninių santykių pobūdis, politinė 
krašto situacija, kuri vertė dar kartą persvarstyti pagrin- 
dinių socialinių jėgų — dvarininkų ir liaudies — santykius, 
pasverti jų vaidmenį tautos gyvenime. 

XX a. pradžią charakterizuoja kylantis liaudies išsiva- 
duojamasis judėjimas. Streikai, valstiečių bruzdėjimai, 


Šš Przenigdy!: Odpowiedž na „Gios litwinėw do miodej generacyi 
magnatow obywateli i selachty na Litwie".— Krakow, 1903. 

neramumai aukštosiose mokyklose, didėjąs plačiųjų visuo- 
menės sluoksnių nepasitenkinimas absoliutizmo tvarka — 
visa tai kūrė įelektrintą politinę atmosferą. Carizmas sten- 
gėsi eiti į smulkius kompromisus, daryti nežymių nuolai- 
dų, norėdamas kaip nors susilpninti, sušvelninti įtampą. 
Imta, pavyzdžiui, diierencijuoti požiūrį į įvairius lietuvių 
spaudinius, mažiau dėmesio kreipiant į religinio turinio 
raštus. Vis dažniau ima sklisti gandai apie visišką spau- 
dos draudimo panaikinimą. Bet antra vertus, buvo aiškų, 
kad carizmas negalvoja eiti toliau negu visi tie smulkūs 
kompromisai, kurie tebuvo taktikos dalykas. Geležinė 
priespaudos ranka dar stipriai engė maištauti pradedančią 
liaudį, biurokratija nesiskaitė nei su jos poreikiais, nei 
su jausmais, 1897 ir 1900 m. įvyksta dvi didelės politinės 
bylos dėl lietuviškų spaudinių. 

Taip atėjo 1904 m.— revoliucijos išvakarės. Patvinusi 
revoliucinės kovos banga nuplėšia ir užtvanką, keturis de- 
šimtmečius varžiusią lietuvių kultūros vystymąsi — panai- 
kinamas spaudos lotyniškais rašmenimis draudimo įsaky- 
mas. Tiesa, pats Maironis nesuvokė, kad tai pasiekta be- 
kompromisine revoliucinę kova prieš carizmą. Jis drauge 
su visa klerikaline ir liberaline visuomene buvo linkęs 
manyti, kad laimėta visų pirma dėl lietuvių prašymų, pe- 
ticijų, memorandumų, einant „politikų“ ir „diplomatų“ ke- 
liais, bičiuliaujantis su aukštąja caro biurokratija. Ta pras- 
me jis rašė ir „Lietuvių laikraštyje“: „Reikia pasakyti šir- 
dingą ačiū tiems visiems šviesiems ir rimtiems vyrams, 
kurie žodžiu ir raštu prisidėjo prie teisingo išaiškinimo to 
taip svarbaus Lietuvai klausimo, ypatingai dabartiniajam 
vidaus dalykų ministeriui kunigaikščiui Sviatopolk-Mirs- 
kiui, kuris, teip sakant, užbaigė pradėtą darbą, ir kuni- 
gaikščiui Uchtomskiui, kurs labai dažnai pakeldavo bal- 
są savo laikraštyje prieš lietuvių skriaudą.“?* 

Šiuos žodžius rašė aukštas dvasininkijos atstovas ir žmo- 
gus, duodąs toną labai nuosaikiam laikraščiui““, Bet imli 


5 J. M, Lietuviškųjų raidžių klausimu // Lietuvių laikraštis.— 1904— 
Nr. 1.— P. 6. ! 

85 Plg. 1905 m. 11.18 buvo apsvarstyta „Lietuvių laikraščio“ pakrai- 
pa. Susirinkimui pirmininkavo Kan. Maculevyčė— Lietuvių laikraštis.-— 
1905.— Nr. 49.— P. 627—628. 

epochos dvasiai poetinė jo natūra negalėjo likti nejautri 
artėjančiam „revoliucijos viesului“Š. Jis negalėjo nema- 
tyti ir nejausti įsisiūbuojančios liaudies stichijos — jis pats 
gyveno Peterburge, tame mieste, kur revoliucijos pulsas 
plakė ypatingai stipriai. Jis nujautė, kad senosios, despo- 
tiškos tvarkos pamatai jau sukrėsti, kad cariniam absoliu- 
tizmui turi ateiti galas. 

Suprantama, Maironis toli gražu nebuvo įsisąmoninęs 
visų prieš jo akis vykstančių įvykių prasmės, visas jo po- 
litinis mąstymas, jo visuomeninės simpatijos buvo ne tik 
svetimos, bet net priešiškos tiek nuosekliai revoliucinei 
programai, tiek ir taktikai. Bet savo vidiniu nusiteikimu jis 
buvo už carizmą griaunančiąsias jėgas, už liaudį. 

Ne, čia nenorima atskirti neperžengiama siena Maironio 
politinių pažiūrų ir jo jausmo, giliausiojo širdies gyveni- 
mo, Maitinusio poetinę kūrybą. Mes galime suprasti, iš kur 
Maironio simpatijos revoliucijai pirmajame jos etape — 
iki 1905 m. pabaigos. Iki to meto pirmasis dienotvarkės 
punktas buvo kova už politinę laisvę, Lietuvoje — ypač 
už nacionalines laisves. Šitai sudarė dar tam tikrą visuo- 
menės vieningumo iliuziją, priblausino klasinių interesų 
prieštaringumą, kuris visu aštrumu iškils, susitelkus ties 
ekonominės visuomenės struktūros klausimais. Bet tuo 
tarpu, kol absoliutizmo pastatas tebebuvo nepajudintas, 
politinių laisvių reikėjo bet kuriai visuomenės grupuotei: 
jos buvo reikalingos bet kuriai visuomeninei koncepcijai 
realizuoti. Kovos intensyvumas parėjo nuo koncepcijų 
skirtumo, bet kad kovoti reikalinga, buvo pripažįstama vi- 
suotinai. Tik išplėšus iš carizmo kai kurių nuolaidų, tie 
skirtumai ėmė vis daugiau ryškėti: kas vieniems jau atrodė 
pakankama, tai kitiems dar buvo be galo maža ir neesmin- 
ga. Labai greitai į reakcijos pusę persimeta oktiabristai, 
silpna ir svyruojanti yra kadetų pozicija, ir tik darbininkai 
ir valstiečiai lieka nuoseklūs revoliucijos vykdytojai. Štai 
kodėl Maironis, savo politinėmis pažiūromis artimas ka- 
detams, galėjo dar iki 1905 m. pabaigos jaustis nešamas 
revoliucinių nuotaikų bangos, gyventi šviesiais lūkesiais ir 


86 „Jaunoji Lietuva", VIII giesmė.— Maironis. Rinktiniai raštai — V., 
1956.—- T. 2.— P, 129.— Toliau citatos iš to paties leidimo, 

viltimis, tikėti išsvajotais ir saviškai suprastais ateinančios 
laisvės laikais. 

Pirmosiose šešiose perredaguotos poemos giesmėse re- 
voliucijos tema neliečiama. Jose, kaip sakyta, iš esmės 
liekama 1895 metų poemos medžiagos rėmuose. Bet tik 
intensyvėjančios revoliucijos sąlygomis, tik visuomeninio 
pakilimo atmosferoje galėjo atsirasti tos optimizmo, švie- 
sių ateities vilčių, pasitikėjimo ateitimi nuotaikos, kurio- 
mis alsuoja 1905 m. paskelbtasis tekstas. Vargu ar užtektų 
pasakius, kad čia tos pačios emocijos, būdingos ir 1895 m. 
variantui, kad poetas jas perkėlė į naująją poemą drauge 
su siužetinės medžiagos elementais. Kaipgi tada paaiškin- 
tume tą staigų lūžį, kuris įvyko 1906 m., pradėjus rašyti 
septintąją giesmę, ir kurį, be abejo, nulėmė tolesnė revo- 
liucinių įvykių eiga ir išryškėjusios lietuvių visuomenės 
vystymosi tendencijos. Nėra abejonės — pirmųjų šešių 
„Jaunosios Lietuvos“ giesmių entuziazmas ne užkonser- 
vuotas ir ne mechaniškai paveldėtas iš 1895 ar ankstesnių 
metų: jį poetui įkvėpė 1904—1905 metų įvykiai. Jie taip 
pat gali paaiškinti ir tą faktą, kad Maironis čia taip daug 
ironijos išsako dvarininkijai — kaip silpnai, nebetenkan- 
čiai visuomeninės reikšmės klasei, ir pabrėžia, stipriau 
negu 1895 m., liaudies vaidmenį tautiniame sąjūdyje. 

Tronija dvarininkijos atžvilgiu nuskamba keletoje pu- 
blicistinio pobūdžio digresijų, kurios iš esmės kartoja tą 
patį, kas poeto buvo pasakyta satyrose ir poemoje „Z nad 
Biruty": čia ir bajoriškas šlėktos pasipūtimas, taip juokin- 
gas ir menkas, sugretinus jį su materialiniu tos pačios šlėk- 
tos sunykimu, neūkiškumu, kur aristokratinės pretenzijos 
neturi mažiausio realaus pagrindo. Taip ir junti ekonomiš- 
kai atkutusio, savim pasitikinčio valstiečio pašaipų žvilg- 
snį, kai poetas kalba: 


Ant rėžių siaurų neturtingai mMaitinas 
Sokaičių bajorai; nors arti temoka, 
Savitarpy ponais paliokais vadinas. 

Per teismus nuplikę, basi į bažnyčią 
Žingsniuoja ir vien prieš miestelį apsiauna. 
Prašnekink lietuviškai juos norints tyčia, 
Jie tyli, vien barzdą išpūsdami šauną. 

Jų Moterys austi marginių nemoka, 

Prie darbo gan tingios ir snausdamos ruošias; 
Bet polką po aslą patrypdamos šoka 
Ir išeigai perkelio jupomis puošias. 


Kitur vėl rasime posmelį, ironiškai nužvelgiantį tuščiai 
pasipūtusius, su kito žmogaus jausmais nesiskaitančius 
dvarininkus: 


Pratėgminės dvarponių minkštos karietos 
Ik šiolei netrinksi: bažnyčioje vietos 

Už auksiną vis atsiras: 

Sulėkusiems ponams pusiau tik sumos 
Vis šveicorius vietą lazda iškamuos, 
Daužydams sermėgiams kupras.š7 


Šis iš pažiūros paprastutis, beveik buitinio plano posme- 
lis iš tikrųjų atskleidžia platų turinį, ypač išryškėjantį se- 
kančiame poemos fragmente, kur kalbama apie liaudies 
žmonių jausmo gilumą ir nuoširdumą: 

Taip jausti ir melstis tik vargšai tegali, 
Kurių nuo senovės nelepintą šalį 
Beslėgė vargai ir vargai! 

$7 Įdomu palyginti šį posmą su ankstyvesniais jo variantais, rodan- 
čiais, kuria kryptimi evoliucionavo Maironio požiūris į dvarininkus. 

1888 m. „Lietuvoje“ skaitome šią sceną, primenančią paveikslėlį ant 
pigių saldainių dėžės: 


Pratėgmiais lekia vienas už kito 
Šilkuotos ponios, barzdoti ponai. 
Vežėjas švaisto šilkų papaušką, 
Vežimas pilnas rožių — panelių, 
Balti vaikiukai kaip strazdai čiauška, 
Šunelis spokso ant ponios kelių. 


Po penkerių metų rašytoje poemoje „Tarp skausmų į garbę" panašios 
prasmės vaizde nebėra to sacharininio saldumo, bet poeto pritarimas vis 
tiek aiškus: 


Nuo ryto bildėjo ir rūko keliai. 
Kas gyvas, bažnyčion skubėjo; 

Ir Glinskių sarti iškinkyti arkliai 
Po langu žemes kapinėjo. 

Ant galo nušvito vežėjui akis: 
Bajorai apsėdo ratus, 

Ir riebūs sartokai, suglaudę ausis, 
Pasinešė lėkt per laukus. (P. 19—20) 


Tuo tarpu „Jaunojoje Lietuvoje“, kaip matyti, ponai traktuojami jau 
visiškai kitaip — su neslepiama ironija, 

Ir žudė kryžiuočiai, ir baudžiavos spaudė, 
Ir kraujo, ir ašarų upės bemaudė, 
Retežius gamino draugai. 


Šis sugretinimas aiškiai rodo, kur poetas mato esminį 
skirtumą tarp dvarininkijos ir liaudies. Tiesa, jis Čia pai- 
ma tik religinį to skirtumo aspektą, bet jam rūpi iškelti 
žmogiškąjį to skirtumo atžvilgį, tai, kiek dvarininkijos ir 
liaudies socialinė padėtis lemia tų klasių žmogaus dorovi- 
nę vertę. Dvarininkija subjektyviai jaučiasi aukštesnė ir 
vertingesnė už liaudį, ji nemato reikalo skaitytis su ,ser- 
mėgiais“, laikydama save nepalyginti pranašesne. Bet šis 
pranašumas yra visiškai nuasmenintas ir dehumanizuotas, 
pagrįstas pinigu, jis siejamas su priklausymu dvarininkų, 
„ponų“ klasei, tad visiškai nerealus, neturi jokios objekty- 
vios atramos. Dėl to visos šios rūšies pretenzijos tėra kvai- 
lai ir juokinga poza. 

Kitaip — ta pilkų sermėgių minia. Ji per amžius gyveno 
darbu, kova, kančiomis, jos istorija — realios, praktinės 
žmonių veiklos ir patirties istorija — sąlygoja ir jos dvasi- 
nį veidą: viskas čia tikra, ne iliuziška. Liaudis Maironiui 
yra toks pat antipodas poniškajai dvarininkijai, kaip tiesa, 
paprastumas ir nuoširdumas — melui, pasipūtimui ir tuš- 
čioms pretenzijoms, 

Dar kartą jis grįžta prie šių klasių paralelės penktojoje 
giesmėje, šiuo atveju išvesdamas ją nebe etinėje, o isto- 
rinėje politinėje plotmėje. Dvarininkija čia jam — nacio- 
halinių tautos interesų išdavikė, netekusi nei pareigos 
jausmo savo kraštui, nei savo etninio veido, persiėmusi 
aristokratiniu kosmopolitizmu. Dėl to poetas lietuvių na- 
cijos formavimąsi ir tautinį sąjūdį įsakmiai susieja su liau- 
dimi, šiuo atveju net su pačiais vargingiausiais valstieti- 
jos sluoksniais, nes tik čia jis mato išlaikytus etninius 
ypatumus ir gyvybines tautos kultūros kuriamąsias jėgas: 


Jei nori atrasti lietuvį šiandieną, 
Ieškok, kur aprūkę šiaudiniai stogai! 
Senų padavimų išgirsi ne vieną, 
Kurie užsiliko per amžius ilgai; 
Tačiau ir tenai, kas atėjo į mantą, 
Senelių tėvų jau kalbos nesupranta. 

Taip permąstydamas bei įvertindamas liaudį ir dvarinin- 
kiją, išsakydamas šitai labai glausta, beveik senten- 
cine forma, Maironis kalbėjo tai, ką jam buvo padiktavusi 
patirtis — tegul karti ir tegul ne visiškai tokia, kokią jam 
būtų buvę malonu patirti, Ir su šitomis gyvenimiškų kon- 
taktų padiktuotomis tiesomis taip kertasi jo sukurti Goš- 
tautų paveikslai, nupinti iš jo pageidavimų ir papuošti 
kiek egzaltuotos idealizacijos spalvomis. 

Bet neteisinga būtų galvoti, kad minėtasis dvarininkijos 
ir liaudies vertinimas kūrinyje išsakytas tik aforistiniuose 
posmuose, publicistinėse digresijose, kurios gal savotiškai 
ir papildo kūrinio idėjinę prasmę, bet organiškai nejau- 
gusios į jo poetinį audinį ir apskritai daugiau išsilaiko gal 
kaip išprotautos refleksijos, neįgaudamos spalvingo ir gy- 
vo vaizdinio pavidalo. Taip nėra. Tas turinys labai turtin- 
gai ir poetiškai atsiskleidžia ketvirtosios giesmės paveiks- 
luose, 

Jos centre — jau iš pirmojo poemos varianto pažįsta- 
mas triptikas: žydinčiuose Dubysos kloniuose lietuvės rū- 
tomis kaišo gelsvąsias kasas ir graudžiai dainuoja; iš dai- 
nas ringuojančių mergaičių pulko išsiskiria Rainių Onytė, 
kuri „pirmobalsį veda“ — jai tenka ryškus poetizuojamasis 
akcentas: 


Bet kas gi Onytei Rainių beprilygtų? 

Kaip spindinčios rasos — akių spinduliai! 

Ar kam taip ir širdis pravirkdint pavyktų, 
Kaip jai, kad užgieda graudžiai! 


Ir toliau — liaudiškoji daina „Trys sesutės grėbia šieną“, 
kuri savo apibendrintu vaizdu suteikia visam epizodui gi- 
lumos ir visuotinumo: Rainių Onutė iškyla kaip skaidrus 
liaudies grožio paveikslas. 

Tačiau antrajame poemos variante Maironis šią liaudies 
poetizaciją dar pratęsia ir paryškina, įvesdamas kontras- 
tingą dvarininkaitės Vandos Juškytės paveikslą. Onutės 
ir Vandos dialoge, į kurį dar pabaigoje įsipina Rainių Lau- 
rynas, atsiskleidžia dviejų priešiškų socialinių grupių cha- 
rakteriai. 

Iš karto suvokiame, kad poeto dėmesį traukia ne tik 
dviejų individualių charakterių, dviejų psichologinių struk- 

tūrų skirtingumas, bet kad jam rūpi parodyti abi moteris 
kaip priešiškų socialinių klasių reprezentantes. Į lengva- 
būdiškos Juškytės pastabą apie ašarų palaimą Onytė at- 
sako: 

Be reikalo,— tarė ant galo;— panytė 

Taip kalba, lyg, rodos, tikrai nusiminus, 

O vargo sunkaus nepažinus. 
Kas kitas mums vargšams... 


Pokalbis liečia intymių išgyvenimų, jausmų sritį, bet jau- 
ti jame socialinius apibendrinimus su ryškiu autoriaus po- 
žiūriu: kiek Onytė apgaubta šiltos ir poetiškos simpatijos, 
tiek Vandai piešti poetas pasirenka vis tirštėjančias saty- 
rines spalvas. 

Abu charakteriai gretinami moraliniu aspektu: viena 
vertus, atskleidžiamas Onytės jausmo gilumas, nuoširdu- 
mas, antra vertus — Juškytės beširdis egoizmas, paviršuti- 
niškas koketavimas, apsimetinėjimas, melas ir vidinio 
gyvenimo lėkštumas. Tačiau poetas dorovines ypatybes, 
charakterių turinio ir vertingumo skirtumus sieja su jų so- 
cialinė priklausomybe. Onytė — darbo liaudies žmogus, 
pažinusi „vargą sunkų“, jai nuo darbų „rankos pūslėtos“, 
todėl jos jausmai, sielvartas ir liūdesys ne poza — jie gi- 
mę iš rimtos ir tikros gyvenimo patirties, ir jos „dainos iš 
skausmo pradėtos“. Jos jausmų ir išgyvenimų šaltinis yra 
tiesioginis sąlytis su tikrove. 

Šis vidinis tiesumas ir nuoširdumas, kurį poetas iškelia 
kaip aukščiausią dorovinę žmogaus vertybę, siejasi su gi- 
lių Onytės nepasitikėjimu dvarininkaitę Vanda, su nepasi- 
tikėjimu ja būtent kaip dvarininkaite. Laurynas įsiterpia 
į pokalbį, apkaltindamas Juškytę jų šeimai padaryta ma: 
terialine skriauda — broliui nebeinant į kunigus, sudūžta 
viltis susilaukti iš jo paramos ūkiui, o Onutė visų pirma 
mato broliui daromą moralinę skriaudą. Ji nė valandėlę 
nepagalvoja, kad Vandos jausmas Juozui galėtų būti nuo- 
širdus, ji įsitikinusi, kad dvaro panytė su juo tik pažais 
savo pramogai; ji sielojasi dėl neišvengiamo skaudaus 
brolio nusivylimo: „Man rūpi, kad viltyse neapsiriktų: 
juk žmonės paskui besityčios.“ 

Kaip jos nuojauta pagrįsta! Poetas tik valandėlę pras- 
Kleidžia Vandos mintis po Onutės ir Lauryno priekaištų. 

Kiek čia išdidžios paniekos „kaimiečiams vejos“, kaip ją 
papiktina, kad anie „kaimiečiai“ drįsta kalbėti apie savo 
žmogiškas teises, užmiršę vergišką nuolankumą: 


Kad Juozas per vasarą lankos dvare, 

Kad Rainio nabašninką tėvas sodino, 

Į stalą, tai jiems, mat, išaugo, aure! 
Ragai!.. ir ribos nebežino? 


Pasidžiaugusi mintimi, kad Juozas ją myli, ji čia pat ciniš- 
kai šaltai nusprendžia: 


Už Juozo tekėti? O ne! Niekada! 

Juk ji ne kaimietė, jis pats tur suprasti; 

Bet jo paklausyti šnekos kai kada — 
Meiliau, negu auksą atkasti! 


Juškytės paveikslas iškyla prieš mus dvigubai poeto 
pasmerktas: jis atskleidžia jos vidinį tuštumą, jausmų 
veidmainystę, beširdiškumą — visa tai, kas ją taip ryškiai 
skiria nuo Rainių Onutės. O išsakydama taip aiškiai savo 
klasinės priklausomybės sąmonę, priešpriešindama save 
„kaimiečiams“, liaudies žmonėms, ji pati mūsų akyse išsi- 
braukia iš eilės tų, kuriuos poetas čia yra apgaubęs šviesia 
žmoniškumo aureole. 

Tačiau šituo liaudies ir dvarininkų kontrastų tema dar 
nesibaigia. Paskutinį akcentą jai suteikia kitas epizodas, 
išoriniu atžvilgiu, siužetiškai visai nesusietas nei su anks- 
čiau aptartaisiais fragmentais, nei su visa giesme. Tai šie- 
napjūtės scena: „Nuo Girdvainių dvaro lig pagirio tęsias 
/ baltais dobilėliais išpintas žolynas.“ Gaiviame ankstyvos 
vasaros gamtos fone poetas keliais brūkšniais nutapo 
šienapjūtės vaizdą, kupiną darbo džiaugsmo ir grožio: jis 
savo motyvu ir nuotaika susiliečia su triptiko pradžia, 
kompozicinių atžvilgiu užbaigdamas visą liaudies ir dvaro 
temai skirtą epizodą. Ir čia, kaip triptike Rainių Onytė, 
gamtos fone ir dirbančio jaunimo būry išsiskiria porelė — 
idiliška, vos vos juntamo humoro nušviesta. Savo tonacija 
ji sudaro perėjimą tarp ankstesnių scenų aukšto lyrizmo, 
dramatinės įtampos ir giesmės pabaigos spalvingo buitiš- 
kumo. Barbelė su Petruku, kraudami šieno vežimą, šneka- 
si apie vilktakius, kurie mokėdavę užkeikti žmones ir net 

visas vestuves paleisdavę į mišką staugti vilkais. Pasako- 
jimą Petrukas baigia tokia pastaba: 


„Ant galo ir žmonės net mūsų laikais 
Įgauna žvėrių prigimimą!“ 
„Ir meilė, būk, esanti amžina bėda, — 
Šnekėjo Barbutė:— iš proto išvaro, 
Kaip Šatrijos raganos, širdį išėda 
Ir žmogų paguldo ant maro." 


Tuoj pat kitame posme matome praeinančią Juškytę. O 
atsiminus dar, kad visas šienapjūtės epizodas įterptas į 
Vandos tuštumą ir veidmainystę charakterizuojančius frag- 
mentus, negalima nematyti, kad užuominos ir apie žvė- 
rimis pavirstančius žmones, ir apie širdis išėdančias Šatri- 
jos raganas skirtos yra jai. 

Dėl poetizuojamų liaudies žmonių paveikslų poema 
įgauna ryškiai juntamą demokratizmo bruožą. Nors nag- 
rinėtoji ketvirtoji giesmė siužetiškai nesusijusi su Juozo— 
Jadvygos linija, tačiau ji šiam konfliktui suteikia gilesnę 
socialinę prasmę, tikrovišką — istorinį motyvavimą. Ne- 
paisant to prieštaringumo, kuris poemoj atsiranda, be ko 
kito, ir dėl idealizuotų Goštautų paveikslų, liaudies žmonių 
traktavimas, satyrinis požiūris į dvarą, tegul ir nuosekliai 
neišlaikytas, žymiai pagilina bei sukonkretina ir poemos 
patriotizmo turinį, susiedamas jį su liaudies išsivaduoja- 
muoju judėjimu. Pagrindiniuose poemos epizoduose mei- 
lė tėvynei, savo kraštui yra tas pats, kas meilė joje dir- 
bančiam ir vargstančiam liaudies žmogui. Šie liaudiški 
demokratiniai patriotizmo akcentai, kaip rodo nagrinėtie- 
ji epizodai, šiame poemos variante ryškesni negu anks- 
tesniame, 


ESTETINIO TIKROVĖS SUVOKIMO PRATURTEJIMAS 


Žanriniu atžvilgiu naujasis poemos variantas iš esmės 
lieka lyrinės poemos rėmuose. Ir čia nėra nei baigtų, epiš- 
kai objektyvių charakterių, nei nuosekliai išvystyto veiks- 
mo. Vaizdingų J. Tumo-Vaižganto apibūdinimu, „žmonės 
čia tik manekenai idėjoms palaikyti, kaip telegrafo stul- 
Pai vieloms: per juos eina srovė, o ne jie sroves lei- 

džia“*“, Epinio prado silpnumą bei lyrinį poemos charakte- 
Tį pabrėžia ir V. Mykolaitis-Putinas.*? 

Bet lyginant su pirmuoju poemos variantu, meninis 
tikrovės suvokimas čia yra vis dėlto žymiai praturtėjęs, 
Teisybė, nepaisant aiškių pastangų, o vietomis ir neabe- 
jotinų laimėjimų, poeto kūrybinei prigimčiai netapo sava 
pasakojimo ir epinio vaizdingumo stichija: jo poema taip 
ir liko stipriai nuspalvinta subjektyvia autoriaus emocija, 
sudarančia kūrinio vieningumo pagrindą. Tačiau pats Iy- 
tizmas čia yra įgavęs naujų bruožų. 

Pirmajame poemos variante poeto subjektyvinis pasau- 
lis absoliučiai dominuoja. Jį supančios tikrovės reiškiniai 
jo nedomina patys savaime, o vien tik kaip dingstis išsa- 
kyti save. O dabar tas jaunatviškai nesutramdomas, žvilgs- 
nį temdantis vidinis pulsavimas aprimęs: poetas žvelgia 
ramesne ir blaivesne akimi, pasaulis jam dabar įvairesnis 
ir spalvingesnis. Jo emocija tampa labiau niuansuota, 
poezijos šviesa nutvieskia daugiau regimosios tikrovės 
daiktų, jausmas apima platesnes ir įvairesnės gyvenimo 
sferas. Dėl brandaus meistriškumo jis iš seniau buvusių 
poetinės minties užuomazgų, iš eskizų, kuriuose jutai 
didelę grožio potenciją, bet kurie buvo tarsi neprasis- 
kleidę pumpurai ankstyvą pavasarį, sukuria klasikinius 
mūsų poezijos posmus. 

Pirmosios šešios naujojo varianto giesmės, kaip ir visa 
poema, vėliau pavadinta „Jaunąja Lietuva“, nėra lygia- 
vertės. Iš dalies silpnosios jos vietos labiau krinta į akis 
negu ankstyvajame variante, nes čia nėra ios viską api- 
mančios emocijos, tos, Vaižganto žodžiais tariant, „muzi- 
kos“: kiekvienas jos fragmentas yra savarankiškesnis, ir 
greta tobulo grožio gabalų labiau juntamos silpnosios vie- 
tos. Tačiau nepaisant šių spragų ir nelygumų, visiškai aki- 
vaizdu, kad antrajame variante mes susiduriame su daug 
labiau subrendusiu poetu. Jaunystės nuoširdumo žavesys 
čia užleido vietą tobulai baigtiems poetiniams vaizdams, 
jausmo gilumui, daugeliu aspektų tikrovę įprasminančiai 
minčiai. Rašydamas antrąjį poemos variantą, Maironis 


88 Tumas J. Jonas Maironis-Mačiulis.— P. 119. 
8 Mykolaitis-Putinas V. Naujoji lietuvių Kiteratūra.-- P. 261. 

buvo pasiekęs savo kūrybinio pajėgumo viršūnę: jos 
išraiška yra čia sukurtoji gamtinė poezija, dainos, himnai 
ir kiti lyriniai fragmentai. Tiesa, šitoks lygis būdingas ir 
geriausiems „Pavasario Balsų“ eilėraščiams, jį poetas iš- 
laikys ir vėliau, dar ne vieną kūrinį rašydamas, bet pra- 
lenkti jo jis niekad nebepralenks. 

Suprasti kai kuriuos būdingus subrendusio Maironio kū- 
rybos ypatumus bus lengviau, kai pažiūrėsime ne vien į 
susiformavusius rezultatus, bet į patį kūrybos procesą, į 
tų ypatybių tapsmą. O abiejų poemos variantų lyginimas 
ir yra tokia reta proga pasekti pakitimus, įvykusius Mai- 
ronio meninėje rašysenoje per dešimtmetį — nuo 1893 iki 
1904—1905 metų. 


a. Poemos epizacija 


Tik pradėjęs skaityti pirmąją giesmę, tuoj pajunti, kad 
poeto požiūris į medžiagą yra pasikeitęs. Amžinoji lyrikos 
dabartis čia yra pakeista būtuojų laiku, ir pasakojimas kar- 
tu įgauna retrospektyvų pobūdį. Tiesa, tas pasakojimas 
yra kupinas lyrizmo, „nuotaikos“, „autobiografiško inty- 
mumo“, bet, palyginti su pirmuoju variantu, jis vis dėlto 
žymiai objektyvesnis, jame matome nebe trumpus objek- 
tyvybės atšvaitus poeto jausmų tėkmėje: čia iškyla jau 
įvykiai, žmonės, juos supanti buitis ir gamta. Toks santy- 
kio su medžiaga pobūdis, čia ryškėdamas, čia vėl priartė- 
damas prie pirmykščio grynojo lyrizmo, išsilaiko visose 
šešiose giesmėse. 

Buities, veikėjų aplinkos vaizdų ypač apstu pirmosiose 
giesmėse. Atkaičiai ir jųjų šeimininkai, Juozo vaikystės 
ir ankstyvosios jaunystės metai, brolis, sesuo, kaimynas 
Juška ir jo lengvabūdė duktė Vanda, Jonas Glinskis — vi- 
sa tai praslenka pro skaitytojo akis, susipynę su giedro 
ir ankstyvo rudens, su ramių, žvaigždėtų vasaros naktų 
vaizdais. Taip pat išsamiai ir neskubant nupieštas ir Goš- 
tauto dvaras bei jo gyventojai. 

Visiškai naujas dalykas, palyginti su ankstesniuoju va- 
Tiantu, yra gana gausiai poemą išmarginusios grynai bui- 
tinės detalės, kurios suteikia kūriniui realistinio, plastinio 
vaizdingumo, sudarydamos atsvarą kitų poemos vietų ly- 

rinei patetikai ir tuo kurdamos gyvenimo pilnybės ir dau- 
giapusiškumo įspūdį. 

Piešdamas Juozo tėviškės vaizdą, poetas nusako net 
ekonominį ūkio pajėgumą: Atkaičiai „lig Sekminių iš- 
šluosto paskutinį aruodą“... Mažasis Juozukas, pirmąsyk 
išvažiavęs iš namų, atsimena, 


Kaip, bekinkant jam arklius, kudakavo višta; 
Kaip matušė kelionei ryšelius dėstinėjo; 
Kaip praleido lig tilto ir per visą tą laiką 
Glostė vargšą sūnėlį; kaip abudu verkšleno. 


Viena kita panaši detalė įpinta į Goštauto dvaro aprašy- 
mus, o scena su Mauša Rudbarzdžiu, atėjusiu veršiuko de- 
rėti, skamba tiesiog natūralistiškai. Realistinių paveikslė- 
lių rasime ir trečiojoje giesmėje: čia ir sekmadienio pus- 
ryčiai pas Glinskius, ir į pamaldas traukiančiųjų vaizdas: 


Bildėjo ir rūko nuo ryto keliai, 
Keno kiek įmanomi buvo arkliai, 
Tas porą pavalkais užkinkė; 
Pėsčiųjų, kaip gulbių devyni pulkai 
(Nuo jų apdarų marguliavo takai), 
Žingsniavo būriais susirinkę. 


Ant vyrų daugiausia sermėgos milinės; 


Mergaičių gi jupos margai čerkasinės; 
O rūtos dabina kasas.., 


Tokiame pat lygmenyje — tik dar „žemesniu stiliumi“ — 
nuskamba ir ironiška autoriaus pastaba: 


Sulėkusiems ponams pusiau tik sumos 
Vis šveicorius vietą lazda iškamuos, 
Daužydams sermėgiams kupras. 


Panaši ir kita proga cituotoji Sokaičių plikbajorių cha- 
rakteristika, 
Spalvingas plastiškas Juškų dvaro vaizdas ketvirtojoje 
giesmėje: 
Bet štai jau ir Girdvainių dvaras antai! 
Sulinkęs į žemę, tarytumei, lūžta; 


Išbaltintas sienas iš tolo matai 
Lyg vištą, apžergusią gūžtą, 

Aplinkui sodelis; ties durų išbėgo 

Du topiliu; langus lig pusės užgožė 

Akacijų krūmai; jų tarpus pamėgo 
Serbentas ir raustanti rožė. 


Šis ramus ir dėmesingas buities vaizdavimas tėra tačiau 
tik vienas požymis, rodąs įšaugusį poemos epiškumą. Tai 
matyti taip pat ir iš poeto pastangų duoti baigtesnę fabulą. 
Pirmajame variante Maironis nužymėdavo tik tarsi kokius 
siužetinius taškus, tarsi punktyru tenubrėždavo fabulą, kuri 
vietomis visai ištirpdavo ir paskęsdavo lyrizmo srovėje, 0 
dabar stengiamasi įvykių grandinę nuosekliau sumegzti. 

Pirmoje giesmėje pasakojama apie Juozo vaikystę ir 
jaunystę, jį formavusius veiksnius, jame brendusius įsiti- 
kinimus bei siekimus. Antroje — duodama taip pat išsa- 
miai Jadvygą suformavusi aplinka; lemtingasis Juozo ir 
Jadvygos susitikimas, abiejų širdyse sukilę jausmai pie- 
šiami, išsamiai brėžiant situacijas, neapsiribojant, kaip pir- 
majame variante, tik veikėjų vidiniu monologu. Šią liniją 
toliau tęsia ir vysto trečioji giesmė, sutelkta apie sekma- 
dienio pamaldų epizodą, tik čia jau vaizdavimas ne toks 
konkretus, išorinis piešinys nebe toks ryškus kaip pirmo- 
siose giesmėse: akcentai su aiškia persvara čia krinta į 
vidinį veikėjų monologą. 

Ketvirtoji giesmė, labai svarbi idėjinei poemos koncep- 
cijai atskleisti, fabulos atžvilgiu nereikšminga: joje, kaip ir 
pirmajam variante, nedalyvauja nė vienas iš pagrindinių 
poemos veikėjų, ir mes tik probėgšmais tesužinome apie 
tolesnį Juozo likimą. Užtat penktoji giesmė beveik visa 
paskirta Juozo—Jadvygos linijai. Savo funkcija ji tad ne- 
siskiria nuo tos pačios pirmojo varianto giesmės, bet me- 
džiagos traktavimas čia kitoks. Pirmajame variante, kaip 
atsimename, Juozas atsisako minties kovoti su Goštauto 
aristokratiniais prietarais dėl Marinės: jis jaučiasi turįs 
jėgas skirti ne savo, bet tėvynės laimei. Po to ėjo pate- 
tiška, nors ir kiek naivi gaisro scena, kur Juozas iš liep- 
snojančio rūmo išgelbėtai Marinei palieka paskutinį prie- 
saką — gyventi ne sau pačiai, o tėvynei. 

Naujajame variante poetas atsisakė šios romantiškai ne- 
tikroviškos situacijos, jis stengėsi viską išaiškinti realiau, 
gyvenimiškiau, pagrįsti, motyvuoti. Juozas dabar kaip ir 

Marinė gyvena Varšuvoje, studijuoja, dažnai aplanko Goš- 
tautų namus. Bet štai kartą tėvas jį pakviečia ir griežtai 
išdėsto savo požiūrį, prašydamas daugiau jų namuose ne- 
besilankyti: Jadvyga ir savo kilme, ir turtu, ir įpročiais 
esanti ne jam. Jeigu jis iš tikrųjų mylįs Jadvygą, turįs 
jai duoti suprasti, kad tarp jųdviejų viskas baigta; o jam, 
Juozui, Goštautas išpiršiąs „ir turtingą, ir, rasit, gražesnę 
lietuvę“. Juozas, įžeistas iki širdies gelmių, nutraukia ry- 
šius su Jadvyga, pasiryžęs paskirti gyvenimą „aukštes- 
niems idealams“. Tačiau, kaip jau yra nurodę ir Vaižgan- 
tas, ir V. Mykolaitis-Putinas, šis Juozo pasiryžimas nėra 
pakankamai motyvuotas psichologiškai: jį paaiškina tik 
bendroji poemos atmosfera. Ir galima būtų pridurti, kad 
toji atmosfera šį pasiryžimą geriau paaiškina ir įprasmina 
pirmajame variante negu čia, kur vietoj pasiryžimo he- 
roizacijos teikiami platūs Juozo ir Jadvygos kančių vaiz- 
dai. Šis herojaus žingsnis apgaubiamas rezignacijos šydu, 
ir mes jį suvokiame greičiau kaip neteisingą ir skaudų li- 
kimo smūgį negu kaip pasigėrėjimą keliantį valios ir ide- 
alizmo žygį. Taigi epinės vaizdavimo, fabulos išplėtimo 
pastangos čia nedavė teigiamų rezultatų. 

O šeštoji giesmė epiniu atžvilgiu liko visiškai nepra- 
turtėjusi. 

Tačiau tiek buitinio plano išplėtimas, tiek didesnis, ly- 
ginant su pirmuoju variantu, fabulos išbaigtumas tėra, 
žinoma, tik priemonės. Kalbant apie poemos epizaciją, 
svarbiausia yra pažiūrėti, kiek visa tai tarnauja veikėjų 
paveikslams kurti, kiek poemos žmonėms pavyko suteikti 
savarankiškos egzistencijos, ar jų balsas neištirpsta auto- 
Tiaus intonacijose, ar charakteriai nesusilieja su pačiu 
poetu, 

Iš karto reikia pasakyti, kad pagrindinis veikėjas — 
Juozas Rainys — iš esmės nesiskiria nuo pirmojo varianto 
Juozo Vilaičio. Tiesa, dabar mes matome daugiau jo aplin- 
kos, jis veikia aiškesnėse, plačiau pavaizduotose situaci- 
jose, bet nuo to nė kiek nepasikeičia jo vidinis artimumas, 
beveik tapatumas autoriui. Ir čia įspūdingiausiai jo pa- 
veikslas iškyla vis dėlto ne epiškai kurtose situacijose, O 
vidiniuose monologuose, dainose, itin išryškėdamas per 
gamtos vaizdus ir entuziastingus tėvynės meilės himnus. 

Daugiau pasikeitę yra antraeiliai personažai, jie įgyja 
reljefingumo, spalvų, apibrėžtumo, savarankiškumo auto- 
riaus atžvilgiu. Kai kurie jų, pirmajame variante tik pa- 
minėti, iškyla dabar su gyvu vaizdingumu. Tai pasakytina 
visų pirmą apie motiną Rainienę, pasirodančią trumpai tik 
pirmoje giesmėje, bet viena kita detalė sukuria graudų ir 
švelnų motinos valstietės paveikslą. 

Gyviausieji poemos veikėjai yra kuriami buitiškai, kaip 
tėvas Rainys, sumanus šeimininkas, santūrus ir rimtas žmo- 
gus, kaip senis Glinskis. Jau pirmajame poemos variante 
Maironis stengėsi iš jo kurti „charakteringą“ personažą, 
jį kiek daugiau individualizuodamas negu kitus veikėjus. 
Dabar jau tuo keliu pažengta gana toli, ir savo prasčiokiš- 
ka kalba, kiek gruboku humoru Glinskis tampa iš tikrųjų 
ryškiu ir įsimenamu veikėjų. Jau pirmąja replika jis sto- 
ja „žemojo stiliaus“ lygmenyje: 

„Na vyrai!"— atsiliepė Glinskis drūtai:— 


Ana Aia45 


Iš miego nei mano žmona 
Neišsuka sviesto, o juk, indaroką 
Aukštai pasiraičiusi, suktisi moka. 
Gana bekirmyti, gana!" 


Tokio pat pobūdžio yra ir autorinė kalba, šnekant apie 
šį personažą: 

Skilvys, mat, išalkęs jam grobus susuko: 
Ir kurkė po pilvą pypliai. 

Nors davė klebonas stiklelį išmesti, 
Per tai tik gavai įkyriau pasigesti 
Žalibarščių ir lašinių! 

Nors šykščiai nubrėžta, bet pakankamai ryški ir kai- 
mynų bajorų Juškų, nedidelio dvarelio savininkų, charak- 
teristika: tėvas mielai bendraująs su valstiečiais, įaugęs į 
gimtąją aplinkumą, o motina — pilna bajoriško „„honoro“, 
tuštoka, sulenkėjusi ir svetima savo kraštui ir kultūrai 
(tiesa, jų charakteristika bus baigta tik aštuntojoje ,„Jau- 
nosios Lietuvos" giesmėje). Net ir senis Goštautas tėra 
gyvas tiek, kiek autorius vaizduoja jį „,prozaiškoj" gyve- 
nimo realybėj. 

Bet įdomiausią evoliuciją yra išgyvenę du pagrindiniai 
Moterų personažai: Jadvyga Goštautaitė (pirmojo varian- 

to Marinė) ir Vanda Juškytė (pirmojo varianto Jadvyga). 
Pirmajame variante šios moterys yra poetizuojamos, tik 
pirmoji apgaubta daugiau svajingos melancholijos, o an- 
troji — šviesaus žaismingumo, 

Antrajame poemos variante emocinis santykis su abiem 
moterim yra griežtai skirtingas. Jadvyga Goštautaitė (bu- 
vusioji Marinė) traktuojama taip pat pakiliai, poetizuo- 
tai. Užtai Juškytė parodoma nuosekliai satyriniu aspektu 
(apie jos paveikslą savo vietoje plačiau kalbėta), ir dabar 
šiedu paveikslai ne papildo vienas kitą, kaip anksčiau, 
bet kontrastuoja: visi Juozo jausmai telkiasi apie Jadvygą, 
ir Vandai čia nėra nė mažiausio širdies kampelio: ji šito 
nė nenusipelno vėlesnėje autoriaus koncepcijoje.*? 


90 Šių dviejų personažų evoliucija yra įdomi ne tik Maironio kūrybi- 
nio metodo pakitimams pažinti: ji leidžia žvilgtelėti ir į poeto kūrybinės 
psichologijos raidą. „Medžiagoje Maironio biografijai“ yra užrašytas 
Mačiulių kaimynų Navickų dukters Teklės Navickaitės-Dambrevičienės 
pasakojimas. Ji jaučiasi esanti „Jaunosios Lietuvos“ Jadvygos prototipas. 
Ten pat tvirtinama, kad Navickai esą „Jaunosios Lietuvos“ Juškų proto- 
tipai (Vaižgantas taip pat nurodo, kad „J. Lietuvoje" esą atvaizduoti 
Navickai, tik nenurodo, su kuriais personažais jie sietini — Tumas J. 
Jonas Maironis-Mačiulis— P. 162). T. Navickaitė-Dambrevičienė, jau gi- 
lios senatvės sulaukusi, prisimindavusi jaunystės meilę kaip gražiausią 
savo gyvenimo epizodą. Gyvai, kaip vakar buvusias, ji atsimenanti sce- 
nas prie fortepijono, kaip ji skambindavusi, o jaunasis Maironis dainuo- 
davęs, apkabinęs ją per pečius. Iš tikrųjų gi, atrodo, Navickaitė sietina 
su Juškytės, Vilaičių (ar Rainių) kaimynų dukters paveikslu, ir tik anos 
fortepijono scenos priskirtos Marinei Goštautaitei, kuri savo aristokra- 
tiškąja buitimi, savo giliu, neprieinamu tolimumu Juozui sietina jau su 
visai kitu prototipu — galbūt su Marija Tiškevičiūte (apie tai žr. šios 
knygos p. 218—219). Tik rašydamas savo jaunystės poemą, Maironis savo 
gyvenimiškosios patirties, konkretaus prototipo dar nesugebėjo atskirti 
nuo meninio paveikslo. Ir vieną, ir kitą personažą jis apgaubia tuo pačiu 
jausmu, kurį jis yra patyręs šių veikėjų tikroviškųjų prototipų atžvilgiu. 
Kūrybinė tikrovės transformacija čia pasireiškė tik tuo, kad ana tikrovėje 
su Tekle Navickaite susijusi fortepijono scena priskiriama ne Jadvygai 
Juškytei, o Marinei Goštautaitei. 

Praslinkus dešimčiai metų, poetas jau galėjo atsiriboti nuo anų jau- 
nystės išgyvenimų: kurdamas dviejų moterų paveikslus, jis jau lemiamą 
vaidmenį suteikia ne gyvenimiškiems biogralinės patirties faktams, O 
meninei kūrinio koncepcijai: jam nereikia poemoje dviejų iš esmės pa- 
našių moterų — jis nori kurti kontrastuojančius paveikslus. Dėl to jis 
Juškytę atsieja nuo šiltų jaunystės atsiminimų, kuriais jis buvo apgaub- 
ta pirmajame variante, sukurdamas vientisą satyriškai traktuotą paveikslą. 
Abstrahuodamasis nuo tiesioginio išgyvenimo, nuo biografinio fakto, 

Visi čia nužymėtieji antrojo poemos varianto pakiti- 
mai — detalesnė buities charakteristika, tobulesnė fabula, 
paryškėjusi veikėjų individualizacija — rodo išaugusį po- 
eto dėmesį objektyvaus gyvenimo tikrovei, plastinių re- 
alistinių momentų sustiprėjimą jo poetiniame braiže. Ta- 
čiau ne vien šie bruožai rodo estetinio santykio su tikrove 
praturtėjimą. 


b. Meninė publicistika 


Naujajame poemos variante atsiranda epizodų, kuriuos 
sąlygiškai norėtųsi pavadinti menine publicistika. Tai frag- 
mentai, nesusiję tiesiogiai nei su fabula, nei su veikėjų 
charakteriais. Bet tai nei gamtovaizdžiai, nei lyrinės dai- 
nos arba himnai, o apibendrinantys svarstymai visuomeni- 
ne istorine ar politinę tematika. Kartais pradėdami gies- 
mę, kartais šiaip sau į ją įsiterpdami, jie atlieka idėjinių 
akcentų vaidmenį, įjungdami poemoje vaizduojamus ats- 
kirus faktus į platesnį istorinio vyksmo kontekstą. Šitoks 
meninio vaizdo kūrimo kelias, kai poetas eina ne iš atski- 
To reiškinio ar išgyvenimo į apibendrinimą, o priešingai — 
kai abstrakti idėja, loginių samprotavimų grandinė jam 
tampa estetinio išgyvenimo išeities tašku — šitoks kelias 
sudarys vieną iš būdingų Maironio poezijos aspektų. 

Ne visi šie meninės publicistikos fragmentai poetui ly- 
glai gerai pavykę. Kai kurie iš jų, kaip „Po Lietuvą miegta 
tėvynės vaikai“ arba ,,Nuvargusi amžiais, palikus be va- 
do“, nepaisant, kad juose, ypač antrajame, yra tikrai gra- 
žių ir prasmingų posmų, gana blankūs ir monotoniški. 
Tai greičiau proziškas minčių dėstymas eilėmis negu 
poezija. Priešingai — kiti („Idėjos, jei didžios, nemiršta 
kaip žmonės“, „Palaimintas laikas, kada vieversys“, „Kas 
Vilniuje stabo stovylos nematė“, „Jei Dievui tik lūpų 
Užtenka garbės“) yra tikri Maironio poezijos perlai. 

Kaipgi atrodo šių fragmentų meninis audinys? Žvilgte- 
rėkime į vieną pačių geriausiųjų: „Idėjos, jei didžios...“ 
Loginė jo ašis labai aiški: įžanginiame posme deklaravus 


Poetas ima laisvai operuoti gyvenimiškos patirties pateikta medžiaga, 
palikdamas erdvės meninei išmonei ir kartu sukurdamas išbaigtesnius 
personažus, pagilinančius idėjinį poemos turinį. 

didžių idėjų nemirtingumą, toliau išskaičiuojamos Euro- 
pos tautos — nuo pietų iki šiaurės — kurias yra apėmęs 
tautinis sąjūdis. Du pabaigos posmai išreiškia skatinimą 
kovoti ir tikėjimą, kad kova baigsis pergale. 

Šio fragmento sugestyvumą lemia visų pirma pačios 
idėjos tiesa ir grožis, gilus, visą autoriaus būtybę apėmęs 
tikėjimas šios idėjos teisingumu ir nemarumų — visa tai 
sudaro akivaizdžiai juntamą, bet neapčiuopiamą poetišku- 
mo šaltinį. Analizės keliu tėra galima parodyti, kas šios 
poezijos mMaterialiojoje išraiškoje prabyla tiesiai į skaity+ 
tojo vaizduotę, emocinę prigimtį, kas pažadina ją rezo- 
nuoti poeto išgyvenimus. 

Pirmasis posmas — metafora. Jo pradžioj gretinamos ab- 
strakcijos ir gamtos reiškiniai: didžios idėjos neina ramiai 
kaip saulė dangaus skliautu; jos veržiasi kaip audra, mė- 
tydamos žaibus — veržiasi į gyvenimą per kovą ir kančią. 
Antrosios posmo dalies metaforiškumas paslėptas, nuėjęs 
į potekstę, gyvas pirmųjų eilučių sukeltomis asociacijo- 
mis: 

Užtat gi, kad saulė nušvis ant dangaus, 


Nustelbę diegai dar sveikiau atsigaus, 
Jų vaisius palaimintas bus. 


Šis posmas sąlygoja viso fragmento tonaciją: tai, kas 
seka toliau, mes suvokiame kaip pradžioje išsakytos min- 
ties atskleidimą — nemirtingoji tautų atgimimo idėja tvis- 
ka mums vis naujomis, žėruojančiomis spalvomis, džiugiu, 
pergalingų grožiu. O metafora šią idėją nuspalvina žemę 
gaivinančios audros ir pergalingai patekančios, liūčių 
nupraustos saulės vaizdu, nes poetui čia, kaip ir daugelyje 
kitų vietų, puikiai pavyko rasti vaizdinį ekvivalentą sąvo- 
kinei reiškinio charakteristikai. 

Tolesni trys posmai — už laisvę kovojančių tautų išs- 
kaičiavimas. 

Pirmiausia —, „Atėnų ir Spartos pagirtini sūnūs“, besi- 
vaduoją iš Islamo pančių, pakylą „iš amžino miego“. 
Posmas griežtas, be puošmenų, be metaforų, bet jau vien 
antikinės senovės -— išmintimi ir grožiu švytinčios Ela- 
dos — priminimas, jau vien „kardas Islamo“, kuris „prieš 

Graikiją siunčia jančarų pulkus“, sužadina vaizdų, asocia- 
cijų spiečių ir nedviprasmišką emocinį nusiteikimą. 

Kitas posmas skirtas atbundančioms slavų tautoms. Čia 
metonimijų, metaforų eilė kuria sųdėtingą asociacijų 
grandinę, paliečiančią įvairias vaizduotės ir jausmo sferas. 
Kosovo kapai — praeities heroika — tartum užburtas var- 
pas, žadina nacionaliniam išsivadavimui slavus, ir tekan- 
čios ryto saulės nušviesti džiugiau bėga Moldavos, Mori- 
cos ir Dunojaus vandenys: toks tradicinis ir toks talpus 
vaizdas. 

Trečiame posme dar daugiau minima kraštų ir tautų: 
ir vergauti toliau nesutikęs vengras, užsigeidęs „Stepono 
švento vainiko/ ant savo karalių galvos“, ir „slovakai, 
lužičai ir net Pamarys“, ir šiaurės granituose stūksanti 
Suomija. Atrodo, kad poetas vos spėja išvardyti, vos be- 
spėja apžvelgti mirgantį jaunų tautų pavasarį. 

Ir nebesutramdomu džiugesiu išsilieja sekantis posmas: 
„Laimėkite, jaunos, pakylančios šalys!“, drauge su pasku- 
tiniuoju sudarydamos triumfališką finalą. 

Vienas akivaizdžiausių kiekvieno poetinio kūrinio gy- 
vumo, organiškumo rodiklių yra jo ritminis piešinys, in- 
tonacija — ji betarpiškiausiai perteikia poetinio jausmo 
pulsavimą, atskleidžia skirtumą tarp sueiliuotos prozos, 
įspraustos į negyvus metro rėmelius, ir tikros poezijos. 
Fragmentas „Idėjos, jei didžios —" kaip tik ir pasižymi 
ritmo organiškumu, jo kiekvienas piešinio vingis moty- 
vuotas minties ir jausmo vyksmu. Tik pirmu požiūriu 
griežti šešiaeiliai posmai atrodo nepriekaištingai simetriš- 
ki. O iš tikrųjų kiekvienas trieilis turi savą sintaksinę 
struktūrą, sąlygojančią jo ritmą, savotiškai išdėstytas pau- 
zes, logiškai pasirodančius vyriškuosius ir moteriškuosius 
rtimus. O paskutiniojo finalinio posmo visas penkias ei- 
lutes (išskyrus pirmąją — kreipinį) apima vienas galingas 
sudėtinio sakinio srautas, surakintas rimų sistema (aba- 
bcc), išskiriančia jį iš visų ankstesnių posmų (jie rimuoti 
aabccb), jo paskutinio dvieilio vyriški gretutiniai rimai 
nuskamba kaip skardus pabaigos akordas: 


Karadzič, Šafarik, Dobrovski, Deake! 
Vardai jūsų garsūs per amžius skambės, 
Ir sūnūs sūnums, jūsų darbus apsakę, 

9. Maironis 


Didžiuosis ir, sau panorėję garbės, 
Į darbą sustos, kaip tėvų milžinai, 
Ir žadins kitus, taip kaip jūsų vardai! 


Panašia poetine jėga pasižymi ir šeštosios giesmės pra- 
džia: „Palaimintas laikas, kada vieversys, /į dangų iškilės, 
viešai apgarsys pavasario auštantį rytą.“ Pirmieji du jo 
posmai galėtų būti laikomi puikia ode pavasariui. Bet įsi- 
bėgėjusį džiūgaujantį ritmą staiga nutraukia trečiojo pos- 
mo pradžios ryškios inversijos; pirmoje eilutėje neįsite- 
kusio sakinio žodis perkeltas į antrąją: 

Pavasaris kitas nabašninkus gali 
Prikelti, kad bočių užmirusią šalį 
Iš amžino miego vadina! 

Staiga pamatome, kad ši odė pavasariui buvo tik di- 
džiulio paralelizmo pirmasis narys. Bet jis savo ekspresija 
ir vaizdingumu patraukia, apima ir antrojo nario abstrak- 
cijas: tautų pavasaris pinasi ir jungiasi mūsų vaizduotėje 
su galingu, nenumaldomu, neišvengiamai sniegus ir šaltį 
nugalinčių gamtos atbudimu. Paralelizmą apvainikuoja vėl 
įspūdingas džiaugsmu ir jausmo energija trykštąs posmas: 

Gražu, kai pavasaris, griaudamas ledą, 
Pažadina gamtą skaisčiais spinduliais; 
Gražiau, kai didvyriai mylėdami veda 
Tėvynę naujais atgimimo keliais! 
Palaiminti jūs, atgimimo laikai! 

Tr jūs, išrinktieji tėvynės vaikai! 

Kiek kitokio pobūdžio yra šeštosios giesmės fragmen- 
tas „Kas Vilniuje stabo stovylos nematė“. Čia nebėra tų 
emfaziškai reiškiamų jausmų, tos patetikos, kuri būdinga 
aniem dviem epizodams — jam publicistikos pavadinimas 
gal iš tikrųjų geriausiai tinka. Tai odė, rašyta, žinoma, su 
giliausia ironija Muravjovui. Kaip Herostratas įamžinęs 
savo vardą, sudegindamas Efese Dianos šventovę, taip Mu- 
ravjovas pasistatęs amžiams paminklą, uždrausdamas lie- 
tuviškas knygas. Šituo smurto žygiu jis pažadinęs lietuvių 
tautą kovai, pasipriešinimui — taigi blogis, neteisybė pa- 
tarnavo pažangai ir gėriui: 

Lietuvi! Jei saulė ant tavo dangaus 


Kada užtekės, tu nespjauk ant žmogaus, 
Nors tavo netroško jis labo! 

Tiktai parašyk: „Kas prieš tiesą kariauna, 
Pats rankomis savo sumanymą griauna.“ 
Tą žodį iškalk ant jo stabo. 


Maironis čia rado naujų vaizdų išsakyti vienam pagrin- 
dinių savo istorinės koncepcijos teiginių: pažanga, istori- 
škai progresyvūs reiškiniai visada laimi, užtvenkti istori- 
jos upės neįmanoma. O kliūtys, kurias savo kelyje sutin- 
ka pažanga, tik dar sustiprina ir aktyvina jos jėgas. Šis 
poetinės publicistikos fragmentas tuo ir įdomus, kad poe- 
tui pavyko savo minčiai rasti ryškią ir įtaigią vaizdinę iš- 
raišką, motyvą, pilnai išreiškiantį idėją. 

Panašios meninės publicistikos posmai yra naujas daly- 
kas Maironio poetinėje mąstysenoje. Tiesa, užuomazgų 
būta ir anksčiau: „Idėjos, jei didžios“ ir „Palaimintas lai- 
kas" atskirais aforizmais ir vaizdais šmėkščiojo dar 1893 m. 
Bet išvystyti tik užsimezgusią mintį, dažnai gana palaidas 
refleksijas, sukurti jų pagrindu tobulai baigtą kūrinį, kur 
darniai susipina turtinga prasmė, įkaitusio jausmo energi- 
ja ir visa tai apėmusi tvarkos, kompozicijos jėga — šitai 
galėjo padaryti tik subrendimo pasiekęs Maironio talentas. 


c. Stiliaus pakitimai 


Ryškiausiai poeto talentas atsiskleidžia, pasižiūrėjus į 
kalbinį-stilistinį poemos audinį. Nesileidžiant čia į visa- 
pusišką jo analizę, tesinori nužymėti tas tendencijas, ku- 
rios matyti stiliaus raidoje, lyginant abu poemos varian- 
tus. O ši raida vyko trimis pagrindinėmis kryptimis: di- 
dėjant kalbos vaizdingumui, vaizdo išbaigtumui ir keičian- 
tis vaizdo keliamų asociacijų pobūdžiui. 

Vaizdingumo stoką Maironiui aštria ir pašaipia forma 
yra savo metu prikišęs „Varpe“ S. Matulaitis, duodamas 
triuškinančią poemos „Tarp skausmų į garbę" charakteris- 
tiką. Kūrinio autorius tuomet lygiai kategoriška forma kri- 
tiko pastabas atmetė, bet praslinkus daugiau kaip dešim- 
Čiai metų ir atvėsus aistroms, poetas vis dėlto visas re- 
cenzijoje paminėtas vietas ištaisė. 

„Varpo“ recenzentas pažymėjo antrosios giesmės pra- 
džios dvieilį: „Ir prašė nuo viešpaties apdaro kito/ ir lau- 
kas, ir girių ūžimas“ (,„„...paprastas žmogus niekad nepra- 

manys apdaro girių ūžimui")"'. Naujajame variante toji 
vieta skamba šitaip: 


Ir prašė nuo viešpaties apdaro kito 
Bailiai iš po sniego išlindę šilai. 


Kaip nevykusį S. Matulaitis pažymėjo ir šį trečiosios 
giesmės vaizdą: 


Keli spinduliai jau ir langą užgavo, 
Įspindę į stiklą jo sklidų; 

Primerkę akis įvairiai sužaibavo 

Ir žiūri pradrisę į vidų. 

Savo replikoje į recenziją Maironis rašė: „Kritikas ne- 
gali suprasti, kaip tai spinduliai gali sužaibuoti ir, lyg 
primerkę akis, žiūrėti pro langą į vidų. Tegul paskaito 
Šilerį: ten ras ne vienoje vietoje apie žaibuojančias akis 
ir gal taip nesistebės."?* Bet naujajame variante toji vieta 
jau skamba šitaip: 


Keli spinduliai net ir langą užgavo, 
Per medžių šakas nedrąsiai sužaibavo 
Ir žiūri į vidų skaisčiaus. 

Panašiai autorius reagavo ir į kitas šio pobūdžio „Var- 
po“ pastabas. 

Tačiau stiliaus taisymai neapsiriboja aiškių netikslumų 
koregavimu — kalbinė išraiška įgauna iš esmės naujų 
bruožų. 

Stebint Maironio poemų stiliaus raidą, akivaizdi ten- 
dencija, kaip jau minėta, siekti vaizdingumo. Poetas ieš- 
ko taiklaus žodžio, apibūdinimo piešiamiems objektyvaus 
pasaulio daiktams, reiškiniams — nesvarbu, ar jie poemoj 
tėra kaip vaizduojamo gyvenimo realijos, pavyzdžiui, ga- 
mtos ar buities vaizde, veikėjo portreto charakteristikoje, 
vaizduojant kokią nors situaciją, ar sudaro metaforą — 
mėgstamą Maironio vaizdinį ekvivalentą, asociatyviai su- 
sijusi su sąvokų, abstrakčių idėjų pasauliu. Visur po- 
etas sieks kuo didžiausio konkretumo, tikslumo, vaiz- 


*! Varpas.— 1895.— Nr. 9.— P. 135. 
92 Apžvalga.— 1895.— Nr. 22.— P. 174, 

dingumo, nuo bendro eidamas prie individualaus. Šis ke- 
lias yra akivaizdus, palyginus atitinkamus abiejų variantų 
tekstus: 


Ivariantas 


Numetus ledus nusidžiugus Venta 

Banguoja, bučiuoja krantus: 

Ją sveikina paukščių linksminga byla 

Ir arti išėjęs žmogus. 

Prasijuokė saulė skaisčiais spinduliais; 

Palangiais vaikai prieš ją šildos. 

„vien skubina ritinti šieną 

„Jie tirpsta tada kaip ledai 

„Ji mainos, kaip oras nuo vėjo 

„0 rasos ant medžių tai diemantais krinta, 

tai spindi žieduos žolynų, 

Jau slaviškos šalys iš miego pakilo! 

Pavasarių žydžia jauni jų darbai! 
Vieniems tik lietuviams dvasia nesušilo: 
Žiemos tebegaudžia ten vėjai šaltai. 


II variantas 


Numetusi ledą, nudžiugus Venta, 

Bučiuodama krantą, banguoja, putojas— 
Ją sveikina pempės giesmė įprasta 

Ir žagrę išėjęs mėginti artojas. 

Prasijuokė saulė skaisčiais spinduliais; 

Vaikai vienmarškiniai palangėmis šildos. 
„„Vien skubina ritinti džiūstantį šieną 

„tirpsta tada, kaip prieš saulę ledai 
„„Mainos, kaip margos padangės nuo vėjo 

„„O Tasos, kaip perlai, ant lapų sužibo, 

Vainikų galvelės prie žemės nudribo 

ir tūkstančiais spindi varsų. 

Jau slavai sukilo. Nuo Juodmario krašto 
Pavasaris eina Karpatų kalnais, 

Po Lietuvą—žiema, Nei žodžio, nei rašto 
Neleidžia erelis, suspaudęs sparnais. 


Kartu su šia individualizavimo, konkretizacijos tenden- 
Cija siekiama duoti kaip galima daugiau išbaigtą ir ob- 
jektyvų vaizdą: autoriaus emocija, vertinamasis momen- 
tas dabar glūdi potekstėj, vengiama jausmą reikšti tiesio- 
giai, arba bent tai daroma žymiai taupiau negu pirmaja- 
me variante. Šis procesas gerai matyti jau pirmuosiuose 
poemos įžangos posmuose: 

Ivariantas 


Kur šiandien Jinai?.. 
Vien kapus tematai: 
Ir liūdna, ir skaudžia krūtinę!.. 


II variantas 

Kur šiandieną jinai? 

Miega jos milžinai: 

Po žemių jų ilsis krūtinėl 
I variantas 


Kur garsi ta šalis?.. 

Klausos, ieško ausis 

Ir žadą atrasti norėtų! 
Bet jau amžiai penki, 

Tr vis nekelias ji 

Po tiek sopulių iškentėtų! 


II variantas 


Kur garsioji šalis, 

Varius savo vilnis 

Lig Dono ir marių Juodųjųė.. 
Vienas garsas tiktai, 

Vien apžėlę kapai 

Beliko iš amžių senųjų! 


Maironis dabar linkęs metaforą pakeisti paprastesniu 
nusakymu, pavartodamas žodį tiesiogine prasme; o antra 
vertus — užuot atvirai išsakius jausmą, ieškoma vaizdo, 
kuris tik dėl savo konteksto sukelia asociacijas, artimas 
anam nuoširdžiam jausmo išsiliejimui, dažnai net turtin- 
gesnes. Štai pavyzdys: 


Ivariantas 
Štai jau kaukia šiaurys, 
-Jis miegus nuvarys; 
Atbusi, brangiausia tėvyne! 
II variantas 


Skausmuos jėgos išaugs, 
Atgimimo sulauks: 
Jau blaivosi orai aptemę. 


Pirmų dviejų eilučių metafora pakeičiama tiesioginės 
prasmės žodžiais („atgimimo“ metaforiškumas čia beveik 

nejuntamas), o trečioje eilutėje atvirai skambėjęs poeto 
balsas užleidžia vietą imliam ir asociatyviam vaizdui: „Jau 
blaivosi orai aptemę."“ Visa tai rodo ieškojimus ta pačia 
tikslumo ir didesnio vaizdingumo linkme. 

Šią tendenciją patvirtina ir polinkis vengti hiperboli- 
zuotų, didelį jausmų intensyvumą reiškiančių metaforų, 
palyginimų. Pirmojo varianto „Kaip saulės — akių spin- 
duliai" pasikeičia ne tokiu intensyviu „kaip spindinčios 
rasos — akių spinduliai“. Vietoje nusakymo; jaunystės sie- 
kiai „išnyko kaip žaibas, užšvitęs aukštai“, atsiranda „kaip 
šalčio užgauti pavyto žiedai“. 

Keletu atžvilgių įdomus ir šis sugretinimas: 


Ivariantas 


Kas širdį suprastų ant žemės kada? 

Ji mainos kaip oras nuo vėjo! 

Bet eina prieš vėją, ne taip kaip bangą; 
Ji audros takus numylėjo! 

Širdis be karionės nemoka mylėti: 

Jai kliūtys-—druska ant ugnies! 


II variantas 
Kas širdį žmogaus besuprasti galės? 
Ji mainos, kaip margos padangės nuo vėjo; 
Bet neina pavėju: ir tą pamylės, 
Kurio sau pavergti nespėjo. 
Širdis be karionės nemoka mylėti: 
Be kliūčių ji gęsta aistra kibirkšties! 


Ir čia vengiama intensyvaus vaizdo: tai rodo paskuti- 
niųjų eilučių palyginimas — deja, negalima pasakyti, kad 
naujojo varianto naudai. Trečioje ir ketvirtoje eilutėje 
atsisakyta nors labai emocingos, bet gana padrikos me- 
taforos ir pasirinktas tiesioginis nusakymas. Charakterin- 
ga tačiau, kad ir su šiuo pakeitimų krenta bendras jau- 
smo tonusas. Žodžiais „bet eina prieš vėją" ir „bet neina 
pavėjui“ pasakyta lyg ir visiškai tas pat, o vis dėlto kie- 
kvienas pajus didesnę įtampą pirmajame variante. 

Peržvelgus charakteringiausius antrojo poemos varian- 
to taisymus, matyti pagrindinė Maironio stiliaus raidos 
kryptis: jis vystosi didesnės individualizacijos, realistinio 
vaizdingumo linkme, atsisakant jausmo hiperbolizavimo ir 
subjektyvizmo, Šitoji tendencija atitinka Maironio poe- 

mos žanro raidos kryptį, kurią galima būtų apibūdinti 
kaip polinkį į polifoninį vaizdavimą. Pirmajam poemos 
variante skambėjo tik autoriaus balsas, kaip grynojoje 
lyrikoje, menkai tepridengtas fabulos nuotrupomis, kal- 
bąs vienodai visų personažų lūpomis, savo atviru subje- 
ktyvumu nuspalvinęs vaizdinį poemos audinį. Antrajame 
variante jau randame tarsi keletą balsų, keletą melodijų, 
barmoningai tarpusavyje susipynusių: ir grynąją lyriką, 
ir išryškėjusį epinį vaizdavimą, ir visuomeninę istorinę 
refleksiją; o regimojo pasaulio daiktai, ne kartą pasirodę 
poemoje su savo individualiu įvairumu, suteikia jai spal- 
vų ir reljefingumo. 

Maironio poemos, kuriomis jis įėjo į lietuvių literatū- 
rą — „Jaunoji Lietuva“, „Raseinių Magdė“, „Mūsų Var- 
gai“ — parašytos vėlesniuoju kūrybos laikotarpiu. Bet jų 
šaknys čia — XIX a. pabaigoje ir XX a. pradžioj. Čia su- 
siklostė pagrindiniai idėjiniai tematiniai motyvai, čia su- 
sitormavo jo poemos žanriniai principai. Nei Maironio 
poemų tipažas, nei probėgšmais ir schematiškai brėžto 
siužeto konstravimas, nei lemiamas peizažų, publicistinių 
ir ypač lyrinių digresijų vaidmuo iš esmės nebesikeis, 


DĖJINIAI IR STILISTINIAI NAUJO POEMOS VARIANTO 
ATITIKMENYS II-JAME „PAVASARIO BALSŲ“ LEIDIME 


Tarp pirmųjų naujai perredaguotos poemos giesmių ir 
beveik kartu pasirodžiusių negausių eilėraščių periodi- 
koje esama nemaža analogijų. Visa toji poezija, praeityje 
palikusi romantinius jaunatvės polėkius, gyvena subren- 
dimo metą, joje pasiekta emocijų pilnatvės, minties ener- 
gijos ir ryškaus vaizdinio piešinio dermės. Maironio ly- 
rikos pasaulis dabar vasariškai sodrus. Bet retkarčiais, iš 
tolo pasigirsta artėjančio rudens melancholija, 

1905 m. išeina naujas „Pavasario Balsų“ leidimas??, per- 
redaguotas ir papildytas pluoštu naujų eilėraščių, anks- 


93 Šis leidimas pažymėtas trečiuoju: Pavasario Balsai ir Kur išganymas: 
Trečią kartą atspausdinta, pataisyta ir padauginta.— Iki šiol pasigendama 
antrojo leidimo (Maironis, Rinktiniai raštai — V., 1956.— T. 1.— P. 235). 
Reikia manyti, kad šis leidimas ir yra antrasis, o rašant „trečią kartą 

čiau skelbtų periodikoje. Vaižgantas jame pasigedo au- 
dringosios 1904—1905 m. epochos atgarsių. Recenzuoda- 
mas tais pačiais metais pasirodžiusią A. Jakšto „Dainų 
skrynelę", jis, tarp kita ko, rašė: „.„.negalima neprikišti 
prakilniausiem mūsų dainiam: Maironiui ir Jakštui, šį- 
met išleidusiem po savo poezijų rinkinėlį, neatsiliepimo 
ant bendro ne tik Lietuvos, bet visos rusių valstijos so- 
pulio, ant vidurinės ir tolimosios karės nelaimių.“?* 

Iš tikrųjų naujos epochos ženklų rinkinyje nėra. Šio 
laikotarpio pakilų entuziazmą Maironis bus sudėjęs į 
1905 m. pirmajame pusmetyje išspausdintos poemos gies- 
mes. 

Vis dėlto ne visai aišku, ką Vaižgantas turėjo galvoje, 
rašydamas 1905.01.01 laiške A. Jakštui: „Pavasario Bal- 
sus“ M. per daug iššukavo: dabarčios būtų galėjęs šį tą 
ir drąsiau pasakytą palikti.“?? Bet Maironis savo rinkinio, 
atrodo, ,nešukavo“, t. y, nešvelnino aštresnių anticarinių 
vietų ir neišėmė anksčiau rašytų aštresnių eilėraščių (ne- 
įdėtoji į rinkinį 1898 m. spausdinta satyra „Ašaros tarp 
juokų“ visais atžvilgiais silpnesnė už „Dėl išrinktųjų“, 
perspausdintą iš 1895 m. leidimo). 

Iš naujo „Pavasario Balsų“ leidimo papildymų galima 
apžvelgti Maironio lyrikos dešimtmečio derlių. Jis ne itin 
gausus, vienas kitas eilėraštis pakartoja jau buvusius 
motyvus („Skurdžioj valandoj“, „Aš norėčiau prikelti“, 
„Ant Neapolio užtakos“, „Vintas“) ir Maironio kūrybos 
raidos požiūriu didesnio susidomėjimo nekelia arba pri- 
klauso apskritai prie mažiau vykusių dalykų. Pridėtas 
vienas kitas eilėraštis religiniais motyvais. Užtat kiti yra 
likri Maironio poezijos šedevrai. Prie jų Čia ir norisi sta- 
btelėti. 

Eilėraštis „Kur bėga Šešupė“ yra vienas populiariausių 
Maironio kūrinių, plačiai dainuojamas jo patriotinės ide- 
ologijos manifestas. Poetas rašė jį, gyvendamas Peterbur- 
ge, toli nuo Lietuvos, pasiilgęs gimtojo krašto. Erdvės ir 
atspausdinta", turėta galvoje „Kur išganymas“: mat libreto leidimas iš 
tikrųjų yra tretysis (pirmas pasirodė 1895 m., o antras — „Tėvynės sar- 
ge“ 1806—1897 m. ). 

9i Tumas J. Bibliografija // Vilniaus žinios — 1905,— Nr, 258.— P, 2. 

95 VUB, E 118, J. 54. 

laiko distancija išdildė smulkmenas, išryškino bendrąsias 
linijas, sudarė palankiausias psichologines sąlygas tai ide- 
alizacijai, kuri iš viso būdinga Maironio kūrybiniam me- 
todui. Poeto emocija liejasi, lydima Lietuvos kraštovaiz- 
džio, liaudies buities fragmentų, istorinių reminiscencijų. 
Poetas Mato Lietuvą pro metų laikų tėkmę, istorinio liki- 
mo nepastovumą; jis jaučiasi suaugęs su gimtąja žeme lai- 
svės kovų tradicijomis. Šį panoramiškai platų vaizdą, sie- 
kiantį tolimus horizontus, laikų gilumą, atitinka eilėraščio 
struktūra, jo sintaksinė-ritminė organizacija. Monumenta- 
lūs posmai, kur keturias keturpėdžio amfibrachio eilutes 
užbaigia septynpėdžio chorėjo dvieiliai, parašyti retorine 
intonacija, su gausiais pakartojimais, išvardijimais, su- 
šukimais. Kiekvienas posmas sudarytas didesnės ar ma- 
žesnės vaizdų akumuliacijos būdu. Visas eilėraštis atrodo 
tarsi dailus ir galingas antikinis portikas, kur ant kolo- 
nų — penkių posmų — rymo frizas — šeštasis posmas, ap- 
vainikuojantis eilėraštį. 

Tačiau dėl panoraminio ir monumentalaus eilėraščio po- 
būdžio nenublanksta jo konkretumas ir spalvingumas. Ei- 
lėraštis mirga vaizdais, kurie keičiasi tarsi kokiame kalei- 
doskope. Čia nėra plastiškai išbaigto Lietuvos paveiks- 
10 — nei peizažo, nei kokių nors istorinių įvykių linijos: 
poeto jausmą „gaubia išorinio pasaulio daiktiškai konkre- 
čių asociacijų aureolė“, kaip yra išsitaręs vienas tyrinė- 
tojas apie Puškino lyriką“. Bet jų mirgėjimas nėra impre- 
sionistiškai kaprizingas. Išorinio pasaulio daiktiškai kon- 
krečios asociacijos pajungtos tvarkančiai poeto valiai, dėl 
kurios eilėraštis, nepaisant vaizdų gausybės ir įvairumo, 
tampa skaidrus ir aiškus. Pirmajame posme išryškėję ben- 
driausieji Lietuvos kontūrai, lyg iš didelių aukštybių ir 
tolių pamatyti, antrajame posme susmulkėja, sukonkretė- 
ja, horizontas apsiriboja vienos sodybos, tėviškės vaizdu. 
Trečiajam posme tėvynė iškyla metų laikų tėkmėj, kuri 
probėgšmais nužymėta tik viena kita detale. Bet tų deta- 
lių asociatyvi jėga mūsų vaizduotėje atkuria ir giedro 
pavasario, ir nušienautomis pievomis kvepiančios vasa- 
ros, ir kaitrios rugiapjūtės, ir žvarbaus vėlyvo rudens 


5 Topogeykuli B. Aupuka Ilymkana,-— M, A., 1962.-—C, 10, 

vaizdus. Ir čia įvyksta perėjimas — stebėtinai lengvas ir 
nepajuntamas: besikeičiančių metų laikų ritmas perauga 
į istorinių epochų kaitos ritmą: „Ar šviečia mums saulė, 
ar orai aptemę...“ ir toliau — „Ar laiminga, ar varguose, 
visados tu miela“... O dar toliau — trumpam švysteli he- 
rojinės praeities vizija. Šią simetrišką struktūrą, kur nuo 
bendriausio vaizdo („Kur bėga Šešupė, kur Nemunas te- 
ka...) nuosekliai nusileidžiama iki smulkiausios detalės 
(trečiajame posme: „ar krinta po dalgiu žvangučiai lan- 
kos,/ ar dreba nuo šalčio apleistos rugienos...") ir vėl pa- 
kylama iki plataus istorinio apibendrinimo (penktajame 
posme: „Čia bočiai už laisvę tiek amžių kariavo;/ čia 
mūsų tėvynė ir buvo ir bus“), vainikuoja paskutinysis 
posmas — malda už „mylimą šalį“. 

Eilėraštis kupinas sugestyvumo, gyvo jausmo, bet šis 
jausmas objektyvuotas, apibendrintas, poetinis „aš“ čia 
visiškai ištirpęs sutelktiniame „mes“, kurio vardu eilė- 
raštis kalba. O šis „mes“ yra valstietiško liaudiško pobū- 
džio — poetas nieko neaprašinėja, nevaizduoja iš šalies, 
jis mato gimtąją žemę „brolių artojų“ akimis: juk poeti- 
zuojamos m ūsų sodybos su raibąja gegute sode, su ža- 
liuojančiomis rūtomis darželiuose; juk į metų laikų kaitą 
žiūrima pro valstietiškųjų darbų prizmę; juk „prabočių 
šalis“ tokia brangi, nes „čia prakaitu mūsų aplaistyta že- 
mė“. Šis valstietiškas požiūris, kurį poetas mokėjo susie- 
ti su gimtosios žemės idealizacija, suteikia eilėraščiui de- 
mokratiško, liaudiško charakterio, paversdamas jį plačiai 
dainuojama liaudies daina. 

Liaudies daina virtęs ir kitas šio laikotarpio eilėraštis — 
„Eina garsas“. Pagrindiniu motyvu, konstrukcija, vidine 
dvasia jis labai artimas tradicinei liaudies dainai. Tai yra 
pažymėjęs B. Sruoga: „„Tautosakiška karo aprašymo for- 
ma meistriškai yra sukaupta įžymaus poeto Maironio liau- 
dies plačiai dainuojamame eilėraštyje: 

Saulė leidos. Buvo kova. 
Kraujo daug tekėjo, — 
Mylimasis už tėvynę 
Galvą ten padėjo.“?? 


97 Sruoga B. Lietuvių liaudies dainų rinktinė.-— V., 1949.— P, 118. 

Panašiai yra kalbėjęs ir V. Mykolaitis-Putinas, sakyda- 
mas, jog Maironis giliai suvokė „liaudies dainos esme, jos 
vidinę konstrukciją, joje glūdinčią liaudies nuotaiką bei 
charakterį". Tai įrodąs „toks puikus eilėraštis-daina, kaip 
„Eina garsas Prūsų žemės“, kurioje vidinis liaudies dainos 
schemiškumas, jos plano alogiškumas, jausmų santūru- 
mas tobulai susiderina su maironiškosios formos meist- 
riškumu"?8, 

Eilėraščio pagrindu yra paimta tipiška liaudies dainos 
schema: seselė išlydi brolį į karą, brolelis guosdamas ža- 
da jai parnešti „rūtų vainiką, šilkų kasnyką“ ar kitas do- 
vanas, bet žūva mūšyje, palikdamas seserėlę gilaus siel- 
varto prislėgtą. Šita labai bendra schema istoriškai su- 
konkretinama, piešiant situaciją, vykstančią kovų su kry- 
žiuočiais epochoje. Dėl to kūrinys iš karto įgyja liaudies 
dainoms nebūdingo idėjinio apibrėžtumo. Ši idėjinė at- 
mostera suteikia eilėraščio situacijai kilnumo, visuotinu- 
mo, ji tampa ne tik istorine reminiscencija, poetizuojančia 
vieną herojišką mūsų praeities puslapį, bet pakyla iki 
simbolio, išreiškiančio daug bendresnį žmogiškosios eg- 
zistencijos atvejį, kai meilė, su individualios laimės troš- 
kuliu susieta viltis turi būti paaukota didžiajam tikslui: 
tėvynės laisvei. Šitokio pobūdžio poetizacija Maironio kū- 
ryboje nenaujas dalykas, ankstesniuose eilėraščiuose jau- 
nas herojus iškildavo romantiškai idealizuotas, blykčio- 
jant žaibams, siaučiant audroms ir verpetams, išsakyda- 
mas save su emfaze, jausmų hiperbolizacija. O čia tas 
idėjinis motyvas vystomas klasiškai skaidriame vaizde, 
kur viskas — ir netekimo tragizmas, ir skausmas sušvyti 
harmoningo grožio vaizdais, grožio, sutaikančio mus su 
gyvenimo būtinybe, kur skausmas nebeturi rėžiančio aš- 
trumo, kur jis sutaurintas, įveiktas ir dorovinio įstatymo 
pergalės paguostas. Tautosakinę situaciją, kuri fiksuoja 
per šimtmečius ir tūkstantmečius įsišaknijusią „geležinę 
būtinybę“ — vyrui eiti į karą, o moteriai laukti jo ir ne- 


98 Mykolaitis-Pulinas V. Raštai. — T. 8.— P. 347. 

sulaukti, — poetas, konkretizuodamas ją istoriškai, susie- 
damas su laisvės kovomis, padaro etinių vertybių reiškė- 
ja. 

Kiek eilėraštis idėjine prasme yra pakilęs virš liaudies 
dainos turinio, tiek meninis jo audinys, nors ir remiasi 
liaudies dainos įvaizdžiais bei kai kuriais poetikos ele- 
mentais, tik tolimu aidu siejasi su liaudies dainos in- 
tonacija ar ornamentika. Liaudies dainos poetinė medžia- 
ga Maironiui čia tik žaliava, iš kurios jis sukuria eilėraš- 
ti, pažymėtą savos individualybės antspaudu. Ypač eilė- 
raštis skiriasi ritminio piešinio turtingumu nuo liaudies 
dainos, kur, tekstą pajungus melodijos ritmui, neišvengia- 
mai suvienodinamas ir suniveliuojamas atskirų posmų 
kalbinis ritmas. Tačiau individualios kūrybos antspaudas 
žymus ne tiktai formaliojoje eilėraščio pusėje, bet ir reiš- 
kiamos emocijos charakteryje: palyginti su liaudies dai- 
na, ji čia daug dramatiškesnė, sudėtingesnė. Vietoje ly- 
giai plaukiančio jos srauto čia girdime du stipriai indivi- 
dualizuotus balsus: mergelės tariamuose žodžiuose ritmi- 
nis kirtis daug rečiau sutampa su metriniu, užtat jos kal- 
ba „lengvesnė“, skubesnė, labiau sujaudinta, o bernelio — 
griežtesnė, valingesnė. Tuos skirtumus paryškina dar ir 
„šiurkštesnė“ pirmųjų dviejų posmų orkestruotė. Du bal- 
sai, skambą eilėraštyje, dar labiau pabrėžia sudėtingas 
emocijas, kur pinasi ir ryžtas, ir meilė, ir sielvartas. 

Į kitokį vaizdų ir emocijų pasaulį nukelia eilėraštis 
„Vakaras ant ežero Keturių kantonų“. Tai ne vienintelis 
ir dar ne paskutinis atvejis, kai kūrybiniu impulsu tam- 
pa svetimo krašto grožybės. Jau 1895 m. leidime buvo 
„Rigi Kulm“, o 1905 m.— „Ant Neapolio užtakos“ — vie- 
nas silpnesnių šio meto eilėraščių, kur apstu aprašinėji- 
mo, statikos, nenušviestos gyva poetine idėja. Tuo tarpu 
„Vakaras...“ yra viena iš Maironio poezijos viršūnių. 

Iš tikrųjų šis eilėraštis yra formos tobulumo, tiesiog per- 
regimo jos skaidrumo pavyzdys, kur lietuvių kalbos gro- 
žis, poetinės idėjos raiškumas yra pasiekęs net Maironio 
kūrybai retą lygį: taip meistriškai čia viskas — vaizdai, 
sakinio sandara, orkestruotė, rimai — pajungti eilėraščio 
prasmei ir nuotaikai. 

Pirmieji trys posmai reiškia ramybę ir tylų gaivumą: 


Ežero skaisčios bangos liūliavo 
Žaliu smaragdu; 

Laivą be irklo varė, lingavo 
Vėsos dvelkimu. 


Saulė už Alpių leidos sustingus; 
Varpai Liucernos 

Dievui aukojo darbus vargingus 
Žmogaus ir gamtos. 


Medžių ant saulės kepintas lapas 2 
Nuspindo rasa; 

Rožių iš kalnų papūtė kvapas 

Skania sveikata, 


Stebimas gamtos grožis puošnus (ežero skaisčios ban- 
gos — tarsi žalias smaragdas); jis gal būtų netgi truputį 
negyvas, primenąs teatro dekoraciją („Saulė... leidos su- 
stingus"), jeigu ne tas vos juntamas „vėsos dvelkimas“, 
iš kalnų „skania sveikata“ papūtęs „rožių kvapas“. Ra- 
mumo įspūdį kuria ir šių posmų intonacija. Pirmojo ir 
trečiojo posmo sintaksinė struktūra visiškai vienoda, si- 
metriška: kiekviename posme neilgi, be „įsibėgėjimo“ sa- 
kiniai, apimą po dvi eilutes. Išsiskiria tik antrasis, viduri- 
nysis posmas, stokojąs anų dviejų simetrijos: pirmas sa- 
kinys teapima vieną eilutę, užtat antrasis išsiliejęs netgi 
trijose. Bet šiame posme ir vaizdas platesnis, bendresnis, 
be konkretaus daiktiškumo — intonacija pabrėžia jo skir- 
tybę, drauge saugodama pirmąją eilėraščio dalį nuo mo- 
notonijos. Ramybės, nedrumsčiamos pusiausvyros įspūdį 
stiprina ir bendroji šio fragmento simetriška kompozici- 
ja, kur du vienodi posmai įrėmina tretijį: jame išsakytas 
platesnis emocinis mostas nurimsta trečiajame posme, pa- 
kartojančiame eilėraščio pradžią. Su bendrąja fragmento 
atmosfera derinasi nepilni, „prislopinti" rimai. 

Kiti trys posmai sudaro tarsi naują muzikinę frazę: 


Audžiau nurimęs aukso svajones 
Aušros spinduliais; 

Lėkė jos, skrido, pilnos malonės, 
Padangių keliais. 

Vedė jas Paukščių kelias žvaigždėtas, 
Lydėjo širdis 

Į tolimąsias, į numylėtas 

Tėvelių šalis. 

Kiek atminimų atsitikimų, 

Gyvų kitados, 

Vienas už kito brėško ir švito 
Anapus ribos! 


Pirmuosiuose posmuose buvo tik regimojo, girdimojo, 
jutiminio pasaulio vaizdai, o čia jie — efemeriškesni, dva- 
singesni — „Paukščių kelio žvaigždėto“ ir atsiminimų ku- 
pinos širdies peizažai... Šiek tiek pakitusi ir intonacija, 
alsuojanti kylančiu susijaudinimu. 

Pirmasis šios dalies posmas („Audžiau nurimęs...") tar- 
si kartoja ankstesniųjų sintaksinę sandarą: du vienodo 
ilgio sakiniai, apimą po dvi eilutes. Bet iš tikrųjų tai ne 
pakartojimas, nes čia kita tvarka išdėstyti žodžiai: ten 
veiksmažodžiai — tariniai buvo nukeliami į sakinio pa- 
baigą arba bent vidurį, o čia jie yra pačioje pradžioje, į 
eilutės pradžią atkeldami ir sakinio akcentą. Šitoks dar 
gana neryškus intonacijos pakitimas signalizuoja ir apie 
vaizdo ir emocijos posūkį nauja linkme. Ta pačia linkme 
veikia ir paryškinta posmo garsinė „spalva“ (audžiau au- 
kso svajones... aušros... lėkė jos, skrido, pilnos malo- 
nės...); šie platūs, atviri garsai stiprina platumų, erdvių 
įspūdį. 

Įsisiūbavusią antrojo šios dalies posmo emociją atitinka 
ir išraiška. Vienas sakinys apima jau visą posmą, jo emo- 
cingumą paryškina ir sintaksinis paralelizmas (vedė... 
kelias“, „tydėjo širdis“), ir inversija („paukščių kelias 
žvaigždėtas“), ir emocijos augimu pagrįstas laipsniavimas 
(„į tolimąsias, į numylėtas“), ir visų pirma pats vaizdo 
platumas, sudarąs puikų perėjimą į trečiąją eilėraščio da- 
li — atsiminimų, tėvynės vaizdų sferą. 

Bet antrajai, pereinamajai eilėraščio daliai priklauso 
dar vienas posmas „Kiek atminimų atsitikimų..." Ir čia 
sakinys (dabar jau šaukiamasis) apima visą posmą, bet 
jis nekopijuoja ankstyvesniojo sandaros: jo tariniai („„brė- 
ško ir švito“) nukelti beveik į sakinio pabaigą, ir dėl to 
posmo žodžiai tariami pagreitintu tempu, tarsi nekantriai 

skubant pasiekti tarinius, kurie tik ir atskleis viso sakinio 
prasmę. Inversiškai pasakytas epitetas „gyvus kitados" 
labai ryškiai išskiria tuos žodžius posmo audinyje, pa- 
ruošia mus laukti iškylant poeto vaizduotėje tų gyvų 
atminimų atsitikimų. Bendrai laukimo, nekant- 
rumo atmosterai akompanuoja virpanti, mirganti posmo 
orkestruotė su trumpų i, it staccato, kontrastuojanti anks- 
tesnio posmo ilgiesiems balsiams ir dvibalsiams. 
Toliau eina pustrečio posmo didžiulis užmojis — eilė- 

raščio svorio centras, jo kulminacija: 

Ten, kur palangėmis stiepias sužiurę 

Žemčiūgų žiedai, 

Kur raudonmargę kreipia kepurę 

Jurginų pulkai, 


Ten, kur sesutės rūta dabina 
Kasas nuo mažens, 
Kur juodbėrėlį brolis augina 
Balnot ant rudens, 


Ten, kur Dubysos mėlyna juosta 
Banguoja plati!.. 


Užplūdę tėvynės vaizdai „daiktiški“, pilni spalvų, jude- 
sio, dinamikos (kaip jiems kontrastuoja ramus, beveik 
statiškas Šveicarijos paveikslas!). Kiek stilizuoti, dainiški 
vaizdai stačiai veja vienas kitą, apimdami vis platesnius 
horizontus — nuo palangėmis besistiepiančių žiedų iki pla- 
čiai banguojančios Dubysos. Vaizdų dinamiką atitinka 
intonacijos platumas: per du su puse posmo liejasi vienas 
ilgas sakinys, kurio įsibėgėjimą dar stiprina ištisa jį su- 
darančių sintaksinių paralelizmų grandinė. Fragmento iš- 
skirtinumą pabrėžia skambūs rimai, puošni orkestruotė 
(„sužiurę žemčiūgų žiedai“, „kur raudonmargę kreipia 
kepurę jurginų..,“). 
Vaizdų ir muzikos srautas nutrūksta trečiojo posmo 

viduryje: 

Ten, kur Dubysos mėlyna juosta 

Banguoja plati!.. 


Tarsi poetui pristinga jėgų, tarsi susijaudinimas pasiekia 
tą ribą, kai jau pritrūksta žodžių ir reikia nutilti. Ir po 
ilgos pauzės: 

Ko, ašarėle, ko tu per skruostą, ja 
Kaip perlas, riedi? 


Pagaliau nuaidi dar kupini susijaudinimo, bet jau tilstą, 
tarsi ištirpstą tyloje paskutinieji posmai. Eilėraštis baigia- 
mas posmu, jau vieną kartą skambėjusiu eilėraščio vidu- 
ryje: 

Kiek atminimų atsitikimų, 
Gyvų kitados, 

Vienas už kito brėško ir švito 
Anapus ribos! 


Tik ten jis skambėjo kylančiu susijaudinimu, pilnu lau- 
kimo, neramumo, o čia — aidinčiu atodūsiu, kuriame junti 
dar virpant eilėraščio sukeltų jausmų pažadintą asociaci- 
jų tylantį aigarsį. 

Eilėraščio motyvas primena prieš dešimtmetį parašy- 
tąjį „Rigi Kulm“: ir ten, ir čia to paties svetimo krašto 
grožybės, tas pats tėvynės pasiilgimas. Bet čia įsipina dar 
kitas išgyvenimas: poeto ilgesį žadina ne tik erdvės, bet 
ir laiko nuotoliai. Tolima tėvynė jam ne tik gimtoji že- 
mė, bet ir kraštas, kur prabėgo jo „brangiausi jaunystės 
laikai“. Tėvynė toli, bet į ją dar galima grįžti, ją dar ga- 
lima viltis kada nors pamatyti. O praeitis, jaunystė — ne- 
besugrąžinama, negrįžtamai praėjusi. Jos tad ilgesys — 
stiprus, skaudus, aštrus — suteikia jausmui tą didžiulę 
įtampą, taip būdingą eilėraščiui. Kūrinio potekstėje jun- 
tamas ilgesys, vos viena kita užuomina teiškildamas tek- 
ste, praturtina ir pagilina emocinį kūrinio skambesį. Jau- 
nystės ilgesio motyvas jį susieja su kitais dviem šio lai- 
kotarpio eilėraščiais, kurie Maironio poezijoje savo tema 
nuskamba labai naujai, būtent „Senatvė“ ir „Jaunos die- 
nos". 

Gyvenimo praeinamybės jausmas poetui ir anksčiau ne- 
buvo svetimas — užtenka prisiminti tik „Išnyksiu, kaip dū- | 
mas...", „Jei kada pančiai nukris“. Bet ten buvo bendro 
būties dėsnio reflektavimas, o čia — labai asmeniškas, sa- 
va patirtimi pagrįstas jausmas, išsakytas be galo inty- 
miai. Eilėraštis labai nuoširdus, sugestyvus, ir drauge jo 

emocija apibendrinta, pažymėta būdingais gyvenamojo 
meio bruožais, 

Perskaičius eilėraštį „Senatvė“ ir pasižiūrėjus į jo pas- 
kelbimo datą, iš karto kyla kažkokio neatitikimo įspūdis. 
Iš tikrųjų — eilėraštis labai išgyventas, junti jame bio- 
grafinį pagrindą — o poetui tuo metu tebuvo vos 42 me- 
tai! Iš kur tas senatvės, vienišumo jausmas, disharmonija 
su aplinka? Tiesa, gyvenimas susiklostė taip, kad poetas 
anksti neteko savo geriausių jaunystės draugų: jau bu- 
vo mirę Šimaitis, Kybelis — abu tais pačiais 1902 metais. 
Labai artimų žmonių, susijusių su gražiausiais gyvenimo 
metais, gailestis suteikė eilėraščiui tą giliai asmenišką, 
intymų toną, kuris sudaro vieną iš didžiausių jo suges- 
tyvumo priežasčių. 

Bet vis dėlto, kaip sakyta, eilėraščio negalima traktuo- 
ti vien kaip išpažintlinės biografinės prasmės kūrinio: ja- 
me kalba ne tik individuali, bet ir visuomeninė patirtis — 
tai ištisos kartos balsas. Ne atsitiktinai vienur poetas kal- 
ba „aš“ vardu („Iš draugų, kaip pažiūriu, man nedaug 
tepaliko...", „Štai aplinkui kas karlą vis daugiau sveti- 
mų; / jie manęs ir anų nesupras..."), kitur — „mes“ („Bu- 
vo laikas, oi buvo, kai tarp linksmo jaunimo / reikalingi 
mes buvom svečiai...“). Ir jau tikrai platus apibendrini- 
mas skamba aforistiniame dvieilyje: 


Atgyvenome amžių, savo įnešėm dalį; 
Laikas vietą užleisti vaikams, 


Šis jausmas, kad savos kartos misija baigta, turi objek- 
tyvią atramą XX a. pirmųjų metų visuomenės gyvenime. 
Iš tikrųjų eilėraštis rašytas jau ryškėjant naujos epochos 
pradžiai, tos epochos, kai ir į Lietuvos visuomeninį gyve- 
nimą išėjo proletariatas kaip jėga, ketinanti ir galinti 
sukrėsti senojo pasaulio pagrindus, iškėlusi visiškai nau- 
ją veiklos programą, naują ideologiją ir naujus visuome- 
ninius idealus. Greta išryškėjusios proletarinės ideologijos 
buržuazijos skelbiami tautinio sąjūdžio šūkiai atrodė jau 
gana riboti. Dar XIX a. pabaigoje buržuazinio nacionalinio 
judėjimo veikėjai galėjo jaustis esą visuomenės avangardu, 

keliančiu balsą prieš caro patvaldystės ekscesus, prieš 
feodalinį dvarininkišką lenkų nacionalizmą, prieš tokią 
pat nacionalistinę didžiosios dvarininkijos dalies veiklą, 
o dabar jie patys, bent liberalinio judėjimo sparnas, aki- 
vaizdžiai pasijuto sudarą konservatyvią visuomenės jė- 
gą: visa, kas toje visuomenėje buvo jauna, kovinga, pro- 
gresyvu, daugiau ar mažiau siejosi su proletariato ateitimi, 
su socialistine ideologija. Artėjančios revoliucijos iš- 
vakarėse Maironio ideologijos žmonės tik laukė per- 
mainų, drauge būgštaudami, kad įvykių raida nenueitų 
per toli... 

Būtent šį istorinį procesą, vykusį tos pačios ideologijos 
žmonių sąmonėje, Maironis užfiksavo eilėraštyje „Senat- 
vė“99. Jis išsakė savijautą, turinčią objektyvų visuome- 
ninį pagrindą, ir išsakė ją ne su kartėliu, ne su įtarimu 
žiūrėdamas į jam svetimą, nepriimtiną, o iš dalies ir ne- 
suprantamą reiškinį, o su tauria rezignacija, giliai suvok- 
damas istorinę būtinybę, nusilenkdamas neišvengiamam 
gyvenimo dėsniui. Laikui bėgant, baigiantis revoliucijai 
ir po jos, Maironio konfliktas su naująja epocha toliau 
gilės, reikšdamasis dažnai kitokiomis formomis, įgydamas 
kitokios prasmės, bet šis eilėraštis, estetiniu požiūriu pri- 
klausydamas prie reikšmingųjų poeto kūrinių, istoriniu 
atžvilgiu yra svarbus kaip pirmoji poetinė šio konflikto 
išraiška. 

Visai kitaip skamba „Jaunos dienos“. Jame nėra tokio 
socialinio istorinio apibendrinimo, kaip „Senatvėje“, bet 
psichologinė praėjusios jaunystės būsena išreikšta meis- 
triškai. Eilėraštis žaižaruoja humoru — išmintingų, lin- 
ksmu, o drauge kupinu slapto liūdesio ir susijaudinimo. 
Lakiose, skambiose eilutėse girdi čia lengvą ironiją, Čia 
susimąstymo šešėlį, čia lyg netyčia švystelėjusią gilios 
išminties kibirkštį, bet visa tai pateikta lyg ne visai rim- 
tai, lyg juokais, traktuojama žaismingai ir lengvabūdiškai. 
Tik paskutinis posmas išsprūsta kaip prisipažinimas — 


90 Taikliai jo prasmę atskleidė I. Kostkevičiūtė, Žr. jos knygą Kritinis 
realizmas lietuvių prozoje.— P. 286—287, 

spontaniškas, atviras, be tos lengvos autoironijos, kuria 
nuspalvintas eilėraštis: 


O tačiau jūs mano vienos 
Širdžiai brangios jaunos dienos, 
Aušra gimusios rytuos! 

Pirmos laimės ir karionės! 
Meilės pirmgimės svajonės!.. 
Jūsų nieks neužvaduos. 


Taip poetas atsisveikino su jaunyste. Dar daugiau — 
atsisveikino su epocha, kuri jį subrandino, kurios poeti- 
niu reiškėju jis buvo. Dabar prasidės kitas jo kūrybos 
etapas, turįs kitokią istorinę vertę. 


V. TOLESNI GYVENIMO METAI 


Pirmoji Maironio gyvenimo pusė — nuolatinė kaita, au- 
gimas, brendimas. Ankstyvos vaikystės įspūdžiai, šeimos 
aplinka, mokymosi ir studijų metai, knygos ir draugai — 
visa tai formavo charakterį, pasaulėžiūrą, ugdė talentą. 
Šis kelias buvo palyginti ramus ir tiesus, be staigių vin- 
gių ir dramatiškų lūžių, jis ėjo iš esmės viena, nuo pat 
pradžių nužymėta linkme. Tačiau jame aiškiai galima iš- 
skirti etapus, įžvelgti skirtumą, visados aiškų tarp vaiky- 
stės ir jaunystės, tarp jaunystės ir subrendimo. Galima 
suvokti tuos aplinkos veiksnius, kurie turtino Žmogų ir 
poetą. „Gyvenimo nuėjęs pusę kelio“, jis pasiekė savo 
kūrybinio pajėgumo viršūnę. 

Dabar prieš akis — antroji gyvenimo pusė. Ji pažymė- 
tina nebe evoliucijos, o stabilizacijos ženklu. Maironis 
yra visiškai kitokio tipo žmogus ir kitoks poetas negu, 
pavyzdžiui, Putinas, kurį neišsenkantys kūrybinių jėgų 
ištekliai, visiškas atvirumas gyvenimui, netylantis dva- 
sios budrumas skatino nuolat tikrinti ir pervertinti, kas 
jau kartą buvo atrasta, ieškoti naujų, dar nepažintų ir 
nepatirtų būties atžvilgių. Dėl to kiekviena Putino kny- 
ga yra naujas pasaulis, naujas „dvasios kontinentas" su 
naujais išgyvenimais ir nauja poetika, 

Kitoks Maironis. Jo kūrybos kelias — nę atradimų gran- 
dinė, o nuolatinė tąsa, papildymas, dažnai — pakartojimas 
to, kas atrasta jaunystėje. Jam dėsninga, kad viso gyve- 
nimo eilėraščiai sudėti į knygą viena antrašte —į „Pa- 
vasario Balsus“, kurie buvo taisinėjami ir papildinėjami 
daugiau kaip trisdešimt metų. Esminiai jo meninio pa- 
saulėvaizdžio bruožai išryškėjo ankstyvojoje kūryboje — 
toliau jie tobulėjo, vystėsi, stiprėjo, nepatirdami tačiau 
gilesnės transiormacijos. Šis tobulėjimas ir augimas pasi- 
baigė apie 1904—1905 m. Antrasis „Pavasario Balsų“ lei- 
dimas ir naujas poemos „Per skausmus į garbę“ varian- 
tas — tai aukščiausias šio proceso taškas. Visa tolesnė 
kūryba geriausiu atveju išsilaiko šitame, XX a. pradžioje 

pasiektame lygmenyje. Poetas parašo dar labai geros iyri- 
kos, klasikinės yra šiuo metu sukurtos jo baladės, reikš- 
mingos mūsų literatūrai poeęmos — Jaunoji Lietuva“, „Ra- 
seinių Magdė“, „Mūsų vargai“. Jo kūryba praturtėja 
naujomis temomis, bet jos sprendžiamos jau kartą tvirtai 
susilormavusios pasaulėžiūros pagrindu, išsakomos seniau 
surastomis išraiškos priemonėmis. Maironio ideologija ir 
poetika nebesikeitė, jų nepalietė veržlus gyvenimo srautas, 
Vėlyvojoje Maironio kūryboje šalia tikros poezijos švy- 
tėjimo yra gana daug senatviškos negalios ženklų. 

Maironio kūrybos takoskyra — 1905 metai. Tai riba, 
skirianti taip pat ir dvi visuomeninio gyvenimo ir lietu- 
vių kultūros vystymosi epochas. Data, žinoma, kaip ir vi- 
sos chronologinės ribos, truputį reliatyvi: reikia turėti 
Gmenyje bent kiek ilgesnį laikotarpį, kurio metu išryš- 
kėjo didieji pakitimai visuomenės struktūroje ir ideologi- 
nių grupių santykiuose: amžiaus pradžios revoliucinę 
situaciją, socializmo idėjų padidėjusį svorį, spaudos loty- 
niškais rašmenimis draudimo panaikinimą, iš esmės pakei- 
tusį lietuvių literatūros gyvavimo sąlygas. Bet 1905 me- 
tai vis tiek lieka riba: jų įvykiai sukrėtė socialinę tikrovę 
ir žmonių protus, paspartino raidos procesą. Klasinis an- 
tagonizmas, partijų kova reiškėsi atviriausiomis formo- 
mis. Gyvenimo lūžis vertė apsispręsti greitai besikeičian- 
čių įvykių sūkuryje. 

Maironis visa tai matė, stebėjo, tam tikra prasme ir 
pats tuose įvykiuose dalyvavo, aktyviai dėdamasis į pa- 
laisvėjusį kultūrinį gyvenimą. Jis yra tarp pirmojo lega- 
laus lietuviško laikraščio iniciatorių, pasirašo po atsišauki- 
mu dėl Vilniaus universiteto atkūrimo, drauge su Fortuna- 
tovu, K. Jaunium ir E. Volteriu įeina į 1905 m. Švietimo 
Ministro sudarytą komisiją lietuvių kalbos programai Lie- 
tuvos mokyklose sudaryti, dalyvauja pirmosios dailės 
parodos atidaryme. Vėliau jis išgyveno dar Pirmąjį pa- 
saulinį karą, vokiečių okupaciją, buržuazinės Lietuvos val- 
stybės susikūrimą. Vyko natūralus gyvenimo patirties tur- 
tėjimas, pasilikdamas tačiau jau kartą įsirėžusios vagos 
ribose. Toji gyvenimo patirtis dažniausiai buvo karti, ku- 
pina nusivylimo, griovusi jaunystės viltis ir iliuzijas. Au 
go kriticizmas, skeptiškas požiūris į žmones ir institucijas. 

Isigalėjo konservatyvus santykis su tikrove. Nepasitenki- 
nimą, netgi priešiškumą kėlė stiprėjantis darbininkų ju- 
dėjimas, socializmo idėjų plitimas. 

Žinoma, poetinės kūrybos impulsai buvo įvairesni ne- 
gu tik šitie liūdni santykiai su socialine tikrove; jie sie- 
kė gilius dvasinio gyvenimo sluoksnius, kuriuose tryško 
meilės, pasitikėjimo ir džiaugsmo šaltiniai. Bet kūryba 
nėra laisva nuo tikrovės, nuo išorinių žmogaus egzistavi- 
mo sąlygų ir formų. 

Kaipgi jos susiklostė antroje Maironio gyvenimo pu- 
sėje? 

Išorinis šio laikotarpio biografijos piešinys paprastas ir 
neįvairus. 

1894 m. paskirtas Peterburgo dvasinės akademijos pro- 
tesorium, jis čia išbuvo iki 1909 m. Bet darbas akademi- 
joje Maironiui atrodė, kaip jis pasakojosi Vaižgantui, ne- 
lyginant svetimų paukščių lesinimas. 1909 m. jis grįžo į 
Kauną jau kaip seminarijos rektorius ir ėjo šias pareigas 
iki pat gyvenimo pabaigos. 

Įsisteigus Lietuvos Universitetui, Maironis 1922.02.16— 
03.13 buvo Teologijos-Filosofijos f-to dekanu, 0 iki pat 
mirties — moralinės teologijos katedros vedėju. 1922.10.15 
jis buvo išrinktas garbės profesorium.! 

Tačiau bažnytinė karjera nesiklostė jam taip lengvai 
ir sklandžiai, kaip galima būtų manyti. Prolenkiško nusis- 
tatymo hierarchijos viršūnės stengėsi neįleisti į vadovau- 
jančias vietas įtakingo lietuvių visuomenės atstovo. Tie- 
sa, Maironis gavo, kad ir su tam tikrais sunkumais, titu- 
lus: 1903 m. jis tapo Mogiliovo garbės kanauninku, 1907 
m.— Žemaičių kapitulos kanauninku, 1911 m.— prelatu, 
1914 m.— Žemaičių konsistorijos oficiolu?, bet vyskupo 
mitros jam taip ir nebuvo lemta pasiekti, nors jis pagrį- 
stai jautėsi jos nusipelnęs ir jį viliojo M. Valančiaus bei 
A. Baranausko pavyzdžiai. Ne kartą jam yra tekę patirti 
intrigų, apkalbų, šmeižių. Kadangi tie dalykai atsispindi 
jo kūryboje, pravartu čia prie jų kiek plačiau sustoti. 

Vatikano priešiškumas Maironiui pirmąkart iškilo 

| Lietuvos Universitetas.— K., 1927. 

2 [Maironis]. Curriculum vitae.— Autobiografijoje, rašytoje universi- 


tetui, sakosi Mogiliovo kanauninku tapęs 1901 m.,-o Žemaičių — 1902. 

1906 m., kai atsirado vakuojanti Žemaičių vyskupo suf- 
Tagano vieta. Tarp kitų kandidatų į šią vietą buvo pasiū- 
lytas kan. J. Maculevičius, jį rekomendavo Rusijos vidaus 
reikalų ministras“. Tačiau Vatikanas paskyrimą siųsti 
delsė. 1909 m. per Rusijos pasiuntinį iš Romos buvo pra- 
nešta, kad Romai dar nepavykę susidaryti aiškios nuomo- 
nės apie Maculevičių, nes Vatikano apie jį gautos žinios 
esančios prieštaringos.* 

Vatikano santykiuose su carinės Rusijos sudėtyje esan- 
čiomis katalikų vyskupijomis tuo laiku lemiamą vaidme- 
nį vaidino prelatas K. Skirmuntas, šovinistiško prolenkiš- 
ko nusistatymo žmogus. Jo patariamojo balso popiežius 
ir Romos kurija klausėsi, taip pat ir skirdama šioms sri- 
tims vyskupus. Kilęs iš senos lietuviškos giminės“, bet jau 
visiškai sulenkėjusios, jis be atodairos stengėsi stiprinti 
lenkų dvasininkijos įtaką Lietuvoje.“ Jį palaikė panašios 
orientacijos žmonės vietoje, Maironio bylos atveju — ypač 
kun. Žongalavičius, didelis jo priešas?. Jis tad, iškilus mi- 


3 Žr. šios knygos p. 86—87. 

* LTHAA, G. 821, on. 138, Ne 20, A. 45. 

5 Skirmunt B. W stužbie kosciota i Polski Ks. Dr. Kazimierz Skir- 
Munt.— Wilno, 1931.— S. 10.— Beje, jis buvo žinomos Lietuvos istorikės 
Konstancijos Skirmuntaitės pusbrolis. Iš jo ji gal bus prisiklausiusi 
blogybių apie Maironį, nes jos draugė S. Paškevičienė, Maironio bičiulė 
ir gerbėja, jai rašė: „Czytając artykuly Sz. Pani zabolalo mnie, <zemu 
wyliczając znane wybitne osobniki, opušcita „„Majronisa“ (pralata Maciu- 
lewicza). Co za cudowne jego poezje!l Ie tam mižošci Ojezyzny — ile 
jego piešni z umartych wskrzesito!?. Potem jako cztowiek jest zacny — 
znam go dobrze, jest ze stron naszych. Powtarzam, endekėw i polakoma- 
now proszę nie dawač ucha, oni zawsze szkalują wszystkich naszych 
wybitnych dziataczy."— VUB, 1. 101. 

Š Skirmunt B. Op. cit —S. 16.— („Gdy Watykan miai mianowač Ks, 
Karewicza Biskupem w Kownie, s. p. Kziedz Skirmunt wszelkich staran 
dokžadat, aby do tej nominacji nie dopėšcič..."). Kitur — panašiai: p. 27. 

7 VUB, F 682, 1. 413.— Žinomas ano meto klerikalinio sparno veikėjas 
B. Prapuolenis taip jį charakterizuoja savo užrašuose: „Iš jo draugų ži- 
nojau, jog, klierikaudamas akademijoje, jisai sakėsi lietuviu ir būk pir- 
mutinis reikalavo, kad apvaikščiojant Leono XIII — 50 metų vyskupystės 
jubiliejų, būtų leista padaryti atskaitą ir lietuvių kalboje, kas buvo leis- 
ta, ir Žongolas skaitė, 

Tačiau sugrįžęs Kaunan ir pamatęs vysk. Paliulionio lenkiškąjį pasiuti- 
mą, Žongolas pasidarė lenku ir mušėsi prie Kauno „ponų“, neužkęsdamas 
mužikų, nors ir pats buvo sūnumi biednos elgetėlės Šiauliuose, ir šioje 
rolėje išturėjo iki galui, kuomet Žemaičių vyskupijos kunigų nepareika“ 

nėtajai Maironio kandidatūrai, Romoje jį apibūdina „kai- 
po „concubinatus“, turintį, mat, mergą ir trejetą vaikų — 
o prie jo gyveno sesuo Marcelka ir kitos sesers dvi mer- 
gaiti ir vaikas".š Vysk. Cirtautas bandė gana vangiai si- 
tuaciją aiškintis, kreipėsi į minėtąjį K. Skirmuntą, kuris 
pasirūpino aiškinamąjį raštą sulaikyti, kad jis nepatektų 
į tuos dalykus svarstančią kongregaciją.? Maironis pavys- 
kupiu nebuvo paskirtas. Šios bylos aidas — 1908 m. eilė- 
raštis „Taip atsilyginta“, kupinas nusivylimo aukščiausią- 
ja bažnyčios valdžia: 

Už darbą nelaukiau kaip tarnas algos, 

Nei deimantais spindinčio žiedo garbės; 

Manoji žvaigždė ir be to gal žibės... 

O laisvas pilietis ramiai sau miegos, 

Nevaržomas pančiais šilkiniais. 


Tik vieno man gaila: užviltos vilties, 
Kad tėvą atrasiąs tikėjo sūnus!.. 
Skaudi realybė išblaškė sapnus, 

Ir siela nebteko skaisčios praeities 
Su vaiko tikybos šaltiniais! 


Antras ryškesnis šių intrigų etapas — 1914 metai. Tada, 
skiriant naują Žemaičių vyskupą, vėl iškilo Maironio kan- 
didatūra, bet ji buvo atmesta. Su kartėliu jis rašė L. Gi- 
rai: „Šios dienos numery (255) „„AunTosckaa Pyck“ atspau- 
sdinta visa istorija su kandidatais į Žemaičių vyskupus. 


lauta iš vyskupo Cirtauto, kad Žongolą iš sekretorių išmestų, ką padaryti 
vyskupas buvo priverstas. 

Žongolas, likęs seminarijos profesoriumi, buvo didžiausiu priešu rek- 
toriaus Maironio, leisdamas apie jį bjauriausias paskalas goud ad vitam 
et mores Petrapilyje ir Romoje. Ašen ne kartą stebėjausi ir sakiau Mairo- 
niui, kam tu jo neišguji iš seminarijos. Ogi tegu, bent neturi priežasties 
sakyti, kad ašen jam keršinu", 

LKLI 14. J. M— I, 1. 3, 4— Pats Maironis apie savo santykius su 
Žongalavičium rašo šitaip: „Kun. Žongalavičius tapo mano didžiausias 
priešas nuo to laiko, kai buvo akademijoje iškelta jo kandidatūra į pro- 
fesorius, o aš turėjau nelaimės tuomet akademijos rektoriui pasakyti, kad 
mokslo žvilgsniu jisai būtų geras ir gabus profesorius, bet būdo nesugy- 
venamo žmogus. Jo kandidatūra tuomet atpuolė. To man kun. Žongala- 
vičius niekados negelėjo dovanoti, Kad bent atviru keliu man būtų kerši- 
jęs. Bet jisai iš pasalų, pakampiais bjauriausiai šmeižė, prasimanydamas 
nebūtų daiktų, mano kai kuriuos eilėraščius savotiškai išvertęs ir iškraipęs, 
siųsdavo Romai.“ 

8-9 VUB, F 682, I. 413.— Prapuolenio užrašai, 

Pasirodo, kad valdžia perdavė Rymui išskirti vieną iš trijų: 
Žemaičių Sem. Rektorių, Kun. Karevičių ir kun. Pranaitį. 
Lenkai, sužinoję apie tai, nusiuntė gr. Alek. Tiškevičę į 
Rymą, kad įpirštų ar kun. Barauskį, ar kun. Michalkevičę, 
Ryme pasiuntinys tik tiek padarė, kad pavyko jam paša- 
linti CcaMOTO HexKeAaTeABHOTO NOAZKAM KaHAKAATA TIp. 
Maityn., pekTOpa Cemunapuun B KoBne."!0 

Tais pačiais metais Žongalavičius skundė Romai Mairo- 
nį už jo seminarijoje varomą neva šovinistinę antilenkiš- 
ką politiką, lenkų klierikų ir profesorių maltretavimą.!! 

1926—1927 m., skiriant naujus vyskupus Lietuvoje, vėl 
apsistota prie Maironio kandidatūros, ir vėl dėl tų pačių 
jėgų ji buvo atmesta. Kanauninkas B. Liausas pristatęs 
Romai eilėraščio „Jo pirmoji meilė" vertimą be paskuti- 
niojo posmo, iš kurio aiškėja, jog poeto mylimoji — tai 
tėvynė.!ž Maironis buvo kaltinamas kone erotomanija.' 
Giliai įsižeidęs, jis parašė vieną paskutiniųjų eilėraščių 


0 Gira L. Kai Maironis kūrė „Mūsų vargus“ // Lit. naujienos. — 1937.— 
Nr. 6— P. 4, 

U VUB, F 682, I. 414—415.-— Prapuolenio užrašai. „1914 metais, jau 
Karevičiui į Kauno vyskupus įstojus, Žongolevičius atidūmė Romon, kad, 
kaipo lenkų delegatas, duotų čionai „delle notizie“... Rudenį tais pačiais 
metais, kilus karui, kuomet jau Karevičiaus išvažiuota, via Konstantino- 
poli — kongregacija atsiuntė į mene laišką, kad priduočiau vyskupui. 
Negalėdamas siųsti iš karo priežasties, ašen parašiau jam — 0 jisai įga- 
liojo mane atplėšti laišką ir, perskaičius jį, pranešti apie turinį. Laiškas 
dar ir šiandien mano rankose. 

Ad perpetuum rei memoriam, paduodu jo turinį. 

(Toliau eina kongregacijos laiškas lotynų k.-— V. Z.) 

Davęs turinį vysk. Karevičiui, patariau, kad kaipo vyskupas neduotų 
savęs už nosies vedžioti ir 1“ pareikalautų unde — a guo minimum noti- 
tiae parveniant, 2“ — kokie būtent profesoriai Poloni paliuosuoti, nesa 
tik turint tas žinias, gali duoti atsakymą. Gana jau leisti Romai „grač W 
slepę babkę“. 

12 P. Šniukštos pasakojimas. 

"* Vaižgantas mini tuo klausimu esant Maironio eksplikaciją: „Jis 
toli gražu ne erotomanas, kaip jį jo priešai Romai atestavo, 0 jis atsikirto 
eilėmis ir dar nepaskelbta eksplikacija“.— Vaižgantas. Raštai — T. 19— 
P, 233, 

Viename sąsiuvinyje (LKLI 14, J. M.—1. 1, 4, 5) pieštuku apmestas 
juodraščio fragmentas, gal tai ir bus Vaižganto minimoji eksplikacija: 

„Mano kandidatūra į vyskupus keletą kartų ir paskui, visai be mano 
žinios ir sutikimo, buvo keliama, jau nepriklausomai Lietuvai susitvėrus. 
Taip, vysk. Karevičius į savo sufraganus buvo pastatęs kandidatais manė 

„Skausmo skundą“, leisdamas jį skelbti tik po savo mir- 
ties — eilėraštį, kupiną tragizmo, kur išsilieja gal ne tik 
ši konkreti nuoskauda, bet ir per daugelį metų dėl įvairių 
aplinkybių susitvenkęs kartėlis: 


Ir štai, kaip kareivis nelygioj kovoj, 
Be garbės ir be vardo tėvynėj laisvoj 
Aš parblokštas ir vienas!.. 


Jo nė kiek nebedžiugino jau vėliau, metus prieš mirtį, 
iš Vatikano gautas protonotaro garbės titulas. Laiške bi- 
čiuliui jis rašė: „Pats aš asmeniškai neturiu kuo labai 
džiaugtis, ypač tuščiu titulu ir teise pasipuošti fioletiniais 
rūbais. Galėjo tai sudaryti man šiokį tokį malonumą prieš 
15 metų: dabar senatvėje vanitas vanitatum.“!4 

Bet eilėraščiuose taip netramdomai, nuoširdžiai išsiver- 
žęs skundas Maironio gyvenimiškoje laikysenoje neat- 


ir tuomet dar seminarijos profesorių J. Skvirecką. Roma sau pasirinko 
profesorių, o rektorių atmetė. Paskui kilo klausimas Vilniaus vyskupo. 
Roma sutiko, kad jis būtų lietuvis, bet apie mane nei klausyti nenorėjo, 
pasirinko kun. Jurgį Matulevičių mano iš Akademijos laikų mokinį, 
kurį savo laikų aš, būdamas Akademijoj inspektorium ir turėdamas įta- 
kos, įtraukiau, kaip ir kun. Būčį, į Akademijos profesorius. Aš, žinoma, 
tuo tik pesidžiaugiau, kad tokia baisi našta man neatiteko; prie mano 
jautrumo ir netvirtų nervų, kai mažiausias nemalonumas ar susikrimtimas 
neduoda man naktimis užmigti ir stačiai ėda mane, aš būčiau nelaimin- 
giausias vyskupas ganytojas. Vyskupiška mitra seniai būtų mane į kapus 
nuvarius. Bet, iš antros pusės, aš negalėjau nejausti pažeminimo, kai 
Roma nuo manęs kratos, kaip nuo kokio prasikaltėlio. Dievuliau mano! 
Aš visą amžių ištikimai tarnavau Bažnyčiai, sąžiningai ėjau savo pareigas, 
kaip Lietuvos patriotas netarnavau rusų valdžiai, kad būčiau smerkiamas 
šiame dalyke Bažnyčiai savo tėvynę priešpastatęs. Jei su rusų valdinin- 
kais kai kuriais mokėjau sugyventi ir politikuoti, tai dar ne išdavystė. 
Štai jau 20 metų Kauno seminarijoje rektoriauju ir galiu net po mirties 
drąsiai pasakyti, kad nei vienas rektorius tiek nepadarė ir materialiai, ir 
mokslo žvilgsniu: radau 4 metų mokslą seminarijoj, paliksiu 7 metų, iš- 
leisdamas auklėtinius su universiteto diplomais, Materialiu žvilgsniu tegul 
palygina žmonės, kokią aš paėmiau seminariją ir kokią paliksiu. Rekto- 
riavau sunkiausiais karo ir visokių reformų laikais. Karo metu, kuomet 
dauguma aukštosios dvasininkijos bėgo į Rusiją, aš pasilikau savo krašte. 

Taigi klausiau savęs ne kartą, už ką mane Roma laiko prasikaltėliu, 
įrašius į savo juodąją knygą. Mačiau juodą nedėkingumą už mano darbus, 
griaužiaus. Ir tokioje tai valandoje galop parašiau „Taip atsilyginta“. 
As matyt, apsiriko — jis turėjo galvoje eil. „Skausmo skundą".— 

„Z) 

4 Laiškas Kaltinėnų klebonui Gudzinskui, 1931.03.12, 

šispindėjo. Čia niekur nerasim nė užuominos apie opozi- 
ciją ar kriticizmą dvasinės vyriausybės atžvilgiu, o 
pažiūrų srityje, anot Vaižganto, Maironis buvo net „nai- 
viai ortodoksiškas“!*. Tai dar vienas taškas, kuriame kir- 
tosi poezijos ir kasdieninės buities žmogus. 

Maironio veikla nesiribojo, žinoma, ir šiuo laikotarpiu 
grynai bažnytinių interesų sfera. 

Būta sąlyčių su politiniu gyvenimu, nors juos diktavo 
ne tiek vidinis poreikis ir apsisprendimas, kiek visuome- 
ninė padėtis. Dvasinės akademijos profesoriui, vėliau — 
seminarijos rektoriui lyg ir derėjo dalyvauti krikščionių 
demokratų partijos veikloje, o žymiausiam tautinio at- 
gimimo dainiui — bent oficialiomis progomis reprezen- 
tuoti buržuazinę Lietuvos valstybę. 

Tačiau sąlyčiai su krikdemais buvo visai trumpalaikiai. 
Kai vadinamo „Vilniaus seimo" išvakarėse klerikalai vei- 
kėjai suskato kurti savo partiją, siekdami veikti kaip or- 
ganizuota jėga šalia jau anksčiau susiformavusių social- 
demokratų ir demokratų, Maironis drauge su A, Dam- 
brausku ir P. Būčiu paruošė partijos programos proje- 
ktą. 16 

Naujoji partija savo siekimais turėjo būti artima Rusi- 
jos kadetams!', kuriuos Leninas apibūdino šitaip: „...kla- 
sinį šios partijos pagrindą sudaro kapitalistiškai ūkį tvar- 
kantis dvarininkas, vidutinis buržua ir buržuazinis inte- 
ligentas. Liaudies masei, t. y. platiesiems miestiečių ir 
paskui valstietijos sluoksniams, yra svetima ta partija"...! 
Bažnyčios vaidmuo visuomenės gyvenime nusakytas, nu- 
sižiūrėjus į „Stronnictwo konstytuacyjno katolickie na 
Litwę i Bialoruš“.!9 

Vėliau programa buvo ne kartą keičiama, bet Maironis 
šiame darbe nebedalyvavo. Jis liko visai nuošaliai ir 
nuo rinkimų į valstybės dūmą, o buržuazinėje Lietuvoje 
į krikdemų veiklą žiūrėjo gana nepalankiai. 

Maironis gyveno „tautinės vienybės“ iliuzijomis. Jų ša- 


15 Vaižgantas. Raštai — T. 19.— P, 250, 

18-17 Lietuvių krikščionių demokratų susivienijimo programos BEBjGs 
tas // Draugija.— 1907.— Nr. 1.— P. 70, 71. 

18 Leninas V, Pilnas raštų rinkinys.— T. 15.— P, 62, 

9 Draugija. — 1907.— Nr. 1— P. 71. 

knys — XIX a. paskutiniuose dešimtmečiuose, kai smar- 
kios carizmo nacionalinės priespaudos sąlygomis bendri 
visuomenei kovos dėl liaudies švietimo siekiai daugelių 
atvejų stūmė į antrą planą Klasinius skirtingumus. 1905 m. 
revoliucija visu akivaizdumu parodė tautinės vienybės 
iliuziškumą. Lietuvių visuomenė taip pat atvirai suskyla 
politinėmis partijomis, reiškiančiomis priešiškų klasių in- 
teresus. Skelbti tokiomis sąlygomis tautos vienybę, vadi- 
nasi, slopinti klasių kovą egzistuojančios išnaudotojiškos 
santvarkos naudai. Tokia buvo objektyvi „tautos vieny- 
bės“ šūkio prasmė tiek porevoliuciniais metais, tiek ypač 
buržuazijos valdomoj Lietuvoj. Bet tai nereiškia, kad s u- 
bjektyviai visi to šūkio skleidėjai juo sąmoningai 
dangstė savanaudiškųs klasinius interesus. 

Nesidangstė tuo šūkiu nė Maironis. Jam nuoširdžiai 
atrodė, kad partijų kova tai blogybė, kenkianti visuome- 
nės, tautos interesams. Tas požiūris dar sustiprėjo, susi- 
kūrus buržuazinei Lietuvos valstybei ir vykstant įvairiau- 
sių buržuazinių partijų rietenoms. Kol tautininkai buvo 
opozicijoje, Maironis tikėjo, kad jie konsoliduos tautą, 
patenkindami visų socialinių sluoksnių interesus. Bet ir 
po 1926 m. perversmo jo simpatijos liko valdančiosios gru- 
puotės pusėje. Pasenęs poetas to meto socialinėje politi- 
nėje tikrovėje daug ko nematė ir neįprasmino — viso to, 
ką mums šiandien apima sąvoka „fašistinė diktatūra“. Be 
to, jis mirė 1932 m., fašistinio režimo bruožai tada dar ne- 
buvo visapusiškai išryškėję. Jis matė daugelį visuomeni- 
nio gyvenimo blogybių, bet tikėjo, kad jas galima patai- 
syti nuoširdžiomis bendro darbo pastangomis. Maironiui 
atrodė, kad valstybė turi stovėti ir stovi virš klasinių in- 
teresų. 

Pats jis valstybės organizavime ir valdyme tiesiogiai 
nedalyvavo, nebent kaip reprezentacinis asmuo buvo kvie- 
čiamas atlikti religinių apeigų, pakalbėti įvairiomis ofi- 
cialiomis progomis. Jis norėjo, kad Lietuvoje klestėtų dva- 
sinė ir materialinė gerovė, bet realiosios politikos keliai 
jam buvo svetimi. 

Sielvartą jam kėlė sukerojusios Lietuvoje blogybės, kie- 
kviename žingsnyje matoma visuomeninio idealizmo sto- 
ka, spekuliacija patriotizmu — visa tai buvo taip tolima 

jo išsvajotajam idealui. Ne tik satyrose jis apie tai kal- 
bėjo, bet primindavo ir šiaip dažna proga, kai tik tekdavo 
paliesti Lietuvos gyvenimą ar paminėti kokį svarbų pra- 
eities patriotinį žygį: „...anos (t. y. idealinės Lietuvos) my- 
lėtojai nieko nuo jos netroško, jai viską aukavo,— tos 
(t y. tikrovėje realizuotos Lietuvos) mėgėjų šalininkų 
daugiau, bet jie jau sau reikalauja užmokesnio ir šiltos 
vietelės, kai kurie jos simpatija apsimetę, ją skaudžiai 
užvylę naudoja...20 

Net apie K. Donelaitį rašydamas, jis pastebi, kad būrų 
poetas „taip drąsiai ir nuoširdžiai jau XVIII amžiuje stoja 
vargšų-baudžiauninkų pusėje ir gina prieš ponus: o tai 
daro ne tam, kaip kartais dabar liaudies geradariai, kad 
ant to populiaraus arkliuko pačiam išjoti į platesnį pa- 
saulį, patekti į seimo deputatus, į partijos vadovus. Do- 
nelaitis tikrai ir nuoširdžiai atjaučia baudžiauninkams da- 
romas skriaudas...“2! ' 

Nėra, žinoma, pagrindo įsivaizduoti paskutiniojo de- 
šimtmečio Maironį kone kaip tremtinį savo kadaise išsva- 
jotoje Lietuvoje. Nesidėdamas į politinę veiklą, jis, ypač 
pirmaisiais po Didžiojo karo metais, aktyviai dalyvavo 
kultūrinėje veikloje, meno ir mokslo kūryboje matydamas 
tvirčiausią Lietuvos ateities laidą. Jis svajojo apie tuos 
laikus, kada Lietuva „pasakys pasauliui: štai esmi nauja 
pajėga kūrėja, kada susilauks savo Schillerių, Rembrand- 
tų, Newtonų, Bramantų, kada jos dvasia sieks plačiau ne- 
gu jos kūno sienos"??, 

Jis dalyvauja Aukštųjų Kursų atidaryme (1920.01.29), 
pasveikindamas juos pakilia ir jaudinančia kalba.?? Mai- 
ronis — lietuvių Meno kūrėjų draugijos valdybos narys, 
nors jo vaidmuo čia buvo daugiau reprezentacinis; orga- 
nizuojant Lietuvos meninį gyvenimą, jis aktyviau nepa- 
sireiškė. O į amžiaus pabaigą ir visai nutolo nuo viešo- 
jo kultūrinio gyvenimo. 

Žinoma, visą laiką jis nestokojo viešos, oficialios pa- 
garbos ir išaukštinimo — buvo tapęs tarsi kokia valsty- 

20 Lietuva — 1920.— Nr. 37. 

21 Mačiulis-Maironis J. Kristijonas Donelaitis // Klaipėdos žinios.— 


1924.— Nr. 47, 
22-28 Lietuva. — 1920.— Nr. 37; Nr. 26. 

binio patriotizmo emblema oficialiose iškilmėse, labai daž- 
nai ir piktnaudojama. 

Bet iš tikrųjų politiniai Maironio idealai, susiformavę 
tautinio sąjūdžio sąlygomis, naujomis visuomeninėmis ap- 
linkybėmis nebeteko realaus turinio. Tai buvo aišku ne 
tik tiems, kurie Lietuvos ateitį siejo su esminiais jos 
visuomeninės struktūros pakitimais, bet ir žmonėms, 
tolimiems darbininkų judėjimui ir socializmui, bet ma- 
tantiems buržuazinės visuomenės dvasinį skurdumą: „Šian- 
dien, kai mes jau išgyvenome Maironio epochos obal- 
sius, jos entuziazmą ir kai turime jos pasiektą tikslą, 
pajutome aplink save nykią tuštumą, susmulkėjimą ir kū- 
rybos pajėgų nykimą, nes mes nežinome, ko siekti, ko 
ilgėtis ir už ką kovoti."?* Maironio politinė ideologija su- 
sijusi su viena istorine epocha,— su ja gimė, su ja iš es- 
mės ir mirė, 

Nuo jaunystės laikų Maironis domėjosi sociologija — 
tai rodo libretas „„Kame išganymas“ ir atitinkami skyriai 
traktate „Paskaitos apie teisingumą ir teisę“. Neišnyko 
tas domėjimasis ir vėliau, paliesdamas taip pat ir poetinės 
veiklos sferą, bet daugiau atsispindėdamas jo moksliniuo- 
se ir publicistiniuose darbuose. 

Inspektoriaudamas Peterburge, jis rūpinosi įsteigti so- 
ciologijos katedrą, kuri ir buvo įsteigta 1906 m.?? 1906.01.05 
skaitė Kaune suorganizuotuose socialiniuose kursuose pas- 
kaitą „Krikščioniškasis socialinės tvarkos mokslas pagal 
Leono XIII encyklikų“?9, Pagaliau 1919 m. paskelbtas jo 
straipsnis „Žemės savastis teologijos supratimu“. Į tą 
pačią eilę galima dėti ir bent kiek kitokio pobūdžio strai- 
psnį „Apie Lietuvos elgetas (ubagus)'2, 

Nuo seno jam aktualiai etikos problematikai skirta stu- 
dija „Historiškoji morališkosios teologijos apžvalga"??. 

Visi tie darbai parašyti iš tų pačių pozicijų, kurios iš- 
ryškėjo dar librete „Kame išganymas“ —ne veltui Mai- 


4 Mykolaitis-Putinas V. Literatūros etiudai.— P, 24—25. 
2 TTHAA, 821, om. 125, Ne 386, A. 57. 

28-27 Draugija. — 1969.— Nr. 31—32: 1919.— Nr. 2—6. 
2 Lietuvių laikraštis. — 1905.— Nr, 13.— P. 159—161. 

2 Draugija — 1908.— Nr. 14, 18—19, 23. 

ronis tiek kartų šį kūrinį perspausdino ir taip jį brangino. 

Maironis mato buržuazijos skelbiamos laisvės fiktyvu- 
mą: „„„Kkas iš to, kad revoliucija (buržuazinė prancūzų 
revoliucija — V. Z.) apskelbė laisvės teisę ir liuosas suo- 
kalbas (libertė du contract), nedavusi pragumo jomis nau- 
doties, pastačiusi laisvą be šarvų darbininką prieš laisvą 
apšarvotą milžiną — kapitalą; tokia laisvė tai stačiai pa- 
sityčiojimas. Jau Adomas Smith pasakė: visuose susirė- 
mimuose darbdaviai ilgiau ištvers, negu darbininkai: vieno 
tik kapitalas liks be nuošimčių, antram su šeimyna ba- 
das, "30 

Tačiau išeitis, kurią socializmas siūlo darbininkų kla- 
sei, jam nepriimtina. Socializmas jam smerktinas dėl jo 
priešiškumo religijai, taip pat dėl per daug radikalaus sie- 
kimo keisti kapitalistinės visuomenės pagrindus. Tiesa 
esanti, Maironio mintimi, tarp liberalizmo (t. y. kapitaliz- 
mo) ir socializmo — in Medio virtus?! 

Minėtoji Maironio studija nebaigta: joje tėra duota ne- 
riboto kapitalizmo ir socializmo kritika, bet nėra išdėsty- 
ta jo paties pozityvioji programa. Tačiau iš kitų Maironio 
darbų matyti, kad jis laikėsi paties ribočiausio ir nedrą- 
siausio reformizmo, kai kuriais atvejais net tarp savo ide- 
ologijos žmonių stovėdamas dešiniajame, konservatyviame 
sparne, 

Nors Maironis minėtoje studijoje, remdamasis Leonu 
XIII-uoju, teigia, jog darbininkams reikia „ne labdarybės, 
ne mielaširdystės"“, o teisybės, vis dėlto jis be jokių re- 
zervų ir sų dideliu pritarimu kalba tik apie labdarybės 
kelią.3? Sudėtingesnės moderniosios visuomenės socialinės 
problemos sprendžiamos labai nedrąsiai. Kviečiamas skai- 
lyti Kaune 1908 m. socialiniuose kursuose paskaitų, jis 
būgštauja, kad kiti lektoriai nebūtų per daug „raudoni“ 3? 
Kai krikščionių demokratų partijos centro komitetas 


30-31 Ten pat— 1909.— Nr. 31—32— P. 284, 286. 

32 J. M. Apie Lietuvos elgetas (ubagus) // Lietuvių laikraštis — 1905.— 
Nr. 13.— P, 159—161. 

33 VUB, D 252, 1. 3 a— J. Matulevičius rašo 1908.02.12 A. Dambraus- 
kui iš Teterburgo, kad Maironis bijąs, jog kai kurie lektoriai „čia per 
daug raudoni, kaip antai MacTroaH4; net valdžia nenorėsianti tokių už- 
tvirtinti", 

1919 m. sausio mėn. viename iš nutarimo projektų siūlė 
dvarų ir bažnytines žemes išskirstyti tarp kumečių, beže- 
mių ir mažažemių ir „atiduoti jiems į nuosavybę“, Mai- 
ronis vertina šį sprendimą kaip per daug skubų ir ne- 
apgalvotą, o prieš nutarimą paliesti bažnytines žemes pa- 
sisako griežtai neigiamai: net kelti tokį klausimą, nesude- 
rinus jo su dvasiškąja vyresnybe, esą neleistina.š“ 

Maironio pažiūros etikos klausimais taip pat nepasi- 
keitė nuo ankstyvos jaunystės laikų. Kaip jis juos išdės- 
tė atsakyme „Varpo“ kritikui 1895 m., kaip juos suvokė 
librete „Kame išganymas“, taip formuluoja ir dabar: „Ti- 
kėjimas ir etika rišasi neišvengiamu tarp savęs mazgu... 
Gražiausi etikos įstatai, puikiausiai žmonėms skelbiami, 
nepaverš žmogaus valios, int pikta palinkusios, jei jiems 
truks tos autoritatės, tos sankcijos, kuri ne tik mokina ir 
liepia iš anksto, bet irgi nubaudžia prasikaltusius; 0 to- 
kią sankciją ir prievartą gali suteikti tik viršprigimtinis 
tikėjimas.“?5 Laisvesnis ir gilesnis etikos problemų spren- 
dimas, net pasiliekant krikščioniškos etikos plotmėje, jam 
visiškai svetimas.39 

Iki amžiaus pabaigos Maironis liko ištikimas ir Lietu- 
vos istorijos studijoms. Jo „Apsakymai apie Lietuvos pra- 
eigą", antrą kartą perspausdinti 1903 m., 1906 m. susilaukė 
trečio leidimo, kuris skiriasi nuo ankstesniųjų kai 
kuriomis kalbinio ir redakcinio pobūdžio detalėmis bei 
naujai pridėta „Trumpa lietuvių rašliavos apžvalga“. 

Populiarioji Maironio Lietuvos istorija, vienu metu su- 
silaukusi labai palankaus vertinimo įvairių ideologinių 
krypčių spaudoje, dabar tampa kritikos objektu. „Vilniaus 
Žiniose“ pasirodo gana arogantišku tonu parašyta re- 
cenzija?7, kurioje Maironio darbas vertinamas visais at- 
žvilgiais neigiamai. „Lietuvos istorijos“ autoriui prikiša- 
ma, kad jis rašąs ne genetiškai, o pragmatiškai, t. y. rū- 

34 Maculevičius J. Žemės savastis teologijos supratimu // Draugija.— 
1919.— Nr. 4/5.— P. 198—199, 

3 Maculevyče J. Historiškoji morališkosios teologijos apžvalga // Ten 
pat.— 1908.— Nr. 13.— P. 180—181, 

35 Visuomeninio gyvenimo etikai dar skirtas ir str. „Mūsų kritikai ir 
kritikos“.— Lietuvių laikraštis. — 1905.— Nr. 18—22, 

37 Voldemaras A. Bibliografija // Vilniaus Žinios.— 1906.— Nr. 242, 277, 

10. Maironis 


pinąsis ne moksline faktų analize, bet aktualizuojąs juos 
savo motalinių ir politinių idealų šviesoje. Autorius nes- 
kiriąs fakto nuo legendos (pvz., perteikdamas populiarų 
romantinėje istoriografijoje pasakojimą, kaip Vytenis iš- 
niekinęs monstranciją ir kaip už tai jį dievas nubaudęs), 
netinkamai argumentuojąs, tikrus faktus pakeisdamas 
patriotinėmis intencijomis (pvz, dėstydamas Vytau- 
to karūnavimosi motyvus). Raštijos apžvalga teduo- 
danti biografinių bei bibliografinių žinių kratinį ir jokios 
sintezės, o Šalia viso to — knygos autorius visiškai ne- 
mokąs lietuvių kalbos, rašąs netaisyklingais, nevykusiais 
sakiniais! 

Savaime suprantama, kad Maironis pasijuto giliai įžeis- 
tas. Jis replikavo recenzijos autoriui (beje, tuo metu dar 
tik I kurso studentui), nesustodamas prie atskirų kritiko 
priekaištų, tik parodydamas jo formulavimų ir sprendimų 
nelogiškumą bei patardamas autoriui „užsiimti kokiu nors 
naudingesniu darbu, nekaip rašinėjimu niekam vertos, ne- 
subrendusios kritikos“? 

Privačiame laiške A, Jakštui jis jau visai atvirai išsako 
savo nuoskaudą: „Valdemaras parašė mano Istorijos kriti- 
ką, nesinorėjo su piemeniu ginčytis, bet šį kartą neišken- 
čiau neparašęs replikos (...) 

Historica evolutio doctrinae morum revelatae jau maž- 
daug apdirbau lotyniškai (...); ketinu tą dalyką lietuviškai 
Jums parašyti, bet kiek mėginau, labai daug trūksta; sun- 
ku mokslišką terminologiją pritaikinti, ant galo parašysi, 
apsiprakaitavęs, o čia atsiras koksai piemuo, lietuviškai 
pramokęs kiek kreizoti, ir išdriebs tave prieš visuomenę 
kaipo kokį piktadarį. Nemalonu.'?? 

Nelemtoji recenzija taip ir neišdilo iš Maironio atmin- 
ties. Dar po 20 metų, leisdamas ketvirtą kartą savo Lie- 
tuvos istoriją, jis pratarmėje rašė: „Kam mano veikalė- 
lis pasirodys naudingas, galės juo naudotis, kam nepatiks, 
tasai tegul pasirūpins mums pagaminti geresnį, nepasiten- 
kindamas vien lengva ir tuščia kritika. Mūsų kai kurie 
šaunūs vyrai nepraleidžia progos, neparodę savo gilios 


(38 Maculevičius J. Atsakymas mano kritikui // Ten pat— 1906.— Nr. 
254. 
38 VUB, D 1112, 1. 36. 


290 


erudicijos, skaudžiai kitus kritikuodami, bet patys pozity- 
vaus darbo veikalais nemėgsta pasirodyti.“*9 

Bet ir čia atsitiko panašiai kaip su pirmąja poema. 
1895 m. susilaukęs labai aštrios S. Matulaičio kritikos, 
Maironis atsakė į ją ilgoku straipsniu, atmesdamas visus 
recenzento priekaištus. Bet po dešimties metų jis pats 
įsitikino, kad poemėlė turi daug trūkumų, ir betaisydamas 
juos, sukūrė beveik visiškai naują veikalą — „Jaunąją 
Lietuvą“. 

Taip ir ketvirtasis Lietuvos istorijos leidimas yra iš 
esmės pertvarkytas, daug kur atsižvelgiant ir į minėtojo 
recenzento pastabas. Tiesa, išliko mažai tepasikeitusi se- 
noji struktūra ir senoji koncepcija. Bet veikalui duota vi- 
siškai nauja kalbinė-stilistinė išraiška, platesnė ir gilesnė 
faktų interpretacija, o ir pačią faktografinę veikalo pusę 
stengtasi apvalyti nuo legendinių apnašų. Naujai pridėta 
XIX ir XX a. pradžios istorija, su dideliu pritarimu kalbant 
apie buržuazinės Lietuvos valstybės susikūrimą. Schema- 
tiškos lietuvių literatūros apžvalgos šiame leidime visiškai 
atsisakyta. Visos tos pataisos išėjo, be abejo, veikalui į 
gera, tačiau, sparčiai besivystant istorijos mokslui, Mai- 
ronio darbas net buržuazinės visuomenės sąlygomis grei- 
tai neteko reikšmės. Šiandieną jis mums tėra įdomus kaip 
savotiškas komentaras, padedąs geriau suprasti ne vieną 
Maironio grožinės kūrybos aspektą.*! 

Antroje gyvenimo pusėje Maironio intelektualinė veik- 
la prasiplėtė dar viena sritimi — literatūros istorija, 

Jau pirmajame „Apsakymų apie Lietuvos praeigą“ lei- 
dime jis buvo davęs trumputėlę lietuvių literatūros ap- 


40 Maironis. Raštai. — K., 1926.— T. 4— P, 3. 

*1 Papildant Maironio istorinių interesų vaizdą, galima dar paminėti 
šiuos faktus. 

1908 m. jis įsijungė į tuo metu vykusią diskusiją dėl Mindaugo sostinės 
(Maculevyčia J. Apie Mindaugo sostą-pilį // Draugija. — 1908.— Nr. 13.— 
P. 18—19). 

1918 m. prie Krekenavos pradinės mokyklos surengtuose vakariniuose 
kursuose suaugusiems Maironis supažindino klausytojus su Lietuvos is- 
torija (LKLI, be sign. 1. 11.— Kiaunė B. Didžiojo žmogaus maža gyvenimo 
iškarpa: Atsiminimai apie Maironį Krekenavoje 1915—1918 m.). 


291 
103 


žvalgą, kurią gerokai išplėtė 1906 m., paversdamas atskiru 
knygos skyrium. Žinoma, tai ne savarankiškų studijų re- 
zultatas, o kompiliacija ar, tiksliau, glaustai suregistruoti 
biografiniai ir bibliografiniai faktai. Pertaisinėdamas ir pra- 
plėsdamas vėliau savo Lietuvos istoriją, jis, kaip minėta, 
1926 m. leidime literatūros apžvalgos atsisakė. Neįdėta ji 
nė į tais pačiais metais išėjusią „(Trumpą visuotinės lite- 
ratūros istoriją“: kadangi esą jau platokų Biržiškos, Jakš- 
to, Tumo, Zajančkausko tyrinėjimų, nesą prasmės dėti į 
vadovėlį konspektyvios apžvalgos. 

Platesnės Maironio literatūros studijos siejasi su jo dar- 
bu Universitete.*? 1923 m. rudens semestre ir 1924 m. pa- 
vasario semestre jis skaitė lietuvių literatūros istorijos 
kursą „Donelaičio kūryba ir lietuvių poetai pirmosios 
XIX a. pusės“*, Sprendžiant iš paskelbtų užrašų, paskai- 
tos tiek faktais, tiek interpretacija remiasi spausdinta me- 
džiaga apie Donelaitį, bet jos reikšmingos tuo, kad plačiau 
atskleidžia paties Maironio požiūrį į lietuvių literatūros 
istorijos procesą. Ankstesniuose darbuose jis ypatingai 
pabrėžė „Anykščių šilelio“ autoriaus vaidmenį, su jo 
vardu siedamas naujosios lietuvių literatūros pradžią, o 
dabar visos grožinės lietuvių literatūros pradininku laiko 
Donelaitį, lygindamas jį su Dante italų literatūroje. Iki Do- 
nelaičio buvusios religinės raštijos Maironis su grožine 
kūryba nesieja jokiu aspektu: meninis tautos genijus iki 
Donelaičio tesireiškęs žodine liaudies kūryba — dainomis, 
pasakomis, mįslėmis, legendomis, padavimais. Toks sąmo- 
ningas ir pabrėžtinas estetinio kriterijaus suformulavimas 
ir pritaikymas lietuvių literatūros raidai buvo naujas daly- 
kas ano meto literatūros istorijos darbuose. Metodologijos 
prasme Maironis įsijungia į pozityvizmo mokyklą, pabrėž- 
damas visuomeninės ir kultūrinės aplinkos svarbą bei po- 
veikį literatūros procesui. Donelaičio epochai nušviesti jo 
kurse skiriama daug vietos. 


42 Lietuvos Universitetas. — K., 1927.— P, 47, 

*3 Jo paskaitų medžiaga yra skelbta: Maironis J. Kristijonas Donelaitis 
// Klaipėdos žinios.— 1924.— Nr. 3, 25, 26, 27, 45, 46, 47; Maironis-Ma- 
čiulis J. Kristijonas Donelaitis // Nauj. romuva— Nr. 39, 40; Maironio 
požiūris į literatūrą ir jos kritiką // Nauj. romuva.— 1932.— Nr. 39, 

Kiti Maironio darbai lietuvių literatūros istorijos srity- 
je** didesnio intereso nesukelia. 

„Trumpą visuotinės literatūros istoriją“ pats autorius 
vadina „istorišku konspektu“.* Lyginant su anksčiau iš- 
leistais V. Dubo ir G. Petkevičaitės-Bitės vadovėliais, 
Maironio knyga apima didesnį literatūrinį plotą: joje 
apžvelgiamos ne tik Europos ir Šiaurės Amerikos, bet taip 
pat ir Azijos bei Afrikos literatūros (kinų, japonų, indų, 
persų, arabų, Asirijos bei Babilonijos, žydų, Egipto).*9 
Maironis nepraleidžia nė mažųjų Europos tautų literatū- 
rų: Čia figūruoja ne tik skandinavai, bet ir latviai, suo- 
miai, jugoslavai, ukrainiečiai bei baltarusiai. Medžiagos 
dėstymas vadovėlyje labai schematiškas, autorių ir vei- 
kalų charakteristikos — dažnu atveju ne tik paviršutiniš- 
kos, bet ir netikslios, susikertančios su objektyvia jų reikš- 
me literatūros procese. Visur junti teologo moralisto 
plunksną: pagrindinis kriterijus, kuriuo čia vertinami li- 
teratūros reiškiniai, yra autoriaus ar veikalo santykis su 
religija ir viešpataujančia morale. Šiuo atžvilgiu ypač nei- 
giamo vertinimo susilaukė prancūzų XIX a. realizmas, ku- 
rio atstovų kūryboje vadovėlio autorius rado itin daug 
bedievystės ir amoralumo. Šio vadovėlio pagrindu Mairo- 
nis dėstė visuotinę literatūrą kunigų seminarijoje. 

Kaip anksčiau, taip ir vėlyvajame Maironio gyvenimo 
bei veiklos laikotarpyje tikrai nenykstančią vertę teturi 
jo grožinė kūryba. Poemos, o ypač lyrika yra neatsiejamos 
nuo mūsų literatūros proceso. Menkesnė yra dramų reikš- 
mė. Ir tik jau kaip maža kam šiandien bežinomą kuriozą 
reikia paminėti vienintelį Maironio bandymą beletristikos 
srityje: 1930 m. jis parašė ir išspausdino novelę „Peiliukas 
išgelbėjo“.*" Jos siužetas toks. 


“4 Paskaita apie vysk. Ant. Baranauską // Literatūra ir kalba.— [T.] 19. 

Mažosios Lietuvos dalyvavimas bendrame Lietuvos atgimime...— LKLI, 
29. J. M— II. 

45 Maironis. Raštai. — K., 1926— T. 5— P, 4. 

* Ne europocentrinį Maironio požiūrį į literatūros istoriją nurodė 
L. Gineitis straipsnyje „Poeto pažiūros į literatūrą“. — Lit. ir menas — 
1962.— Lapkr. 3, 

* Vairas.— 1930.— Nr. 11. 

Chirurgas Rauba rengiasi važiuoti į Kulautuvą aplanky- 
ti ten vasarojančios savo šeimos, tačiau staiga iškviečia- 
mas Klaipėdon operuoti sunkų ligonį. Ten restorane susi- 
pažįsta su jauna, simpatinga mergina. Jie nutaria važiuo- 
ti į Palangą. Bet jau įlipęs autobusan, daktaras pastebi, 
kad restorane paliko savo peiliuką-talismaną (su Vytauto 
atvaizdu), ir paskubomis bėga atgal. Peiliuką jis suranda, 
bet į autobusą grįžti vėluoja. Tačiau nusivylimas trunka 
neilgai: paaiškėja, kad autobusą ištiko katastrofa; laimė, 
tarp nukentėjusių merginos nebuvo: ji, matyt, paskutiniu 
momentu, nesulaukusi Raubos, iš mašinos išlipo ir nuėjo 
savais keliais. Taip peiliukas, pasak autoriaus, išgelbėjo 
daktarui gyvybę, o gal ir dar kai ką... 

Ši maža novelė yra tarsi lengva seno poeto šypsena, 
trumpas atokvėpis, įsiveržęs į jo istorinių vizijų ir prieš- 
mirtinės rimties pasaulį. 


Palikdami Maironį gyvenimo pusiaukelėje, jau pastebė- 
jome išryškėjus; kontrastą, netgi tam tikrą disonansą 
tarp poeto asmenybės kūrybiškosios ir gyvenimiškosios, 
buitinės plotmės. Nuo Maironio jaunystės laikų mus skiria 
jau beveik amžius, ir metai užtrynė kone visa, kas buvo 
laikina, nereikšminga ir nykstama jo būtyje. Labai maža 
teliko iš anų metų atsiminimų, charakteristikų, seniai mirė 
jį tais laikais pažinoję žmonės, ir tik iš fotografijos žvel- 
gia į mus įkvėptas jauno poeto veidas, taip darniai suta- 
pęs su savo kūrybos prasme ir skambesiu. 

Slinko metai ir dešimtmečiai. Maironį apgaubė šlovės 
aureolė, visi jį pripažino, Liudo Giros žodžiais, „Lietuvos 
poetų didžiuoju kunigaikščiu“. Dar gyvas, jis jau tapo le- 
genda ir gyveno tautos sąmonėje savo kūrybos žodžiu. 

Bet koks jis buvo ne idealinėje meno, o kasdieninėje 
tikrovės plotmėje? Tos plotmės jame visados buvo skir- 
tingos ir tolimos. Emocinė įtampa, dramatinė jausmų kova, 
atviras prisipažinimo, skundo, džiaugsmo, pykčio ir entu- 
ziazmo žodis, impulsyvus ir aistringas mostas — viso to 
kupina Maironio poezija. Tačiau gyvenimiškajame jo vaiz- 
de vyrauja kitokios spalvos. 

Daugelis jį prisimena šaltą, oficialų, visados išlaikantį 
distanciją tarp savęs ir kitų. Gal toks jis susiformavo dėl 

didelės vidinės disciplinos ir valios, bijodamas ir nenorė- 
damas savo gyvenimo ir elgsenos formomis susikirsti su 
pesirinktuoju luomu ir socialine aplinka. Gal droviai ir pa- 
vydžiai slėpė lengvai pažeidžiamą, įspūdingą ir jautrų 
poezijos, įkvėpimo pasaulį nuo svetimo žvilgsnio ir bru- 
talaus prisilietimo. O gal greičiausiai čia pasireiškė kita, 
„ne poetinė“ jo prigimties pusė, kuri padėjo jam be ypa- 
tingų pastangų patogiai, saugiai ir ramiai įsitvirtinti tame 
laike ir toje vietoje, kur jam buvo lemta gyventi. 

Maironis — pareigos ir tvarkos žmogus, pedantiškai 
tiksliai ir punktualiai atlikdavęs visa, kas siejosi su jo 
tarnybine padėtimi. To paties jis reikalavo ir iš kitų. Pa- 
sakojama, kad kartą vienas seminarijos klierikas paprašęs 
rektorių Maironį išleisti jį į tėvo laidotuves, bet tas nelei- 
dęs. Vėliau jis aiškinęsis savo kolegoms, kad padaręs taip, 
norėdamas grūdinti jaunuolio valią ir jausmus.*š 

Tačiau ir jo pareigingumo šarvas nebuvo nepažeidžia- 
mas... Kartais Maironis gebėdavo užsimiršti, išsijungti iš 
griežto kasdienybės ritmo. S. Čiurlionienė papasakojo to- 
kį, tiesa, anekdotinį įvykį, kuris betgi atskleidžia vieną iš 
taškų, kuriame jo buitinė prigimtis susiliečia su poetiškąja. 

Pirmojo pasaulinio karo metu seminarija iš Kauno bu- 
vo perkelta į Vašakėnus, tačiau kaimo gyvenimas nesu- 
ardė griežtos įprastinės Maironio dienotvarkės. Nepraleis- 
davo jis niekad nė vakarinių pamaldų. Bet vienas klieri- 
kas susilažino kartą su draugais, kad jis padarysiąs taip, 
jog rektorius į pamaldas neateisiąs. O tas klierikas mokė- 
jęs labai gerai pamėgdžioti paukščių balsus. Tad pasislė- 
pęs krūmuose prie alėjos, kuria Maironis mėgdavęs pava- 
kariais vaikštinėti, ir ėmęs suokti lakštingalos balsu. Po- 
etas taip užsiklausęs čiulbėjimo, kad viską pamiršęs ir į 
pamaldas nebenuėjęs...*? 

Jis mylėjo gamtą ir džiaugėsi ja visur ir kiekviena 
proga. Kas vasarą lankydavosi Palangoje. Amžininkai 
atsimena, kaip jis su baltu apsiaustu, balta šiaudine skry- 
bėle, su gumbuota lazda, „„mužikiškai“ tvirtos saujos su- 
gniaužta, seserį Marcelę už parankės paėmęs, žingsniuo- 
davo jūros tilto link, arba kaip nusileidusios saulės gaisų 


48—19 MMD, I. 31. 

ione stovėdavo su savo baltu apsiaustu dainuojančio jau- 
nimo būryje... Jis pėsčias kartais nužygiuodavo iš Kretin- 
gos į Palangą. 

Daug bendravimo su gamta atvejų užfiksavo jo drau- 
gai iš Didžiojo karo laikotarpio, kurį Maironis praleido 
kaime, daugiausia Krekenavoje. Jis dažnai vienas eida- 
vo į mišką, į Nevėžio pakrantes. Ypač jį traukdavo anks- 
tyvas pavasaris, gamtos nubudimas“, kaip pats mėgdavo 
sakyti. Laukdavo pražystant pirmųjų pavasario žibučių, 
prisiskindavo jų pats, nešdavosi namo ir prašydavo, kad 
jam pamerktų. Labai mėgdavo rūtą, gėrėdavosi jos kva- 
pu, kai patrindavo ją savo stambiais pirštais...50 

Gamta jį traukė visados, visur. Prieš ją nublukdavo 
kitokie gražumynai ir įdomybės. Būdingas ir šiuo, ir ki- 
tais atžvilgiais laiškas, 1899.02.16 rašytas A. Dambrauskui, 
kuriame jis ne be humoro šitaip pasakojasi: „Nors į užru- 
bežį rengiuosi, bet nežadėdamas būti Ryme, nei kiek ne- 
ketinu būti Paryžiuje ant parodos; visai ji manęs netrau- 
kia. Mačiau jau ne vieną didelę parodą, kaip aną metą 
Berlyne, ir nuo to laiko atstojo man noras ant jų buvoti: 
yra tai marios be galo ir krašto, kur žmogus tikrai nieko 
negali pamatyti, nors nedėlią ant to atidėtumei... Neva- 
žiuosiu į Paryžių ir dėl to, kad norėčiau gyventi ant šios 
ašarų pakalnės; o su tais prancūzais tai visaip gali alsi- 
tikti; gali ir nuskandinti, ir į orą kokia bomba išmesti, ar 
per kokią komuną be jokio reikalo nudurti. (...) Ketinu 
ant kokio pusantro mėnesio pasilsėti Šveicarijoje ant 
krašto ežero Keturių Kantonų, kur jau du kartus buvau ir 
kur maloniaus tarp gamtos grožybių."*! 

Maironis mėgo fizinį darbą. Gyvenantį Krekenavoje, 
jį žmonės dažnai matydavo su kastuvu rankoje, sodinantį 
medelius ir dekoratyvinius krūmus. Už šventoriaus, į upe- 
lio pusę buvęs apgriautas, duobėtas, piktžolių priaugęs 
kalno šlaitas, iš kur imta molis ar žvyras bažnyčios sta- 
tybai. Nuo Maironio rankų duobės mažėjo, atsirado nu- 
kasti, užpilti takai ir prie takų medeliai? Jo sesuo Marce- 


50-51 Maironio asmenybės portretas // Varpai. — Šiauliai, 1943— P. 
184—185, 185—186. . 

32 LKLI, be sign. 1. 8.— Kiaunė B. Didžiojo žmogaus maža gyvenimo 
iškarpa. 

lė pasakojo, kad jis apkasdavęs vaisinius medelius savo 
sode, genėdavęs juos ir dirbdavęs kitus darbus. Jis padė- 
davęs darbininkams, remontavusiems jo namą Kaune.“ 

Maironis buvo stiprus, geros sveikatos žmogus. Nuo- 
saikiai valgęs, mažai tegėręs“*, nerūkęs, senatvėje nekor- 
tavęs (jaunystės metais jis neatsisakydavo sulošti vintą, 
kurį pats savo satyroje yra pašiepęs). Visados mėgdavo 
žaisti šachmatais. Rengęsis kukliai ir paprastai. Iš valgių 
mėgęs prėskučius, rūgusį pieną su bulvėmis; gardžiuoda- 
vęsis juoda duona su sviestu, sūriu ir medumi; nemėgęs 
kopūstų. Namuose jis nelaikęs virėjos. Pietus ir vakarienę 
jam atnešdavę iš seminarijos virtuvės — sesuo Marcelė 
tik pašildydavusi. 

Savo bute palaikydavęs pedantišką švarą ir tvarką. Jei 
kuris sienoje kabėjęs paveikslas kiek pakrypdavęs į šoną, 
šeimininkas jį tuoj išlygindavęs. Gyvenusius pas jį sesers 
vaikus taip pat pratindavęs prie tvarkos. Darydavęs jiems 
pastabą, kai jie kabindavę sviestą iš sviestinės, palikda- 
mi sviesto paviršiuje duobeles.** 

Maironiui nebuvo svetima praktinė veikla. Vaižgantas 
pavadino jį kadaise statytoju. Nusipirkęs apleistus didikų 
(Chreptavičių) rūmus Kaune, jis juos restauravo ir moder- 
nizavo. Nuolat rūpinosi remontuoti, pertvarkinėti ir pers- 
tatinėti savo vadovaujamą seminariją. Pasak Vaižganto, 
„Statyti Maironiui buvo lyg koks prieprotis. Skųsdavos, 
kad nė vienų metų jis neturėjęs gryno oro: vis uždulkin- 
ta kalkėmis ir žemėmis. Neva pyko ir kreitėjo, o iš tik- 
rųjų ir Palangoje atostogaudamas ilgėjos tos dulkynės: 
naujai atvykusių teiraudavos, kiek jau padirbta, ir neri- 
mo tai pamatyti savo akimis. 

Statymu Maironis gėrėjos ir mieste. Antai vieną kartą 
sutinku jį ankstokai begrįžtantį iš atostogų. Paklausus, 
kuriam galui, atsakė rimtai susirūpinęs: „Palikau pradė- 
tus kloti senamiesčio trotuarus, tai rūpi pasekti, ar jau 
daug nudirbta,"*9 


58 NM, 1. 33. 

54 Nors Vaižgantas, priešingai, pažymi, kad Maironis mėgęs „pavalgyti 
ir paragauti".-— Vaižgantas. Raštai. — T. 19— P. 236. 

55 NM, L. 31. 

56—57 Vaižgantas. Raštai — T. 19.— P, 239—240, 237. 

Savo namus buvo gerai įrengęs, pavedęs T. Daugirdui 
išdekoruoti. Vaižgantas pasakoja: „„Maironies salionai gra- 
žūs; ne tiek turtingi stilingais baldais, kiek gausiai deko- 
ruoti vertingais dailininkų paveikslais, originaliais ir bran- 
giai kopijuotais. Tarp paveikslų daug jo paties portretų ir 
bareljefų. Gangreit visi mūsų dailininkai yra Maironį por- 
tretavę, jo paties įsakymu, gerai užmokami. Yra ir šiaip 
jau brangių paminklinių daiktų, senų laikrodžių. Tik bib- 
lioteka menkoka — knygų Maironis nerinko nei iš savo 
specialybės mokslo, nei iš meno srities, o abi jam buvo 
tokios artimos. 

Būtų klydęs tačiau kuris pašalietis,— tesia toliau Vaiž- 
gantas,— jei, patyręs tokio pertekliaus, tokios prabangos, 
būtų pamanęs mūsų poetų karalių esant išlaidų. Iki tam 
buvo toli gražu: nabašninkas kun. Jonas buvo labai tau- 
pus ar net šykštus. Jis labai nemėgo (o kas gi tai mėgs- 
ir dažnai juos šiurkščiai pavarydavo.'*7 Tą šykštumą, per- 
einantį, sakytumei, į kietaširdiškumą (net jeigu tai liesda- 
vo ne jo paties, o jo vadovaujamos įstaigos lėšas), pajus- 
davo ir jo mokiniai. Jei kuris ateidavo pas jį prašytis at- 
leidžiamas nuo mokesčio už mokslą, rektorius mėgdavęs 
pasamprotauti šitaip: „Jeigu negali už mokslą sumokėti, 
matyti, Dievas tavęs nepašaukė į kunigus.“* Įstaigos turtą 
taupė kaip savo. Sekė, anot Vaižganto, kad rūmuose kur 
žiburys be reikalo nedegtų. 

Negalima apie jį pasakyti, kad būtų krovęs lobius sa- 
vo giminėms, artimiesiems. Tiesa, išleido į mokslus se- 
sers Kotrynos vaikus; aprūpino kitos sesers — Marcelės, 
visą amžių jam šeimininkavusios — senatvę. Tačiau šiaip 
visa, ką buvo užgyvenęs, paskyrė testamentu visuomenei. 
Šiandien Maironio namuose yra jo literatūrinis muziejus. 

Maironis visur stengėsi būti objektyvus, bešališkas, 
teisingas. Nemėgo kraštutinumų, bravūros, laikėsi „auk- 
so vidurio“. Pradėdamas skaityti universitete literatūros 
istorijos kursą, jis taip motyvavo, kodėl pasirinkęs dės- 
tyti senuosius, o ne naujųjų laikų autorius: ,,„...nenorė- 
damas kitiems primesti savo pažiūrų ir bijodamas šališ- 


58 P. Šniukštos pasakojimas. 

kumo ar subjektyviškumo, aš beveliju eiti ištrintais, iš- 
mėgintais keliais“.*? Ši frazė galėtų būti epigrafu dau- 
geliui Maironio poelgių ir sprendimų — išskyrus, žinoma, 
jo poetinės veiklos sferą. 

Maironis nebuvo iš spalvingų, ryškių savo meto fi- 
gūrų — šiuo atžvilgiu jis nepalyginamas ne tik su Vaiž- 
gantu, bet netgi su A. Jakštu. Jis pernelyg nuosaikus, ir 
iš jo negalėjai sulaukti originalaus, neįprasto, impulsy- 
vaus mosto, drąsaus ir netikėto žodžio. Gyvenime jis kar- 
tais atrodydavo netgi prozaiškas ir banalus, 

Keista, tačiau skambios, o dažnai ir oratoriškos poezi- 
jos kūrėjas gyvenime nebuvo iškalbingas ir neturėjo mu- 
zikinės klausos. ,„Atmename jį... buvus mikną ir klausos 
daltonistą; jis vienodai deklamuodavo bet kurį savo met- 
rą ir savo paties eilėmis nepadarydavo gilesnio įspū- 
džio,“60 

Nemėgdavo kalbėti apie meną, literatūrą, savo kūry- 
bą. Žinoma, jokiu būdu nepasakysi, kad menai jam ne- 
būtų rūpėję. Jis mielai lankydavo parodas, koncertus, 
teatrą. Net tada, kai šitai nesiderindavo su jo užimamu 
postu. Pavyzdžiui, profesoriaudamas Peterburge, jis lan- 
kė operą, nors dvasinės vyresnybės akyse tai buvo 
smerktina. Pasakojama net apie tokį anekdotinio pobū- 
džio įvykį: „Esą Maironis su akademijos profesorium 
Baltrušiu operoj pastebėję dar vieną kunigą, persiren- 
gusį civiliai. Bet patys nebuvo pastebėti. Kitą dieną juo- 
du, sutikę aną operos lankytoją, pradėjo gąsdinti: einą 
gandai, kad jisai operoj lankąsis. Tas, prisibijodamas, 
kad žinios nepasiektų vyskupo, liovęsis vaikščiojęs į 
operą, ir Maironis su Baltrušiu galėję toliau joje lanky- 
tis be liudininko...“?! Labai mėgo muziką, tačiau didžio- 
sios muzikos pasaulis jam nebuvo artimas. Draugų liu- 
dijimu, labiausiai mėgęs Šopeną, bet daugiau lengves- 
nius, saloninius jo muzikos aspektus.ėž Mėgo dailę, bet 
vargu ar labai tiksliai pajusdavo jos meninį svorį: labai 
žavėjosi Čiurlioniu ir Šimoniu ir, atrodo, vertino juos 
vienodai.9 

59 Nauj. romuva.— 1932.— Nr. 39.— P. 818. 

60 Vaižgantas. Raštai.— T. 19.— P, 235. 

81-63 Varpai.— P. 186. 

Poetas mėgdavo pasikviesti svečių, kurie skaitydavo 
savo kūrybos, muzikuodavo. Jis pats turėjo gerą forte- 
pijoną, vertingą smuiką. Bet ir šiuose pobūviuose neuž- 
simegzdavo, atrodo, gilesnis, prasmingesnis pokalbis me- 
no, kūrybos temomis. Poetas, viešajam gyvenime labai 
santūrus ir užsidaręs, artimesnių žmonių tarpe norėjo 
gal laisvesnio ir paprastesnio bendravimo, norėjo atsi- 
palaiduoti nuo įtampos ir įsipareigojimų. Vaižgantas pri- 
simena: „Vakarienės būdavo gausios — gausu ir gerų 
gėrimų, ypač pabaigoje, prie kavos. Šeimininkas būda- 
vo itin malonus, svetingas; pats eidavo aplink stalą, pats 
rasindavo vaišintis. Jis džiaugdavosi svečiais kaip nie- 
kas kitas. Žymią dalį sudarydavo jo sesers Lipčiuvienės 
vaikai, jau su savomis šeimomis, "** 

Šitokių pobūvių metu, o ypač siauresniame, uždares- 
niame draugų būryje, jis būdavo gyvas ir sąmojingas; net 
laisvas ir galantiškas. Kartais gal ir per daug, ypač į gy- 
venimo pabaigą — tarsi nebepakeldamas nuolatinės sa- 
vitvardos ir vidinės disciplinos, 

Tačiau jo kūrybinis gyvenimas ir amžiaus pabaigoje 
tebebuvo intensyvus: paskutinioji Vytautinės trilogijos 
dalis, apmatai „Barborai Karalienei“, novelės bandymas, 
labai geras eilėraštis „Vakaro mintys“— tai 1929—1932 
metų darbai. Nuo 1926 metų jis pradėjo leisti savo pa- 
ties lėšomis raštų rinkinį, smarkiai perredaguodamas, per- 
taisydamas beveik visą savo literatūrinį palikimą. 
P. Stiklius, tuo metu dirbęs „Raidės“ spaustuvėje laužy- 
toju, prisimena, kad senas poetas pals atėjo į spaustuvę 
susitarti dėl spausdinimo, nustatė knygų formatą, pasi- 
rinko šriftą ir popierių, nurodė, kur siųsti korektūras.*9 
Taip jis sutvarkė svarbiausiąją savo palikimo dalį. 

Penki raštų tomai apėmė toli gražu ne visa, ką jis 
buvo parašęs. Neapėmė ir paskutiniųjų darbų — juk 
pcetas kūrė iki pat mirties, kuri atėjo gana staigiai ir 
netikėtai. 

Maircnis nesiskųsdavo sveikata, nesilankydavo pas 
dakiarus. Stipriau buvo susirgęs tik 1927—1928 m.-—-ta- 


84 Vaižgantas. Raštai. — T. 19.— P. 236. 
65 LKLI, Inv. nr. 4796. 


300 


da gydėsi Vokietijos kurorte Vildungene. Paskui jautėsi 
visiškai sveikas. 1932 m. birželio mėnesį nuvyko vasa- 
roti į Tytuvėnus. Čia pasijuto blogiau ir nusprendė grįž- 
ti į Kauną. Kelionė geležinkeliu truko ilgai, nes Radvi- 
liškyjeę teko laukti kito traukinio. Jis labai pavargo ir 
grįžo Kaunan nusilpęs.“ Čia tuoj atsigulė į miesto ligo- 
ninę Gardino ir Aleksoto gatvių kampe, buvo operuotas, 
bet operacijos neišlaikė. Mirė 1932 m. birželio 28 d. 
anksti rytą. 


66 NM, 1. 33. 


VI. 1906—1932 METŲ KŪRYBA 


Antroji Maironio gyvenimo pusė poetinei veiklai bu- 
vo dosni, nors dabar kūryba ir nerevoliucionizavo lite- 
ratūros proceso taip, kaip ankstesniaisiais metais. 

Kalbant apie šį laikotarpį, nebebus griežtai laikoma- 
si chronologinio principo, nes raidos momentai čia 
nevaidina bent kiek reikšmingesnio vaidmens, o bus ap- 
žvelgiami atskiri žanrai. Teisybę sakant, ir šis kelias ne- 
labai prieštaraus chronologiškajam: 1906—1920 m. su- 
kurtos visos poemos, 1921—1930 m.— dramos, ir tik Iy- 
tika buvo rašoma lygia greta visą laiką. 


1. POEMOS 


Po 1905 metų parašytos žinomiausios Maironio poe- 
mos, pastoviai įėjusios į lietuvių literatūros istoriją: 
„Jaunoji Lietuva“, „Raseinių Magdė“ ir „Mūsų vargai“, 
Tiesa, jų populiarumas ir aktuali išliekamoji vertė ne- 
vienoda: „Jaunoji Lietuva" tapo klasikiniu kūriniu, su- 
silaukusių naujų leidimų, kitados dariusiu didelės įtakos 
visuomeninės sąmonės ir literatūrinių formų raidai, o 
kitos dvi, išskyrus kai kuriuos plačiai žinomus lyrinius 
fragmenius, liko daugiau tik praeities literatūrinio gy- 
venimo faktu. 

Paties Maironio kūrybos raidos požiūriu, 
kaip jau kalbėta, šios poemos lemiamos reikšmės netu- 
ri: žanriniai-stilistiniai ypatumai kaip ir idėjinis tematinis 
pobūdis susiklostė dar ankstyvajame poeto kūrybos lai- 
kotarpyje, visapusiškai išryškėdami antrajame poemos 
„Per skausmus į garbę“ variante, sudarančiame pirmą- 
sias šešias „Jaunosios Lietuvos" giesmes. 

Tačiau kad ir nesukeldamos ypatingo intereso žan- 
ro Taidos požiūriu, šios poemos vis dėlto yra reikš- 
minga Maironio literatūrinio palikimo dalis, atverianti ne 
vieną įdomų jo meninio pasaulėvaizdžio ir jo kontaktų 
su savo epochos visuomenine mintimi bruožą. 

„JAUNOJI LIETUVA" 


Su dideliu dvasios pakilimu pradėjęs rašyti naują sa- 
vo pirmosios poemos „Tarp skausmų į garbę“ variantą 
ir išspausdinęs 1905 metais jo šešias giesmes, Maironis 
baigė kūrinį 1906—1907 m. Tačiau baigęs jis pamatė, 
kad tai ne kadaise parašytos poemos variantas, o visiš- 
kai naujas kūrinys, kurio net nedera vadinti senąja ant- 
rašte. Maironis išleido jį 1907 m. pabaigoje, pavadinęs 
„Jaunąją Lietuva“. Šis leidimas, pasirodęs Kaune, buvo 
be autoriaus bent kiek paredaguotas, o antrasis, 1921 
metų, jau paties autoriaus peržiūrėtas! Tretysis leidi- 
mas, vėl kalbiniu-stilistiniu požiūriu paredaguotas, išėjo 
1926 m. 


Paskutinės trys „Jaunosios Lietuvos“ giesmės, kaip 
jau anksčiau buvo kalbėta, ryškiai skiriasi nuo pirmųjų 
tiek savo nuotaika, tiek ir dar schematiškesniu negu 
poemos pradžioje fabulos dėstymu. Šitai anksčiau yra 
pažymėjęs V. Mykolaitis-Putinas.? 

Iš tikrųjų Juozo ir Jadvygos meilės ir likimo istorija, 
piešta probėgšmais jau pirmosiose giesmėse, dabar be- 
veik visiškai ištirpsta. Tik iš kitų veikėjų lakoniškų pa- 
sakojimų sužinome, kad Juozą „žandarai į šiaurę išgrū- 
do“, kad kalėjimas Petrograde pakirto jo sveikatą ir kad 
senio Goštauto rūpesčiu jis išvaduojamas ir išsiunčia- 
mas gydytis į Šveicariją, į Davos sanatoriją. Deja, palū- 
žusi Rainio sveikata nebeatsitiesia, ir jis miršta. Visi 
įvertina jo nuopelnus tėvynei ir surengia iškilmingas lai- 
dotuves. Jadvyga, „nuo meilės-vilties... amžinai atsisa- 
kius“, tampa žymi visuomenės veikėja ir muzikė. Trum- 
pai nubrėžiami ir kitų veikėjų likimai: Motiejaus Goš- 
tauto ir Rainių Onytės, Tumo ir Vandos Juškytės ve- 
dybos. 


! Tumas J. Jonas Maironis-Mačiulis.— P. 71. 
2 Mykolaitis-Pulinas V. Naujoji lietuvių literatūra. — P. 262. 

Žymiai silpnesnis šiose giesmėse ir lyrinis pradas: į 
pirmąjį planą iškyla tai, kas anksčiau buvo pavadinta 
„poetine publicistika“, ir šiaip sausoki pasakojimai apie 
įvairias lietuvių visuomenės gyvenimo ypatybes. 

Septintoji poemos giesmė su pirmuoju savo variantu 
liečiasi vos vienu kitu epizodu — pabaigos daina „Ir 
vėl kaip viliokė pagundos dvasia“ bei žiemos peizažų 
pradžioje. Bendra abiem variantam yra ir tai, kad gies- 
mės turinio didelę dalį sudaro skaudūs svarstymai apie 
įvairias Lietuvą slegiančias negeroves. Tačiau tų svars- 
tymų turinys pakitęs. Iškrito ryškūs klerikaliniai bei 
antirevoliuciniai momentai, kurie kadaise daugiausia bu- 
vo nulėmę neigiamą poemos vertinimą „Varpe“. 

Giesmė darniai, aiškiai sukomponuota, reljefiškai iš- 
kyla trys atžvilgiai, kuriais čia vystoma Lietuvos vargų 
tema. Labai margą, nevienodą ir nevienareikšmę medžia- 
gą poetas sujungia vienalaikiškumo ryšiu — šaltos žie- 
mos nakties peizažu. 

Jo vaizdas pilniausias giesmės pradžioje — „Ir kas 
do naktis! Dega žvaigždės aukštai...“, kupiname iškilmin- 
go, spindinčio ir trapaus grožio, kuriame dar junti nese- 
niai nūtilusių pūgų rūsčią giesmę. Tas vaizdas tolimas 
kasdienybei, skendintis tyloje, nužertas aukštų žvaigž- 
dynų švytėjimo. Bet štai pasigirsta artėjančių rogių 
skambalas: tokiu natūraliu ryšiu poetas sujungia peiza- 
žą su žmonių buitimi. 

Ir toliau eina scenos Juškų svetainėje. Maironis čia 
dar kartą grįžia prie dvarininkijos temos. Ji jau buvo 
plačiai spręsta poemos pradžioje — čia poetas į ją žvel- 
gia nauju aspektu, buitiškai satyriškai, analizuodamas 
dvarininkijos santykius su lietuvių nacionalinių judėji- 
mu ir valstietiškos kilmės buržuazine inteligentija. Vaiz- 
duodamas dvarininkaitės Vandos Juškytės ir inžinieriaus 
Tumo vedybas, poetas mato, kaip laiko logika griauna 
luomines pertvaras ir kaip nusigyvenanti dvarininkija 
turi neišvengiamai glaustis prie turtėjančios buržuazijos 
ir pagaliau su ja susilieti. Su ironija nupiešta ponia Juš- 
kienė, sielvartaujanti dėl „„mezalianso“. Ji kartu su visais 
Stripeikcmis, Songailomis ir Strumilomis nesupranta ir 
nenori suprasti, kad lietuvių tautos išėjimas į savaran- 

kiško egzistavimo kelią yra nepakeičiamas istorijos rai- 
dos, o ne carizmo intrigų ar kelių išsišokėlių „litvomanų“ 
veiklos rezultatas. Visa tai susipina į labai kondensuotą 
ir drauge esmingą satyrinį paveikslą, kuriam analogijų 
nesunku rasti kitų XX a, pradžios autorių raštuose, 
kaip — Šatrijos Raganos „Viktutėje“, „Dėl tėvynės“, 
G. Petkevičaitės-Bitės „Litvomanuose“. 

Antrąją, didžiausiąją, giesmės dalį sudaro Jono Glins- 
kio ir Tumo dialogas. Jis įkomponuotas į siužetą, įterp- 
tas į Juškų svetainės vaizdus: Juškos nekantraudami 
laukia atvykstant jaunikio, o šis kartu su draugu važiuo- 
ja užpustytais žiemos keliais. Grįžta giesmės pradžios 
gamtinis motyvas, įgaudamas čia kraupų atspalvį: 

Ramumas mirties! Užpustyti laukai — 
Lyg baltos sustingusios jūrės! 

Nei kelio, nei ženklo! Tik dunkso miškai, 
Ir šviečia dangus tik sužiuręs3 


Šitokioje atmosferoje vyksta Glinskio ir Tumo pokal- 
bis apie Lietuvos reikalus. Kalbamasis metas tekste 
yra tiksliai nusakytas: tai laikas, nustojus eiti „Aušrai“ 
(„nustojo bešvietus ir mūsų „Aušra“: Ją kitos dabar pra- 
vardžiuoja. Maitinasi ginčais... nelaimė tikra! Ir mėne- 
sį, du tegyvuoja“), Tai buvo iš tikrųjų sunkus metas 
nacionalinio judėjimo istorijoje: entuziazmo banga, iškė- 
lusi „Aušrą“, jau buvo atslūgusi, nepalikdama apčiuopia- 
mesnių rezultatų, o ilgam, sunkiam, nuolatiniam darbui 
dar nebuvo susiorganizuota. Tą laikino nusivylimo ait- 
mosferą ir perteikia epizodas, prasidedąs skausminga re- 
Ileksija: 

Gyvatos pradėdami rytmetį šviesų, 
Tiek daug padarysią tikėjos!.. 

Bet žmonės jų siekį ir aukštą, ir tiesų 
Sulankstė, kaip siūlą verpėjos. 


Čia atsispindi ir dvarininkiškojo lenkų nacionalizmoj 
priešiškumas lietuvių nacionaliniam judėjimui, ir inteli- 
gentijos visucmeninio idealizmo stoka, ir gana miglotos 
užuominos į demoralizaciją, sklindančią iš carinių mo- 
kyklų, ir carizmo priespaudos sunkumas, ir lietuvių emi- 


3 Cit. iš: Maironis. Rinktiniai raštai. — T. 2. 

gracijos vargai, ir Vakarų Europos abejingumas visoms 
carizmo barbarybėms — žodžiu, visi tie rūpesčiai, ku- 
Tiais gyveno devintojo dešimtmečio pabaigos lietuvių 
visuomenė.  Patikslinsime — dešinysis tos visuomenės 
sparnas. Mat gana detalizuotame visų tų „vargų-sopu- 
lių" sąraše nėra viso problemų komplekso, liečiančio dir- 
bančiųjų liaudies masių skurdžią buitį, susijusio su so- 
cialiniu ekonominiu carinės sistemos pobūdžiu, 

Pagaliau — Juozo Rainio skaudus likimas. Apie jį 
glaustai referuojama minėtųjų veikėjų pokalbyje, o gies- 
mės pabaigoje trumpai — paskutinį kartą — pamatome 
ir jį palį, sielvartingai susimąsčiusį Peterburgo kalėjimo 
kameroje. Šią sceną pradeda vėl — jau trečiąsyk iškil- 
damas — žiemos nakties motyvas: „Ir kas do naktis! De- 
ga žvaigždės aukštai!“, bet toliau eina ne Lietuvos pei- 
zažas, 0 rūsti mėnesienos nušviesto Peterburgo panora- 
ma. Juozo nelaisvė čia rodoma ne tik asmeninio likimo, 
bet ir visos tautos mastu — tai dar vienas lietuvių vi- 
suomenę ištikęs smūgis, išplėšęs jai svarbų vadovą ir 
organizatorių. 

Taigi visą septintąją giesmę gaubia niūrus ar bent 
melancholiškas tonas — joj nėra nė vieno šviesesnio vil- 
tingo akcento — šia prasme ji ryškus kontrastas 1905 m. 
paskelbtajai poemos pradžiai. Paaiškinti šitai tik tuo, 
kad giesmė vaizduoja sunkius devintojo dešimtmečio pa- 
baigos metus, negalima: retrospektyviai apie tuos daly- 
kus kalbant, realizavus daugelį ano meto siekimų, švie- 
sesni tonai būtų kaip tik suprantami ir natūralūs. Reikia 
pažymėti, kad tokių šviesių akcentų buvo apstu analo- 
giškos prasmės VII-je poemos „Tarp skausmų į garbę" 
giesmėje. Todėl emocinių poemos spalvų lūžį, tokį ryš- 
kų po 1905 metų, tegalima paaiškinti vien pakitusiais pa- 
ties poeto nusiteikimais. Kad taip iš tikrųjų yra, parodys 
ir likusios dvi poemos giesmės. 

Aštuntoji giesmė veiksmą perkelia į aktualiausią da- 
bartį, į 1905 metus: kontrastuodama septintajai, ji kalba 
apie nacionalinio judėjimo laimėjimus: spaudos lotyniš- 
kais rašmenimis grąžinimą, kultūrinės veiklos laisvę ir 
netgi tam tikros legalios politinės veiklos prošvaistes. 

Keliais tiksliais, lakoniškais brūkšniais poetas nusako 
tų laimėjimų prielaidas: carinei imperijai pragaištingą 
karą su japonais ir 1905 metų revoliuciją. Poetas čia 
taip aiškiai, kaip niekur kitur savo kūryboje, išskiria ca- 
rinį valdžios aparatą, biurokratiją ir rusų liaudį. Valstie- 
čių masių nuotaikos čia yra griežtai priešingos carinių 
viršūnių kariniam entuziazmui: 


„„po Rusiją visą, nuo Volgos ir Dono 
Lig Sibiro sniegų ir Kitajaus geltono, 
Nuo to karo valstiečiai suvargę žegnojos, 


Su pritarimu jis kalba apie masių opozicines, net revo- 
liucines nuotaikas: 


Ir maskolis, ik šiolei kaip vergas kentėjęs, 
Prasimanė aiškiaus ant valdžios pasiskųsti... 
O po Rusiją visą, nuo Volgos ir Dono 

Lig Sibiro sniegų ir Kitajaus geltono, 
Biurokratų klausyti piliečiai paliovė. 


Trumpai paminėta ir pati revoliucija — jos atnešti 
kentėjimai, vargai, bet ir jų kaina laimėtos laisvės: 


Nuo Ivano Baisaus biurokratų ragai, 
Amžiais augę didyn, pasiduoti ilgai 
Revoliucijos vėsului, rods, nenorėjo: 
Daugel kraujo nekalto į žemę sumirko; 
Daug be mokslo jaunuomenės žuvo, ištvirko; 
Daugel turtų ir rūmų ugny supleškėjo. 

Vis gi galo gale sunkūs pančiai nukrito 
Nuo valstiečio pečių... 


Tačiau nei naujoms lietuvių tautos kultūrinio gyve- 
nimo sąlygoms, nei naujoms perspektyvoms aptarti poc- 
tas neranda lakaus ir įkvėpto žodžio. Protokoliškai pa- 
kalbėjęs apie naujai įsisteigusių draugijų veiklą, jis dė- 
mesį sukoncentruoja kitur. Giesmės branduolys — Vy- 
tauto Didžiojo pagerbimo iškilmės. Interpretuojant šią 
istorinę medžiagą, atsiskleidžia kai kurie svarbūs paki- 
timai, šiuo metu išryškėję Maironio kūryboje. 

Bet pirmiausia pažymėtinas jo požiūris į savo meto 
dabartį — gana netikėtas, turint galvoj paties poeto re- 

gimus laimėjimus. Užuot jais džiaugęsis ir juos įprasmi- 
nęs, jis prašneka tokiais sielvartingais žodžiais: 

Atsibudus iš amžino miego tėvynė, 

Kad ant karto akis užmiegotas pratrynė, 

Nusiminus aplinkui vien mato kapus!.. 
Tai ne tik retrospektyvus žvilgsnis į tautinio sąjūdžio 
pradžią, o poeto dabarties (1905—1906 m.) nuotaikos, 
kai kultūros laisvės džiaugsmą jam užtemdė išryškėjusi 
atkakli visuomeninė kova. Priešingų klasinių interesų 
suskaldyta, daugiausia klausanti revoliucijos ir socia- 
lizmo ideologų balso, Lietuva poetui atrodė grimztanti 
pražūtingų kivirčų sraute. Šiai suskilusiai ir kovojančiai 
Lietuvai jis dabar iškelia tautinės vienybės idealą, su- 
vokdamas jį kaip atsisakymą nuo klasių ir partijų kovos. 
Šio idealo skelbimas objektyviai reiškė, jog visuomenė 
kviečiama stoti poetuį priimtinos liberalinės buržuazijos 
pusėje ir jog dirbančiųjų masės turi atsisakyti kovos dėl 
savo klasinių interesų. 

Ieškodamas 1905—1906 m. Lietuvai įkvepiančio pa- 
vyzdžio, jis atsigręžia į tuos laikus, kai Vytautas laimėjo 
kovą dėl centralizuotos Lietuvos valstybės. Didysis kuni- 
gaikštis, XIV a. pabaigoje nugalėjęs feodalinį susiskaldy- 
mą ir tuo atlikęs anam metui neabejotinai pažangią isto- 
rinę misiją, poetui iškyla kaip pavyzdys klasių kovos 
apimtai XX a. pradžios Lietuvai. Nesvarbu, kad lyginami 
absoliučiai skirtingi dalykai, o svarbu, kad istorinėje pra- 
eityje ieškoma pavyzdžio ir įkvėpimo dabarčiai — Mai- 
ronis Čia elgiasi taip, kaip jis visados elgdavosi savo poe- 
zijoje su istorine medžiaga. Bet kaip skirtingų pamokų 
jam teikia istorija! 

Ankstyvojoje lyrikoje herojinė praeitis — idealizuota 
ir supoetinta — buvo vilties ir stiprybės šaltinis kovoje 
prieš carizmą, ugdė pasitikėjimą savimi ir nacionalinę sa- 
vigarbą. Dabar ji panaudojama tautinės vienybės šūkiui 
skleisti. 

Ir šiandieną pas Goštautą ne demokratai, 
Ne kokie socijalai, ne aristokratai... 
Susirinko lietuviai vienos motinėlės!! 
Juos suvienijo Vytauto amžinas vardas, 


Tas didžios praeities tartum magiškas skardas, 
Jau ne vieną lietuvį iš miego prikėlęs! 

Šiuo atveju istorinė tematika netenka Maironiui ak- 
tyvaus skatinančio pobūdžio: ji tampa priebėga, šviesio- 
mis vizijomis guodžianti poetą nesuprantamoje ir nepri- 
imtinoje visuomeninio gyvenimo realybėje: 

Atsigręžus tada nuo rūsčios dabarties, 


Praeityje raminančios ieško vilties, 
Ir paveikslas jai švinta tada įstabus. 


Šitaip poetas istorinei medžiagai suteikia kuo įvairiau- 
sios prasmės, čia padarydamas ją progresyvių visuome- 
ninių idėjų skatintoja, čia vėl pajungdamas reakcinei 
ideologijai. Istorinė tematika Maironio kūryboje ne vie- 
nareikšmė —, Jaunosios Lietuvos“ aštuntojoje giesmėje ji 
atsigręžia savo negatyviąja puse. 

Devintoji giesmė užbaigia poemą ne vien ta prasme, 
kad sumezga paskutinius silpnučius fabulos siūlus: čia 
iš trumpų replikų sužinome apie Rainio mirtį ir iškilmin- 
gas jo laidotuves Vilniuje; Motiejaus Goštauto ir Rainių 
Onytės jauna šeima, sulaukusi pirmgimio sūnaus, simbo- 
lizuoja Maironio išsvajotą dvarininkų atlietuvėjimą ir 
susiliejimą su valstiečiais. Bet pagrindiniai giesmės ak- 
centai pabrėžia ne tiek veikėjų likimo užbaigtumą, kiek 
apdainuotosios epochos pabaigą. 

Maironiui pasibaigė esminis kovų dėl kultūros lais- 
vės etapas (kova dėl politinės laisvės dar nebuvo įėjusi 
į jo siekimų orbitą): pažadinta tautos savimonė, atgauta 
spauda lotyniškais rašmenimis, laimėtos įmanomesnės viso 
kultūrinio darbo sąlygos. Dabar, anot poeto, „nutilus pa- 
laimintai kovai", turėtų ateiti ramybės ir taikos laikai. 

Tačiau poetas, kad ir labai viso šito trokšdamas, žino, 
jog tai tik iliuzija. Jis pats yra apdainavęs amžiną gy- 
venimo kaitą ir atsinaujinimą, jis visados žinojo, kad 
„Nebeužtvenksi upės bėgimo“, Ir dabar jis mato į gyve- 
nimą atėjusią naują kartą su naujais ir poetui svetimais, 
netgi priešiškais siekimais. Jis žiūri į tai su rezignacija, 
kaip į neišvengiamą būties dėsnį. 

Kur pasidėjote, brangūs laikai?.. 
Kaip priemonė nereikalinga, 


Užpakal minių dabar palikai, 
Atlikęs tarnybą naudingą. 

Užima vietą kareiviai kitil 
Kitus bematai darbininkus! 
Bangomis eina, kaip upė plati, 
Savuosius kelius apsirinkus! 


Tačiau suprasdamas gyvenimo ir idėjų kaitos neiš- 
vengiamybę, poetas vis dėlto savo santykį su naujai atei- 
nančia ideologija išsako aiškiai ir netgi aštriai. 

Ši naujoji ideologija — tai marksizmas ir socializmas, 
prieš kuriuos jis jau nuo seno kovojo. XX a. pradžioje 
ji tapo reali ir įtakinga lietuvių visuomeninio gyvenimo 
jėga, reiškiama gausioje publicistikoje, ištisos rašytojų 
plejados kūryboje, periodinėje spaudoje ir politinės veik- 
los programoje. Revoliucijos metais jos įtaka paplito 
liaudyje, grasindama viešpataujančiai buržuazijos padė- 
čiai. 

Šios ideologijos žmonės dabar stojo visuomeninio gy- 
venimo priekyje, iškėlę revoliucinius tikrovės pertvar- 
kymo idealus. O „Jaunosios Lietuvos“ dainius pasijuto 
atsidūręs konservatyviojoje visuomenės dalyje, nebetekęs 
šauklio ir pranašo vaidmens. Iš čia toji melancholija, tos 
nusiminimo nuotaikos, apgaubusios tris paskutiniąsias po- 
emos giesmes ir ypač sustiprėjusios devintojoje. Tiesa, 
kai A. Jakštas priekaištavo poemos autoriui už pesimiz- 
mą, jis teisinosi: „„.ne nuo vieno Tamstos girdėjau, būk 
poemos pabaiga pesimistiška: žinoma, paskutiniuose me- 
tuose mūsų „pirmeivių“ darbai negalėjo nepadaryti įspū- 
džio, kurio negalėjau išvengti, bet argi užbaiga jau tikrai 
pesimistiška! Paskutinės strofos susideda iš antitezių: ru- 
duo ant lauko, murkso tik rugienos, bet šalia žaliuoja 
rugiai; nesveikas oras, seniukas miršta, bet piršliai joja, 
bus vestuvės; išnyko miškai, bajorams apkirpta žemė, bet 
bežemiai žmonės ją gavo; ruduo nudraskė gamtos vaini- 
kus, bet gamta pribarstė sėklų, kurias pavasario oras pa- 
laimins; aš nelinksmai dabar giedu, bet linksmesnė mūza 
kitą palaimins poetą.“* 

Bet taip išaiškinti galima geriausiu atveju tik loginį 
giesmės pabaigos turinį. Iš vaizdų visumos sklindanti nuo- 
taika rodo ką kitą. 


* Nauj, romuva.— 1936.— Nr. 7, 

Melancholiškai nuteikia jau į pirmuosius giesmės skirs- 
nius įpintas puikus rudens aprašymas („Baigės rugsėjis. 
Po orą bailiai /oratinkliai draikės be vėjo...“). Liūdesio 
akcentai, daug stipresni giesmės pabaigoje, apibendrinti 
paskutiniajame posme: 

Nelaisvėj gimę, nuskurdę Žmonės, 
Varguos sulinkę žemai! 
Kai jums beveržias tik vien dejonės, 
Nejau giedosiu linksmai? 
Užgims didvyriai laisvos gadynės: 
Linksmesnė mūza sūnums tėvynės 
Kitą poetą, 
Daugiau numylėtą, 

palaimins. 

Visa tai, susipynę su kritiškais svarstymais apie „„nau- 
jos gadynės" veikėjus, sudaro aiškiai juntamą patrioti- 
nio entuziazmo atoslūgį, charakterizuojantį kūrinio pa- 
baigą. 


II 


„Jaunoji Lietuva“ — svarbiausioji Maironio poema. Jos 
vaizdai ir idėjos klostėsi daugiau kaip dešimtmetį, kol 
įgavo galutinį pavidalą. Pasekus jų genezę ir raidą, ten- 
ka dabar dar mesti žvilgsnį į kūrinio visumą. 

Kūrinys yra svarbus kaip tautinio sąjūdžio reikšmin- 
giausiojo etapo paveikslas. Įgavęs čia poemai deramą api- 
bendrinantį pavidalą, jis iškyla pagrindiniais savo aspek- 
tais. Organiškai į jį įeina poeto lyriko asmuo, interpre- 
tuojantis tikrovės medžiagą sava ideologija. Tai buržua- 
zinis judėjimas buržuazinės ideologijos žmogaus atkur- 
tas —ir tai nubrėžia aiškias jo progresyvumo ribas: jis 
pažangus, nes nukreiptas prieš feodalizmo apraiškas, dva- 
Tininkiškąją carizmo imperiją, ir tampa konservatyvus, 
net reakcingas, kai susiduria su darbininkų judėjimu. 

Bet, kaip visados tokiais atvejais būna, sociologinė 
schema nepajėgia atskleisti visos didelio poeto kūrinio 
prasmės, savo įvairiapusiškumu apimančios daugelį pa- 
stovią vertę turinčių tautos ir žmogaus gyvenimo momen- 
tų. Taip ir čia epochos paveikslas atkurtas tam tikros, 
šiuo atveju buržuazinės, ideologijos šviesoje, bet, įgijęs 

meninę vertę, tampa mums ne tik istorinės praeities lių- 
dytoju, bet suskamba jaudinančių ir džiuginančiu poezi- 
jos žodžiu. 

Poemos žanras nulėmė, kad kūrinyje apie tautinį 5ą- 
jūdį vyrauja ne plati santykių, charakterių ir aplinkos 
tapyba, o daugiau emocinis epochos įvertinimas. Bet vis 
dėlto čia pakankamai aiškiai ryškėja autoriaus turimoji 
epochos koncepcija. Kiek ji atitinka objektyvią istorinę 
tiesą? 

Poetas supranta tautinį sąjūdį kaip valstietišką, kaip 
„sodžių srovę“, į valstietiją jis žiūri kaip į etninio prado 
išlaikytoją: 

Kur grįičios aprūkusios, vargšo duba,— 
ten mūsų ikšioliai išliko kalba. 


Valstiečiai sudaro jam tautos pagrindą, nes dvarininkija 
jau seniai išdavusi nacionalinius interesus ir pamiršusi 
gimtąją kalbą. Todėl ir pagrindinis poemos veikėjas yra 
valstiečių kilmės, tiesa, kilęs iš stambesniųjų valstiečių, 
kaimo buržuazijos, nes su šiuo sluoksniu poetas sieja 
tautiniame sąjūdyje aktyviausiai dalyvavusius inteligenti- 
jos sluoksnius. Poemoje stipriai akcentuojama, kaip jau 
anksčiau buvo plačiai kalbėta, anticarinis ir antifeodalinis 
šio judėjimo charakteris, tačiau jame ryškūs būdingi Mai- 
ronio ideologijos kompromisai su dvarininkija. 

Poetas tiksliai nužymi chronologines savo vaizduoja- 
mo sąjūdžio ribas, imdamas intensyviausią jo laikotar- 
pi. Tai XIX a. antroji pusė, kai šis sąjūdis buvo įgavęs 
platų užmojį, per laikraštį ir knygą pasiekdamas valstietį 
skaitytoją ir sparčiai gausėjančią inteligentiją. Poetas šį 
nacionalinės sąmonės budimo procesą nusakė glaustu Ir 
raiškiu žodžiu: 

Kai tau Donelaitis prieš metų dar šimtą 
Poemą šešimasčiais apmetė rimtą, 

Tu jos kaip per miegą klauseis! 

Kad Buhusz, Kraszewski ar Narbutas rašė 
Ir praeičiai tavo stebėtisi prašė, 

Tik žodžiais gerėjais garsiais. 

Paskui Valančiauskas ir Daukantas Simas, 

Net pats Baranauskas jei maž betikėjos, 
Kad tau užtekėtų kada atgimimas, 
Nesmigo ir tau jų nedrąsios idėjos, 
Šiandieną kiti užtekėjo laikai: 

Į darbą visi eina tavo vaikai. 


Baigiamoji etapo riba, akcentuota paskutinėse poemos 
giesmėse, yra poetui 1904—1906 metai — šitai jau buvo 
platokai aptarta. 

Kalbėdamas apie sąjūdį sukėlusius ir skatinusius veiks- 
nius, Maironis, žinoma, neįvertina lemtingo ekonominio 
faktoriaus, pabrėždamas ideologinius ir politinius momen- 
tus. Istorinės praeities studijos ir skatinantis Vidurio bei 
Pietryčių Europos slavų tautų pavyzdys jam yra svar- 
biausieji akstinai lietuvių tautiniam atgimimui. Ir dar — 
sustiprėjusi carizmo priespauda po 1863 m. sukilimo ir 
spaudos lotyniškais rašmenimis uždraudimas. Ši smurto 
priemonė pažadino lietuvių tautą aktyviai savigynai, iš- 
augusiai į platų ir vis stiprėjantį sąjūdį. 

Šitaip suprastą sąjūdį Maironis supoetina, išaukština, 
papuošia kilnumo ir šlovės aureole. Objektyviai žiūrint, 
šis sąjūdis iš tikrųjų progresyvus. Tačiau poetas dėl savo 
koncepcijos ideologinio ribotumo jį suabsoliutina, pa- 
teikdamas kaip visą progresyvų XIX a. antrosios pu- 
sės išsivaduojamąjį judėjimą. Iš tikrųjų šio judėjimo tu- 
rinys buvo daug platesnis, apėmęs šakotą socialinių per- 
tvarkymų problematiką, kurią spręsti rūpinosi valstiečių 
demokratijos ir augančio proletariato atstovai bei ideo- 
logai. Aiškiai matyti „Jaunosios Lietuvos“ vaizduojamojo 
ir aukštinamojo objekto ribas, taip pat ir autoriaus ideo- 
logijos ribas yra būtina sąlyga, norint teisingai įvertinti 
Maironio poemą. Dalį suvokiant kaip visumą, tai 
yra —,,Jaunojoje Lietuvoje“ pavaizduotą sąjūdį suvokiant 
Kaip visus lietuvių tautos interesus apimantį vienintelį 
progresyvų ano meto judėjimą, kūrinys įgautų reakcinį 
skambesį. 

Tuo tarpu atsiribojus minėtąja prasme nuo autoriaus, 
kūrinyje pavaizduotas objektas įgyja teisingą santykį 
su gyvenimo tikrove, ir „Jaunoji Lietuva“ išlieka mums 
kūriniu, prasmingai išaukštinusiu vieną iš svarbiųjų pra- 
ėjusio šimtmečio mūsų tautos istorijos momentų. 

Tačiau, kaip minėta, „Jaunoji Lietuva“ ne vien poe- 
tinis praeities paminklas. Kaip kiekvienas meno kūrinys 
ji, vaizduodama apibrėžtą ir jau praeitin nugrimzdusį 
gyvenamąjį metą, drauge kuria ir teigia savo laiką pra- 
augančias vertybes. Aukštindama dviejų šimtmečių san- 
kryžoje ištryškusius tėvynės meilės jausmus, ji išsako 
emocijas, kurias bet kuriuo metu žmogui sukelia santykis 
su gimtuoju kraštu ir savo tauta; šlovindama žmones, vi- 
sa esybe atsidavusius kilniam visuomeniniam tikslui, ji 
aukština tai, kas visuomet yra pagarbos ir pasigėrėjimo 
verta. Kūrinio poetiškumas yra jo nenykstančios gyvybės 
laidas. 

Bet kiek iš tikrųjų šis kūrinys poetiškas? Ar visi „Jau- 
nosios Lietuvos“ elementai susilieja į darnų meninį au- 
dinį, kur kiekviena detalė dėsningai pajungta pagrindi- 
niam organizuojančiam principui? 

Deja, atsakymas negalės būti be išlygų teigiamas. Vi- 
si, kas nagrinėjo „Jaunąją Lietuvą“, o pirmiausia J. Tu- 
mas ir V. Mykolaitis-Putinas, yra pažymėję jos fragmen- 
tinį ir nelygiavertį pobūdį, epinių elementų silpnumą ir 
neišbaigtumą, nurodydami, kad meninės poemos vertės 
pagrindą sudaro lyriniai epizodai. Iki baigiantis šeštajai 
giesmei, šis nelygiavertis poemos meninis audinys dar 
nelabai juntamas: čia ir charakterių, ir fabulos brėžinys 
pilnesnis, ir pakankamai stiprus bendrasis lyrinis impul- 
sas, vienijantis atskirus poemos elementus. Tačiau nuo 
septintosios giesmės lyrinė srovė išsenka, teiškildama tik 
keletoje gamtovaizdžių ir dainų, o šiaip tekstas dažniau- 
siai įgyja referuojamą toną. 

Tačiau, nepaisant meninės struktūros trūkumų, ,,„Jau- 
nosios Lietuvos“ vaidmuo lietuvių poemos raidoje dide- 
lis. Tiesa, žanriniai lyrinės poemos principai jau susifor- 
mavo, kaip sakyta, ankstyvosiose Maironio poemose, 
tačiau jų literatūrinis gyvenimas nebuvo nei ilgas, nei 
pastovus. O „Jaunoji Lietuva“, apėmusi visa, ką poetas 
iki tol buvo laimėjęs poemos kūrimo srityje, atskleidė 
visus šiam žanrui būdingus idėjinius tematinius ir me- 

ninius pradus. Poema, dar Maironiui esant gyvam, susi- 
laukė trijų leidimų, plačiai išpopuliarėjo ir tapo, greta 
„Pavasario Balsų“, žinomiausiu ir reikšmingiausiu jo kū- 
riniu. 


„RASEINIŲ MAGDĖ“ 


Poema, pirmąsyk išspausdinta 1909 m. ir sulaukusi iki 
1926 m. keturių leidimų, parašyta, matyt, trumpu laiku, 
be ypatingo pasiruošimo, tarsi vienu kartu, ne taip, kaip 
„Jaunoji Lietuva“ ar „Mūsų vargai“, kurių rašymas tę- 
sėsi ne vienerius metus, 

Kūrybos proceso pobūdis atsiliepė poemos meninei stru- 
ktūrai: ji vientisa, monolitiška, jai nebūdingas fragmen- 
tiškumas kaip kitoms Maironio poemoms. 

„Raseinių Magdėje“ gerokai silpnesnis lyrinis pradas, 
užtat pasakojimas nuoseklus, vaizdingas; tiesa, jis paįvai- 
rintas publicistiniais epizodais, bet jie organiškai plaukia 
iš pasakojimo. 

Poemos siužeto branduolį sudarantis istorinis anekdo- 
tas apie Raseinių Magdę neužfiksuotas, rodos, rašytiniuo- 
se šaltiniuose, jis laikytinas tautosakiniu. Galimas daik- 
tas, kad Maironis bus jį girdėjęs dar vaikystėje ar jau- 
nystėje iš kokio „žilo senelio“, kuris, kaip sakoma 
poemoje, dar atsimena 1831 m. sukilimo laikus ir „kaip 
iš rankovės“ moka „berti pasakas amžių senovės“. | 

Poema prasideda įžanga, išsakančią idėjinę kūrinio pro- 
gramą, 0 po jos tuoj pat dėstomas siužetas. Jau pirmajame 
posme paminimas Magdės vardas: jos statula kadaise 
spoksojusi „ties Raseiniais, prie dulkančio kelio, kurs 
ateina nuo Kražių miestelio“... Plačiai Lietuvoje esąs 
žinomas Raseinių Magdės vardas, kuriuo pajuokiamos 
pliuškės madų vaikytojos, bet niekas nebeatsimenąs to 
vardo kilmės. Kas gi buvo toji Magdė? 

Šitaip užmezgęs intrigą, poetas palengvėle didina įtam- 
pą, neskubėdamas atskleisti paslapties. Apgailestavęs, 
kad žmonės dabar nebeatsimena senos praeities ir jąja 
nebesidomi, jis įveda pagrindinį poemos veikėją — pasa- 
kotoją, „baltąjį senelį“, kuris jam kadaise, vaikystės 
laikais, pasakodavęs apie senovės gadynės. Matyt, šis 

atsiminimas ar jam užfiksuoti surastas vaizdas poetui bu- 
vo ypač brangus: jam skiriąjį pirmąjį posmą Maironis 
įrašė savo testamente, prašydamas iškaldinti antkapyje: 


Kaip man gaila to balto senelio, 
Kurs, užstojęs ant amžino kelio, 
Jau nebkelsis ant balso varpų 
Ir, ant kelių ainius pasodinęs, 
Nebepasakos bočius atminęs, 
Nepratars iš šaltųjų kapų!? 


Šis senelis ir jo pasakojimų klausąs vaikas — paties 
poeto vaikystės paveikslas — yra svarbieji poemos struk- 
tūros atramos taškai: jų pokalbiuose atsiskleidžia Rasei- 
nių Magdės istorija. 

Tačiau atsiskleidžia ji ne iš karto: juo labiau ji intri- 
guoja vaiką, juo ilgiau senelis delsia atverti paslaptį: 
Magdės istorija jam atrodo pernelyg skaudi ir gėdinga, 
galinti sudrumsti šviesų praeities laikų paveikslą. 

Pirmąsyk vaikui Raseinių Magdės vardas, dominda- 
mas ir gąsdindamas, suskamba tuomet, kai tėvai, sugrįžę 
iš Raseinių, pasipiktinę pasakoja apie lietuves mergai- 
tes, užsimaniusias bajoriškai rėdytis. Užsirūstinęs sene- 
lis išvadina jas Raseinių Magdėmis, o vaikas, iš nuosta- 
bos „akis tik pastatęs“, dėjosi tuos žodžius atmintin, ne- 
drįsdamas teirautis: labai jau rūstus atrodęs senelis. 

Antrąsyk jis išgirsta Raseinių Magde pavadinant Ban- 
dūrų Baltruką, kuris, užmiršęs tėviškę ir svetimomis 
madomis persiėmęs, švaistosi po Petrapilį. Jis tiek suža- 
dina vaiko smalsumą, jog tas užsipuola senelio prašyti, 
kad bentsyk papasakotų apie Magdę. Bet ir čia poetas 
dar nepatenkina skaitytojo smalsumo: jis sukuria poetiš- 
ką, ilgesingą vasaros vakaro peizažą, ir tik jo atmosfero- 
je senelis paklauso vaiko „nerimstančios maldos“. 

Pasakojimą apie lengvabūdę, tik parėdais besidomin- 
čią ir dienų dienomis prieš veidrodį besistaipančią ba- 
joro Buivydo dukterį Magdę, sutikusią ištekėti už lenko 
ir tuo sustiprinusią Liublino uniją, paskleidusią Lietuvo- 
je lenkų madas, papročius ir kalbą, poetas iškaišo isto- 
rinėmis realijomis, aprūpina netgi nuorodomis į istori- 


5 Cit. iš: Maironis. Raštai.—- K., 1926.— T. 2. 

nius šaltinius, tuo tarsi pabrėždamas pasakojimo tikro- 
viškumą. Poetas iš tikrųjų sukuria plastišką, spalvingą, 
gyvą eiliuotą novelę. 

Tačiau nepaisant darnios kompozicijos, dailaus pasa- 
kojimo, kūriniui stinga tikro poetiškumo ir gyvybės — 
tai išprotautas, didaktinis veikalas, nealsuojąs nuoširdaus 
kiek įdomi bei aktuali jų problematika, autoriaus skel- 
biamų teiginių argumentacija, kiek pagaliau aštrus į in- 
telektualinį suvokimą taikantis žodis: aforizmas, para- 
doksas, žodžių žaismas ar šiaip jau sąmojis. 

Reikia čia dar aiškumo dėlei pridurti, kad „Raseinių 
Magdė"“ nepasižymi formos spindesių ir grakštumu, to- 
bulai nušlifuoto žodžio grožiu, kuris kartais pats savai- 
me gali pakelti net nereikšmingos minties dalykėlį į tik- 
ros poezijos sritį „Raseinių Magdė" yra minties li- 
teratūra, jos svarstymų ir samprotavimų tūris bendrame 
poemos audinyje labai didelis, ir dėl to, žinoma, šio tū- 
rio vertė iš esmės lemia ir viso kūrinio vertę. 

Centrinis poemos epizodas — pasakojimas apie Rasei- 
nių Magdę — atkuria būdingą gyvenimišką situaciją, daug 
kartų įvairiose literatūrose vaizduotą ir pašieptą. Analo- 
giški personažai buvo, pavyzdžiui, plačiai paplitę Euro- 
poje, kovojusioje prieš galomaniją XVIII a. pabaigoje — 
XIX a. pradžioje: visi tie suprancūzėję jaunuoliai, išjuok- 
ti Sumarokovo, Fonvizino komedijose, pagarsėjusioje 
vienu metu Holbergo, „danų Moljero“, komedijoje „Jean 
de France“. Analogiškas ir kaimyninėje latvių literatū- 
roje Švaukstas, populiaraus R. ir V. Kaudzyčių romano 
„Matininkų laikai“ veikėjas — kiek prasitrynęs vėjo bo- 
tagas, dedąsis vokiečiu. Maironis sukūrė lietuviškąjį per- 
sonažo variantą — Iaiškų ir gyvą, turintį nemažą bendri- 
namąją reikšmę. Raseinių Magdė — tai-žmogus, snobiškai 
besivaikąs svetimų madų ir papročių vien dėl to, kad jie 
nauji, svetimi ir neregėti, kad padeda išsiskirti iš aplin- 
kos, atkreipti į save dėmesį. Tai anaiptol ne vaisingo ir 
būtino keitimosi vertybėmis tarp tautų smerkimas, o tik 
visiškai teisėtas požiūris, jog smerktina ir gėdinga yra ne- 
tekti tautinės savigarbos ir atsižadėti savos tautinės kultū- 
ros. Šiuo atžvilgiu Raseinių Magdė yra universalus per- 

sonažas, kuriuo galima apibūdinti tam tikrą žmogaus el- 
gesio tipą bet kurioje epochoje ir bet kuriomis sąlygomis. 

Bet Maironis nepasitenkino sukūręs prasmingą ir talpią 
parabolę — jis ją ir pats interpretavo. Dėl šitos inter- 
pretacijos poema kaip tik ir netenka visuotinumo, sieda- 
masi savo siužetu su konkrečiai apibrėžtomis istorinėmis 
sąlygomis, ji iš dalies įgauna net reakcinės prasmės. 

Ką gi Maironis vadina Raseinių Magdėmis ir ką jam 
rūpi savo poemoje pasmerkti? Jau įžangoje jis nubrėžia, 
netgi gerokai schematiškai, trilypę šio personažo inter- 
pretaciją. 

Pirmiausia poetas paliečia,— tiesa, labai probėgšmais 
ir tik įžangoje, — mišrios šeimos klausimą, ir paliečia jį 
gana nebūdingų aspektu, įspėdamas „sesutę“, kad ta ne- 
tekėtų, „kaip pliuškės daro, už svetimtaučio į kitą kraš- 
tą“ — paprastai kalba eidavo apie vyrą, vedantį svetim- 
tautę: toks atvejis mūsų visuomenei buvo būdingesnis — 
su humoru jį dar A. Mickevičius užfiksavo „Trijuose 
Budriuose“. 

XIX a. pabaigos ir XX a. pradžios publicistikoje ir 
grožinėje literatūroje jis svarstytas jau anaiptol ne hu- 
moristiškai. Besiformuojant nacionalinei inteligentijai, 
mišrios šeimos problema buvo labai opi — ji plačiai dis- 
kutuota „Varpe“, gvildenta šmaikščios V. Kudirkos plun- 
ksnos, išsamiai nagrinėta Vaižganto „Šeimos vėžiuose“, 
ne kartą nuskambėjo A. Vienuolio apsakymuose. Mairo- 
nis kuo nors reikšmingesnių prie jos sprendimo neprisi- 
dėjo. 

Esminį poemos komponentą sudaro socialistinių, mark- 
sistinių idėjų sklidimo Lietuvoje tema. Maironis, žinoma, 
į šį dalyką žiūri nepalankiai. Jam pasmerkti įvedamas 
Bandūros Baltruko personažas, pieštas tamsiomis spalvo- 
mis, traktuotas su sarkazmu. Figūruoja jis dviejuose epi- 
zoduose. Pirmajame jo paveikslas dar neturi anos reakci- 
nės prasmės. Poetas rodo jį — neturtingų valstiečių sū- 
nų — per vargus tėvų išleistą į mokslus. Dabar jis 
valdininkauja Petrograde, valgo ten „duoną nejuodą“, O 
atostogų parvažiuoja paviešėti į kaimą. Jis čia pasirodo 


Gelumbėtas kaip koks vokietukas; 
Tupinėja aplinkui visi. 

Jis tik pučiasi kaip kalakutas; 
Jau nuo batų nedvokia degutas. 
Ir ant piršto akutė šviesi, 


Namie ir pas kaimynus jis mėgsta pasišvaistyti liberalio- 
mis frazėmis, pasmerkti klebonus, kam 


„jie nieko naudingo nedarą. 

Tik į makšną sau pinigus varą 

Ir į pilvą beaugą tiktai; 

Žmonės graužią vien plutgalį juodą, 
O jie pasninkus vargšams užduodą, 
Norints patys sau valgą baltai. 


Griežtą žodį jis randa ir ponų adresu, žemės ištrošku- 
sius valstiečius ragindamas: 


Neužleiskite ponams tos žemės, 
Ant kurios jie į šonus sau remias! 
Kas nenori, vien tas jos negaus. 


Tačiau kokios nors realios pagalbos iš Baltruko vals- 
tiečiai nesulaukia. Kai vienas iš jų paprašo Bandūrą su- 
grįžti į tėviškę ir čia padėti valstiečiams vesti bylas prieš 
dvarus, jis išgirsta tokį atsakymą: 


Mat, aš gyvas į urvą belįsiu! 
Atsikirto Bandūra: mainysiu 
Baltą duoną čionai ant juodos!“ 


Lyg nuduodamas Augštdvario poną, 
Glostė plaukus rėsvutės barzdos, 


Šitaip šmaikščiai pašiepęs nuo gimtosios žemės ir jos 
žmonių atitrūkusį tuščią plepį, poetas toliau interpretuo- 
ja šį paveikslą „baltojo senelio" vardu, suteikdamas jam 
jau kiek kitokią prasmę. Baltrukas seneliui blogas dėl 
to, kad jis ilgai svetimoje žemėję gyvenęs ir svetimo- 
mis idėjomis persiėmęs. Kokios tos idėjos, poetas kon- 
krečiai nenurodo, bet iš užuominų ir konteksto galime 
spręsti, jog tai klasių kovos, socializmo, marksizmo idė- 
jos. Kodėl Maironis joms priešiškas, aiškinti nereikia, 
bet verta pažymėti, kad šioje poemoje joms pasmerkti 
jis randa naujų argumentų: revoliucinės idėjos, revo- 
liucija esanti svetima lietuvių tautos charakteriui, 

XX a. pradžioje, plačiai svarstant mene ir kritikoje 
nacionalinio charakterio problemas, šitokia argumenta- 
cija šmėkšteldavo čia vienur, čia kitur. Bene plačiausiai 
ji išvystyta J. Lindės-Dobilo „Blūde“, pasirodžiusiame tais 
pačiais metais kaip ir Maironio poema. Maironis, tiesa, 
savo teiginio kokiu nors būdu neargumentuoja, bet jis jam 
yra priemonė dar kartą kategoriškai pasmerkti iš Rusijos, 
iš jos aukštųjų mokyklų sklindančią revoliucinę ideolo- 
giją. Šis „Raseinių Magdės“ aspektas, dar sustiprintas 
viena kita autoriaus refleksija, suteikia kai kuriems poe- 
mos epizodams aiškiai skambantį antirevoliucinį atspalvį. 

Tretysis atžvilgis, kuriuo „Raseinių Magdės“ istorija 
taikoma poeto gyvenamajam metui, yra Lietuvos bajori- 
jos, dvarininkijos likimas. Jam Maironis skiria poemo- 
je daugiausia vietos, ties juo sutelkia pagrindinį dėmesį. 
Čia liečiama toji pati gyvenimiškoji medžiaga, tie patys 
bajorijos, diduomenės istorinio kelio etapai, kuriuos jau 
ne kartą turėjome progą panašiais atvejais Maironio kū- 
ryboje pastebėti. Tik čia Maironis, atrodo, yra galutinai 
praradęs viltį atlietuvinti bajoriją. „Jaunojoje Lietuvo- 
je“ jis dar kvietė dvarininkus į bendrą nacijos gyvenimą, 
atlietuvėjusio ir Vytauto Didžiojo pagerbimą organizuo- 
jančio senio Goštauto paveikslu lyg ir žadėdamas jiems 
gal net privilegijuotą padėtį, o dabar panašių pažadų 
nebelieka, Jis atkerta bajoriją nuo valstietiškojo kamie- 
no, „baltučio senelio“ lūpomis pranašaudamas vienos 
liaudies pastangomis sukurtus šviesius tautos ateities lai- 
kus. Jie ateisią po didelių vargų ir kovų: 


Bet ateis!.. Kaip pavasario rytas 
Kad ateina žiedais aprėdytas, 

O jam pritaria paukščių giesmė! 
Ir iš mūsų pačių, iš valsčionių, 
Po keistų su bajorais karionių, 
Prasimuš atgimimo versmė. 


Taip gyvenimo patirtis ir istorinių įvykių eiga, su ku- 
Tia poetas ilgai nenorėjo susitaikyti, pagaliau sugriovė 
iliuzijas, susiklosčiusias jaunystėje ir stiprinamas jo luo- 
minės padėties. Visuomet matęs ir supratęs antifeodalinį 
ir demokratinį tautinio sąjūdžio pobūdį, Maironis vis dėlto 
kartais ieškojo kompromisų su dvarininkais. Pagaliau, 

nors ir labai jau vėlai, jis pamatė bergždžiai vytęsis ir grę- 
žiojęsis į vakar dieną. 

Bajorijos likimo ir jos vaidmens lietuvių tautos gyve- 
nime klausimo sprendimas, reikšmingas poeto pažiūrų 
evoliucijai suprasti, šiaip beturi tik istorinę reikšmę. Ne- 
turi aktualaus sąskambio su šia diena nė poeto požiūris 
į revoliuciją: tikrovė yra davusi savą šio klausimo spren- 
dimą, paremdama jį nenuginčijamu įvykusio fakto argu- 
mentu. Problematikos plotmėje gyvas teliko poemos idė- 
jinis branduolys, įspūdingai suformuluotas įžangoje: 

Mylėk, lietuvi, tą brangią žemę, 
Kame nuo amžių tėvai gyveno: 


Čia tavo kūnas sau maistą semia, 
Čia grynai dvasiai tiek sveiko peno! 


„MŪSŲ VARGAI“ 


„Mūsų vargai“ buvo rašomi apie septynetą metų. 
Poemą Maironis pradėjo 1911 m. vasarą. 1912.01.28 laiške 
L. Girai skaitome: „Į pirmą numerį („Vaivorykštės“) 
galiu atsiųsti pirmąją dalį naujai pradėto poemato „Mū- 
sų vargai“. Pernai vasarą aš ją parašiau (apie 600 eilių), 
bet kada parašysiu antrą, o rasit ir trečią dalį, ir ar ka- 
da prisirengsiu, Dievas žino.“9 Ši dalis buvo atspausdin- 
ta 1913 m. „Vaivorykštės“ I-oje knygoje. Bet paskum 
darbas sustojo, nors draugai jį vertino palankiai? Jau 
1912 m. rudenį poetas rašė „Vaivorykštės“ redaktoriui: 
„Gerbiamasis Lietuvos Dainiau! Per vasarą mano Mūza 
taip buvo sustingus, kad beveik nieko man nekalbėjo, o 
dabar ir laiko visai neturiu, užverstas prozaiškiausiais 
darbais. Apskritai jaučiu didį dvasios badą ir pradedu 
kartais abejoti, ar aš kada užbaigsiu savo „Mūsų vargus“. 
Pati tema, kurią nuo pradžios sau buvau užmanęs ir 
pagal kurios iki šiolei ėjau, dabar man nepatinka, kai- 
po pesimistiška: 0 pas mus ir taip per daug pesimizmo, 

Š LKLI 23. L. G., 1629, 1. 49. 

7 Ten pat, 1630. 1. 214— M. Vaitkus 1913.05.24 rašė L, Girai: „Mūsų 
vargai“— graži pradžia GzITOBOrO poMaHa a la „Esrenud Omerun“. Kad 
tik Maironis ištesėtų kaip reikiant iki galo!“ 

11. Maironis 


Ateinantis „Vaivorykštės“ numeris be manęs apseis.“* 
Truputį vėliau taip pat: ,,Mūsų vargai“ visai sustojo ėję. 
Baisiai neturiu laiko.“"? 

Bet prasidėjo karas — Lietuvą užplūdo nelaimių ir ken- 
tėjimų banga. Šitai suteikė impulsų ir poeto sielvartingai 
mūzai. Atsirado naujų temų, naujų, labai opių ir aktualių 
vargų, kurie ėmė klostytis į poemą. 

Atsidūręs kaime, laisvesnis nuo kasdieninių darbų, jis 
vėl pradeda rašyti. 1915.03.08 laiške L. Girai iš Vaša- 
kėnų skaitome: „Šiaip taip pabaigęs antrąją dalį pradė- 
to poemato, norėčiau ją sutvarkyti, bet neturiu tos pra- 
džios, kuri buvo „Vaivorykštėje“ bene trečiame nume- 
ry atspausdinta; mat, Kaune mano knygos pasiliko..,"!9 

Likusios trys poemos dalys!'! parašytos, matyt, Kreke- 
navoje 1915—1918 m., gal kartais galutinai užbaigtos ir 
Kaune. 1920 m. išspausdinta visa poema su dviem preliu- 
dijom.'2 Pirmoji jų yra dedikuojama Apolonijai Petkaitei. 
Jos vardas įrašytas akrostichu.!? 

Kas toji moteris, kuriai dedikuoti, be poemos, dar du 
eilėraščiai 1920 m. „Pavasario Balsuose“? 

Poetas su ja susipažino, atvykęs 1915 m. pabaigoje į 
Krekenavą, kur ji buvo klebonijos šeimininkė, klebono 
Kazlausko pusseserė, tuomet turėjusi apie 30 metų. Jos 
atvaizdas yra įdėtas į 1920 m. „Pavasario Balsus“ — iš f0- 
tografijos žvelgia energingas, gana paprastų bruožų vei- 
das. Poeto sesuo Marcelė apibūdina ją kaip išsilavinusią 
ir išauklėtą moterį.!“ 

S. Čiurlionienė prisimena A. Petkaitę perpus jaunes- 
nę: apie 1900 m. jos abi mokėsi Rygoje, privačiame Vo- 
lodkienės pensione. Ten gyvenę apie 30 mergaičių, dau- 
giausia iš Lietuvos. Pensionas buvęs 5 klasių, bet Apolo- 
nija viso kurso nebaigusi. Į mokslus ją leidęs kažkoks 

8-10 Gira L. Kai Maironis kūrė „Mūsų vargus" //Litt naujienos.— 
1937.— Nr. 6.— P, 4. 

1! 1920 m. leidime poema buvo suskirstyta į 5 dalis, o 1926 m.— į aš- 
tuonias giesmes. 

12 Maironis. Mūsų vargai: Poema penkiose dalyse— K., [B. m.l. 

13 Akrostichą pastebėjo prof. V. Mykolaitis-Putinas. 1926 m. poemos 
leidime antrosios eilutės „prašvito" pakeista į „nušvito“— tai apgadino 
akrostichą. 

14-15 MMB, 1. 35—36, 

giminaitis kunigas. Ji tada nebuvusi graži, bet sveika, 
tvirta, sumitusi mergaitė.!5 
Su A. Petkaite Maironiui teko bendrauti kaizerinės 

okupacijos metais, ji praskaidrino jam gal ne vieną ny- 
kią vienatvės valandą. Į ją poetas kreipėsi „Mūsų var- 
gų“ pirmojoje preliudijoje tokiais pakiliais ir nuoširdžiais 
žodžiais: 

Pagarbinta būki, aušrinė-žvaigždutė! 

Apšvietusi prieblandą mano kelionės, 

Patarusi širdžiai ne vieną eilutę...!9 


Antrosios, nededikuotosios preliudijos („Iš Danutės 
akių“) emocingumas atviresnis, drąsesnis, nors ir ten, ir 
Čia poetas sų dėkingumu kalba apie tą, kuri pažadino ir 
įkvėpė jo kūrybinį žodį. Bet čia visa tai traktuojama ben- 
driau, pakylėta virš asmeniškumo ir gyvenimiško tikro- 
viškumo. 

Pirmoji preliudija dedikuota gyvai moteriai, o antro- 
joje kreipiamasi į „Danutę“ (tai ir pagrindinės poemos 
herojės vardas): poetas, dėkingas jai už meilės žodžius, 
žada apdainuoti josios vargą ir kančią, paguosti ją savo 
giesme.!? Tačiau iš meilės kilusi giesmė nėra skirta vien 
tai, kuri įkvėpė poetą: paskutiniuose preliudijos posmuo- 
se poeto žodis jau skamba mylimajai — tėvynei. Natūra- 
liai ir įtikinamai vienas jausmas perauga į kitą: tais 
pačiais žodžiais poetas kalba ir apie „Danutę“ („Iš Danu- 
tės akių tai dangus, tai naktis“...), ir apie tėvynę („Juk tu 
man naktis ir dangus"). Antrąją preliudiją pradėjęs mei- 
lės žodžiais ,„Danutei“, ją baigia tėvynės meilės išpažini- 
mu: 

Daug kentėjus šalis, žeme bočių senų, 
Pasiilgusi saulės dienų! 

Atsibuski ir kelkis, džiaukis veidu viešu: 
Tau pavasario gandą nešu. 


16 Cit. iš: Maironis. Raštai. — T. 2. 

17 Poemoje išdėstytoje Danutės „vargų ir kančių“ istorijoje galima 
nugirsti A. Petkaitės išgyvenimų tolimą aidą: ji prieš karą buvo susi- 
žedėjusi, karo metu neteko sužadėtinio ir liko netekėjusi (MMb, I. 36). 
Šitai, taip pat abiejų preliudijų kai kurios paralelės (moters-įkvėpėjos 
motyvas) leidžia poemos Donėje, o ypač preliudijos Danutėje matyti kū- 
rybiškai transformuotą, žymiai nuo pirmavaizdžio nutolusią gyvo asmens 
poetinę sublimaciją. 

Aš tau giesmę nešu, giesmę pilną vilties 
Po sunkios vakarykščios nakties. 

Daug kentėjus, tėvyne, užmirški vargus! 
Juk tu mano naktis ir dangus! 

Tačiau šitokia jausmų pynė, matyt, vėliau pačiam au- 
toriui pasirodė per drąsi ir netinkama: antrajame poemos 
leidime [l-sios preliudijos nebėra. Nuo šiol ji eina atski- 
ru eilėraščiu „Pavasario Balsuose“, kur paskutiniojo pos- 
mo „tėvyne“ pakeista „Danute“, nors dėl to atsiranda 
prasminė nedermė tarp priešpaskutinio ir paskutinio pos- 
mo.!š 

Nebėra ne tik preliudijos: antrajame poemos leidime 
nebe tokia aiški paralelė tarp Danutės ir tėvynės liki- 
mo — bet apie tai truputį vėliau. Dabar reikia stabtelėti 
prie bendrojo poemos pobūdžio, kuris abiejuose kūrinio 
leidimuose išlieka nepasikeitęs, nepaisant gana žymių 
teksto pertvarkymų.!? 

Poema yra savotiška 1906—1920 metų Lietuvos visuo- 
meninio politinio gyvenimo kronika, į kurią įpinti asme- 
niniai Donės Staugailaitės, Jono Sutkaus ir Brazdos?? |i- 
kimai. Tačiau organiško ryšio tarp šių dviejų poemos 
planų nėra. Istorinių įvykių srautas, dažniausiai protoko- 
liškai autoriaus fiksuojamas, turi čia savarankišką reikš- 
mę, O poemos veikėjams, gana schematiškai, beje, nubrėž- 
tiems, jie tėra tik fonas. 

Kūrinio pradžią užsimota piešti epiškai. Kaip ir „Jau- 
nosios Lietuvos“ pirmosiose giesmėse, čia duodami bui- 
ties paveikslai, imamasi lipdyti charakterius. Istorinė tik- 
rovė piešiama asmeniniais veikėjų likimais. Maironis tiks- 
liai žymi vaizduojamų įvykių chronologiją. Pirmosios 
giesmės veiksmas prasideda rinkimų į Antrąją dūmą lai- 
kais. Bet politinė tų metų situacija paliečiama vos vie- 
name antrame posme, daug plačiau sustojant prie baž- 
nyčiose vykusios kovos dėl lietuvių kalbos vartojimo, 


18 Kad ir kitais sumetimais, bet Vaižgantas už tokį paredagavimą 
Maironį labai peikė— Tumas J. Jonas Maironis-Mačiulis.-—— P, 219. 

! Analizė remiama galutine 1926 m. redakcija, atskirai aptariant 
svarbesniuosius 1920 m. leidimo skirtingumus. 

20 Teigiamo poemos veikėjo Brazdos pavardė sietina su Brazdžiu, kurio 
dvare Vašakėnuose, Troškūnų vls, Panevėžio aps, buvo prisiglaudusi 
kaizerinės okupacijos metu Kauno seminarija ir, žinoma, jos rektorius. 

ta proga gana aštriai ir pašaipiai pasisakant prieš sulen- 
kėjusią bajoriją ir jos priešiškumą lietuvių nacionalinei 
kultūrai. Bet giesmės svorio centras — Donės Staugailai- 
tės ir Jono Sutkaus meilė, 

Šių veikėjų likimui skirta ir antroji bei trečioji gies- 
mė. Tačiau nuo ketvirtosios poeto dėmesys sutelkiamas 
ties politiniais įvykiais. Visa ketvirtoji giesmė kalba apie 
rinkimus į II dūmą ir jų rezultatus. Smulkiai, bet ne per 
giliai apibūdinta partijų kova gali būti įdomi nebent 
ano meto visuomeninės minties tyrinėtojui — ne savo fak- 
tine puse, žinoma, bet interpretacija, pateikiama kleri- 
kalinių pažiūrų politiko. Jo grupuotės psichologijai bei 
ideologijai pažinti įdomus klerikalų nustebimas bei nu- 
sivylimas, išrinkus į dūmą kairiųjų kandidatą ir pasikei- 
tus masių nuotaikoms bei simpatijoms. 

Ir štai žinia žaibu pasklis, 

Kad katalikiška šalis, 

Kur pakeliais regėti tenka 

Tiek kryžių! Tiek šventų maldų! 
Tiek po bažnyčias atlaidų! 

Į Dūmą socialus renka! - 


Penktoji, šeštoji ir septintoji giesmės skirtos karo ir 
kaizerinės okupacijos temai. Čia labai daug konkretumo, 
kilusio iš tiesioginio stebėjimo, asmeniškai patirtų įspū- 
džių. Vasaros atostogos tėviškėje, jas nutraukusi neti- 
kėla ir gąsdinanti žinia apie prasidėjusį karą, kelionė į 
Kauną pro Šiaulius, pro kariuomenės pilnus Kaišiado- 
ris — visa tai, ką mato ir išgyvena Donė — yra poemos 
veikėjai priskirta paties autoriaus patirtis. Tokį pat au- 
tobiogratiškumo įspūdį daro ir posmai apie sudegusią per 
karą Donės tėviškę: juk sudegė tais metais ir Bernotai. 
Ir apie savo gimtuosius namus poetas galėjo pasakyti, 
kad jų vietoje 


Beliko laukas pelenų, 
Kuriais bedulko vėjas kelią. 
Karą poetas suvokia kaip bendrą visų tautų, visų žmo- 
nių nelaimę, valdančiųjų sluoksnių ant jų galvų užtrauk- 

tą, — antimilitaristinė šių giesmių dvasia labai ryški. Po- 
etas, sielvartaudamas dėl karo vargų ir nelaimių, neapsi- 
riboja vien Lietuva. Su užuojauta jis kalba apie visas 
Rusijos tautas, genamas į jiems svetimą ir nereikalingą 
karą: 

Tr štai, kaip Rusija plati, 

Ukazu vyrai pašaukti 

Sujudo nenoroms į karą. 

Nuo Volgos, Dono, nuo Rytų, 


Nuo tundrų Sibiro šaltų!.. 
Visus ant Austrų sienos varo. 


Ne tik Maskoliai ir Gudai, 
Tautų tropniausieji vardai, 
Kuriuos žmogus atmint vos gali: 
Kalmukai, Tunguzai, Mardva, 
Jakutai, Sartai ir Čukna 

Į Vakarų paplūdo šalį. 

Už ką gi ėjo ta minia 

Guldyti galvas? Nežinia! 

Juk ne už pamotę — „tėvynę“, 
Kuri, pagrobus jų kraštus, 
Vis alkana, dabar kitus 
Užmanė versti į dykynę. 


Daug vietos poemoje tenka kaizerinės okupacijos vaiz- 
dams, nutapytiems su Maironio kūrybai neįprastu realiz- 
mu, kur daug brutalių detalių ir atviro pasipiktinimo 
žodžių. Reikia dar pridurti, kad ir apimties, ir detalių 
gausumu, ir apibendrinimu šie vaizdai žymiai pilnesni ir 
stipresni pirmajame poemos leidime. Čia po barbariško 
ir žiauraus okupantų siautėjimo vaizdų eina trumpas, bet 
emocionalus ir prasmingas apibendrinimas, siejąs vaiz- 
duojamus reiškinius su junkerių valstybės sistema ir taik- 
lia, aiškia detale nubrėžiąs ribą tarp tų baisybių ir didžio- 
sios humanistinės vokiečių kultūros: 


Tų neteisybių, tų skriaudų, 
Kultūros vokiškos žiedų, 

Rods, nuo kryžiuočių paveldėtų, 
Kas nėra matęs akimi 

Ir neapverkęs širdimi, 

Vargiai Europoj betikėtų, 

O vis tai eina nuo viršaus 
Keliais sutvarkymo baisaus, 
Nuo Kaizerio ir jo veikėjų, 
Kuriuos ne Šilerio giesmė, 
Tik kumštė, Bismarko prasmė, 
Aukleno, vergė ir žavėjo.2! 


Okupacijos vaizdai poemoje, užfiksavę sunkų lietu- 
vių tautos istorijos epizodą, nauju aktualumu buvo at- 
giję Didžiojo Tėvynės karo metais. Tarp kitų panašios 
prasmės lietuvių autorių tekstų jie buvo perspausdinti 
antologijose? ir šitaip charakterizuoti K. Korsako strai- 
psnyje apie Maironį 1942 m.: 

„Pats visą okupacijos metą gyvenęs Lietuvoje, gerai 
patyręs vokiečių žiaurumą, Maironis savo poemoje pa- 
teikia nesugriaunamą vokiškųjų grobikų žvėriško šeimi- 
ninkavimo Lietuvoje liudijimą. Aštrūs, pilni pykčio ir 
pagiežos Maironio poemos posmai šiandien skamba kaip 
šiurpu nukrečiąs priminimas to, ką Lietuvos liaudis tu- 
rėjo ir vėl turi išgyventi vokiečių okupacinėje vergovė- 
je, šiandien, siaučiant kraštutinei vokiškojo imperializ- 
mo gaujai — hitlerininkams, daug kartų baisesnėje ir žiau- 
resnėje, negu 1915—1918 metais."?3 

Šalia tikrai prasmingų fragmentų, kalbančių apie 
lietuvių liaudies vargus imperialistinio karo metu, tose 
pačiose poemos giesmėse yra labai daug referavimo apie 
buržuazinių partijų ir grupuočių veiklą. Tokio pat refe- 
ratyvaus pobūdžio yra pasakojimai aštuntoje giesmėje 


2! Beje, tik šiame poemos leidime yra įdomiai pravesta skiriamoji ri- 
ba ir tarp carizmo peršamos rusifikacijos ir tikrosios rusų tautos kultūros, 
taip pat pasinaudojant valstybinės reakcijos ir didžio poeto priešprieša, 
Maironis kalba apie tris statulas, kuriomis carizmas norėjęs įamžinti savo 
teises Lietuvoje: Muravjovo-Koriko, carienės Kotrynos ir... Puškino! 
Maironiui aišku, kad toks derinys absurdiškas, „paikas“. Sarkastiškai 
aptaręs pirmąsias dvi statulas, poetas toliau sušunka: 

Kaip, Puškine, ir tu paikai 
I tą trejybę patekai, 
Tik biurokratai gal bežino. 


2 Amžinoji neapykanta / Paruošė K. Korsakas. — M., 1942; Bekosas 
HenaBucTE / CocT. K. Kopcakac.— M., 1943; Gyvajai Lietuvai. — M., 1942, 
3 Korsakas K. Prieš amžinąjį priešą — K., 1945.— P. 122. 

apie pastangas sukurti nepriklausomą valstybę. Visa ši 
meniškai neįprasminta medžiaga šiandien jau „nebeskam- 
ba“ ir apskritai yra pagrindinė priežastis, dė! kurios „Mū- 
sų vargai“ anksti neteko poetinės gyvybės. 

Pasirodžius „Jaunajai Lietuvai“, poetas susilaukė kri- 
tikos priekaiš'ių, kad nemokąs kurti charakterių ir megzti 
fabulos. Matyt, „Mūsų varguose“ Maironis bus bandęs 
pasiekti šioje srityje didesnių laimėjimų, bet rezultatai, 
deja, menki: fabula, užsimezgusi natūraliai ir gana įdo- 
miai, toliau mirga neįtikėtinais, melodramatiškais vin- 
giais. Autorius daugelio savo piešiamų situacijų komiz- 
mo nepastebi, ir tai paverčia niekais visas jo pastangas 
būti įdomiam ir jaudinančiam.?* 

Ši „naivi fabula su neįtikimais veiksmais ir įvykiais“, 
kaip ją apibūdina V. Mykolaitis-Putinas, sudaro sąlygas 
reikštis schematiškiems ir netikroviškiems personažams, 
juoba kad ši poema nepasižymi tokiu lyrizmu, kaip „Jau- 


2 Su nemaža ironijos doze poemos siužetą atpasakoja V. Mykolai- 
tis-Putinas: „Bajoraitė Danutė Staugailaitė ir studentas Jonas Sutkus, per 
atostogas susitikdami ant Šatrijos kalno, vienas antrą pamilsta. Tačiau 
netrukus Maskvoj Sutkus Donę pamiršta ir, išsižadėjęs visų jaunystės 
tautinių idealų, veda lenkę, Staugailaitė atsideda tada vien mokslui ir 
visuomeniniam veikimui, Čia fabula dar kiek pajvairėja, Sutkus, dabar 
jau Maskvos buržujus, kartą pakliūva į studentų vakarėlį. Vaidinama Vy- 
dūno Anga — ir Daivoj Sutkus pažįsta Donę Staugailaitę. Iš susijaudinimo 
jis net apalpsta. Nuo to vakaro jis apserga nervų liga ir nutaria su žmona 
atostogas praleisti Lietuvoje, slapta tikėdamasis susitikti su Done, kurios 
meilė jame vėl atgijo. Iš tiesų jiedu susitinka Nemuno garlaivy tarsi ty- 
čia tam, kad Donė iš susijaudinimo apalpusi galėtų kristi į upę, vos ne- 
prigerti, būti išžvejota ir paskui Sutkaus gydoma. Taip viskas ir įvyko. 
Bet gudri Sutkienė, sumetusi, kad kritimas Nemunan buvo tik flirto prie- 
monė, ko greičiausiai išdangina vyrą Maskvon, Prasidėjus karui, Sutkus 
buvo mobilizuotas ir atsiųstas į Lietuvos frontą. Atsidūręs ties Šatrija, jis 
užsimanė, atsiminimų vedamas, užkopti į kalną ir buvo vokiečio nušau- 
tas. Donę gi vokiečiai į Vokietiją ištrėmė. Čia ji keistu būdu susitinka 
su taip pat ištremtu lietuvių veikėju Brazda, kurs jau seniai buvo ją įsi- 
mylėjęs. Toliau eina viskas kaip kino romane. Brazda pabėga iš Vokieti- 
jos į Šveicariją, nuvyksta Romon pas popiežių, išpasakoja jam savo ir 
Lietuvos vargus, gauna jo šventenybės palaiminimą ir pažadą, kad Danutę 
rasiąs pas nuncijų Merchetti... Iš tiesų jie laimingai pasimato, bet Donė 
dar vyksta į Ameriką rinkti aukų Lietuvos kariuomenei apginkluoti. 
Brazda nepriklausomoj Lietuvoj tampa ministru pirmininku. Ar sulauks 
jis Donės, nežinia, nes jos širdy vis dar atsiliepia pirmosios meilės aidai“ 
(Mykolaitis-Putinas V. Naujoji lietuvių literatūra.— P. 265—266). 

noji Lietuva“, kur jis išlygina fabulos trūkumus, įsilieja 
į charakterių turinį, motyvuoja veikėjų poelgius ir išgy- 
venimus. Poemos lyrizmo esama tik atskiruose fragmen- 
tuose, kaip puikiam vasaros nakties peizaže („Naktis gra- 
ži, Tami, vaizdi...“) ir viename kitame posme, tačiau tat 
nenulemia poemos pobūdžio — jis iš esmės lieka refera- 
tyvinis publicistinis. Galima čia tik pažymėti, kad Jono 
Sutkaus istorija fiksuoja gana būdingą ano meto inte- 
ligentijos daliai gyvenimo situaciją, kuri, beje, ne kartą 
pavaizduota A. Vienuolio apsakymuose. Jo „Idealisto“ 
paralelė šiuo atžvilgiu su Maironio poema akivaizdi. 

Rengdamas antrąjį, 1926 metų, poemos leidimą, Mai- 
ronis ją labai žymiai pertvarkė. Be smulkių kalbinio ir 
redakcinio pobūdžio pataisų, poetas atsisakė dalies pub- 
licistinės informacijos. Šiek tiek pakito fabula, truputį 
pasipildė veikėjų charakteristikos: Sutkus pirmajame va- 
riantę atsitiktinai žūva Maskvoje per revoliuciją, 0 ne 
karo metu ant Šatrijos; Donė antrajame leidime išvengia 
traukinio katastrofos, dar labiau ryškinusios jos siužę- 
tinės linijos melodramatiškumą. 

Bet labiausiai skiriasi naujos redakcijos pabaiga: poe- 
ma baigiasi ne idiliška Danutės ir Brazdos santuoka Švei- 
carijoje, kaip anksčiau, o jų išsiskyrimu: Donė, kaip jau 
minėta, išvažiuoja aukų rinkti į Ameriką ir vargu ar be- 
sugrįš: giliai mylėjusi Sutkų, ji nebepajėgia pamilti Braz- 
dos... 

Pirmoji poemos redakcija, kur nubrėžiama paralelė tarp 
Donės likimo ir nepriklausomybę iškovojusios Lietuvos, 
baigiama bravūrišku posmu: 


Valio į darbą, Lietuva, 
Varguos subrendusi, laisva! 
Pirmyn į ramų darbą, vyrai! 
Šalin vergijos atmintis! 
Valio šviesesnė ateitis, 
Žadėta meilei, žagrei, lyrai!.. 


Antrojoje redakcijoje vargus nugalėjusios Lietuvos ke- 
lias, be abejo, taip pat šviesus, bet tokio entuziastingo 
pabaigos akcento joje nėra: poema dabar baigiama me- 
lancholiška refleksija apie laimės nesuradusią Donę ir 

labai asmeniškai nuskambančiu posmų, kuriame junti pa- 
ties poeto karčią gyvenimo patirtį: 

Pirmų pavazario žiedų, 

Pirmosios meilės ataudų 

Nelieskite, beširdžiai Žmonės, 

Žiauriai šventvagiška ranka! 

Ar neperdaug ir taip pilka 

Padangė žemiškos klajonės? 


Koko X 


„Mūsų vargai“ yra paskutinioji Maironio poema. Nors 
poetas sukūrė šio žanro pagrindus naujajai lietuvių 1i- 
teratūrai, išpopuliarino jį, tačiau deramo meninio bran- 
dumo tepasiekė viena „Jaunoji Lietuva“, iki šiol gyvuo- 
janti tarp aktualių mūsų literatūros vertybių. Tuo tarpu 
paskutiniosios dvi niekados nebuvo iš tikrųjų labai po- 
puliarios. Neblėstanti yra tik kai kurių jų fragmentų gy- 
vybė. 

Tačiau, pasinaudojant paties poeto įvaizdžiu, galime 
sakyti, jog į dirvą mestas grūdas neprapuola veltui: Mai- 
ronio surastieji lietuvių literatūrai lyrinės poemos prin- 
cipai gyveno ištisus dešimtmečius, lemdami dar kurį lai- 
ką net ir tarybinės mūsų poemos veidą. 


2. DRAMATURGIJA 


Kitoks Maironio dramaturgijos likimas. Jai nebuvo 
lemta suvaidinti kiek reikšmingesnio vaidmens nei poe- 
to kūrybinėje biografijoje, nei lietuvių literatūros raido- 
je. Pirmasis šios srities bandymas, libretas „,Kame išga- 
nymas“, savo pasirodymo metu nesusilaukė skaitytojų 
simpatijos, o ir tolesnė laiko tėkmė neįtvirtino jo mūsų 
literatūroje. 

Daugiau negu dvidešimt metų poetas nebebandė jėgų 
šiame žanre ir tik paskutiniajame savo amžiaus dešimt- 
metyje ryžosi sukurti dar vieną libretą ,„Nelaimingas 
Dangutės vestuvęs“ ir didelę istorinę trilogiją: 1921 m. 
pasirodė „Kęstučio mirtis“, 1925 m. „Vytautas pas kry- 
žiuočius“ ir 1930 m. „Didysis Vytautas — Karalius“. Prieš 

pat mirti pradėti paruošiamieji darbai dramai apie Bar- 
borą Radvilaitę. Šie kūriniai, kaip ir pirmasis libretas, 
neturi to svorio, kurį poetas svajojo jiems suteikti. Tačiau 
šitai, žinoma, nereiškia, kad pro juos galima būtų praeiti 
negirdomis --- numojus ranka. Vis dėlto, kaip sako Vaiž- 
gantas, juos Maironis scripsit— be jų poeto kū- 
rybos visumai trūktų jeigu ir ne svarbiųjų, tai bent stam- 
bių ir ryškių sudedamųjų dalių. 

Nieko negali būti natūralesnio, kad poetas, visą am- 
žių intensyviai domėjęsis Lietuvos istorija, žavėjęsis jos 
„poezija ir rūsčiu gražumu“, pasirinko savo dramoms is- 
torinius siužetus. Bet kas jį patraukė šioje medžiagoje? 
Kaip jis ją interpretavo? Kaip estetiškai įprasmino? 

Libretas „Nelaimingos Dangutės vestuvės“*, kaip nu- 
rodo autorius, parašytas pagal J. Tallat-Kelpšos smulkų 
planą, paties Maironio bent kiek pertaisytą.?ė Poetui šia- 
me kūrinyje rūpėjo duoti numatomos operos Muzikai li- 
teratūrinį pagrindą, atkuriantį romantišką senosios Lie- 
tuvos gyvenimo vaizdą. 

Tas vaizdas čia pateiktas, ištikimai laikantis XIX a. ro- 
mantinės istoriografijos tradicijų — su vaidilutėmis ir 
amžinąja ugnimi, su šventaisiais ąžuolynais ir liepsnojan- 
čiais laidotuvių laužais, su kriviais ir žyniais-burtininkais. 
Schematiškas ir taip pat labai tradiciškas siužetas vaiz- 
duoja karų su kryžiuočiais laikus. 

Kunigaikštis Mantvydas ruošiasi išleisti savo dukterį 
Dangutę už mozūrų kunigaikščio Kundroto, bet toji te- 
kėti nenori, nes myli nežinia kur dingusį Daugirdą. Ne- 
galėdama kitaip išvengti vestuvių, ji pasižada tapti deivės 
Praurimės vaidilute. Netikėtai sugrįžta Daugirdas ir ryž- 
tasi mylimąją iš šventyklos susigrąžinti — tam jis turįs ir 
didžiojo kunigaikščio Vytenio leidimą. Bet čia įsikiša vo- 
kiečių riteriai, klasta ir smurtu pagrobia Dangutę ir ją 
išniekina. Lietuvių kariai keršydami užima kryžiuočių 
pilį, išvaduoja Dangutę, paskelbia vokiečiams „be pa- 


*5 Pasirinkdamas Dangutės vardą, Maironis gal norėjo įamžinti savo 
artimų Peterburgo laikotarpio bičiulių J. ir A. Smilgų mirusios dukrelės 
Dangutės atminimą, 

*6 Maironis. Raštai. — K., 1930.— T. 3.— P. 37, 


331 


liaubų karą, karą!" Bet nelaimingoji mergelė, nepakel- 
dama savo nuoskaudos ir gėdos, šoka į laužo ugnį, ku- 
riame sudega drauge su mūšyje kritusio tėvo palaikais. 

Libretas žymiai skiriasi nuo pirmojo šio žanro Mairo- 
nio kūrinio: nėra čia lilosofinių samprotavimų, abstrakčių 
idėjų iliustravimo, užtai daug melodramatikos ir jausmin- 
gumo. Poetas stengiasi atsižvelgti į muzikinės dramaiur- 
gijos reikalavimus: pindamas veiksmą, jis vengia mono- 
toniškumo, niūrias scenas paįvairindamas komiškomis, 
karnavališkomis; dialogus ir replikas komponuoja taip, 
kad būtų pagrindas muzikiniams ansambliams, dramaitiš- 
kam motyvų susikirtimui. Tačiau, nepaisant to, libretui 
trūksta tikro dramatizmo, ryškesnių individualizuotų cha- 
rakterių, o teksto ritminis piešinys gana neįvairus. Gali- 
mas dalykas, kad dėl tų priežasčių libretas ir nesuteikė 
kompozitoriui kūrybinio impulso. Literatūriniu požiūriu 
jis beveik dar blankesnis už pirmąjį: čia nėra nė vieno 
posmo, kuris savo poetiškumu ir ekspresija galėtų pri- 
lygti tokiems ankstesniojo libreto fragmentams, kaip dai- 
na „Ant kranto Nerbuddos“ arba vargdienių giesmė antra- 
jame veiksme. 

Kitokia yra draminė trilogija. Nors ir ji remiasi ro- 
mantinės istoriografijos tradicijomis, bet, ją kurdamas, 
Maironis turėjo prieš akis žymiai sudėtingesnius uždavi- 
nius, išplaukiančius tiek iš jo estetinės programos, tiek 
ir iš savo meto visuomeninių politinių sąlygų. 

Maironio trilogiją įprasta vadinti vytautine: kiekvie- 
na iš trijų dramų skirta kuriam nors Vytauto gyvenimo 
ir veiklos etapui — tai rodo antrosios ir trečiosios dalies 
antraštės; bet ir „Kęstučio mirtyje“ jaunojo Vytauto pa- 
veikslui tenka svarbi vieta, ypač vėlesnėje redakcijoje, 
Autorius net norėjęs pakeisti veikalo antraštę ir pava- 
dinti jį „Vytauto išgelbėjimu“.27 Pagaliau autorius visą 
savo draminių veikalų tomą dedikuoja Vytautui, saky- 
damasis esąs ypatingas jo genijaus gerbėjas. 


"7 Bičiūnas V. Maironis — dramaturgas //7 meno dienos.— 1932.— Nr. 
84.— P, 6; 

Vytauto asmenių Maironis žavėjosi nuo pat anksty- 
vos jaunystės, dar „Lietuvos“ poemėlėje išsakydamas to- 
kį troškimą ir tokią viltį: 

Tr, jei sulauksme didžio poetos, 
Lietuvos verto, jo didžią giesmę 
Vytauto dienos įkvėps žvaigždėtos, 
O mes jam galvą lauru apries'mę. 


Dėl Vytauto veiklos vertinimo susikirto tada dar jau- 
nučio poeto požiūris su jo taip gerbiamu ir aukštinamu 
A, Baranauskų, kuriam nepatiko, kad būsimasis Maironis 
Vytauto žygių apogėjum laikė Žalgirio pergalę. A. Bara- 
nausko manymu, Vytautas buvęs tikrai didis ne prie Žal- 
girio, o prie Vorkslos, kur jis, kunigaikštis — krikščionis, 
stengęsis sulaikyti totorių antpuolį. Bet jaunasis poetas, 
nepaisydamas savo didžiausios pagarbos A. Baranauskui, 
požiūrio nepakeitė. Taip pat kaip poemoje Vytauto as- 
muo interpretuotas ir jaunystėje rašytoje Lietuvos istori- 
joje. 

Paskui Vytauto vardas pasirodo poemoje „Tarp skaus- 
mų į garbę“, šmėkščioja lyrikoje („Čia Vytautas didis 
garsiai viešpatavo, / ties Žalgiriu mušęs kryžiuočius pik- 
tus...“), o visu ryškumu iškyla „Jaunosios Lietuvos“ aš- 
tuntojoje giesmėje, įgavęs šiuokart ne tik tautos gyvy- 
binių jėgų simbolio reikšmę, bet tapęs „tautos vienybės“, 
„Klasių taikos“ idėjos įkūnytoju, atskleisdamas tuo būdu 
vieną iš reakcinių Maironio ideologijos aspektų. 

Tad grįžimas prie vytautinės tematikos kūrybinio ke- 
lio pabaigoje yra natūralus, nuoseklus ilgų raidos metų 
rezultatas. Tai rodo ne tik bendroji kūrinių koncepcija, 
bet netgi viena charakteringa detalė. „Lietuvos“ poe- 
mėlėje išaukštinęs Vytautą, Maironis pirmojoje spaus- 
dintoje savo poemoje „Tarp skausmų į garbę“ sukūrė 
jam himną („Šiandieną lietuvis didvyriui tėvynės didy- 
bės vainiką uždės“). Tas pats kiek paredaguotas tekstas 
vėliau atsiduria „„Jaunojoj Lietuvoj“, o jo fragmentai už- 
baigia paskutiniąją istorinės trilogijos dalį, parašytą ke- 
letą metų prieš mirtį. 

Maironio biblioteka ne visai atspindi jo istorinių in- 
teresų ratą, ir gal ne viskas, ką poetas turėjo po ranka, 
rašydamas savo dramas, šiandien guli jos lentynose. Bet 

du butą puošę paveikslai aiškiai rodo šeimininko skonį 
ir pomėgius: didelis, per visą sieną J. Mateikos „Žalgirio 
mūšis“ (I. Ignatavičiaus kopija) ir Vytauto portretas (Vil- 
niaus katedros paveikslo kopija). 

Tačiau istorinės Maironio dramos nė nereikalauja iš- 
samios šaltinių studijos. Jos išaugo iš žinių ir koncepci- 
jų, susiklosčiusių dar jaunystėje, rašant „Apsakymus apie 
Lietuvos praeigą“. Jos vėliau keitėsi ir pasipildė deta- 
lėmis, bet ne iš esmės. Tad pagrindinis ir lemiamas Mai- 
ronio dramų šaltinis — XIX a. romantinė Lietuvos isto- 
riografija, kai kur savaip papildyta ir modernizuota. 

Tiesa, kalbėdamas apie „Kęstučio mirtį“, J. Tumas 
nurodo literatūrinį šaltinį: Maironio drama esanti para- 
šyta veikiant A. Asnyko „Kęstučiui“, dar daugiau — tai 
esąs tik silpnas A. Asnyko sekimas.ė Šį teiginį vėliau 
kartojo beveik visi, rašę apie Maironio dramaturgiją. 

Reikia sutikti, kad Asnyko poveikis Maironiui junta- 
mas. „Kęstutis“ Lietuvoje buvo populiarus, dar 1897 m. 
V. Kudirkos išverstas į lietuvių kalbą. 1921 m. jis buvo 
pastatytas Valstybinio teatro scenoje. Gal Maironio „Kęs- 
tučio mirtis" yra savotiška polemika sų Asnyku, nes jis 
kai kuriems kritikams pasirodė per maža patriotiškas? 
Šiaip ar taip, bet abiejų veikalų skirtumai tiek idėjinės 
koncepcijos, tiek dramaturgijos atžvilgiu labai ryškūs, 
sąlyčio taškų ne taip jau daug. 

Bendras abiejuose veikaluose yra siužeto branduolys: 
Jogaila, bijodamas, kad dėdė Kęstutis galįs pasikėsinti į 
didžiojo Lietuvos kunigaikščio sostą, pasikviečia jį į sve- 
čius ir klastingai nužudo. Reikia tačiau pasakyti, jog šis 
įvykis užfiksuotas dar M. Strijkovskio „Kronikoje“ ir pri- 
klauso prie žinomiausių lietuvių istoriografijos pasakoji- 
mų. Bendros abiem dramom ir tradicinės pagrindinių 
veikėjų charakteristikos: taurus, riteriškas Kęstutis ir silp- 
navalis, įtarus, veidmainingas Jogaila. Vienodą vaidmenį 
čia atlieka Vytautas, besistengiąs tarpininkauti tėvui ir 
pusbroliui. Be to, abiejose dramose veikia Jogailos sesuo 
Marė ir žemos kilmės jos vyras Vaidila, padedąs Jogailai 
pinti intrigas, nukreiptas prieš Kęstutį. Šiomis bendrybė- 


28 Tumas J. Jonas Maironis-Mačiulis.— P. 215—217. 

mis, atremtomis, beje, taip pat į istoriografinę tradiciją, 
abiejų dramų panašumai baigiasi. Asnykas ir Maironis 
kūrė, siekdami skirtingų tikslų, savaip istoriniu siužetu 
naudodamiesi. 

A. Asnykui istorinis siužetas buvo vien dingstis: jam 
čia rūpėjo ne kokie patriotiniai motyvai, o etinės prob- 
lemos. Taurumo ir niekšybės (Kęstučio ir Jogailos) kon- 
ftliktę jam svarbiausias yra nę pagrindinis veikėjas, ku- 
rio vardu pavadintas kūrinys, o Konrado paveikslas; 
Maironio dramoje tokio charakterio visiškai nėra. Asny- 
kas savo dramoj polemizuoja su A. Mickevičiaus „„Kon- 
radu Valenrodu“. Romantinė A. Mickevičiaus poema 
skelbė, jog pavergtajam visi keliai į laisvę geri, jog šio- 
je kovoje reikią jam būti ir liūtu, ir lape. Toks ir yra A. 
Mickevičiaus Konradas: lietuvis, klasta prasiskverbęs į 
ordino magistrus, iš vidaus ordiną griaunąs, vesdamas jį 
į pragaištingą karą su Lietuva, 

Tokiu pat kelių rengiasi eiti ir Asnyko Konradas. Bet 
Asnykas abejoja, ar požiūris, kad tikslas tokioje kovo- 
je galįs pateisinti visas priemones, teisingas. Jo Kon- 
radas, stengdamasis užmigdyti ordino budrumą, paruošti 
dirvą kerštui — kryžiuočiams pražūtingam karui prieš 
Lietuvą — iš tikrųjų pats tampa blogio, nelaimių įkūny- 
toju: jis pražudo ne tiktai savo žmonos Aldonos gyve- 
nimą, bet tampa ir Kęstučio (pagal Asnyko versiją — 
savo tėvo) mirties kaltininkų, tuo suduodamas skaudų 
smūgį visai Lietuvai, o pagaliau ir pats palūžia po savo 
nusikaliimų našta. Aštrios kolizijos, ryškūs charakteriai, 
psichologinis veikėjų elgsenos motyvavimas pajungti šio- 
je dramoje moralinio gėrio ir blogio kovai. 

Kitaip istorinė medžiaga traktuojama „Kęstučio mir- 
tyje“, kur autoriui rūpi ne moralinė, o politinė proble- 
matika: dramoje sprendžiamas liaudies, tautos ir valdžios 
santykis. Išvedant į sceną istorinius personažus, svarsto- 
ma, kuri į valstybės valdžią pretenduojanti jėga geriausiai 
atitinka tautos interesus. 

Dramos situacija — didelę įtampą pasiekusi lietuvių 
tautos kova prieš kryžiuočius. Šiai kovai už tautos lais- 
vę ir gyvybę ištikimai ir be kompromisų vadovauja Kęs- 
tutis ir Vytautas, Jiedu aštriai susikerta su Jogaila, pa- 

tekusių į kryžiuočių intrigų pinkles ir išduodančiu tautos 
bei valstybės interesus. Jogaila tampa prieš Kęstutį nu- 
kreiptų kėslų įrankiu. Juo pasinaudoja ne tik ordinas, bet 
ir politinės jėgos, kurioms atstovauja Algirdo našlė Ju- 
lijona ir jos sūnus (Jogailos brolis) Skirgaila — tiesiogi- 
nis Kęstučio mirties kaltininkas. . 

Šitoks kovojančių jėgų išdėstymas bei vertinimas pa- 
diktuotas Maironio istorinės koncepcijos ir jo politinių 
idealų. 

Neigiamas požiūris į Jogailą yra sena lietuvių isto- 
riografijos tradicija, kilusi kovoje už valstybinį sava- 
rankiškumą dar XVI a. ir naują prasmę įgavusi tautinio 
sąjūdžio laikotarpiu, kai dvarininkiškasis ir buržuazinis 
lenkų nacionalizmas su aršiu priešiškųmu žiūrėjo į lietu- 
vių tautos kultūrines, o vėliau ir politines aspiracijas. Ši 
padėtis nebuvo praradusi aštrumo nė „Kęstučio mirties“ 
rašymo metais — Vilniaus klausimas ją tik dar labiau 
įkaitino. 

Skirgaila, Vytauto konkurentas kovoje į didžiojo ku- 
nigaikščio sostą, nuo seno lietuvių istoriografijoje api- 
būdinamas taip pat itin neigiamai, kaip girtuoklis, kerš- 
tininkas, intriganias, jau vien dėl savo charakterio ypa- 
tybių netinkąs į krašto valdovus. Bet neigiamas jo 
vertinimas dramoje plaukia irgi ne vien iš tradicijos, bet 
ir iš aktualios Maironio laikų (XIX a. pabaigos—XX a. 
pradžios) politinės situacijos. XIX a. tautinis sąjūdis 
bazavosi etnografine Lietuva ir jokių pretenzijų, žinoma, 
į Didžiosios Kunigaikštystės plotus neturėjo, tačiau, ža- 
dindamas nacionalinį sąmoningumą, savarankiško gyve- 
nimo apraiškų ieškojo feodalizmo epochos valstybėje. 
Tuo tarpų oficialioji carinė istoriografija akcentavo iš- 
imtinai rusiškųjų žemių ir rusų kultūros vaidmenį Kuni- 
gaikštystėje, o carizmo politika išnaudojo šį požiūrį, 
neigdama lietuvių tautos laisvės ir politinio savarankiš- 
kumo siekimus. Ši problematika įgavo naujo aktualumo, 
iškilus Lieiuvos atsiskyrimo nuo carinės imperijos klau- 
simui. Suprantama, todėl, kad Julijona ir Skirgaila, besi- 
remią savo kovoje rusiškomis Kunigaikštystės sritimis, 
vaizduojami neigiamai, kaip nepaisą etninių lietuviškųjų 
žemių interesų. 

Maironiui, žinoma, ne tiek rūpėjo išsiaiškinti praeityje 
vykusias kovas, kiek įžvelgti jų sąskambį su savo am- 
žiaus reiškiniais. Užtat jis savo dramoje stipriai moder- 
nizuoja istoriją, tiek stipriai, kad veikalas (beje, kaip ir 
kitos jo istorinės dramos) visiškai netenka vietos ir lai- 
ko kolorito, to jaudinančio senovės aromato, tokio ryš- 
kaus kad ir V. Krėvės dramose. 

Akivaizdžiausia „Kęstučio mirties“ tendencija — prie- 
šiškumas vokiečių militarizmui ir agresijai. Kūrinio pa- 
sirodymo metu dar visiems atmintyje buvo gyva kaizerinė 
okupacija, ir poetas nevengia vaizduojamų istorinių įvy- 
kių gausiomis analogijomis sieti su dar labai nesena pra- 
eitimi, su kovomis prieš vokiečius okupantus, nors tos 
analogijos ir gana paviršutiniškos. Kryžiuočiai Maironio 
dramoje kalba apie „Drang nach Osten“, skelbia „„Deu- 
tschland, Deutschland ūber alles!“ Kovoti prieš kryžiuo- 
čius traukia būriai „naujokų savanorių — šaulių". Žemai- 
čiai kariai Maironio dramoje nuolatos kalba sąvokomis 
ir šūkiais, kurie nieko bendra neturi su XIV a. mąstysena 
ir atėję iš poeto gyvenamojo meto. Tokiu pat aktualiza- 
vimu pabrėžiama ir Vilniaus laisvės bei jo reikšmės Lie- 
tuvai klausimas. 

Šalia to ryški pastanga aktualizuoti istorinę medžiagą 
dar ir kita kryptimi, pastanga, beje, sustiprėjusi vėles- 
nėje dramos redakcijoje. 

„Kęstučio mirties“ yra trys variantai: pirmasis, skelb- 
tas „Skaitymuose“ ir išleistas atskirai 1921 m., antrasis, 
įdėtas į Raštų Ill-ąjį tomą 1930 m., ir tretysis, atsiradęs, 
matyt, jau šį tomą baigiant spausdinti: jo gale (426— 
430 psl) yra pridėti papildymai, sudarą tretįjį dramos 
variantą ir kaip tiktai sustiprinę kai kuriuos idėjinius 
akcentus, 

Be kalbinių bei stilistinių pataisų ir kai kurių nela- 
bai esminių papildymų (antrajam variantui parašytas 
gražus lyrinis prologas; į pirmąjį veiksmą įterpta jauni- 
mo daina „„Sukit ratą, gyvos gėlės“ ir dar kelios sce- 
nos antrajame veiksme, paaiškinančios veikėjų tarpusa- 
vio santykius), čia ryškinamas Vytauto paveikslas ir jo 
svoris dramos veiksme. Šiuo atžvilgiu charakteringiausias 
yra tretysis variantas, kuriame įvestos kelios naujos sce- 

nos: Kęstutis pristato žemaičiams Vytautą kaip savo įpė- 
dinį (I veiksme) ir Vytautas kalėjime (V veiksme). Šia- 
me variante dar įsakmiau negų antrajame pabrėžiama 
Vytauio veiklos, jo politikos pavyzdžio reikšmė nauja- 
jai buržuazinio laikotarpio Lietuvos valstybei. Taigi, vei- 
kale aukštinama ne tik bekompromisinė kova už Lietu- 
vos laisvę ir savarankiškumą, vaizduojanti karą sų kry- 
žiuočiais, bet kartu apoteozuojama buržuazinė Lietuvos 
valsiybė, kuri poeto suvokiama kaip tiesioginė herojinės 
praeities įpėdinė. Apoteozuojama, žinoma, tos valstybės 
idėja, o ne jos realizacija konkrečioje istorinėje socia- 
linėje tikrovėje, kurios adresu Maironis jau tuomet buvo 
pasakęs daug karčios tiesos. 

Antroji trilogijos dalis — „Vytautas pas kryžiuočius" — 
rašyta jau be jokio literatūrinio akstino: ji atremta tiktai į 
T. Narbuto „Lietuvos istoriją“. 

Veiksmas, kaip ir „Kęstučio mirtyje“, Čia vystosi dviem 
plotmėm: istorinių asmenybių kova, siekianti politinių 
tikslų, ir dviejų jaunuolių meilė, gana paviršutiniškai ir 
dirbtinai tesusieta sų pagrindiniu veiksmu. Pagrindinę 
veiksmo liniją sudaro Vytauto kova dėl valdžios Lietu- 
voje, kai jis, kovodamas prieš Jogailą, du kartus ieškojo 
kryžiuočių ordino paramos. Imdamasis vaizduoti šį be 
galo komplikuotą Lietuvos istorijos laikotarpį, Maironis 
norėjo išaukštinti diplomatinį Vytauto genijų. Deja, šitai 
jam visiškai nepavyko. Kaip teisingai pažymi V, Myko- 
laitis-Putinas, „Vytauto asmuo ir šioj dramoj išeina blan- 
kus. Jo bėgiojimas pas kryžiuočius ir atgal atrodo ne tiek 
išmintinga politika, kiek gudrus apgaudinėjimas. Mes ne- 
matome jo sielos, jo išgyvenimų, nematome, kaip tie ne- 
paprasti įvykiai ir jo paties veiksmai atsiliepė jo dva- 
sioj" 2? 

Antroji dramos veiksmo linija — jaunutės Vytauto 
sesers Ringailės ir Mozūrų kunigaikščio brolėno Enriko 
meilės istorija (pagrįsta, beje, išsamiu T. Narbuto pasa- 
kojimu)*“. Ši linija gana paviršutiniškai tesusieta su pa- 
grindiniu dramos konfliktu: Ringailė sutinka tekėti už 


2 Mykolaitis-Putinas V. Naujoji lietuvių literatūra — P. 276—277. 
30 Narbutt T. Dzieje.— 1839.— T, 5— S. 479, 490. 

Enriko tik tuomet, kai Vytautas atgaus Trakus ir Vil- 
nių — vadinasi, jaunuolių meilės likimas tampa priklauso- 
mas nuo Vytauto sėkmės ar nesėkmės. Ir vėl tik paskuti- 
niame dramos veiksme ši linija aktyviai įsijungia į kon- 
iliktą: Enrikas piršlybų dingstimi atvyksta pas Vytautą 
su Jogailos taikos pasiūlymais, kur Vytautui užleidžiama 
vyriausioji valdžia Lietuvoje. 

„Vytautas pas kryžiuočius“ — iliustratyviausia Mairo- 
nio drama, nepagrįsta jokia ryškesne istorine politine 
koncepcija ir išsakanti vien autoriaus didelį pietizmą Vy- 
tauto asmeniui. 

Maironio dramų pobūdis ir jų sukūrimo procesas aiš- 
kiausiai atsiskleidžia iš paskutiniosios trilogijos dra- 
mos — „Didysis Vytautas — Karalius“ paruošiamųjų dar- 
bų ir juodraščių. 

Tame pat sąsiuvinyje, kuriame yra „Vytauto pas kry- 
žiuočius“ autografas, eina užrašai, pavadinti „Vytautas 
Karalius".3! Tai chronologiškai sužymėti faktai, kai kur 
atpasakoti, o kai kur beveik pažodiškai versti iš T. Nar- 
buto Lietuvos istorijos (jos visi devyni tomai yra poeto 
bibliotekoj) atitinkamų vietų — iš V-jo ir VI-ojo tomo. 
Tai yra vienintelis istorinis šaltinis šiai dramai (kaip ir 
„Vytautui pas kryžiuočius“) — iš jo pasemta viskas — 
įvykiai ir personažai. Poeto rūpestis — perkelti istoriko 
pasakojimą į sceną, paversti jį dramatiniu veiksmu.32 


3 LKLI, 12. J. M— I, 1. 148—161. 

32 Šitai ne visados lengvai sekėsi, Ilgai, pavyzdžiui, ieškota pirmojo 
veiksmo, taip pat antrojo, kurio yra net trys variantai, iš kurių maža kas 
tepanaudota galutiniam, spausdintajam tekstui. 

Iš vieno pavyzdžio itin aiškiai matyti, kaip poetas vadavosi iš epinių 
elementų, dramztizuodamas kūrinį, 

Viename iš ankstyvųjų variantų yra scena, kur Gedgaudas ir Goštau- 
tas kalbasi apie Vytauto turtus. Į Gedgaudo lūpas įdėtas pasakojimas, 
paremtas T. Narbuto medžiaga: 


Dar turtingesnis būtų, kad ne tas dosnumas, 
O ypač svetimtaučiams, 
Kurs nepatinka ir šviesiausiai Julijonai, 
Kaip štai antai su Maldrziku — 
Kunigaikštienė protestuoja, 
O mūsų kunigaikštis vis po 100 kapų grašių 
Kas kartą prideda ir daugina. 
(LKLI, 12. J. M—I, L, 163). 

Tačiau Maironio pastangos dramatizuoti istorinę me- 
džiagą tiek čia, tiek ir kitose trilogijos dalyse didesnių 
vaisių nedavė —ne toks buvo jo talentas. Dramos te- 
turi tik išorinius šio žanro požymius — iš esmės joms 
stinga dramatizmo. Jų veiksmas iliustruoja tradicinę is- 
torinę schemą, yra nuolatos nutraukiamas ilgų pokalbių, 
komentuojančių įvykius ar bendrą politinę situaciją. Vys- 
tantis veiksmui personažai nei gilėja, nei kinta — jie atei- 
na ir išlieka su gatavomis tradicinėmis charakteristiko- 
mis, o ir tos pačios labai blankios. 

Veiksmo ir charakterių schematizmui dramose nėra ats- 
varos — nėra lyrinio prado, kuris gelbėjo poemas, sto- 
kojančias epinio vaizdingumo ir pilnatvės, Išimtis, tiesa, 
labai retas, sudaro lyriniai monologai: tai „Kęstučio mir- 
ties" prologas arba kanklininko daina dramoje ,Vytau- 
tas pas kryžiuočius“. 

Išlygą reikėtų padaryti, nebent kalbant apie „Didįjį 
Vytautą — Karalių" — kūrybiškiausią trilogijos dalį. Čia 
veiksmo ir charakterių struktūra tokia pat schematiška 
kaip ir kitur, tačiau ji lyg ir nepretenduoja į tradicinės 
dramos formą, įgaudama tarsi kažkokį oratorinį — vizi- 
jinį skambėjimą. Šis veikalas — tai pasiekusio galybės vir- 
šūnę Vytauto apoteozė. Šiai apoteozei pajungti visi dra- 
mos veiksmai, nušviečią kaskart naują Lietuvos valdovo 
didingumo atžvilgį. Tačiau veikalas nemonotoniškas, jis 
supintas ne vien iš šviesių tonų: apoteozę nuolat lydi — 
čia prislopinti, čia vėl garsiau nuskambą — grėsmingi to- 
nai: dėl priešų intrigų Vytautas nesulaukia karaliaus ka- 


Galutiniame variante šis blankus pasakojimas pavirtęs tokia dinamiš- 
ka scenele: 
Vytautui apdovanojus Maldrziką 100 kapų grašių, 
Julijona: Kam, mano viešpatie, taip beeikvoti iždą? 
Juk ir karališkai perdidi dovana 
Net šimtas kapų grašių! 
Vytautas: Sakai, karališkai, tebūnie gi karališkai! 
Du šimtu liepsiu išmokėti, 
Julijona: Juokauji! Kas taip pinigus bemėto? 
Vytautas: Vis mano karalienei negana, matau: 
Tai liepsiu išmokėti tris šimtus! 
Julijona: Kodėl ne keturis, brangusis! 
Vytautas: Gerai! Tebūnie keturi nuo mano karalienės, 
Penktasis šimtas nuo manęs! 

rūnos, kuria jis buvo tikėjęsis įtvirtinti savo iškovotą Lie- 
tuvos savarankiškumą, ir lieka be įpėdinių, kurie būtų 
galėję išlaikyti ir pagausinti jo laimėjimus. 

Šitokiame kūrinyje kiek didesnį svorį tad įgauna ly- 
rinė Maironio talento prigimtis: yra scenų, kurios skamba 
su tikra emocine įtampa ir aistra. Tai epilogas ir ypač 
scenos, demaskuojančios lenkų diduomenės intrigas. 

Čia norėtųsi atkreipti dėmesį į dvi aplinkybes, galė- 
jusias sustiprinti minėtųjų demaskuojamų scenų emocin- 
gumą. Tiesa, tos aplinkybės nėra įrodomos, bet gana įti- 
kimai nuspėjamos: jas atskleidžia tam tikrų faktų su- 
gretinimas, 

Pirmoji aplinkybė yra autobiografinio pobūdžio. 
Maironis savo paskutiniąją dramą rašė tuo metu, kai 
jame dar nebuvo atvėsę jį giliai užgavę išgyvenimai, iš- 
sakyti eilėraščiuose „Taip atsilyginta“, „Skausmo skun- 
das". Nuoskauda, patirta dėl ilgamečių lenkų dvasininki- 
jos intrigų Vatikane, dar gyvai juntamas paskutinis 1926 
metų smūgis kūrybos procese transformavosi į Vytauto 
senatvės dramą. Iš čia tikriausiai tas Maironiui nebū- 
dingas vėsumas kūrinyje Romai už josios pasidavimą 
Lenkijos ponų diplomatijai ir už priešišką požiūrį į Vy- 
tauto karūnavimą. Reikia pridurti, kad Romos popie- 
žiaus, kaip Vytauto karūnavimo priešo, vaidmens Mai- 
ronis neminėjo nė vienoje iš savo „Lietuvos istorijos“ 
redakcijų: tad šį motyvą ir norisi sieti su paskutiniųjų 
Maironio gyvenimo metų patirtimi — juk viename dra- 
mos rankraščių sąsiuvinyje pieštuku apmestas juodraš- 
čio fragmentas, kur poetas kalba apie ilgametę jam Va- 
tikano daromą skriaudą““, 

Antra —ši asmeninė patirtis galėjo Maironį padaryti 
jautresnį ir priversti aiškiau pasisakyti dėl vienos vie- 
šojo, politinio gyvenimo aplinkybės: tuo metu tebesitęsė 
diplomatinis Lietuvos ginčas su Vatikanu, nenorėjusių 
skaitytis su Lietuvos suverenumo teise, ypač sprendžiant 
Vilniaus klausimą, kur Vatikanas stojo ponų Lenkijos 
pusėje. 

Keliant klausimą, koks buvo Maironio istorinių dra- 
mų visuomeninis rezonansas, reikia pasakyti, kad jos 


33 Žr. šios knygos p. 282—283, 


Šai 


trečiajame dešimtmetyje ėjo Valstybės teatro scenoje ir 
priklausė repertuaro daliai, atstovaujančiai oficialiam pa- 
triotizmui. Šiam iikslui ypač gerai tiko „Kęstučio mirtis“, 
kurioje, kaip jau sakyta, buržuazinė Lietuvos valstybė 
suvokiama kaip tiesioginė senosios Lietuvos heroikos įpė- 
dinė. Bet ir kitur abstraktus tėvynės meilės apoteozavi- 
mas, drauge Vytauto paveikslu aukštinant stiprią valsty- 
bės valdžią, visiškai atitiko valdančiųjų buržuazinės Lie- 
tuvos sluoksnių interesus.š* 

Reikia čia pat pridurti, kad Maironio dramų tekstas 
neduoda jokio pagrindo interpretuoti jas nacionalistiškai. 
Jo priešiškumas kryžiuočiams ir lenkų diduomenei visa- 
dos turi tikslų adresaią ir niekur nėra nė mažiausios ten- 
dencijos išplėsti jį visos vokiečių ar lenkų tautos adresu. 
Santykiams su rusų žemėmis čia skirta minimali vieta — 
juk visas dramų dėmesys sutelktas į kovą prieš kryžiuo- 
čių agresiją. Tiesa, vienur kitur nuskamba pasididžiavi- 
mas, kad Vytauto klauso dideli rusų žemių plotai ir kad 
jis pats yra savo anūko — mažamečio Maskvos caro — 
globėjas: jausmas, toks suprantamas, prisiminus, kad po- 
eto dvasioje buvo dar visai gyvi lietuvių tautos beteisiš- 
kumo carinėje priespaudoje laikai! Bet apie kokį nors 
šovinizmo bent šešėlį rusų tautos atžvilgiu čia ir kalbos 
negali būti. 

Tad ne dėl šovinizmo, nacionalizmo Maironio dramos 
atitiko valdančiųjų klasių interesus, o dėl to, kad Mai- 
ronis, vaizduodamas progresyvų istorijos reiškinį — cent- 
ralizuotos Lietuvos valstybės susikūrimą, jos karinio ir po- 
litinio svorio išaugimą, pagrįstai įvertindamas Vytauto 
reikšmę šiame procese -- abstraktino ir modernizavo pra- 
eities gyvenimo vaizdą ir davė pagrindo transponuoti šį 
santykį su istorija į savo gyvenamojo meto dabartį. Iš- 
aukštindamas Vytautą, kaip valstybės vienytoją ir stip- 
rintoją, jis siekė iškelti stiprios ir vieningos valstybės 


34 Šios dramos visuomenėje nebuvo populiarios, o teatras jas TOdy- 
davo arba oficialiomis progomis, arba, pavyzdžiui, specialiuose spektak- 
kaujama: „Bepigu būių tarnauti kariuomenėje, jei nereikėtų žiūrėti „Kęs- 
tučio mirties“. 

idealą, ignoruodamas aštrius klasinius prieštaravimus sa- 
vo meto visuomenėje. 

Tame pačiame sąsiuvinyję, kur poetas pradėjo rašyti 
„Didįjį Vytautą -—- Karalių", randame juodraštį jo pa- 
mokslo, skirto 500-osioms Vytauto mirties metinėms: tris 
pradžios variantus, iš kurių matyti, kaip buvo ieškoma 
minties, vaizdo tikslumo ir frazės skambesio.3* Galutinia- 
me variante glaustai išdėstoma Vytauto asmens koncep- 
cija, Be ko kito, ten sakoma: „nežiūrint nelemtų mūsų 
partijų rietenų ir kovų, Vytauto magiškas vardas subūrė 
visus be skirtumų, tapęs lyg kokiu visos tautos jungiu, 
jos vienybės simboliu..,"39 


Lietuvių dramaturgijos raidoje Maironio trilogija ne- 
buvo reikšmingas etapas. Rašyti istorine tematika vien 
tik tam, kad pasigėrėtum ir pasidžiaugtum idealizuotais 
senovės karžygiais, buvo dar natūralų ir pateisinama XIX 
a. pabaigoje, gal pirmaisiais XX a. metais. Fromo-Gužu- 
čio dramaturgija yra būdingas šios rūšies literatūros pa- 
vyzdys, o M. Šikšnio „Pilėnų kunigaikštis“ — aukščiausioji 
jos pakopa. Bet paskum atėjo Vydūno „Prabočių šešė- 
liai“, o ypač V. Krėvės „Šarūnas“ ir „Skirgaila“ — su kom- 
plikuotais charakteriais, aštriomis draminėmis kolizijo- 
mis ir visai nauju požiūriu į istorinį žanrą. Atsisakoma to 
kelio, kuriuo ėjo pirmieji mūsų istorinių dramų kūrėjai: 
paimti istoriografijoje užfiksuotą faktą ir ištikimai atpa- 
sakoti jį dramine forma. Ieškoma savito, individualaus 
istorinės medžiagos įprasminimo, nebesitenkinama išori- 
niu istorinių įvykių fiksavimu, stengiamasi atskleisti juo- 
se glūdinčią filosofinę etinę prasmę. 

Šitame kelyje esama ir vytautinės tematikos kūrinių. 
K. Puidos „Mirga“ (1910) pagrįsta tuo pačiu pasakojimu 
apie Vytauto išvadavimą iš Krėvos kalėjimo, kaip ir Lai- 
mutės epizodas Maironio „Kęstučio mirties“ paskutinia- 
jame veiksme, bet Puida nepasitenkina išorine fabula, o 
stengiasi giliau panagrinėti Mirgos (taip čia pavadinta 
Vytauto vaduotoja) charakterį, jos poelgio motyvus ir 
dorovinę jos žygio prasmę. Vytauto vaduotojai, šiuo kar- 
tu pavadintai Danute, išaukštinti skirta ir vienaveiksmė S. 


35-86 LKLI, 12. J. M— I, 1. 128, 175—179; 104. J. M— IV, 1. 3, 

Čiurlionienės pjesė „Kalinys“ (1911). 1926 m. išėjusi V. 
Mykolaičio-Putino  „Nuvainikuota vaidilutė“ tematinių 
požiūriu artima tam „Didžiojo Vytauto — Karaliaus" mo- 
tyvui, kuris siejasi su Vytauto tragedija, netekus sūnų 
ir likus be įpėdinio. Tik Putinas nepasitenkina faktų kon- 
statavimu, o ieško giliųjų priežasties ryšių, tegul ir įžvel- 
gdamas juos mistiniame kaltės ir atpildo lygmenyje: jam 
Vytauto tragedija yra lemties kerštas už tai, kad jo mo- 
tina Birutė pamynė vaidilutės vainiką ir tapo Kęstučio 
žmona. 

Pagaliau 1930 metais — tais pačiais kaip ir „Didysis 
Vytautas — Karalius"— pasirodė B. Sruogos „Milžino pa- 
unksmėj“. Šių dviejų veikalų sugretinimas akivaizdžiau- 
siai rodo, Koks didelis tarpas skiria Maironį nuo to meto 
lietuvių dramaturgijos viršūnių. Savo istorine koncep- 
cija iš esmės nesiskirdamas nuo Maironio, B. Sruoga vi- 
siškai kitaip kuria personažus — jis suteikia jiems ryš- 
kias ir gilias psichologines charakteristikas ir randa to- 
kią dramaturginę formą savo herojui išaukštinti, kuri yra 
iškalbingesnė ir sugestyvesnė už tiesioginį ir, sakytume, 
faktografinį Maironio vaizdavimą. 

Paskutiniosios Maironio dramos —,,Barboros Karalie- 
nės"— tėra tik negausūs apmatai: provizorinis veikėjų 
sąrašas ir trumpos jų charakteristikos bei vieno dialogo 
fragmentas.“ Tačiau nesunku numatyti, kad ji savo po- 
būdžiu nebūtų skyrusis nuo trilogijos: visiškai išsilaikanti 
Narbuto „Lietuvos istorijos“ medžiagos rėmuose“? ji grei- 
čiausiai taip pat būtų turėjusi iliustratyvų pobūdį. Taigi 
Maironio dramaturgija yra mažiausiai vaisinga jo kūry- 
binio darbo sritis, nedavusi impulsų šio žanro raidai lie- 
tuvių literatūroje. 


3. LYRIKA 
Vėlesnioji Maironio lyrika ne tokia populiari, kaip jau- 
nystės laikų eilės, išskyrus vieną kitą chrestomatinį kū- 
rinį: „Jūratę ir Kastytį“ arba dainą „Lietuva brangi“. 
7 LKLI, 14. J. M— I, 1. 49; 17. J. M— I, 1. 18—20; 12, Ji M—T, L. 41, 


42, 43, 44, 46. 
3 Narbuti T. Dzieje— 1841.— T. 9.— S. 233—280, 

Manoma, kad antrojo laikotarpio poezija esanti silpnesnė, 
mažiau reikšminga. Bet tai tik iš dalies tiesa: ir šiuo lai- 
kotarpiu poetas yra sukūręs didelės meninės vertės eilė- 
raščių. Tik jų pobūdis kitoks. Jie nebeišreiškia tokio pla- 
taus visuomeninio sąjūdžio ideologijos, koks XIX a. pa- 
baigoje buvo tautinis sąjūdis, o daugiau siejasi su indivi- 
dualia asmens lemtimi; pagaliau — jie atskleidžia senatvės 
išgyvenimų pasaulį, kuris, natūralu, niekad negali susilauk- 
ti tokio plataus atgarsio, kaip pavasariškoji jaunystės 
giesmė. 

Jaunystės laikų lyriniai išgyvenimai apėmė asmenybės 
santykių su pasaulių visumą. Kas tik poetą paliesdavo 
tikrovėje, meno kūrinyje išsiliedavo lyriniu suvokimu. 
Vidinė spyruoklė, stumianti į priekį poezijos lyrinį vyks- 
mą, lemianti jo dramatizmą, buvo įtampa tarp individo 
ir visuomenės: turtingos, daugiapusės, intensyviai gyve- 
nančios asmenybės pasiryžimas subordinuoti save visuo- 
menei, tautai. Iš čia kilo labai emocingas ir asmeniškas 
santykis su visuomeninėmis vertybėmis, jų idealizacija. 
Jaunystės laikų poezija teigė individo pajungimo visuo- 
menei etinę vertę ir grožį. 

Laikui bėgant, šis santykis keitėsi. Po 1905 m. dėl jau 
anksčiau analizuotų priežasčių visuomeninis entuziazmas 
atvėsta. Santykis su visuomeninėmis vertybėmis tampa 
nebe toks betarpiškas, nebe toks emocionalus ir teigiantis. 
Jo vietoj atsiranda daugiau stebimasis, svarstomasis po- 
žiūris į visuomenės gyvenimą, į objektyvias tautos gy- 
venimo apraiškas. Dėl to poeto sąlyčiai su visuomenine 
tikrove meno kūrinyje dabar dažniausiai transformuoja- 
si nę lyrinių, o epiniu arba draminiu vaizdavimų. Lyrinis 
šių sąlyčių suvokimas atsiranda tik retkarčiais, paprastai 
tuo atveju, kai poeto išgyvenimas kilęs iš neigiamo, kri- 
tinio santykio su visuomenine būtimi — taip atsiranda sa- 
tyros. 

Lyg grandis, jungianti jaunystės laikų poeziją su vė- 
lesniąja, yra populiarioji daina „Lietuva brangi". Para- 
šyta, praplečiant ir perredaguojant atskirus „Lietuvos“ 
poemėlės posmus bei nedidelius fragmentus, ji duoda, kaip 
jau ne kartą literatūroje apie Maironį pažymėta, pagrin- 
dinių jo patriotinės ideologijos momentų vaizdą. Į plačiai 

nubrėžtą Lietuvos panoramą sų upėmis, miškais, kalne- 
liais ir slėniais įsipina tėvynės patirtų kančių, dėl jos lais- 
vės kovotų kovų prisiminimas. Drauge su J. Naujalio mu- 
zika šis Maironio eilėraštis įzavo populiariausios liaudies 
dainos teises, tauriai, poetiškai formuodamas bei išreikšda- 
mas patriotinį jausmą. 

Kiti visuomeninės tematikos Maironio eilėraščiai sie- 
jasi su konkrečiais istoriniais įvykiais. Du jų („Lietuva 
Didžiojo karo metu“ ir „Nevėžis per karą“) parašyti kai- 
zerinės okupacijos metais ir susiliečia su atitinkamomis 
„Mūsų vargų“ vietomis. Ši okupacija, kurios atneštas ne- 
laimes ir skriaudas pats Maironis matė ir patyrė, jo poe- 
zijoje iškyla kaip juodas ir skausmingas Lietuvos istori- 
jos puslapis, pralenkiąs savo žiaurumu net kryžiuočių 
antpuolių laikus. Tačiau ir čia istorijos sutemas nušviečia 
būdingas Maironiui pasitikėjimas ateitimi: 

Laikas ir tuosius karo galiūnus, 
Kaip perėjūnus, nušluos! 
Vien tik ištvėrę Lietuvos sūnūs 
Augs ir turtės veikaluos. 


Dėl istorinės tiesos ir optimizmo šie eilėraščiai itin ak- 
tualiai skambėjo Didžiojo Tėvynės karo dienomis, 

Du eilėraščiai tiesiogiai siejasi su buržuazinės Lietuvos 
valstybės susikūrimu („Nepriklausomybę atgavus“ ir 
„Pirmyn į kovą už tėvynę“). Jie priklauso prie silpnes- 
niųjų Maironio kūrinių.?? Poetui nepavyko savo išsvajoto- 
jo idealo išsipildymo pasveikinti stipriu poetiniu žodžiu. 

Iš šio laikotarpio politinės lyrikos išsiskiria eilėraštis 
„Pavojuj motina—tėvynė“, parašytas ponų Lenkijos ka- 
riaunai užgrobus Vilnių — žodžio energija ir įtaigumu jis 
prilygsta geriausiems Maironio poetinės publicistikos pa- 
vyzdžiams. Galbūt tik čia Maironis galutinai suprato, jog 
sulenkėjęs dvarininkas yra lietuvių tautai ne tik miręs 
galutinai ir negrįžtamai, bet kad jis, anot poeto, 


Mums neša pančius ir Žudynę, 
Dvarų ieškodams prarastų. 


38 Taip pirmąjį iš jų vertina ir V, Mykolaitis-Putinas:  „„.„eilėraštis 
„Nepriklausomybę atgavus“ iš dalies sausai retoriškas, iš dalies skuT“ 
dus".-— Naujoji lietuvių literatūra.— P, 246, 

Kai dvarininkiškieji legionai, Vakarų imperialistų re- 
miami, veržėsi į Lietuvą, poetas šioj ginkluotoj agresijoj 
įžvelgia ilgaamžės istorinės skriaudos tąsą ir kulmina- 
ciją: 

Dar vakar svetimoj vergijoj, 
Prieš caro klaupės dievukus — 
Prancūzo nūn globoj puikus 
Mums švaisto gautu kalaviju, 
Ir mūsų degina laukus. 


Gana po priedanga brolystės 
Mums čiulpė syvus pasalais! 
Kultūros savo skarmalais 

Mums plėšė kalbą dėl lenkystės 
Ir smaugė savo verpalais. 


Dabar šalin numetęs kaukę, 
Ginkluotus siunčia plėšikus 
Ir taško mums kraujais laukus — 


Maironis, kuriam visados nepriimtina buvo prievarta, 
kuris tikėjo tik dvasios ir kultūros jėga ir kadaise skel- 
bė: „Kas kardu kariauja, nuo kardo ir žūva“, — dabar, 
brutalaus smurto akivaizdoje, šaukia: 


Gana lietuviškos kantrybės! 
Ginkluota kelkis, Lietuva! 


Reali politinė tikrovė priverčia paklusti jos dėsniams. 

Bet eilėraštis ,„Pavojuj motina-tėvynė" yra paskutinis 
atvejis, kai valstybės likimas įkvėpė poetą — tai buvo 
momentas, kai sutapo valstybės ir tautos gyvybiniai inte- 
resai. O keli vėliau parašyti politiniai eilėraščiai tėra jau 
tik negyvas proginis eiliavimas, neturįs poetinės gyvy- 
bės ir vertės („Federantų himnas“, „Jaunosios Lietuvos 
himnas“), išreiškiąs reakcingiausius Maironio politinės 
socialinės ideologijos momentus. Jau be šitokio reakcinio 
politinio skambesio, bet tolygios meninės vertės yra pro- 
ginis eilėraštis „Dainų šventei". 

Nepranoksta proginio eiliavimo ir religinės Maironio 
giesmės, nesusilaukusios populiarumo netgi tarp savo 
ideologijos žmonių.*? Jaunystės metais parašytosios („Kai 


* A. Jakštas skeptiškai vertino religinius Maironio eilėraščius. Štai 
keli jo sprendimai: „„„mums jie atrodo šaltoki“; „Dogmatikos žvilgsniu 
čia pasakyta labai maža, o ir poezijos žvilgsniu taip pat daug ko trūks- 

širdį tau skausmas kaip peiliais suspaus“ ir „Marija, Ma- 
rija“) plačiau paplito, o vėlyvesnėms jau iš karto buvo 
lemta pasilikti Maironio kūrybos periferijoje. 

Nevienodos vertės yra ir šio laikotarpio satyros, Kai 
kurioms iš jų trūksta poetinės minties vieningumo ir ryš- 
kesnės žodžio ekspresijos. Išskyrus vieną, skirtą litera- 
tūrinėms problemoms („Mūzos pavojuje“), visos kitos 
liečia visuomeninio politinio gyvenimo negeroves. Pore- 
voliuciniais metais parašytoji „Apsaugok, viešpatie“ 
(1909) blankokai išskaičiuoja lietuvių inteligentijos ydas, 
jau žymiai įspūdingiau pasmerktas ankstesnėse satyro- 
se, 0 sukurtosios buržuazinės Lietuvos laikais nuskamba 
naujai. Poeto sielvartą ir pasipiktinimą kelia tikrovė, to- 
kia tolima jo išsvajotajam nepriklausomos Lietuvos vals- 
tybės idealui. Spekuliacija patriotizmu ir demokratiškumu, 
liaudies turtų švaistymas, kyšininkavimas, visuomeninio 
idealizmo stoka ir panašios valdžion atėjusios buržuazijos 
ydos tampa Maironio satyrų objektu“! Joms pasmerkti 
poetas randa sarkastišką, šmaikštų ir aistringą žodį, pri- 
lygstantį ankstyvųjų satyrų jėgai: 


Valdininkai ir atstovai 
Demokratai, rods, visi, 
Bet nejau tautos vadovai 
Vaikščios pėsti ir basi?l. 
Automobiliais tik dunda 
Su mergelėmis linksmi!.. 


Sąžinė tik tuomet bunda, 
Kai už kyšius teisiami. 


Taip sakoma satyroje „Lietuva — didvyrių žemė“. Be- 
ne dar aštresnis, skausmingesnis pasipiktinimas apėmęs 
satyrą „Kai kam“ su dažnai cituotuoju paskutiniuoju pos- 
mu: 


ta"; „„„giesmė yra seno kantičkinio teksto perdirbimas, Jokios gilesnės 
minties joj nėra“.— Dambrauskas-Jakštas A. Mūsų naujoji literatūra. — 
K., 1923.— T. 1— P. 24—25, 

* Iš buržuazijos valdymo metais parašytų satyrų išsiskiria tik „Lai- 
kinosios sostinės skerdyklai“, kurios tema labai siaura, „proginė“: poetas 
čia piktinasi miesto valdžia, kuri leido ne vietoje įrengti skerdyklą, Už- 
teršiančią Kauno senamiesčio orą. 

O, siurbėlės, niekšai, bastūnų gauja! 
Diplomuotų valizų vežikai! 

Kai kur kai kas 

Net pavarde apsišarvojęs nauja! 

Be sąžinės kyšių lupikai! 

Į kūną nuodais įsisiurbus gija!.. 

O trinkite baltas rankas! 


Gal titulus, garsą sau gauste, 
Dėmės nuo kaktos nenuplaustę 


Ne vienas kai kas. 


Kritika klasės viduje? Be abejo — taip. Maironis nė 
negalvojo, kad buržuazija iš esmės išsigimusi, nebetu- 
rinti progresyvių visuomeninių idealų ir valstybei val- 
dyti netinkanti. Jis norėjo gydyti egzistuojančios visuo- 
menės ydas, nekeisdamas jos pagrindų. Jis ir dabar prie- 
šiškai žiūri į tuos, kurie šį klausimą norėjo spręsti kitaip 
(žr. eil. „Nešildys milijonai"), Tačiau ši aplinkybė šian- 
dien mums beturi tik biografinio fakto reikšmę, Meno 
kūrinys, išsiliejęs popieriuje, objektyvuojasi, įgyja sa- 
varankiškos gyvybės. Mums darosi nebe svarbu, ką au- 
torius galvojo ir skelbė kitomis progomis — turime rei- 
kalų tik su tuo vienu, konkrečiu tekstu. Dėl to šie kū- 
riniai priklauso prie buržuaziją kritikuojančios lietuvių 
literatūros. 

Panašiai, nors kiek kitokia prasme, galima kalbėti 
apie satyrą „Nuolat verkšlenantiems politikams“. Ji pa- 
skelbta 1926 m. sausio mėn., vykstant smarkioms buržua- 
zinių partijų rietenoms, taip pat stiprėjant liaudies išsi- 
vaduojamajam judėjimui. Maironiui atrodė, kad pagrin- 
dinė to meto politinio gyvenimo blogybė — išsikerojęs 
kriticizmas ir konstruktyvios veiklos stoka. Jis pats, Ži- 
noma, viltis dėjo į tas jėgas, kurios, nepraslinkus nė me- 
tams, gruodžio 17 d., įvykdė perversmą ir įvedė fašistinę 
diktatūrą Lietuvoje. Bet eilėraščio tekstas, abstrahuotas 
nuo konkrečios situacijos, neduoda pagrindo komentuoti 
jį siaurai ir reakcingai. Šiuo atveju jame rasime net bur- 
žuazinės visuomenės kritiką, jis skamba kaip šviesus, įtai- 
gus raginimas į konstruktyvų visu»menės darbą. 

Visuomeninė politinė sfera šio laikotarpio Maironio 
kūryboje nėra taip organiškai suaugusi su asmeniškąja 
kaip anksčiau. Individo gyvenimas eina daugiau izoliuo- 

ta ir siauresne vaga. Tas vidinis nutolimas, toji izoliaci- 
ja, sąskambio netekimas su priekin einančiu ir kintančiu 
gyvenimų yra poetui sunkių išgyvenimų šaltinis, nete- 
kus brangiausios jaunystės vertybės: 

Seniai aš laukiu išsiilgęs, 

Dažnai meldžiuos karšta malda: 

Sugrįžk, sugrįžki, valanda, 

Kad, skruostus ašara suvilgęs, 

Paliesiu lyrą, kaip tada, 

Kai žėrė jaunas įkvėpimas, 

Jos balsui pritarė jaunimas. 

„Seniai aš laukiu išsiilgęs...“ 


Įvairiais variantais ima dabar kartotis senatvės, gy- 
vybinių jėgų išsekimo, nykstamybės, liūdno praeinamu- 
mo motyvas. Poetas suspausta širdimi regi, kaip mąžta 
jo pasaulėvaizdžio herojiniai maštabai, blykšta kadaise 
ryškios ir linksmos spalvos, blėsta jausmų intensyvu- 
mas: 

Pati Dubysa siauresnė teka: 
Aukšti jos kalnai lyg kad nuslūgo; 
Anuomet kalbios, dabar maž šneka 


Žvaigždėtos naktys... Rudens pabūgo? 
„Ne vienas melas, risčia prabėgęs...“ 


Ne kartą sugrįžta mirties nuojauta. Bet mirtis nebe- 
turi ankstesnės didvyriškumo aureolės („Į kovą, į kovą, 
lig kolei mirtis jaunos neatkirto galvos!“). Jos laukiama 
su grauduliu, kaip neišvengiamo atsisveikinimo: 


Irgi ant mano kapo ducbės 

Gal nebužilgo, gal netikėtai 

Reguiem liūdną varpas kalbės, 

Sergėt paliepęs nakčiai žvaigždėtai. 
„Varpai“ 


Pilkų devesų ir apsiniaukusio dangaus motyvai kar- 
tojasi daugelyje eilėraščių. Gamta atrodo tolima, sveti- 
ma ir abejinga („Alpių viršūnės"), 

Dvasinės nykumos, vienatvės ir beviltišikumo tobuliau- 
sia išraiška — eilėraštis „Rudens dienos“, kur Maironis 
yra pasiekęs vieną savo kūrybinio pajėgumo viršūnių. 
Tai tarsi jo jaunystės nusiteikimų antipodas, jo pavasa- 
riškojo entuziazmo priešybė, 

Eilėraštis neišsako minorinių nuotaikų, jis parašytas 
ne tokiais eleginiais tonais kaip kiti senatvės motyvo 
eilėraščiai, Įsakmus ir griežtas jambas, skambūs, pilni ri- 
mai reiškia tvirtą, energingą dvasios judėjimą, skausmin- 
gą, bet rūstų ir atvirą žvilgsnį į skubiai ir nenumaldomai 
tirštėjančias gyvenimo sutemas. Trys posmai — pakopos 
į tragišką, stipriai akcentuotą finalą. 

Pradžioje slegiantis išorinės žmogaus būties vieno- 
dumas, izoliacija, vienatvė, geležinė darbo būtinybė, ne- 
teikianti kūrybinio džiaugsmo nė pasitenkinimo — žudan- 
ti, pilka monotonija. Bet ji apėmusi ne tik dienų tėkmės 
paviršių: rami tuštuma glūdi ir širdyje, kur nebėra „nei 
sopulio, nei noro". Čia trošku, ir žmogus jaučiasi sveti- 
mas pats sau. Jis nebeturi jėgų svajonėms ir sapnams — 
kitados dosniai maitinusiems nerimstančią kūrėjo dvasią. 
Ir beviltiškos pastangos grąžinti praeitį. Vis rečiau benu- 
švinta blyškūs šviesos spinduliai, kol galop visai išblėsta: 


O šaltas, purvinas vanduo 
Už lango teška. Tai ruduo! 


Šis pabaigos dvieilis, neįprastas Maironio poezijai atvi- 
ru, šiurkštoku realizmu, visai nematytomis rudeniškomis 
spalvomis, suskamba šaižia, sielvartinga gaida, atverda- 
mas mažai pažįstamą Maironį — ne „dainių“, „pranašą“, 
o poetą, kuris iki dugno yra išgėręs nevilties kartėlį. 

Bet netiesa būtų sakyti, kad Maironis tampa dabar tik 
rudens poetu. Ne toks jo talentas, ne tokia prigimtis, 
linkusi į šviesias ir aiškias dienos spalvas. Pilki, o kartais 
ir juodi sielvarto tonai — kartėlis, rezignacija, nuovar- 
gis —tik paryškina skaidresnius ir šiltesnius motyvus, 
kurių ir dabar nestinga, Slogi širdies ramybė, „be sopu- 
lio ir noro“, taip gąsdinanti poetą, yra tik atskirų gyve- 
nimo valandų būsena. Pragyventų amžiaus metų patirtis, 
kuri niekad nebūna lengva — visi nusivylimai, persisky- 
rimai, atsisveikinimai, žeidę ir skaudinę dvasią, neatbu- 
kino jo sugebėjimo jausti, norėti, viltis. Daug kartų pra- 
laimėjusi ir sužeista, širdis vis tiek ilgisi ir ieško „laimės 
Aa salų“. Viltis, niekados neblėstanti, nušviečia į jas 
elią. 

Netikėta analogija viltięs motyvas susiliečia su Gėtės 
lyrika („Meine Gėttin“). „Tylioji draugė“, „kilnioji ska- 
tintoja ir globėja“, su kuria poetas nenorėtų skirtis, iki 
užges jo gyvenimo šviesa, iš tolo primena Maironio „Vil- 
ti“, šlovinančią tą brangųjį dvasios lobį, be kurio būties 
kelionė būtų blanki ir bedžiaugsmė: 

Sunku mums būtų be vilties! 
Be jos skausme kas suramintų! 
Kas duotų širdžiai tiek ugnies? 
Kas ištvermę varge gamintų? 


Poeto širdies gyvybė dosniausiai atsiskleidžia meilės 
lyrikoje, kuri dabar atviresnė, konkretesnė negu jaunystės 
laikais, 

Jaunystėje, galima sakyti, meilės lyrikos tikrąja pras- 
me kaip ir nebuvo. Nejaugi šitoji emocijų sfera anuomet 
poetui būtų buvusi svetima? Anaiptol. Poetiniu žavesiu yra 
nutviekstos jo eilėraščių „mergelės“, „sesutės“, mylinčios 
ir mylimos yra jo poemų moterys. Tik visur čia emocinis 
santykis yra netiesioginis, jis objektyvuojamas situaci- 
joje, siužete, o neišsilieja kaip nuoširdus lyrinis prisipa- 
žinimas, kuris atsiranda tik vėlesnėje poezijoje, 

Kokia gi yra Maironio meilės lyrika tikrąja, siaurąja 
prasme? Šį klausimą plačiai aptaria ir komentuoja V. My- 
kolaitis-Putinas. Jam tai — ne teorinė problema, o savo 
paties kūrybinio kelio patirtis, skaudžiai iškentėta ir dau- 
gybę kartų permąstyta. Tyrinėdamas poeto-kunigo psi- 
chologiją „Altorių šešėly“, jis ne vienu atvejų nurodo, 
kaip šios dvi žmogaus reiškimosi sferos disonuoja, susi- 
kirsdamos esminiuose pasaulėjautos taškuose. Vienas iš 
personažų formuluoja požiūrį, su kuriuo, junti, pats au- 
torius visiškai sutinka: „Menas verda, kunkuliuoja visais 
žinomais širdies jausmais ir aistromis žmoniškumo ri- 
bose, o kunigo širdis — apmarinta ir suvaržyta griežto- 
mis normomis ir dėsniais (...). Kunigas negali tiesiogiai, 
natūraliai pažvelgti į gyvenimą.“ Pasiklausęs tokių sam- 
protavimų, pats Vasaris įsitikina, jog tai tiesa. Vartyda- 
mas „lietuvišką kunigiškąją literatūrą“, jis mato, kad 
„Vienožinskis — sentimentalus meilės dainius — pirmas 
aprauda savo kunigišką „stoną“ ir apvaisina lietuvių ly- 
tiką liūdesio, ilgesio, ašarų ir siauro asmeniškumo moty- 

vais, Maironis — poetas pilietis, patriotas. Grynoji jo ly- 
rika taip pat sentimentali, patetiška ir siaura. Vasariui, 
dabar jau skaičiusiam ne tik Mickevičių, Puškiną, Tiut- 
čevą, bet ir Kasprovičių, ir Tetmajerį, pradėjo aiškėti, kad 
visos tos mūsų kunigų poetų „sesutės“, liūdesiai, ilgesiai, 
ašaros, visi tie švelnūs jausmai yra kilę iš suvaržymo 
vaizduotės, išgyvenimo ir išsireiškimo.“*2 

Panašiai pasisakoma nebe meniniame, bet mokslinia- 
me veikale —, „Naujojoje lietuvių literatūroje“. Nagrinė- 
damas egocentrinę-individinę Maironio lyriką, V. Myko- 
laitis-Putinas teigia, kad „poetas savo išgyvenimuose ne- 
sijaučia tiek laisvas, kiek leistų žmoniškumo ribos; ir kad 
jo poetiniai polėkiai nuolatos atsidaužia į jo pareigų pas- 
tatytas sienas“. Daugelio jo eilėraščių išgyvenimai rodo, 
kad „poetas jaučia savy aštrų konfliktą tarp poeto „šir- 
dies svajonių" ir kunigo pareigų, bet jis nenori ar nega- 
li atvirai ir stipriai tai išreikšti. Jis rezignuoja, savo šir- 
dies balsą užgniaužia ir sielvartauja dėl tariamų ar tikrų 
savo nuopuolių“.*3 Tiesa, esama Maironio lyrikoje eilė- 
raščių meilės temomis ir erotiniais motyvais, tačiau „jų 
nepriskaitytume nė dešimties. Ir tie patys yra kilę ne iš 
jausmo, tuo labiau ne iš aistros prasiveržimo, bet vien 
iš refleksijos, rezignacijos, šio jausmo išsižadant, tram- 
dant savo širdį arba guodžiant „sesutę“, kad, destis, mu- 
dviem nėra skirta eiti „vienu gyvenimo keliu“. Bet ir 
tokiems išgyvenimams įprasminti Maironis renkasi to- 
kius miglotus motyvus, pina juos taip nedrąsiai, senti- 
mentaliai, taip vengia ryškesnio vaizdo ir stipresnio po- 
sakio, kad skaitytojas ima net abejoti jo jausmo gyvu- 
mų.“ 

Putinas pažiūrėjo į jam rūpimus Maironio kūrybos as- 
pektus giliai suinteresuota akimi, ieškodamas argumen- 
tų savo paties surastai tiesai paremti. Toks suinteresuo- 


42 Mykolaitis-Putinas V. Raštai — V., 1959—-T. 4.—-P. 181—182. 

*3 Mykolaitis-Putinas V. Naujoji lietuvių literatūra.— P. 249—250. 

*“* Ten pat.—-P, 251.— Reikia pažymėti, kad V. Mykolaičio-Putino 
koncepcija, tiesa, kiek modifikuota, iki šiol vyrauja darbuose apie Mai- 
ronį, pabrėžiant, kad „jam teko išgyventi skaudų konfliktą tarp savo 
meilės jausmų ir žmogaus prigimtį žalojančių dvasininko nuostatų“ -— 
Gineitis L. Maironio poezija // Maironis. Rinktiniai raštai — T. 1.— P. 22. 

12. Maironis 


tas žvilgsnis būna labai įžvalgus. Tr iš tikrųjų — Putinas 
atskleidė tokius mūsų literatūros momentus, pro kuriuos 
visi iki jo praeidavo negirdomis. Daugelis senesniosios 
mūsų literatūros kūrėjų buvo kunigai. Kokį tai poveikį 
turėjo jų kūrybai? Neigiamą, — be svyravimų atsako Pu- 
tinas, — nes kunigo ir poeto keliai, sų labai retomis iš- 
imtimis, reikalauja visiškai skirtingo dvasios nusiteiki- 
mo, visiškai skirtingos psichologinės struktūros (jeigu jau 
apsiribosime psichologija ir neliesime ideologijos srities, 
galime čia dar nuo savęs pridurti). Vargu, ar kas šian- 
dien su tokių požiūriu galėtų nesutikti. Sklaidydami Mai- 
ronio kūrybą, iš tikrųjų rasime eilėraščių, išsitenkančių 
šitokios grynai kunigiškos psichologijos rėmuose. Dar 
kartą norisi čia kalbėti Putino žodžiais, kuris tiksliai — 
kaip niekas kitas — yra šį specifiškai „kunigišką“ poezi- 
jos motyvą apibūdinęs. Jis pacituoja ir komentuoja šiuos 
Maironio posmus: 


Sarge angele mano! Tarp šių žemiškų kovų 
Jei nupuolu, nekaltink manęs! 

Aš taip silpnas ir vienas! Būk keleivio vadovu, 
Iki jam gyvata neužges! 


Daug nuo žemės nelaukiau, tu geriausiai žinai; 
Mano sąžinė tau atvira; 

Daug vargau ir kentėjau, gal aukščiausias už tai 
Man atleis, jei suklydau kada. 


„Ir iš kitų panašių posmų galime spręsti, kad poetas sie- 
lojasi ne vien dėl išsireiškimo laisvės stokos, bet ir dėl 
pačių savo išgyvenimų, kurie iš tiesų yra per daug jau 
specifiniai, siauri, asmeniški, žmonėms ,„mesuprantami“, 
o menui netinkami: 


Apsiverkti nemoku, pasiskųst negaliu: 
Nesupras žmonės mano kančios! 

Ir nužengsiu į kapą su tuo skausmų giliu, 
Kurs be vardo paliks visados! 


Panašios temos, nuotaikos ir motyvai būdingi ne vien 
Maironiui, bet ir kitiems mūsų poetams, kuriems teko pa- 
tirti dvasinės seminarijos ir kunigavimo režimo, neišski- 
riant nei Liudo Giros, nei V. Krėvės ankstyvesniųjų ly- 
rinių kūrinių. Visai natūralu, kad visas jų dėmesys yra 

nukreiptas į tai, kas jiems skauda. Jie nuolatos graibsto- 
si aplink save ir painiojasi savo skrupulų tinkle. Jų kū- 
rybos plotas susiaurėja ligi autoanalitinių išgyvenimų ir 
temų", 

Tokio pobūdžio ir tokios tematikos eilėraščių Maironio 
kūryboje iš tikrųjų yra, ypač vėlesniuoju laikotarpiu. 
Tai jau Putino cituotasis „Skurdžioj valandoj“, taip pat 
„Ar aš kaltas“, „Kam širdį davei“, „Atsiklaupęs prieš al- 
torių“, ir gal dar vienas kitas, paliestas anos specifiškai 
kunigiškos savijautos. Bet jų nedaug ir kiek didesnio vai- 
dmens Maironio kūryboje jie nevaidina. Su tuo sutinka 
ir Putinas. Nupiešęs anksčiau cituotą liūdną kunigų poetų 
kūrybos vaizdą, jis tęsia: ,„Su Maironiu taip neatsitiko, 
Įsitikinęs, kad konfliktas tarp poetinių jo sielos polėkių, 
draustinų išgyvenimų ir dvasininkų luomo idealų bei 
normų yra taikingai neišsprendžiamas, jis rezignuoja, pa- 
silieka ištikimas kunigavimo idealams, 0 savo kūrybos 
objektu ir šaltiniu pasirenka tėvynę. Herojiška patrioti- 
nio laikotarpio dvasia pagavo Maironį ir išgelbėjo kaip 
poetą.“1* 

Ši charakteristika visiškai tinka ankstyvajai Maironio 
kūrybai. Bet vėliau, pakitus santykiui su visuomeniniu 
gyvenimu, poetas nebejunta, kad bendroji situacija rei- 
kalautų iš jo nedalomo visos asmenybės subordinavimo 
etiniam patriotiniam idealui. Todėl didesnį svorį ir ver- 
tę įgauna „širdies troškimai“. Ta pačia kryptimi veikia ir 
amžius. Paaiškėja daugelio idealų reliatyvumas. Žmogiš- 
ki santykiai, artimumas, realus bendravimas imamas ver- 
tinti labiau negu abstraktūs principai. Aštriai tebesiilgi- 
ma emocinio gyvenimo pilnatvės, kuriai realizuotis da- 
bar bepalieka individualios egzistencijos sfera. Nyksta 
dorovinis maksimalizmas, išdidusis jaunystės „viskas ar- 
ba nieko“. Tr dėl to pareigos — laimės kontlikto baigmė 
dabar kitokia negu jaunatvės laikais: širdžiai suteikiama 
didesnių teisių, o kūryboje atsiranda atviras, jautriai iš- 
sakytas meilės žodis, nors taip pat — lygiagrečiai — ir 
priekaištai savo silpnybei ir netesėjimui — šiuo atveju ai- 
škiai susiję su poeto luomine padėtimi. 


45-45 Mykolaitis-Putinas V. Naujoji lietuvių literatūra.— P. 250. 

Tad kokia gi Maironio meilės lyrika? Kiek ji žmogiškai 
prasminga, o kiek siaurai autobiogratiška? 

Jeigu autobiografiškumą suprasime ne tiktai luomo 
psichologijos, apie kurią kalba V. Mykolaitis-Putinas, bet 
ir ryšio su konkrečiais asmenimis ir aplinkybėmis pras- 
me, tai galėsime pasakyti, kad ir tokio autobiografišku- 
mo Maironio meilės lyrikoje yra, Bet ar turime moralinę 
teisę šiuos dalykus liesti ir svarstyti? Juk poetas kadai- 
se būgštavo, kad, jam mirus, kritikai jo „paslaptis, jaus- 
mus“ sijos „per rėtį“, nesiklausdami, „ar pūną kaulai leis 
paliesti savo šventenybę": 


O, nelaimingas! Įstabia 
Pagerbęs giesme meilės rytą!.. 
Nedovanos tau nei grabe, 
Atvožę amžinatvės plytą. 
„Poetui mirus" 


Tačiau antra vertus — pats poetas yra spausdinęs eilė- 
raščių su dedikacijomis ir puošęs „Pavasario Balsus“ sau 
mielais atvaizdais“, tad nesistengė per daug nuslėpti re- 


*7 Žr. 1920 m. „Pavasario Balsų" leidimą. Jo apipavidalinimu rūpinosi, 
vinjetes piešė seminarijos auklėtinis Jurgis Jankevičius. Išėjus knygai, 
B. Sruoga aštriai peikė jos išvaizdos neskoningumą (B. S. Knygoms ap- 
ginti // Skaitymai.— 1920.— Kn. 1— P. 118—121). Nepatiko ji ir A. Jakš- 
tui, tik kitkuo. K. Žitkus pasakojasi buvęs tokios scenos liudytojas. 
Ateina A. Jakštas į šv. Kazimiero dr-jos knygyną, Pardavėja su džiaugsmu 
jam praneša: „Gavom „Pavasario Balsus“! ir parodo ką tik iš spaustuvės 
atgabentas knygas. A. Jakštas paima, pasižiūri į viršelį: „Viršelis tinka. 
Nieko, nieko... Jankevičiaus piešiniai nieko...“ Tik staiga — nuotraukos: 
viena! Kita! Trečia! Kad trenks supykęs knygą į grindis: „Idiotas! Bera- 
zumis! Pirmą kartą matau tokį dalyką!“, ir baisiai susierzinęs išbėgo iš 
knygyno. Tačiau viešai, spaudoje, A. Jakštas Maironį gynė, nors tas gy- 
nimas, deja, neišlaiko kritikos ir skamba humoristiškai, kaip ir daugelis 
A. Jakšto sprendimų apie meną bei literatūrą: „Kiti yra pasipiktinę įdė- 
tomis Beatričių fotografijomis. Ikšiol, tiesa, kiek žinau, niekas iš poetų 
taip nėra daręs. Sutiktą gyvenime moterišką grožį jie stengėsi atvaizduoti 
gražiomis eilėmis, o ne varsomis. Bet nuo fakto klausimo visai nepareina 
teisės klausimas. Kad ikšiol nieks to nėra daręs, tai da nereiškia, kad 
nieks ir neturi teisės tai daryti. Tuo remdamies, mes manom, kad dėl 
įdėjimo Beatričių fotografijų „Pav. balsuosna" nieks neprivalėtų daryti 
Maironiui jokių priekaištų. Jis turėjo pilną teisę tai padaryti, ir esame 
tikri, ilgainiui ims tąja teise naudotis ir kitį mūsų poetai. Nes jei moksle 
svarbu pažinti fenomenų priežastis, tai ir literatūroj toli gražu ne pro 

alaus savo jausmų pagrindo. O šitai duoda galbūt ir 
Maironio kūrybos tyrinėtojui teisę pasidomėti, kas buvo 
tos, kurioms poetas savo eilėmis dovanojo nemirtingu- 
mą — pasidomėti tam, kad žinotume, jog tai buvo gyvos, 
realios moterys, o ne fikcijos, romantinės poeto svajonės 
padarai. 

Tačiau iš anksto reikia pasakyti, kad dedikuotieji ei- 
lėraščiai nepriklauso prie geriausiųjų: juose poetas per- 
nelyg asmeniškas, aiškindamasis santykius su ta, kuriai 
eilėraštis skiriamas. O šis aiškinimasis, žinoma, visados 
liūdnas, skausmingas ir kupinas rezignacijos bei savęs 
kaltinimo. 

Užtat nededikuotieji eilėraščiai (su kai kuriomis išim- 
timis) daug laisvesni, kūrybiškesni. Poetas juose labiau 
atitolsta nuo konkretaus fakto, įvykio, transponuoja sa- 
vo emocijas iš tikroviškos, gyvenimiškos plotmės į es- 
tetinę, ir jo eilėraštis tada įgauna meno kūriniui būtiną 
visuotinę, bendražmogiškąją prasmę. 

Peržvelgę dedikuotuosius eilėraščius, ankstyviausiąjį 
(1905 metų) randame pažymėtą inicialais „D. S.“ Tai Ja- 
dvyga Dausinaitė-Smilgienė, gero jo peterburgiškio bi- 
čiulio A. Smilgos žmona. Dedikacija pažymėta tik 1920 m. 
leidime: 1905 ir 1913 m. eilėraštis spausdintas antrašte 
„Nuliūdimo valandoj“, vėliau — „Skurdžioj valandoj“. 

Smilgų šeimoje poetas dažnai svečiuodavosi, jautėsi čia 
kaip namie, Su šeimininku lošdavo šachmatais, retkarčiais 
pakortuodavo, žaisdavo su vaikais. Pas Smilgus susirink- 
davo daugiau lietuvių inteligentų: S. Baltramaitis, K. Bū- 
ga, Č. Sasnauskas, E. Volteris, A. Dubinskas. Su Smilgo- 
mis jis yra vasarojęs Rygos pajūryje, taip pat Dysnos 
miestelyje, Dauguvos pakrantėje, netoli Drūkšės ežero. 
Smilgų sūnus Algirdas prisimenąs, kad jo motina su juo 
ir Maironiu prieš Pirmąjį pasaulinį karą dariusi iškylą į 
Drūkšės ežerą.“* 


šalį žinoti, kas tai buvo do Beatričė, kuri yra dainiui įkvėpus tą ar kitą 

tikrai gražų poezijos dalyką. Taigi, naujoj laidoj sesučių veideliai galėtų 

sau likti“ (Dambrauskas-Jakštas A. Mūsų naujoji literatūra. — T. 1— P. 

36—37). Tačiau kitas leidimas išėjo, žinoma, jau be „sesučių veidelių“. 
8 MMB, L. 26—27. 

Ši aplinkybė tarsi pirštų mintį ir eilėraštį „Ant Drū- 
kšės ežero" sieti su ta pačia adresate, bet tai atrodo ma- 
žai įtikėtina, jau vien dėl datos. Žinoma, eilėraštis, pas- 
kelbtas 1913 m., galėjo būti parašytas ir žymiai anksčiau, 
bet ir tada sunku įsivaizduoti, kad jo impulsas būtų jaus- 
mas tai pačiai, kuri sukėlė sielvartingus „Skurdžios va- 
landos“ išgyvenimus. 

„Ant Drūkšės ežero“ yra skaidrus, giedras ir laisvas. 
Konkretaus jo pagrindo net spėlioti nesinori — taip labai 
jis priklauso visuotinajai poetiškumo sferai. Chronolo- 
giškai eilėraštis sietųsi su Jadvygos Stanelytės vardu, ku- 
riai poetas yra dedikavęs du eilėraščius: 1909 m. „Ar aš 
kaltas“ ir 1913 m. „Aš nežinau, graži sesute“, abu išpa- 
žintinio, labai asmeniško pobūdžio. Bet savo atmosfera — 
nuoširdžiu, laisvu atvirumu, švelniu ir atsargiu santykiu 
su mylimąja, kažkokiu ypatingu dvasingumu jie artimi 
vienam iš Maironio lyrikos šedevrų — „Ant Drūkšės eže- 
ro" „49 

Su Jadvyga Stanelyte (1878.10.09—1919.02.26) poetas 
susipažino, 1909 m. parvažiavęs iš Peterburgo į Kauną. 
Ji tuomet buvo vadinamos „seminarijėlės“, „Saulės“ mo- 
kytojų kursų, dėstytoja ir auklėtoja, O seminarijėlėje 
mokėsi jaunesnioji Lipčiūtė — Maironio sesers Kotrynos 
duktė. Vyresnioji, gyvenusi taip pat pas dėdę, lankė Lo- 
seckaitės gimnaziją. 

Bet Maironis pažinojo Stanelytę ne vien kaip savo gi- 
minaitės mokytoją. Ji būdavo laukiama, miela viešnia jo. 
ir jo sesers Maicelės namuose, 0 jis dažnai lankydavo 
Stanelius — Jadvygos tėvas buvo Raudondvario valsčiaus 
Telčeris, bet gyveno Kaune, 

Jadvyga buvusi švelni ir kukli mergina, turėjusi daug 
to žavesio, kurį Gėtė yra pavadinęs „amžinuoju mote- 


* Nėra tekę girdėti, kad poetas būtų turėjęs progos lankytis su 
J. Stanelyte prie Drūkšės ežero. Manyčiau, kad tas eilėraštis neatspindi 
jokio konkretaus biografinio fakto ir sukurtas susilydžius, susikryžiavus 
daugeriopai emocinio gyvenimo patirčiai: juk poetinio vaizdo santykis 
su tikroviniu prototipu būna labai tolimas ir komplikuotas. Nors antra 
vertus, labai artimas Maironio bičiulis M. Vaitkus apie šį eilėraštį rašo: 
„Vėliau sužinojau, jog Maironis jį sukūręs bei dedikavęs mano jau pa- 
žįstamai panelei Jadvygai Stanelytei“ (Vaitkus M. Per giedrą ir audrą, 
1909—1918: Atsiminimai.— Londonas, 1965.— T. 4— P. 153). 

riškumuų“, Iš fotografijos ji neatrodo graži, bet kažkuo 
primenanti „Pavasario Balsų“ mergeles. M. Vaitkus, ją 
prisimindamas, sako, kad ji „pasižymėjo aiškiu protu, 
tvirta valia, vienkart skaisčiu moteriškumu, nors nebuvo 
gražuolė, stoto buvo dailaus, ūgio vidutinio, pailgo bly- 
škaus veido taisyklingais bruožais, šviesiai žydrom akim, 
protingai, simpatingai į tave žiūrinčiom, ir atlaidžiu, kiek 
liūdesingu šypsniu. Ji traukė savęsp širdis savo gerumu, 
dorumu, taktų, o vienkart kažkokiu simpatingu orumu“, 
M. Vaitkaus atsiminimuose yra toks epizodas iš 1914 m. 
vasaros: „„.išėjom pamiškėn atsikvėpt, kaip minėjau. Su- 
sėdom po ūksmingų medžiu, gėrėdamies vasaros burtais, 
Ir štai Jadvyga, sėdėjus prie Maironio kojų, ėmė tyliai, 
kukliai, bet įspūdingai deklamuot jo eilėraščius, berods, 
„Lietuva brangi“ ar „Malonios ir tylios“, ar abi po kita 
kitos. Dainius atrodė svajingai nusiteikęs, ilgesingai be- 
sišypsąs, grožėdamasis ir savo poezija, ir Stanelytės de- 
klamacija.“*0 
Jie išsiskyrė 1914 ar 1915 m., artėjant kaizerinei oku- 

pacijai. Galbūt tuomet jis parašė eilėraštį (nededikuotą) 
„Sudieu“: 

Ir vėlei tavo liūdno veido 

Neberegėsiu aš ilgai! 

Likimas vėlei nebeleido, 

Kad slinktų mums išvien vargai. 


Ar susitiksme? Dievas žino!.. 
Ne vygė supa mus minkšta! 
Ar maž svajonių nuslopino 
Skaudi gyvenimo našta? 


Sudieu! Neverk!.. Sunkus likimas 
Nors, kaip pamotė persekios, 
Tegul bailus nusiminimas 
Nelenkia tau galvos puikios. 


Sudieu! Neverk!.. Lig kol alyvos 
Žydės pavasarį baltai 
Ir kolei širdys plaks mums gyvos, 
Manoji plaks vien tau tiktai!.. 
J. Stanelytė išvažiavo Peterburgan steigti pabėgėlių 
vaikams mokyklos ir prieglaudos. Jos vedėja ji išbuvo 


50 Vaitkus M. Per giedrą ir audrą — P. 213—214, 

pusketvirtų metų, bet, sunkiai susirgusi, kurį laiką gy- 
dėsi Kryme. Kiek sustiprėjusi, apsigyveno pas tėvus Smo- 
lenske. Čia lankė Istorijos-archeologijos institutą, išklau- 
sė jame literatūros kursą. 1918 m. grįžusi į Lietuvą, Or- 
ganizavo mergaičių ūkio mokyklą Karmėlavoje, buvo jos 
direktorė. Stanelytė tada daugiau atsidėjo ne ūkinei, o 
pedagoginei veiklai, rūpinosi mokinėmis. Bet darbo, gy- 
venimo sąlygos buvo labai sunkios. Siautė dėmėtoji šil- 
tinė. Ja susirgo mokyklos agronomas. Beslaugydama jį, 
užsikrėtė ir Stanelytė; mirė, pasirgusi vos trejetą dienų“! 

Maironis jau tuomet buvo sugrįžęs iš Krekenavos, kur 
praleido didžiąją okupacijos dalį, į Kauną. Bet nuo anų 
sunkių atsisveikinimo valandų jį skyrė treji metai — karo 
metai, praleisti įvairiose Lietuvos vietose, tarp kaimo 
žmonių, akis į akį su žiauria ir kruvina okupacijos tik- 
rove. Jis matė: 


Sodžių šimtai pelenuos, 
Vėjo nešiojami sausol.. 


Tų metų kronika — daugelis „Mūsų vargų“ posmų. 

Bet toks jau Žmogaus širdies gyvenimo dėsnis, kad ny- 
kioj tikrovės tamsoj ji su dešimteriopai išaugusia jėga 
ilgisi šviesos, švelnumo ir grožio. Atsiranda gamtinė ly- 
rika; 

Vasaros naktys, ramios, malonios, 
Atilsiu liūdną širdį viliojati 

Tiek tų ant žemės sielvartų, vargol.. 
Jūs tiktai vienos ramios, vienodos. 


Į vasaros naktų tylą įsipina dar ir kitas motyvas: 


Naktis graži, rami, vaizdi, 

Toli juokavimus girdi 

Ir dainas, ilgesio pradėtas! 
Malonu vienkart ir graudu! 

Į tolį eitum vienu du... 

Naktis graži, dangus žvaigždėtas. 


5! Apie Karmėlavos laikus papasakojo Kriaučeliūnaitė-Jokimavičienė, 
ten pat mokytojavusi. MMb (l. 30) teigiama, kad J. Stanelytė persišaldė, 
važiuodama iš Kauno į Karmėlavą, susirgo šiltine ir mirė, 

Tai epizodas iš „Mūsų vargų“ — poemos, dedikuotos 
Apolonijai Petkaitei. Antrojoje poemos preliudijoje skam- 
ba tokia šviesi meilės gaida: 


Kad man vakar sakei, jogei Myli mane, 
Tų akių neužmiršiu, oi ne! 
Lyg pavasario rytas kad šypsos meiliai 
Tr jo žavi pirmi spinduliai. 


Inicialais „A. P." yra pažymėti du 1920 m. „Pavasario 
Balsų“ leidimo eilėraščiai. Vienas jų („Kam širdį davei") 
priklauso tai „siaurai autobiogralinei“ lyrikai, kurioje 
taip skaudžiai kertasi poeto „karšta širdis“ ir „balsas s4- 
žinės grasus“. Analogiškai kilęs ir antrasis, vėlesniuose 
leidiniuose pavadintas „Išvažiuojant“. Tačiau jo meninė 
įtaiga tokia stipri, jog pakelia kūrinį į bendresnių, visuo- 
tinesnių emocijų sferą. Tai būtino, neišvengiamo atsis- 
veikinimo sielvartas, paliekant „praeitį malonią, kaip lai- 
mės tolimas salas". 

Vėl sugrįžta jau tiek kartų Maironio lyrikoje skambė- 
jęs kančios įprasminimo motyvas. Poetas visados žinojo, 
kad „karti žemės kančia“ pagimdo poeto giesmę, kad 
„kančia --tai didvyrių mokykla". Bet dabar išsižadėjimo 
kančios motyvą palydi nebe herojinis mostas kaip jau: 
nystėje, o tyli rezignacija: 


Einu, kaip amžinas keleivis, 
Be prieštaravimo maldos 

Ir laimę čia tik, kaip praeivis, 
Žinau iš tolimos gaidos. 


Šis taiklios poetinės intuicijos padiktuotas vaizdas — 
„iš tolimos gaidos“ praeiviui tepažįstamoji laimė — yra 
vienas nuoširdžiausių prisipažinimų, kuriuos išsakė daug 
kentėjusi širdis — džiaugsmui atvira, bet maža džiaugs- 
mo tepatyrusi. 

Poetas rengėsi išvykti iš Krekenavos, kur keletui metų 
buvo radęs prieglobstį, palankius žmones, kur vėl dos- 
niai prasiveržė jo kūrybos šaltinis. Į Kauną šaukė parei- 
ga, reikėjo rūpintis jam pavesta vadovauti mokymo įs- 
taiga. Bet kraštas dar buvo kaizerinės Vokietijos oku- 
puotas, visur siautėjo žiauri kariauna, ir niekas nežinojo, 

kaip susiklostys artimiausia ateitis. Tada jis rašė baugia 
širdimi: 

Aš nežinau, kas priešais laukia: 

Tik pilkos dienos ar vargai? 

Bet neramios širdies netraukia 

Kita šalis, nauji draugai. 


Iš tikrųjų — Kaunas pasitiko jį nesvetingai; savo namus 
jis rado visiškai nuniokotus, išgrobstytus, dar kariuo- 
menės užimtus; poetą, berankiojantį rūsyje ant grindų 
išmėtytas knygas, apsiumdė vokiečių kareiviai...?? 

Eilėraščio atsiradimo aplinkybės suteikė pareigos bal- 
sui, kuriam paklūsta lyrinis herojus, ne siaurai luominę, 
o visuotinesnę prasmę. Esti žmogaus gyvenime būsenų, kai 
širdies troškimai susikerta su pareiga. Pareigos kelias 
tuomet būna sunkus, bet juo einantis žmogus sužadina 
mūsų pritarimą ir pagarbą — juo didesnę, juo sunkiau jam 
pareigos kelią pasirinkti: 


Einu, nors skundžiasi krūtinė 
Ir trykšta ašara baili. 


Vėlesnėje Maironio poezijoje yra ir daugiau meilės ly- 
rikos. Tai nededikuoti eilėraščiai, kuriems sieti su kon- 
krečiomis poeto biografijos aplinkybėmis neturime ar be- 
veik neturime medžiagos. 

Toks yra eilėraštis „Poezija“. Jis tiek abstraktus, „ne- 
žemiškas“, jog linkstama jį skirti ne prie meilės lyrikos, 
o prie kūrinių, kuriuose Maironis išsako savo poetinį cre- 
do.93 

Tačiau poeto archyve yra jaunos moters foiografija““, 
kurios antroje pusėje įrašytas pirmasis šio eilėraščio pos- 
mas, pažymėtas 1902 metais: 


Išvydau ją, kai vakarinė 

Žvaigždė skaisčiai danguos mirgėjo, 
O marių erdvė begalinė 

Nuo pilno mėnesio tviskėjo, 


52 Gira L. Maironio muziejus // Lil. naujienos. — 1937.-- Nr. 6— P. 3. 
53 Mykolaitis-Putinas V. Naujoji lietuvių literatūra — P. 248, 
54 Jį reprodukuota 1920 m. „Pavasario Balsuose“ (p. 16), 

Ar šis įrašas siejasi su 1902 m. vasara, praleista Rygos pa- 
jūryje, Majorenhofe?“* Šiandien tik žinome, kad fotografi- 
joje pavaizduota moteris (Edelienė) priklauso raseiniškių 
poeto bičiulių ratui. Yra išlikęs jai rašytas 1897 m. laiškas. 

Tarsi nedidelį ciklą sudaro trys eilėraščiai, paskelbti 
1920 m. (jų paskelbimo data nereiškia, kad jie tada ir 
parašyti): „Nutrūko — nesumegsi", „Paskutinis akordas“, 
„Širdis ir protas". Visuose trijuose galima nuspėti tą pa- 
tį gyvenimišką pagrindą, kurio, beje, konkretizuoti nėra 
nei galimybės, nei reikalo. Tai savotiškas triptikas, ku- 
riame trimis jausmų atspalviais reaguota į vieną faktą: 
dėl mylimosios išdavystės nutrūkusį meilės ryšį. Eilėraš- 
čiai nėra iš stipriųjų: nors juose esama daug žodžio eks- 
presijos ir gyvo, nuoširdaus jausmo, bet jis kažkoks per- 
daug „žalias“, biografiškas, sakytum, dienoraštiškas, dėl 
to eilėraščiams stinga savarankiškos gyvybės, skaityto- 
jui sunku identifikuotis su jų lyriniu herojum — o tai 
rodo, kad poeto išgyvenimas čia per mažai apibendrintas, 
per mažai apvalytas nuo atsitiktinumų. 

Užtat neišimti iš viso Maironio poezijos, jo asmenybės 
konteksto, jie yra jaudinantys ir žavūs, sukelią netikėtų, 
neįprastų emocijų. Visados didingas, kilnus, tauriai ken- 
čiantis poetas čia staiga atveria vieną kitą savo žmogiš- 
ką silpnybę — o tai tiek netikėta, jog sukelia šiltos sim- 
patijos šypsnį. 

Pirmoji triptiko dalis — pirmoji reakcija į neištikimos 
mylimosios išdavystę -— yra eilėraštis „Nutrūko — nesu- 
megsi“ (pirmoje redakcijoje — „Mano b. (uvusiam) drau- 
gui"): 

Nešu tau kartą paskulinį 
Kančios ir apmaudo eiles! 
Ne aš tą sudrumsčiau šaltinį, 
Kurs pynė tau dainų gėles. 


C, visą širdį, visą sielą 

Aš tau aukodavau kilniai!.. 
Tu auką, širdžiai vakar mielą, 
Šiandieną žaislu išmainei... 

Kad benigi žaislas būtų švietęs 
Skaistybe mirgančios žvaigždės!.. 
O, pasidžiauk! Mūsų pilietės 

Ne jo slapčia tau pavydės. 


Nusivylimo, įžeistos savimeilės, pavydo jausmui lygia 
jėga pasipriešina tvirtas savo vertės ir pranašumo numa- 
nymas: pirmasis Lietuvos poetas žinojo, ko verta jo mei- 
lė! 

Antrąsyk tas išgyvenimas sugrįžta, melancholijos to- 
nais nudažytas, eilėraštyje „Paskutinis akordas": 

„„tau širdis 

Pasakys, kad vien tik jis 
Taip kilniai tave mylėjo!.. 
Tu, jo sielai svetima, 
Meilę lošei žaisdama, 

Ją prisiekdama ant vėjol.. 
Ir už ką ją neseniai 
Lengva širdžia išmainei? 


Ir pagaliau trečiajame — „Širdis ir protas“ — vėl kito- 
kios emocinės spalvos: faktas ne tiek jautriai išgyvena- 
mas, kiek reflektuojamas. Protas, daugkartinė patirtimi 
pasirėmęs, žino, jog 


„meilės žiedas laime žydi 
Taip apgaulingai ir trumpai!.. 


Bet racionalūs argumentai nepajėgia įtikinti širdies, ku- 
ri —- tiek jau kartų apvilta ir sužeista — atgyja vis naujai 
vilčiai ir naujai meilei. Eilėraštis baigiasi truputį grau- 
džiu autoironijos šypsniu: 

Širdele mano, suviliota 

Tr apsiverkusi nesyk, 

Išgirsk bent kartą sveiką protą, 

Jo patarimo paklausyk!.. 


Poetas žino, jog, laimė, taip nebus. Maironio vertybių 
hierarchijoj meilė visados užėmė vieną svarbiųjų vie- 
tų -— jam ji kilnių žygių įkvėpėja, džiaugsmo ir jėgų šal- 
tinis: „Laimingi, čia ant žemės bent kartą ją pažinę!“ Ji 
poeto širdyje gyva iki pat senatvės metų. „Draugo liū- 
desys", paskelbtas 1926 m., turbūt apytikriai tuomet ir 
parašytas, yra vienas geriausių šios tematikos kūrinių 

Maironio poezijoje, išsiskiriantis jausmų įtampa, prisipa- 
žinimo atvirumu, vaizdais, neįprastais jo poetikai, pri- 
menančiais kai kur eilėraščio pradžioje Putino veržlius 
emocijų protrūkius: 


Tuščia iš ilgesio rankas į erdvę tiesiu, 
Joj net šešėlio tavo mielo nepaliesiu! 
O ateitis... ar tik vienuolio laimę lemia? 


Tigesio, išsiskyrimo ir vienatvės kančia, išpažinia pirmuo- 
siuose eilėraščio posmuose, toliau tarsi užlūžta. Šmėkšteli 
skepticizmo, abejonės šešėlis: ar tolimos mylimosios jau- 
smų nenusmelkė „prityrę žmonės“ — siaurakakčio prak- 
ticizmo, bailaus atsargumo dvasia, kuriai „neperspekty- 
vi“ poeto meilė, netelpanti įprastinėje kasdienybėje, vi- 
sados atrodys naivi, verta tik pašaipos ar pasigailėjimo 
šypsnio? Bet ne, Nusivylimų, pralaimėjimų, išdavysčių 
patirtis nenuslopino širdyje tikėjimo meile. Tik ji pasku- 
tiniame eilėraščio posme skamba tylia senatvės rezigna- 
cija, kur nebėra nepasotinamo troškulio, kartaus protes- 
to prieš gyvenimo neišvengiamybę, o vien susitaikymas 
su tuo, kas yra: liūdnas, bet kartu giedras dėkingumas, su 
kuriuo senatvė moka įvertinti ir tą truputį, kas palieka 
gyvenimo tėkmės nesudrumsta ir nesunaikinta, 

Meilės jausmas Maironio lyrikoje nelabai įvairus ir 
niuansuotas, bet dažniausiai gyvas, spontaniškas, psicho- 
logiškai konkretus ir įtikinantis. Šiandien, kai biografi- 
nės jo kūrybos aplinkybės mums jau tolimos, primirštos 
ir nebe tiek reikšmingos, jo asmeninė lyrika įgauna daug 
didesnės bendražmogiškos prasmės negu prieš porą tre- 
jetą dešimtmečių. Luominiai jo psichologijos momentai 
lokalizuojasi viename kitame eilėraštyje, o didžioji as- 
meninių motyvų lyrikos dalis prabyla ne tik kiekvieno 
žmogaus širdžiai artimais liūdesio, vienatvės, ilgesio, bet 
taip pat meilės, pasitikėjimo ir švelnumo jausmais. 

Maironio lyrika sukuria savitą, išbaigtą moters ir mei- 
lės koncepciją su ryškiais idealizacijos momentais. Gyve- 
nimiškojo jos pagrindo palyginimas su poetiniu vaizdu 
duotų įdomios medžiagos kūrybos psichologijai. Bet duo- 
menų tokiam lyginimui nėra arba yra nedaug ir ne visa- 
dos patikimų. Nėra laiškų, dienoraščių — iš kur galėtu- 

mėm arčiau pažinti poeto vidinį gyvenimą, dar neperly- 
dytą kūrybos žaizdre, 

Pagal jį pažinojusių žmonių atsiminimus, Maironis vi- 
sados buvęs drovus ir santūrus. Vaižgantas pasakoja: 
„Su mergaitėmis nuo pat mažens nemėgo susidėti; net į 
ganančią ir griaustinio bijančią seselę nesižadėdavo atei- 
ti, jei su ja bus kitų mergaičių. Gimnazijoje gi su nie- 
ku nesidraugavo daugiausia dėl to, kad draugai bajorė- 
liai buvo labai pasileidę ir ištvirkę, o Jonas visados 
moterišką idealizavo.“*9 Bet ir apie žymiai vėlesnius lai- 
kus, kai Maironis jau rektoriavo Kaune, jo artimas ben- 
dradarbis prisimena, jog apie moteris poetas nei pats 
nekalbėdavo nieko dviprasmiško ar įžeidžiančio, nei ki- 
tiems neleisdavo šios rūšies kalbų.?" Tai nereiškia, žino- 
ma, kad jis moterų draugijos vengdavo. Anaiptol. Joms 
jis mokėdavęs būti galantiškas, mėgdavęs sakyti kompli- 
mentus. Kai kas net teigia buvus jį čia kartais banalų, 
prozaišką.*8 

Bet lyrikoje kitokio santykio kaip idealizacija nėra. 
Tuo atžvilgiu Maironis aiškiai siejasi su XIX a. pradžios 
tradicija. Jo bibliotekoje yra Šilerio poezijos tomas — 
apdėvėtas, matyt, dažnai skaitytas. Jame kryželiu pažy- 
mėtas eilėraštis „,„Wūrde der Frauen“, kuris ir prasme, 
ir stilistika toks artimas moters ir meilės traktavimui Mai- 
ronio poezijoje: 


Ehret die Frauen! sie flechten und weben 
Himmlische Rosen ins irdische Leben, 
Flechten der Liebe beglūckendes Band, 
Und in der Grazie zūchtigem Schleier 
Nėhren sie wachsam das ewige Feuer 
Schėner Gefūhle mit heiliger Hand?? 


Šio posmo tekstas primena Jadvygos vidinį monologą 
„Jaunojoje Lietuvoje": 


585 Tumas J. Jonas Mačiulis-Maironis.— P, 25, 

57 Varpai — P. 189. 

5 MMb, 1. 45, 

5 Gerbkite moteris! Jos įpina ir jaudžia dangiškas rožes į žemiškąjį 
gyvenimą, jos pina palaimingąjį meilės ryšį ir, apsigaubusios skaisčiu 
gracijos šydu, šventa ranka kursto amžinąją taurių jausmų ugnį. 

Jo alpstančią širdį ji žadint mokėtų, 
Jam būtų gaivinančia ryto rasa, 
Kaip angelas-sargas karštai jį mylėtų, 
Jo siekiams aukštiems atsidavus visa! 
Ir vienas ant kito saldžiai pasirėmę, 
Bežengtų sau bendrą kelionę greta; 
Iš meilės šaltinio sau galę pasėmę, 
Nelenktų pečių po sunkiausia našta. 


Arba šitoks „Dueto“ posmas: 


Duck ranką man, jei tau sunku: 
Aš vesiu ją žvaigždžių keliais, 
Vainikais pindama žaliais, 
Erškėčius raudama taku, 

Aš vesiu ją žvaigždžių keliais. 


Panašių analogijų galima būtų paieškoti ir su Puškino 
lyrika: argi, pavyzdžiui, Maironio „Išvydau ją, kai va- 
karinė žvaigždė skaisčiai danguos mirgėjo“ neprimena 
Puškino: 


A uOMHIO UYAHO6 MTHOBEHNBė: 
NepeA0 MHOH ABHAACB TBI, 
KaK MIHMOAeTEO6 BHA6HLe, 
Kak TeHHH ųWHCTOK KpacOTLI. 


Bet svarbu ne šios ir panašios, artimesnės bei tolimes- 
nės, analogijos, o bendra idėjų ir emocinių motyvų in- 
terpretacija, bendras polinkis idealizuoti moters vaidmenį 
vyro gyvenime ir jos sukeliamą jausmą, bendra pakili 
stilistika. 

Galima, žinoma, šitokios idealizacijos šaknų ieškoti 
specifinėse Maironio biografijos aplinkybėse ir jų nulem- 
toje psichologijoje, iš kurios plaukia V. Mykolaičio-Puti- 
no minimas ir aiškinamas išraiškos nedrąsumas, kai ven- 
giama „tyškesnio vaizdo ir stipresnio posakio". Bet var- 
gu ar ši priežastis bus vienintelė ar bent pagrindinė, 

Žinoma, Maironio poezijoje nėra drąsios ir atviros ero- 
tikos. Bet jos nėra nė kitų to laikotarpio poetų nekunigų 
kūryboje: nei V. Kudirkos, nei P. Vaičaičio, nei, pavyz- 
džiui, J. Mačio-Kėkšto, nes jai atsirasti dar nebuvo są- 
lygų. Lietuvių poezija per maža dar buvo atitolusi nuo 
valstietiškosios stichijos tiek auditorija, kuriai tokia ero- 
tika būtų buvusi nesuprantama ir nepriimtina, tiek lite- 

ratūrinėmis tradicijomis, kurios dar labai giliai tvyrojo 
folklore — 0 čia drovus santūrumas, kaip ir polinkis idea- 
lizuoti, poetinti, traktuojant meilės temą, sudarė, kaip jau 
visų pastebėta, itin charakteringą bruožą. Maironiškoji 
temos interpretacija nėra kokia išimtis savo epochos po- 
etinės kultūros fone. Literatūrai reikėjo daug labiau nu- 
tolti nuo savo valstietiškos aplinkos ir ištakų, rasti pla- 
tesnę auditoriją ir pakitusią dvasinio gyvenimo atmosie- 
rą, kad įvyktų pakitimų ir šioje srityje. Juos atnešė tik 
„Domaironinė“ karta, kuriai „Pavasario Balsų“ dainius li- 
ko tolimas ne vien meilės motyvo interpretavimu. 

Bet šalia tautosakinės, ne mažiau turbūt svėrė čia ir 
minėtoji XIX a. pradžios literatūrinė idealizavimo tradi- 
cija, tas poeto pasirinktas ir jo individualybei artimas 
meninio tikrovės suvokimo tipas, kuris, beje, ryškėja ne 
tiktai Maironio meilės lyrikoje, bet ir visame jo poetinia- 
me pasaulėvaizdyje, 

Paskutinis Maironio eilėraštis „Vakaro mintys“ parašy- 
tas 1932 m., jo mirties metais. Savo motyvu jis susiliečia 
su ankstyvos jaunystės laikais sukurta elegija „Išnyksiu 
kaip dūmas", bet praeinamybės motyvas čia suvokiamas 
skirtinga emocine tonacija. Eleginio susimąstymo vietoj 
dabar atsiranda neįprasta Maironiui susvetimėjimo bū- 
sena. Į pasaulio vyksmą jis pažvelgia tarsi iš didžiulių 
tolumų, iš tokių aukštybių, kad žmogiškoji būtis, sielvar- 
tinga ir kintama, įgauna jam pasigailėtinai mažas ir ne- 
reikšmingas proporcijas. Raudona, didi besileidžianti sau- 
lė ironijos šypsniu nužvelgia „žemės rutulio protinguosius 
skruzdynus"— ir istorijos vyksmą, ir trumpus meilės 
džiaugsmus, ir nesibaigiantį būties išnykimą, kuriam ir 
jis pats jaučiasi neišvengiamai pavaldus. Nykstamybės 
akivaizdoje jis paskutinįsyk pakelia nustebusį žvilgsnį į 
„mėlynus skliautus“, į šviesius amžinuosius žvaigždynus, 
„nežinančius, kas toji laiko atmaina". Ramiu, didingu, poe- 
tinės jėgos kupinų žodžiu Maironis užbaigė savo lyrinio 
pasaulio panoramą. 

Be lyrikos, į „Pavasario Balsus“ įeina dar ir pasakoja- 
mosios poezijos pluoštas. Tai eilėraščiai, kurių dalį auto- 

rius yra pavadinęs baladėmis, o likusiųjų žanro nenurodė. 
Beveik visi jie paskelbti 1918—1920 metais“? ir vėliau. 

Šiems kūriniams medžiaga galėjo susikaupti gausių ke- 
Konių metu: poetas yra skersai išilgai išvažinėjęs Žemai- 
tiją ir Vidurio Lietuvą, lankydamas savo draugus ir pažįs- 
tamus. Viduklė, Varniai, Plungė, Palanga, Šiluva, Tytuvė- 
nai, Ariogala, Krakės, Krekenava, Panevėžys, Skapiškis, 
Panemunėlis — tai vis vietos, kuriose jo lankytasi ir gyven- 
ta arba vasaros atostogų metu, arba per karą, vienur il- 
gesniam, kitur — trumpesniam laikui prisiglaudžiant. Čia 
jis ir bus prisiklausęs visų tų legendų, padavimų, liaudies 
pasakojimų, įsipynusių į jo kūrybą. 

Baladėmis, kaip sakyta, Maironis tepavadino keletą 
šių kūrinių: „Jūratę ir Kastytį“, „Čičinską“, ,„„Medvėga- 
lio kalną"; bet prie baladžių linkstama skirti ir kitus šios 
grupės kūrinius: „Šatrijos kalną“, „Nuo Punios kalno“, 
„Užkeiktą Skapiškio varpą“, „Dyvitį“.?! 

Tikslia šio žodžio prasme baladėmis tegalima vadinti 
pirmąsias dvi: „Jūratę ir Kastytį" ir „„Čičinską". Visi kiti 
tėra eiliuoti padavimai, pasakojimai, daugiau ar mažiau 
lyriškai nuspalvinti. Jiems stinga būtino klasikinei ba- 
ladei draminio elemento, bet tai ir ne grynai lyrinės nau- 
jųjų laikų baladės, pagrįstos tik paslaptingai kraupia 
kūrinio atmosfera. Su baladės žanru Maironio padavimus 
sieja fantastinis legendinis motyvas. 

Tris iš šitų kūrinių galima būtų pavadinti „,panorami- 
niais“: „Šatrijos kalną“, „Medvėgalio kalną“ ir „Dyvitį“. 
Visų jų kompozicija vienoda: nuo aukšto kalno poetas 
apžvelgia tolimus vaizdus, o paskui prisimena su vietove 
susijusius istorinius įvykius ar padavimus. 

Geriausias iš jų — „Šatrijos kalnas“, kuriame V. Myko- 
laitis-Putinas įžiūri neabejotiną A. Mickevičiaus „Svite- 
zio" baladės įtaką.?ž Poetinio piešinio tikroviškumas ir 
fantastika, pasakojimo vaizdumas ir nuotaikingumas su- 
sipynę čia į ryškų ir sugestyvų paveikslą. Maironio-pei- 
zažisto menas atsiskleidžia naujais, dar nematytais atžvil- 

60 Išimtį sudaro du eilėraščiai: „Roma“ (1895) ir „Šatrijos kalnas“ 
(1909). 


61 Maironis. Rinktiniai raštai. — T. 1.— P, 49, 
62 Mykolaitis-Putinas V. Adomas Mickevičius...— P. 75. 

giais. Poetinės Lietuvos panoramos jo poezijoje ne pir- 
miena, bet šitoji pasižymi neįprastu realistiškumu, drauge 
neprarasdama sintetinamojo pobūdžio, 

Maironis mėgsta nužvelgti savo tėvynę iš tokių aukš- 
tumų, kai prieš jį atsiveria visa Lietuva -— su upėmis ir 
miškais, kalneliais ir kloniais, sodybomis ir rūtų darže- 
liais, ir vyšnių sodais. Tai toks vaizdo plotis, kurio negali 
aprėpti akis — jis atsiskleidžia tik vidiniam regėjimui kaip 
jaudinanti ir grožiu spindinti vizija. 

„Šatrijos kalne“ jau pirmoji frazė rodo poetą stovint 
daiktiškumo, konkretybės sferoj. Taškas, iš kurio stebė- 
sime panoramą, tiksliai lokalizuojamas: 


Į Žarėnus miškais nuo Šiaulių 
Jei pro Luokę kada bekeliausi, 
Nepamiršk sustabdyti arklių 

Tr ten kalną užlipti aukščiausį. 


Antrasis posmas kuria laiko, reikalingo pasiekti kalno 
viršūnę, iliuziją. Ir pagaliau —,,„Atsikvėpęs giliai krūti- 
ne“, dairaisi aplinkui, sužavėtas atsivėrusios platybės gro- 
žio. Tai vaizdas, primenąs naujojoje mūsų tapyboje pano- 
ramas, kažkuo panašias į senovišką žemėlapį ar miesto 
planą, paįvairintą atskirų detalių graviūromis. Keletą kar- 
tų surandami nauji rakursai, kaitaliojant bendrą ir detalų 
vaizdą, peizažas darosi gyvas, dinamiškas, varsuojantis 
ir žavus darnia įvairove. Apmetęs akimis šlamančias gi- 
rias, toly dunksančius pagirius, tviskančias ežerų mėlynes, 
poeto žvilgsnis nulydi į šiaurę ir į pietus vingiuojančias 
didžiąsias Žemaičių upes — Ventą ir Dubysą. Paskum akys 
sustoja vakaruose, kur prasijuokusi saulė nušviečia „Že- 
maičių žaliuojančią šalį“. Po kojomis, vis toldami, kry- 
žiuojasi keliai, plyti laukai ir sodžiai. Lyg užbaigdami 
vaizdą, dunkso Plungės miškai. Bet ne! „Mėlynoj tolu- 
moj“ dar gali įžvelgti pasislėpusius lomoj Varnius, 0 
pasistiepęs pamatyti ir Telšius! Stiepiesi dar — bet jau 
tik nuojauta, tik dvasios akimi tematai Palangą ir šniokš- 
čiančią Baltiją, tenuspėji Šidlavo, Kelmės, Skaudvylių 
bonias ir dar kitas taip pažįstamas širdžiai mielas Žemai- 

tijos vietas. Dabar jau kelias paruoštas fantazijos skry- 
džiui. O kokia Šatrija vidurnaktį? Kokie paslaptingi gar- 
sai čia vaitoja ir trinksi? Gal tai raganų puotos aidai? 
Gal kryžiuočių vėlės klaidžioja? O gal keliasi tėvynės 
ginti Žemaičių šalies milžinai? 

Po šitokio viliojančio ir jaudinančio vaizdo poetas vėl 
pakartoja eilėraščio pradžios kvietimą nepravažiuoti pro 
Šatriją, užlipti i „kalną aukščiausi“, o tas kvietimas, įp- 
tastų poetui mostu užbaigiąs kūrinį, dabar pilnas pažadų 
ir širdį keliančių atsiminimų. 

Kiti du šios grupės eilėraščiai —, „Medvėgalio kalnas“, 
parašytas, beje, pagal Apolonijos Petkaitės pasakojimus“, 
ir „Dyvitis“— nėra tiek išbaigti ir sugestyvūs. Juose aps- 
tu išskaičiavimo, aprašinėjimo, pakankamai nepajungto 
viską vienijančiai poetinei idėjai. 

Kitaip komponuoti „Užkeiktas Skapiškio varpas“ ir 
„Ant Punės kalno ties Nemunu“, kur pasakojimo cent- 
re vienas siužetinis įvykis. Pirmojo iš jų architektonika 
paprasta ir aiški: pasakojama populiari legenda apie eže- 
Tan nugrimzdusį varpą. Dievas jį nugramzdinęs, baus- 
damas už puikybę. Epinio pasakojimo nuoseklumas, išra- 
dinga eilėdara, paremta gyvo ir aiškaus ritmo kartojimu, 
skambiais rimais, daro šį eilėraštį vienu geresniųjų Mai- 
ronio epinės poezijos pavyzdžių. 

Trimis pakopomis auga ir vystosi poetinė mintis eilė- 
raštyjeę „Ant Punės kalno ties Nemunu“. Nemuno tėkmė, 
tiek kartų apdainuota Maironio lyrikoje, čia tampa is- 
torinių ir filosofinių apmąstymų objektu. Poetas mato ją, 
rimties ir pastovumo prado įkūnytoją, abejingai praplau- 
kiančią pro margą ir kintamą žmonių istoriją. 

„O vis dėlio...“: lyg kontrastas šiems apmąstymams 
iškyla antroji, vidurinė eilėraščio dalis, kur istorijos lai- 
kinumui priešinamos laiko nesunaikinamos vertybės. Pi- 
lėnų Margio milžinų heroika kalba apie tėvynės meilę, 
nepavaldžią mirčiai. Ir pagaliau finalinė, trečioji eilėraš- 
čio dalis — čia susipina karti poeto refleksija apie dabar- 


63 Pavasario Balsai.— Tilžėje, 1920.— P. 31. 

ties susmulkėjimą (charakteringa Maironio senatvės min- 
tis), kai nebemokama gerbti didžių protėvių atminimo, 
ir skaidrios rimties kupinas mostas, su kuriuo uždedamas 
„nevystantis vainikas“ ant brangaus „Margio milžinų“ 
kapo. 

Gražiausios ir populiariausios Maironio baladės yra, be 
abejo, „Jūratė ir Kastytis“ ir „Čičinskas“. Ypač pirmoji, 
kurios siužetas literatūrinės kilmės, šiandien įgavusi sa- 
varankišką, beveik. tautosakišką būtį. Jos personažai, 
įvaizdžiai plačiai įaugę į visas dailės šakas ir muziką, 
suvokiami kaip bendra liaudies fantazijos savastis. Spal- 
vingas, sugestyvus pasakojimas, gyvi, ryškūs personažai, 
vaizdų plastika, lanksti ir muzikali kalba — visa tai daro 
kūrinį patrauklų, lengvai suvokiamą ir įsimenamą, pri- 
einamą plačiajam skaitytojui ir drauge turintį klasikinio 
pavyzdžio vertę, nemarų tikrosios poezijos žavesį. 

„Čičinskas“ tokio visos liaudies populiarumo nelaimėjo. 
Gal čia kalta jo tema — siauresnė, lokališkesnė. Ji pa- 
imta iš liaudies pasakojimų — Maironis bus jų prisiklau- 
sąs karo metais: gyvendamas Krekenavoje, jis keletą kar- 
tų važinėjo arkliais į Upytę drauge su savo bičiuliu Kaz- 
lauskų, Apolonija Petkaite ir savo seseria Marceleėt O 
pačią idėją parašyti tokią baladę bus davęs A. Mickevi- 
čiaus „Sustojimas Upytėje“ (Popas w Upicie), nors šiaip 
abiejų kūrinių pobūdis ir turinys skirtingi.“ 

Baladė pasakoja apie savavaliautoją bajorą Sicinskį 
(liaudies lūpose — Čičinskį), savo „veto“ išardžiusį 1652 m. 
seimą. Tai istorinis asmuo, liaudies atmintyje išaugęs į api- 
bendrintą ,nedorėlio pono“ personažą, kuriam istoriogra- 
finė ir literatūrinė tradicija užkrovė dar tėvynės reikalų 
išdaviko kaltę. Šitaip jį interpretuoja ir Maironis. Vaiz- 
džiai, energingai pasakodamas, jis kuria Čičinską — pikta- 
darį, kurio juoda sąžinė klimpsta iš vieno nusikaltimo į ki- 
tą — vis baisesnį. Baladės pradžioje — makabriška puota 
Čičinsko dvare, kur aidi tranki šokių muzika, svečių juo- 
kavimai ir plakamų baudžiauninkų klyksmai. Puotos krau- 


4 MMB, 1. 32. 
6 Mykolaitis-Putinas V. Adomas Mickevičius... — P. 75. 

pumas liaudies akyse pabrėžiamas dar ir šventvagyste: 
laužoma tradicija — šokama ir dainuojama per adventą! 
Bet Čičinskui tat nerūpi. Jis triukšmingoj puotoj nori už- 
miršti praeityje įvykdytus nusikaltimus: pavojaus valandą 
išduotą tėvynę, aklo ir nepagrįsto pavydo priepuoly pa- 
skandintą mylimąją. Šitaip pirmajame baladės trečdalyje 
pinasi puotos vaizdai ir apsiniaukusio, rūstaus, tūžmasties 
smaugiamo Čičinsko paveikslas. Palengva išryškėja kanki- 
nančių kalčių atsiminimai, karštligiškai šmėžuojantys jo 
vaizduotėje. 

Antrajame baladės trečdalyje — kulminacija. Nebe at- 
mintyje, o realybėje vyksta nauji nusikaltimai, Kūčių 
vakarą jis padega Upytės miestelį, velniškai tyčiodama- 
sis iš „klopų“. Bažnyčion kelią nusikaltėliui pastoja ku- 
nigas, bet Čičinskui tai ne kliūtis: 

Žiebia šūvis; ir ramus 

Regi dangiškus namus 

Dievo pašauktas klebonas!., 

O Čičinskas su draugais 

Grįžta žvangančiais žirgais, 

Piktas, net melsvai raudonas.99 
Jis pritvinkęs neapykantos ir keršto, o dar skaudžiai 
degina kitos nakties ir kitos žmogžudystės prisiminimas, 
kai 

Į drobulę šilko plono 

Jo brangioji, jo širdis 

Įvyniota be skundų, 


Net be kunigo maldų!.. 
Štai ir tiltas!.. Nuo to tilto!., 


Tačiau nusikaltimams riba yra: amžinoji teisė pasvėrė 
ant svarstyklių „jo darbus, jo kelius, apmaudingai atkak- 
lius“, 

Ir atrado, kad gana 
Žemė ašarų prigėrė. 


Paskutinis baladės trečdalis skirtas atomazgai — Čičins- 
kas gauna trilypę bausmę: prasmenga jo dvaras, jį patį 
nutrenkia perkūnas, o jo lavoną atsisako priimti gimtoji 
žemė, 


86 Cit. iš: Maironis. Rinktiniai raštai. — T. 1.— P. 168—169, 

Fantastišku, iš liaudies padavimų nupintu siužetu Mai- 
ronis čia vėl — jau kelintą kartą! — sugrįžta prie dvari- 
ninkijos temos. Ir išsprendžia ją visiškai valsiietišku, liau- 
dišku požiūriu, ne tiktai sukurdamas žiauruolio dvarinin- 
ko paveikslą, tokį artimą tautosakinei tradicijai, bet ir 
išsakydamas liaudiškąjį tikėjimą teisybės ir teisingumo 
pergale, 

Bet ir visos Maironio baladės bei baladiški eilėraščiai 
yra toji sritis, kur poetas gal betarpiškiausiai, atviriausiai 
susiliečia su tautosakos stichija. Lyrikoje liaudies daina 
labai individualiai transformuota, o čia pasakojamasis 
folkloras atgyja apčiuopiamais, konkrečiais siužeto ele- 
mentaiš. 


„Pavasario Balsų“ dalį sudaro nedidelis vertimų pluoš- 
telis. Jų tarpstoma po truputį visais laikotarpiais. Pirma- 
jame, 1895 m., leidime įdėta A. Mickevičiaus „Vilija“, 
jau anuomet turėjusi nemažą vertimų tradiciją“? Bet tik 
Maironio vertimas tiek įaugo į mūsų literatūrą, kad su- 
vokiame jį, kaip jau minėta, tarsi originaliosios poezijos 
faktą. Su juo gali konkuruoti nebent naujas V. Mykolai- 
čio-Putino vertimas. 

Tiesa, tais laikais Maironio tekstas neskambėjo, kaip 
jis dabar yra užsifiksavęs visų mūsų atmintyje. Tokio, 
koks jis išspausdintas periodikoje 1891 m.*š, teišliko nepa- 
liestos vos 8 eilutės, o likusios 16 daugiau ar mažiau per- 
redaguotos. 

Silpniau pavykę yra du vertimai iš prancūzų poezijos, 
pasirodę 1909 m. drauge su „Raseinių Magde“. 

Siuli Priudomo (Sully Prudhome) soneto „Akys“ ver- 
timas pakankamai tiksliai perteikia kūrinio prasmę ir 
vaizdus, bet gausiai Maironio naudojami deminutyvai su- 
sentimentalina tekstą ir nuskurdina turtingą originalo ri- 
mų skambėjimą. Tuo tarpų verčiant A. Miusė (A. de 
Musset) sonetą „Viktorui Hugo", jau žymiai sumenkina- 
ma ne tik originalo išraiška, bet ir mintis. Tačiau ir ne- 

97 Mykolaitis-Pulinas V. Adomas Mickevičius,..—- P. 72—73. 

6 Apžvalga. — 1891.— Nr. 10— P. 78. 

ai 


lyginant su originalais, abiejų sonetų lietuviškasis tekstas 
yra aiškiai silpnesnis už bendrą Maironio poezijos lygį", 

Maironio Raštų I tome įdėtas D. Merežkovskio eilė- 
raščio „Xpucroc Bockpec“"? vertimas: „Bažnyčioj gieda 
„aleliuja“. (Eilėraštis, tiesa, išverstas ne visas.) 

Tame pat tome yra pluoštelis vertimų iš indų poezi- 
jos. Jie buvo jau anksčiau spausdinti periodikoje, dau- 
giausia „Skaitymuose“. Ši aplinkybė pirštų mintį, kad Mai- 
ronis ėmėsi vertimo gal V. Krėvės, „Skaitymų“ redakto- 
riaus, Orijento žinovo ir didelio gerbėjo, paskatintas. 
V. Krėvei artima ir Maironio mintis, išsakyta apie vieną 
iš minėtųjų vertimų: „Ne tik sanskritiškoje senovės indų 
kalboje, bet ir jų mitologijoje stebėtinai daug panašumo 
su stabmeldišku lietuvių tikėjimu, kaip tai garbinime šven- 
tos ugnelės, Saulės-Surjos, Aušrinės ir kt. Jų šventose 
giesmėse jauti lyg kažką artima, suprantama“?! 

Bet galimas dalykas, kad versti indų poeziją Maironį 
bus sugestionavęs B. Čėsnys, jo mokinys ir bendradar- 
bis, specializavęsis induistikoję ir rašęs šios srities diser- 
taciją. 

Vertimų didžioji dalis — Rigvedų himnai: Daiktų pra- 
džia (10, 129), Malda į Agnį (1. 1), Varūnui (1. 25), Surjai 
(Saulei) (1. 115), Nežinomam Dievui (10, 121). Sklandūs 
ir gyvi vertimai atlikti, žinoma, ne iš originalo, nes Mai- 


69 Kad šitai pamatytume, palyginkime kad ir soneto pabaigos origina- 


lą ir vertimą: 


De ces biens passagers gue Von goūte a demi, 
Le meilleur gui nous reste est un aucien ami. 
On se brouille, on se fuit. Ou'un hasard nous rassemble. 


On s'approche, on sourit, la main touche la Main, 
Et nous souvenons gue nous marchions ensemble, 
Gue Vame est immortelle, et gu'hier c'est demain. 


Mes tada tai, pusėtinai visko mėginę, 
Gerbt išmokstame, senąjį draugą atminę. 
Susipykę, pabėgę, ant galo po metų 


Susitikę, kaip vakar sau ranką padavę, 
Vėl, kaip vakar, draugai tarp šių žemės verpetų; 
Vėl rytojų sapnuojam, kaip vakar sapnavę. 

70 Originalo autorių nurodė V. Žukas. 

7. Skaitymai. — Kn. 23—-P, 3, 

in tos kalbos nemokėjo, o greičiausiai iš lenkų kal- 
bos. 

Kitos epochos ir visiškai kitokio pobūdžio kūrinys yra 
XI a. poeto Bilhanos poema „Čiaura-pančasika“ (50 strofų 
apie slaptą meilę), pasižyminti drąsia ir vaizdinga eroti- 
ka. Iš kurios kalbos versta, nustatyti nepavyko. Poema 
nebuvo išversta į rusų kalbą, į lenkų, bent tuo metu 
(1923 m.) — irgi ne. Galima tik pasakyti, kad gražiai sklan- 
džiai skambantis Maironio vertimas gana tolimas origi- 
nalui. 8 

Maironio vertimai — ypač pastarieji -— yra tik pradžia 
didelio sumanyto darbo. 1926 m. jis rašė: „Mano svajo- 
nė — klasiškų, pasaulinės literatūros veikalų žymesnes ir 
gražesnes vietas lietuviškai išversti ir jų rinkinį paga- 
minti..."7* Deja, šio sumanymo nebuvo lemta įvykdyti. 


72 Tekstų palyginimas rodytų, jog versta iš: Michalski Si. Fr. Czter- 
dsiėsci piešni Rigwedy.— Krakow, 1912. 

"3 Apie "originalą čia sprendžiama iš filologinio vertimo proza į vo- 
kiečių k. (Die Kacmir-Recension der Paficūcika / Inaugural-Disertation 
von W. Solf.— Halle, 1886). Maironio vertimo keturi aštuoneiliai pos- 
mai atrodo kaip tolimas originalo sekimas: bent kiek tikslesnių atitikme- 
nų jam tekste nėra. 

"2 Maironis. Raštai — T. 5— P, 4, 


VII. MAIRONIO ESTETIKA 


Maironio kūrybinis gyvenimas tęsėsi beveik penkias- 
dešimt metų. Jame paliko žymių laiko ir paties kūrėjo 
kaita, laiko ir kūrėjo prieštaringumas. Bet drauge jis vien- 
tisas savo menine mąstysena, tikrovės poetinio apvaldy- 
mo principais. 

Kokie tie principai? Kokiomis literatūros istorijos ir 
tipologijos kategorijomis galima juos apibrėžti? 

Iš karto reikia pasakyti, kad Maironis yra labai maža 
teoretizavęs, ir jo estetika ryškėja ne tiek iš jo spren- 
dimų, kiek iš kūrybinės praktikos. Bet ieškant apibrėži- 
mų, pirmiausia vis dėlto dera pasiremti paties poeto au- 
tocharakteristika. Jau artėdamas į gyvenimo pabaigą, jis 
rašė: „aš romantikas, kuriam Mickevičius, Puškinas, 
Goethe palieka net formos žvilgsniu nepeiktini pavyz- 
džiai.“! Deja, šie lakoniški žodžiai nėra nei tokie aiškūs, 
nei tokię vienareikšmiai, kaip galėtų iš karto pasirodyti, 
Nes ką šiuo atveju reiškia romantizmas? Ir kiek pats Mai- 
ronis gali būti besąlygiškai su romantizmu tapatinamas? 

Pastarąjį klausimą yra kėlę visi pagrindiniai Maironio 
tyrinėtojai, vieni kategoriškai teigdami poeto romantiš- 
kumą, kiti — atsargiau ir su išlygomis. 

„Maironis — pavėlavusi Vilniaus romantizmo gėlė; jo 
gimdytas ir auklėtas." „Maironis, senojo lietuviškojo ro- 
mantizmo atžala, kaip ir mes visi jo kartos, Narbuto, Kra- 
ševskio mokinys...“?— tai J. Tumo-Vaižganto požiūris. 
Jam nekelia abejonių nurodytas Maironio ryšys su XIX a. 
pirmosios pusės istoriografija, su joje viešpatavusiu se- 
nosios Lietuvos didybės kultu, kuris teikė peno Maironio 
kartos istorinei minčiai. Tačiau visa kita Vaižganto kon- 
cepcijoje neatitinka faktinės padėties: ir su Vilniaus uni- 
versitetu susijęs kultūrinis sąjūdis netelpa į „romantizmo“ 
sąvoką, ir Maironis negali būti laikomas to laikotarpio 
„pavėlavusia gėle“ ar „atžala", jis yra anaiptol ne epi- 


! Lietuvis — 1925.— Nr. 35.— P, 16. 
2 Tumas J. Jonas Maironis-Mačiulis— P. 101, 238, 

13. Maironis 


gonas, 0 priešingai, naujų visuomeninių istorinių sąlygų 
vaisius, naujos literatūrinės epochos pradininkas. 

Vaižganto romantizmo koncepciją, labai plačią ir ne- 
apibrėžią, vienu metu yra kritikavęs V. Mykolaitis-Puti- 
nas, liesdamas ta proga ir Maironį. Nusakydamas roman- 
tizmo sąvoką tam tikromis pasaulėjautos ir stiliaus ypa 
tybėmis, jis įžvelgia romantizmo apraiškų ir Maironio 
kūryboje, bet įžvelgia kitaip negu Vaižgantas. Putino 
mintimi, senovės idealizavimas pats savaime dar nesąs 
romantizmo požymis: jis turis reikštis „tam tikru stiliumi 
ir kilti iš romantiškos dvasios sukurtos pasaulėžvalgos".3 
Tiesa, Maironio kūryboje jis iš tikrųjų esąs romantiškas, 
nes pagrįstas iracionalia nuojauta, gyvai jaučiamais gy- 
vybės pradais „tautos praeity ir dabarties pasiryžimuo- 
se" 

Plačiau Maironio santykio su romantizmu V. Mykolai- 
tis-Putinas nenušviečia, apsiribodamas pastaba, kad šiuo 
aižvilgiu Maironis vientiso vaizdo nesudarąs“. Iš straipsnio 
konteksto matyti, kad Maironis siejamas jau minėtu at- 
žvilgiu su romantizmo srove, susiformavusia Europos li- 
teratūrose XIX a. pradžioje, bet nejungiamas su tomis 
naujomis romantizmo apraiškomis, kurios lietuvių litera- 
tūroje iškilo po spaudos grąžinimo ir 1905 m. revoliu- 
cijos. 

Vėliau parašytame straipsnyje V. Mykolaitis-Putinas 
nurcdo Maironio poeto koncepcijos romantinį pobūdį.* 
Nemaža dėmesio Maironio romantizmui skiriama akadė- 
minėje „Lietuvių literatūros istorijoje“, teigiant, kad „su 
Maironio ankstyvąja poezija romantizmas lietuvių litera- 
tūroje pasiekė aukščiausią lygį“ ir kad „Maironis vystė 
geriausias pažangiojo romantizmo tradicijas lietuvių li- 
teratūroje“". Romantizmo požymiais laikomi „Lietuvos he- 
rojiškos praeities apdainavimas"* ir „„maištavimas, nepa- 


sitenkinimas gyvenimo rutina“?. 


3-5 Mykolaitis-Putinas V. Idealizmas ir romantizmas // Literatūros etiu- 
dai. — P. 78, 81, 82. 

6 Mykolaitis-Putinas V. Raštai — T. 8.— P. 331, 

7-9 Lietuvių literatūros istorija — V., 1958.— [T.| 2.— P. 248, 246, 250, 

Tad vienokį ar kitokį Maironio ryšį su romantizmu 
pripažįsta visi. Tačiau pilno aiškumo šiuo klausimu iki 
šiol nėra, 

Visų pirma iškyla klausimas, ar galima XIX a. pabai- 
gos poetą apibūdinti kategorijomis, susiformavusiomis 
XIX a. pradžios literatūros pagrindu, jeigu romantizmo 
terminas čia vartojamas ne tipologine, o istorine pras- 
me? Ar galima kalbėti apie lietuviškąjį romantizmą tokia 
prasme, kokia kalbama apie XIX a. pradžios lenkų, rusų 
arba vokiečių literatūras? Be abejo, visapusiškos analo- 
gijos su šių literatūrų procesu negali būti, ir reikia su- 
tikti su V. Mykolaičiu-Putinu, kad „tikrojo, grynojo ro- 
mantizmo lietuvių literatūroje niekad nėra buvę“.!? Nėra 
buvę šitokios literatūros srovės su savo manifestais, už- 
baigta estetine programa jau vien dėl to, kad XIX a, 
mūsų literatūrinis gyvenimas dėl daugelio nepalankių is- 
torinių aplinkybių apskritai buvo per silpnas, ir jame ne- 
galėjo reikštis kokios nors literatūros srovės ir jų kova. 
Čia pasitaiko tik atskiri šių srovių momentai, atitikę rea- 
lias mūsų literatūros gyvavimo sąlygas. XIX a. pradžios 
antifeodalinis ir anticarinis judėjimas sudarė sąlygas pri- 
gyti, įleisti šaknis ir savitais žiedais pražysti kai kuriems 
progresyviojo romantizmo daigams, pasireiškiantiems he- 
rojinės Lietuvos praeities idealizacija ir susidomėjimu liau- 
dies kūryba. Šitoji interesų tėkmė, skatinusi ne tik me- 
ninę, bet ir mokslinę mintį, vis gilėdama ir platėdama, 
sruvo per visą XIX amžių. Pakeliui sutinkamos kliūtys ir 
užtvankos ne tik neišsekino jos, bet dar didino veržiumą, 
ir ji iš tikrųjų amžiaus pabaigoje išsiveržė gyvybinių jė- 
gų ir energijos kupina Maironio poezija. Ankstyvojoje: 
Maironio kūryboje istorijos jausmas ir tautosaka pagrįs-. 
tas etninių tautos pradų poetizavimas sietinas, be abejo, 
su XIX a. pradžios progresyvaus romantizmo tradicija, 
radusia dirvą amžiaus pabaigos visuomeninėse istorinėse 
sąlygose. Šitoji tradicija, netekusi, tiesa, savo gyvybin- 
gumo, tęsėsi ir vėlesniaisiais Maironio kūrybos metais 
iki pat vytautinės trilogijos, kuri juk taip pat daugiausia 
pagrįsta XIX a. pradžios romantinę istoriografija. 


1 Mykolaitis-Putinas V. Literatūros etiudai — P. 77. 

Su XIX a. pradžios romantine tradicija Maironį sieja 
ankstyvosios jo kūrybos poeto koncepcija. Tiek pirmo- 
siose poemose, tiek ir lyrikoje iškyla poetas-pranašas, sa- 
vo įkvėpta giesme žadinąs tautą šviesios ateities Žy- 
giams.!! Romantinį šios koncepcijos charakterį, kaip jau 
minėta, yra nurodęs V. Mykolaitis-Putinas, analizuoda- 
mas eilėraštį „Poetas“ ir pažymėdamas tą lemiamą vaid- 
menį, kurį Maironio kūrybos koncepcijoje vaidina roman- 
tiškasis skausmo motyvas: „Skausmas esąs svarbiausias 
kūrybos veiksnys. Pasaulis, buitis skausmo išgyvenime 
priimama kaip kokia pusiaurealybė: „pasaulis ir jo žmo- 
nės išrodė lyg sapnų sapne“. Čia išryškėja ir priešingybė 
tarp kūrybos idealių versmių ir jos realaus poveikio: 
skausme gimusi poezija neša žmonėms nuraminimą: 


Raminas skurdžios jų krūtinės 
Balsais, kaip balsimo lašu: 
Patsai ramumo nepažinęs, 
Kitiems išganymą nešu.“!ž 


Bet su romantizmu Maironį sieja ne tik istoriniai ir 
etniniai motyvai, ne tik poeto paveikslas, bet ir apskri- 
tai tam tikros psichologinės būsenos, charakteringos jo 
lyrikos subjektui. Audringas maištavimas, karštas entu- 
ziazmas, atviras jausmingumas — visas tas nevaržomas 
pasidavimas emocinio gyvenimo impulsams yra būdingas 
romantiniam menui, kuris jausmų sferoje randa esmin- 
giausias žmogaus prigimties vertybes. Išraiškos srityje 
šias būsenas atitinka įvaizdžių sistema, pagrįsta vaizdinių 
intensyvumu, kur vyrauja ne imitavimo, o ekspresijos 
momentas. „Jaunatvė ir jos viesulai", „Pracisiu, kaip ver- 
dą verpetai", „Krūtinėje dega, liepsnoja ugnis“, „Kaip 
milžinas, stosiu į kovą“, ,Mūsų kovos ir kančios, be ryto 
naktis", „Mums audros užkauks", „Dvasios sumirgę žai- 
bai", „Galybė meilės viską griauna“, „Uždekim meile sau 
krūtinę“-— tai būdinga ankstyvosios Maironio poezijos 
leksika, mėgstanti hiperbolizavimą ir superlatyvizmą. 
Jausmo prolrūkiai dažnai suskaldo eilutę į keletą frazių, 
veržlios emocijos gūsiai išsiveržia šūksmais, kaip „Į dar- 


'!! Plg. šios knygos p. 220. 
12 Mykolaitis-Putinas V. Raštai. — T. 8.— P. 331, 

bą, vyrai!", „Į darbą, broliai!", „Išauš kita gadynė" arba 
„O, kaip kartais sunku! Ar kas norint suprast“, „Ką 
mums žada rytojus?..“, „Tikėk, jei gali!“ Kitur neramus 
emccijos pulsavimas sukuria muzikalią, su aliteracijomis 
ir vidiniais rimais, anaforomis, labilią ritminę išraišką: 
Kas tas paslaptis suprastų, 
- Kur krūtinę taip kilnoja? 
Kas atsakymą atrastų, 
Ko ji trokšta? Ko vaitoja? 


Ant krūtinės... begalinės, 
Nesuprantamos, jausmingos 
Slenka mintys paskutinės, 
Slenka, spaudžia rūpestingos. 


„Kas las paslaptis suprastų“ 


Tačiau išskiriant šį romantinės jausenos bei poetikos 
sluoksnį Maironio ankstyvojoje kūryboje, reikia padaryti 
vieną išlygą. Anksčiau minėti tematiniai motyvai aiškiai 
siejasi su romantizmu ir gali būti jame lokalizuoti, o čia 
pažymėta cmocinė laikysena — poezijos jausminis atvi- 
rumas — yra ypatybė, kurią literatūrai davė romantizmas, 
bet kuri būdinga ir visai poromantinei poezijai — Vaka- 
rų Europoje maždaug iki 1880 m., o lietuvių literatūroje 
vyravusi iki pat Salomėjos Nėries. Jausmas ir nuotaika, 
betarpiškumas ir nuoširdumas — visa tai yra romantizmo 
įtvirtinti lyrikos laimėjimai, kurie tačiau nesutelpa istori- 
niuose rcmantizmo srovės rėmuose, o išsilieja daug pla- 
tesniuose lyrinės pcezijos regionuose. Tad kalbant apie 
Maironio poezijos cmecingumą ir siejant intensyviausias 
jo formas su romantizmu, nereikia užmiršti, kad sunku 
yra tiksliai pasverti to intensyvumo laipsnius ir tiksliai 
nubrėžti ribą, už kurios jis nebetenka specifiškai roman- 
tinio charakterio, 

Su romantizmu siejasi ir pirmoji Maironio poema — 
„Tarp skausmų į garbę“, iš dalies ir „Jaunoji Lietuva“. 
Apie tai jau buvo išsamiai kalbėta!*, pažymint poemoje 
specifiškai rcmantinį laiko pajautimą, veikėjų heroizavi- 
mą bei subjektyvizaciją, kalbinio poemos audinio emo- 
cingumą. Išvadavęs lyriką nuo žanrinių klasicizmo kano- 


8 Žr. šios knygos p. 210—211, 220, 

nų, romantizmas davė ir naują poemos tipą, kurį į lietu- 
vių literatūrą įvęsti buvo lemta Maironiui. Taigi su jo 
vardu į mūsų poeziją įžengė daugelis esminių romantiz- 
mo laimėjimų, teigiamai veikusių tolesnį mūsų literatūros 


„procesą. 


Tačiau kalbanti apie Maironio ryšį su romantizmu, gal 
nereikėtų apsiriboti vien poezijos tematiniais ir emoci- 
niais motyvais, o pažymėti iš dalies juos apimantį vieną 
daug bendresnės prasmės jo kūrybos ypatumą, savo ge- 
neze irgi sietiną sų romantinė estetika: Maironio poezi- 
jos stiprų ir laisvą subjektyvumą. Maironis pirmasis davė 
mums nepakartojamai individualią asmenybę, sukuriančią 
savo išgyvenimų ir regėjimų pasaulį. Šiam pasauliui kur- 
ti medžiagos jam teikė viskas — jo žemė, jo laikas, jo 
paties širdis. Dėl to tas pasaulis konkretus, įvairus, iš- 
reiškiąs poeto gyventąją epochą su jos ieškojimais ir at- 
radimais, klaidžiojimais ir prieštaravimais, dar daugiau — 
išreiškiąs kūrybinę poeto valią, suformuojančią tikrovės 
medžiagą taip, kad meniniame vaizde be išlygų dominuo- 
ja kūrėjo mąstysenos, jausenos ir matysenos žymės. Su- 
vokdamas savo vidinės patirties prasmingumą, paversda- 
mas ją pagrindiniu, beveik vieninteliu savo kūrybos ob- 
jektu, Maironis pasidaro pirmu tikruoju lyriku lietuvių 
literatūroje; jo subjektyvinių išgyvenimų turiniu tapo vis- 
kas, su kuo tik jis tikrovėje rado kontaktą. Žinoma, šian- 
dien mums gali atrodyti, kad tie kontaktai ne tokie jau 
gausūs ir nelabai įvairūs. Bet juk svarbus ne jų gausu- 
mas ar įvairumas, o patsai principas: kad tų kontaktų pa- 
žadinti išgyvenimai virstų meno kūriniu, kad literatūros 
objektu būtų asmenybės sąmonės turinys. 
Taip buvo atkelti vartai lietuvių lyrikai augti ir turtėti 
toliau. Plastinio vaizdavimo tradicija lietuvių literatūroje 
ėjo nuo „Metų“ ir „Anykščių šilelio", bet žmogaus išgy- 
venimų pasaulį, su visa jo pilnybe, įvairumu ir dramatiz- 
mu, atskleidė tik Maironis. Visa meno kūryba yra žmo- 
gaus subjektyvumo manifestacija, tikrovės medžiagos 
įveikimas ir formavimas, plaukiąs iš subjektyvios žmo- 
gaus valios (kitas dalykas — ar toji valia remiasi objekty- 
vybe, atskleidžia joje glūdinčią tiesą, ar yra tuščias ir 
nevaisingas savavaliavimas). Romantizmas kaip tik iškėlė 

ir pabrėžė lyginamąjį subjektyvių momentų svorį kūry- 
bos procese, sutelkė meno dėmesį į vidinį, ypač emocinį, 
žmogaus gyvenimą, į jo subjektyvią patirtį Dėl to di-, 
džiausi romantizmo laimėjimai pasireiškė meno srityse, ku- 
riose vyrauja ne vaizduojamasis, o ekspresijos pradas — 
muzikoje ir lyrinėje poezijoje. Įtvirtindamas lyriką kaip 
savarankišką rūšį, atkuriantį tikrovę per poeto sąmonės 
paveikslą, Maironis lietuvių literatūroje atliko vaidmenį, 
analogišką XIX a, pradžios romantikams, poetinį vaiz- 
davimą praturtinusiems plačiu lyrikos gaivalu. 

Bet romantizmo sąvoka neapima Maironio kūrybos vi- 
sumos. Dar daugiau. Turint omenyje XIX a. pradžios ro- 
mantizmo nevienalytiškumą, reikia pasakyti, kad kai ku- 
rie romantizmo momentai Maironiui visiškai svetimi — 
būtent tie, kurie lemia vokiečių romantizmo veidą!“ su 
jo paslaptingumu, fantastika, „mėlynųjų tolių" ilgesiu, mis- 
tines nuojautas žadinančiu beribės nakties pasauliu. Jei- 
gu nebijotume schematizmo, tai galėtume pasakyti, kad 
šitaip suprastam romantizmui Maironio kūryba yra anti- 
podas, atstovaująs „apoloniškajam“ pradui, „dienos“ prin- 
cipui, kur viešpatauja aiški saulės ir proto šviesa, gyve- 
nimo džiaugsmas, dvasios pusiausvyra ir harmonija. 

Tačiau nesileisdami į šitokius abstraktokus tipologinio 
pobūdžio aptarimus, verčiau grįžkime prie anksčiau cituo- 
tos Maironio autocharakteristikos, kurioje jis vadina save 
romantikų, minėdamas A. Mickevičių, Puškiną ir Gėtę 
kaip pavyzdžius savo kūrybai. 

Nesunku čia įžvelgti nedermę: Maironio išvardytųjų 
poetų neapima romantizmo sąvoka. Artimiausias jai, be 
abejo, A. Mickevičius. Lenkų literatūros istorijos tradi- 
cija laiko jį vienu iš didžiausių savo romantikų, nors 
„Ponas Tadas“ išreiškia meninę koncepciją, labai tolimą 
„Konradui Valenrodui“ ar „Vėlinėms“, ir šiuo atžvilgiu 
sunkų kalbėti apie vienalytę A. Mickevičiaus estetinę 
platformą: ji yra išgyvenusi gana esminę kaitą. 

Dar ryškesnė kaita panašia linkme pastebima Puškino 
ir Gėtės atvejais. Puškino tik ankstyvoji kūryba siejama 
su romantizmų, o vėlesnieji jos etapai apibūdinami realiz- 


1 Strich F. Deutsche Klassik und Romantik.-— Mūnchen, 1923. 

mo kategorija, kur emocinio gyvenimo hipertrofiją pa- 
keičia psichologinė pusiausvyra, o vienašališką vaizdo 
subjektyvizaciją — blaivus dėmesys objektyvybei, socia- 
linės tikrovės sudėtingumui, daiktinio pasaulio konkretu- 
mui ir plastikai. Taip pat ir Gėtės tik ankstyvoji kūryba 
svtapusi su preromantiškuoju „„Audros ir veržimosi" są- 
jūdžiu. Vėliau joje įsivyrauja klasikinio grožio idealui 
pavaldus „taurus paprastumas ir rami didybė“, visiškai 
svetima Šelingo ir Novalio romantikai. 

Nėra pagrindo kalbėti apie analogišką procesą Mairo- 
nio kūryboje. Jis gyveno visai kitokioj epochoj ir pavel- 
dėjo kitokią literatūrinę tradiciją, pastaroji apima ne tik 
romantinę, bet ir poromantinę XIX a. pirmosios pusės 
poeziją. Minėtiesiems poetams savos kūrybinės individu- 
alybės identifikacija vyko, nubrėžiant santykį su XVIII a. 
klasicizmu — jo poetikos kanonais ir bendrąja žmogaus 
koncepcija, o Maironiui šis procesas galėjo vykti, įsisą- 
moninant savo skirtingumą modernistinės poezijos atžvil- 
giu. Nuo jos atsiribodamas, jis vadino save romantikų, 
susisiedamas su ikimodernistine, klasicizmo griuvėsiuose 
gimusia literatūra, kuri iš tikrųjų gyveno romantizmo jai 
suteiktais impulsais. Šį beveik šimtmetį trukusį laikotarpį, 
kurį ženklino klasicistinės estetikos bankrotas ir moder- 
nistinių srovių pradžia, su didele jėga reprezentuoja anie 
trys Maironio suminėtieji vardai. Vadinti juos romantikais 
yra, žinoma, sąlygiškumas, bet faktas, jog, nepaisant skir- 
tumų, juos sieja kai kurie esminiai estetinio suvokimo mo- 
mentai — tegul ir ne savo programiškai suformuluotais at- 
žvilgiais, o kūrybine menine realizacija, pačia bendriau- 
siąja prasme ir sudarančia dvasinę meninę atmosierą, iš 
kurios Maironis jaučiasi išaugęs. Idėjinių tematinių moty- 
vų, kūrybinių impulsų gavęs iš savo žemės, savo epochos 
ir savų literatūrinių tradicijų — tautosakos, S. Daukanto ir 
A. Baranausko poveikis bus buvęs lemiamas, — estetiniam 
apsisprendimui atramą jam davė didžioji XIX amžiaus 
pradžios poezija. Joje jis rado paspirtį ne tik romantiš- 
kajam savo Meninio pasaulėvaizdžio sluoksniui, bet taip 
pat ir toms vertybėms, kurios nesutelpa į griežčiau api- 
brėžto romantizmo sąvoką. Tai pasaulėjautos ir meninio 
mąstymo ypatumai, į pirmąjį planą silpniau ar ryškiau iš- 

kilę vėlyvuoju tiek A. Mickevičiaus, tiek Puškino ar Gė- 
tės kūrybos laikotarpiu ir literatūros istorijoje apibrėžti 
ar klasikos, ar realizmo vardais. Vietoj romantinio sub- 
jektyvumo viešpatijos čia iškyla dėmesys ir pagarba ob- 
jektyvaus pasaulio dėsniams, jo konkrečių, daiktinių for- 
mų įvairybei. Žmogus ne ištirpdo tikrovę savo išgyvenimų 
audringoje tėkmėje, o mato ją kaip savo veiklos areną, 
objektyviai egzistuojančią šalia jo ir nepriklausomai nuo 
jo, santykiai arba kova su ja teikia nuolatinių impulsų jo 
vidiniam gyvenimui, 

A. Mickevičiaus, Puškino, Gėtės meninė mąstysena 
formavosi vienoda linkme: visi jie išėjo klasicizmo mo- 
kyklą, paskui išgyveno romantizmo laikotarpį ir pagaliau 
rado sintezę, kūrybinio gyvenimo pilnatvę. A. Mickevi- 
čiui ji visados liko artimesnė romantizmui, kiti du — ge- 
rokai nuo jo nutolo. Bet visiems jiems būdingas brandos 
laikotarpiu poetinės struktūros logiškumas ir nuoseklu- 
mas, saikas ir harmonija, emocijos ir intelekto pusiaus- 
vyra, psichologinė tiesa ir vaizdo tikroviškumas. 

Maironio kūryboje aiškios raidos šitokia kryptimi nė- 
ra, nes jo atrama buvo minėtos poezijos visuma su visais 
ją sudarančiais komponentais; iš jų galėjo jis rinktis tuos, 
su kuriais rado sąskambį jo kūrybinė prigimtis. Bet vis 
dėlto ir čia pastebima tam tikra evoliucija, kurią lėmė iš 
dalies poeto amžiaus, o iš dalies ir visuomeninio gyveni- 
mo sąlygų. 

Pradžioje apibūdintas romantinis jo meninio mąstymo 
sluoksnis žymiai ryškesnis jaunystėje. Emocinio prado 
persvara, jausmų įtampos kraštutinumai, bet taip pat ir 
istorinės heroikos bei etninio liaudies charakterio poetiza- 
vimas būdingi ankstyvajai Maironio kūrybai. Vėliau įsi- 
vyrauja elementai, kuriems galima būtų taikyti klasikos 
arba realizmo terminus. Šitokia evoliucijos linkmė turėjo 
paaiškėti iš poemos „Tarp skausmų į garbę“ perredaga- 
vimo analizės. Šios poemos kaita reprezentuoja ir visos 
Maironio kūrybos raidos kryptį. 

Kas gi sudaro tą antrąjį Maironio meninės mąstyse- 
nos sluoksnį? Reikia iš karto pasakyti, kad jis, nors do- 
minuoja vėlesnėje kūryboje, bet akivaizdus jau ir poeti- 
nės veiklos pradžioje. Šis sluoksnis pasireiškia tikrovės 

realijų bei santykių — vaizdų sferos — svoriu ir pobūdžiu 
kūrinio audinyje. Poemoje ši sfera iškyla kaip siužetas, 
chafakteriai, veiksmo aplinkos vaizdavimas: pasekdami 
šio žanro raidą, matėme jų svorio didėjimą tiesioginės ly- 
rinės deklaracijos sąskaita. Baladės su epinio draminio 
elemento persvara ateina į Maironio poeziją taip pat ant- 
rajame jo kūrybos laikotarpyje. Čia tie dalykai savaime 
suprantami, plaukią iš pačios žanrų prigimties. Bet pla- 
čiau reikėtų šiuo atžvilgiu stabtelėti prie lyrikos. 

Meninės mąstysenos sluoksnis, paremtas objektyvybe, 
čia iškyla visų pirma vaizdų sferos vaidmeniu 
eilėraščio konstrukcijoje, tuo tarpų romantinia- 
me sluoksnyje nulemia lyrinė deklaracija kaip eilėraš- 
čiuose „Jaunimo giesmė“, „Troškimai", „Taip maža para- 
mos", „Nenoriu sapnų“. Bet šalia jų jau pirmajame „Pa- 
vasario Balsų" leidime esama kitaip sukonstruotų kūrinių. 
Tai eilėraščiai paveikslai ir scenos, tokie kaip 
„Tupi šarka“, „Uosis ir žmogus", „Milžinų kapai“, kur 
poetas savo išgyvenimą reiškia ne tiesiogiai, o per ob- 
jektyvios tikrovės vaizdus. Nedidelėje, žaismingoje sce- 
nelėje, kur mergaitė spėlioja piršlius, tik potekstėje, gy- 
vame, nuotaikingame kalbos ritme junti paties poeto jau- 
nystės džiaugsmą. „Uosyje ir žmoguje" nesudėtingos fa- 
bulos elementai perteikia poeto cikliškosios gyvenimo 
tėkmės pajautimą, o karų su kryžiuočiais paveikslas „„Mil- 
žinų kapuose“ jo santykį su herojiškąja praeitimi. 

Tačiau šitoks išsakymas vien per vaizdą yra gana retas: 
dažniausiai į jį įsipina lyrinis komentaras, kaip eilėraš- 
čiuose „Saulei tekant“, „Augo putinas“, „Daina“ („Už Ra- 
seinių, ant Dubysos“). Pirmajame iš jų, kuris, beje, ne- 
priklauso prie geriausiųjų Maironio lyrikos pavyzdžių, į 
knygiškai puošnų, negyvą vaizdą įsiterpia pusiau retoriš- 
kas, pusiau didaktiškas poeto „nuo savęs" tariamas žodis. 
Kitokie yra kiti du eilėraščiai, pagrįsti tautosakišku mer- 
gelės ir meilės motyvo traktavimu, kur vaizdą arba įvai- 
rina, arba palydi lyrinis komentaras, atskleidžiantis giles- 
nius jo emocinės ir idėjinės prasmės klodus. 

Šalia eilėraščių, kur vaizdui tenka dominantės vaidmuo 
kūrinio konstrukcijoje, bene būdingesni Maironiui yra 
atvejai su išlaikoma vaizdų sferos ir lyrinės deklaracijos 

pusiausvyra. Šitai kategorijai priklausytų tobuliausi jo ly- 
rikos pavyzdžiai: „Pavasaris“, „Vakaras ant ežero Ketu- 
rių Kantonų“, „Ant Drūkšės ežero“ ir dar daugelis kitų. 
Juose vaizdų sfera duoda apibrėžtą situaciją, kuri paska- 
tina lyrinį subjektą betarpiškai atsiskleisti, | suteikdama 
jam impulsą.!“ 

Vaizdinės ir deklaracinės sferos santykis ir išsidėsty- 
mas gali būti kuo įvairiausi. „Pavasaryje“ vaizdų sfera 
palengva užleidžia vietą deklaracijai; „Vakare ant ežero 
Keturių Kantonų“ jos eina pagrečiui, pakeisdamos viena 
kitą: „Ant Drūkšės ežero“ vaizdų sierą įrėmina eilutės, 
priklausančios deklaracijos sferai. 

Šio konstrukcijos tipo variantas atsiranda vadinamuose 
„Eeilėraščiuose-kaukėse“ („,„Maskenlyrik“), kai lyrinis „aš“ 
kalba, prisidengęs personažu, nesutampančiuų su lyriniu 
subjektu. Taip yra, pavyzdžiui, ,„Mergaitėje“. 

Tačiau labai daug Maironio eilėraščių išeina už šitokios 
„Situacinės“!“ lyrikos ribų. Vaizdų sferos vaidmuo ir čia 
būna didelis, tačiau ji nesukuria situacijos ir nenulemia 
lyrinio prisipažinimo turinio. Priešingai — dominantės vai- 
dmuo tenka ne vaizdų, o lyrinės deklaracijos sferai, Vaiz- 
dais konkretizuojami poeto išgyvenimai, ilgesio ar sva- 
jonės jėga kuria viziją. Tokie yra „Kur bėga Šešupė", 
„Lietuva brangi“, „Tėvynės dainos“, Gimtojo krašto pa- 
norama, idealizuotas „senųjų laikų“ paveikslas yra čia po- 
eto meilės jausmų konkretizacija — daiktiška, plastiška, 
vizuali, kur kiekviena detalė tarnauja regimojo pasaulio 
vaizdui kurti. Vaizdų sferos lyginamasis svoris ne visuose 
panašaus tipo eilėraščiuose yra vienodas, kartais jis išsi- 
lukštena vos viename posme, iš visų pusių skalaujamas 
tiesiogiai išsakomos emocijos bangų. Tačiau tai neturi 
principinės reikšmės. Meninės mąstysenos objektyvumas 
čia jau reiškiasi ne konstruktyviu vaizdų sieros 
vaidmeniu, o pačiu poeto santykiu su objektyvybe. 


15 Šitokia eilėraščio struktūra laikoma būdingiausia A. Mickevičiaus 
poezijai — Glowiūski M. Poetyka Tuwima a polska tradycja literacka— 
Warszawa, 1962.-- P. 50—58.— Atrodo, kad ne mažiau būdinga ji Puš- 
kinui ir Gėtei. 

18 M. Glovinskio terminas. 

Poetas visuomet junta aiškią ribą tarp savęs ir pasaulio, 
kuris yra jo veiklos arena, jo išgyvenimų šaltinis ir aks- 
tinas. Jis niekados neskaido tikrovės elementais, kuriuos 
paskui galėtų panaudoti autonomiškam savo vidaus pa- 
sauliui kurti. Jo vizijos niekur nedeformuoja tikrovės: jų 
proporcijos griežtai tikroviškos, kiekviena detalė pie- 
šiama natūraliomis tikrovės spalvomis. Šios nepažeidžia- 
mos ribos tarp „aš“ ir pasaulio neišdildo niekas: nei eilė- 
raščio konstrukcija, kur vaizdų ir deklaracijos sferos ar- 
timiausiai susipina, nei kalbinė išraiška, duodanti atvirą 
ir intensyvų emocinį tikrovės įvertinimą. 

Šis Maironio pasaulėjautos ypatumas gerai išryški, pa- 
lyginus jį su „pomaironine" poezija, kad ir su dviem ryš- 
kiausiais jos reprezentantais — Putinu (imant jo simbo- 
listinį laikotarpį) ir S. Nėrimi, 

Putino „Tarp dviejų aušrų“ pasaulis grėsmingas, fantas- 
tiškas ir gaivališkas. Čia „gaudžia ir dunda liepsnoti ver- 
petai“, tviska laužai ir „žiežirbos čirkšdamos sprogsta į 
veidus“, čia „merkiasi saulė, vos tik patekėjus,— ir krau- 
pūs šešėliai atgal iš bedugnių užslinko“, čia sakalai, pa- 
dangėje ištiesę sparnus, lydi gęstančią žarą, ir būtis atsi- 
veria štai tokia didinga vizija: 

Į gelmę apvirs spinduliuotos viršūnės, 
Sutrupins granito krantus vandenynai,— 

Ir krintančios žvaigždės žemčiūgais išvarstys 
Aptemusio chaoso rūsčias bangas. 

Tai lyrinio subjekto „sielos peizažai“, niekaip nepre- 
tenduoją į objektyvumą, tikroviškumą. Pasakiški, nema- 
tyti vaizdai neturi laiko ir vietos kolorito, realaus krašto- 
vaizdžio bruožų, nesiekia atkurti šalia poeto esančios tik- 
rovės, Vienintelis jų tikslas — ekspresija; jie nori būti 
vien tik poeto minties, jausmo, dramatinės vidinių galių 
kovos reiškėjais. Objektyvybė šioje poezijoje neturi jo- 
kios vertės (nors ji, kaip kiekvienas menas, kad ir fantas- 
tiškiausias, kilusi iš tikrovės — tai savaime suprantama), 
dar daugiau — jos čia nėra. Poetas kuria autonomišką savo 
sielos pasaulį, kuriame viskas priklauso subjektyvumo 
sferai. 

Kitokia yra S. Nėris. Brandaus laikotarpio jos poezija 
daiktiška, su meile fiksuojanti daugybę detalių, labai re- 

alistiškų, plastiškų, kuriose jūnti daugiaspalvės, daugia- 
formės tikrovės alsavimą.!7 Objektyvybės, tikroviškų vaiz- 
dų sfera jos poezijoje vaidina didelį, nors savotišką, vi- 
sai ne „maironišką“ vaidmenį. Nesileidžiant čia į bent 
kiek detalesnį jos lyrikos struktūros aptarimą, reikia tik 
pažymėti išskirtinai intymų lyrinio subjekto sąlytį su ob- 
jektyvybe. Iš čia charakteringas jos eilėraščių struktūro- 
je ir metaforikoje lyrinio „aš“ susiliejimas su pasauliu, 
kai visiškai ištirpsta riba tarp lyrinio subjekto ir objekty- 
vybės. Daiktiškai konkretus gamtos vaizdas čia virsta vi- 
diniu lyrinio subjekto atvaizdu.!š Žmogus pasijunta gam- 
tos dalis, jos amžinosios gyvybės elementas, o tokios po- 
etinės savijautos pagrindu kyla vaizdai, kuriuose nėra ri- 
bos tarp „aš“ ir pasaulio; 


Pavasaris — — 

Berželio šakele srovena 

Jo žalsvas kraujas — kraujas mano. 
O laisvės nerimas lakus 

Su vėju gairina laukus. 


Ant balto debesio nutūpęs,— 

Tai gluosniu linkčioja prie upės, — 
Kregždė nuskrieja per laukus 

Tas laisvės nerimas lakus. 


Maironio kūryboje šitokia metaforika absoliučiai nej- 
manoma. Gamta, tikrovė jam visados lieka šalia žmo- 
gaus, kiek jis ja besidžiaugtų, kaip giliai bejaustų jos su- 
keltas emocijas, kaip laisvai beatsivertų, su ja bendrau- 
damas. Jis gali jausti artimiausią analogiją tarp gamtos 
gaivalų ir savo sielos nerimstančio bangavimo, bet jis vi- 
sados žino, jog gamta ir ją mylintis, jos trokštantis, su ja 
bendraujantis žmogus yra du skirtingi pasauliai, kurių: 
riba, nepaisant visko, griežta ir neperžengiama. Tokia sa-; 
vijauta pagrįstas jo vaizdų aiškus, apibrėžtas blaivumas, 
tikslios, vaizduotės netransformuotos proporcijos. 

Bet reikia dar vienu aspektu apibūdinti Maironio vaiz- 
dų objektyvumą ir tikroviškumą. Teškant terminų nero- 
mantiškajam jo kūrybos sluoksniui charakterizuoti ir ban- 
dant vadinti jį realistiniu, derėtų patikslinti tokiu atveju 


17-18 Sauka D. Salomėjos Nėries kūryba.— V., 1957. P, 181, 182, 180, 

vartojamą realizmo sąvoką, atsimenant, jog lyrikoje ji 
negali reikšti to paties kaip prozoje arba dramoje. Neno- 
rint, kad ši sąvoka būtų paprastas tikroviškumo, psicho- 
loginės tiesos sinonimas, ja reikėtų žymėti poeto dėmesį 
socialinei tikrovei ir kasdienybės buičiai. Šitaip suprasto 
realistiškumo atsirastų kai kuriuose Maironio poemų epi- 
zoduose, satyrose ir vienur kitur baladėse („Čičinske“, 
„Šatrijos kalnas“). Bet už šių žanrų ribos panašaus realis- 
tiškumo vargu ar rasime. Maironis, kaip jau kita proga 
kalbėta, kuria aukštąjį poezijos stilių, svetimą kasdieninės 
„proziškosios" buities vaizdų sferai. Jo specifika gerai iš- 
ryški, palyginus jį su talentingo Maironio amžininko 
P. Vaičaičio kūryba. 

Gyvendamas kaip ir Maironis Peterburge, pasiilgęs gim- 
tojo krašto, jis kuria poetinę tolimos tėvynės viziją, kaip 
Maironis kad kūrė savo „Kur bėga Šešupė": 


Ten prakaitas aplieja žmones 
Prie vasaros sunkių darbų, 
Ir prastas parėdas marškonis 
Apdengia sąnarius visų. 


Maironis į savo lyriką šitokio buitiškumo niekados ne- 
įsileistų. Tiesa, liaudis ir jam yra „broliai vargdieniai“, 
bet jo poezijoje ji gyvena ne tiek savo vargais ir neda- 
lia, kiek savo bendražmogiškuoju aspektu, patirdama mei- 
lę, džiaugsmą, kančią ir ilgesį, žavėdama jausmų nuoširdu- 
mu ir betarpiškumu. Dažniausiai poetas liaudį poetizuoja 
kaip etninio prado saugotoją: 


Ten broliai artojai lietuviškai šneka, 
Ten skamba po kaimus Birutės daina... 


Ir žmogus, ir gamta Maironio lyrikoje suvokiami gro- 
žio aspektu, pakiliai, idealizuotai. Jie „gražūs“, ,„,pui- 
kūs“, kaip juos poetas mėgsta apibūdinti, Sesutė, pasida- 
binusi rūta kasas, brolis, juodbėrėlį pasibalnojęs, gimtieji 
namai tarp sodų, su palangėse raustančiais žemčiūgais, 
su žaliuojančiom rūtom ir marguojančiom jurginų kepu- 
rėm, mėlyna Dubysos juosta ir susimąstęs tamsus Nevė- 
žis, plačiai nubanguojantis Nemunas tarp gėlių vainikais 
išpintų laukų, o virš — mėlynas saulėtas dangus ir vytu- 

rio giesmė — tokia poeto tėvynė, žadinanti meilės, susi- 
žavėjimo, pasididžiavimo jausmus. 

Tėvynės vaizduose labiausiai išryški Maironio polin- 
kis idealizuoti, būdingas visam jo meniniam mąstymui, 
siekiančiam atskleisti tikrovės grožį bei darnumą. Au- 
gant literatūrai, toks mąstymas labai greitai pasirodė 
per siauras, neapimąs daugelio svarbių, netgi esminių 
tikrovės momentų, bet istorinės raidos požiūriu jis buvo 
būtinas. Parafrazuojant Belinskio mintį apie Puškiną, ga- 
lima pasakyti, jog Maironis davė mums poeziją kaip me- 
ną, kur tikrovę sugebama paversti poezija. 

Tiesa, idealizavimo kelyje glūdi pavojai, kurių ir Mai- 
ronis ne visada išvengė. Pasitaiko eilėraščių — laimė, 
jų nedaug,-——- kuriuose esama pseudoklasicizmu dvelkian- 
čio puošnumo (,„,„Apsisupusi šydu, auksu austu, raudonu, 
saulė žengia per dangų karalienės grožybe!"), negyvo 
estetizavimo su „zefyrais“, „seravimais“, „marmuru“, 
„gražybių paslaptimis“ ir „stebuklingais žodžiais“ (,„Poe- 
zija"). Šie atskiri disonansai nužymi kelią, kuriuo nuėjo 
ne vienas Maironio epigonas. Bet apskritai Maironio 
idealizacija natūrali, gyva ir tikroviška, pagrįsta aukštu 
apibendrinimo menu, sugebėjimu rasti pagrindinį, esmi- 
nį daikto ar reiškinio ypatumą, nusakyti glaustai ir kartu 
ryškiai, vaizdingai (šia prasme jo poezija pavadinama 
„klasiška“). Tegu šitai pailiustruoja vėl palyginimas su 
P. Vaičaičių. Abu poetai kuria mūšio vaizdą. 

P. Vaičaitis: 

Tai ne perkūns smarkus sugriovė, 
Ne šviesūs tvyksteli žaibai — 

Tai lietuviai į priešus šovė, 

Tai čerška šviesūs jų kardai. 

Ir kaip kopūstai ritas galvos, 

Ir maišos su maldom keiksmai, 


Lavonų guli baisios kalvos, 
Kanuolių dauginas griausmai. 


Nuo Žalgirio rytinės pusės, 
Kur tik akim vos užmatai, 
Kryžiokai guli kaipo musės, 
Ir drasko kūnus jų vilkai. 

Maironis: 


Bet nei bus, nei tekės Nemune tiek vandens, 
Kiek priešų ten kraujo tekėjo. 


Vedė Vytautas ten didžiavyrių pulkus 

Ir priešų sulaužė puikybę: 

Už devynias mares, už tamsiuosius miškus 
Išvarė kryžiuočių galybę. 


Tad jeigu jau norėtume kalbėti apie Maironio kūry- 


, bos Tealizmą, geriausiai tiktų poetinio realizmo 
terminas, kuriuo naudojosi ir pats Maironis, apibūdin- 


damas Puškiną („Poltavos“ poemoje: ,„...vaizdai ryškūs 
TY Tealiai poetingi..“ (išskirta cituojant — V.Z.).!9 
„Maironio poezijos sluoksnį, apibūdintą poetiniu rea- 
lizmu, sudaro ne vien objektyvia vaizdų sfera paremti 
kūriniai. Neromantiški yra ir kai kurie jo lyriniai mo- 
nologai, ištisai priklausą deklaracijos sferai. Reikia pri- 
durti, jog visi jie parašyti vėlesniuoju kūrybos laikotar- 
Piu. Tai tokio tipo eilėraščiai, kaip „Jaunos dienos“, 
„Rudens dienos“, „Vakaro mintys“, Lyrinis monologas čia 
ne Veržlus emocijos srautas ir protrūkis, bet disciplinuo- 
ta, logiškai įveikta būsena. Ši vidinė disciplina neslopina 
nei eEMocingumo, nei psichinio proceso gyvybės, bet dėl 
JOS autoanalizė įgauna objektyvumo, į save pažiūrima 
tarsi iš šalies, pasveriant ir įvertinant savo paties išgy- 
veniMus ir dvasinę patirtį, jausmo tėkmė disciplinuota ir 
lyg Prislopinta. Bet ir tie iš vėlesniųjų eilėraščių, kuriuo- 
Se Mažiau distancijos nuo paties savęs, daugiau nuošir- 
daus €mocingumo, nebeturi jaunatvės jausmų įtampos, 
aistringumo, kraštutinybių. Jausena tampa saikingesnė, 
daugiau apvaldyta, jai dabar svetimos anos specifiškai 
romantinės būsenos. 

Apibendrindami Maironio poezijos charakterį, gali- 
me Pasakyti, kad joje atsiskleidžia tokie XIX a. lietuvių 
Poezijos bruožai, su kuriais vėlesnioji poezija santykiaus 
kaip Sų „klasika“. Šis santykis bus ne vien pagarba, bet 
taiP Pat opozicija, priešiškumas. Maironis juto savo skir- 
tybę nuo naujųjų, modernistinių poezijos srovių, į jas 
žiūrėjo jis ne tik nepalankiai, bet dažniausiai priešiškai: 


0 
P Maironis. Raštai — T. 5— P. 238. 

„Man asmeniškai nepatinka dekadentizmas, impresio- 
nizmas, kubizmas, futurizmas, žodžiu, visi izmai (išsky- 
rus simbolizmą, kurį labai vertinu); man kartais atrodo, 
kad tie visi izmai yra ar pasityčiojimas iš skaitytojo, ar 
noras tuščiais, be prasmės, nors ir skambančiais, žo- 
džiais apdumti, užimponuoti nesuprantantį, ar visa tai 
yra tik liguistas pasireiškimas dabartinės žmonių psichi- 
kos.“?? Tiesa, Maironis savo sprendimą pateikia lyg ir 
abejodamas jo objektyvumu: toliau jis šią abejonę dar 
stipriau pabrėžia: „Bet tai, žinoma, tik mano nuomonė 
ir galbūt ji yra klaidinga; galbūt tik aš jų nesupran- 
tu; galbūt čia kaltas mano regėjimo fokusas, kuris ne- 
gali, nemoka pasikelti į kitų pasaulėvaizdžius.“?! Tačiau 
šitokią nekategorišką sprendimo formą čia lėmė tiktai 
kontekstas; citatos paimtos iš Maironio įžanginės paskai- 
tos universitetiniam kursui apie Donelaitį, kur motyvuo- 
jamas prelegento pasirinkimas skaityti kursą apie senąją 
literatūrą. Pasirinkęs kurso objektu Donelaitį dėl to, kad, 
jo manymu, tik apie laiko patikrintas vertybes sprendi- 
mas galįs būti visiškai objektyvus, tuo tarpu aptariant 
naujausiųjų laikų reiškinius, sunku esą išvengti subjek- 
tyvumo, tokio požiūrio, kur lemia asmeninis skonis, sim- 
patijos ir antipatijos, o ne objektyvi aptariamo reiškinio 
vertė, Kitur Maironis šiuo klausimu kalba žymiai kate- 
goriškiau. Aptardamas „Trumpoje visuotinės literatūros 
istorijoje“ simbolizmą, dekadentizmą (kuris traktuojamas 
ne kaip vienas idėjinis-meninis modernistinės literatūros 
aspektas, o kaip literatūros srovė), impresionizmą, Mai- 
ronis apibūdina juos taip: „forma ir miglotumas tai 
viskas. Žodžiai nebūtinai turi reikšti idėjas ar turėti pras- 
mę; jie savo ritmika ir skambesiu privalo iššaukti, suda- 
ryti tam tikrą ūpą, turi betarpiškai taip veikti į žmogaus 
jausmus, kaip veikia be žodžių muzikos tonai. 

Einant toje pakraipoje dar toliau, jau nebežiūrima net 
formos dailumo; reikia tik stengtis surasti, kas būtų ne- 
paprasta, nors tai būtų net bjauru. Čia dekadentizmas 
privesta prie absurdo, vadinasi futurizmu ir yra tiesiog 


20-24 Maironio požiūris į literatūrą ir jos kritiką // Nauj. romuva.-— 
1932.— Nr. 39.— P. 818, 99, 219, 229. 

psichiška liga, iškrypimas, paneigimas sveiko proto. Fi- 
losofijoje ta nauja nesveika srovė pagimdė nitčeanizmą, 
tapyboje impresionizmą.“?? 

Analogiškai, gal tik ne taip piktai, kalbama apie mo- 
dernizmą vokiečių“, skandinavų?* literatūrose. Taip pat 
apibūdinamos ir lietuvių modernistinės srovės.?* Pašai- 
piai apie jas Maironis atsiliepia satyroje „Apsaugok, 
Viešpatie!" („Apsaugok ir nuo dekadentų, kurie varsas 
užuosti moka..."), o ir „Mūzos pavojuje“, kalbant apie 
talentų „infliaciją“, gali būti suprasta kaip pasityčiojimas 
ne tik iš gralomanų apskritai, bet ir iš modernistų, kurie 
Maironiui, kaip matėme iš ankstesnių citatų, neatrodė 
esą verti poetų vaido. 

Tas pats Maironio požiūris matyti iš jo juodraščių są- 
siuviniuose dukart nurašyto kažkokio rusų poeto pašai- 
paus posmelio apie dekadentus: 


ĄekaneHTaM 


Bca mpeneCcTB -— B TYMaKS, 
B BoAmmeGHoM O6Mane, 


B UBaHAaIjeM ĄypMaHe, 
B GesyMe TOHOS.., 


IlycTb MyWMT COMHEHBe!: 
Hagnpi? CeneHBi? 
Bapenre? ConeHbe? 
Has Napa MTaKoB?!?9 


Nevienodas tik Maironio santykis su simbolizmu: vie- 
nur jis sakosi jį labai vertinąs, kitur (beveik visuomet) 
neišskiria jo vertinimo iš bendros modernistinių srovių 
charakteristikos. Taip yra greičiausiai dėl to, kad simbo- 
lizmas yra nevienalytis reiškinys, plaukiąs iš nevienodų 
filosofinių prielaidų ir išsakytas nevienoda poetine forma. 
Kantu, Nyče, Šopenhaueriu paremta pasaulėžiūra, logi- 
nės struktūros atsisakiusi išraiška, lemiamą svorį teikian- 
ti muzikiniam kalbos aspektui — visa tai Maironiui buvo 
nepriimtina. Bet jis visiškai pritarė V. Solovjovo sim- 
bolizmui — minties poezijai, plaukiančiai iš katalikybei 
artimos teosotijos, išsakytai aiškia klasikine forma. 


25 Lietuvis.— 1925.— Nr. 8, 
26 LKLI, 116. J. M—- IV, 1. 153 ir 18. J. M—1I, 1.3. 

Bet grįžkime prie Maironio požiūrio į modernizmą 
apskritai. Jis atskleidžia keletą svarbių paties Maironio 
estetikos momentų, fiksuoja esminius skirtumus tarp 
XIX a. romantinės-klasikinės ir naujųjų laikų poezijos 
ir drauge žymi istorinę Maironio vietą Nteratūros pro- 
cese, 

Kalbant apie šį santykį, dera prisiminti, kad vadina- 
mųjų „modernistinių“ srovių atėjimas į meninį gyveni- 
mą nebuvo vienareikšmis. Jis — didelis poslinkis visų 
sričių meniniame mąstyme, atskleidęs vaisingus kūry- 
bos principus, veikiančius iki pat šių dienų. Tačiau šį po- 
slinkį lydėjo, iš dalies su juo susipindama, „amžiaus 
pabaigos" banga — rafinuotai liguistas, „dekadentiškas“, 
aristokratiškai ekskliuzyvus menas, išsekęs ir numires 
Pirmojo pasaulinio karo ir Spalio revoliucijos audrose. 
Maironis viso šio sudėtingo proceso nediferencijavo. 
Impresionizmas tapyboje, Bodleras, Meterlinkas arba fu- 
turizmas literatūroje yra jam visiškai vienodi „naujos 
nesveikos srovės" reiškiniai, „psichiška liga, iškrypimas, 
paneigimas sveiko proto", 

Kadangi Maironio šios rūšies charakteristikos neduo- 
da medžiagos detalesnei minimų reiškinių komplekso 
analizei, tenka apsiriboti bendriausiais jo daromais prie- 
kaištais modernizmui, rūpinantis išryškinti pagrindinius 
momentus, skiriančius Maironio meninį mąstymą nuo 
plačiausia prasme suprastos „modernistinės“ estetikos, 
nesileidžiant į smulkesnį ir konkretesnį jos įvairių at- 
žvilgių vertinimą. 

Maironio estetikos dvasinė tėvynė — XIX a. pradžios 
menas, — romantiškai veržlus, bet dar neužmiršęs gimi- 
nystės ryšių su Šviečiamuoju amžium. Širdies kultas ir 
protestas prieš šaltą racionalizmą čia derinasi su pagar- 
ba žmogaus protui, jo analizuojančiai ir formuojančiai 
galiai. Meno kūrinys turėjo pajungti tvarkai, aiškumui 
ir logikai tikrovės atsitiktinybių chaosą, išryškinti, at- 
skleisti jos dėsningumus. „Ąa 3ApaBcTByVeT conKel Aa 
5AĄpaBCTByeT pa3yM!" — tai ne vien tik Puškino saulėtojo 
genijaus devizas. Vokiečių klasikinėje poezijoje, iš tos 
pačios dvasinės dirvos išaugusioje Bethoveno muzikoje 
spinduliuoja pergalingoji proto šviesa, nutvieskianti ir 


395 


daiktiškai plastišką „Pono Tado“ poezijos pasaulį. Visa 
tai buvo artima ir sava Maironiui, negalėjusiam priimti 
meno, kuris norėjo būti iracionalus, remtis intuicija ir 
apeliuoti į ją. Maironis visados kūrė aiškios minties poe- 
ziją. Net didžiausia emocinė įtampa neišlydo jo vaizdo 
ir kompozicijos kontūrų, blaivi proto šviesa nepalieka 
eilėraštyje miglotų atšešėlių, tik nujaučiamų, nuspėjamų 
ryšių, siekdama apibrėžtumo ir loginės tvarkos. Tai visai 
kitokio pobūdžio poezija negu toji, kuri ėmė formuotis 
amžių slenkstyje, atsisakydama loginių kalbos ir viso 
kūrinio struktūros ryšių, siekdama kurti keistą ir ne- 
įprastą pasaulį, ieškoti „paslėptojo tikrovės aspekto" 27 
Jam svetima forma, paremta ne tik muzikiniais kalbos 
momentais, bet ir laisvu asociatyviniu mąstymu, fantas- 
tiška ir sąlygiška metafora,— visu tuo, kas šių dienų me- 
no išraišką skiria nuo XIX a. tradicijos ir kas jau buvo 
užsimezgę dviejų amžių sankryžoje. 

" Tačiau svarbu čia ne tik loginio prado, minties vaid- 
muo meno kūrinyje, bet ir kitas tikrovės atkūrimo mene 
principas, kuris naujausiųjų laikų literatūroje Maironiui 
atrodo nepriimtinas. Reikia tik pridurti, jog į „naujau- 
siųjų laikų literatūros“ sąvoką čia, greta modernizmo, 
įsijungia dar ir XIX a. antrosios pusės realizmas bei 
natūralizmas, nes santykiai ir ribos tarp šių srovių ne 
visados buvo tokie, kaip juos yra nusakęs Maironis, ir 
dėl to kai kurios jo natūralizmo charakteristikos persi- 
kelia ir į modernistinę literatūrą. Taip atsitinka su Bod- 
leru, kurį Maironis traktuoja kaip natūralistą, o kuris 
iš tikrųjų esminiais savo kūrybos bruožais įauga į mo- 
dernistinę poeziją, kai kuriais atžvilgiais net būdamas 
jos pradininku (lygiai taip pat ir impresionizmas, prie- 
šingai Maironio minčiai, anaiptol nesudaro opozicijos 
realizmui). 

Natūralizmui priskiriamas Bodleras Maironiui atrodo 
amoralus, tvirkinantis visuomenę savo nihilizmu ir vi- 
sokeriopo sugedimo vaizdais. Nė iš tolo nenujausdamas 
didžiojo prancūzų poeto filosofinių moralinių gelmenų ir 


7 Albėrės R. M. Bilan littėraire du XX-e sičcie.— Paris, 1962.— P. 
181—183, 

jo vizijų grožio, Maironis jo kūryboje temato su ciniž- 
mu, pasigėrėjimu piešiamus „bjauriausius ištvirkimo ir 
puolimo paveikslus“28, 

Bodleras literatūrinių vertybių hierarchijoje Mairo- 
niui stovi ant žemiausios pakopos. Peržvelgdamas kitų 
savo amžininkų kūrybą, jis teigiamiau vertina tuos, ku- 
rių veikaluose randa dar „šiek tiek idealizmo“, kurie nu- 
rodo, „kaip realybėje turėtų būti“, ir visiškai pasmerkia- 
mi tie, kurie, esą, velką aikštėn gyvenimo purvus „be 
jokio aukštesnio tikslo“.2?  Susiklosčiusią visuomenės 
struktūrą griaunantis kriticizmas, neišsprendžiamų vi- 
suomenės ir žmogaus būties prieštaravimų, tragiškų 
koniliktų atskleidimas ne tik neturi jam vertės, bet yra 
dalykai svetimi ir atstumiantys. Maironis nori literatū- 
ros, reiškiančios pozityvią ideologiją. 

Toks yra ne tik teologo moralisto požiūris (šiuo atve- 
ju mūsų tatai nedomina), bet ir poeto, kurio estetinį 
skonį suformavo ankstesnės epochos, XIX a. pradžios 
romantinis-klasikinis menas, siekęs išaukštinti žmogaus 
asmenybę ir jo būties vertę, santykiaująs su tikrove iš 
esmės konstruktyviai. Šia tradicija pagrįstai Maironio 
estetikai organiškai svetima visa, kas liguista, ekscen- 
triška ir paradoksalu. Jis nepriima meno, kuris be dve- 
jonių ir baimės fiksuoja gyvenimo šlykštybę ir siaubą, 
negirdi ir neatjaučia jame glūdinčios kančios ir protes- 
to. Būties darnumo ir prasmingumo suvokimas ir aukš- 
tinimas yra XIX a. pradžios meno jėga, nušviečianti ir 
Maironio kūrybą. 

Tačiau keitėsi gyvenimas, vėrėsi nenumatytai gilūs jo 
prieštaravimai, skleidėsi dar nepažinti žmogaus asmeny- 
bės klodai. Prasidėjo kita meninio mąstymo epocha, ku- 
rios ribų Maironiui nebuvo lemta peržengti. 

Neišvengiamai plėtėsi ir kito meninio pažinimo ribos, 
keitėsi grožio supratimas, keitėsi pati menininko pasau- 
lėjauta, nebejausdama būties pastovumo, jos pagrindų 
tvirtybės ir darnos. Žmogaus išgyvenimų sferoje įsivy- 
rauja netikrumas, abejonė, skepticizmas, paaštrėja klau- 
sa disonansams. Arba mezgasi naujo, visiškai kitaip su- 


28-29 Maironis. Raštai.— T. 5.— P. 98, 94, 

tvarkyto pasaulio viltys, kurias lydėjo senosios tvarkos 
griovimo aistra. Giliau įžvelgiamas pasaulio ir žmogaus 
sudėtingumas, pati tikrovė darosi komplikuotesnė, taigi 
drauge prireikia ir kitokio meninio vaizdo struktūros — 
sintetiškesnės, daugiau apibendrintos, labiau atitolusios 
nuo konkretybės pavidalų ir spalvų. 

Lietuvių literatūroje šie procesai buvo ne tokie ryš- 
kūs kaip pasaulinėje meno arenoje, bet ir čia „„pomai- 
roninę" epochą žymėjo nauji idėjinio ir estetinio pobū- 
džio bruožai. 

Kaip pats Maironis santykiavo su jaunąja menininkų 
karta? Ar jis ja domėjosi? Kaip vertino? Deja, kokių 
nors savo sprendimų ar įspūdžių šiuo klausimu jis nėra 
ftiksavęs. Jo bibliotekoje naujosios lietuvių literatūros 
beveik nėra —-bet gal tai praūžusių karų ir niokojimų 
kaltė? Vaižgantas sakosi nešiojęs Maironiui naujas kny- 
gas iki pat mirties, ir Maironis jas skaitęs.?? Jis neven- 
gęs bendrauti su jaunesniais literatais. Aktorė T. Vai- 
čiūnienė prisimena, kaip jiedu su Petru Vaičiūnu su- 
sijaudino, kai pas juos, dar tik pradedančius gyventi 
žmones, atėjo „pats Maironis“, nepatingėjęs užlipti į 
ketvirtą aukštą, pakviesti juos atsilankyti į svečius — 
nuo tada ir prasidėjęs jų pastovus bendravimas. 

Visuotinės literatūros pamokų metu Kauno seminari- 
joje Maironis mėgdavęs pakalbėti ir pašalinėmis temo- 
mis, be kita ko, pasidalinti mintimis ir apie jaunų autorių 
kūrybą — apie 1927—1930 metus čia mokėsi S. Būdavas, 
K. Zupka, M. Linkevičius. Kai S. Būdavas išleido „futu- 
ristinę" apysaką, rektorius per literatūros paskaitą išsita- 
ręs, kad panaši kūryba platesnių horizontų neatverianti. 
Rašytojų galįs būti tik tas, kas turįs genialumo pradų, 
iškyląs virš visuomenės lygio, skelbiąs idealus, kurie gy- 
venime dar nerealizuoti, „neišsprogą"“. Kadaise tai buvę 
tautiniai idealai, dabar esą kitokių klausimų, vertų lite- 
ratūros?! 

Savo auklėtiniams literatams jis patardavęs skaityti 
pasaulinių klasikų kūrinius — Homerą, Dantę, A. Mic- 


80 Tumas J „ Keletas Maironies būdo bruožų // Liet. aidas — 1932.-— 
Liepos 7.— Nr. 149.— P, 2. 
3! P. Šniukštos pasakojimas. 

kevičių, Gėtę, Mopasaną (?) ir kt. Jo manymu, jaunieji 
rašytojai per skubiai ir sų kukliais duomenimis norį pra- 
siveržti į literatūros žvaigždes. O kurti reikią palengva 
ir pasiruošus: parašyti dalykai turi pasigulėti, subręsti.32 

Vincui Stoniui (K. Žitkui) viename pobūvyje teko sė- 
dėti šalia buvusio savo rektoriaus Maironio, kurs pa- 
lankiai atsiliepė apie neseniai išėjusias jo „„Ašarėles“ 
(1924), ta proga pasakydamas, kad šiaip jaunesniųjų poe- 
tų eilėraščius esą galima skaityti iš viršaus į apačią, iš 
apačios į viršų, praleisti eilutę — ir niekas nuo to nesi- 
keičią. „Tik,— pataręs jis K. Žitkui— turėtumei savo 
eilėse duoti ką nors uždegančio, kur nors vesti, o dabar 
verkšleni, lyg būtum įsimylėjęs. Kas pačiam darė di- 
džiausios įtakos?“ — „Maironis!“ — nedvejodamas atsakė 
K. Žitkus ir. pokalbis ta tema nutrūko: Maironis nu- 
kreipė šneką kita linkme.33 

Šie ir gal kiti panašūs kontaktai su literatūriniu jau- 
nimu ir probėgšmais išsakyti sprendimai nerodo giles- 
nių Maironio sąlyčių su naujais literatūros reiškiniais. 

Pažvelgus į Maironio estetiką jo epochos literatūrinių 
sąjūdžių kontekste, lieka pasiaiškinti dar vieną jos at- 
žvilgį, susilaukusį anuo metu gana prieštaringos interpre- 
tacijos. Tai Maironio kūrybos nacionalinio savitumo 
klausimas. 

Ieškoti rašytojo nacionalinio savitumo požymių daž- 
niausiai yra nelengvas, o kartais ir bergždžias dalykas: 
kiekvienas rašytojas yra kurios nors tautos atstovas ir, 
nori jis to ar ne, sąmoningai siekia ar visiškai nesirū- 
pina, išsiveržti iš nacionaliniu požiūriu sąlygotos savo 
psichikos jis negali — kiekvienas meno kūrinys yra pa- 
ženklintas nacionalinio savitumo žyme. Tačiau anira ver- 
tus — apčiuopti ir apibūdinti šią žymę ne visados lengva. 
Jeigu kūrinyje nėra į akis krintančio etninio kolorito ar- 
ba, pavyzdžiui, nėra panaudotas folkloras, tai kuo gi 
reiškiasi nacionalinis kūrinio savitumas? Šio klausimo 
metodologija dar nėra surasta, ir lengva čia nuslysti į 
abstrakčius bei maža ką pasakančius samprotavimus. 


32 Būdavas St. Maironis ir jaunieji //Į laisvę-— 1941.-— Nr. 102. 
3 K. Žitkaus pasakojimas. 

Tačiau rašytojo nacionalinio savitumo klausimą ga- 
lima nukelti iš bendros bei abstrakčios teorinės plotmės 
į žymiai konkretesnę literatūros istorijos sritį, atsiminus, 
jog būta laikotarpių, kai meno tautiškumas buvo specia- 
liai akcentuojamas, buvo jo specialiai siekiama — pavyz- 
džiui, romantizmo laikais. Teoriniuose tokių epochų sam- 
protavimuose jau randame suformuluotus kriterijus, ku- 
riais vertinama meno kūrybos praktika. Nacionalinio 
savitumo problema tokiu būdu netenka savo abstraktaus 
ir absoliutaus charakterio, įgaudama pakankamai apčiuo- 
piamus istorinius rėmus ir realaus epochos literatūrinio 
gyvenimo pagrindus. 

Tuo metu, kai pradėjo kurti Maironis, nacionalinio 
savitumo problemos lietuvių literatūroje nebuvo. Jeigų 
rašytojas vaizdavo Lietuvos gyvenimą, žadino tėvynės 
meilę, sielojosi savo liaudies — „brolių vargdienių“ — 
reikalais, jo kūrybos lietuviškumas buvo akivaizdus da- 
lykas, kuriuo abejoti niekam į galvą neateidavo. 

Padėtis pasikeitė tiktai XX a. pradžioje, po spaudos 
grąžinimo ir 1905 m. revoliucijos. Naujomis sąlygomis 
literatūrinis gyvenimas praturtėjo, tapo žymiai sudėtin- 
gesnis. Tuo metu besiformuojąs neoromantizmas ėmė 
svarstyti ir meno nacionalinio savitumo, tautiškumo klau- 
simus. Į šių svarstymų orbitą pateko ir Maironis. 

Reikia pažymėti, kad lietuvių kritikoje iškilęs meno 
nacionalinio savitumo reikalavimas tai ne XIX a. roman- 
tizmo estetikos šūkio pakartojimas. XIX amžiaus pradžios 
Europos literatūrose šis reikalavimas siejosi su pastan- 
gomis išsivaduoti iš niveliuojančios prancūzų klasicisti- 
nės literatūros įtakos, kurti savitą, savo tautos tradicijo- 
mis pagrįstą, su realiomis tautos, ypač demokratinių tau- 
tos sluoksnių gyvenimo sąlygomis susijusį meną. Tuo tar- 
pu aptariamojo meto lietuvių literatūros kūrėjams buvo 
svarbu siekti ne tiek paties meno savitumo, kurio stoka 
nebuvo specialiai juntama ir kurio ryšys su gimtąja dir- 
va buvo akivaizdus, o rūpintis literatūros tvirtėjimu. Na- 
cionalinio savitumo problematika tebuvo forma, kuria šis 
rūpestis reiškėsi. 

Kaip šiuo požiūriu vertinama Maironio kūryba? 

Į šį klausimą geriausiai atsako B. Sruogos straipsniai, 

kuriuose labai ryškiai atsispindi XX a. pradžios lietuvių 
kultūroje vykęs vertybių perkainojimas su visu jo prieš- 
taringumu. 

“varstant lietuvių literatūros raidos perspektyvas, prin- 
cipinės reikšmės įgyja teiginys, jog liaudies ir tautos 
literatūra yra skirtingi dalykai. Iki šiol lietuvių literatū- 
ra buvusi liaudinė, dabar ji turinti tapti tautinė. Šio tei- 
ginio reikšmė ano meto sąlygomis buvo gana prieštarin- 
ga. Viena vertus, po revoliucijos pralaimėjimo reakcijos 
metais kai kurie buržuaziniai sluoksniai pasitraukė nuo 
demokratinių lietuvių literatūros tradicijų, siekdami ją 
nukreipti į siaurus „elito“ interesų rėmus.“4 Bet antra 
vertus, tai rodė ir literatūros brendimą bei turtėjimą: 
išaugo auditorija, kurią sudarė nebe vien tik valstiečių 
masės, o jau gana gausi inteligentija, norėjusi sudėtin- 
gesnės problematikos ir nebe tiek elementarių meninės 
išraiškos formų. Kilo reikalas neapriboti literatūros siau- 
rais utilitariniais reikalavimais, sąmoningai kultivuoti me- 
ną, siekiantį specifinių estetinio suvokimo bei išgyveni- 
mo tikslų. Literatūra norėjo būti nebe valstietiška, o 
bendražmogiška, kartu neprarasdama savo nacionalinio 
savitumo, Bet kur jo dabar ieškoti? 

Šių problemų aspektu į Maironio kūrybą tad ir pasižiū- 
ri B. Sruoga. Atstovaudamas naujai literatūrinei kartai 
ir dėl to polemiškai priešpriešindamas savo estetinę prog- 
ramą „draudžiamajam laikotarpiui", jis Maironį, anos 
epochos būdingiausiąjį reiškėją, priskiria „valstietiškajai“' 
literatūrai, atitinkančiai kaimo žmonių poreikius ir sko- 
nį: „Dažnai, atsimenu, ilgais rudens vakarais, prieš už- 
žiebiant šviesą, kada kiekvienas skęsta savo vakaro sva- 
jonėse, užtrauks, būdavo, merginos tyliu, skausmingu, 
ilgėjimosi pilnų motyvu „Kur bėga Šešupė" arba „Miškas 
ūžia, verkia, gaudžia“... Ypatingas ūpas, būdavo, sukil- 
davo kiekviename: kiekvienas nujausdavo kažkokį ne- 
rimavimą, kažkokį keistą sielos virpėjimą, keistą energi- 
jos ir jėgų pakėlimą. 


34 Plačiau žr. Zaborskaitė V. Realizmo klausimai — V, 1957— P. 
106—118. 

Kitaip sakant, kiekvienas nujausdavo savotišką įkvė- 
pimą, idek tai leidžia sveika, nesugadinta sodiečio pri- 
gimi's.., 

Intc'sentams Maironio lyrika mažiau teduodavo (ir 
duoda).''35 

Tačiau kai kurie Maironio kūrybos momentai, pripa- 
žįsta B. Sruoga, išeina už „sodietiškos"“ literatūros ribų, 
atstovauja tautiškajai literatūrai. Kokie tai momentai? 
1913 m. straipsnyje kategoriško atsakymo į šį klausimą 
nėra. Tik viena aiškų, kad, B. Sruogos mintimi, naciona- 
linio savitumo žymių reikią ieškoti ne visuomeninės pat- 
riotinės tematikos kūriniuose, o ten, kur atskleidžiamas 
asmenybės vidinis gyvenimas su jo dramatizmu, svajo- 
nėmis ir nerimu. 

Šis B. Sruogos sprendimas vėlgi nėra vienareikšmis. 
Iš dalies atspindėdamas porevoliucinės reakcijos metais 
buržuazinės inteligentijos apolitiškumą, pasitraukimą nuo 
aštrių socialinių bei politinių epochos problemų, šis 
sprendimas reiškia ir teisėtą norą matyti literatūroje at- 
vaizduotus gilesnius charakterius, naujesnę, lietuvių li- 
teratūroje dar neliestą žmogaus egzistencijos analizę. Ši- 
taip pažvelgęs į Maironio kūrybą, B. Sruoga neigiamai 
vertina „Jo pirmąją meilę“, „Vilnių“ — tie eilėraščiai 
esą dirbtini, jausmą juose pakeičiąs šaltas patosas.“ Prie- 
šingai — labai aukštai iškeliami „Nuo Birutės kalno“, 
„Vakaras ant ežero Keturių Kantonų“, „Nuliūdimo va- 
landoje", „Ar skauda man širdį“. Apie pastarąjį eilėraštį 
sakoma, kad jį „galėjo sutverti vien tiktai lietuvis protu 
ir širdimi, kūnu ir dvasia išaugęs po šiaudiniuų sulūžusios 
lietuvio pirkelės stogu, tautinėmis dainelėmis užliūliuo- 
tas, užsuptas melancholiniu girių ūžimu“.*7 Panašiai yra 
vertinamas „Jaunosios Lietuvos“ Juozas Rainys. Išana- 
lizavęs poemoje pavaizduotą jo vidinę dramą, B. Sruo- 
ga sako, kad Rainys esąs „lietuvių dvasios, lietuvių tau- 
tiškumo išreiškėjas“'*9, 

Iš straipsnio aišku, kad B. Sruogai nacionalinį literatū- 
ros savitumą nulemia ne kūrinyje reiškiamos temos bei 


35-38 Sruoga B. Maironis // Aušrinė — 1913.— Nr. 28— P. 198, 199, 
200, 207. 

idėjos, o žmogaus psichikos pobūdis, jo specifinis rfea- 
gavimas į išorinio gyvenimo sąlygas. Taigi išaiškėja me- 
no tautiškumo sfera, bet nepaaiški, kas gi konkrečiai 
sudaro lietuviškojo tautiškumo specifiką, kuo būtent me- 
ne reiškiasi nacionalinio charakterio ypatybės, kas 
B. Sruogos suminėtuose Maironio kūriniuose specifiškai 
lietuviška. 

Prie tos pačios temos B. Sruoga grįžta beveik po de- 
šimtmečio, spręsdamas ją ta pačia linkme, tik daugiau 
konkretizuodamas. Dabar jis jau tiksliau suformuluoja 
mintį, kad kūrinio tematikoje atsispindintis ryšys su tau- 
ta esąs paviršutiniškas ir mechaniškas. Šį teiginį jis pa- 
remia tokiu paradoksaliu pavyzdžiu. Apie Maironio „Jau- 
nąją Lietuvą" jis sako: „„Pabandykit padaryti tokį ekspe- 
rimentą. Vietoj Nemuno parašykit Dunojus, vietoj lenkas 
parašykit turkas, vietoj lietuvis — bulgaras, vardus ir pa- 
vardes padarykit slaviškus ir datą padarykite trisdešim- 
čia metų atgal, o visą poemą išverskit į bulgarų kalbą 
ir, neparašę, kad tai yra vertimas, atspausdinkit. O, bul- 
garai didžiuosis, kad tai yra jų tautinis veikalas, kad tai 
yra jų tautos epopėja!'3? 

Pakartodamas ankstesnę savo mintį apie tai, kad na- 
cionalinis meno savitumas reiškiasi menininko ,„sąmo- 
nės forma“, t. y. specifiniu reagavimu į „pasaulio reiš- 
kinius“, B. Sruoga šį teiginį vėl pailiustruoja Maironio 
kūryba. „Prancūzai, pavyzdžiui — rašo jis,— karo daino- 
se apdainuoja visą kovą, kaip ginklai žvangėjo, kaip 
durtuvai į kūną smigo, kaip kraujas sroveno, kiek jis 
raudonas buvo. Lietuvis gi sako: 


Saulė leidos, buvo kova, kraujo daug tekėjo, 
Mylimasis už tėvynę galvą ten padėjo. 


Kovos momentas lietuvių dainose visai apeinamas, te- 
minimas vienu kitu žodžių, vienu kitu posmu. Užtat 
kaip modeliuojamas ilgesys, atsiskyrimo momentas, liū- 
desys, ilgėjimas. Dėl tos priežasties ir visa daina įgauna 
visai kitos struktūros, kuria lietuvių kūryba ir pasižymi, 
ir išsiskiria.“40 


39-40 Sruoga B. Keli žodžiai // Skaitymai. — Kn. 17.— P. 85, 87. 


403 


Šitaip nužymėjęs klausimo sprendimo kryptį, B. Sruo- 
ga nebando duoti išsamesnės Maironio nacionalinio sa- 
vitumo charakteristikos. Bet jis to nė nebūtų galėjęs 
padaryti; tai viliojantis uždavinys, iškyląs prieš lygina- 
mąjį literatūrų mokslą, reikalaująs sukaupti ir išnagri- 
nėti labai gausią ir įvairią medžiagą, nes kitaip neįma- 
noma padaryti šiuo klausimu pagrįstų, gerai argumen- 
tuotų sprendimų. 

Bet nejaugi dabar visiškai negalima pasakyti ką nors 
tikresnio apie Maironio kūrybos nacionalinį savitumą? 
Be abejo, galima. Jis priklauso prie tų rašytojų, kurie 
pasižymi akivaizdžiais ir lengvai apčiuopiamais tokio 
savitumo bruožais. Tiesa, Maironis nekėlė sau specia- 
laus uždavinio ieškoti etninio lietuvių charakterio esmės, 
jo pasaulėjautos ypatingumo — viso to, kuo ėmė rūpin- 
tis „,pomaironinė“ karta, nors jis ir manė, kad naciona- 
linis savitumas yra rašytojo vertybė. „Kiekvienos tautos 
literatūra turi ir bendrus su kitų tautų literatūromis bruo- 
žus, turi ir savotiškumus: juo kuri literatūra, prisilaiky- 
dama bendrų grožio ir dailės dėsnių, turi daugiau savo- 
tiškumo, tuo yra įdomesnė ir daugiau branginama“,— ra- 
šė Maironis „„Trumpoje visuotinės literatūros apžvalgo- 
je".*! Apibūdindamas toje pat knygoje Gėtės kūrybą, jis 
pabrėžia, kad jos nacionalinis charakteris yra brangi di- 
delio menininko savybė,*2 

Paties Maironio kūrybos nacionalinis savitumas kilo 
greičiau ne iš sąmoningų pastangų, o iš natūralaus ir 
gilaus jos ryšio su savo epochos visuomenine tikrove, 
ypač su tautinio sąjūdžio poreikiais. Netiesą rašė, žino- 
ma, B. Sruoga, manydamas, kad tematiniamę bei idėji- 
niame kūrybos plane nacionalinis savitumas reikštis ne- 
galįs, kad jis čia esąs paviršutiniškas ir mechaniškas ir 
savaime išnykstąs, pakeitus vietovardžius bei pavardes. 
Bet su meno kūriniu, kaip sakė Vaižgantas, tokių ekspe- 
rimentų daryti negalima: temos ir idėjos, siužetai ir si- 


41-42 Maironis, Raštai — T. 5.— P. 3—4, 201, 

tuacijos Čia nėra kažkas paviršutiniška, o susiliečia su 
giliosiomis kūrybos ištakomis.*3 

Bene pagrindinis Maironio kūrybos nacionalinio savi- 
tumo požymis yra tai, kad jis fiksuoja ir įprasmina es- 
minius tautos istorijos momentus. Lietuvių tautos istori- 
nių teisių gynimas, jos gyvybingumo bei sąmoningumo 
skatinimas, formavimas ir aukštinimas, individo ryšio su 
savo tautos likimu teigimas — visa tai yra gilieji Mairo- 
nio kūrybos šaltiniai, sąlygoję jo tematiką, siužetus, nu- 
lėmę pagrindinius idėjinius akcentus. 

Savitas, iš pirmo žvilgsnio suvokiamas yra ir Mairo- 
nio kūrybos koloritas. Panoramiškai platus Lietuvos pei- 
zažas su upėmis, ežerais, kalnais, piliakalniais ir pilių 
griuvėsiais, su didžiaisiais miestais ir valstiečių pirkio- 
mis, skendinčiomis darželiuose bei soduose; Lietuvos gam- 
ta visais metų laikais — su aukštu, žvaigždėtu žiemos 
dangumi, šiltomis, svajingomis vasaros naktimis, džiaugs- 
mingai atbundančiu pavasariu ir melancholiškomis ru- 
dens dirvomis; o fone — lietuviškas, valstietiškas tipažas: 
„broliai artojai", geltonplaukės sesutės, raudomis savo 
kūdikį liūliuojanti močiutė. 

Ryškus yra Maironio ryšys su liaudies kūryba. Ja pa- 
grįsta daugelis baladžių, net lyrinių eilėraščių motyvų; 
ji retkarčiais stilizuojama („Trys sesutės grėbė šieną“). 
Bet dažniausiai Maironis perteikia tik pačią liaudies dai- 
nos dvasią, pasinaudoja jos konstrukcija, jos emocine 
atmosfera, joje išreikštu estetinio žmogaus idealo suvo- 


43 „Su literatūra tokių eksperimentų daryti negalima, B. Sruogos pa- 
vartota čia suktybė, kuri, tiesa, gali akis apdumti, bet yra griežtai ne- 
teisinga. Bene 1900 m. Vilniaus lenkų endekija, leisdama visokių agita- 
cinių šlamštų prieš lietuvius ir Lietuvą, paleido ir knygpalaikę ištraukų 
iš Mickevičiaus poemos „Pan Tadeusz“, pakeitę pradžią 


Litwo, ojczyzno moja 


1 
Polsko, ojczyzno moja. 


Iš šito „eksperimento“ buvo neapsakomai daug šlykštumo, o ne nau- 
dos — Lenkijai. Matyt, ir lenkų veikaluose — esama lietuviškų tautišku- 
mų, kurių kitais nepakeisi. 

Ne, ne pigiai Maironis „pirko tautos vadovybės sostą". Už tai jis mo- 
kėjo „lietuviška“ širdžia.'-— Tumas J. Jonas Maironis-Mačiulis.— P. 116— 
117. 

kimu. Maironio sugebėjimo perteikti liaudies dainos es- 
mę neneigia net toks skeptikas, kaip B. Sruoga, Bet ge- 
riausias Maironio kūrybos atitikimo folkloro dvasią įro- 
dymas yra tas, kad liaudis pamilo ir pasisavino daugelį 
Maironio dainų, priimdama jas į bendrąjį tautosakos 10- 
byną, dainuodama jas kaip savo pačios nusiteikimų, kan- 
čių ir svajonių žodį. 

Ir pagaliau — kalba. Ne vien dėl to, kad ji ne tokia 
komunikacijos priemonė, kurią būtų galima mechaniškai 
kaitalioti, nenuskriaudžiant turinio versti meninį tekstą 
iš vienos kalbos į kitą, kad kalba visuomet susijusi su 
istoriškai susiklosčiusia nacionalinės sąmonės sankloda. 
O dar ir dėl to, kad Maironis aktyviai ir dosniai daly- 
vavo mūsų poetinės kalbos kūrimo procese. Tiksliai pa- 
sverti ir apibūdinti jo įnašą į lietuvių poetinę kalbą yra 
atskiros studijos uždavinys, bet šio įnašo svorį rodo Mai- 
ronio žodyno, frazeologijos, eilėdaros poveikis vėlesnei 
lietuvių poezijai, o kalbos kūrybos proceso intensyvumą 
atskleidžia paties Maironio daryti savo kūrinių taisymai, 
perredagavimai, kalbinio pobūdžio pastabomis, įrašais 
išmarginti jo juodraščiai. Reikėjo būti labai giliai suau- 
gusiam su liaudies kalba, o kartu ir su liaudies mentali- 
tetu, kad galėtum kurti kalbos formas, kurias ta pati 
liaudis priėmė kaip savas. 

Tad nacionalinis savitumas yra viena ryškiausių ir 
esmingiausių Maironio meninio pasaulėvaizdžio ypaty- 
bių.*4 Šitai kadaise net buvo paskatinę manyti, kad Mai- 
ronio kūryba per daug „lokali“, per maža „bendražmo- 
giška" ir dėl to niekad negalėsianti sudominti ko nors 
už Lietuvos ribų. A. Jakštui, pavyzdžiui, atrodė, kad 
Maironio kūryba „aukščiau Šatrijos kalno nepakyla"“, 

Teorinio prieštaravimo tarp meno kūrybos ryškaus na- 
cionalinio savitumo ir bendražmogiško reikšmingumo, be 
abejo, nėra: aksiominis teiginys, įsigalėjęs dar romantiz- 
mo laikais, yra toks: tik per nacionalinį savitumą eina 


“4 Šitai pažymi ir V. Mykolaitis-Putinas, taip pat nurodydamas Mairo- 
nio ryšį su nacionalinio išsivadavimo judėjimu, lietuvišką jo raštų kolo- 
ritą ir ryšį su liaudies kūryba.-— Mykolaitis-Putiras V. Raštai — T. 8— P. 
346—347. 

4 Dambrauskas-Jakšias A. Mūsų naujoji literatūra — T. L— P. 32. 

kelias į internacionalinį visuotinumą; bendražmogišku- 
mas egzistuoja tik nacionalinio sąlygotumo forma: me- 
nininkas, kaip ir kiekvienas žmogus, tegali egzistuoti 
tautoje, kaip jis tegali egzistuoti tik erdvėje ir laike. | 

Kalbant apie Maironio kūrybą, šis teiginys potencia- 
liai galėtų būti atkeltas iš teorinės plotmės taip pat ir 
į praktinę. Tiesa, ikitarybinių metų reti ir atsitiktiniai jo 
poezijos vertimai į kitas kalbas (daugiau buvo versta 
tik į lenkų kalbą) platesnio atgarsio, rodos, nesusilau- 
kė, Užtat jau pokario metais išėjusios dideliais tiražais 
gana plačios rinktinės rusų kalba atvėrė Maironio kū- 
rybą gausiai nelietuvių auditorijai. Tačiau į platesnę li- 
teratūrinio gyvenimo areną Maironis dar neišėjęs, nors 
visi duomenys tam yra. Lietuvių nacionalinio judėjimo 
epochą išreiškusio poeto kūryba visų pirma galėtų būti 
konfrontuojama su tą patį istorinį etapą išgyvenusių 
kitų tautų poezija: į jos kontekstą darniai įsipintų ir 
Maironio balsas, juo labiau kad XIX amžiuje dauguma 
Rytų ir Vidurio Europos tautų patyrė vienodą idėjų ir 
išgyvenimų kompleksą. 


L A 


Paieškoję bendriausiųjų Maironio meninio pasaulė- 
vaizdžio bruožų, apibūdinome juos kaip romantizmo ir 
poetinio realizmo dermę, pažymėtą nacionaliniu savi- 
tumu. Tai, žinoma, labai bendra Maironio estetikos cha- 
rakteristika. Bet ji kitokia ir negali būti: Maironis ne- 
atstovauja jokiai tiksliai apibrėžtai literatūrinei srovei, 
nes jų to meto lietuvių literatūroje nė nebuvo. Jo este- 
tika išaugusi romantinės klasikinės XIX a. pirmosios pu- 
sės poezijos atmosferoje, nulemta XIX a. pabaigos lie- 
tuvių visuomeninio gyvenimo sąlygų. Teoriškai maža te- 
apibrėžta, kūrybinėje praktikoje ji iškyla kaip darnus, 
stilingas, pabaigtas poetinis pasaulis, kurio gyvo žave- 
sio nenublukina metų ir epochų kaita. 


VIII. MAIRONIS LIETUVIŲ LITERATŪROS 
RAIDOJE 


Maironio didžiulė reikšmė lietuvių literatūros raidai 
yra visų pripažįstamas faktas. Ji didesnė ir daugiapusiš- 
kesnė negu tiesioginis jo kūrybos svoris ir poveikis: 
Maironis ne tiktai naujosios lietuvių poezijos pradinin- 
kas, sukūręs savą poetinę mokyklą, teikęs daugeriopų 
impulsų tolesnei mūsų poezijos raidai, bet ir autorius, 
kuris meninio braižo ryškumu padėjo kristalizuotis este- 
tikai, visai skirtingai, o kartais net priešiškai paties 
Maironio meniniam mąstymui. Lietuvių poezija augo ne 
tiktai mokydamasi iš Maironio, bet ir polemizuodama 
bei kovodama su juo. 

Maironio reikšmė ir jo vieta lietuvių literatūroje bu- 
vo suvokta ne iš karto. Reikėjo perspektyvos ne tiktai 
jo kūrybos visumai apžvelgti, bet ir visos literatūros 
proceso turiniui bei krypčiai pažinti. Savaime aišku, kad 
sprendimų objektyvumą sąlygojo ir vertintojų literatū- 
rinės bei visuomeninės pažiūros, ir tyrinėtojų metodologi- 
ja. Maironio vertinimo istorija atspindi daug esminių 
lietuvių literatūros kritikos ir mokslo poslinkių. 

Nepretenduojant duoti išsamią Maironio poveikio bei 
jo kūrybos vertinimų istoriją — tai būtų specialaus ty- 
rinėjimo uždavinys, — norisi nužymėti tik pagrindines 
tendencijas ir iškelti reikšmingiausius faktus, 


1. MAIRONIO POVEIKIS LIETUVIŲ POEZIJAI 


1895—1905 metų kūriniais Maironis padėjo pagrindus 
naujajai lietuvių poezijai, bet jo poveikis pasireiškė tik 
po spaudos grąžinimo. Jį patyrė naujai į literatūrą al- 
ėjusi karta. Savo amžininkams Maironis įtakos nedarė: 


„M DAS 


408 


zijoje nėra jokių Maironio poveikio žymių: pasirodžius 
„Pavasario Balsams“ ir pirmajai poemai, anų poetų indi- 
vidualybės jau buvo susiformavusios. Užtat Maironio 
kūryba sudarė tą literatūrinę atmosferą, kurioje sklei- 
dėsi naujų talentų daigai. XX a. pradžia buvo Maironio 
viešpatavimo mūsų poezijoje laikas. Pats Maironio kū- 
rybos egzistavimo faktas pakėlė poetinę kultūrą žymiai 
aukščiau bendrojo XIX a. pabaigos lygio. Sklandžiai bei 
lengvai eiliuoti ir rimuoti pasidarė sąlyga, be kurios jau 
buvo nebeįsivaizduojama net vidutinio poeto kūryba. 
Tačiau ryškios individualybės hegemonija skatino, ži- 
noma, ir gana mechaniško sekimo, epigonizmo reiški- 
nius. Maironio temos, motyvai, įvaizdžiai, intonacijos vy- 
ravo ano meto masinėje lietuvių poezijos produkcijoje. 
Tipiškas pavyzdys, susilaukęs plačios interpretacijos lite- 
ratūros kritikoje — tai Šnapštys-Margalis. 

Jo eilėraščius, kaip silpną Maironio poezijos atšvaita- 
lą, išsamiai nagrinėjo L, Gira.! 

Tačiau Maironio poveikis reiškėsi ir Žymiai vaisinges- 
nėmis formomis, pažadindamas savitus ir stiprius talen- 
tus savarankiškai kūrybai. Kadaise Dostojevskis yra pa- 
sakęs, kad visa rusų proza išėjusi iš po Gogolio „Ap- 
siausto“, o parafrazuojant jį, galima būtų pasakyti, kad 
ir visa naujoji lietuvių poezija išėjusi iš po Maironio 
sparno. Visas vadinamas „pomaironinės“ kartos bran- 
duolys išėjo Maironio mokyklą — vieni greičiau iš jos 
išsivaduodami, tik pradžioje pajusdami jo poveikį, o kiti 
patirdami stipresnę ir giliau siekiančią įtaką. 

Vyriausias iš jų — Liudas Gira atėjo į literatūrą kaip 
entuziastingas Maironio gerbėjas. Poema „Tarp skaus- 
mų į garbę" pažadino jį sąmoningam kūrybiniam gy- 
venimui?, tos pačios poemos inscenizacija, vienas iš pir- 
mųjų jo eilėraščių skirti poemos autoriaus garbeiė Bet 
ir jo paties ankstyvesnieji eilėraščiai, kaip pažymi V. My- 

1 Radzikauskas E, Kritikos raštai. —- K., 1928.— P. 98—134, 

2 Pradai ir žygiai. — 1926.— Nr. 8.— P. 207, 

š Gerulis L. Tarp skausmų į garbę // Lietuvių laikraštis — 1904.— Nr. 
2— P. 18, 

14. Maironis 


kolaitis-Putinas, yra visai maironiški, nors netrukus jau 
įgauna savitą charakterį: „L. Gira yra konkretesnis, 
kasdieniškesnis, paprastesnis. L. Giros kankliai neskamba 
taip iškilmingai, išdidžiai, pranašiškai, kaip Maironio, 
Net ir tos pačios temos, tie patys motyvai daug laisves- 
nėj, o kartais ir pakrikusioj L. Giros formoj skamba ne 
kilniu patosu, bet blogesniais atvejais įtikinėjimu, pub- 
licistika, o geresniais — lyriniu intymumu ir dainišku- 
mu.“* Labai greitai skaitančioji visuomenė ima traktuoti 
L. Girą kaip naujos, nebe „maironiškos“, poezijos reiš- 
kėją. į 

Iš to laikotarpio poetų esmingiausi ir giliausi saitai 
su Maironių jungė turbūt Putiną. Maironis pirmasis jį 
pažadino kūrybai, suteikė pirmųjų kūrybinių impulsų. Jis 
atsimena, kaip anksti į jo sąmonę įkrito Maironio var- 
das. Marijampolės mokinių chore jis jau išmoko dainuoti 
„Už Raseinių, ant Dubysos“, „Kur bėga Šešupė“, „Užtrauk- 
sim naują giesmę, broliai“. Viena iš tų dainų, gal ypač 
„Miškas ūžia“, paskatino ir jį patį pabandyt rašyti. Bai- 
gęs keturias gimnazijos klases, jis įsigijo „Jaunąją Lie- 
tuvą" ir, važiuodamas namo, vežime godžiai ją skaitė. 
Netrukus po to nusipirko „Pavasario Balsus“, paskui 
„Raseinių Magdę“, ir Maironis tvirtai įsišaknijo jo vi- 
daus pasaulyje. Analizuodamas ankstyvąją Putino kūry- 
bą, J. Lankutis pažymi: „Maironio romantiškai pakilus ir 
giedras žvilgsnis į gyvenimą rado gyvą atgarsį taurių 
siekimų kupinoje jauno poeto sieloje.“* Ir iš tikrųjų — 
1911—1914 m. Putino eilėraščiuose Maironio įtaka aki- 
vaizdi. Bet ir dar vėliau, kai Putinas nuėjo visiškai nau- 
jais ir savitais keliais, sukurdamas nepakartojamai origi- 
nalų savo poezijos pasaulį, sudarantį ištisą mūsų poezi- 
jos epochą, liko kažkokie gilieji, nė iš tolo nepaliečią 
motyvų ir poetikos sferos, jo ryšiai su Maironio tradi- 


4 Mykolaitis-Putinas V. Liudo Giros kūryba // Židinys.— 1940.— Nr. 2. 
— P, 189, 

5 Mykolaitis-Putinas V. Autobiografijos vietoje // Tarybų Lietuvos 
rašytojai — V., 1957.— P. 340—342. 

Š Lankutis J. V. Mykolaičio-Putino kūryba. — V., 1961.—P. 27, 

cija: rimtas požiūris į pagrindines gyvenimo vertybes, 
moralinių kriterijų aukštumas, meninės formos logika ir 
disciplina. Su gilia pagarba, kaip didįjį savo mokytoją, 
Putinas prisimena Maironį, pats stovėdamas visuotinio 
pripažinimo ir pagarbos viršūnėje.? 

Daug paviršutiniškesnis, lakus ir trumpalaikis buvo 
B. Sruogos, K. Binkio kontaktas su Maironiu. Anksty- 
viausių B. Sruogos kūrinių „formoje, aiškioje ir nesudė- 
tingoje, jungėsi Maironio poetikos elementai su liaudies 
dainų stiliumi“, — pažymi V. Kubilius, analizuodamas 
B. Sruogos lyriką3 Panašiai ir apie K. Binkį: „Pirmųjų 
jo eilėraščių gyva ir lanksti kalba, aiškūs ir griežti ritmo 
dūžiai, skambi vyriškų rimų grandinė, tvirtos kompozi- 
cinės jungtys, struktūros vientisumas ir išbaigtumas, poe- 
tinės atmosferos blaivumas plaukė iš Maironio lyrikos. 
Jos alsavimas jaučiamas ne viename jauno poeto kūri- 
nyje."? Bet kartu šiedu poetai stovėjo pirmose gretose 
tų, kurie iškėlė šūkį „Šalin nuo Maironio!“, ryžtingai 
pasukdami lietuvių lyriką nauja linkme.!? 

Kitaip santykiauja su Maironiu poetai, savo ideologi- 
ja susiję su revoliuciniu judėjimu arba bent jam artimi. 
Maironio poveikis čia daug silpnesnis, o polemika vyks- 
ta ne tiek dėl estetikos, kiek dėl ideologijos. Tarpinė 
padėtį šiuo atžvilgiu užima Jovaras. Susižavėjęs Mairo- 
niu, jis dažnokai kartoja jo mintis, intonacijas, paskiras 
frazes, kai kur jį stačiai imituodamas.!! Tokie eilėraščiai, 
kaip „Pavasario rytas“, „Ko trokšti, ko liūdi, ilgiesi, dva- 
sia?", „Šiaulių inteligentijai", „Kad mano krūtinę“, „Kur 
gražiausia“, yra konkrečių Maironio eilėraščių paraifra- 
zės arba sekimai. Iš jų išsiskiria revoliucinė daina „Su- 
kelkime kovą“, parašyta sekant Maironio himnu „Jau 


7 Kalba 1962 m., švenčiant 100-ąsias Maironio gimimo sukaktuves 
(rankraštis). 

Šš Kubilius V. Mūsų rašytojai — V., 1958.— P. 31. 

89-10 Kubilius V. Naujų kelių ieškant.— V., 1964.— P. 211—-212, 187— 
192, 

U Kubilius V. Revoliucinė lietuvių poezija 1890—1907 metais // Lite- 
ratūra ir kalba.— 1958.— ĮT.] 3.— P, 248—249, 

slavai sukilo", tačiau kelianti ne nacionalinio išsivada- 
vimo, o darbo žmonių revoliucinės kovos idėjas: 


Visur darbininkai jau miestuose kyla, 

Jau liejasi kraujas ant gatvių grindų... 
Vieniems tik valstiečiams dvasia nesušilo — 
Jie dar tebekenčia spaudimą ledų... 


Sukelkime kovą kaip audrą griausmingą! 
Sugriaukim tironų šią tvarką gėdingą. 
Prikelkime brolius vargdieniusl 


Maironio poezijos forma skelbiant jam priešiškas idė- 
jas, eilėraštis, šalia savo pagrindinės prasmės, įgyja dar 
tarsi polemikos su Maironiu ir jo ideologija pobūdį. 

Analogiškas reiškinys —J. Baltrušaitiss-Mėmelė. Ir jo 
raštuose retkarčiais nuskamba koks nors charakterin- 
gas Maironio metras, tačiau jam būdingesnė polemika 
su Maironiu. Pažymėtinas šiuo požiūriu eilėraštis „Kas 
vargdienį priglaus (Nudavimas Maironio)“!2, kuriame pa- 
rafrazuojamas Maironio „Beturčiams“, suteikiant eilėraš- 
čiui priešingą prasmę: vietoje Maironio išsakytų pra- 
keikimų bedievybei čia prakeikiami tie, kurie nori ati- 
traukti darbininkus nuo revoliucinės kovos. 

Sąmoningoje opozicijoje Maironiui stovi J. Janonis. 
Pradėjęs poetinį kelią, kaip visa jo karta, ne be Mai- 
ronio poveikio! jis labai greitai susiranda stilistinę iš- 
raišką, tinkamą iš esmės naujam savo meniniam pasau- 
lėvaizdžiui. Bet polemika su Maironiu nuskamba dar ir 
1917 m. parašyto eilėraščio posme: 

Žilos senovės milžinai 
Išnyko it sapnai, 

Tr vietą jų užims jauni, 
Kur kas galingesni! 

Todėl nemėgstu praeities 
Senovės milžinų. 

Aš trokštu vien tik ateities 
Da auštančių dienų. 


Tačiau ir vėliau Maironis veikė revoliucinę poeziją — 
bent formos, stilistikos, eilėdaros atžvilgiu daugiau, negu 
bet kuris kitas lietuvių rašytojas. B. Pranskus randa mai- 


12 Vienybė lietuvninkų. — 1904.— Nr. 32, 
3 Kubilius V. Julius Janonis.— V., 1962.— P. 81—84. 

roniškai skambančių posmų V. Žalionio, E. Sodainio, ame- 
rikiečių Buolio Sūnaus, St. Butkaus ir kitų ankstesniojo- 
je poezijoje. 4 Žinoma, šis poveikis lietė periferinius kū- 
rybos momentus ir, bręstant revoliucinei poezijai, galu- 
tinai išblėso. 

Trečiajame ir ketvirtajame dešimtmetyje Maironio 
poveikis dar buvo juntamas, nors vis silpnėjančiu mas- 
tu, neproletarinės ideologijos masinėje eiliuotos kūry- 
bos produkcijoje, bet pagrindinių literatūrinio proceso 
linijų beveik nelietė. 1921 m. išėjusi „Vainikų“ antolo- 
gija oficialiai paskelbė Maironio epochos pabaigą ir „,po- 
maironinės“ kartos įsivyravimą lietuvių poezijoje, o de- 
šimtmečių vėliau, kaip su kartoka ironija rašė K. Korsa- 
kas, maironizmo vardas „daug kam buvo virtęs tiesiog 
baubu ar net pašaipa. Pavadinti kritikoje kurį nors mū- 
sų jaunųjų poetų Maironio sekėjų, surasti jo jaunutėje 
kūryboje maironizmo elementų reiškė tiesiog įžeidimą. 
Jaunoji rašytojų karta atkakliai kratėsi Maironio vardo. 
Daug menkesni sūnūs įžūliai bandė išsiginti savo didžio- 
jo tėvo. Galbūt todėl, jog tie idealai, kuriais gyva Mai- 
"ronio kūryba, ne tik jau buvo realizuoti, bet, „tapę kū- 
nu“, pasirodė tokie kartūs ir tokie nublukę“.!9 

Maironio įtakos renesansas prasidėjo ten, kur, atrodo, 
mažiausiai būtų buvę galima laukti — tarybinėje lietu- 
vių poezijoje. Ir įtakos, kuri anaiptol nesiribojo forma. 
Didžiojo Tėvynės karo metais patriotiniai Maironio ly- 
rikos motyvai vėl suskambo su buvusiu įtaigumu ir ža- 
vesiu. Minint Maironio šimtąsias gimimo metines, K. Kor- 
sakas rašė: „Šia iškilminga jubiliejine proga noriu pa- 
liudyti, kad lietuvių tarybiniai rašytojai, pasitraukę karo 
metais į Tarybų šalies gilumą, sėmėsi iš Maironio poe- 
zijos patriotinių impulsų savo kūrybai. Perleisdami per 
socialistinę pasaulėžiūrą, per tarybinės pažiūras bei nuo- 
taikas Maironio lyrikos sveikuosius, liaudinius pradus, 
joje sukauptą karštą meilę gimtajam kraštui, jos kris- 
tališkai aiškų poetinį skambėjimą, jie Maironio poeziją 


14 Pranskus B. Maironis ir proletarinė literatūra // Priekalas. — 1933.— 
Nr. 5.— P. 225. 

I5 Korsakas K. Vietoj Maironio nekrologo // Rašytojai ir knygos.— K., 
1940.— P. 348—349, ž 

tuo metu laikė vienu iš sektinų pavyzdžių, kaip reikia 
atsakingu istoriniu momentu tarnauti liaudžiai, kaip į ją 
veiksmingai prabilti ir kaip ją uždegti lemiamai kovai.'!Š 

Panašia prasme Maironį mini ir A. Venclova: „„Mai- 
ronis savotiškai veikė Salomėją Nėrį ir kitus mūsų poe- 
tus, ypač Tėvynės karo metu — veikė savo tėvynės 
meilės karščiu, eilėraščiais, nukreiptais prieš vokiškuo- 
sius grobikus, visuomeniškai publicistinėmis poezijos in- 
tonacijomis, savo pastangomis plačias visuomenines te- 
mas kartais išreikšti ir intymia, asmeniška poezijos kalba. 
Kai kuriems mūsų poetams Maironis darė ir šiuo metu 
tebedaro vaisingą poveikį formos plastiškumu, aiškumu, 
skambumu, liaudiškumu, sugebėjimu kalbėti nuoširdžiai, 
įtaigiai, jaudinančiai. 

„neabejoju, jos Maironio — poeto įtaka kitiems poe- 
tams įvairiais aspektais reikšis ir ateityje, nes Maironis 
priklauso prie tų poetų, kurių poveikis toli gražu nesi- 
baigia drauge su jų gyvenimu."!7 

Žinoma, kalbėti apie kokį nors tiesioginį Maironio po- 
veikį dabarties mūsų poezijai netenka: nėra nei turinio, 
nei išraiškos sąlyčio taškų. Maironio kūryba nustojo be- 
tarpiškai formavusi meninį gyvenimą, likdama bendrąja 
tautos kultūros savastimi, reikšmingai praturtindama li- 
teratūrinių tradicijų ir dvasinių vertybių lobyną, be ku- 
rio gerokai nuskurstų ir išsektų gyvoji poezijos versmė. 

Tačiau Maironio santykis su literatūrinę mintimi reiš- 
kėsi ne tiktai ryšiais su lietuvių poezijos kūrybine prak- 
tika, bet dar ir su literatūros mokslu bei kritika. 


2. MAIRONIO VERTINIMAS 
LITERATUROS MOKSLĖ IR KRITIKOJE 


Pirmuosius Maironio kūrinius su dideliu pritarimu, sta- 
čiai entuziazmu priėmė dešinioji visuomenė. Tai matyti 
ir iš ano meto spaudos, ir iš vėliau paskelbtų atsimini- 


16 Korsakas K. Pceto likimas // Pergalė.— 1962.— Nr. 12.— P. 137, 
V Venclova A. Apie Maironio poezijos tradicijas // Lit. ir menas— 
1962.— Lapkr. 3, 

mų.!š Tačiau paradoksalu gali pasirodyti, kad išsamiau- 
siai ir giliausiai dar draudžiamuoju laikotarpiu Maironį 
įvertino kaip tik pažangioji kritika. Klerikalinėje ano 
meto spaudoje Maironio knygos nesusilaukė nei dides- 
nės recenzijos, nei šiaip rimtesnio vertinimo. Tiesa, būta 
čia nemaža panegirikų ir proza, ir eilėmis, išlieta daug 
tulžies Maironio vieno ir kito kūrinio kritikams!?, bet 
nenušviesta nei tikroji jo kūrybos vertė, nei jos vieta 
ano meto literatūriniame gyvenime. Tačiau tas faktas 
tik vienu požiūriu atrodo keistas: iš tikrųjų jis dėsningas 
ir atspindi kultūrinio lygio ir akiračio skirtumą, buvusį 
tarp klerikalinės ir pažangiosios spaudos. 

Išsamiausią pirmosios Maironio knygos — „Apsakymų 
apie Lietuvos praeigą“ — recenziją yra davusi J. Šliūpo 
„Apšvieta“.?? Nepaisant, kad Maironis knygelės pratar- 
mėje yra atidavęs labai didelę duoklę kovingajam ano 
meto klerikalizmui, J. Šliūpas to tarsi nepastebėjo ir kny- 
gą iš esmės labai teigiamai vertino. Jis rašė: ,Pažymu yra 
ant kožnos šalies to rašto, jog autorius ne tik yra giliau 
susipažinęs su Lietuvos veikalais-— kas nemenkai sve- 
ria,— jis yra persiėmęs ne svetima dėl lietuvių ir lietu- 
vybės dvasia. Skaitant tą veikalėlį, širdį kožnam lietuviui 
džiugina taipgi aiški, gryna lietuviška kalba, kurios su- 
dėtinė sutinka su lietuviškos kalbos dvasia. Velyju, idant 
toji knygelė papuoštų namus kožno lietuvio,“?! Tiesa, 
recenzentas nemano, kad viskas toje knygelėje būtų be 
priekaišto: jis norėtų, kad būtų žymiai daugiau atsižvelg- 
ta į krašto kultūrą ir ekonomiką, neapsiribojant politine 
istorija; kad būtų atskleistas neigiamas katalikybės vaid- 
muo Lietuvai, kad būtų paliesti XIX a. įvykiai, parodytas 
carizmo jungo sunkumas ir nežmoniškumas. Tačiau ne- 
paisant šių spragų, J. Šliūpas laiko Maironio „„Apsaky- 
mus" svarbiu lietuvių kultūrinio gyvenimo faktu. 


Iš Tumas J. Jonas Maironis-Mačiulis.— P. 111—112; Šatrijos Ragana. 
Viktutė — K., 1941.— P. 64—65. 

18 Pvz., redakcijos prierašas prie Maironio atsakymo „Varpo“ kritikui 
„Apžvalgoje".— 1895.-—— Nr. 22— P. 174; Iš Prūsų Lietuvos // Apžval- 
ga.— 1896.— Nr. 1/2— P. 11. 

20-21 Apšvieta.— 1892.— Nr. 6.— P. 489—492, 489—490, 

Lygiai taip pat palankiai ,„Apsakymus“ įvertino ir 
J. Basanavičius.? 

„Varpe“ ši knyga specialiai nerecenzuota, bet ir čia 
ji laikyta geriausiu populiariu šios srities veikalu. Brian- 
cevo „Ouepk ApeBKež JinTBK H sanajnod PoccHHh“ recen- 
zentas savo straipsnelį baigia šitaip: „Kas mūsų norėtų 
trumpai paskaityti apie Lietuvos praeitį, tam galėtų ir 
turėtų užtekti šiam kartui darbų Skirmuntaitės ir ypačiai 
Zanavyko „„Apsakymų“.23 

Jau žinome, kaip S. Matulaitis įvertino poemą „Tarp 
skausmų į garbę“. Žinome taip pat, kad tas vertinimas 
ne visais atžvilgiais buvo teisingas, Bet vis dėlto pažy- 
mėtinas faktas, kad tik „Varpas“ taip išsamiai įvertino 
šį kūrinį, jis pirmasis atkreipė į jį lietuvių visuomenės 
dėmesį. „Apžvalga“ į poemą reagavo tik tuomet, kai 
jos autorius atsiuntė į laikraštį poleminį atsakymą „„Var- 
po“ kritikui. Tik tada redakcija išsakė savo požiūrį prie- 
raše, labai bendromis, nors ir didžiai iškilmingomis, fra- 
zėmis pagirdama autorių ir išplūsdama asilu jo kritiką. 
Menko lygio trumputę giriamąją recenziją įdėjo ir kon- 
servatyvioji „Nauja lietuviška ceitunga“? 

Klerikalinė spauda nerecenzavo, nors tuo stačiai pa- 
tikėti sunku, nė „Pavasario Balsų“. Išsamią tos knygos 
recenziją davė „Varpas“25 S. Matulaitis čia teigiamai 
įvertino Maironio poeziją, pamatydamas joje neabejotiną 
poetinį talentą, kupiną savo pilietinės pareigos supra- 
timo: „Maironis, kaip matyti iš jo eilių, karštai myli tė- 
vynę Lietuvą ir savo meilę nori parodyti ne jautrumu 
eilių, ne sentimentališku dūsavimu apie pražuvimą seno- 
vės didybės, bet pats nori kovoti kaipo tvirtas kareivis ir 
kitus ragina į kovą, žada statyti krūtinę už tėvynės ge- 
ra." Anaiptol neidealizuodamas poeto, blaiviai žiūrėda- 
mas į jo klaidas ir trūkumus (plg. libreto „Kame išgany- 
mas" vertinimą), jis su gilia simpatija kalba apie geriau- 


22 Vienybė lietuvninkų.— 1892.— Nr. 6— P. 71—73, 

2 Varpas.— 1893.— Nr. 10.— P, 115. 

24 Mūsų knygos // Nauja lietuviška ceitunga. — 1895.— Nr. 84, 
25—26 Varpas.— 1898.— Nr. 1; Ten pat. — P. 489—490, 


416 


sius poeto kūrinius: ,,„..„Maironis simpatiškas ir brangus, 
nes pilnas energijos ir aukštų, prakilnių idealų...“27 

Pasirodžius periodikoje pirmiesiems Maironio eilėraš- 
čiams, V. Kudirka į juos pasižiūrėjo santūriai. Recen- 
zuodamas „Lietuvišką kalendorių ant metų Viešpaties... 
1892“, jis rašė apie eilėraštį „Giria ir lietuvis“: ,,„..eile- 
lės nė šio nė to, tik ne dėl skaitytojų „Lietuviško kalen- 
doriaus“.2 „Vilnių“ vadina „gražiomis eilelėmis“.?? Bet 
vėliau, kai jau buvo išėję „Pavasario Balsai“ ir visu pil- 
numu atsiskleidęs Maironio talentas, ir reiklusis V. Ku- 
dirka deramai jį įvertino. Tiesa, kokio straipsnio jis Mai- 
roniui nepaskyrė, bet savo „Tiesose eilėms rašyti“ (1898) 
Maironio eilėraščiais, kaip pavyzdiniais, jis daugeliu at- 
vejų iliustruoja silabinę toninę eilėdarą. Šis reikšmingas 
anam metui darbas, formulavęs naujosios lietuvių eilė- 
daros principus, kartu pabrėžia Maironio vietą tos lite- 
ratūros raidoje. V. Kudirka panaudoja citatoms šiuos 
eilėraščius: „Kas tas paslaptis suprastų“, „Nuo Birutės 
kalno“, „Ar skauda man širdį", „Oi neverk, matušėle", 
„Už Raseinių“, „Nenoriu sapnų“ — iš tikrųjų vienus iš 
geriausiųjų Maironio kūrinių. Taigi V. Kudirka Mairo- 
nio kūrybą jau tada įtraukė į lietuvių literatūros procesą 
vienu reikšmingų aspektu, kaip žymiausią dar naujos 
anuo metu silabinės toninės eilėdaros atstovą. 

Taip pat ir „Laiške saviesiems'“?, aptariant lietuvių 
literatūros padėtį, minimas Maironis šalia Žemaitės, Laz- 
dynų Pelėdos, Vinco Kapso, Šatrijos Raganos ir kitų ra- 
šytojų, XIX a. pabaigoje kūrusių lietuvių literatūrą. 

Kaip į žymiausią lietuvių poezijos kūrėją kreipiasi į 
Maironį J. Mačys-Kėkštas 1898 m. eilėraštyje „Mairo- 
niui". 

Taigi demokratinė kritika jau anuomet iš esmės tei- 
singai įvertino Maironio kūrybą. Įvertino ne tiktai jos 
talentingumą, poetinį žavesį, bet ir jos vietą liaudies iš- 
sivaduojamajame judėjime, iškeldama ir smerkdama tai, 
kas Maironio poezijoje tarnavo antiliaudinėms epochos 
jėgoms, ir su didele simpatija sveikindama jo eilėraš- 


7 Varpas — 1898.— Nr. 1— P, 11. 
28-29 Varpas.— 1892.— Nr. 1— P. 10; 1893,— Nr. 2.— P, 25. 
3 Varpas.— 1905.— Nr, 11—12.— P, 129, 

čius, kupinus pilietinių dorybių aukštinimo, kovos entu- 
ziazmo, eilėraščius, taip giliai ir nuoširdžiai atskleidžian- 
čius neramų ir dramatišką kovotojo vidinį pasaulį. 

Naujas Maironio kūrybos vertinimo etapas prasideda 
po 1905 metų. Dabar poetas susilaukia visuotinio pripa- 
žinimo ir pagarbos. Jam reiškiamo entuziazmo banga 
pasiekia aukščiausią laipsnį 1913 m., švenčiant poeto kū- 
rybinės veiklos 25 metų jubiliejų. Jo garbei skiriami 
specialūs žurnalų numeriai, rašomos iškilmingos dedi- 
kacijos ir pilni susižavėjimo kūrybos apibūdinimai. Vie- 
nas iš jų priklauso Putino plunksnai3! Kitas, bent kiek 
santūresnis,— Bitės.3? 

Tačiau lygia greta prieš Maironį kyla vis stiprėjanti 
opozicija. Bene pirmasis jos reiškinys — 1906 m. S. Ky- 
mantaitės paskelbtas straipsnis ,Vienužis — Maironis — 
Vaičaitis“9, kuriame ji vertina tik intymiąją ir gamtinę 
Maironio lyriką, jo pilietinę poeziją laikydama retoriška 
ir nemeniška. Tai nebuvo vien jaunos kritikės subjek- 
tyvus skonis, šis sprendimas išreiškė taip pat ir pažiūras 
tos inteligentijos dalies, kuriai naujomis politinėmis są- 
lygomis kovingas Maironio patriotizmas, jo visuomeninis 
užsiangažavimas nebuvo nei priimtinas, nei aktualus. He- 
rojinis Maironio kūrybos aspektas nebevertinamas. Su 
šiurkščiu jaunystės atvirumu šitai išsakė B. Sruoga ju- 
biliejiniame 1913 m. straipsnyje, kalbėdamas apie pat- 
riotinę Maironio lyriką: „...dirbtinumas, netikrumas, šal- 
tumas. Jausmų nė nebuvę. Tai proto produktas, bet ne 
įkvėpimo, ne fantazijos, ne jausmų.“?4 Dar griežtesnę 
nuomonę pareiškia kitas tos pat kartos poetas: „Labai 
nedaug kuo iš Maironio galima gėrėtis. Aš nežinau nei 
vienų jo eilučių, kurias skaitydamas galėčiau pajausti, 
kad jas rašė iš „jausmo pilnumo" 35 

Protestuota ne tik prieš Maironio poezijos idėjas, bet 
ir prieš jų išraišką. Lietuvių lyrika jautėsi pavergta pa- 
lingos Maironio ritmų sugestijos ir stengėsi iš jos vaduo- 


31 Ateitis. — 1913.— Nr. 11. 

32 Perkevičaitė-Bitė G. Pasikalbėjimai— V., 1967— P, 558—559. 

33 Vilniaus žinios.— 1906.— Nr. 284—286. 

34 Sruoga B. Maironis // Aušrinė.— 1913.— Nr, 28.— P. 189. 

35 Jurgelionis Kl. Padrikos Pastabos. Laisvoji mintis — 1913.— Nr. 42, 

tis: „Gana jau tos ritmiškos monotonijos, gana jau to 
„klasiško stenėjimo!"35 

Bet ir tada, kai „pomaironinė“ karta parnase užėmė 
tvirtas pozicijas, aistros neatvėso, tik įgavo gal kiek kito- 
kią linkmę. Lietuvių poezijos keliai jau raižė naujus meno 
kontinentus, kurie Maironio autoritetui nebebuvo paval- 
dūs. Gausūs epigonai, dar ir trečiajame dešimtmetyje už- 
tvindę laikraščių ir žurnalų puslapius, nekėlė pavojaus 
bendrajai raidos krypčiai. 

Bet visuomenėje Maironio autoritetas buvo nepajudina- 
mas, „Mūsų visuomenė dar Maironinė“, — apgailestavo 
vienas iš naujosios poezijos atstovų.“ Išugdžiusi ir susi- 
formavusi estetinį skonį, skaitydama Maironio poeziją, 
toji visuomenė tik ją ir tepripažino tikruoju meniškumo 
etalonu, Ji šalinosi naujų krypčių, naujo ir neįprasto pa- 
saulio suvokimo, sudėtingesnės poetinės kalbos, Toji iš- 
tikimybė Maironiui buvo, žinoma, prieštaringas reiškinys. 
Iš vienos pusės, ji rodė, kad Maironis tapo iš tikrųjų na- 
cionaliniu poetu, „klasiku“ pačia geriausiąja prasme. Jo 
poezija atitiko plačiausių tautos sluoksnių poreikius, ža- 
vėdama, džiugindama, guosdama,?š Naujalio, Sasnausko, 
Kačanausko ir kitų kompozitorių muzika pavertė dauge- 
lį jo eilėraščių plačiai dainuojamomis dainomis. Jo poe- 
zija įėjo į pagrindinių, nuolatos aktualių dvasinių verty- 
bių tarpą. 

Tačiau ištikimybė klasikinėms vertybėms neturi tapti 
fetišu, žudančiu jautrumą meno pažangai. Trečiojo de- 
šimtmečio pradžios kritika intensyviai kovojo už nau- 
jus literatūros vertinimo kriterijus, už platesnius meno 
horizontus, turtingesnį intelektualinį gyvenimą, įvaires- 
nes estetinio suvokimo formas. Gal šitoje kovoje ir ne- 
buvo sąmoningo noro griauti Maironio autoritetą. Bet si- 
tuacija susidarė tokia, kad aiškią persvarą įgijo neigia- 


36 Jaunuiis Vienuolis (Juozapas Gerbačiauskis). Erškėčių vainikas. — 
Krokuva, 1908.— P, 54, 

*? Kirša F. Pavojingi užrašai // Klaipėdos žinios.— 1924.— Nr. 157. 

3 B, Pranskus savo atsiminimuose pasakoja, kaip apie 1920 m. suim- 
tas komunistas Feliksas Vaišnoras savo kameros draugams „iš atminties 
bėrė" Janonio, Vaičaičio, Jovaro, Maironio eilėraščių posmus— 
Pranskus-Žalionis B. Artimieji toliai.-- V., 1962.— P. 323. 

mas požiūris į Maironį. Nepalankiai daugelis kritikų su- 
tiko visus jo naujai pasirodžiusius kūrinius. Be abejo, 
nei „Mūsų vargai“, nei dramos nebuvo kūrybiniai laimė- 
jimai, bet ano meto kritika tarsi prarado proporcijų jaus- 
mą, tirštindama juodas spalvas ir nepastebėdama sėkmių. 

Išėjus 1920 m. naujam „Pavasario Balsų“ leidimui, 
B. Sruoga piktai užsipuolė ir išjuokė leidinio neskonin- 
gą apipavidalinimą“, nerasdamas reikalo pakalbėti apie 
čia įdėtą didoką naujų eilėraščių pluoštą — tarp jų to- 
kius Maironio poezijos perlus kaip „Jūratę ir Kastytį“, 
„Čičinską". Kiek vėliau kitas kritikas plačiau stabtelėjo 
prie „Šatrijos kalno“, įrodinėdamas kūrinio nemenišku- 
mą ir padarydamas tokią, tiesa, jau nenaują, išvadą: 
„Kaip keista, tačiau aš tvirčiausiai tikiu, kad Donelaitis 
yra daug lietuviškesnis už Maironį.““? Ir tik ištikimasis 
A. Jakštas paskelbė ilgą teigiamą recenziją, nors ir jis iš- 
leido iš akių naujuosius kūrinius, apsiribodamas bendra 
Maironio lyrikos charakteristika.*! 

Tais pačiais 1920 m. pasirodžiusią poemą „Mūsų var- 
gus" palankiai pasveikino Vaižgantas“? ir A. Jakštas“. Bet 
žymiai plačiau ir triukšmingiau nuskambėjo krikdemų 
„Laisvėje“ paskelbia aktyvaus šios partijos veikėjo 
A. Šmulkščio-Paparonio recenzija, bloškusi Maironiui į 
veidą gal patį skaudžiausią priekaištą: „be reikalo Mai- 
ronis dabartinius laikus kliudo. Jisai, man rodos, šių die- 
nų nesupranta. Žiūri į jaunosios Lietuvos kovą, kaip žiū- 
ri nuo kranto turistas į beplaukiantį audringa jūra laivą. 
Mato, tiesa, įame tam tikrą judėjimą, skiria gal žmonių 
siluetus, bet nejaučia tos mirtinos kovos, kurią veda jū- 
rininkai su įšėlusia jūra, ir negirdi agonijos šauksmų, 
kurie veržiasi keleiviams iš krūtinės. (...) 

Maironi! Nors tavo siela žvaigždžių takus pažino ir ne 
vienam keleivių žemės nušvietė kelią, bet tave patį šios 


3 B. S. Knygoms apginti // Skaitymai. — 1920.— Kn. 1— P. 118—121. 

40 Kirša F. Pavojingi užrašai // Klaipėdos žinios.— 1924— Nr. 163. 

*i Dambrauskas-Jakšias A, Naujoji mūsų poezija — P. 13—37, 

42 Vaižgantas. „Jaunoji Lietuva“, „Mūsų vargai" // Tauta — 1920.— 
Nr. 34. 

43 Dambrauskas-Jakšias A. Naujoji mūsų poezija — P. 52—57. 


420 


žemės kelionėje aš matau saulolaidos masinančioj šviesoj 
ir tariu, gerbdamas tavo vardą: „Labanakt, Maironi!“** 

Tai ne tiek literatūrinių, kiek visuomeninių Maironio 
pozicijų pasmerkimas. Mat Maironis nedalyvavo krikščio- 
nių demokratų partijos veikloje, be entuziazmo žiūrėjo į 
kunigų politikavimą ir ne tik nedangstė krikdemų valdžios 
meto negerovių, bet skaudama širdimi pliekė jas savo sa- 
tyrose. 

Kai 1922 m. buvo rengiamasi viešai švęsti Maironio 60 
metų sukaktuves, jubiliatas įsakmiai nuo iškilmių atsisa- 
kė — galbūt ne vien dėl savo įgimto kuklumo ir santūru- 
savo atžvilgiu kritiką. Laiške Vaižgantui jis rašė: „Pri- 
puolamai teko man nugirsti, kad Tamstai patarus, kas tai 
rengiama net už seminarijos sienų 60 gimimo metinei. 
Prašau ir dar kartą atkartoju: nedarykite man nemalonu 
mo, eidami prieš mano griežtą nusistatymą! Nenoriu, ne- 
noriu, nenoriu. Kad aš pergyvenau 60 metų, tai čia ne 
koks mano nuopelnas, o kas link mano darbų, tai jiems 
objektyviai spręsti — per anksti, Galop, kai mirsiu, dary- 
kite, kaip išmanote; bet gyvam žmogui klausyti papeiki- 
mų -— ne per malonu, klausyti pagyrimų akyse — pažemi- 
nantis daiktas: rodos Konfucijus pasakęs, kad giriama 
akyse tik vaikai.“** 

Spaudoje jubiliejus vis dėlto buvo plačiai paminėtas. 
Būta nuoširdžių pagarbos pareiškimų. Vaižgantas ta pro- 
ga universitete skaitė specialų kursą, kurio fragmentų 
apsčiai rodėsi laikraščiuose ir kuris kiek vėliau buvo iš- 
leistas atskira monografija. 

Bet neapsieita ir be kitokio pobūdžio „pagerbimo'-— 
„Lietuvos“ dienraštis išspausdino platų Maironio poemų 
nagrinėjimą“, kuriame plačiai įrodinėjamas jų menku- 
mas. Apie „Tarp skausmų į garbę“ čia sakoma: „Protar- 
piais ir vietomis jam pasiseka įdėti, įsprausti jon savo ne- 
dirbtino įkvėpimo pažibų, bet bendrai visa poema išeina 


4 Paparonis. Dėl Maironio poemos „Mūsų vargai" // Laisvė. — 1920— 
Nr. 169. 

45 Laišką paskelbė Vaižgantas savo redaguojamoje „Tautoje" 1922 m. 

*8 Jocaitis V. Maironio raštai // Lietuva, — 1922.— Nr. 241, 243, 246, 
249, 252, 254, 259, 277, 286, 295, 


421 


šaltai sugalvota, todėl dirbtina, ištisai sentimentali ir aps- 
kritai nuobodi.“** Apie „Jaunąją Lietuvą“: ji „nėra pliu- 
sas Maironio kūryboj ir mūsų dailiojoj raštijoj, ir jam, ir 
tai raštijai nėra žingsnis į priekį". Apie „Raseinių Mag- 
de": „Bandūrų Baltrukas yra taip pat negyvos poezijos 
produktas: satyra iš jo prieššiandieninio mūsų visuome- 
nės gyvenimo blogumus yra tokia pat skysta ir neaiški, 
kaip ir ana istorinė satyra prieš bajorus (t. y., satyrinis 
Raseinių Magdės paveikslas)."*? 

Labai vėsiai buvo įvertinta Maironio drama „Vytautas 
pas kryžiuočius'“?, dar vėsiau — jo baladė „Ant Punios 
(Margio) kalno“, drauge duodant tokią bendrą Maironio 
naujųjų kūrinių charakteristiką: jie „jau nebeturi tos ug- 
nies, kaip seniau, yra neryškūs, nublukę: jie jau nebe- 
atitinka mūsų dienų gyvenimo ir meno reikalavimų. Mai- 
ronis nuseno" 5! 

Taip vienas paskui kitą sekė Maironio pralaimėjimai 
literatūrinių kovų arenoje: dar gyvas, jis jau buvo pris- 
kirtas istorijai. Čia veikė ne tik nenumaldoma gyvenimo 
logika, bet dar labiau paties Maironio vidiniai kūrybinio 
pasaulio dėsniai: tas pasaulis labai stabilus, labai ryškiai 
vienos epochos apspręstas, neturėjo savyje nuolatinio at- 
sinaujinimo impulsų. 

Mirtis buvo toji riba, už kurios prasidėjo kitoks saniy- 
kis su Maironiu. Dar kartą išsiliejo meilės ir pagarbos 
gausybė, palydint „Lietuvos poetų didįjį Kunigaikštį“ į 
amžinojo poilsio vietą. Pasibaigė istorinė jo būtis, pažy- 
mėta kovomis, pergalėmis ir pralaimėjimais, prasidėjo is- 
torijos kaitai nepavaldi meno kūrybos gyvybė. 

Atvėso literatūrinių kovų aistros, imta ieškoti blaivaus 
požiūrio, visapusiško įvertinimo. Pirmiausia mėginama api- 
brėžti Maironio požiūris į buržuazinės Lietuvos tikrovę, 


47-45 Ten pat.— Nr. 249, 286, 295, 

50 J. Ž. Vytautas pas kryžiuočius // Lietuva. — 1925. — Nr. 9, — P. 
13—14, 

51 Venclova A. 8-,Baras“ // Lietuvis.— 1925— Nr. 34— P. 12. Stu- 
dento jaunatviškai nepagarbus išpuolis įskaudino seną poetą (jo replika 
išspausdinta — Ten pat. — Nr. 35). Savo atsiminimų knygoje A. Venclova 
su apgailestavimu prisimena šį incidentą (Jaunystės atradimas — V., 
1966.— P. 16—18), 

nors, žinoma, ne studijų, 0 eseistikos, literatūros kritikos 
plotmėje. Konstatuojama jo svetimumas tai tikrovei, jo 
skelbtųjų idealų neatitikimas Lietuvos gyvenimo realybei. 

Šis motyvas nuskamba jau nekrologinio pobūdžio 
straipsniuose. J. Paleckis prisimena, kaip 1932 m., keletą 
mėnesių prieš poeto mirtį, valstybinės šventės proga teat- 
Te ėjo Maironio „Kęstučio mirtis“. „Teatre „aukštuoine- 
nės“ nėra — ji rautuose. Tik diplomatų ložėje sėdi vienas 
senukas — Maironis. Sakomos kalbos, garbinami įvairūs 
veikėjai — tik Maironis neminimas, kurio drama eina 
scenojeę.'32 

Maironio poezijos sukurtąsias vizijas konfrontuoti nau- 
jausioje literatūroje piešiamam realybės paveikslui tampa 
mėgiamų kritikos motyvu. „Pavasario Balsai" ir A. Miški- 
nio „Varnos prie plento"— štai du priešingi poliai, atspin- 
dį idealo ir tikrovės santykį. Didelė inteligentijos dalis 
mato ir skaudžiai jaučia maironiškojo idealizmo žlugimą, 
ieškodama ir nerasdama naujų bei gyvenimiškesnių idea- 
lų. 

Šalia publicistinio Maironio kūrybos kai kurių momentų 
interpretavimo prasideda gilesnis istorinis tyrinėjimas, 
ieškoma objektyvių kriterijų Maironio vietai lietuvių li- 
teratūros procese nustatyti. 

Pasirodo V. Mykolaičio-Putino darbai: straipsnis ,„Vi- 
suomeninis Maironio kūrybos pagrindas“ (1932) ir skyrius 
apie Maironį Naujojoje lietuvių literatūroje“ (1936). Juo- 
se apibūdinami esminiai Maironio poezijos momentai: jos 
raida, apspręsta visuomeninio gyvenimo pasikeitimų; es- 
miniai meninės pasaulėjautos ir stilistikos bruožai; svar- 
būs kūrybos psichologijos savumai, susiję su poeto Iuo- 
mine padėtimi. Šiuose darbuose pateiktoji Maironio kūry- 
bos charakteristika iki šiol išlaikiusi savo reikšmę. 

Pasirodo pirmieji bandymai tyrinėti Maironio eilėdarąš 

Trečiajame ir ketvirtajame dešimtmetyje Maironio kū- 
ryba imama vertinti ir marksistinės metodologijos požiū- 
riu. 


32 Paleckis J. Skandalas valstybės teatre // Diena.— 1932.— Nr. 204. 
33 Engert H. Metrische Studien zu Gedichten von Maironis // Darbai 
ir dienos.— 1935.— Kn. 4. 

Pirmųjų straipsnių, paskelbtų Tarybų Sąjungoje ėju- 
siuose žurnaluose, vertę žymiai sumenkina tai, kad jie 
parašyti iš anuomet vyravusio vulgariojo sociologizmo 
pozicijų?*, tačiau galima suprasti jų pastangas akcentuo- 
ti darbininkų klasei svetimus Maironio kūryboje buržua- 
zinės klerikalinės ideologijos momentus kaip atsvarą prieš 
to meto Lietuvoje vyravusį oficialų valstybinį poeto kul- 
tą, paremtą būtent reakcingaisiais jo kūrybos aspektais. 
Toks pat nihilistinis požiūris į Maironį laikėsi dar ir 1940— 
1941 metais“, kai tebebuvo aktualu nuvainikuoti buržu- 
azijos sukurtus mitus, atsiriboti nuo svetimos ideologijos. 

Artimesnis šiandieniniam Maironio vertinimui yra K. 
Korsako požiūris, paskelbtas 1932 m. straipsnyje „Vietoj 
Maironio nekrologo“““, Apibūdinęs klasinį Maironio ide- 
ologijos pobūdį, jis pažvelgia į poeto kūrybą visuomeninių 
santykių raidos aspektu, tinkamai įvertindamas Maironio 
svorį lietuvių literatūros istorijoje. K. Korsako plunksnai 
priklauso ir Maironio įvertinimas Didžiojo Tėvynės karo 
metais, iškeliant jo kūryboje motyvus, nukreiptus prieš 
vokiškąjį militarizmą. 

Naujas Maironio vertinimo etapas prasidėjo pokario 
metais. Pirmasis rūpestis buvo surasti bendrą teisingą, 
marksistine metodologija pagrįstą požiūrį į poeto litera- 
tūrinį palikimą. Tai buvo nelengvas darbas, ir jį dar sun- 
kino nepalanki kūrybinei minčiai asmenybės kulto laikų 
atmosfera. Tačiau žingsnis po žingsnio klostėsi šiuo metu 
visų pripažintos Maironio kūrybos koncepcijos pagrin- 
diniai bruožai. 

1947 m., švenčiant Maironio mirties penkioliktąsias me- 
tines, išėjo naujas „Pavasario Balsų“ leidimas su A. Ven- 
clovos įvadiniu straipsniu, kuriame atskleidžiamas poeto 
ryšys su buržuazine klerikaline ideologija, drauge akcen- 
tuojant didžiosios Maironio kūrybos dalies išliekamąją 
verte ir jos aktualumą tarybinei visuomenei. V. Myko- 


4 Beržas M. Maironio „Jaunoji Lietuva“ // Kibirkštis. — 1924.— Nr. 
A— P, 32-—34; Pranskus B. Maironis ir proletarinė literatūra // Prieka- 
las.— 1933.— Nr. 5— P, 225—231. 

55 Katilius V. Maironio „Jaunoji Lietuva“ // Raštai. — 1941.— Nr. 1— 
P. 109—117. 

56 Radžvilas J. Vietoj Maironio nekrologo // Kultūra.-- 1932.— Nr. 8/9. 

laitis-Putinas straipsnyje „Maironio poeto kelias“*? davė 
sintetinę Maironio kūrybos charakteristiką jo epochos 
visuomeninių santykių raidos šviesoje, o „„Maironyje“*— 
žymiai praplėtė tiek epochos, tiek ypač poeto kūrybinės 
individualybės ir jo vietos lietuvių literatūros raidoje api- 
būdinimą. 

1956 m. išėjo Maironio raštų dvitomis su įvadiniu L. Gi- 
neičio straipsniu, kurio pagrindu parašytas skyrius apie 
Maironį „Lietuvių literatūros istorijos“ antrajame tome. 
Čia duotas beveik visų Maironio kūrinių įvertinimas, pla- 
čiau sustojant prie poeto literatūrinių pažiūrų. 

Iškilmingai minint Maironio gimimo šimtąsias sukaktu- 
ves, pasirodė straipsnių, aptariančių tiek jo kūrybos visu- 
mą, tiek ir atskirus jos aspektus, tolydžio pabrėžiant po- 
eto vidinį konfliktą su buržuazinės Lietuvos tikrove ir jo 
kūrybos aukštą įvertinimą Tarybų Lietuvoje. Šia mintimi 
paremtas K. Korsako straipsnis „Poeto likimas“. Ieškoda- 
mas ano meto valdančiųjų sluoksnių vykdomos poeto 
diskriminacijos priežasčių, K. Korsakas pagrindinę iš jų 
mato „tame prieštaringume, kuris susidarė tarp Maironio 
kūrybos geriausiųjų, pažangiausiųjų motyvų ir tarp bur- 
žuazijos, įsiviešpatavusios Lietuvoje, klasinių interesų po- 
reikių“??. Tuo tarpu tarybinė visuomenė, „vertindama Mai- 
ronio kūrybinį palikimą nauju ir kartu atvirai kritiškų 
žvilgsniu, semdamosi iš to palikimo naujų, socialistinio 
gyvenimo poreikius atitinkančių aspiracijų bei polėkių, 
naujais aspektais suvokdama poeto skelbtus idealus, 
<...> šiandien suteikia daugeliui Maironio kūrinių naują 
įprasminimą ir naują skambėjimą. Bet juk tai ir yra bet 
kurio didelio poeto požymis ir lemtis — kad kiekviena 
nauja epocha, priimdama ir vertindama jį savitai, randa 
jame tai, kas jai artima ir brangu. O pats poetas nuo to 
darosi tik dar reikšmingesnis ir dar turtingesnis“9?— bai- 
gia savo straipsnį K. Korsakas. 

Greta su bendru Maironio kūrybos įvertinimu praside- 
da ir gilesnis atskirų jo kūrybos pusių tyrimas. Tiesa, šia 


57 Tiesa.— 1947.— Liep. 1; Mykojaitis-Puiinas V. Raštai-- V., 1962.— 
T. 8. 

58 Pergalė. -— 1947.— Nr. 3; Mykolaitis-Putinas V. Raštai — T. 8. 

59-80 Pergalė. — 1962.— Nr. 12.— P. 135, 137. 

linkme žengiami dar vos tik pirmieji žingsniai. Nušviesti 
kai kurie Maironio literatūrinės mokyklos klausimai — jao 
santykiai su A. Mickevičiaus, Puškino kūryba.?! Kiek pla- 
čiau aptarti jo darbai literatūros istorijos srityje.*? A. Ven- 
clova apibūdino Maironio rimų charakterį."š Ypatingo dė- 
mesio nusipelno J. Girdzijausko atlikti Maironio eilėda- 
ros tyrinėjimai“* Žodžiu, yra pagrindo tikėtis, jog ilgai- 
niui susiformuos atskira lituanistikos disciplina, kurios 
objektas bus Maironio kūryba. Daugybe ryšių susijusi su 
ją išugdžiusia epocha, daugeriopai pati ją veikdama, Mai- 
ronio poezija teikia apsčiai medžiagos literatūros istori- 
jos studijoms. Bet drauge ji, kaip kiekvienas tikras menas, 
iškilusi virš istorijos, laiko, praeinamybės — joje išsikris- 
talizavę bendrieji meno kūrybos dėsniai, lemiantieji jos 
pastovumą ir nenykstamą poveikį žmogaus dvasiai. Čia 
tad ir atsiskleidžia plati erdvė literatūros estetikos tyri- 
nėtojui. Jau daugelį dešimtmečių įsipynusi į dvasinį tau- 
tos gyvenimą betarpiškąja savo grožio jėga, Maironio kū- 
ryba skatina ir mokslinės minties pastangas suvokti mū- 
sų kultūros ir meno kelius. 


6! Mykolaitis-Putinas V. Adomas Mickevičius ir lietuvių literatūra // 
Raštai. — T, 8.— P. 556—559. Mykolaitis-Pulinas V. Puškinas ir lietuvių 
literatūra // Puškinas ir lietuvių literatūra. — P. 23—25. 

82 Gineitis L. Poeto pažiūros į literatūrą // Lit. ir menas.— 1962.— 
Lapkr. 3, 

63 Venclova A. Kai kurie Puškino poezijos vertimo klausimai // Puš- 
kinas ir lietuvių literatūra. — P. 88—92. 

6 Girdzijauskas J. Min. veik. — P. 208—268. 

LKLI — Lietuvos TSR Mokslų Akademijos Lietuvių kalbos ir lite- 
ratūros instituto bibliotekos rankraštynas 
VUB — Vilniaus valstybinio V. Kapsuko universiteto Mokslinis 
bibliotekos rankraščių skyrius 
MMb — Z. Toliušis. Medžiaga Maironio biografijai (rankraštis) — 
LKLI RN—5 
NM — Z. Toliušis. Nuotrupos apie Maironį (rankraštis) 

Liudvikas 
Besekerskis 


Buv. Peterburgo 
dvasinė  akade- 
mija (dabar — 
Leningrado pe- 
dagoginio insti- 
tuto bendrabutis) 


Teklė 
Navickaitė 


Marija 
Tiškevičiūtė — 
Žanos d' Ark 
kostiumu 


Pirmojo „Pavasario Balsų“ leidi- 
mo viršelis 


+ „St. Maironis. 

Tilžėje. Kasztu autoriuus, 

1913 m. „Pavasario Balsų“ 
viršelis (dail. A. Žmuidzi- 
navičius) 


< 


„Raseinių Magdės“ tekstas 
su laisymais rengiant ant- 
rąjį leidimą 


Bočių turtą O mdaje No, 6 | 
4 Ir kitų jau 1 4 , 
Vv = 1 NS Didis 
kė 6 3 
| Sadilavos 


prs pa mažų Magdė|apkvailo, “ 
0 jai tų V guoli pagalt; 


"Maironis Kauno 
“literatų tarpe. 
Šalia Maironio — 
Putinas 


Kauno semina- 
rijos sode 


Palangoje 


Su bičiuliais ant Bi- 
rutės kalno Palan- 


goje 


< Su giminėmis Pažaislio apylinkėse 

<! Meno kūrėjų draugijos valdyba (iš kairės: Maironis, P. Galaunė, J. Nau- 
jalis, B. Sruoga, A. Sutkus, F. Kirša, S. Šilingas) 
Maironis kurorte Vokietijoje 

| 1926—1930 m. Maironio raštų viršelis (dail. P. Galaunė) 
| „Mūsų vargų“ faksimilė 


Maironis apie 1930 m. 


Maironio biustas 
(skulpt. B. Pundzius) 


Maironio poezijos kny- 
gos Tarybų Lietuvoje 

Poerija SESUPĖ 7 


Rodyklės 


1. PAVARDŽIŲ RODYKLĖ 


Albėrės R, M. 396 

Aleknavičius K. 16 
Andziulaitis-Kalnėnas J. 128, 154 
Antonovičius V. B. 33, 34 

Aranis J. 91 

Arminas-Trupinėlis J, 155 
Asnykas A. 334, 335 

Astrauskai (Pasandravio) 9, 21 
Ąžuolaitis — žr. Šimaitis J. 


Baironas D. 127, 204 

Balanšas P. S. (Ballanche) 97 

Baltramaitis S. 357 

Baltrušaitis-Mėmelė J. 412 

Baltrušis I. 299 

Baranauskas A. 42, 65, 67, 69, 
70, 93, 96, 117, 154, 205, 207, 
229, 279, 293, 333, 384 

Baranovas E. T. 18 

Barauskis P. 282 

Basanavičius J. 36, 56—58, 66, 
416 

Belorusovas 41 

Bernotavičius F. 61 

Beržas M. (Angarietis) 424 

Besekerskis L. 80, 81, 138 

Bestuževas-Riuminas K. N. 72 

Bethovenas L. 395 

Bičiūnas V. 332 

Bilhana 376 

Biliūnas J. 190 

Binkis K. 411 

Biržiška M. 292 

Biržiška V. 15, 27, 73 

Bismarkas O. 185 

Bodleras Š. 395, 396 

Bogušas Ks. 93, 312 

Bortkevičius V. 43 

Bramantė D. 286 

Brazdys 324 

Bretkūnas J. 57 


428 


Briancevas P. D. 416 
Brundza A. 185 
Būčys P, 284 


* Būdavas S. 398, 399 


Būga K. 229, 357 

Buivid A. I. 37 

Bukaveckas P, 172 

Buolio Sūnus 413 

Burba A. (Lakūnas) 204, 205 
Butkus S. 413 


Chersakovas M. 203 

Cieškovskis A. 80 

Cirtautas G. 281 

Cyrulys — žr. Davainis-Silvestra- 
vičius M. 


Čelakovskis F. 91 

Čėsnys B. 375 

Čikilevskis 41 

Čiurlionienė S. (Kymantaitė) 295, 
322, 344 

Čiurlionis M, K. 299 


Dagilėlis M. (Šeižys) 73, 198 

Dambrauskas A. — žr. Jakštas A. 

Danilavičius I. 32 

Dantė 75, 292, 398 

Darvinas Č. 178 

Daškevičius N. P, 33, 34, 47 

Daugirdas T. 44, 97 

Daujotas A. 229 

Daukantas S. 16, 44—-47, 50—52, 
66, 93, 96, 97, 99, 101, 102, 
110, 384 

Davainis-Silvestravičius M. (Cy- 
rulys) 57, 58, 93 

Dobilas-Lindė J. 320 

Dobševičius T. 11 

Donelaitis K. 57, 67, 69, 92, 172, 
203, 205, 207, 286, 292 

Dostojevskis E. 409 


Dovydaitis J. 67, 74 
Dreperis D. U. 177 
Dubas V. 293 
Dubinskas A. 357 


Edelienė 363 
Engelsas F. 171, 179 
Engertas H. 423 
Epikūras 170 


Florinskis T. D. 33 
Fogelsangas K. 176 
Filonovas A, 41 
Fonvizinas D. 26, 317 
Fortinskis F. I. 33, 34 
Fortunatovas F. 278 
Fromas-Gužutis A, 343 


Gaidamavičius J. 124, 128 

Galachovas A. 72 

Garibaldis Dž. 179, 189 

Geitleris L. 57 

Gerulis L. — žr. Gira L, 

Gėtė J. V. 75, 80, 165, 352, 383, 
385, 387 

Gineitis L. 6, 203, 293, 353, 426 

Gira L. 281, 294, 321, 322, 354, 
362, 409, 410 

Girdzijauskas J. 6, 154, 158, 426 

Glovinskis M. (Glowinski) 387 

Gogolis N, 25, 409 

Gorodeckis B. P. 266 

Goštautas P, 236 

Grinius K. 73 

Gudzinskas 283 

Gustainis V. 83 


Hanka V. 90 

Hartmanas G. 178 

Hėgelis G. V. F. 116, 154 
Hemsterhuis F. 99 
Herbačiauskas J. A. 419 
Hercenas A. (Gercenas) 40 
Holas J. 91 

Holbergas L. 317 

Holupka S. 91 

Homeras 398 

Homolickis St. 172 

Rugo V. 374 

Ignatavičius I, 334 
Ikonikovas V. S. 34 
Ilovaiskis D. L. 72 
Ivinskis L. 16, 96 
Izmailovas G. J. 22 


Jakštas-Dambrauskas A. 42, 43, 
218, 222, 223, 231, 265, 284, 
288, 290, 292, 296, 299, 310, 
347, 348, 356, 357, 406, 420 

Janavičius L. 166 

Jankevičius J. 356 

Janonis J. 85, 412, 419 

Jaunius K. 42, 229, 278 

Jocaitis V. 421 

Jokajus M. 192 

Jonynas Ig. 236 

Jucevičius L. 67 

Jurgelionis Kl. 418 

Juškos A. ir J. 115, 137 


Kačanauskas A. 164, 419 

Kandeloro Dž. 175, 176 

Kantas E. 394 

Kapsas V. — žr. Kudirka V. 

Kapsukas-Mickevičius V. 122, 
209, 210 

Karaulovas G. 41 

Karevičius P. 280, 282 

Karosas A. 42 

Kasprovičius J. 353 

Katilius V. 424 

Kaudzyčiai R. ir V. 317 

Kazlauskas 322 

Keteleris V. E. 176 

Kiaunė B. 291, 296 

Kybelis K. 82, 274 

Kirša F. 419, 420 

Kleiner J. 76, 100 

Kojalavičius A. V. 44 

Kolaras J. 91, 203 

Kolcovas A. V. 25, 73 

Konarskis S. 32 

Kondijakas E. (Condillac) 170 

Korff H. A. 77 

Kornilovas I. 12, 16, 18—20, 26 

Korsakas K. 327, 413, 424, 425 

Kostomarovas N. I. 72 


Kostkevičiūtė I. 94, 275 

Kozlovskis K. 34 

Krasickis I, 203 

Kraševskis I. J. 48—50, 66, 377 

Krėvė V. 337, 343, 354, 375 

Kriaučeliūnaitė-Jakimavičienė L, 
360 

Krikščiūnas-Jovaras J. 411, 419 

Kriščiukaitis A. (Aišbė) 57, 192, 
193 

Krylovas I. 25 

Krylovas N. 26 

Krištopaitė D. 96, 107 

Krzyžanowski J. 203 

Kubilius V. 87, 411, 412 

Kudirka V. 31, 74, 89, 97, 110, 
119, 123, 128, 154, 155, 190, 
208, 318, 334, 367, 417 

Kulakovskis J. A. 33 

Kupčinskaitė M, 24 

Kurmauskaitė O. — žr. Mačiu- 
lienė 

Kurmauskas K. 8, 9 

Kurmauskas P. 9 

Kuršaitis F. 57 

Kurzyna 228 

Kveselis 28 


Lankutis J. 410 

Lazdynų Pelėda 89, 208, 417 
Lebedincevas A. 38 

Lebedys J. 102 

Leninas V. 10, 119, 120, 171, 284 
Leonas XIII 177, 179, 288 
Lermontovas M. 25, 72, 166 
Liausas B. 282 

Linda J. 90 

Linkevičius M. 398 

Lipčiūtės 358 

Lomonosovas M. 203 
Loseckaitė 358 

Lukminas 7 


Macevičius J. 141 

Macha K. M. 207 

Mackevičius Z. 23 

Mačys-Kėkštas J. 128, 155, 172, 
186, 367, 408, 417 

Mačiulienė-Kurmauskaitė O. 7, 9, 
11, 28 

Mačiulis Ad. 7, 9 

Mačiulis Al. 7-—17, 28, 30 

Mačiulis Juozapas 7, 9 

Mačiulis Kasp. 7 

Mačiulytė Kotryna 15, 281, 358 

Mačiulytė Marcelė 15, 281, 295, 
296, 322, 358, 372 

Mačiulytė Pranciška 15 

Makarovas 23 

Marksas K. 105 

Mastovičius 288 

Mateika J. 334 

Matulaitis S. 165, 183, 184, 186— 
188, 190, 191, 194, 200, 259, 
260, 291, 416 

Matulevičius J. 283, 288 

Matulionis P. 204 

Meilachas S. 127 

Menžinskis R. 72 

Merežkovskis D. 375 

Meterlinkas M, 395 

Meu A. de 176 

Michalkevičius K. M. 282 

Michalskis S. F. 376 

Mickevičius A. 18, 19, 46, 67, 97, 
117, 128, 199, 318, 335, 353, 
369, 372, 383, 385, 387, 398, 
405, 426 

Miglovara-Miliauskas J. 59 

Mykolaitis-Putinas V. 5, 6, 77, 
78, 86, 97, 152, 153, 162, 164, 
165, 182, 199, 221, 225, 248, 
252, 268, 277, 287, 303, 314, 
322, 328, 338, 344, 352—355, 
362, 367, 369, 372, 374, 378— 
380, 388, 406, 410, 425, 426 

Mikšytė R. 67, 204 

Miškinis A. 423 

Mišlė J. (Michele!) 102 

Miusė A. (Musset) 374 

Mopasanas G. 399 

Mucenko F. G. 33 

Muraška F. 37 

Muravjovas N. („Korikas") 11 

Muravjovas N, 11, 327 


Narbutas T. 18, 48—50, 58, 338, 
339, 344, 377 

Naujalis J. 346, 419 

Navickai (Alredavo) 29 

Navickaitė Teklė (Dambrevičie- 
nė) 29 

Nedzialkovskis K. 227 

Negošas P, 91 

Nekrasovas N. 72 

Nepokupnas A. 31, 38, 39 

Nėris S. 388, 389, 414 

Nešukotienė J. 21 

Nevler-Vilin V. 179 

Niemcevičius J. U. 203 

Nikolskis S. V. 93. 

Nyčė F. (Nietzsche) 394 

Niutonas I. 286 

Novalis 384 


Orda N. 57 


Pakalniškis K. 43, 83, 84 

Paleckis J, 429 

Paliulionis M. 280 

Palkevičienė 10 

Palkevičiūtė O. 10, 13 

Paltarokas K. 228 

Panceris S. 43, 44 

Paškevičienė S. 236, 280 

Pašuto V. G. 48 

Paukštys J. 46 

Pavlovas P. V. 33 

Pecock R. 157 

Petelis Š. 91 

Petkaitė A, 322, 323, 361, 371, 
372 

Petkevičaitė-Bitė G. 89, 120, 229, 
293, 305, 418 

Petrovas S. 127 

Pičeta V. I. 34 

Pigulevskis A. F. 26 

Pleirytė O, 222 

Polis V. 66 

Pomian G. — žr. Besekerskis L. 

Poška D. 44, 93, 101, 203 

Pranaitis 282 

Pranskus B. 411—413, 419, 424 

Prapuolenis B. 281 

Prielgauskas M. 43 

Priudomas S. (Prudhome Sully) 
374 

Prochaska A. 47, 66 

Prudonas P. (Proudhon) 171 

Puida K. 343 

Puškinas A. 25, 77, 78, 127, 156, 
159, 162, 266, 321, 327, 353, 
383, 385, 387, 391, 395, 426 

Putinas — žr, Mykolaitis V. 


Račkauskas J. 23, 40 
Radzikauskas E. — žr. Gira L. 
Radžvilas J. — žr. Korsakas K. 
Rainys 186 

Rapolionis S. 229 

Reizovas B. 96, 103 

Rembrantas 286 

Remeris M. (Rėmer) 189, 231 
Retke A. 227 

Rėza L. 113 

Ropas E. 40 


Sakalauskas-Vanagėlis Ks. 69, 
128, 198 

Sasnauskas Č. 357, 419 

Sauka D. 389 

Skirmuntaitė K. 46, 50, 280, 416 

Skirmuntas B. 280 

Skirmuntas K. 280 

Skotas V. 97 

Skvireckas J. 283 

Slonimskis A, 162 

Smailsas S. 78, 79 

Smilga A. 230, 331, 357 

Smilgienė-Dausinaitė J. 357 

Smitas A, 288 

Smoleris J. E. 55, 56, 58, 59, 
62, 71 

Sobolevskis A. I. 33 

Sodainis F. 413 

Sokolovas A. N. 93, 203 

Solf W. 376 

Solovjovas S. M. 72 

Solovjovas V. 394 

Spenseris H. (Spencer) 170 

Spudulis J. 42, 46, 73 

Sruoga B. 112, 165, 267, 344, 356, 
400, 401—405, 411, 418, 420 

Staiger E. 151 


Stakauskas J. 42 
Stanelytė J. 358—360 
Stanevičius S. 16, 93, 137 
Stiklius P. 300 
Strachejevas B, F. 93 
Strachovas N. 78 
Strazdas A. 16, 69, 203 
Strich F. 383 
Strijkovskis M. 44, 334 
Sumarokovas A. 317 
Sviatopolk-Mirskis 239 
Svolia P. 37 


Šatrijos Ragana 209, 305, 415, 
417 

Šeižys-Dagilėlis M. — žr. Dagi- 
lėlis M. 

Šelingas F. 384 

Šernas J. (Adomaitis) 185 

Ševčenka T. 38 

Šikšnys M. 343 

Šileris F. 75—77, 80, 129, 137, 
166, 210, 286, 366 

Šimaitis J. 43, 79, 80, 191, 274 

Šimkevičius A, (Šimkus) 87 

Šimonis K. 299 

Šleicheris A. 57 

Šliūpas J. 42, 45, 46, 53, 128, 
166—168, 170, 171, 177, 415 

Šmulkštys A. (Paparonis) 420, 
421 

Šnapštys J. (Margalis) 409 

Šniukšta P. 282, 298, 398 

Šopenas F. 299 

Šopenhaueris A. 394 

Šredersas 9 

Šulginas V. 32 


Tallat-Kelpša J. 331 

Tetmajeris K. 353 

Tiškevičius A, 218, 282 

Tiškevičius F. 218, 234 

Tiškevičiūtė M. 218, 219 

Tiutčevas A. 25, 78, 353 

Toliušis Z. 10, 13—15, 21, 28, 29, 
43, 44, 230, 295, 297, 301, 322, 
357, 363, 366, 372, 427 

Tolstojus L. 86 

Tour du Peux de la R. 176 

Tumas J. (Vaižgantas) 5, 7, 9— 
15, 21, 22, 24, 27—29, 33, 35, 
40, 41, 43, 44, 64—67, 73—-76, 
79—83, 86, 87, 122, 125, 164, 
168, 181, 182, 205, 216, 218, 
220, 222, 227, 230, 247, 248, 
265, 284, 292, 297, 299, 300, 
303, 314, 318, 324, 331, 334, 
366, 377, 398, 405, 415, 420, 
421 

Tuvimas J. 387 


Uchtomskis E. 230, 239 

Ulickas J. 42, 218 

Unikas P. 13, 14 

Uralcevas I. I. 57 

Urbonavičius P. (Bangpūtys) 43, 
167, 168, 170, 177 


Vaičaitis P. 147, 155, 190, 229, 
367, 390, 391, 408, 418, 419 

Vaičiūnas P. 398 

Vaičiūnienė T. 342, 398 

Vaičius J. 15 

Vaišnoras F, 419 

Vaitkus M. 321, 358, 359 

Vaižgantas — žr. Tumas J. 

Valančius M. 11, 12, 16, 44, 96, 
99, 180, 228, 279 

Valančius M. (vyskupo dėdė) 11 

Valiūnas S. 93, 111 

Vejertas E. 62 

Vekenštetas Ę. (Veckenstedi) 58 

Venclova A. 6, 156, 414, 422, 
424, 426 

Verešmartis M. 91 

Vesinas S. P. 26 

Vydūnas 343 

Vienažindys A. 69, 111, 352, 418 

Vienuolis A. 318, 329 

Vilainis A. 14 

Vincas Stonis — žr. Žitkus K. 

Vinogradovas V. V. 159, 161 

Višinskis P. 123, 190, 229 

Vištelis A. 93, 154 

Vytartas A. 22, 23, 43, 44, 61, 
62, 79 

Vladimirskis-Budanovas M. F, 
32, 34 


Voldemaras A. 289, 290 
Volteris E. 229, 278, 357 
Vrazas S. 91 


Zabelinas I. J. 72 

Zaborskaitė V. 47, 401 
Zajančkauskas V. 292 
Zauerveinas J, (Sauerveinas) 58 
Zavadskis A. 16 

Zupka K. 398 


Žalionis — žr. Pranskus B. 

Žarnovieckis 227 

Žemaitė 89, 123, 187, 208—210, 
417 

Žičkus Linkis T. 93, 204 

Žitkus K. 356, 399 

Žoltovskis 227, 228 

Žongalavičius 280—282 

Žukas V. 375 

Žukovskis V. 25, 72, 165 

Žurakovskis M. 40, 41 


AuroKoBuu B. B, 33 


BenopyccoB 41 
Byžsuų A. H. 37 


Bunorpazos B. 159 
Biaxamupckuū-ByAauos M. D, 32 


Topojeųkui B, 266 


Aaurkesuų H, 47 


2. ANTRAŠČIŲ RODYKLĖ 


Eilėraščiai 


Akys 374 

Alpių viršūnės 350 

Ant Drūkšės ežero 357—358, 387 

Ant Neapolio užtakos 265 

Ant Punės kalno ties Nemunu 
369, 371—372, 422 

KaupeAopo Ąxx. 175, 176, 177 

KapaynosB I, 41 

Keprykac 37 

KopsunoB HL. 12, 16, 18, 19, 20, 
26 

Kopcakac K, 327 


AuToseų 37 


Meižnax B. 127 
Mypamka D, 37 


Hesnep-BunuH B. 179 
Hukonbckuūi C. B. 93 


IMamyTro B. T, 48 
IMerpos C. 127 
Mnuera B. H. 34 


Peno B, 96, 97, 103 
Pycckuū Anroseųį 37 


Caonx Il. 37 
CaoHuMckud A. 162 
Cmaūac C. 78 

Cmnaro A. 230 
CokonoB A. H. 93, 203 
Crpaxeens B, D, 93 


Ypaabųes K. H. 55 
OunoHos A, 41 


Ilynbrun B. 32 


Apleistas beturtis — žr. Betur- 
čiams 

Apsaugok, Viešpatie 348, 394 

Ar aš kaltas 355, 358 

Ar skauda man širdį? 114, 402, 
417 


Aš nežinau, graži sesute 358 
Ašaros tarp juokų 265 

Atsiklaupęs prieš altorių 355 
Augo putinas 111—113, 386 


Bažnyčioj gieda „aleliuja“ 375 

Beturčiams 412 

Broliai, į darbą — žr. Nedaugel 
mūsų 

Burtai — žr, Tupi šarka 


Čiaura-pančasika 376 
Čičinskas 369, 372—373, 390 


Daina — žr. Už Raseinių, ant 
Dubysos 

Daina apie senovę 82, 223 

Dainų šventei 347 

Dyvitis 369, 371 

Draugo liūdesys 365 

Duetas 367 


Eina garsas 229, 267—269, 392 
Federantų himnas 347 


Giria ir lietuvis — žr. Miškas ir 
lietuvis 

Gyvenimas — žr. Sunku gyventi 

Gyvenimas eina ratu — žr. Uosis 
ir žmogus 


Išnyksiu kaip dūmas 134, 149, 
273 

Išvažiuojant 361—362 

Įkvėpimo valandą 81 


Jaunimo giesmė — žr. Užtrauk- 
sim naują giesmę, broliai 

Jaunos dienos 273, 275—276 

Jaunosios Lietuvos himnas 347 

Jei kada pančiai nukris 130— 
131, 150—151, 273 

Jo pirmoji meilė — žr. Taip nie- 
kas tavęs nemylės 

J. St. — žr. Aš nežinau, graži 
sesute 

Jūratė ir Kastytis 344, 369, 372 


Kai kam 348—-349 

Kai skausmas tau širdį kaip pei- 
liais suspaus — žr. Malda 

Kam širdį davei 355, 361 

Kas tas paslaptis suprastų 156, 
381, 417 

Ko siekiu ir alkstu 128, 161 

Kur bėga Šešupė 108, 139, 265—- 
267, 333, 387, 401, 410 


Lietuva brangi 108, 139, 344, 
345—346, 359, 387 

Lietuva — didvyrių žemė 348 

Lietuva Didžiojo karo metu 346 

Lietuvis ir giria 117 

Lietuvos gražybė 66 

Lietuvos vargas 64—65 


Malda 348 

Mano gimtinė 105—106, 110, 151 

Mano moksladraugiams 142, 144 

Marija, Marija 348 

Mažai linksmybės čia ant že- 
mės — žr. Taip maža paramos 

Medvėgalio kalnas 369, 371 

Mergaitė 113, 387 

Milžinų kapai 99—100 

Minija 139 

Miškas ir lietuvis — žr. Miškas 
ūžia 

Miškas ūžia 82, 87, 102—-105, 
401, 410 

Mūzos pavojuje 348, 394 


Našlaitė (Kukavo gegutė) 117 

Ne pranašas 78 

Ne vienas metas, risčia prabė- 
gęs 350 

Neapriboti troškimai — žr. Troš- 
kimai 

Nebeužtvenksi upės  (Litvoma- 
nams) 135 

Nedaugel mūsų 61, 64, 65, 124 

Nenoriu sapnų 133, 151, 153, 417 

Nepriklausomybę atgavus 346 

Nešildys milijonai (Kokiems 
velniams jūs, bepročiai ir žiau- 
rūs žmonės) 349 


Neužmiršuolė gėlė 138, 148 

Nevėžis per karą 346 

Nuliūdimo valandoj — žr. Skur- 
džioj valandoj 

Nuo Birutės kalno 139, 140, 149, 
153, 156, 402, 417 

Nuolat verkšlenantiems  politi- 
kams 349 

Nutrūko — nesumegsi (Mano b. 
draugui) 363—364 


Oi neverk, matušėle 106—108, 
417 


Pasitikėjimas savimi 127, 129, 
153, 154 

Paskutinis akordas 363, 364 

Pavasaris 139, 140—141, 148, 
153, 387 

Pavojuj motina — tėvynė 346— 
347 

Pirmyn į kovą už tėvynę 346 

Poeta 380 

Poetui mirus 356 

Poezija 362—363, 391 

Praeitis 96—98 


Rainio atminimui 223 
Rigi Kulm 139, 152—153 
Rigvedų himnai 375 
Roma 179—180 

Rudens dienos 350—351 
Rūtų vainikas 111, 148 


Saulei tekant (Saulėtekis) 81, 
138, 146, 386 

Senatvė 223, 273—275 

Senelys — žr. Senatvė 

Senelio skundas — žr. Daina 
apie senovę 

Seniai aš laukiu išsiilgęs 350 

Skausmo baisas 86, 142—144 

Skausmo skundas 283, 341 

Skurdžioj valandoj 265, 354, 355, 
357, 402 

Sonetas (Tu, aukščiausias, skais- 
čiausias Mano meilės šalti- 
nis) 82 

Sonnet d Victor Hugo 374 

Spjauki, drauguži, į viską 147, 
145 

Sudieu 359 

Sunku gyventi 82, 148 


Šatrijos kalnas 369, 370—371 
Širdis ir protas 363, 364 


Taip atsilyginta 283, 341 

Taip maža paramos 154 

Taip niekas tavęs nemylės 132— 
124, 282, 402 

Tautos pabėgėliams (Dėl išrink- 
tujų) 145—146, 265 

Tėvynės dainos 109, 111, 148, 
387 

Trakų pilis 82, 94, 100, 101, 151, 
157 

Trys sesutės grėbė šieną 117, 405 

Troškimai 133 

"Tupi šarka 113—114, 159 

Tu girele, tu žalioji 103—105 


Uosis ir žmogus 136—137, 148, 
153 

Už Raseinių, ant Dubysos 114— 
117, 152, 159, 386, 410, 417 

Užkeiktas Skapiškio varpas 369, 
371 

Užmigo žemė 137—-138, 139— 
140, 153, 154, 156 

Užtrauksme naują giesmę 124— 
126, 128, 135, 144, 156, 174, 
410 


Vakaras ant ežero Keturių Kan- 
tonų 139, 269—273, 387, 402 

Vakaro mintys 300, 368 

Varpai 350 

Vasaros naktys 360 

Vilija 82, 374 

Viltis 352 

Viltis laimingų laikų (Šalin nu- 
siminę dūsavimai skaudūs) 82 


Vilnius 82, 94, 100, 102, 149, 
153, 157, 159, 160—161, 402, 
417 

Vintas 265 


Pavasario balsai (rink.) 89—163, 
264—265, 277, 356 


Poemos, dramos, proza 


Ar peiliukas išgelbėjo 293—294 

Barbora Karalienė 300, 344 

Didysis Vytautas — karalius 330, 
339—343, 344 

Jaunoji Lietuva 78, 181, 182, 219, 
221—264, 302—315, 320, 333, 
366—367, 381, 402, 403, 410, 
422 

Kame išganymas 83, 164—179, 
265, 287, 289 

Kęstučio mirtis 330, 332—338, 
342, 343 

Lietuva 65, 66—67, 71, 108, 293, 
242, 333, 345 

Mūsų vargai 264, 321—330, 346, 
360, 361 

Nelaimingos Dangutės vestuvės 
330—332 

Raseinių Magdė 264, 315—321, 
374, 410, 422 

Tarp skausmų į garbę 64, 76, 82, 
83, 84, 87, 183—215, 221— 
224, 233—264, 381, 409, 416 

Vytautas pas kryžiuočius 330, 
338—339, 422 

Z nad Biruty 181, 21i6—221, 233, 
237 


Kiti raštai 


Apie draugystę 24 

Apie Lietuvos elgetas (ubagus) 
287 

Apie Mindaugo sostapilę 291 

Apsakymai apie Lietuvos praei- 
gą (Lietuvos istorija, Lietuvos 
praeitis) 44—55, 64, 87, 289, 
290—291, 415, 416 

Atsakymas mano kritikui (A. 
Voldemarui) 290 

Atsakymas „Varpo“ kritiku (S. 
Matulaičiu) 182, 183, 191— 
192, 200, 289, 415 

Atsakymas A. Venclovai 371 

Gromata lietuvio 61, 63 . 

Historiškoji morališkosios  teo- 
logijos apžvalga 287—288 

Jonas Ernestas Smoleris 55, 58— 
59, 71 

Kalba Aukštųjų Kursų atidary- 
me 286 

Katolicyzm na Žmudzi 228 

Kolcovo poezija 73 

Kristijonas Donelaitis 286, 292 

K. Donelaičio kūryba ir lietuvių 
poetai pirmosios XIX a, pusės 
292, 298—299 

Krikščioniškasis socialinės tvar- 
kos mokslas pagal Leono XIII 
encyklikų 287 

Laiškas „Aušros“ redakcijai 60 

Laiškas „Novojeę vremia“ redak- 
cijai 36 

Lietuvių krikščionių demokratų 
susivienijimo programos pro- 
jektas 284 

Lietuviškųjų raidžių klausimu 239 

Lietuvos istorija — žr. Apsakymai 
apie Lietuvos praeigą 

Mažosios Lietuvos dalyvavimas 
bendrame lietuvių atgimime 
293 

Mūsų kritikai ir kritikos 289 

Naumiesčio parapijoje 61 

O6 ynoTpe6AeHHU  AATYHCKOTO 
IHpHTa B AHTOBCKOK  IIHCb- 
MekHOCTKH 230 

Pamokslas  500-sioms 
mirties metinėms 343 

Pasikalbėjimas su italu apie Ita- 
liją 179 

Paskaita apie vysk. A. Baranaus- 
ką 65—66, 67, 293 

Paskaita apie Dantę 75 

Pojata, duktė Lizdeikos 61 

Praelectiones de Iustitia et Ture 
223, 228, 287 


Vytauto 


Pranešimas apie Stanislovą Ra- 
polionį 229 

Trumpa lietuvių rašliavos ap- 
žvalga 289, 292 

Trumpa visuotinės literatūros is- 
torija 203, 393, 396—397 

Valančiaus „Mokslo Rymo—ka- 
talikų" kalbos taisymai 44 

Žemės savastis teologijos supra- 
timu 287 

Žodis prie lietuvių, mylinčių sa- 
vo tėvynę 61, 62, 63 

Žodis 1920.11.16 286 


Rankraščiai: 
autobiogratijos, laiškai 


Autobiografija 21, 31 

Curriculum vitae 279 

Eksplikacija 281, 282—283 

Laiškas Edelienei 363 

Laiškai L. Girai 282, 290, 321, 322 

Laiškas kun. Gudzinskui 283 

Laiškai A. Jakštui-Dambrauskui 
223, 224, 290, 310 

Laiškas S. Paškevičienei 236 

Laiškas J. Tumui-Vaižgantui 223 

3. Kijevo universitete „LL 4ikih kaka kaka 

1. Tėvynės istorija, gamta ir kultūra „„„.kkkkkok kaka akių 
2. Žmogus ir jo gyvenimo problematika «9. India ai 
3, Stilius ss ins kaista a S A dia ias 


II. „KAME IŠGANYMAS" „iii ——777171717117711117 


IV. ANKSTYVOSIOS POEMOS „„„„kakkakaananaonaka kaka 

VII. MAIRONIO ESTETIKA „kkkkask kaka aaa aaa as 377 
VII, MAIRONIS LIETUVIŲ LITERATŪROS RAIDOJE is 408 

1. Maironio poveikis lietuvių poezijai „Lk k kaka, 408 

2. Maironio vertinimas literatūros moksle ir kritikoje „L 414 

Rodyklės 


Zaborskaitė V. 
Za21 Maironis: Monografija.— 2-asis leid— V.: Vaga, 
1987.— 438 p., [9] iliustr. lap. 


Bibliogr. išnašose.— R-klės: p. 428—437. 


Monografijoje aptariamas įžymiojo poeto, lietuvių literatūros 
klasiko Maironio (1862—1932) gyvenimo kelias ir kūryba. Apibūdina- 
ma rašytojo asmenybė, pažiūros, meninės pasaulėjautos ypatybės, 
kontaktai su demokratinė kitų tautų literatūra, kontliktiškas poeto 
santykis su buržuazine tikrove, plačiai analizuojama lyrika, poemos, 
dramos, akcentuojama jo kūrybos reikšmė lietuvių poezijai, Skiriama 
literatūros specialistams, studijuojančiam jaunimui ir platesnei vi- 
suomenci. 

